
Pratarmė 


Kodėl Rytų Europa ir kodėl ji mus domina? 


Jungtinių Valstijų piliečiai nemėgsta veltis į Europoje vykstan- 
čius vaidus ir peštynes nuo pat George'o Washingtono preziden- 
tavimo laikų, tačiau du pasauliniai karai, šaltojo karo laikotarpis 
ir komunizmo baigtis daugelį žmonių privertė pripažinti, kad van- 
denynas nepakankamai didelis atskirti Jungtinėms Valstijoms nuo 
Europos dilemų, vilčių bei kančių. Iš Europos (ypač iš Rytų ir Vi- 
durio Europos) privalumų ir trūkumų amerikiečiai gali daug su- 
žinoti apie savo dabartį ir ateitį - ideologinio išpuikimo pavojin- 
gumą, besaikio racionalizmo ir kartu iracionalumo rizikingumą 
ir tuos pavojus, kurie susiję su politinio mito hegemonija valsty- 
bės reikaluose. Mes taip pat galime sutramdyti tam tikrą misio- 
nierišką, vos ne pranašišką įkarštį, kuriam neretai pasiduoda Šiau- 
rės ir Pietų Amerikos elitai ar partizanai bei jų šalininkai. 

Mano nuomone, Rytų Europos atskyrimas nuo Vakarų yra 
dirbtinis ir su senuoju tūkstantmečiu tikrai išnyks. Jei jis išliks, tai 
šio žemyno (taigi ir pasaulio) likimas nebus toks laimingas, kokį 
įsivaizdavo Jeanas Monnet ir kiti Europos integracijos architek- 
tai. Pavyzdžiui, neturėtume pamiršti, jog Bosnija lygiai taip pat 
priklauso Europai kaip Prancūzija arba Lenkija. Kai buvo bom- 
barduojamas Sarajevas, o Radovanas Karadžičius su savo naujai- 
siais četnikais vykdė kruviną etninį valymą, tai kraujavo visa Eu- 
ropa. 1989 metais prasidėjusių Jugoslavijos įvykių šviesa (ar 
veikiau „tamsa“) mums nebeleidžia girtis ir liaupsinti Europos 
kaip „humanizmo kontinento“. 

Taigi ar neprieštarauju sau pabrėždamas, jog iš šio žemyno 
rytų gauname nepaprastą pamoką? Visiškai neprieštarauju. Pirma, 
Rytų ir Vidurio Europa nėra vienalytė erdvė. Ten yra pakantumo 

ir dialogo tradicijų, tačiau išlikę ir prisiminimų apie išskirtinumą, 
gentinę santvarką bei žvėriškus persekiojimus. Tarpukario laiko- 
tarpiu Rytų ir Vidurio Europoje vyko tiek kultūrinis eksperimen- 
tas, tiek Žiaurus etninių mažumų persekiojimas. Amerikiečiai, eu- 
ropiečiai, kinai, afrikiečiai — visi, kuriems rūpi Žmonijos ateitis, 
atsigręžę į tuos laikus supras, kokios nepatikimos yra civilizacijos 
ribos ir kaip lengvai žmonės, orientuodamiesi į technologijų bei 
kultūros tobulinimą, gali pasiduoti barbariškumo pagundai. Tai- 
gi Rytų Europa (Rusija ir kitos buvusios sovietinės respublikos) — 
tai taurių vilčių, išsivadavimo bei svajonių apie tautinį orumą tel- 
kinys, tačiau kartu šį regioną darko daugybė neįvykdyto keršto 
fantazijų bei skausmingų neurozių. Per keturis (ar septynis) ko- 
munizmo dešimtmečius nei ekonominės, nei socialinės problemos 
čia nebuvo išspręstos; priešingai, jos dar padidėjo ir deformavosi. 
Vis dėlto neviltis nėra viešpataujanti: Rytų Europos patirtis rodo, 
kad garbės ir solidarumo idėjos žmogui gali gimti net ir didžiau- 
siame liūdesyje. Ši patirtis liudija, kad žmogaus dvasia atlaiko 
net ir baisiausias prievartos formas. Rytų Europa yra disidentiš- 
koji, t. y. tokių žmonių kaip Adamas Michnikas ir Jacekas Kurė- 
nis Lenkijoje, Vaclavas Havelas Čekijos Respublikoje, Arpadas 
Gėnczas ir Miklosas Harasztis Vengrijoje, Andrejus Sacharovas 
ir Sergejus Kovaliovas Rusijoje, Mircea Dinescu Rumunijoje ir Že- 
lyu Želevas Bulgarijoje. 

Paskutiniame dvidešimto amžiaus dešimtmetyje tapo madin- 
ga atstumti kritiškai nusiteikusią inteligentiją (tokius kaip minė- 
tieji buvusius disidentus) už „pralaimėtą politinę kovą“. Tačiau 
jų idėjos vis dar rusena primindamos, kad žmonėms reikia ne tik 
duonos ir vandens: žmonės nori įprasminti savo egzistenciją, at- 
rasti gyvenimo tikslą ir kurti vertybes, kurios padėtų gėrį atskirti 
nuo blogio. Svarbiausia, ko mus moko Rytų Europos patirtis, yra 
tai, kad šio regiono gyventojai regėjo ir iškentė radikalų blogį gryna 
jo forma. Jie kuo puikiausiai žino, kokia grėsmė slypi priverstinės 
laimės projektuose ir utopiniuose svaičiojimuose apie beklasę ar- 
ba etniškai „švarią“ visuomenę. Kaip tik Rytų Europoje užgimė 
antipolitikos, antimakiaveliško visuomeninių reikalų tvarkymo 
viltis. 1989 metais prasidėjusiame permainų dešimtmetyje žlun- 
gant seniems ir bręstant naujiems šablonams, Rytų Europoje ėmė 

vis garsiau skambėti perspėjimas: saugokitės apsišaukėlių prana- 
šų, nepasitikėkite charizmatiškais žmonijos geradariais ir gerbki- 
te kuklius, tačiau nepaprastai reikšmingus raginimus, kuriuose 
paprastai minima Žmogaus teisių sąvoka. Visuomeninio gyveni- 
mo-prasmės ieškojimas, nepasitenkinimas sustingusia visagalės 
biurokratijos figūra ir nenoras paklusti tariamai nepalenkiamų „is- 
torijos dėsnių“ diktatui - toks yra Rytų Europos palikimas ir įsi- 
pareigojimas, kuris mano skaitytojams gali atrodyti pažįstamas, 
pamokomas bei įkvepiantis. 

Ši knyga yra ilgai trukusio moralinių vertybių, atminties ir idėjų 
likimo komunistinėse ir pokomunistinėse visuomenėse tyrinėji- 
mo rezultatas. Darbą pradėjau 1992 metais, kai Merilendo uni- 
versiteto (Koledž Parkas) Valdymo ir politikos skyrius man sutei- 
kė vasaros stipendiją pradėti naujų ideologijų pokomunistinėje 
Rytų ir Vidurio Europoje tyrimą. 1993 metų vasarą man buvo pa- 
skirta stipendija moksliniams tyrimams Woodrowo Wilsono tarp- 
tautiniame mokslininkų centre (Rytų Europos programoje). Čia 
ir apibendrinau pagrindines šios knygos hipotezes. Ypač norė- 
čiau padėkoti Amerikos mokslo draugijų tarybos Jungtiniam Ry- 
tų Europos komitetui, 1995 metų rudenį maloniai man skyrusiam 
stipendiją tęsti pokomunistinių politinių mitologijų mokslinį ty- 
rimą. Daug šios knygos minčių buvo gvildenamos Koledž Parko 
Merilendo universiteto magistrantų seminaruose pokomunizmo 
tema. Ypač dėkoju magistrantams Beatai Czajkowskai (Rybszyns- 
ki), Michaelui Turneriui, Trevorui Wysongui ir Jennifer Yoder, iš 
kurių nuolatos gaudavau patarimų ir neretai sunkiai prieinamos 
informacijos. Stacy VanDeveer buvo nepaprastai gera mokslinių 
tyrimų ir leidybos asistentė. Trevoras Wysongas maloniai pasi- 
siūlė sudaryti leidinio rodyklę. 

"Kur kas trumpesnių keleto skyrių variantų jau yra spausdinta 
Common Knowledge, East European Politics and Societies bei Partisan 
Review leidiniuose; labai ačiū jų leidėjams už vertingus patarimus. 
Rankraštį skaičiusių draugų pateiktos kritinės mintys padėjo aiš- 
kiau išdėstyti kai kurias buvusias menkiau įtikinamas argumen- 
tacijas. Už kantrybę ir reikšmingus patarimus dėkoju Janui T. Gros- 
sui (Niujorko universitetas), Gail Kligman (UCLA), Mayai 
Latynski (Džordžtauno universitetas), Nicholasui J. Milleriui 

(Boise valstybinis universitetas), su kuriuo susipažinau Naciona- 
linio humanitarinių mokslų šalpos fondo finansuotame 1994 me- 
tų vasaros seminare, surengtame kolegijų dėstytojams demokra- 
tijos Rytų Europoje tema, taip pat Martinui Palousui (Prahos Karlo 
universitetas), Ilyai Prizeliui (Johns Hopkins-SAIS), Anai Seleny 
(Prinstono universitetas) bei G. M. Tamasui (Budapešto universi- 
tetas). Ypač dėkoju Danui Chirot (Vašingtono universitetas) ir Ke- 
nui Jowittui (Kalifornijos Berklio universitetas), kurių kritinės šios 
knygos rankraščio apžvalgos turėjo didelę įtaką mano požiūriui į 
moralines bei intelektualias išėjimo iš valstybinio socializmo di- 
lemas. Žinoma, nė vienas iš minėtų kolegų nei rėmėjų neatsako 
už mano pažiūras. Jie dalyvavo pokalbiuose, bendro pobūdžio 
apmąstymuose, ir už tai jiems esu labai dėkingas. Tačiau nepa- 
laužiamu atsidavimu šiai knygai visus pranoko mano žmona Mary 
Sladek. Ji padėjo redaguoti, teikė intelektualių bei moralinių pa- 
skatų. Todėl knygą ir skiriu jai. 

Galiausiai man labai džiugu, kad šią knygą išleido Prinstono 
universiteto leidykla. Malcolmas Litchfieldas labai domėjosi jos 
rankraščiu jau tuomet, kai šis buvo dar tik pradėtas tvarkyti ir 
kankinamai beformis. Man buvo nepaprastai svarbu jausti šio 
žmogaus palaikymą ir entuziazmą. Už nuovokų ir tikrai rūpes- 
tingą rankraščio redagavimą šilčiausių padėkos žodžių nusipel- 
nė Margaret Case. Darbas su ja man teikė didelį džiaugsmą. 


Išsivadavimo fantazijos 


Įvadas 
Po Marxo: politinio mito sugrįžimas 


Pasaulyje vyksta kažkas nauja. Ne istorijos 
pabaiga, civilizacijų susidūrimas ar nenumaldo- 
mas galutinis nuosmukis į nusikalstamą 
anarchiją. Veikiau mes pasiekėme tokį tašką ir 
gyvename tokiu laiku, kai aiškiai apibrėžti, 
nusistovėję, žinomi įpročiai, institucijos ir 
gyvenimo būdas užleidžia vietą neapibrėžtoms, 
miglotoms, keliančioms nerimą, iškraipytoms 
realijoms. Tikriausiai tokį metą Augustinas 
turėjo galvoje sakydamas: „Tai buvo ne 
absoliuti nebūtis. Tai buvo savotiškas niekaip 
neapibūdinamas beformiškumas.“ 


Ken Jowitt. Our Republic of Fear 


Kažin ar įmanoma suprantamai paaiškinti 
perėjimą nuo principų prie veiksmo nepasitel- 
kus mito. 
Georges Sorel. IntroducHon 4 Uėconomie moderne 


1989-ųjų revoliucijos Rytų Europoje suardė politinę pasaulio 
sandarą, ir Rytuose, ir Vakaruose iškeldamos individui naujų, ne- 
tikėtų dilemų. Iš pradžių aukštinti kaip demokratinio individu- 
alizmo pergalė prieš leninistinę autokratiją šie pokyčiai regione 
atgaivino neoromantinės, populistines, prieš modernybę nusi- 
teikusias jėgas. Leninizmo kaip teologinio projekto praktiškai 
nebėra, tačiau jo liekanos tebeveikia poleninistines politines kul- 
tūras. Dauguma tų, kurie anksčiau palaikė homogenizuojančią 
komunistinės ideologijos logiką, šiandien noriai šliejasi prie ne 
mažiau kolektyvistinių visuomenės vizijų, instinktyviai priešin- 
damiesi net minčiai apie asmenybės teises, nuomonių įvairovę ir 
skirtumus. Šiose visuomenėse atsirado romantizuojančių praeitį, 
idealizuojančių autoritarinės tradicijas, griežtai smerkiančių par- 
lamentarizmą ir niekinančių buvusius disidentus bei jų laisvės 
sampratą judėjimų ir partijų. Stulbinančios metamorfozės 

Vengrijoje ir Lenkijoje leido buvusiems komunistų „aparatčikams“ 
tapti privatizacijos ir laisvosios rinkos bei konkurencijos lyderiais. 
Buvusioje Sovietų Sąjungoje ir Balkanuose ekskomunistai sukūrė 
milžinišką savo įtakos tinklą, išlaikė arba atkūrė daugelį senųjų 
hipercentralizuotos ūkio ir žiniasklaidos valstybinės kontrolės mo- 
delių, o nacionalizmas jiems tapo patogiu ideologiniu atgyvenu- 
sio leninizmo pakaitalu. 

Visose šiose šalyse vyksta kova tarp atviros visuomenės šali- 
ninkų ir priešų. Jos baigtis, kaip parodė politiniai neramumai Ru- 
sijoje, neaiški. Ekonominiai sunkumai, didėjantis nedarbas, socia- 
listinės valstybės socialinio aprūpinimo sistemos išformavimas 
sukėlė apmaudą, pyktį ir smarkų nepasitenkinimą naująja san- 
tvarka. Šioje knygoje dėmesys sutelktas į pagrindinius liberaliajai 
demokratijai gresiančius pavojus Rytų, Vidurio Europoje ir bu- 
vusioje Sovietų Sąjungoje. Atmesdamas tiek pesimistinį demokra- 
tijos žlugimo scenarijų, tiek pernelyg optimistišką galutinės libe- 
ralizmo pergalės deklaravimą kviečiu laikytis nuosaikaus 
skepticizmo. Vienos šalys, siekdamos demokratizuoti ir kurti kles- 
tinčią rinkos ekonomiką, turi geresnių perspektyvų nei kitos. Jų 
galimybės tiesiogiai susijusios su mokėjimu paisyti patarimų, su 
pliuralistinių institucijų plėtojimu ir su atviros visuomenės verty- 
bėms atsidavusios politinės klasės brendimu. Vienose šalyse įsi- 
vyraus liberalios pažiūros ir įpročiai, kitose pilietinė visuomenė 
ir pliuralizmas liks silpni, kels problemų, bus persekiojami. Euro- 
pos laiko juostos ir nevienodas jų santykis su modernybe bei de- 
mokratiniu individualizmu toliau skaldys politinį ir dvasinį šio 
žemyno žemėlapį'. 

Ši knyga - tai dviejų pagrindinių raštijos ir idėjų plejadų, su- 
formavusių šiuolaikinį politinį klimatą buvusiose komunistinėse 
Rytų ir Vidurio Europos šalyse, įskaitant Rusiją bei kitas Sovietų 
Sąjungai priklausiusias respublikas, mąstymo istorija ir kritika. 
Pirmąją iš jų sudaro liberalusis disidentinis mąstymas, kuris taip 
smarkiai prisidėjo prie stulbinamo santvarkos žlugimo ir, paro- 


' Apie Europos laiko juostų politines ir kultūrines reikšmes žr. Ernest 
Gellner. Conditions of Liberty: Civil Society and Its Rivals. New York, Al- 
len Lane/ Penguin Press, 1994, p. 113-118. 

dydamas klasikinių Šviečiamojo amžiaus idėjų stiprybę, labai 
paveikė vakarietišką (ir amerikietišką) požiūrį į „pilietinės vi- 
suomenės“ svarbą. Antroji politinių idėjų srovė radosi, tiks- 
liau - vėl iškilo, žlugus komunizmui. Ji bodisi Šviečiamuoju 
amžiumi ir nepripažįsta Proto kaip universalios vertybės. Ji 
priešinasi asmens teisėms, liberaliai vakarietiškai demokratijai 
ir nepriklausomos pilietinės visuomenės kūrimui. Ji kolekty- 
vistiška, šovinistiška ir daugeliu atvejų akivaizdžiai rasistiška 
žydų, čigonų bei kitų pokomunistinėse valstybėse gyvenančių 
mažumų atžvilgiu? 

Knygoje aš keliu tokią pagrindinę tezę, jog inteligentai prie 
komunizmo žlugimo prisidėjo labiausiai ir kad jie tebėra gy- 
vybiškai svarbi jėga, formuojanti ateitį. Taigi siautulingi gin- 
čai tarp šių dviejų minties srovių - kurios kadaise audringai 
visų sveikintos, o dabar jas vis smarkiau stumia į šalį „suvaka- 
rietinimo“ siekiantys liberalai ir atgijusi ksenofobiška, natyvis- 
tinė dešinė, - sudarys pagrindinį viso regiono ateities ginčų 
objektą. Atsižvelgiant į antišvietėjiškų, etnocentriškų jėgų stip- 
rumą ikikomunistiniu laikotarpiu ir į tai, kaip daugumoje šių 
šalių jos buvo telkiamos ir net oficialiai skatinamos vėlyvojo 
komunizmo stadijoje, yra pagrindas būgštauti, kad jų atgijimas 
pastaruoju metu pranašauja niūrią ateitį. Antikapitalistinių ir an- 
tidemokratinių sentimentų jungimasis su paternalistiškomis, kor- 
poratistiškomis populistinėmis nostalgijomis gali baigtis naujais 
autoritariniais eksperimentais?. Knygoje aptariu pagrindinius 
šių šalių politinius inteligentus bei kitas asmenybes, mėginu 


? Politinio ir etninio ekstremizmo pakilimą pokomunistinėje Rytų Euro- 
poje išsamiai išnagrinėjo Sabrina P. Ramet str. „Defining the Radical 

: Right: Values and Behaviors of Organized Intolerance in Post-Commu- 
nist. Central and Eastern Europe“ kn. The Radical Right in Central and 
Eastern Europe, red. Sabrina P. Ramet (rankraštis recenzuojamas). Dar 
žr. leidinį apie ekstremizmą Rytų Europoje ir buvusioje Sovietų Sąjun- 
goje Transition (pratarmė J. F. Brown), t. 3, nr. 16, 1994, balandžio 22. 


* Apie nesutarimus dėl gyventojų (piliečių ir etninių) sąvokų ir jų įtaką 
naujoms valdymo formoms žr. Ulrich Preuss. „Constitutional Power- 
making for the New Polity: Some Deliberations on the Relations between 
Constituent Power and the Constitution“. Cardozo Law Review, t. 14, 
1993, sausis, p. 646-651. 

paaiškinti silpnąsias ir stipriąsias jų puses ir identifikuoti jų, 
visų pirma kraštutinės dešinės, mąstymo šaltinius bei pripaži- 
nimo priežastis. 

Žinoma, padėtis kiekvienoje iš šių šalių vis kitokia. Balka- 
nuose, ypač buvusioje Jugoslavijoje, matėme pagiežingos na- 
cionalistinės demagogijos niokojamą poveikį. Tiesiogiai su se- 
nuoju režimu susijusios jėgos valdo Serbiją, o Albaniją, Kroatiją 
ir Rumuniją pereinamuoju prie demokratijos laikotarpiu ka- 
muoja autoritarinės tendencijos. Vidurio Europoje Slovakiją val- 
do parapinė vyriausybė, bet kokią kritiką laikanti tiesioginiu 
šalies nacionalinio saugumo puolimu“. Kaip pagrindinė politinė 
jėga Rusijoje iškilo naujųjų bolševikų ir nacionalistų funda- 
mentalistų aljansas. Lenkijoje, Vengrijoje ir Čekijos Respublikoje 
padėtis ne tokia niūri, tačiau net ir ten pastebimas antidemok- 
ratinių ir antivakarietiškų jėgų pakilimas. Į aistringą antiko- 
munistinę Solidarumo sąjungos retoriką įtrauktos, ypač po 
1993-ųjų, kraštutinių dešiniųjų palaikomos antiparlamentariz- 
mo ir antisemitizmo temos. 

Knygos tematika tiesiogiai susijusi su ideologine polemika šiuo 
metu pokomunistinį pasaulį drebinančiu klausimu, kokie pagrin- 
diniai pavojai gresia naujosioms demokratijoms. Mano požiūriu, 
kuris sutampa su daugelio buvusių disidentų nuomone, „komu- 
nizmo“ kaip marksistinio lenininio socializmo atkūrimas yra ma- 
žiau pavojingas už korporatyvistinio, populistinio, pseudodemok- : 
ratinio autoritarizmo įsigalėjimą. Mokslinių darbų ir ataskaitų apie 
rinkų bei vakarietiškų institucijų iškilimą lavina menkino politi- 
nių tradicijų, prisiminimų ir įsigalėjusių pažiūrų, žodžiu, politi- 
nės kultūros vaidmenį. Šioje knygoje pabrėžiu tai, kad buvusia- 
me komunistiniame pasaulyje ant kortos pastatytas ne tik 
ekonominis modelis. Pagrindinis klausimas iš tikrųjų yra besiku- 
riančių politinių bendruomenių pobūdis: kokios jos bus - atviros 
ar uždaros, tolerantiškos ar netolerantiškos, orientuotos į visuo- 
menę ar į bendruomenę? Kaip šios tautos turėtų susitaikyti su 
savo kančių ir atsilikimo istorija? Ar įmanoma nacionalizmą „paža- 


* Jane Perlez. „Abduction Casts New Doubts on Slovakia Chief“. New 
York Times, 1996, gruodžio 17. 


PO MARXO 19 


boti“ ir paversti pozityvia energija, atveriančia pilietinio dialogo ir 
bendradarbiavimo galimybes, ar jis ir toliau sieks agresyvių etni- 
nio savęs aukštinimo tikslų? 

Jeigu šios bendruomenės ketina perkurti politiką humaniškai, 
kultūringai, tai politinėje arenoje turi būti apgintos tokios esmi- 
nės vertybės kaip tiesa, pasitikėjimas ir tolerancija. Kaip tik todėl 
Vaclavas Havelas nusprendė likti politiškai aktyvus, ragindamas 
taip pasielgti ir kitus panašiai galvojančius inteligentus. Pasitrau- 
kimas iš politinės kovos, užsisklendimas įsivaizduojamame dram- 
blio kaulo bokšte būtų paprasčiausia kapituliacija prieš populis- 
tinę demagogjją. Iš tikrųjų tai reikštų kilniausių siekių išdavystę 
disidentams kovojant su melu, cinizmu ir veidmainyste. Tokio- 
mis Rytų Europos istorijoje susidariusiomis aplinkybėmis, kai vėl 
iškilę politiniai sąjūdžiai begėdiškai siekia atgaivinti fašistinę krau- 
jo, kilmės ir „organiškos“ bendruomenės mistiką, svarbu, kad in- 
teligentai propaguotų Šviečiamojo amžiaus vertybes, asmens tei- 
ses ir pilietinį humanizmą. Dabar labiau nei kada nors anksčiau 
žinios yra neatskiriamai susijusios su veikla, todėl kritiškai nusi- 
teikusiems inteligentams pritrūkus drąsos pasekmės gali būti bai- 
sios. Jeigu dabar - tą būtina pabrėžti - jie nekovos dėl asmens 
autonomijos, jeigu pasiduos silpnumui ir bejėgiškumui, tai rytoj 
gali būti per vėlu. 


Padėtis po komunizmo 


Pokomunistinis peizažas - palanki dirva kolektyvinėms aist- 
roms, baimei, iliuzijoms ir nusivylimui. Senojo ideologinio tik- 
rumo nebėra. Jo vietą užėmė nauji mitai, greitai ir įtikinamai 
atsakantys į kankinamas dilemas. Politiniai mitai - tai atsakas 
į pokomunistinio laikotarpio netolydumus, susiskaldymą ir vi- 
suotinę suirutę. Nagrinėdamas socialines mito funkcijas žmo- 
gaus gyvenime filosofas Ernstas Cassireris įžvalgiai rašė: „Bai- 
mė yra visuotinis biologinis instinktas. Jos neįmanoma nei 
visiškai įveikti, nei nuslopinti, tačiau ji gali keisti savo formą. 
Mitas yra kupinas stipriausių emocijų ir baisiausių vizijų. Ta- 
čiau per mitą Žmogus pradeda mokytis naujo ir keisto meno — 

išreikšti, o tai reiškia — organizuoti savo giliausiai įsišakniju- 
sius instinktus, viltis ir baimes“. 

Neabejoju, kad ilgai slopintų aistrų, jausmų ir apmaudo atgiji- 
mą galima racionaliai paaiškinti ir ištirti. Reikia ne kaltinti, ne 
smerkti, o visapusiškai tirti esmines visame regione užtrukusios 
etninės ir politinės įtampos bei populistinės retorikos atsiradimo 
priežastis. Šio mitologinio atgimimo ištakas galima aptikti įsise- 
nėjusiuose nacionalinio pažeminimo jausmuose, kuriuos, būda- 
mos pavaldžios „Maskvos centrui“, patyrė visos šio regiono tau- 
tos“. Priverstinio leninizmo skiepijimo laikotarpiu joms visoms 
buvo atimta atmintis. Klaidingi socialistinio internacionalizmo įsi- 
tikinimai buvo primetami visiems komunistinio pasaulio pilie- 
čiams kaip vienintelis teisingas požiūris į valstybinius ir etninius 
tarpusavio santykius. Tačiau tikrovėje šis šūkis buvo tuščias, ke- 
liantis pašaipas ir įtarumą. 

Paskutinėje Rytų ir Vidurio Europos valstybinio socializmo sta- 
dijoje lenininio internacionalizmo žlugimas sutapo su nacionali- 
nės komunistinės valstybės iškilimu. Biurokratiniai elitai, kad 
išsilaikytų valdžioje, vis labiau tolo nuo marksizmo-leninizmo, 
griebdamiesi kur kas patrauklesnių tautiškumo simbolių. Valdžio- 
je įsitvirtinusi politinė klasė griebėsi tradicinių nacionalistinio ma- 
nipuliavimo ir mobilizacijos formų, kad nepriklausomo judėjimo 
grupės nesuabejotų jos autoritetu. Serbijoje ir Rumunijoje tokia 
strategija gyvavo net po oficialiai pripažintos komunizmo baig- : 
ties: savanaudiškai pasinaudodamas demagogija „tėvynė pavo- 
juje“, valdantysis elitas pripažino bet kokias ideologines meta- 
morfozes, įskaitant seniai išsižadėtus tikėjimo privalumus, kad 
tik išsaugotų valdžią savo rankose". Žlugus sugedusiam, nekom- 


“ Ernst Cassirer. The Myth of the State: New Haven, Yale University Press, 
1946, p. 47-48. 


* Ken Jowitt. „Moscow Centre“. New World Disorder: The Leninist Extinction. 
Berkeley ir Los Angeles, University of California Press, 1992, p. 159- 
219. Ė 


" Pavyzdžiui, per 1996 metų lapkričio mėnesį vykusią prezidento ir parla- 
mento rinkimų kampaniją Ionas Iliescu apkaltino varžovus patriotizmo 
stoka ir slaptu sandėriu su vengriškuoju iredentizmu. Nuvalkiota agre- 
syvaus nacionalizmo korta atsigręžė prieš jį patį: prezidento rinkimus 

petentingam leninizmo režimui, naujieji daugumos šių šalių eli- 
tai, kurie paprastai pasipildo iš antrojo arba trečiojo buvusiųjų 
ešelono, pasitelkė nacionalizmą įteisinti savo ideologijai. 

Taigi pokomunistinis nacionalizmas yra dvilypio pobūdžio po- 
litinis ir ideologinis reiškinys: kaip istorinio skilimo išraiška jis 
atmeta melagingą komunistinės propagandos internacionalizmą 
ir pabrėžia ilgai slopintas tautines vertybes; kita vertus, šis nacio- 
nalizmas yra išaugęs iš leninistinio autoritarinio mentaliteto ir pa- 
pročių, jų paženklintas ir nukreiptas visų pirma prieš tas grupes 
ir jėgas, kurios gina provakarietišką, pliuralistinę orientaciją. Pir- 
moji kryptis siejasi su globaline kilmės, šaknų ir autochtoninių 
vertybių ieškojimo tendencija. Antroji įamžina ir stiprina komu- 
nistines bei ikikomunistines tradicijas, atimdama iš individo teisę 
turėti kitokią nuomonę, sankcionuodama tautinę bendruomenę 
ir tariamai likimo skirtą jos vadą, ieškodama atpirkimo ožių ir 
persekiodama mažumas dėl įsivaizduojamų sąmokslų ir išda- 
vysčių. Iš tikrųjų, pavyzdžiui, Serbijos diktatorius Slobodanas Mi- 
loševičius - gudrus demagogas, kuris, ciniškai griebdamasis Di- 
džiosios Serbijos nacionalizmo, siekė asmeninių, hegemoninių, 
diktatoriškų tikslų“. 

Pokomunistiniai mitai apie išsivadavimą yra ideologiniai suro- 
gatai, konkuruojantys su kitomis intelektinėmis bei politinėmis sro- 


laimėjo Demokratinės konvencijos lyderis Emilis Constantinescu, ga- 
vęs 54,4 procento balsų. Žr. Gail Kligman, Vladimir Tismaneanu. „Ro- 
mania Belatedly Savors Real Democracy.“ Philadelphia Inguirer, 1996, 
gruodžio 4. Panašiai demokratinę opoziciją tautos išdavyste apkaltino 
ir Serbijos prezidento Miloševičiaus šalininkai. Žr. Chris Hedges. „Ral- 
ly to Support Serb Chief Draws Only a Few of the Faithful“. New York 
Times, 1996, gruodžio 19. 


* Literatūros apie Jugoslavijos nelaimę ir nacionalizmo vaidmenį ją su- 
griaunant yra nepaprastai daug. Kaip išsamiausius Žinių šaltinius re- 
komenduočiau šiuos leidinius: Mark Thompson. A Paper House: The 
Ending of Yugoslavia. New York, Pantheon, 1992; Misha Glenny. The 
Fall of Yugoslavia: The Third Balkan War. Harmondsworth, Penguin, 
1992; Lenard J. Cohen. Broken Bonds: The Disintegration of Yugoslavia. 
Boulder, Westview Press, 1993 ir Susan Woodward. The Yugoslav Tra- 
gedy. Washington, DC, Brookings Institution, 1995. Apie Serbijos inteli- 
gentų ir partinės biurokratijos vaidmenį skylant federacijai žr. Branka 
Magas. The Destruction of Yugoslavia: Tracking the Break-up 1980-92. Lon- 
don, Verso, 1993. 

vėmis. Pagrindinė jų funkcija yra suvienodinti visuomeninį dis- 
kursą, o piliečiams pateikti lengvai pripažįstamą miglotai apibrėž- 
tos etninės (arba politinės) bendruomenės identiteto šaltinį. To- 
kie mitai menkina asmens teises, o vietoj jų pabrėžia būtinybę 
išsaugoti organišką antiasmeninį etosą. Pataikaudami masiniam 
nusivylimui jie aiškina kolektyvinę kaltę ir kolektyvinę bausmę. 
Palaikantys pykčio ir piktinimosi politiką šių mitų šalininkai iš 
pagrįstų aspiracijų ir nuoskaudų neretai kaupia politinį kapitalą. 
Vis dėlto šiose šalyse yra daug nevilties, o politiniai mitai kaip- 
mat glaustai išaiškina nesibaigiančių sunkumų priežastis. 

Naujuosiuose mituose jaučiamas polinkis į savigailą: „Pagrin- 
dinėmis komunizmo (arba Vakarų išdavystės) aukomis buvo- 
me mes, kroatai (arba lietuviai, rusai, slovakai, serbai, ukrainie- 
čiai ir taip toliau).“ Laikantis tokio požiūrio, nė viena kita tauta 
tiek nekentėjo, kiek iškentė toji, kuriai priklauso kalbėtojas (ra- 
šytojas arba istorikas), niekaip negalintis suprasti, kodėl išorinis 
pasaulis yra toks abejingas jo arba jo tautės itin sunkiai padė- 
čiai. Prireikia tokio politinio mito, kuriame kenčiančioji visuo- 
menė arba audringų pokyčių išstumta, atplėšta jos dalis atpa- 
žintų save, susitelktų ir siektų atkurti kolektyvinį gyvenimą. Toks 
prarastų įsitikinimų ilgesys paaiškina stiprėjančią ikikomunisti- 
nių tautinių ir kultūrinių vertybių nostalgiją, paaiškina me- 
sianistinio tautos (arba „visi kaip vienas“) mito atgaivinimą ir 
aistringą tikėjimą jos atgimimo galia“. 

Radikalūs pokomunistiniai mitai sulieja jakobinišką lenininę 
„budrumo ir nesitaikstymo“ logiką su pažiūromis, kurias tarpu- 
kariu gynė ksenofobiška kraštutinė dešinė. Praktiniais politiniais 
sumetimais „kiti“ vaizduojami demonais („amžinieji žydai“, 
„Kraujo ištroškę vengrai“, „valdingieji čekai“, „sukčiai, apsileidė- 
liai čigonai“), kadangi, pasak Erico Hobsbawmo, „veiksminges- 
nio būdo suburti iš esmės skirtingus nerimstančios tautos sluoks- 
nius, kaip jų suvienijimas prieš pašaliečius, nėra“!?, 

* Nacionalizmo vaidmenį komunistinėse ir pokomunistinėse bendruo- 


menėse išsamiai išnagrinėjo Katherine Verdery. What Was Socialism and 
What Comes Next? Princeton, Princeton University Press, 1996. 


'* Eric Hobsbawm. Nations and Nationalisms since 1780. Cambridge, Cam- 
bridge University Press, 1991, p. 91. Apie tai, kaip Hobsbawmas dvide- 

Šioje knygoje atkakliai laikausi nuomonės, jog antiliberalųjį 
vientisą nacionalizmą, etnines vertybes iškeliantį virš visų kitų, 
būtina skirti nuo liberaliojo arba pilietinio nacionalizmo, pripa- 
žįstančio pilietinių ir etninių tapatybių suderinamumą abipusiu 
pasitikėjimu ir pakantumu grindžiamoje politinėje santvarkoje. 
1989-1991 metų revoliucijos buvo dvilypės: tuo pat metu jos bu- 
vo ir politinio, ir tautinio išsivadavimo revoliucijos. Taigi nenuos- 
tabu, jog pirmojoje pokomunistinėje stadijoje vyravo pilietišku- 
mas, tuo tarpu antroji įgijo daugiau etniškumo atspalvių. Šių 
dviejų stadijų visiškai atskirti negalima, kadangi ir oficialiame dis- 
kurse, ir asmeniniuose pareiškimuose pilietiškumo elementai ga- 
li iš dalies sutapti su etniškumo elementais. 

Šioje knygoje mėginu paaiškinti daugumą kultūriniuose ir po- 
litiniuose debatuose pastaruoju metu kylančių nesutarimų dėl po- 
komunistinių visuomenių ateities. Parodau, kaip baimės ir nevil- 
ties, nesaugumo ir netvarkos atmosferoje suklesti mitai, žadantys 
nedelsiant išspręsti visas problemas ir eliminuoti ramybės drums- 
tėjus. Čia aptariama daugelis tipiškų politinių veikėjų, kurie tie- 
siogiai prisidėjo prie vyraujančių pokomunistinių mitų kūrimo 
(arba griovimo): Lechas Walęsa, Adamas Michnikas, Vaclavas Ha- 
velas, Vaclavas Klausas, Istvanas Csurka, Genadijus Ziuganovas, 
Vladimiras Žirinovskis ir kiti. Knygoje nagrinėjamos naujos stali- 
nistų, religinių bei nacionalistinių fanatikų koalicijos Rusijoje ir 
Balkanuose, keisti aljansai, kurių pagrindas yra bendras priešiš- 


šimtojo amžiaus įvykius traktuoja apskritai, žr. meistrišką (ir labai sa- 
vitą) jo darbą The Age of Extremes: A History of the World, 1914-1991. 
New York, Pantheon, 1994. Hobsbawmui dažnai priekaištaujama dėl 
nejautrumo tautiniams sentimentams ir negebėjimo suvokti šios ideo- 
logijos žavesį. Mano nuomone, jis labai įtikinamai užfiksuoja naciona- 
listinių teiginių šaltinius ir skatinamąją bei įkvepiančią jų galią. Iš tikrų- 
jų Hobsbawmo požiūris nacionalistus erzina todėl, kad jis, atmesdamas 
pirmapradiškumo viziją, atkakliai laikosi naujoviško istorijos traktavi- 
mo ir todėl peršoka tautinio vientisumo subjektą. Su jo teiginiais, jog 
tradicijos yra „pramanytos“, o asmenį galima apibūdinti daugiau nei 
viena tapatybe, neįstengtų susitaikyti nė vienas tautiškai nusiteikęs mąs- 
tytojas. Nacionalistai mąsto „monoidentiškumo“ kategorijomis: indi- 
vidas priverstinai priskiriamas aplinkai, kuri dažniausiai apibrėžiama 
„Nneapčiuopiamomis“ atavistinėmis sąsajomis su mistiniu bendruome- 
nės kamienu. 


24 Įvadas 


kumas modernybei, liaudies suverenumui, pilietinėms teisėms ir 
įvairovės tolerancijai. 

Nors apie pokomunistinę Rytų Europą išleista daug knygų, 
ši tikriausiai yra pirmoji, kurioje sistemiškai nagrinėjama leni- 
nistines pažiūras pakeitusi mitologija. Joje atskleidžiama ben- 
drų įsitikinimų galia ir analizuojami pavojai, jeigu šie mitai tap- 
tų neramumus, sumaištį ir net regioninį karą kurstančiomis 
jėgomis. Knygą sąmoningai priskiriu sričiai tarp lyginamosios 
politikos ir politinės teorijos: mano tikslas yra suprasti mentali- 
tetą ir elgsenos modelius, paaiškinančius daugelį dabartinio po- 
komunistinio pasaulio raidos arba regreso vingių. O žmonių pro- 
tavimo modeliai (arba, Alexiso de Tocgueville'io ir Emile'o 
Durkheimo žodžiais tariant, „širdies įpročiai“) yra sunkiai įvei- 
kiami, uždari ir kuriasi patys, ypač jei atrodo, jog jų atsisakyti 
verčia iš šalies primesta pareiga!!. 


Politinio mito ilgesys 


Politiniai mitai yra ne filosofinės sistemos, o veikiau įsitikini- 
mai, kurių pagrindas prasilenkia su logika; pseudokognityvaus 
jų imuniteto nesugriauna jokie empiriniai faktai. Prancūzų antro- 
pologas Gilbert'as Durand'as, apibūdindamas visumą mitinių 
vaizdinių, priklausančių bendrai temai ir formuojamų aplink pa; 
grindinę viziją, juos pavadino „mitologinėmis konsteliacijomis“!*. 
Vartojant Claude'o Lėvi-Strausso terminologiją, egzistuoja vidi- 
nė mitologinio diskurso gramatika, slapta jo sintaksė. Politinio mi- 
to esmė sunkiai apčiuopiama, o kai kurių su racionalumu prasi- 
lenkiančių jo aspektų neįmanoma nuodugniai išanalizuoti. Vis 
dėlto kaip tik dėl šio neapčiuopiamumo politinis mitas atrodo kaip 
nuosekli, baigta įsitikinimų sistema: „jam nereikia jokio pagrin- 


" Stjepan G. Mestrovic, Slaven Letica, Miroslav Goreta. Habits of the Bal- 
kan Heart: Social Character and the Fall of Comimunism. College Station, 
Texas Ač:M University Press, 1993. 


'* Gilbert Durand. Les structures anthropologigues de Vimaginaire: Introduc- 
tion ė Varchėtypologie gėnėrale. Paris, Bordas, 1969. 

dimo, išskyrus savąjį tvirtinimą, jokios logikos, išskyrus savo plė- 
tojamą. Patirtis neabejotinai parodė, jog kiekviena tokia mitologi- 
nė „konsteliacija“ gali rastis visiškai priešingose politinio hori- 
zonto vietose ir pasitaikius palankiai progai gali būti priskirta prie 
„kairės“ arba prie „dešinės“". Taigi pagrindinės temos, aplink 
kurias sukasi politinė mitologija, yra Aukso amžius (prarastas ty- 
rumas, šlovingos patriarchalinės ištakos, nuopuolis į moderny- 
bę), aukos, kankinio gyvenimas, išdavystė ir sąmokslas, išsivada- 
vimas ir naujojo tūkstantmečio atėjimas, charizmatiniai vaduotojai 
(jais gali būti didvyriai individai, tariamai išrinktosios klasės ar- 
ba biologiškai apibrėžtos rasės) ir galutinė palaima revoliucingo 
chiliazmo pavidalu, kai vadas, judėjimas, tauta, žmonija - nesvar- 
bu, gyvi ar mirę - susivienija. 

Mitas vis dar yra pagrindinė politinio pasaulio, ypač tų visuo- 
menių, kurias kamuoja nesantaika, priešiškumas ir kuriose dar 
nenusistovėjusios demokratinės tradicijos, charakteristika. Mitas 
turi galios ne tik sąlygiškai lengvai paaiškinti suvokiamą aukos 
padėtį bei nesėkmes, o ir mobilizuoti, suteikti energijos ir net 
sukurstyti didelių grupių veiksmus. Pavyzdžiui, Kosovo kaip ser- 
bų identiteto šventovės ir jai keliamos „barbarų“ albanų (daugu- 
ma jų - musulmonai) grėsmės mitas, kurstydamas pyktį ir ne- 
apykantą, suvaidino pagrindinį vaidmenį Jugoslavijos žlugimo 
laikotarpiu. Svarbiausia mito funkcija yra ne apibūdinti, o įsivaiZ- 
duoti tikrovę priklausomai nuo tam tikrų politinių interesų. 

Iš dalies politinis mitas yra tam tikrų autentiškų politinės erd- 
vės veiksnių prasimanymas ir išpūtimas: jo galia kyla kaip tik iš 
to, kad jam trūksta konceptualaus drovumo. Tai, apie ką tradici- 
niai doktrinieriai tik užsimena, mitografai paverčia šokiruojan- 
čiais, jokių prieštaraujančių racionalių argumentų nevaržomais 
teiginiais. Prisiminkime Houstoną Stewartą Chamberlainą arba 
Josephą de Gobineau: nė vieno išjų neišgąsdino mokslinė rasisti- 
niųjų svaičiojimų kritika. Priešingai, abu ją traktavo kaip galutinį 
savo teorijų teisingumo įrodymą. Iš tokios politinių mitų arogan- 
cijos, kaip parodė Pieteris Viereckas, išauga metapolitika, kurios 


3 Raoul Girardet. Mythes et mythologies politigues. Paris, Ėditions du Seuil, 
1986, p. 12. 

pagrindu tam tikrai žmonių grupei („arijų rasei“ arba netgi pro- 
letariato klasei) priskiriamos transcendentinės dorybės'“. Keistas 
devynioliktojo amžiaus mokslingumo ir romantizmo mišinys pa- 
ruošė dirvą pagrindinėms mitologijoms, atvedusioms prie totali- 
tarinių dvidešimtojo amžiaus katastrofų". 

Siekdami pateisinti savo valdžios troškimą ir ideokratinės ti- 
ronijos (Weltanschauungstant, kaip Hannah Arendt apibūdino na- 
cistinę Vokietiją) įvedimą, tūkstantmečio revoliucionieriai nau- 
dojosi pranašesnės rasės (arba klasės) mitu. Platesniu mastu iš 
tikrųjų tai buvo istorinės lemties mitas, apvaizdos galių suteiki- 
mas istorijai, jos pavertimas Dievo pakaitalu, su šia istorijos pras- 
me sutapatinant charizmatinį išvaduotoją, o mūsų amžiuje tai 
atvedė prie įsitikinimų tironijos!*. Taigi politinis mitas yra mo- 
dernybės sritis, iliustruojanti ideologinių apgaulių vaidmenį sie- 
kiant pateisinti neturinčius precedento socialinės ir rasinės inži- 
nerijos eksperimentus. Tokių eksperimentų pagrindas buvo 
prielaida, jog galutinė utopinė vizija pateisina net Žiauriausias 
ir niekšiškiausias priemones. Tačiau, kaip rašė Isaiah Berlinas, 
jų pagrindas buvo absurdiškas, galų gale žudikiškas tikėjimas 
žmogaus prigimties lankstumu ir įsitikinimas, kad galima su- 
rasti „galutinį sprendimą“, kuris tiktų visiems į keblią padėtį 
patekusiems Žmonėms. 


Galutinio sprendimo galimybė, net jeigu pamirštume tą siau- 
bingą prasmę, kurią šie žodžiai įgijo Hitlerio laikais, tėra iliuzi- 
ja, ir labai pavojinga iliuzija, nes jei iš tikrųjų tikima, jog toks 
sprendimas įmanomas, tai, žinoma, jokia kaina jį įgyvendinti 
neatrodys per didelė: ar gali būti per didelė kaina už tai, kad 
žmonija visiems laikams taptų teisinga, laiminga, kūrybinga ir 


“ Pieter Viereck. Metapolitics: The Roots of the Nazi Mind. New York, Cap- 
"ricorn Books, 1965. 


5 Jacob L. Talmon. Myth of the Nation and Vision of the Revolution: Ideologi- 
cal Polarization in Hie Twentieth Century (su nauja Irvingo Louiso Horo- 
witzo pratarme). New Brunswick, Transaction Publishers, 1991. 


'* Apie ryškų skirtumą tarp tradicinio despotizmo ir dvidešimtojo am- 
žiaus ideokratinių vaizdinių („įsitikinimų despotizmo“) žr. Daniel Chi- 
rot. Modern Tyrants: The Power and the Prevalence of Evil in Our Times. 
New York, Free Press, 1994. 

harmoninga? Žinoma, visai nesvarbu, kiek kiaušinių teks su- 
daužyti tokiam omletui iškepti. [...] Vieni ginkluoti pranašai sie- 
kia išgelbėti žmoniją, kiti — tik savo rasę, nes ji pranašesnė už 
kitas, tačiau kad ir kokie būtų motyvai, milijonai nužudytųjų 
per karus arba revoliucijas dujų kamerose, gulaguose, per ge- 
nocidą - visos tos baisybės, dėl kurių mūsų amžius išliks at- 
mintyje - yra ta kaina, kurią Žmonės privalo sumokėti už atei- 
ties kartų laimę". 


Mūsų amžiaus ideologiniai kondotjerai politiniu mitu naudo- 
josi siekdami įteisinti visokeriopą smurtą, atskirtį, masinį naikini- 
mą, gulagą ir holokaustą. Mito dėka dvidešimtojo amžiaus tiro- 
nai galėjo mąstyti ir veikti „plačiai“, žinoma, moralinius skrupulus 
laikydami tik miesčioniškais varžtais. Arijų rasės mitas iš tikrųjų 
turėjo akinamą galią, kuri išdegino nacių moralės jausmą ir leido 
„didžiojo reikalo“ vardu organizuoti žydų naikinimą. Eschato- 
loginių mitų dėka Žmonės gali pasijusti pranašesni ir galiausiai 
neatsakingi; mitas ne tik viską paaiškina, o ir pateisina net bjau- 
riausius dalykus. Nacionalsocializmas iš tikrųjų buvo rasinio 
universalizmo patologija'*“. Savanoriški hitleriniai masių Žudi- 
kai neabejojo gryninantys žmoniją“. Stalinizmas buvo klasių ko- 
vos patologija. Marxo tikėjimas proletariato klase kaip istoriniu 
mesianizmu pavirto priemone naikinti visų privačios, o pirmiau- 
sia - valstiečių, nuosavybės šaltinius ir sukėlė Ukrainoje didįjį bad- 
metį, atvedė prie „buožių“ genocido ir „Didžiojo valymo“. 

Įvairiausi nacionalistai mitais atsiribodavo nuo savo kraštie- 
čių ir nepripažindavo lygių teisių. Pavyzdžiui, mitu apie dakų 
praeitį Rumunijos nacionalistai siekė atmesti vengrų pretenzi- 
jas į kultūrinį Transilvanijos paveldą; šis klausimas ištirpsta 
ikikrikščioniškosios istorijos rūkuose ir ginčas netenka bet kokio 


" Isaiah Berlin. The Crooked Timber of Humanity: Chapters in Hie History of 
Ideas. New York, Knopf, 1991, p. 15-16. 


'** Apie komunizmą ir nacionalsocializmą kaip politines patologijas Žr. 
Francois Furet. Le passė d'une illusion. Paris, Fayard, 1995. 


"* Daniel Jonah Goldhagen. HiHer's Willing Executioners: Ordinary Ger- 
mans and the Holocaust. New York, Knopf, 1996. Dar žr. Maurice'o Wohl- 
gelernterio interviu su Goldhagenu leid. Society, t. 34, nr. 2, 1997, sau- 
sis=vasaris, p. 33-37. 

racionalaus turinio. Rumunijos nacionalistai pasitelkia vieną Hero- 
doto ištrauką, kurioje rašoma, kad dakai buvo narsiausia trakų gen- 
tis, tačiau nepaiso kitų to paties teksto eilučių, kur sakoma, jog že- 
mės ūkio darbus dakai laikė žeminamais ir mėgavosi dykinėjimu?“. 

Dabar, kai rengiamės žengti į naująjį tūkstantmetį, pirmas žmo- 
nijos darbotvarkėje vėl iškyla gelbėjimo klausimas. Senasis tikru- 
mas subyrėjo, tradicinės ideologijos ir politinės dichotomijos nete- 
ko prasmės. Politikoje nebematome realios prasmės atgyvenusioje 
„kairės“ ir „dešinės“ priešpriešoje. 1989-1991 metų revoliucijos ir 
poideologinės antiutopinės jų nuotaikos panaikino šias sutartines 
demarkacijas, kurias paliko aštuonioliktojo amžiaus pabaigos ir de- 
vynioliktojo amžiaus Prancūzijos politiniai spazmai. 

Žmonija vėl susidūrė su tokiais klausimais kaip technologinės 
pažangos reikšmė ir reikalingumas, partijų vaidmuo demokra- 
tinėje politikoje, Žmonių organizacijos naujų formų, išskyrus par- 
tijas, tautas ar etnines valstybes, galimybė. Senąjį žemyną skalau- 
ja naujos nacionalizmo bangos, susiformavo naujojo tūkstantmečio 
lūkesčiai, neretai veikiami laiko išmėgintų chiliazminių fantazijų. 
Ne tik Europoje bei Vidurio Rytuose, bet ir Jungtinėse Valstijose 


20 Šį klausimą iškėlė literatūros istorikas Adrianas Marino, vienas iš nuo- 
širdžių liberaliųjų počaušeskinės Rumunijos inteligentų. Beveik kiek- 
vienas skelbiasi esąs ar esanti liberalių pažiūrų, tačiau tik nedaugelis, 
kaip Marino, imasi griauti savanaudiškas nacionalines utopijas apie įki- 
rumuniškąjį ir ikikrikščioniškąjį dakų aukso amžių. Žr. jo knygą Pentru 
Europa. Iari, Editura Polirom, 1995, p. 36. Šis praeities fetišizavimo ir 
idealizavimo reiškinys, kaip ir nepripažinimas tų, kurie nacionalines 
legendas vertina kritiškai, yra būdingas ne tik Rytų Europai. Peru rašy- 
toją Mario Vargasą Llosą, Venesuelos žurnalistą Carlosą Rangelį ir Mek- 
sikos poetą bei apybraižininką Octavio Pazą Lotynų Amerikos kairieji 
pasmerkė už tai, kad šie išdrįso pareikšti, jog Pietų Amerikos atsilikimą 
lemia vidinės priežastys, o ne Žiaurus Jungtinių Valstijų išnaudojimas. 
Galima paminėti politinio mito vaidmenį Vakarų Vokietijos politinės 
kultūros kūrime po Antrojo pasaulinio karo nuo aristokratiškos antina- 
cistinės rezistencijos egzaltacijos iki vokiečių fizikų, tariamai atsisakiu- 
sių Hitleriui pagaminti atominę bombą, garbinimo. Dabar žinome, jog 
šį mitą sąmoningai išgalvojo Werneris Heisenbergas ir kiti vokiečių ato- 
minės fizikos specialistai tam, kad atremtų galimus kaltinimus dalyva- 
vimu karo nusikaltimuose. Šiuolaikinėje Vokietijoje šio mito pagrindu 
devintame dešimtmetyje prasidėjo antidislokacinis sąjūdis ir ėmė rastis 
įvairiausių ekologinio pacifizmo bei radikaliosios aplinkosaugos srovių. 

atsirado grupių ir sąjūdžių, kurie prigimtinės teisės, natūralių gy- 
vybingų bendruomenių, gentinio identiteto ir panašių dalykų var- 
du smerkia ir kaltina liberalią demokratiją*!. Sukarintoms Ameri- 
kos piliečių kraštutinės dešinės organizacijoms yra būdingas toks 
pat priešiškumas pakantumo ir lygybės principams kaip ir Persi- 
jos ajatoloms, Jean-Marie Le Penui ir jo Nacionaliniam frontui ar- 
ba Rusijos demagogui Vladimirui Žirinovskiui. Negana to, visiems 
jiems būdingas tikėjimas pasaulį užvaldžiusių ir nusikalstamai 
siekiančių pavergti laisvą asmenybę bei įtvirtinti kažkokią šėto- 
nišką tironiją slaptų jėgų ir okultinių grupuočių mistika. 

Didelių pokyčių laikotarpiais suklesti konspiracinės teorijos. 
„Siono vyresniųjų protokolus“ - turbūt liūdniausiai pasaulyje 
pagarsėjusią klastotę, kurią sufabrikavo carinė „Ochrana“ - per- 
spausdino ir naujosiose demokratinėse Europos visuomenėse iš- 
platino ekstremistinės grupuotės, įsitikinusios, kad visos blogy- 
bės vienaip ar kitaip yra susijusios su žydų slaptu siekiu užvaldyti 
pasaulį*?. Įnirtingai siekdamos demaskuoti šėtoniškus slapta 
rezgamus sąmokslus, radikalių dešiniųjų grupuotės kartoja de- 
vynioliktojo amžiaus rasizmo maniakų svaičiojimus. Ekonominė 
ir politinė suirutė anksčiau buvo aiškinama slapto revoliucingų 
kairiųjų ir pasaulio finansininkų aljanso (komunistinio ir kapita- 
listinio internacionalo - „Kominterno“ ir „Kapinterno“ - pakto) 
mitu. Dabar, žlugus komunistinei santvarkai, girdėti kerštingų 
balsų, atgaivinančių dar vieną seną mitą - liberaliosios demokra- 
tijos ir žydų plutokratijos rezgamą sąmokslą. Taigi politiniai mi- 
tai yra neatskiriami nuo Rytų ir Vakarų fin-de-s:ėcle kolektyvinės 
vaizduotės. 

Buvusiose komunistinėse šalyse šie mitai veikia gal kiek stip- 
riau, yra labiau pastebimi kaip tik dėl liberalizmo ir demokratijos 


* Žr. Norman Cohn. The Pursuit of the Millennium: Revolutionary Messia- 
nism in Medieval and Reformation Europe and Its Bearings on Modern Tota- 
litarian Movements. New York, Harper Torchbooks, 1961; Benjamin Bar- 
ber. Jikad us. McWorld. New York, Times Books/Random House, 1995. 


2 Žr. Norman Cohn. Warrant for Genocide: The Myth of the Jewish World- 
Conspiracy and the "Protocols of the Elders of Zion“. New York, Torch- 
books, 1969; Leon Poliakoff. Brėviaire de la kaine. Paris, Editions Com- 
plexe, 1986. 

tradicijų silpnumo; žmonės mieliau grįžta prie senųjų doktrinų ir 
vizijų, jiems nepakanka kantrybės racionaliai interpretuoti taip 
staiga paveikusius jų gyvenimą dramatiškus pokyčius. Politiniai 
mitai malšina šį troškimą suprasti nedelsiant; priežastiniai ryšiai 
supaprastinami arba prasimanomi, pateikiami gyvi, metaforiški 
įvaizdžiai, žmogui tampantys paguodos ir psichologinio saugu- 
mo šaltiniu. Negana to, mitai vienas kito nepaneigia. Orientuoti į 
praeitį mitai (tokie, kaip aukso amžiaus palaimai ir vienovei gra- 
sinanti kapitalistinė santvarka, kaimo puikumas prieš griauna- 
mąsias pramonines jėgas) arba tie, kuriuose aukštinama gamta ir, 
žinoma, taurieji laukiniai, susikryžiuoja su atpirkėjo, charizmati- 
nio išvaduotojo ieškojimais ir naujomis revoliucingo aukso am- 
žiaus versijomis. 

Tokie mitai apie sąmokslus remiasi prielaida, esą visi reiški- 
niai turi neregimą reikšmę ir slaptą priežastį: pralaimėjimai ir nu- 
manomi pavojai aiškinami paslaptingomis priešo galiomis. Ser- 
bijos nacionalistai neabejoja, kad Jugoslaviją sugriovė katalikų 
Bažnyčia. Kadangi kroatai yra katalikai, o Bažnyčia yra visuotinė 
organizacija, tai, anot mito, kovodami dėl nepriklausomybės kro- 
atai sulaukė lemiamos Vakarų (ypač Vokietijos) pagalbos. Nega- 
na to, tame pačiame mite katalikybė ir islamas suplakami į vieną 
antiserbišką įvaizdį, kitaip tariant, sąmokslą prieš stačiatikius. Ne- 
reikia nė aiškinti, kaip šis vaizdinys užgavo jautriąsias slavofilų 
stygas Rusijoje, kur visuomet noriai tikima, esą egzistuoja Vakarų 
lobistai, turintys kėslų imtis bet kokių priemonių, įskaitant ir mu- 
sulmonų fundamentalizmą, kad tik Rusija netaptų Trečiąja Roma. 


23 Antra vertus, tokie mitai gimsta ne tik Rytų Europoje. (Čia ryškiausiai 
išsiskiria Irano ir Alžyro fundamentalizmas.) Prie to pridėkime dar pa- 
gundą dėl visų nesėkmių kaltinti išorės jėgas, demonizuotą „kitų“ (žy- 
dų, jėzuitų, čigonų, masonų, Bavarijos apšviestųjų, gėjų ir net Užsienio 
reikalų tarybos) įvaizdį. Apie Amerikos dešiniuosius krikščionis ir jų 
sui generis sąmokslo fantazijas žr. Michael Lind. „Rev. Robertson's Grand 
International Conspiracy Theory“. New York Review of Books, 1995, va- 
sario 2, p. 21-25. 


* Apie Rusijos kaip Trečiosios Romos mitą žr. Leon Poliakoff. Moscou, 
Troisiėme Rome: Les intermittences de la mėmoire historigue. Paris, Hachette, 
1989. 

Revoliucijos mitai, atgimimo mitai 


Ar 1989-1991 metų revoliucijos pralaimėtos? Ar gali „aksomi- 
nė revoliucija“ sugrąžinti šias visuomenes į buvusią padėtį??? Ma- 
no požiūriu, teigiamų šio žlugimo rezultatų negalima pervertin- 
ti: išnyko sistema, pagrįsta dviveidiškumu, šizofrenišku asmens 
santykiu su tikrove, žmogaus poreikius, atmintį bei lūkesčius val- 
džiusia diktatūra ir partinės policinės valstybės įvesta beveik vi- 
siška žmogaus veiklos kontrole. Vienam iš pagrindinių kelių į mo- 
dernybę socializmo statybos svajonei prievarta atvesti žmoniją į 
tobulą santvarką, kurioje nėra baimės, sielvarto ir abejonių, atėjo 
galas“. Taigi kol kas dar gerokai per anksti aimanuoti dėl neiš- 
vengiamo moralinio pokomunizmo epochos žlugimo. Adamas 
Michnikas kartą man sakė, kad po daugelio savo disidentinės veik- 
los metų jis suprato, jog istorija nežino jokio absoliutaus deter- 
minizmo?. Praėjus vienam ar dviem dešimtmečiams vis dar neži- 
noma politinė, socialinė ir kultūrinė konfigūracija buvusiose 
komunistinėse valstybėse. Tačiau Žinome, jog Žmonėms reikia 
nuorodų, kuriomis galėtų vadovautis. Jiems reikia sąlygiškai pa- 
stovių vaizdinių, kuriuose atpažintų save, įkvepiančio geresnės 
santvarkos įvaizdžio ir suvoktos arba tikros nesėkmės paaiškini- 
mų. Kitaip tariant, žmonėms reikia politinių mitų. 

Nė vienas su Marxo tradicija siejamas politinis mąstytojas, bent 
jau tokiomis pažintinės anarchijos aplinkybėmis, nemąstė taip 


2 Adam Michnik. „The Velvet Restoration“. Transition, t. 2, nr. 6, 1996, 
kovo 22, p. 13-16. 


* Apie 1989 metų revoliucijas ir „modernybės pabaigą“ žr. Zygmund 
Bauman. Intimations of Postmodernity. London, Routledge, 1992, p. 222. 
Priešingai Baumanui arba G. M. Tamasui, aš 1989 metų revoliucijas lai- 
kau ne sukilimu prieš modernybę, o greičiau mėginimu peržengti (ne- 
būtinai teisiniu keliu) jos istorinių galimybių ribas. Iš tįkrųjų, jeigu val- 
džios galių atskyrimas, įstatymų pirmumas, privataus ir visuomeninio 
sektorių išskyrimas, pilietinės teisės, laisvoji rinka, politinė ir religinė 
tolerancija yra modernybės požymiai, tai marksistinis-lenininis komu- 
nizmo įsikūnijimas simbolizavo tai, kas visiškai priešinga Šviečiamojo 
amžiaus idealams. 


*“ Asmeninis pokalbis su Adamu Michniku. Rutgerso universitetas, Niu- 
arkas, 1992, kovas. 

tikroviškai, kaip prancūzų filosofas Georges'as Sorelis. Rašęs 
dvidešimto amžiaus pradžioje jis suprato geriau nei daugelis jo 
amžininkų ir pripažintų socialistų, kad žmonės imasi politikos ne 
dėl dekartiškų demonstracijų, o dėl gyvų, patrauklių, viliojančių 
vaizdinių, kurie formuoja jų dvasinį pasaulį. Žinoma, dėl visa ap- 
imančios visuotinio streiko reikšmės jis klydo. Ne mažiau klydo 
ir dėl proletariato prievartos apvalomojo katarsio. Tačiau vieną 
dalyką jis suprato teisingai, ojo intuicija buvo tikrai ne marksisti- 
nė: mitas turi galios kaip diskursas arba pasaka apie kilmę, sąjūdį 
ir kryptį, kaip tų, kuriems atimtos pilietinės teisės, išdidumo šal- 
tinis ir balzamas žeminamai asmenybei*. Mitai yra ne banalūs 
trokštamos visuomenės apibūdinimai, o kvietimas kovoti. Sore- 
lio žodžiais tariant, „mito sugriauti neįmanoma, nes jis iš esmės 
identiškas grupės Žmonių įsitikinimui ir sąjūdžio prasme yra to 
įsitikinimo išraiška, taigi jis neanalizuotinas dalimis, kurias būtų 
galima išdėstyti istorinių aprašymų plotmėje“. 

Sorelio mintys turėjo didelę įtaką dviem radikaliai skirtingų 
įsitikinimų šio amžiaus revoliucionieriams - fašistui Benito Mus- 
solini ir leninistui Antonio Gramsci. Abu jie primygtinai teigė 
svarbiausią mito vaidmenį šiuolaikinėje politikoje. Leninas, nors 
Sorelį viešai niekino, vis dėlto, kaip ir šis prancūzų rašytojas, jau- 
tė tokią pat neapykantą buržuazinių dorybių ir smurto kultui. Sa- 
vo ruožtu Sorelis sveikino bolševikų sukilimą, pliekė Vakarų pa- 
stangas izoliuoti Rusiją ir net paskelbė straipsnį „Ginant Leniną“ 
(„In Defense of Lenin“). Jame nuskambėjo šie dramatiški žodžiai: 
„Prakeiktas plutokratinės demokratijos, kuri badu marina Rusiją, 
aš esu tik senis, kurio gyvybė priklauso nuo nereikšmingų atsitik- 
tinumų malonės, tačiau, prieš guldamas į kapą, dar norėčiau pa- 
matyti arogantiškos buržuazinės demokratijos, kuri šiandien be- 
gėdiškai triumfuoja, pažeminimą“““. Isaiah Berlinas apibendrina 


?* Apie Sorelį ir revoliucinės klasikinio marksizmo bei liberalizmo alter- 
natyvos paieškas žr. Zeev Sternhell, Mario Sznajder, Maia Asheri. The 
Birth of Fascist Ideology: From Cultural Rebellion to Political Revolution. 
Princeton, Princeton University Press, 1994, ypač p. 36-91. 


* Georges Sorel. Reflections on Violence. New York, Collier Books, 1961, p. 50. 
* Ten pat, p. 285-286. 

Sorelio politinio mito filosofiją kaip pagrindinę mūsų amžiaus 
sampratos paradigmą: „Pasak Sorelio, mitų funkcija yra ne stabi- 
lizuoti, o nukreipti energiją ir įkvėpti kovą. Jie to pasiekia įkūny- 
dami dinamišką gyvenimo judėjimo viziją, kuri yra tuo veiksmin- 
gesnė, kuo neracionalesnė, todėl yra nekritikuotina ir universiteto 
išminčių nesugriaunama. [...] Mito funkcija yra kurti 'epinio mąs- 
tymo būseną''*!. 

Perėjimas prie pokomunistinės santvarkos į pirmą vietą iš- 
kėlė daug netikėtų politinių ir kultūrinių reiškinių. Iš jų didžiau- 
sią nerimą kelia atgijęs giliai slypėjęs priešiškumas moderny- 
bei ir piktinimasis liberalizmu kaip tik todėl, kad tai patraukia 
daugelį suglumusių Žmonių. Komunistinės santvarkos žlugi- 
mą lydėjusią pradinę euforiją pakeitė nerimas, išplitęs susier- 
zinimas, nuovargis ir bendro išsekimo jausmas. Kai kurie gar- 
sūs senų laikų disidentai pareiškia kovoję ne dėl to, kas vyko 
pirmojoje pokomunistinio dešimtmečio pusėje. Šioje knygoje 
sutelktas dėmesys į politinę pokomunizmo psichologiją ir ly- 
ginamuosius naujųjų Rytų Europos diskursų, kuriais mėgina- 
ma suformuluoti atsakymus į moralinę suirutę istorinių lūžių 
metu, apmąstymus. Mano požiūris yra greičiau tematinis nei 
geografinis ir ragina skaitytoją pastebėti, kaip panašiai atpirki- 
mo (atpirkimo ir tikrovės vengimo arba bėgimo nuo jos) fanta- 
zijos pastaruoju metu veikia įvairiose šalyse. Siekdamas tikslo 
nenagrinėju kiekvienos šalies atskirai. Tą yra padarę kiti. Jų 
darbus labai rekomenduoju perskaityti??. Įvykiai ir konkrečios 
aplinkybės nagrinėjamos tik tiek, kiek išryškina tam tikrų poli- 
tinių mitų atsiradimo motyvus. 


.* Isaiah Berlin. Against the Current: Essays in the History of Ideas. New 
York, Penguin Books, 1982, p. 318, 319. 


2 Pavyzdžiui, žr. James E. Brown. Hopes and Shadows. Durham, Duke 
University Press, 1994; Eva Hoffman. Exit into History, New York, Vi- 
king, 1993 ir Gale Stokes. When the Walls Came Tumbling Down. New 
York, Oxford University Press, 1993. Puikią politinės, kultūrinės, kari- 
nės ir ekonominės kaitos analizę perėjimo prie demokratijos laikotar- 
piu buvusiose SSSR šalyse žr. Karen Dawisha, Bruce Parrott. Russia and 
the New States of Eurasia: The Politics of Upheaval. Cambridge and New 
York, Cambridge University Press, 1994. 

Knygoje pasakojama ne apie kasdienę pokomunistinių ben- 
druomenių politiką, o apie dvasinę reakciją į pereinamojo laiko- 
tarpio suirutę. Pagrindinė hipotezė yra ta, kad šios visuomenės 
vis dar ieško naujos axis mundi, nes tradicinis identitetas suby- 
rėjo, o suvienyti beviltiškai susiskaldžiusiai pagrindinei politi- 
kai atsirado naujų mitų. Žlugus autoritarinei leninizmo santvar- 
kai išryškėjo visuomenės tendencijų skaldytis ir apsieiti be 
politinio centro, galinčio suformuluoti nuoseklių visiems ben- 
dro gėrio vizijų. Kai kuriais atžvilgiais „peizažas po mūšio“ at- 
rodo kur kas liūdnesnis nei komunistinio valdymo laikais: van- 
gius, paniurusius nomenklatūrininkus pakeitė avantiūristai, 
šarlatanai ir reketininkai arba - dar blogiau — jais tapo tie patys 
asmenys. Tarpsta sovietiniais laikais turėto sąlygiško saugumo 
ir socialinių garantijų nostalgija“. Į pirmąjį pokomunistinį elitą 
buvo žiūrima kaip į sugedusį, diletantišką, godų, grobuonišką 
ir taip toliau. Visose šiose šalyse buvusieji disidentai buvo ap- 
juodinti. Jų kritika esamos padėties atžvilgiu, kuri komunizmo 
laikais buvo šlovinama ir kuria kadaise žavėtasi, dabar laikoma 
utopija. Vaclavo Havelo, Sergejaus Kovaliovo arba Jaceko Ku- 
rėnio raginimai vykdyti moralią, pilietinio solidarumo politiką 
suvokiami kaip per daug sentimentalūs, audringam pereinama- 
jam laikotarpiui menkai aktualūs pamokymai. Likimo ironija: 
ekonominio neoliberalizmo šalininkai, matyt, Škotų švietimo idė- 
jų veikiami arogantiškai nuvertindami buvusius disidentus, eina 
išvien su etninio kolektyvizmo propaguotojais ir išjuokia šių su- 
kurtą pilietinės visuomenės viziją bei gyvenimo tiesoje ilgesį, 
vadindami tai „naujuoju moralizmu'**. 


“ Pavyzdžiui, žr. Daniel Langenkamp. „Shedding Tears for Janos Kadar“. 
Budapest Week, 1996, liepos 11-17, p. 3. 


* Vaclavas Havelas, atsakydamas į dažnai girdimus raginimus inteligen- 
tams pasitraukti nuo scenos ir nekritikuoti pokomunistinės santvarkos, 
pabrėžė būtinybę socialinėje vaizduotėje kaip tik peržengti įprastinės 
partinės politikos ribas: „Nepritariu politinėms partijoms, kurios elgia- 
si taip, tarsi turėtų Žinių, tiesos ir problemų sprendimo monopolį. [...] 
Partijos turėtų įsiklausyti į daugialypę pliuralistinės pilietinės visuo- 
menės nuomonę, kurią išreiškia visi žmonės, jų grupės, organizacijos, 
įskaitant išsilavinusius žmones, specialistus, mokslininkus bei inteligen- 

Naujieji politiniai mitai visuomet turėjo žadinamąją galią, su- 
sijusią su jų savybe viską paaiškinti. Taigi mitą traktuoju ne kaip 
neišvengiamai melagingą tikrovės viziją, o kaip pasakojimą, ku- 
ris gali inspiruoti kolektyvinį lojalumą, bendrumą, aistras ir veiks- 
mus. Mitas vertingas tuo, kad mobilizuoja infraracionalius politi- 
nės elgsenos segmentus ir suteikia jiems energijos. Jo teiginiai turi 
prasmę ne dėl racionalaus ryšio, o dėljo nepaisymo?. Pavyzdžiui, 
dvidešimto amžiaus paskutinio dešimtmečio viduryje žvelgiant 
iš Jungtinių Valstijų akivaizdu, jog mintis, esą kroatai ketino at- 
kurti ustašių pronacistinį režimą, paranojiškai išpūsta, tačiau šia 
apgaule tikėjo daugelis aktyvių ir galingų Serbijos lyderių. Karo, 
etninio valymo ir isteriško populizmo sąlygomis jų įsitikimai įga- 
vo visiškai kitokią formą. 

Pagrindinė mano hipotezė yra ta, kad pokomunistinis politi- 
nis ir intelektualusis pasaulis išliks skirtingų, neretai nesuderina- 
mų mitų kovos lauku. Poleninistinėje santvarkoje radosi daugy- 
bė išteisinamųjų mitų nuo pasakojimų apie masinį tautos 
priešinimąsi komunizmui iki visuotinio bendrininkavimo vizijų. 
Visais jais siekiama sumenkinti disidentų veiklos didvyriškumą 
ir reikšmę: jeigu visi buvo antikomunistai, tai kam garbinti buvu- 
sius disidentus kaip moralinį pavyzdį? Ir atvirkščiai, jei sistema 
buvo neįveikiama ir kiekvienas tikėjo jos amžinumu, tai gal disi- 
dentai buvo kaip tik tokie, kokiais juos laikė komunistinė propa- 
ganda, - neurasteniški, egocentriški individai, kuriais manipulia- 
vo Vakarų slaptosios tarnybos? 

Naujieji mitai, sutelkdami dėmesį į praeitį, faktiškai dažniau- 
siai yra diskursai apie pokomunistinių visuomenių dabartį ir ypač 


tus. [...] Nuolaidžiaujančios savo silpnybėms partijos, kurios nesuvokia 
šios gyvybingumo teikiančios aplinkos, nusilps, nunyks ir taps papras- 
čiausiu liftu į valdžią.“ Žr. V4clav Havel, Vaclav Klaus, Petr Pithart. 
„Civil Society after Communism: Rival Visions“. Journal of Democracy, 
t. 7, nr. 1, 1996, sausis, p. 15. Klauso „moralinio universalizmo“ kritiką 
žr. ten pat, p. 15-16. 


* Politinis mitas yra „priemonė žmonėms susigrumti su tikrove; nustaty- 
ti, jog tai yra mitas, galime ne iš to, kiek yra tiesos, o iš fakto, kad tikima 
to teisingumu, o svarbiausia, iš dramatiškos tam suteiktos formos.“ Hen- 
ry Tudor. Political Myth. London, Pall Mall, 1972, p. 17. 

ateitį?“. Šioje knygoje nagrinėjamos pagrindinės politinės pažiū- 
ros aptariamuoju klausimu. Iš pradžių pateikiama sistema, pagal 
kurią aiškintinas politinių mitų veikimas, o po to - lyginamasis 
požiūris į toliau išvardytas keturias temas. 


1. Išsivadavimo mitai ir autoritariniai lūkesčiai 


Tai antro skyriaus tema, kurioje nagrinėjama lenininio pali- 
kimo įtaka naujiesiems politiniams eksperimentams. Aš tvirti- 
nu, kad 1989 metų revoliucijose slypėjo latentinis antiliberalusis 
komuniškas komponentas, kuris turėjo atsiskleisti vėlesniais me- 
tais. Nesant realios vidurinės klasės, diskusijos liberalizmo te- 
ma yra abstrakčios ir spekuliatyvios ypač todėl, kad neveikli, 
tačiau dominuojanti valstybinė biurokratija labiau linkusi pa- 
laikyti korporatyvistinius sandorius, o ne puoselėti natūralią idė- 
jų bei interesų konkurenciją. Čia aptariu psichologinius barjerus 
einant į atvirą visuomenę, pagrindines silpnąsias pliuralistinių 
vyriausybių vietas, korupcijos (įskaitant ir moralinę korupciją) 
vaidmenį, naujų valdžios bei įtakos tinklų iškilimą ir politinio 
mito santykį su elito įteisinimu. 


2. Mesianizmo ir demonizavimo mitai. Nacionalistinė pagunda 


Šia tema dėniesys sutelktas į nacionalizmo atmainas pokomu- 
nistinėse visuomenėse ir keistą neokomunistų bei etninių funda- 
mentalistų aljansą. Kyla klausimas, į ką apeliuoja šie simboliai ir 
mitai, kas „už“, o kas „prieš“? 

Čia nagrinėju radikaliojo nacionalizmo prigimtį kylant nau- 
joms autoritarinėms grupuotėms bei sąjūdžiams, šiam reiškiniui 
aptarti pasitelkdamas mitus apie priešų ir užsienio grėsmę. Šiuo- 


36 Žr. lenkų filosofo Marcino Krolo straipsnį „Where East Meets West“. 
Journal of Democracy, t. 6, nr. 1, 1995, sausis, p. 38; liberalios demokra- 
tijos vertinimą ir išsamią liberalizmo pokomunistinėse visuomenėse per- 
spektyvų analizę žr. Jerzy Szacki. Liberalism after Communism. Budapest 
and London, Central European University Press, 1995. 

se puslapiuose nagrinėjamas juos papildantis mitas - narciziška 
nepakeliamų kankinimų vizija ir nesiliaujanti Rytų europiečių kon- 
kurencija besistengiant pabrėžti unikalią savo padėtį bei kančias 
komunistinėje arba fašistinėje santvarkoje. Aptariu nacionalizmo 
dvilypumą: viena vertus, jis siejasi su modernybe ir kultūriniu 
etninių grupių pabudimu, bet kita vertus, šovinistinės, uždaru- 
mą propaguojančios jo atmainos atskleidžia jo maištą prieš patį 
modernybės pagrindą. 

Trečiame ir ketvirtame skyriuose aptariamas antisemitizmas, 
antikapitalizmas, antiliberalizmas ir antivakarietiškos nuotaikos 
kaip pagrindinės sudedamosios naujojo populistinio radikalizmo 
dalys. Tokie mitai analizuojami kaip reakcija į suvoktą vis dar 
kūdikystės stadijoje tebesančios demokratinės sistemos krizę ir 
ne per didžiausią Vakarų norą naująsias demokratines šalis pri- 
imti į Europos ir Atlanto struktūras. Netvirtinu, kad šie mitai 
triumfuos, tačiau jie kelia realią grėsmę kylančioms pliuralisti- 
nėms institucijoms bei vertybėms. Iš tikrųjų atrodo, kad daugu- 
moje šių šalių panikos ir šnipinėjimo baimės psichologija yra tarsi 
užkratas. Daugelis žmonių išgyvena stiprų atskirties, gimtinės pra- 
radimo ir nepriklausymo naujajai demokratinei santvarkai jaus- 
mą“. Vieno didžiausių politinės mitologijos tyrinėtojų Emile'o 
Durkheimo žodžiais tariant, „kenčiančiai visuomenei reikia susi- 
rasti ką nors tokio, ką ji galėtų apkaltinti dėl savo negalios ir kam 
galėtų atkeršyti už visas savo nesėkmes“. 


3. Keršto mitai: dekomunizacija ir politinio teisingumo mitas 


Kaip pasielgti su buvusiomis saugumo bylomis, pareigūnais 
ir agentais? Ką daryti su buvusiais komunistų biurokratais? 


*" Žr. Michael M. Fischer. „Working through the Order: The Jewish, Spa- 
nish, Turkish, Ukrainian, Lithuanian, and German Unconscious of Po- 
lish Culture or One Hand Clapping; Dialogue, Silences, and the Mour- 
ning of Polish Romanticism"“. Perilous States: Conversations on Culture, 
Politics, and Nation, red. George E. Marcus. Chicago, University of Chi- 
cago Press, 1993, p. 209. 


38 Cit. iš Girardet. Mythes et mythologies, p. 54. 

Penktame skyriuje nagrinėjamos įvairios dekomunizacijos stra- 
tegijos nuo lenkiškos „storosios linijos“, kai valdant Mazowiec- 
kio vyriausybei buvo perimta praeitis, iki „apsivalymo“ (atsijo- 
jimo, gryninimo) įstatymų ir jų padarinių Čekijos Respublikoje. 
Taip pat nagrinėju vokiškąjį požiūrį į buvusius Štazio pareigū- 
nus bei informatorius. Kai kuriose šalyse dekomunizacijos reto- 
rika pasitarnavo kaip naujų radikalizmo formų amunicija: pa- 
vyzdžiui, Lenkijoje populistinės ir konservatorių partijos ja 
pasinaudojo siekdamos destabilizuoti politines institucijas ir de- 
legitimizuoti liberalųjį naujos politinės klasės segmentą. Rumu- 
nijoje revoliucinis tikslingumas buvo pasitelktas pateisinti teisi- 
niam farsui, kuris atvedė prie Nicolae Ceausescu ir jo Žmonos 
egzekucijos 1989 metų gruodį, tačiau senojo režimo struktūras 
paliko iš esmės nepaliestas. Kerštinga, moralizuojanti dekomu- 
nizacijos retorika, kurią gynė prieš Iliescu nusiteikusi opozicija, 
nesulaukė masinio palaikymo ir buvo priversta sušvelninti to- 
ną. Lygiai taip pat nepalaužiama antikomunistinė Bulgarijos de- 
mokratinių jėgų sąjungos kalba dvidešimto amžiaus paskutinio 
dešimtmečio pradžioje atstūmė daugelį balsuotojų ir net atsi- 
tiko priešingai - į valdžią grįžo pokomunistai. Radikalia forma 
dekomunizacijos mitas tvirtina, jog šios visuomenės atsikratys 
savo demonų tik įvedusios retrospektyvų teisingumą, padavu- 
sios buvusius komunistų vadus į teismą arba uždraudusios jiems 
tam tikrą laiką eiti visuomenines pareigas. Tai keršto mitas, ku- 
rio įgyvendinimas turėtų sukurti tariamai teisingų keršytojų ben- 
druomenę, kuri stotų prieš piktadarių ir nedorėlių mažumą. Jis 
grindžiamas prielaida, kad komunistinė visuomenė buvo pasi- 
dalijusi į dvi pagrindines grupes - „juos“ ir „mus“. Juo hiperbo- 
lizuojamas buvusių komunistų atsparumas ir maskuojami tik- 
rieji pavojai, su kuriais susiduria naujoji demokratija. Iš tikrųjų 
pagrindinį pavojų šiandien kelia ne komunistinės ideokratijos 
atkūrimas, o autoritarinių, piktybiškai korumpuotų senosios sis- 
temos įpročių atgaivinimas“. 


* Zhelyu Zhelev. „Is Communism Returning?“ Journal of Democracy, t. 7, 
nr. 3, 1996, liepa, p. 5. 

4. Atpirkimo, reakcingieji ir atkuriamieji mitai 


Šeštame skyriuje aptariama buvusių disidentų marginalizaci- 
ja pokomunistinėje politikoje, kritiškai nusiteikusių inteligentų 
vaidmuo ir prieštaringas antipolitikos palikimas. Aš savo analizę 
sutelkiu į tokias asmenybes kaip Vaclavas Havelas, George Konra- 
das, Jacekas Kurėnis, Adamas Michnikas ir kiti, suformulavę 
disidentų diskursą universalia pilietinės visuomenės ir žmogaus 
teisių kalba. Šioje plotmėje aptariu antikomunistinės rezistencijos 
mitą ir stiprėjančius puolimus tų, kurie joje dalyvavo. Pritariu Ada- 
mo Michniko nuomonei, kad tuo laikotarpiu laimi „išmintingi 
žmonės su švariomis rankomis“, galį šaipytis iš pastangų tų, ku- 
rie pradėjo „lygiagretaus polio“ statybą“. 

Taigi giliau slypintis klausimas - kokiu mastu šios revoliuci- 
jos buvo nuoširdžios? Ir - o tai ne mažiau svarbu - ar jos buvo, 
kaip mano daugelis apžvalgininkų, „inteligentų revoliucijos“, mo- 
ralinis sukilimas prieš ideologija pagrįstas policines valstybes? Ar 
disidentų atsisakymas palaikyti keršto ir apmaudo politiką buvo 
ekskomunistų pergalės 1993 metų rinkimuose priežastis? Mano 
atsakymas toks: kaip tik atsidavimas tolerantiškumui ir asmens 
teisėms užtikrina kritiškai nusiteikusių inteligentų laisvės kon- 
cepcijos ilgalaikiškumą bei politinį aktualumą. Trumpiau tariant, 
inteligentai privalo likti politikoje tam, kad liberalioji revoliucija 
buvusios komunistinės imperijos šalyse tikrai nugalėtų. Iš tikrų- 
jų, kaip pabrėžia Jeffrey Isaacas, didžiausias vadinamosios „anti- 
politikos“ aktualumas, disidentų teigimu, yra hermeneutinis ar- 
ba interpretacinis: „Net jeigu antipolitinė politika šiuo metu ir 
nedarytų pastebimos įtakos, vis tiek ji išliktų aktuali kaip esminis 
nesenos praeities istorinis momentas“*!. Kurį laiką ši valanda gali 
priklausyti populistiškiems avantiūristams arba pragmatiškiems 


V Žr. pavyzdžiui, interviu su Adamu Michniku „Sint absolut importiva 
decomunizarii“ (Esu kategoriškai prieš dekomunizaciją), 22, Bucharest, 
1994, spalio 5-11, p. 13. Kandžią Michniko diskusiją apie „išmintingus 
Žmones su švariomis rankomis“ žr. jo str. „An Embarrassing Anniver- 
sary“. New York Review of Books, 1993, birželio 10, p. 19-21. 


* Jeffrey C. Isaac. „The Meanings of 1989“. Social Research, t. 63, nr. 2, 
1996, vasara, p. 326. 

biurokratams, tačiau nei vieni, nei kiti negali suteikti piliečiams 
moralinio įkvėpimo - šios transcendentinės vertybės, kurios la- 
bai reikia išsaugoti išdidumui ir savigarbai“*. 


Sovietizmo žlugimas ir naujasis vakuumas 


Marksizmas kaip orakuliška doktrina gal ir žuvo, tačiau poli- 
tinių mitų poreikis gyvas. Toli gražu ne mokslas apie socialines 
permainas, kaip kad susižavėję skelbė jo šalinininkai, marksiz- 
mas buvo pasaulietinė eschatologija, kurios pagrindinė funkcija 
buvo išaiškinti (kad ir mistifikuotai) istoriškai įskaudintam neu- 
rasteniškam individui jo keblią padėtį“. Atskirtį galima įveikti tuo- 
jau pat, - pranašiškai skelbė Marksas. Net šios grandiozinės fan- 
tazijos priešininkai turėjo pripažinti keistą, žadinančią jos jėgą. 

Lenino bolševizmas pakeitė pirminę teoriją, paversdamas ją 
jėgos ir revoliucijos sociologija. Revoliucinė Rusija tapo apčiuo- 
piama utopija, kurioje marksizmas-leninizmas funkcionavo kaip 
„Vieną veiksmingiausių partijų, valstybių ir visuomenių istorijoje 
mobilizuojančių ideologijų bei įsitikinimus įteisinančių sistemų“ “*. 
Revoliucinis įkarštis buvo toji varomoji jėga, kuri įkvėpė lieps- 
ningus, nepalenkiamus chiliastinius įsitikinimus nuo Havanos iki 
Pekino ir nuo Maskvos iki Paryžiaus. Leninizmui tapus pasauli- 


* Disidentų pralaimėjimas nėra visuotinis, kaip patvirtina 1996 metų rug- 
pjūtį Vengrijoje atlikta viešosios nuomonės apklausa. Buvusį politinį 
kalinį disidentą Arpadą Gėonczą kaip mėgstamiausią politiką nurodė 
septyniasdešimt penki procentai respondentų. Open Media Research Ins- 
titute (OMRI) Daily Report, 1996, rugpjūčio 19. Lygiai taip pat, nepai- 
sant ministro pirmininko Vaclavo Klauso prieštaravimų, buvęs akty- 
vus „77 chartijos“ narys Petras Pithartas 1996 metais buvo išrinktas 
Čekijos parlamento senato pirmininku. 


“ Apie marksizmą kaip tobulą, išsamią politinę mitologiją žr. Robert C. 
Tucker. Philosophy and Myth in Karl Marx. Cambridge, Cambridge Uni- 
versity Press, 1964 ir Andrzej Walitki. Marxism and the Leap into the King- 
dom of Freedom: The Rise and Fall of the Communist Utopia. Stanford, Stan- 
ford University Press, 1995. 


* A. J. Polan. Lenin and the End of Politics. Berkeley and Los Angeles, Uni- 
versity of California Press, 1984, p. 16. 

ne sistema, jo šalininkai buvo kupini politinio tikėjimo, kuris, sak- 
ralizuodamas ateitį, žmonių sąmonėje įtvirtino visišką didvyriš- 
ką atsidavimą ypatingų transformacinių užduočių įgyvendinimui. 
Tačiau leninistinio romantizmo „audros ir veržimosi“ laikotar- 
pis, veikiamas biurokratinės prievartos, ypač kai 1956 metais Ni- 
kita Chruščiovas sugriovė Stalino mitą, pamažu išblėso. Chruš- 
čiovo išpuolis prieš Staliną buvo esminis posūkis pasaulinio 
komunizmo istorijoje, davęs pradžią abejonių, erezijos bei atviro 
maišto epochai. Leninizmo dogma, netekusi pirminės hipnoti- 
zuojančios galios, virto veidmainiška sugedusių biurokratų prie- 
mone įteisinti savo valdžios monopoliui: „Masinės žudynės įsiti- 
kinimų nepakirto. Tą padarė Brežnevo laikų purvas. Kuomet 
nomenklatūrininkai žudė vienas kitą, šį Žmogžudišką siautulį 
papildydami rėksmingais politiniais melo spektakliais, tikėjimas 
buvo gyvas, tačiau kai, užuot šaudęsi, ėmė „tepti“ vienas kitą ky- 
šiais, tikėjimas išgaravo““?. Nusistovėjo varginantis, neišmatuoja- 
mai nuobodus gyvenimas be staigmenų, pūvančioje leninistinėje 
santvarkoje įprastinė elgsena nekėlė jokio pavojaus. Atrodė, šis 
istorinio nuobodulio jausmas apėmęs ir valdančiuosius, ir valdi- 
nius. Moralinis bei ekonominis pralaimėjimas devintojo dešimt- 
mečio pabaigoje buvo toks akivaizdus, kad net sovietų ideologai 
šią paskutinę stadiją viešai paskelbė stagnacija. 

Leninizmo sutemos sutapo su laisvės, pilietiškumo, atsakomy- 
bės ir orumo atradimu kuriant pilietinės visuomenės atgaivinimo 
projektą ir eksperimentuojant su nemakiaveliška politikos forma, 
kuri dažnai vadinama „antipolitika“. Daugeliu atžvilgių 1989 me- 
tų revoliucijos užbaigė pirminį Šviečiamojo amžiaus projektą, at- 
mesdamos bet kokią institucinio absoliutizmo formą ir raginda- 
mos traktuoti Žmogų neideologiškai ir juo nemanipuliuoti. 

Tačiau ar pasiekta politinio pliuralizmo? Vietoje tikrų partijų 
matome migruojančias iš vienos grupuotės į kitą ir visai nesisten- 
giančias apibrėžti savo ideologinių pažiūrų charizmatines arba 
pseudocharizmatines figūras. Tai palanki dirva naujiesiems au- 
toritariniams raginimams laikytis „įstatymo ir tvarkos“, Stalino 
laikų nostalgijai ir tvirtos rankos, kuri nutildytų parlamentinius 


* Gellner. Conditions of Liberty, p. 41. 

tauškalus, laukimui. Rusijos (ir ne tik Rusijos) ateitį su Čilės Pinoche- 
to arba Portugalijos Salazaro įkvėpta figūra sieja ne tik pasipikti- 
nusios masės, bet ir kai kurie labiausiai išprusę mokslo vyrai. 

Perėjimas iš senosios santvarkos užtruks ilgai, bus tampo- 
mas daugybės konvulsijų, kupinas nesėkmių ir nusivylimų“. 
Turbūt vienintelis dalykas, kurį galime numatyti, yra tas, kad 
kai kuriose pokomunistinėse šalyse susiformuos stabilios demo- 
kratinės institucijos ir įsilies į politines, ekonomines bei karines 
Europos ir Atlanto struktūras. Kitose įsivyraus pusiau liberalios 
ir pusiau autoritarinės santvarkos hibridas, derinantis populiz- 
mą su nacionalizmu kaip tikslingo įteisinimo formas, pagrįstas 
masiniu entuziazmu“. 

Ar galime manyti, jog buvusi komunistinė patirtis paprasčiau- 
siai išseko? O gal verčiau jos liekanas atpažintume posovietinio 
amžiaus įsitikinimų sistemose? Kas sieja leninistinius eksperimen- 
tus su modernizacijos strategija? Ar galime pritarti vengrų filoso- 
fo G. M. Tamaso teiginiui, jog 1989 metų revoliucijose būta stip- 
rių, modernybei priešiškų jėgų ir kad jos išreiškė stiprų ilgėjimąsi 
organiškų komunitarinių vertybių, kurias, galimas daiktas, pa- 
neigė pasibaisėtinai nuožmus, bet veiksmingas leninistinis „de- 
velopmentalizmas“?** Atsakymai į šiuos klausimus reikalauja at- 
kreipti dėmesį į lenininio palikimo įvairovę kiekvienoje šalyje 
atskirai. Vargu ar ideologinis slaptosios policijos vaizdinys ir vaid- 
muo, viena vertus, Lenkijoje ir Vengrijoje, kita vertus, Rumunijo- 
je ir Albanijoje buvo tokie pat. Vienur leninistinis režimas buvo 
švelnesnis, kitur - griežtesnis, vienur komunistų lyderiai nebuvo 
tokie fanatiški kaip kitur. Jinosas Kadaras - ne Erichas Honecke- 
ris, o generolas Wojciechas Jaruzelskis - ne klastingas kiršintojas 
stalinistas Nicolae Ceausescu. Viena nuo kitos skyrėsi net buvu- 
sios SSSR respublikos - Lietuva, kurioje reformatoriškam komu- 


* Žr. Valerie Bunce. „Comparing East and South“. Journal of Democracy, 
t. 6, nr. 3, 1995, liepa, p. 87-100. 


* Žr. Ken Jowitt. „Dizzy with Democracy“. Problems of Post-Communism, 
1996, sausis-vasaris, ypač p. 6. 


* G. M. Tamas. „Socialism, Capitalism, Modernity“. Journal of Democra- 
cy, t. 3, nr. 3, 1992, liepa, p. 61-74. 

nistų partijos sparnui vadovavo Algirdas Brazauskas, skyrėsi nuo 
Ukrainos, kur buvęs ideologas Leonidas Kravčukas tautiškumo 
privalumus pastebėjo tik žlugus imperijos centrui ir tapo pirmuoju 
nepriklausomos Ukrainos prezidentu bei atkakliu šalies nepriklau- 
somybės šalininku. 

Toks skirtingas paveldas bei ikikomunistinių laikų kultūri- 
nės tradicijos paaiškina, kodėl vienos šalys žengia į priekį spar- 
čiau, o kitos - vangiau. Daugelyje šių šalių grėsmingą pavidalą 
įgavo klerikalizmas, militarizmas, nacionalinis fundamentaliz- 
mas, ir ne tik dėl noro „susigrąžinti nuslopintą praeitį“, kokia ji 
buvo. Nors Lenkijos bažnyčia nebėra tokia įtakinga kaip anks- 
čiau, vis tiek buvo jaučiama didėjanti pagunda sureikšminti kri- 
tiką tradicinių jos priešų - pasaulietiškumo, ateizmo, Bažnyčios 
taisyklių nesilaikymo, amoralizmo - atžvilgiu“. Žinoma, praei- 
tis svarbi, tačiau poreikis ja naudotis kam nors įteisinti siejasi su 
abejotina vis dar stokojančio teisinių ir procedūrinių įgūdžių ir 
nenorinčio pripažinti politinių kompromisų su oponentais nau- 
jojo elito padėtimi. 


Užpildant politinį vakuumą 


Šio audringiausio (kruviniausio ir smurtingiausio) amžiaus pa- 
baigoje pradėjome suprasti, koks nesaugus yra žmogus, kokios 
ribotos mūsų žinios ir koks absurdiškas bet kuris sumanymas per- 
tvarkyti pasaulį. Tačiau tai suvokę jaučiame dvasinę tuštumą, ne- 
pasitenkinimą aplinka, kurioje vyrauja technika ir biurokratinis 
veiksmingumas (arba neveiksmingumas). „Pomodernybei“ ir „po- 
istorei“ toks būdingas negailestingas skepticizmas kelia nusimi- 
nimą ir stiprų poreikį šlietis prie kurių nors pažiūrų, religijos, 
bendruomenės, milicijos ir taip toliau. Kadaise šį jausmą tiksliai 
išreiškė Martinas Heideggeris garsiuoju šūkiu: „Mus išgelbėti 
galėtų tik Dievas!“ Ardomoji, griaunamoji „pomodernybės“ 


9 Žr. Abraham Brumberg. „Poland's Progress: The Declining Role of An- 
ti-Semitism - and an Overbearing Church“. Washington Post (apžvalgi- 
nė skiltis), 1994, sausio 24. 

(vadinčiaują vėlyvąja modernybe) logika nubloškė žmogų į pa- 
tį aksiologinės maišaties vidurį. Tačiau dvilypumas nereiškia ab- 
soliutaus reliatyvizmo. Atsisakyti pretenzijų į absoliučią tiesą — 
ne tas pat, kas išsklaidyti ją abipusiai ardomuosiuose, bet vieno- 
dai pagrįstuose diskursuose. Kur tiesa, o kur melas, arba, Imma- 
nuelio Kanto žodžiais tariant, ko žmogus [Žmonės] gali tikėtis? — 
tai esminis klausimas, aktualus net ir patenkintam Vakarų pa- 
saulio piliečiui?“. 

Mūsų amžiuje, šiais oficialiai įsitvirtinusio teroro ir nežmoniš- 
ko barbarizmo laikais, universalistinės atpirkimo paradigmos ban- 
krutavo, tai tiesa, tačiau kas išdrįstų pranašauti, kad Žmonės savo 
polinkį kurti socialines fantazijas noriai pakeis laipsnišku politi- 
niu derinimusi prie racionalios tikrovės? Kita vertus, džiūgauda- 
mi, jog mūsų civilizacija pasiekė istorinės pažangos kulminaciją, 
nepaisome fakto, kad gyvenime mums tenka daug ko atsisakyti, 
O ir toji pažanga yra abejotinas dalykas. Taigi Walteris Benjami- 
nas įspėjo: jeigu neišsaugosime mesianistinio požiūrio, tai ŽmMoni- 
jai kyla pavojus nuslysti į individų suvienodėjimą ir barbarišką 
subordinaciją. Modernybė Benjaminui atrodė kupina pavojingiau- 
sių, katastrofiškai destruktyvių tendencijų: „Nėra nė vieno civili- 
zacijos dokumento, kuris nebūtų kartu ir barbarizmo dokumen- 
tas“?!. Politinio mito negalima paprasčiausiai atmesti tarsi 
infantiliškų fantazijų apie geresnį pasaulį. Nors vieni mitai skati- 
na visuomenės uždarumą, kerštavimą ir potencialiai yra pražū- 
tingi, vis dėlto kiti - palankūs dialogui ir siekiams kurti laisvą 
lygiateisių žmonių bendruomenę. Tai tik jų interpretavimo klau- 
simas. Taigi, kaip Jean-Jacgues'o Rousseau bendrojo testamento 
atveju, Žmogaus laisvės bei atsakomybės ribas tuo pačiu mitu ga- 
lima ir išplėsti, ir susiaurinti. 

Klausimas, kurį keliu ir kuris yra esminis pagrindžiant libera- 
lųjį projektą valstybėse su neliberalia arba net priešiška liberaliz- 


5 Žr. Agnes Heller, Ferenc Fehėr. The Post-Modern Political Condition. 
Cambridge, UK, Polity Press, 1988, p. 1—43. 


"" Walter Benjamin. „Theses on the Philosophy of History“ kn. Stephen 
Eric Bronner, Douglas MacKay Kellner. Critical Theory and Society. New 
York and London, Routledge, 1989, p. 257. 

mui praeitimi, yra tas, ar perėjimui prie demokratijos naujieji mi- 
tai bus didelis kliuvinys. Kodėl šis klausimas svarbus? Todėl, kad 
pamatinių mitų reikia visoms visuomenėms, o tai - civilizacijos 
faktas, kurio niekas negali ir neturėtų neigti. Kita vertus, pilietinė 
visuomenė, kad galėtų funkcionuoti, privalo įveikti priešiškas ko- 
lektyvinio identiteto, korporatyvaus segmentarizmo ir bet kokių 
ideokratinio autoritarizmo formų jėgas**. 

Vis dėlto pilietinė visuomenė neša ne tik gėrį. Joje yra indivi- 
dualybės suniveliavimo tendencijų, mažumos despotizmo rizi- 
kos ir - ne mažiau svarbu - socialinės aplinkos išnykimo bei nuo- 
monių homogenizavimo pavojaus. Negana to, kai kam gali kilti 
klausimas, ar pats pilietinės visuomenės projektas nėra savito va- 
karietiško mąstymo ir politinės raidos vaisius bei keletą amžių 
trukusių normatyvinio Žmogaus teisių įrėminimo, kurį pateisina 
senamadiška Dievo suteiktų prigimtinių teisių idėja, ieškojimų 
rezultatas. Lygiai taip pat pilietinė visuomenė net ir Vakaruose 
turi stiprių priešininkų, iš kurių įnirtingiausi yra įvairios aršaus 
nacionalizmo ir naujojo rasizmo atmainos. 

Visose komunistinėse šalyse vyraujanti politinė kultūra bu- 
vo sudaryta iš skirtingų, neretai prieštaringų subkultūrų, pra- 
dedant nuo daugiau ar mažiau atvirų ultranacionalistų partijoje 
ir slaptojoje policijoje, pereinant prie reformatorių bei pusiau 
liberalų ir baigiant ribinėmis disidentų bendruomenėmis. Iš tik- 
rųjų, interpretuojant pokomunistinį ideologinį peizažą, reikia pri- 
siminti senąjį posakį: ex nihilo nihil: nacionalistinis patosas dau- 
giausia yra ne tik siekimas atgaivinti tarpukarinį dešinįjį sparną, 
o ir ksenofobiškos subkultūros, kuri tvyrojo komunizmo laiko- 
tarpiu (partijoje ir užjos ribų) tęsinys. Tautinei valstybei skirtą 
vaidmenį palaiko ir stačiatikių religija: Motina Rusija, Motina 
Rumunija ir Motina Serbija laikomos pagrindine vertybe, ir tas, 
kuris nors truputį tuo abejoja, apšaukiamas išdaviku, įskaitant 


*? Pritariu Ernesto Gellnerio požiūriui, jog antrojo tūkstantmečio pabai- 
goje „pilietinė visuomenė pateisinama iš dalies tuo, kad ji atrodo susi- 
jusi su istoriniu mūsų likimu. Grįžti prie tradicinės inertiškos agrarinės 
visuomenės neįmanoma, taigi jei akivaizdi mūsų lemtis yra industria- 
lizmas, vadinasi, turime pasiaukoti ir socialiniams jo padariniams.“ Žr. 
Conditions of Liberty, p. 213. 

dvasininkus, kurie ragina peržiūrėti pasaulietinės ir religinės val- 
džios santykį". 

Nepaisant leninizmo nuosmukio, žmonijos utopinis rezervu- 
aras nebuvo visiškai išsemtas: nušveistos į paviršių iškilo tokios 
ideologijos kaip įvairių atspalvių populizmas, šovinizmas ir tra- 
dicionalizmas**. Jaunojo Karlo Marxo „Komunistų partijos mani- 
festu“ iškviestą ateities šmėklą pakeitė perdirbti praeities vaiduok- 
liai, kuriuos į dabartį sušaukė nepatenkinti politiniai aktoriai, 
neįstengiantys susitaikyti su demokratijos kūrimo sunkumais ir 
modernybės išbandymais. Drauge su Aleksandru Solženicynu be- 
sielei „svieste besimaudančiai Europai“ jie priešpriešina pirmykštę 
bendruomeninę agrarinių visuomenių demokratiją“*. Trumpai ta- 
riant, komunizmo žlugimas, 1989 metų revoliucijos ir dvipras- 
miškas antipolitikos palikimas sukūrė pavojų kupiną pasaulį su 
visiškai dezintegruotomis tradicinėmis demarkacinėmis linijomis 
ir naujas radikalizmo formas, kunkuliuojančias po apgaulingo sta- 
bilumo šarvu. 

Pagrindinė šios knygos tema yra ta, kad dauguma Rytų ir Vi- 
durio Europoje vykstančių diskusijų dėl inteligentijos statuso po- 
litikoje ir inteligentų vaidmens formuojant tiek pozityvią (kon- 
sensusinę), tiek negatyvią (konfrontacinę) tautos darbotvarkę turi 
tendencijų, kurios veikia taip pat ir Vakarus. Tai, kas įvyko buvu- 
sioje Jugoslavijoje, turėtų būti nerimą keliančiu pamokomu pa- 
vyzdžiu: galų gale juk liūdnai pagarsėjusiame Serbijos mokslų 
akademijos 1986 metų memorandume kaip tik patys ryškiausi in- 


* Tai rodo ir nepakantumas kitų krikščioniškų denominacijų, visų pirma 
katalikų (arba Graikijos katalikų) atžvilgiu. Unitų persekiojimas stali- 
nizmo laikais stačiatikių Bažnyčiai buvo naudingas, taigi dabar ją erzi- 
na tai, jog uzurpuotus turtus teks grąžinti teisėtiems šeimininkams. To- 
kia padėtis tebėra Rumunijoje, išskyrus Banatą, kur žymus, ekumeninių 
perspektyvų turintis teologas, stačiatikių metropolitas Nicolae Cornea- 
nu nutarė sugrąžinti Graikijos katalikų Bažnyčios turtus. Asmeninis po- 
kalbis su Nicolae Corneanu, Timisoara, Rumunija, 1995, gegužė. 


* Apie šį ideologinį troškimą ypač žr. Slavoj Žižek. The Sublime Object of 
Ideology. London, Verso, 1989. 


“ Aleksandr Solzhenitsyn. Chestiunea rusė la sfirsit de secol XX. Bucharest, 
Editura Anastasia, 1995, 


PO MARXO 47 


teligentijos, rašytojų, filosofų ir antropologų atstovai išdėstė etni- 
nio valymo ir paranojiško nacionalizmo projektą. Tačiau svaigi- 
nami šios nacionalistinės karštligės - galingiausio liberaliųjų ver- 
tybių priešininko - padariniai neapsiriboja Europos pietryčiais. 
Pasak Jaceko Kurėnio, vieno iš įžvalgiausių Lenkijos inteligentų 
ir politikų, „krizė, su kuria susiduriame, pirmiausia yra idėjų kri- 
zė: šiuo metu mums trūksta universalių idėjų, kurios sutelktų šir- 
dis ir protus, be kurių negali egzistuoti nė viena civilizacija. Ar ne 
todėl įvairiose Žemės rutulio dalyse įsigali partikuliarizmo arba 
nacionalizmo idėjos bei religinis fundamentalizmas? Žlugus ko- 
munizmui tikėjomės Rytų vesternalizacijos, tačiau ėmė orientali- 
zuotis Vakarai““*. 


* Jacek Kuron. „Manifesto: Part Two of Program for Poland“. Common 
Knowledge, t. 4, nr. 1, 1995, pavasaris, p. 19-48. 


1skyrius 
Atgaivinant utopiją: ideologija prieš mitologiją 


Praeitis yra būtinas ir tikriausiai esminis 
šių ideologijų elementas. Jeigu nėra tinkamos 
praeities, ją visuomet galima pramanyti. 


Eric Hobsbawm 


Kuo skiriasi mitas nuo ideologijos? Ar mitas ir ideologija ski- 
riasi? Galima būtų atsakyti trumpai: mitas - tai pasaka, o ideolo- 
gijos pagrindas - idėjų sistema. Tačiau argi pasakų pagrindas — 
ne idėjos? Mito - šiuo atveju politinio - sekama pasaka yra grin- 
džiama įsitikinimais, troškimais, dideliais lūkesčiais, viltimis, nu- 
sivylimais, iliuzijomis ir jų praradimu. Visos ideologijos turi mi- 
tologinę šerdį, bet papildomai kuria konceptualias sistemas. Pasak 
Johno Girlingo, „žodis 'mitas' reiškia koncepcijos ir emocijų 
samplaiką, aistringą troškimą pasiekti pirmapradį tikslą. 'Ideolo- 
gija“ - tai emocingų bei konceptualių elementų kaupimas ir siste- 
„Radikalios ideologijos turi ypač stiprią tendenciją kurti 
mitus, pabrėždamos galimybę (arba net būtinybę) visiškai nu- 
traukti istorinės raidos grandinę ir kūlvirsčiu persiversti į visiš- 


111 


minimas 


kai išlaisvintą pasaulį. 
Mitas yra susijęs ne tiek su esamu pasauliu, kiek su nereali- 
zuotomis jo galimybėmis. Pasak literatūros kritiko Northropo 
Frye'aus, „Žmogus gyvena dviejuose pasauliuose, kurie tradiciš- 
kai vadinami gamtos ir meno pasauliais. Mes gyvename faktinia- 
me pasaulyje, savo fizinėje laiko ir erdvės aplinkoje; šį pasaulį iš 
esmės tiria gamtos ir fizikos mokslai. Tuo pat metu vis stengia- 
mės kurti savą kultūrą ir civilizaciją. Jos atitinka pasaulį, kokia- 
me norėtume gyventi, ir tokį, kokį sukuriame iš savo aplinkos. 
Pastarajam kaip tik ir priklauso mūsų vertybės, troškimai, viltys 


! Žr. John Girling. Myths and Politics in Western Societies: Evaluating the Cri- 
sis of Modernity in the United States, Germany, and Great Britain. New Bruns- 
wick, Transaction Publishers, 1993, p. 12. 

bei idealai; jis visuomet geocentriškas, visuomet antropocentriš- 
kas, visuomet sutelktas į žmogų ir jo rūpesčius“. 

Mitas randasi kaip tik dėl tokio tikrovės ir troškimų pasaulių 
neatitikimo: „Akivaizdu, jog pasaulio, kuriame norėtume gyven- 
ti, pagrindas yra mitologinis“?. Mitai teigia kitokią, anapus istori- 
jos esančią tikrovę, o tai, kiek jie prigyja, priklauso nuo jų įtikimu- 
mo. Jeigu tie, kurie turi patikėti mitu, įžvelgia jo prasmę, tai mitas 
svarbiausią savo tikslą pasiekia - suteikia individui identiteto jaus- 
mą, padeda orientuotis šiame padrikame pasaulyje. 

Mitas iš tikrųjų atsiliepia į žmogaus identiteto, bendrumo, pa- 
grindų, jo gyvenimo prasmės ieškojimus: „Mes norime tokios žmo- 
nių bendruomenės, kuri atitiktų mūsų viltis, idealus ir suprati- 
mą, kas galėtų būti; mums reikia pažinti savo aplinką, kuri taps 
jos pamatais ir neleis pavirsti oro pilimi“*. Anksčiau komunisti- 
nio pasaulio gyventojams toks tikslas galėjo būti beklasės visuo- 
menės mitas. Neapsigaudinėkime, leninistinio režimo pagrindas 
buvo ne vien teroras, bet taip pat mobilizacija ir entuziazmas. Vis 
dar juntama nostalgija praėjusiems „didvyriškos mobilizacijos“ 
laikams kyla tiek dėl prarastos vienybės ir iširusios bendruome- 
nės, tiek dėl nepasitenkinimo demokratiniu pliuralizmu bei rin- 
kos ekonomika“. 


* Northrop Frye. Spiritus Mundi: Essays on Literature, Myth and Society. 
Bloomington, Indiana University Press, 1976, p. 88-89. Už patarimą pa- 
sinaudoti Frye'aus literatūriniu požiūriu politinę konfrontaciją ir susi- 
skaldymą interpretuoti neperžengiant modernybės ribų esu dėkingas 
Michaelui Marrusui. Jis, remdamasis tokia paradigma, dar kartą per- 
skaitė sukėlusią daugiausiai mitologinių debatų Prancūzijos politikoje 
Dreyfuso bylą, savo mokslo darbe parodydamas ją kitokią ir naujoviškai 
interpretuodamas. Žr. Michael Marrus. „En Famille': The Dreyfus Af- 

"fair and Its Myths“. French Politics and Society, t. 12. nr. 4, 1994, ruduo, 
p. 76-90. Frye'aus ir Malinowskio darbais galiu remtis todėl, kad šiais 
šaltiniais naudojosi Marrusas. 


* Frye. Spiritus Mundi, p. 89. 
* Ten pat. 


? Pavyzdžiui, žr. Stephen Kinzer. „In 'East Germany", Bad Ol Days Now 
Look Good“. New York Times, 1994, rugpjūčio 27. Ši restauravimo tema 
per 1996 metų prezidento rinkimų kampaniją buvo esminis Rusijos 
neokomunistų lyderio Genadijaus Ziuganovo programos punktas. 

Nacionalizmo patvarumas rodo, kad mitas išlieka kaip pagrin- 
dinis mūsų dvasinės situacijos vektorius. Šiame skyriuje pateiktu 
mito ir ideologijos priešpriešos tyrimu mėginama paaiškinti poko- 
munistinėms visuomenėms būdingą politinį bei moralinį nusivyli- 
mą. Ir mitas, ir ideologija yra ne tik šios krizės, bet ir mėginimų 
atgaivinti utopiją išraiška. Abiem būdais mėginama struktūrinti 
dvasinį pasaulį ir keisti esamą tikrovę. Taigi mitas yra ir kontem- 
pliacijos forma, ir kvietimas imtis veiksmų. Klasikinį mitinių struk- 
tūrų apibrėžimą pateikė etnologas Bronislawas Malinowskis, mitą 
apibūdinęs ne kaip simbolinę alegoriją, o kaip „tiesioginę jo turinio 
išraišką; tai ne mokslinį smalsumą patenkinantis aiškinimas, o pa- 
sakojimas, kuriuo siekiama atgaivinti pirmapradę tikrovę, paten- 
kinti svarbias religines reikmes, moralinius troškimus, socialinio 
teisingumo, įsitikinimų ir net praktinius poreikius““. 

Iš mitologijos tyrinėtojų išmokome atsargiai vertinti politinius 
mitus blogio ir-gėrio požiūriu. Tai nereiškia, jog neturėtume ver- 
tinti jų reikšmės ir įtakos; matyt, sąmokslininkiškos fantazijos li- 
beralizmui žalingos lygiai taip pat kaip skundai apie nuolatinius 
kankinimus. Vis dėlto vien tik parodyti jų prieštaringumą nepa- 
kanka. Būtina atskleisti, ką šiais mitais mėginama paaiškinti, į ko- 
kias aistras ir kančias jie apeliuoja ir kodėl jais tikima. 

Nacionalizmas, kaip ir visi politiniai mitai, yra dviprasmiš- 
kas. Kaip sakoma, viskas priklauso nuo to, kas nacionalizmą skel- 
bia ir kas juo naudojasi. Liberalieji inteligentai, žinoma, nelaiko 
nacionalizmo didele atperkamąja dorybe. Tai parapinio uždaru- 
mo, ribojantis, egocentriškas, bejėgis suteikti visuotinumo vilčių 
diskursas, tačiau karingam trečiojo pasaulio revoliucinio sąjūdžio 
nacionalistui tai religija, arba tiksliau - ratio moriendi - mirtį patei- 
sinantis argumentas. Prisiminkime Peru Sendero Luminoso (Švie- 


Idealizuodamas istorinę praeitį, didvyriškumą, etninį solidarumą ir prie- 
šinimąsi sugedusių Vakarų įtakai, jis metė iššūkį Borisui Jelcinui. Išsa- 
mią Ziuganovo minčių analizę žr. David Remnick. „Hammer, Sickle, 
and Book“. New York Review of Books, 1996, gegužės 23, p. 44-51. 


* Bronislaw Malinowski. Magic, Science and Religion and Other Essays. Gar- 
den City, NY, Doubleday, 1954, p. 96-101, cit. iš Marrus. „En Famille“, 
p. 80. 

siojo kelio) partizanus ir jų ideologinį maoizmo, nacionalistinės 
inkų mitologijos bei didžiulės neapykantos liberalioms instituci- 
joms bei vertybėms kratinį. 

Pripažindami mito svarbą, nieku gyvu nemenkiname ideolo- 
gijos reikšmės. Dvidešimtame amžiuje labiau nei bet kuriuo anks- 
tesniu istorijos laikotarpiu žmonės buvo gundomi įvairiausių re- 
voliucinio mesianizmo pažadų, kurių pagrindas - didžiosios 
teleologinės daugiausia devynioliktame amžiuje rašiusių mani- 
festus pranašų fantazijos. Negalima paneigti nepertraukiamo ry- 
šio tarp anų laikų filosofinių sistemų ir ant ideologinio dribsmė- 
lio stačiusių imperijas dvidešimto amžiaus ideologinių lunatikų. 
Žinoma, įžvelgdami tiesioginę liniją nuo Karlo Marxo iki bolše- 
vizmo ir stalininio teroro siautėjimų supaprastintume reikalą". Kita 
vertus, būtų nesąžininga istorinio materializmo pradininką atleisti 
nuo atsakomybės už jo teorinio palikimo pavertimą „visuotinės 
vergovės“ doktrina (Leszek Kolakowski)?. 

Maždaug taip pat Benito Mussolini skelbto imperijos, nacijos ir 
valstybės garbinimo negalima atskirti nuo stiprių kontršvietėjiškų 
devyniolikto amžiaus tradicijų, tarp jų romantiškosios politinės mo- 
kyklos ir už Alpių išplitusio demokratinių principų išsižadėjimo. 
1926 metais pareiškęs, jog „mes atstovaujame naujam gyvenimo 
principui; mes atstovaujame griežtai, kategoriškai, pavyzdinei prieš- 
priešai visam demokratijos, plutokratijos, masonystės pasauliui, 
trumpai tariant, visam 1789-ųjų amžinųjų principų pasauliui“*?, dučė 


" Bolševizmo politinė kultūra buvo revoliucinio Rusijos radikalizmo ir 
Lenino jakobinų išplėtotas pagrindinių Karlo Marxo idėjų mišinys. Žr. 
Richard Pipes. Russia under the Bolshevik Regime. New York, Knopf, 1993, 
p. 490-512. Martin Malia. The Soviet Tragedy: A History of Socialism in 

„Russia. New York, Free Press, 1994, 


5 Šią temą išnagrinėjau knygoje The Crisis of Marxist Ideology in Eastern 
Europe: The Poverty of Utopia. London 6z New York, Routledge, 1988. 
Turiningą ryšio tarp marksizmo, leninizmo ir stalinizmo analizę žr. Le- 
szek Kolakowski. Main Currents of Marxism; t. 3, The Breakdown. Oxford 
6 New York, Oxford University Press, 1978. 


" Benito Mussolini. Opera Omnia, t. 21, p. 1090, cit. iš Jacob L. Talmon. The 
Myth of the Nation and the Vision of the Revolution: Ideological Polarizations 
in the Twentieth Century. New Brunswick, NJ, Transaction Publishers, 
1991, p. 460. 

iš tiesų nepaliko jokių abejonių, jog liberalųjį status guo revoliucin- 
gai atmeta. Tikėdami, kad tikslas pateisina bet kokias priemones, 
politiniais mitais išradingai naudojosi abiejų pusių ekstremalieji 
revoliucionieriai. Revoliucinės klasių kovos mitas padėjo atlikti 
ideologinių eksperimentų Leninui, Stalinui, Mao bei Fideliui Cast- 
ro. Ne mažiau kerintis buvo aukštesniosios rasės mitas, kurį Hit- 
leris ir nacių doktrinierius Alfredas Rosenbergas paveldėjo iš de- 
vyniolikto amžiaus socialdarvinistų bei politinių romantikų ir 
kuriuo teisino ištisų Žmonių grupių naikinimą. 

Kita vertus, rezistencijos ir išsivadavimo iš totalitarinės vieš- 
patijos mitas liberaliajai demokratijai padėjo išsaugoti moralę ir 
neleido pasiduoti naujiesiems barbarams. Vis dėlto totalitarinėse 
sistemose mito funkcija yra visiškai kitokia negu netotalitarinėse: 
ten, kur vyrauja ideologinė diktatūra, mitas prasismelkia į kiek- 
vieną visuomenės gyvenimo sritį, skatina ir nukreipia masinį en- 
tuziazmą, palaiko fanatišką lazdos discipliną ir ne mažiau fana- 
tišką disidentų persekiojimą. Demokratinėje visuomenėje jo galią 
riboja refleksyvios komunikacijos bendruomenės, racionali poli- 
tinių struktūrų sandara ir teisinės tvarkos visuotinumas. 

Kitaip tariant, politinio mito įtaka ryškiausiai atsiskleidė dviejo- 
se dvidešimto amžiaus totalitarinėse komunizmo ir fašizmo 
sistemose, kuriose buvo diegiamas kryptingas tikėjimas, kad žmo- 
nijos istorija turi pabaigą, kurią atpažinti gali tik įžvalgaus cha- 
rizmatinio lyderio genijus. Vis dėlto net ir šios mitologijos tebuvo 
išpūsti, demokratiniame pasaulyje veikiančių idėjų bei manijų iš- 
kraipymai'“. Ir fašizmas, ir komunizmas kilo iš maištingo aistrų, 
abejonių šaltinio, kuris ištryško, kai per Prancūzijos revoliuciją ir 
po jos ėmė byrėti senoji Europos santvarka. Kaip tik Prancūzijos 
revoliucinė drama tapo daugelio vėlesnių ekscesų, įvykdytų pri- 
sidengus liaudies, tautinio apsisprendimo arba visuotinės laisvės 
vardu, pranaše. Kad ir kaip Immanuelis Kantas baisėjosi revoliu- 
cionierių žiaurybėmis, vis dėlto vardan jų skelbtos aukštesnės ver- 
tybės - Žmogaus nepriklausomybės - net ir jis jiems atleido: „Rei- 
kia būti laisvam, kad išmoktum nevaržomai, prasmingai naudotis 
savo galiomis. Žinoma, pirmieji mėginimai bus žiaurūs, žmogus 


"" Ten pat, p. 549. 

atsidurs kur kas skausmingesnėje ir pavojingesnėje padėtyje nei 
būdamas priklausomas, bet trečiosios šalies apsaugotas. Vis dėl- 
to netapsi protingas, kol neįgysi savos patirties, o kad galėtumjos 
įgyti, turi būti laisvas“"'. Politiniai mitografai, kaip ir jakobinai, 
tvirtai tikėjo, kad laisvė (pasak jų) jos priešams nepriklausanti (ge- 
rai žinomas St. Justo aforizmas: „pas de libertės pour les ennemis 
de la libertė!“ - jokių laisvių laisvės priešams!). 


Visa, kas sena, vėl tampa nauja 


Mitas ir kerai yra ir archajiškajai, ir moderniajai visuomenei 
būdingi reiškiniai. Be lyderio, partijos, Tėvynės, revoliucijos mito 
nebūtų įmanoma suprasti nei Trečiojo reicho, nei stalininės Ru- 
sijos, nei Fidelio Kubos. Antra vertus, pažaūgios pramoninės 
demokratiškos bendruomenės taip pat turi savo mitų, daugybę įtai- 
gių idėjų ir emocijų, formuojančių kolektyvines aistras: tai „įsta- 
tymo ir tvarkos“, „šeimos vertybių“, „aiškaus likimo“, „lygių ga- 
limybių“, „technikos pažangos“ arba „naujosios pasaulio tvarkos“ 
mitai. Tokios minčių struktūros tuo pat metu intensyviai įkvepia 
ir pozityvias, ir negatyvias nuostatas. Politiniai mitai nėra nelai- 
kiški archetipai anapus žmonijos istorijos. Jie reaguoja į esamas 
žmonių organizacijos formas ir jas vertina, įteisina arba demas- 
kuoja politines struktūras ir neretai siūlo senąsias arba ateičiai 
skirtas alternatyvas. 

Be to, mitai pateikia emocinį etaloną, pagal kurį vertinama kin- 
tanti tikrovė. Jeigu tik šioji pernelyg akivaizdžiai skiriasi nuo mi- 
to, tai juo įtikėjusieji įgyja galingą įrankį „primesti 'idealų' etalo- 
ną pagal mitą“'*. Pavyzdžiui, mitas apie Lenino ir Stalino tariamai 
išduotą „pradinį humanistinį marksizmą“ kritiškiems Rytų ir Vi- 
durio Europos marksistams - „revizionistams“ —- padėjo atsisa- 
kyti biurokratinio socializmo ir išsklaidyti oficialiųjų misterijų 


" Immanuel Kant. Religion within the Limits of Pure Reason, 1973, cit. iš 
Elie Kedourie. Nationalism (ketvirtasis papildytas leidimas). Oxford, Basil 
Blackwell, 1993, p. 20-21. 


'* Girling. Myths and Politics in Western Societies, p. 19. 

paslaptingumą“. Panašiai, gindami „pradinio bolševizmo“ mo- 
delį, nuo kurio tariamai nutolo generalinis sekretorius, siekda- 
mas absoliučios valdžios, trockininkai ir kiti opozicijos šalininkai 
puolė Staliną. Perestroikos odisėjos ir Žadinančių neįgyvendina- 
mas viltis Michailo Gorbačiovo pastangų reviduoti bolševizmo 
pagrindus reikšmės nesuprasime, jei nepažvelgsime į tai kaip į 
siekimą atgaivinti herojišką revoliucijos ištakų kultūrinį etosą. 

Ryškus susiskaldymas tarp respublikonų demokratų ir kon- 
servatorių tradicionalistų devyniolikto amžiaus pabaigos Pran- 
cūzijoje virto triukšmingu Dreyfuso bylos mitu. Kaip įrodė Mi- 
chaelis Marrusas, abiejų pusių retorika buvo prisisunkusi 
savanaudiškų ir nesuderinamų pasakų: „jie kalbėjo visai tautai ar 
bent jau teigė tai darą, naudojosi ką tik sukurtais kanalais, nau- 
jausia spausdinimo ir vaizdo technika [...]. Į bylos klausimus mi- 
tai nedelsiant pateikdavo gatavus atsakymus; kartais banalias 
aplinkybes jie sudėtinga seka susiedavo su giliai įsišaknijusiais ide- 
alais, šitaip Alfredo Dreyfuso byloje kurstydami stiprias aistras““. 

Iš tikrųjų, kai visuomenė praranda pusiausvyrą ir susiskirsto į 
kariaujančias puses, mitais mėginama tikrovę ne tik paaiškinti, o 
ir paveikti ir net pakeisti. Pasak Frye'aus, mitologinę erdvę suda- 
ro žmonių viltys, troškimai ir rūpesčiai". Žmogus pakliūva į mi- 
tologinio diskurso spąstus, pripažįsta aksiomines mito prielaidas 
ir jo teiginių nebekvestionuoja. Randasi sugebančių agresyviai 
reikšti kolektyvines viltis ir nerimą demagogų, tribūnų ir prana- 
šų. Tai mitų kūrėjai, mokantys sukelti baimę ir ekstazę, kurti iliu- 
zijas ir atpirkimo lūkesčius. Toks pavyzdys yra šiuo metu Jungti- 
nėse Valstijose atgijęs nusistatymas prieš „Didžiąją valstybę“, 
kuriuo naudojasi įvairūs politiniai aktoriai. 

Komunizmo ir fašizmo ideologijos turėjo bendrą bruožą - ti- 
kėjo žmogaus prigimties lankstumu ir galimybe ją keisti pagal 


"* Apie Rytų Europos marksistinio revizionizmo reikšmę ir ribotumą žr. 
Adam Michnik. „A New Evolutionism“. Letters from Prison and Other 
Essays. Berkeley ėc Los Angeles, University of California Press, 1985, p. 
135-159. 


“ Marrus. „En Famille“, p. 81. 
5 Frye. Spiritus Mundi, p. ix. 


ATGAIVINANT UTOPIJĄ 55 


utopijos šabloną. Ir marksizmas, ir fašizmas įkvėpė nepalaužia- 
mą šalininkų lojalumą, žavėjo tobulos visuomenės vaizdu ir ro- 
mantišku įsitraukimu į sąjūdžius, žadančius aukso amžiaus atėji- 
mą. Istoriniu požiūriu po Antrojo pasaulinio karo fašizmas buvo 
nugalėtas, tačiau, kaip matome, jo aidai pasigirsta kaskart, kai tik 
pablogėja sąlygos ir žmonės patiria nepakeliamų psichologinių 
suvaržymų“. 

Be istorinio konteksto, yra dar ir fašizmui palanki psichologi- 
nė bei socialinė terpė: šiuolaikinių institucijų ir nusistovėjusios 
tvarkos bei proto nepripažinimas, kataklizminis sielos išaukštini- 
mas prieš intelektą ir taip toliau". Daugumos Vakarų kairiųjų in- 
teligentų domėjimasis Trečiojo reicho teisės teoretiko (bentjau iki 
1936 metų) Carlo Schmitto veikalais nėra eilinė dvidešimto 
amžiaus paskutinio dešimtmečio vidurio kultūros mada. Jo šak- 
nys - visuotinis nepasitenkinimas liberalizmu ir ilgesingas troš- 
kimas rasti sprendimą, kuris apsieitų be parlamentinės demokra- 
tijos „vidutinybių“'*. 

Tuo tarpu buvusių komunistinių visuomenių patirtas šokas 
susidūrus su modernybe, sunkus atskirų asmenų prisitaikymas 
prie tradicinių bendruomeninių saitų žlugimo, vidinė vis dar tra- 
pių demokratinių visuomenių įtampa, užuot skatinę kurti libera- 
lias idėjas ir institucijas, ėmė kurstyti liaudies ir kai kurių inteli- 
gentų norą „atgaivinti“ istoriją ir mitą. Stipriausiai veikia tautos, 


'6 Politinio teroro šalininkės Judith Shklar žodžiais tariant, „kiekvienas, 
kuris mano, jog fašizmas turi vienokį ar kitokį pavidalą, yra Žuvęs ir 
turėtų gerai pamąstyti.“ Žr. „The Liberalism of Fear“. Liberalism and the 
Moral Life (red. Nancy L. Rosenblum). Cambridge, Harvard University 
Press, 1989, p. 22. 


"7 Eugen Weber. Varieties of Fascism: Doctrines of Revolution in the Twen- 
tieth Century. Malabar, FL, Krieger, 1982. Roger Griffin. The Nature of 
Fascism. New York, St. Martin's Press, 1991. 


'* Apie Schmittą, kuris priešnacistiniu laikotarpiu pirmasis kritikavo Vo- 
kietijos liberalizmą, žvelgiant iš autoritarinio valdymo perspektyvos, ir 
pats buvo politinio mito teoretikas, žr. George Schwab. The Challenge of 
the Exception: An Introduction to the Political Ideas of Carl Schmitt between 
1921 and 1936 (antrasis leidimas su nauja pratarme). Westport, CT, Gre- 
enwood Press, 1989. Dar žr. specialų Schmittui paskirtą leidinį Telos, 
nr. 72, 1987, vasara. 

didvyriškos praeities ir persekiojamos bendruomenės mitai, ku- 
rie tuo pat metu Vakarus ir šlovina, ir pliekia. Niekuo nenusileis- 
dami nusistačiusiems prieš liberalizmą Vakarų mąstytojams““, ir 
tarpukariu, ir žlugus komunizmui Rytų Europos politinių mitų 
kūrėjai dairėsi į praeitį ir sėmėsi įkvėpimo iš vienalytės, moder- 
numo tariamai sugriautos bendruomenės vizijų??. 

Politiniai mitai - ne ideologijos, tačiau iš pažiūros rišliu pasa- 
kojimu jas primena. Kaip dažnai sakoma, mitai - tai pasakos, bet 
jie turi kerinčios galios ir tendencijų pirmenybę atiduoti ne racio- 
naliems veiksniams, o emocijoms. Ypač tai pastebima tuomet, kai 
veikiami didelių pokyčių Žmonės nusivilia ir nebetiki ateitimi, kai 
griūva nusistovėjusios elgesio normos ir lūkesčiai. Neįvertintiems, 
praradusiems nuosavybę, atstumtiems asmenims tokiu metu ky- 
la pagunda griebtis mitinių vaizdinių arba armagedoniško išgel- 
bėjimo paradigmos, kurią istorikas Normanas Cohnas apibūdino 
kaip pagrindinę revoliucinės eschatologijos svajonę: „Pasaulyje 
viešpatauja blogis, tironiška nesutramdomo griovimo galia, ne- 
gana to, toji įsivaizduojama galia yra ne paprasta žmogiška, o de- 
moniška. Jos tironija vis labiau įsisiautės, aukų kančios bus vis 
baisesnės, kol išmuš valanda ir sukilę šventieji ją nugalės“7'. 

Politinės ideologijos teigia galinčios sistemingai atsakyti į žmo- 
nėms rūpimą visuomenės geriausios sandaros klausimą. Iš tikrų- 
jų šios pretenzijos iš esmės yra tai, ką galėtume pavadinti ideo- 
logine puikybe: tai tvirtas įsitikinimas, jog į socialinius klausimus 
yra vienintelis teisingas atsakymas, kurį žino tik ideologas*“. 


9 Žr. Stephen Holmes. Anatomy of Antiliberalism. Cambridge, Harvard 
University Press, 1993. 


** Amerikos žiniasklaidoje aptarinėtas milicijos judėjimas rodo, kaip ne- 
ribotai istorijos iškraipymais ir mitais gali žavėtis komunistinėje san- 

"tvarkoje užaugę Žmonės. Milicininkai nesupranta savo anarchistinės 
ideologijos, tačiau be klaidų kartoja pasakas (mitus) apie Jungtinių Vals- 
tijų vyriausybės tironiją ir pasaulinį sionistų sąmokslą. 


2 Norman Cohn. The Pursuit of the“ Millennium: Revolutionary Messianism 
in Medieval and Reformation Europe and its Bearings on the Modern Totali- 
tarian Movements. New York, Harper Torchbooks, 1961, p. 4. 


* Analizuodamas politinį fanatizmą Ericas Hoferis tokį atsidavimą už- 
fiksavo vienoje narciziškos pasaulėžiūros sistemoje. Žr. The True Belie- 

Projektuodamos tam tikrą pranašesnį už visus kitus modelį ir pra- 
našaudamos, kad visuomenė galiausiai jį pripažins, ideologijos 
neretai yra politinės teleologijos. Prie tokios jų arogancijos dera 
tik priverstinė varomoji jėga ir visos be išimties konkurencijos at- 
metimas. Ideologijos viską apima ir paaiškina: jokio dialogo, klau- 
simų nei abejonių nereikia. Šiuo požiūriu liberalizmas yra ideolo- 
gija tik iš pavadinimo: dėl plačių pažiūrų ir skeptiško požiūrio į 
galutinius Žmonijos problemų sprendimus liberalizmui trūksta 
soteriologinės, apokalipsinės galios, būdingos radikalių pokyčių 
vizijoms. 

Septintajame dešimtmetyje Danielis Bellas ir kiti paskelbė, kad 
senosios ideologinės varomosios jėgos išnyko“. Jie teigė, jog vei- 
kiant industrializacijai ir vartotojiškumui, dėl radikaliojo univer- 
salizmo ir partikuliarizmo sukeltų nelaimių plintant visuotiniam 
nusivylimui, ideologijos (t. y. pasaulietinės religijos) atgyveno. Tai, 
kas įvyko tikrovėje, šio teiginio beveik neatitinka: radikaliosios 
ideologijos toliau įkvepia kolektyvinius protesto judėjimus, nors 
ir nebe taip nuosekliai ir planingai, kaip anksčiau. Prisiminkime 
1968 metų judėjimus Europoje ir aštuntojo dešimtmečio revoliu- 
cijų bangą Lotynų Amerikoje. Vis dėlto žlugus leninizmui pagrin- 
dinis slenkstis buvo peržengtas. Mirtiną smūgį ideologinėms pre- 
tenzijoms tvarkyti žmonių gyvenimą pagal mokslinius vyriausiojo 
revoliucijos doktrinierių štabo sukurtus modelius smogė 1989- 
1991 metų revoliucijos. Kai kas šias revoliucijas audringai sveiki- 
no, nes jos nebuvo nei teleologinės, nei ideologinės. Jos buvo anti- 
utopinės kaip tik todėl, kad nesiekė jokių iš anksto užsibrėžtų 
šablonų. Nepaisant kai kurių miglotų koncepcijų, tokių kaip „pi- 
lietinė visuomenė“, „sugrįžimas į Europą“ ir „liaudies suverenu- 
mas“, šios revoliucijos neturėjo ideologinio pagrindo. 

„Nepaisant miglotų konotacijų, o gal kaip tik dėl jų, pilietinės 
visuomenės idėja suteikė energijos didžiulėms žmonių grupėms 


Ter: Thoughts on the Nature of Mass Movements. New York, Time, 1963. 
Įdomu tai, kad susidomėjusi originaliu, visiškai neortodoksiniu Hofe- 
rio mąstymu Hannah Arendt rekomendavo jo veikalą Karlui Jaspersui. 


* Daniel Bell. The End of Ideology: On the Exhaustion of Political Ideas in the 
Fifties (nauja pratarmė). Cambridge, Harvard University Press, 1988. 

ir padėjo peržengti sistemos įdiegtą baimės slenkstį. Tą nepakar- 
tojamą Žmogaus išsivadavimo akimirką buvo įveikta tuščiausia 
per visą istoriją utopija. Kaip rašo Norberto Bobbio, 1989-ųjų re- 
voliucijos galutinai: „nuvertė“ komunistinę utopiją: 


Tai utopija, kuri mažiausiai šimtmetį žavėjo filosofus, rašytojus 
ir poetus [...], kuri sukrėtė netekusiųjų teisės į nuosavybę mases 
ir pastūmėjo griebtis smurto, kuri vertė didelę moralinę atsako- 
mybę jautusius Žmones aukoti savo gyvybę, kęsti kalėjimus, 
tremtį bei naikinimo stovyklas, kurios nesutramdomai fizinei 
bei dvasinei jėgai - Raudonajai armijai, Mao Ilgajam žygiui, gru- 
pelei ryžtingų Žmonių, užgrobusių valdžią Kuboje, žūtbūtinei 
Vietnamo tautos kovai su galingiausia pasaulyje valstybe - bu- 
vo neįmanoma, kaip kartais atrodydavo, atsispirti. Viename iš 
ankstyvųjų savo darbų (kodėl neturėtume jo prisiminti?) komu- 
nizmą Marxas vadino „istorijos mįslės įminimu“**. 


Iš tikrųjų 1989-aisiais baigėsi ne istorija, o veikiau pretenduo- 
jantis į neklaidingumą apsimetimas, kad istorija teturi vieną pras- 
mę, apie kurią spręsti ir primesti savo išvadas visai Žmonijai turi 
teisę tik tam tikra Žmonių grupė. 

Jau pačiuose marksizmo pagrinduose galima apčiuopti mitą 
apie aukso amžių, socialinę svajonę apie tobulą pasaulį, kuriame 
būtų peržengtas nuo senų senovės egzistuojantis konfliktas tarp 
žmogaus ir visuomenės, esmės ir egzistencijos. Ryškiausiai ir vaiz- 
dingiausiai marksizmas ragino beatodairiškai ieškoti Dievo mies+ 
to. Ši avantiūra nepavyko, bet stiprus poreikis, kurį mėgino pa- 
tenkinti marksizmas, liko. Dabar, kai leninizmo diktatūra nuversta, 
moralinį peizažą po komunizmo darko pakrikusi moralė, tulžin- 
ga neapykanta, apvilti troškimai ir nepabaigiamos peštynės. Tai 
gluminanti, neretai bauginanti žemė, į kurią grįžta politiniai mitai. 

Leninizmo eksperimentas pavėikė visus buvusio komunisti- 
nio pasaulio gyventojus nuo Tbilisio iki Prahos, nuo Vladivosto- 
ko iki Tiranos. Žinoma, Sidney ir Beatrice Webb, maniusių, jog 
sovietizmas tikrai reiškė naujos civilizacijos atėjimą, naivumas gali 


* Norberto Bobbio. „The Upturned Utopia“. After the Fall: The Failure of 
Communism and the Future of Socialism (red. Robin Blackburn). London 
6 New York, Verso, 1991, p. 3-4. 

kelti juoką. Vis dėlto negalima neigti, kad ta santvarka Žmonių 
psichikoje įtvirtino papročių, normų, pažiūrų ir emocijų visumą. 
Be to, galingas kultūrinis leninizmo palikimas rėmėsi ikileninisti- 
ne praeitimi, kuri daugumoje šių šalių nebuvo labai liberali. Pa- 
vyzdžiui, nuo 1933 metais nacių sunaikintos Veimaro respubli- 
kos laikų Rytų Vokietijoje jokios demokratijos nebuvo?. Taigi 
Umberto Eco mintys apie fašizmą tiktų ir komunizmui: „galima 
nuversti politinius režimus, kritikuoti ideologijas ir jų išsižadėti, 
tačiau už režimo ir jo ideologijos visuomet slypi mąstysena ir jaus- 
mai, kultūrinių papročių, sunkiai suprantamų instinktų bei nesu- 
vokiamų postūmių visuma“. Nors komunizmas, kaip ideologi- 
jos varoma autokratija, žlugo, imituotos bolševikinės lygybės, 
solidarumo ir net brolybės nostalgija liko“. Tai dirva, kurioje vie- 
toj senųjų mitų vėliau gali išaugti nauji. 

Vienas iš jų yra, žinoma, pokomunistinis fašizmas. Kuomet 
žmones užgriūva bauginanti pavojų lavina, jie ima ieškoti paguo- 
dos praeityje ir ją neretai idealizuoja. Žmonės klausosi mitografų, 
aiškinančių, kad dabartinės jų kančios ne natūralios, kad jos yra 
svetimtaučių kurstomų „sąmokslų“ rezultatas. Ieškodami prie- 
globsčio tradicijose Žmonės ima aukštinti pirmapradę savo kilmę. 
Iš tikrųjų pokomunistiniame pasaulyje iš bolševikinio modelio ir 


?5 Arijų nacijos mitas VDR buvo tik pakeistas kitu apie „pirmąją vokiečių 
darbininkų ir valstiečių valstybę“, anot kurio, Vokietijos proletariatas 
netalkininkavo Žmogžudiškai Hitlerio politikai, o nacionalsocializmas 
buvo tik kraštutinė buržuazinės kontrrevoliucijos forma. Per pirmuo- 
sius VDR gyvavimo metus Ulbrichtas su savo parankiniais deportavo į 
Buchenvaldą ne tik buvusius nacius, bet ir socialdemokratus, liberalus 
bei kitus politinio despotizmo priešininkus. Ne kitaip buvo Bulgarijoje, 
Vengrijoje ir net Lenkijoje, kur pasitaikydavo demokratinių bei pliura- 
listinių nuotaikų, tačiau jos nevirto ilgesniais politinio judėjimo etapais. 


“ Umberto Eco. „Ur-Fascism“. New York Review of Books. 1995, birželio 
22, p. 12. 


7 Tą pat galima pasakyti ne tik apie Rusiją, bet ir apie buvusią VDR. Žr. 
Jennifer Yoder. „Democratic Consolidation and Elite Building in the 
Former GDR“ (filos. dr. disertacija). University of Maryland, College 
Park, 1996, gegužė. Apie Vokietijos susivienijimo įtaką demokratiniams 
pokyčiams Rytų Europoje žr. Stephen E. Hanson, Willfried Spohn, red. 
Can Europe Work? Germany and the Reconstruction of Postcommunist So- 
cieties. Seattle, University of Washington Press, 1995. 

psichologinių fašistinio išsigelbėjimo bruožų likučių samplaikos 
susidaro optimalių galimybių rastis naujoms fašizmo atmainoms. 
Šios samplaikos užuomazgos pastebimos daugumoje, jeigu ne 
visose pokomunistinėse bendruomenėse. Naujieji mitai, atmes- 
dami sisteminę leninizmo formą, perima manicheistišką jo papras- 
tumą. Jie sąmoningai migloti, nepastovūs, lengvai reviduojami. 
Absurdiškų Rusijos demagogo, paradoksiškai pasivadinusios li- 
beraliaisiais demokratais partijos pirmininko Vladimiro Žirinov- 
skio grasinimų deportuoti daugybę žmonių, iš naujo užkariauti 
Baltijos šalis ir karine jėga atkurti imperiją nederėtų atmesti kaip 
eilinės bufonados (nepaisant to, kad klounados jo pasirodymuo- 
se pakanka); tokie teiginiai daugeliui demoralizuotų, įpykusių, 
vis dar nesuvokiančių, kaip galėjo subyrėti didžioji jų Tėvynė, 
ankstesnių sovietinių piliečių užgauna jautriausias stygas. Pana- 
ši retorika užtikrino Genadijaus Ziuganovo ir jo vadovaujamos 
Rusijos Federacijos komunistų partijos masinį palaikymą? 
Žlugus komunizmui žmonės pajuto netektį: net ir nekenčia- 
mas narvas jiems teikė bentjau pastovumo ir nuspėjamos ateities 
jausmą. Dabar jie tarsi ištrūkę iš kalėjimo kaliniai yra laisvi, bet 
nežino, ką su savo laisve daryti. Tokiomis aplinkybėmis žmonės 
noriai palaiko grupių identiteto ir bendruomenines vertybes iš- 
keliančią gentinę retoriką. Pereinamojo laikotarpio neurozė, 
kolektyvinė visuotinės griūties baimė, istorinio horizonto užsivė- 
rimas ir naujiesiems ekonomikos magnatams, ne mažiau begė--: 
diškiems ir amoraliems nei Balzako „Žmogiškosios komedijos“ 
veikėjai nuvorišams jaučiamas pyktis skatina norą priešintis, nu- 
sivylimą ir nepakantumą. Kyla poreikis ieškoti atpirkimo ožių, 


.* Veljko Vujacic. „Gennady Zyuganov and the "Third Road““. Post-Soviet 
Affairs, t. 12, nr. 2, 1996, balandis-birželis, p. 118-154. Stephen F. Co- 
hen. „If Not Yeltsin: Four Voices of the Russian Opposition“. Washing- 
ton Post, 1995, gruodžio 3. Michael Specter. „The Catch Phrase Is "Civil 
War'““, New York Times, 1996, gegužės 12. David Hoffmann. „Nostalgic 
for Lenin“, Washington Post, 1996, balandžio 8. Peter Reddaway. „Red 
Alert“, New Republic, 1996, sausio 29, p. 15-18. Neofašistinius Žirinov- 
skio raginimus rinktis „trečiąjį kelią“, o ne „supuvusį liberalizmą“ ar 
„bankrutavusį kapitalizmą“ žr. „Weimar on the Volga“, Economist, 1993, 
gruodžio 18, p. 45-46. Celestine Bohlen. „Zhirinovsky Cult Grows: All 
Power to the Leader“, New York Times, 1994, balandžio 5. 

įvardyti tuos, kurie kalti dėl nesiliaujančio vargo. Tam labai pa- 
deda politinis mitas apie prarastą ir vėl atsikovotą etninę vieny- 
bę, paaiškinantis pralaimėjimo bei susvetimėjimo priežastis ir pa- 
tikinantis, kad Žmogus turi vietą tautinėje bendruomenėje. 

Tokiomis aplinkybėmis lengviausia atpirkimo ožių ieškoti tarp 
tų, kurie yra kitokie (etniškai arba religine prasme); tai vidaus 
priešai, galimi išdavikai, įsibrovėliai, „kosmopolitai“. Tradiciškai 
ksenofobiška vaizduotė šį vaidmenį priskirdavo žydams, išskir- 
dama juos kaip internacionalistus, susijusius su šiuolaikinėmis ins- 
titucijomis, finansinio kapitalo iškilimu, pinigais ir bankais, ko- 
munizmu ir radikalizmu. Jie atrodo įkūniją tai, ko nacionalistai 
labiausiai bijo. Naujuosiuose mituose žydai ir liberalieji inteligentai 
vaizduojami nihilistiniais šalies valstybingumo priešais. Spalio re- 
voliucija vadinama vokiečių ir žydų sąmokslu prieš Rusiją. Šovi- 
nistiškai nusiteikęs rumunas, vengras ar slovakas žydą (čigoną) 
laiko apskritai menkesniu. Net ir sėkminga ekonominė žydų veikla 
laikoma suktomis machinacijomis. Štai kodėl taip primygtinai pa- 
brėžiama kilmė ir jos grynumas. Štai kodėl rusų šovinistai jaučia 
poreikį teigti, esą Leninas buvęs žydų kilmės, o visas jo Politbiu- 
ras buvęs ne kas kita kaip užmaskuotas sanhedrinas. Taigi visas 
dvidešimtas amžius yra ne kas kita, o slaptos pasaulyje išsisklai- 
džiusių žydų (liberalų) galios kova su tautinių, organiškų verty- 
bių gynėjais. Bet koks racionalus šių pažiūrų mitologinių prielai- 
dų kvestionavimas nedelsiant atmetamas. Tokie išskiriamieji mitai 
veikia semantinės diskurso sterilizacijos ir pavojingų sugebėjimų 
anestezavimo pagrindu. Juos apsėdusios vienarūšiškumo, vieny- 
bės ir grynumo idėjos. 

Be to, naujuosiuose išskiriamuosiuose mituose puolama bet 
kokia abejonė dėl tautai lemtos misijos. Normalus, suprantamas 
identiteto ir priklausymo poreikis paverčiamas absoliutu. Kritiš- 
ki, nenorintys įsilieti į tautinį savigyros chorą inteligentai kaltina- 
mi išdavyste. Pavyzdžiui, už tai, kad kritikavo naująjį gentinį na- 
cionalizmą, Kroatijoje buvo piktai puolamos rašytoja Slavenka 
Drakulič ir sociologė Vesna Pusič?. Kai šalį tariamai supa pikti 


* Asmeniniai pokalbiai su Slavenka Drakulič, Viena, 1993, lapkritis, ir 
Vesna Pusič Washington, D. C., 1996, lapkritis. Apie Drakulič požiūrį į 

priešai, kai nevidonai jos viduje be paliovos kėsinasi sunaikinti 
tautą, bet koks nepritarimas iš esmės reiškia išdavystę. Šios te- 
mos nuolat iškyla „juodos-raudonos“ koalicijos diskurse Rusijo- 
je: karas Afganistane pralaimėtas, - griaudėja nacionalistų rašy- 
tojas Aleksandras Prochanovas, - dėl vidaus išdavikų kaltės*?. 
Poleninistinėje Rusijoje, kaip ir Veimaro Vokietijoje, apstu pam- 
fletų apie „dūrį į nugarą“, prišaukusį Sovietų imperijos pabaigą. 
Naujieji mitai paprastai yra sinkretiški: socialinio komunisti- 
nės valstybės osmoso (lygybės mito) nostalgija juose derinama su 
autoritarinių ir net fašistinių tradicijų garbinimu. Pažvelkime, kaip 
raudonoji ir rudoji rusų koalicija garbina ir Staliną, ir paskutinį 
carą Nikolajų II. Pasak mito, juodu vienijo toks pat atsidavimas 
Rusijos vertybėms ir priešiškumas jas griaunantiems liberaliesiems 
kosmopolitams*!. Stengiantis prikelti kultūrinę praeitį naujuo- 
siuose mituose griebiamasi netikėčiausių šaltinių: rasistinių de- 
vyniolikto amžiaus ideologų, poetų romantikų, Vakarų krikščio- 
nių fundamentalistų ir visokiausių slaptų europietiškų teorijų 
(antisemitinių, nukreiptų prieš masonus arba jėzuitus). 


konfliktą buvusioje Jugoslavijoje žr. jos kn. The Balkan Express: Frag- 
ments from the Other Side of the War. New York, Norton, 1993. Maždaug 
taip pat ultranacionalistai Rumunijoje puolė politinį rašytoją H.-R. Pa- 
tapievici'ų už tai, kad šis išdrįso prabilti apie politinėje šalies kultūroje 
įdiegtą konformizmą ir ksenofobiją. 1996 metais Romūnia Mare išspaus- 
dino visą virtinę straipsnių, kuriuose Patapievici'us buvo kaltinamas : 
I?se-nation (antirumuniškumu). Kai kuriuose oficialiai vakarietiškuose 
leidiniuose buvo išspausdinti dar įnirtingiau Patapievici'ų puolantys 
straipsniai. Patapievici'aus atsakymus į juos Žr. jo str. „Criticilor mei“, 
22, 1996, rugpjūčio 7-13, p. 13. 


* Savaitraščio Zavtra vyriausiasis redaktorius Prochanovas yra pagrindi- 
nis ideologinis Ziuganovo guru. Apsiskelbęs „dvasinės opozicijos or- 
ganu“, derindamas carizmo, stalinizmo, slavotfilijos ir griežto antisemi- 
tizmo bei priešiškumo Vakarams klišes, Zavtra nesidrovėdamas 
propaguoja karingą, integralųjį nacionalizmą. Šio leidinio bendradar- 
bis yra matematikas, buvęs disidentas Igoris Šafarevičius, kuris, susi- 
taikęs su buvusiais savo kankintojais komunistais, dabar net šlovina 
juos vadindamas „Rusijos patriotais“. 


*! Išsamią nacionalizmo kaip poleninistinėje Rusijoje vyraujančios ideo- 
logijos analizę žr. Vladimir Brovkin. „The Emperor's New Clothes: Con- 
tinuity of Soviet Political Culture in Contemporary Russia“. Problems of 
Post-Communism, 1996, kovas-balandis, p. 21-28. 

Naujuosiuose išskiriamuosiuose mituose ryškėja neapykanta 
skirtumams ir kitimui. Jie primeta vertikalią, griežtai vyrišką, fa- 
lokratinę geros visuomenės viziją. Parlamentinės bendruomenės 
kritikuojamos dėl nepajėgumo, minkštumo ir nesugebėjimo imtis 
drastiškų priemonių prieš tautos priešus. Seksualinių mažumų per- 
sekiojimą lydi globėjiškas, patriarchalinis požiūris į moterį. Rusijos 
naciai arba „Pamiat“ organizacijos nariai didžiuojasi juodomis sa- 
vo uniformomis. Jie mėgaujasi savo neapykanta. Kalba trumpais 
sakiniais. Argumentų jiems nereikia. Sudėtingumas lygiai kaip skir- 
tingumas yra jų priešas. Kuo teiginiai trumpesni, tuo geriau“?. 

Poreikis mėgautis fantazijomis apie ištakas būdingas visoms ben- 
druomenėms, tačiau kuomet tai tampa manija, nacionalizmas tam- 
pa patologinis. Kolonizuotoms tautoms reikia nacionalinio išdidu- 
mo kaip paskatos kovoti dėl laisvės. Tačiau kai sutrūkinėja jas 
varžantys pančiai, pilietinės dorybės turi būti priskiriamos naujam 
nacionaliniam etosui. Priešingu atveju tokias šalis cikliškai kanki- 
na savižudiškų avantiūrų ir patriotinės isterijos antplūdžiai. Kaip 
tik tokį gentinį uždarumą po Antrojo pasaulinio karo nagrinėjo Eu- 
gėne Ionesco teigdamas, jog Rumunijos tragedija yra nacionaliz- 
mas: „Rumunija sirgo ir serga nacionalizmu. Jis užnuodijo visą kul- 
tūrą ir Rumunijos dvasią. [...] Per nacionalizmą ([...] Rumunijos 
kultūra neįstengė pasisemti visuotinių vertybių ir išliko ligota vie- 
tine kultūra. „Etninio specifiškumo“ problema [...] Rumunijai at- 
nešė tiek pat nelaimių kiek nesiliaujantys žemės drebėjimai ir są- 
junga su Vokietija: nepalikdama nė plyšelio, jokios išeities, 
menkiausio objektyvumo, laisvės, jokio dvasinio gyvenimo, ji pa- 
ralyžiavo bet kokį veržiumą““*. Šie nerimo kupini žodžiai, kuriuos 
galima pritaikyti daugumai Rytų Europos visuomenių, byloja apie 
dar vieną kerštauti raginančio mito paskirtį - ne tik mobilizuoti, 
bet ir paralyžiuoti, įvilioti į spąstus. Štai ką rašė Ionesco: 


2 Paul Hockenos. Free to Hate: The Rise of He Right in Post-Communist 
Eastern Europe. London ė New York, Routledge, 1993. Pataisytas leidi- 
mas, 1994. 


» Eugen Ionescu. Rūzboi cu toata lumea. Bucharest, Humanitas, 1992, t. 2, 
p. 269-270, cit. iš Matei Calinescu. „Ionesco and "Rhinoceros': Personal 
and Political Backgrounds“. East European Politics and Societies, t. 9, nr. 
3, 1995, ruduo, p. 393—433. 

Šaltą, niūrų lapkritį [tikriausiai 1940-ųjų kruvinąjį lapkritį, kai 
tuometinėje vyriausybėje buvę „Geležinės gvardijos“ (fašistų) 
galvažudžiai išžudė daugelį žinomų asmenybių, tarp jų ir Žy- 
miausią krašto istoriką Nicolae Iorgą] mano gatve tarsi viso žmo- 
nijos ir kosmoso žvėriškumo bei kvailumo įsikūnijimas žygia- 
vo legionierių būriai, traukdami man negirdėtą „dainą“ apie 
geležį (tai buvo kažkoks stūgavimas), vis kartojo žodžius „įtū- 
žis“ ir „geležis“, spjaudė tulžimi ir geležimi tarsi veisliniai gran- 
dinėmis vienas su kitu surakinti gyvuliai. Žvelgiant į jų veidus, 
tokius panašius, kad atrodė, jog tai daugybė vieno veido kopi- 
jų, [-..] piršosi liūdna mintis, kad Rumunijoje žmoniškumo ne- 
beliko. Jiems Žygiuojant ant gatvių leidosi pragariška naktis [...] 
Padariau viską, kad tik išvykčiau iš tos šalies: čia galėjo nutikti 
bet kas, galėjau mirti, susirgti, pats tapti šunimi, mane galėjo 
apsėsti legionierių demonas. Ištrūkęs jaučiausi tarsi būčiau išsi- 

“ gelbėjęs iš gaisro, pabėgęs nuo žemės drebėjimo, potvynio ar 
uragano“. 


Šis aprašymas padeda suprasti mito ir beprotybės sankirtą da- 
bartinėje Balkanų politikoje, ypač Jugoslavijos kare. Nacionalistiniai 
chiliazmai iš tikrųjų yra „kompensacinės megalomanijos“ forma“. 

Taigi naujųjų mitų propaguotojams joks plūstamasis žodis ne- 
atrodo pakankamas iškoneveikti liberalios visuomenės blogy- 
bėms. Pliuralizmas iš esmės yra sąmokslas, leidžiantis spekulian- 
tams veikti naujojoje santvarkoje. Parlamentarizmas nepajėgus, 
bejėgis, skaidantis. Organišką bendruomenę sugriovė buržuazi- 
nės modernybės invazija. Ši tema nėra nauja. Prancūzijos rašyto- : 
jas nacionalistas Charlesas Pėguy dvidešimto amžiaus pradžioje 
rašė: „Mums niekuomet nenusibos tai kartoti. Visas blogis kyla iš 
buržuazijos. Visi iškrypimai, visi nusikaltimai. Kaip tik kapitalis- 
tinė buržuazija ir užkrėtė žmones. Užkrėtė juos buržuazine ir ka- 
pitalistine dvasia““*. Aišku, tam, kad įsibrovėlis būtų laikomas 
nuodingu veiksniu, mitinę „tautą“ privalu įsivaizduoti gryną, ne- 
paliestą industrinės, merkantilinės civilizacijos blogio. 


* Ionescu. Rūzboi cu toata lumea, p. 273-274, cit. iš Calinescu. „Ionesco 
and "Rhinoceros'". 


* Terminas sukurtas Normano Cohno, The Pursuit of the Millennium, p. 11. 


** Raoul Girardet. Mythes et mythologies politigues. Paris, Editions du Seuil, 
1986, p. 118-119. 

Modernybė triukšminga, sugedusi ir gadinanti. Besielės, dirbti- 
nės, mechaninės buržuazijos vertybės griauna senąją bendruome- 
nę, kilmės brolybę. Ikikapitalistinių agrarinių bendruomenių nos- 
talgija Solženicyną skatina lygiai taip pat, kaip kaimo vertybių 
ilgesys įkvepia Serbijos, Rumunijos arba Vengrijos nacionalistus. 
Tai tarsi sugrįžimas prie Rousseau svajonės apie tobulai vieningą 
bendruomenę, kurioje žmogus randa puikų prieglobstį ir galiau- 
siai jaučiasi apsaugotas nuo vienatvės vilkduobių. Laikantis tokio 
požiūrio, gčros institucijos yra tos, kurių transcendentiniame ko- 
lektyvizme nebelieka ego. Vienu metu tokia bendruomenė buvo 
„partija“ su „okeanine“ broliško solidarumo mistika. Tauta savo 
ruožtu yra visuotinės bendruomenės pakaitalas. Tauta teikia pa- 
guodą ir saugumą, tai prieglobstis nuo beprotiškos konkurencijos 
ir pražūtingo savanaudiškumo nešamų blogybių. 

Nagrinėdami pokomunistinius keblumus turime atskleisti 
mentaliteto vaidmenį ir jo patvarumą nepaisydami institucijų žiu- 
gimo. Kad ir kiek nesuskaičiuojamų žiaurybių atnešė leninizmas, 
kad ir koks neišmatuojamai barbariškas jis buvo, vis dėlto jis pa- 
kirto pačius senojo bendruomeniškumo pamatus. Jis nesukūrė as- 
meninės autonomijos jausmo, bet į daugumą visuomenių atnešė 
pramonę ir miestų gyvenimą. Sukilimas prieš leninizmą reiškė ir 
sukilimą prieš iškraipytą modernybę, kurią jis primetė tautoms. 
Dauguma piliečių piktinosi geležiniais leninizmo komisarų kumš- 
čiais, jų primestu miestietišku gyvenimu, išardytais kaimais, ag- 
resija prieš tradicines valstietiškas vertybes. Leninizmas - rusiš- 
koji vakarietiškos socialistinės svajonės apie modernizaciją versija — 
tokias visuomenes visiškai sugriovė. Vengrų filosofas G. M. Ta- 
masas provokuojamai teigia: „tą purviną modernizacijos darbą, 
kurį Anglijoje atliko /aissez-faire liberalizmas, o Vokietijoje - Prū- 
sijos valstybė ir karo pramonė, Rytų Europoje ir didelėje Azijos 
dalyje nuveikė įvairiausias valstybinis socializmas. Tai, ką pada- 
rė Stalinas per darbo stovyklas, priverstinę kolektyvizaciją, masi- 
nes deportacijas ir negailestingą gamtinių išteklių naudojimą bei 
naikinimą, yra milžiniškas, jei ne siaubingas laimėjimas“ '*. 


37 G. M. Tamas. „Socialism, Capitalism, Modernity“. Journal of Democra- 
cy, t. 3, nr. 3, 1993, liepa, p. 64. 

Tarpukariu galingi daugumos šių šalių kraštutinės dešinės ju- 
dėjimai intuityviai puolė pliuralistinę demokratiją. Rumunijos „ge- 
ležinė gvardija“ su savo spiritualistinėmis eisenomis ir didvyriš- 
kos mirties kultu buvo tik ryškiausiai iš jų regima“. Žlugus 
leninizmui vėl atgijo komunų idėjos, neoromantiniai bendrumo 
ir kilmės mitai. 


Kita utopija? 


Taigi kyla klausimas, kokią valdymo formą pasirinks Rytų 
Europos tautos: problemišką, abejotinomis priemonėmis sukurtą 
modernią visuomenę, iškilusią po „socialistinės industrializaci- 
jos“, ar pasuks autokratinės bendruomenės kulto bei griežto nu- 
sistatymo prieš vakarietišką modelį keliu? Ar pokomunistinėse 
bendruomenėse-atgijusios romantiškai nusiteikusios populisti- 
nės jėgos laimės, ar jas įveiks vakarietiškumo bei liberaliosios 
modernybės šalininkai? Miglota socialistinė svajonė sutaikyti 
modernybę su bendruomene žlugo. Po komunizmo griūties pu- 
sę dešimtmečio antikomunistinėje retorikoje slypėjo baimė, jog 
pokomunistinis polis tęs komunizmo vykdytą kaimiškų ben- 
druomenių ir tradicinių vertybių puolimą. Taigi perėmusias tie- 
sioginį palikimą visuomenes užplūdo nenuosaikių raginimų 
bausti ir neopopulistinio, neretai prieš Vakarus nukreipto pyk-: 
čio banga. G. M. Tamasas tik truputį perlenkia teigdamas: „Mū- 
sų tradicijos smarkiai prieštarauja individualizmui; visas politi- 
nis mūsų spektras persmelktas politinio spontaniškumo baimės. 
Griūdama komunistinė valstybė pagimdė laisvės, naujovių ir 
įvairovės akimirką, kuri dabar atrodo gerokai per trumpa. Šian- 
dien vėl susiduriame su doktrinų kūrimu, beprasmiu karingu- 
mu, prieš Vakarus ir kapitalizmą nukreipta ksenofobija bei 
revoliucingu įstatymų nepaisymu, ir visa tai mums atnešė sąjū- 
džiai, vos prieš kelerius metus raginę ginti žmogaus teises““?. 


*8 Stanley Payne. A History of Fascism, 1914-1945. Madison, University of 
Wisconsin Press, 1995, p. 277-289. 


* Tamas. „Socialism, Capitalism, Modernity“, p. 71. 

Atsižvelgiant į didžiulę šių naujų ir ne visai naujų mitų įtaką 
kyla klausimas, ar įmanoma įveikti praeitį, ar vis dėlto ji kaip 
sunki našta prislėgs šias valstybes ir sužlugdys visas pastangas 
sukurti atvirą visuomenę“", 

Informacijos amžiuje klestint internetui sunku, jei apskritai įma- 
noma, užkirsti kelią bendravimui. Po komunizmo susikūrusios 
santvarkos turi įvairių bruožų: vienos jų liberalios, kitos - pusiau 
autoritarinės. Pavyzdžiui, Albanija, Baltarusija, Kroatija, Lenkija, 
Rumunija, Rusija ir Serbija labiau linksta į prezidentinį valdymą". 
1989-1991 metų revoliucijos išlaisvino milžinišką pilietinę ener- 
giją, taigi pastangų atkurti viešąją sritį negalime laikyti vien neo- 
jakobinišku eksperimentavimu su daugumos tironija. Liberaliajam 
projektui arba modernybę propaguojančiai Šviečiamojo amžiaus 
programai pokomunistinėse visuomenėse (ir ne tik ten) iškilo pa- 
vojus*. Tačiau yra stiprių, pliuralizmui bei laisvajai rinkai atsida- 
vusių jėgų. Kad ir ką galvotume apie dvidešimto amžiaus pasku- 
tinio dešimtmečio vidurio Rusijos elitą, vis dėlto jis linkęs palaikyti 
vakarietišką ekonomikos modelį. Tas pat pasakytina ir apie Rytų 
Europos elitus. 

Atėjo metas šioms visuomenėms ryžtingai rinktis: ar asmens 
nepriklausomybė ir santvarka su visa joje vyraujančia įtampa, 
prieštaravimais bei rizika, ar kolektyvinės svajonės apie išsivada- 
vimą, atmetant visa, kas modernu. Pirmoji išeitis yra antiutopinė, 
antroji - neoutopinė. 


9 Žr. Vassily Aksyonov. „My Search for Russia's Revolution“. New York 
Times, 1994, lapkričio 22. Straipsnyje rašoma apie Rusijos poreikį reali- 
zuotis „kaip tikrai vakarietiškai kultūrai“. 


*! Žr. Juan Linz. „The Perils of Presidentialism“. Journal of Democracy, t. 1, 

. nr. 1, 1990, žiema, p. 51-69. Juanas Linzas ir Alfredas Stepanas pateikia 
aiškų demokratėjimo pereinamuoju laikotarpiu perspektyvos įvertini- 
mą. Jie rašo: „Kalbėdami apie demokratijos konsolidavimą turime ome- 
nyje ne liberalizuotą nedemokratišką santvarką, pseudodemokratiją ar- 
ba hibridinę demokratiją, kurioje demokratinės institucijos egzistuoja 
greta demokratinės valstybės nekontroliuojamų nedemokratinių.“ Žr. 
Juan J. Linz, Alfred Stepan. „Toward Consolidated Democracies“. Jour- 
nal of Democracy, t. 7, nr. 2, 1996, balandis, p. 15. 


12 Žr. Stephen Eric Bronner. „The Enlightenment and Its Critics“. New 
Politics, t. 5, nr. 3 (naujas rinkinys), 1995, vasara, p. 65-86. 

Kad išvengtume nesusipratimų, reikia pažymėti, jog politiniai 
mitai ir utopinės fantazijos nebūtinai yra nesuderinamos ir žalin- 
gos. Tai tarsi „socialiniai klijai“, kurių reikia kiekvienai bendruo- 
menei, kad apgintų savo teisėtumą ir savigarbą. Žlungant įprasti- 
nėms identifikacijoms, sėnosios įsitikinimų sistemos tampa tuščios, 
todėl kyla normali simbolinės kompensacijos tendencija. Pažvel- 
gę į paskutinio dešimtmečio vidurio Rusiją matome itin akivaiz- 
dų naujų mitų poreikį. Koks buvo perestroikos dvasinis povei- 
kis? Ji įkalė paskutinę vinį į mitokratinės sistemos - leninizmo — 
karstą. Visi jos pagrindiniai mitai - apie istorinę išmintį įkūniju- 
sią komunistų partiją, apie socialinio teisingumo, laisvės ir lygy- 
bės nešėją darbininkų klasę, apie Antrąjį pasaulinį karą kaip visų 
Sovietų Sąjungos tautų žūtbūtinę kovą su fašizmu, apie sovieti- 
nės pramonės ir karo laimėjimus, apie „demokratinį centralizmą“ 
kaip pranašesnę politinę santvarką ir kiti mitai subyrėjo į šipulius 
ir galiausiai buvo paneigti. Jau tuomet, kai devintajame dešimt- 
metyje destalinizacija pasiekė aukščiausią tašką, buvo aišku, jog 
socialistinis internacionalizmas tėra dūmų užsklanda. Partija te- 
buvo tramplinas ciniškai siekti karjeros, o jos istoriją bjaurojo dau- 
gybė nusikaltimų ir žvėriškumų. Spalio revoliucija buvo ne ma- 
sių sukilimas prieš autokratinę santvarką, o makiaveliškas 
valstybės perversmas, kurį prieš silpną liberalų vyriausybę su- 
rengė diktatoriška, militaristiškai nusiteikusi bolševikų grupelė. 
Panašių pavyzdžių yra daug. 

Mitiniai sovietizmo pamatai nugrimzdo po milžiniška melo 
sistemos našta. Apie kokį atsidavimo ugdymą ar išsaugojimą ga- 
lima kalbėti, kai susiduri su tokiais, pasak Solženicyno, istoriniais 
„luitais“? Kas liko iš sovietinio identiteto? Daugybė neišsipildžiu- 
sių svajonių, sudužusių vilčių ir nepakeliama gėda. Rusijoje (ir 
kitose buvusiose leninizmo šalyse) senojo identiteto nykimą ly- 
dėjo nepriklausomybės jausmas*. Lygiai kaip Vokietijoje po Pir- 
mojo pasaulinio karo, daugelis žmonių pasijuto išstumti, „atskir- 


* Žr. Solženicyno straipsnį, papildantį jo knygą From under the Rubble 
(„Iš po luitų“); dar žr. David Remnick. Lenin's Tomb. Tai galbūt išsa- 
miausia psichologinės kainos, kurią teko sumokėti griūvant Lenino im- 
perijai, analizė. 

ti“, prakeikti. Įsigilinus į tokias susikaupusias emocijas tampa aiš- 
ku, kodėl žmonės taip noriai puola prie naujų neatidėliojamą at- 
pildą žadančių aukso amžiaus pranašų. Autoritarinių institucijų 
šios bendruomenės nusikratė, tačiau jos tebėra prisiminimų, jų 
baimės ir net neurozių įkaitės. Tiesa, ankstesnė politinė baimė ir 
Gulago šmėkla pranyko, tačiau autoritarizmo recidyvo ir naujos 
diktatūros pavojus - ne. Rusai vėl gyvena su netekties ir nesau- 
gumo jausmu: kokiomis tradicijomis jie gali remtis, kad būtų ap- 
saugotos nuosavybės teisės ir garantuota, kad demokratiniai po- 
kyčiai bus negrįžtami? Pasak Richardo Pipeso, „Rusija neturi 
demokratinės praeities, į kurią galėtų sugrįžti. Vokietija po Hitle- 
rio galėjo grįžti prie Veimaro. Kur grįžti rusams - prie savo di- 
džiųjų rašytojų?“ 

Visose komunizmo diktatūros atsikračiusiose bendruomenė- 
se išlieka stabilumo ir normalaus gyvenimo poreikis, tačiau ne 
visur vienodai suvokiama šių sąvokų prasmė. Kylant nedarbo ir 
staiga smunkant pragyvenimo lygiui, atsiranda pomėgis ieškoti 
lengvų sprendimų ir patogių aiškinimų. Tiesa, žmonės įveikė slap- 
tosios policijos baimę, tačiau nesijaučia apsaugoti nuo naujosios 
mafijos, korupcijos ir ankstesniųjų politikos šulų, virtusių naujai- 
siais plėšikaujančiais ekonomikos magnatais“. Už tokį liberaliz- 
mą, koks formuojasi Rytų ir Vidurio Europoje ir buvusioje Sovie- 
tų Sąjungoje, galime dėkoti pragmatinių galimybių, technokratinio 
efektyvumo ir daug kam nepriimtino racionalumo kultui. 


Kokia religijos ateitis šiose bendruomenėse? Kokie ryšiai sies 
bendruomenę esant naujai liberaliai santvarkai? Devintajame 
dešimtmetyje Solženicyno suformuluota vakarietiškų vertybių kri- 
tika rado atgarsį tarp daugelio šio regiono inteligentų: kritikuo- 
jamas arba atmetamas ne tik kapitalizmas, bet ir tai, kad jis sto- 
koja įkvepiančios, išsaugančios ryšį su tuo, kas šventa, vizijos. 


* Richard Pipes, cit. iš „A Silent Revolution“ (Rusijos kylančios rinkos 
speciali apžvalga). Economist, 1995, balandžio 8, p. 4. 


* Apie organizuoto nusikalstamumo kilimą Rusijoje, jo plitimą branduo- 
linių objektų srityje ir keliamą pavojų tarptautiniam saugumui Žr. Sey- 
mour M. Hersh. „The Wild East“. The Atlantic Monthly, 1994, birželis, 
p. 61-86. 

Vadovaujantis tokiu požiūriu, silpnoji liberalizmo vieta yra jo 
šaltumas. Toks transcendencijos siekimas („ne vien tik duonos“) 
kyla iš pat civilizacijos ištakų ir nusako svarbiausių dvasinių ver- 
tybių poreikį. Kai kurios jų iškyla į paviršių sunkiai supranta- 
mame mito diskurse. 

Taigi politinio mito sugrįžimas yra modernybės krizės išraiš- 
ka. Tai labiau pastebima tose bendruomenėse, kurios deklaravo 
arba paprasčiausiai atmetė Šviečiamojo amžiaus programą. Der- 
linga dirva tokiems mitams yra poleninistiniai režimai, kurių po- 
litika labai suasmeninta, kuriems būdinga socialinė suirutė, dide- 
li neramumai ir autoritetų nuosmukis. Nei Rytuose, nei Vakaruose 
vien technologija ir pragmatizmas nepatenkina psichologinių žmo- 
gaus poreikių. Mitas yra visuomenės klijai. Jo atsižadėjimas gali 
trukti amžinai. Vis menkiau pasitikima politinėmis partijomis, vis 
mažiau jos teikia įkvėpimo, o naujų veiklos formų poreikis didė- 
ja. Vis labiau populiarėja tokios sąvokos kaip „pilietinė visuome- 
nė“, „paprastų Žmonių demokratija“ ir „naujieji socialiniai judėji- 
mai“ tikriausiai todėl, kad jos išreiškia žmonių troškimą atgauti 
pilietinį orumą, dalyvauti visuomenės gyvenime ir kurti efektyvią 
politiką, pagrįstą tiesa““. Dar nežinia, ar šios sąvokos nėra naujų 
politinių mitų ir utopinių projektų užuomazga. 


* Vaclav Havel. Siirmmer Meditations. New York, Vintage Books, 1993, 


2skyrius 
Leninizmo griuvėsiai, arba Perono laukimas 


Tai, kad gyvename pereinamuoju laikotarpiu, 
yra visiškai aišku, tačiau ar mes einame į laisvę, 
ar į despotizmą, težino tik Dievas. 


Alexis de Tocgueville, 1831 


Kairė, dešinė, centras - šios sąvokos pokomunizme įgijo keis- 
tą ir sunkiai suprantamą prasmę. Naudojantis interpretacinėmis 
Vakarų paradigmomis atsiranda klaidingos analogijos ir mažai 
kas, jeigu apskritai kas nors, paaiškėja. Buvusioje Sovietų Sąjun- 
goje ir Rytų bei Vidurio Europoje marksistinio tikėjimo vardu vyk- 
dyta prievarta verčia bijoti bet kurios atvirai socialistinės progra- 
mos. Taigi aišku, kodėl pokomunistiniai kairiųjų lyderiai iš visų 
jėgų stengiasi pabrėžti savo atsidavimą laisvajai rinkai, privačiai 
nuosavybei ir politiniam pliuralizmui. Lenkijos prezidentas Alek- 
sandras Kwasniewskis (devintajame dešimtmetyje buvęs komu- 
nistinės santvarkos jaunimo lyderis) arba Vengrijos ministras pir- 
mininkas Gyula Hornas (buvęs komunistų užsienio reikalų 
ministras) primygtinai rodė savo atsidavimą demokratijos stipri- 
nimui ir atsiribojo nuo visų neoleninistinių radikalizmo formų. 
Tuo pat metu siaučia socialistinės gerovės valstybės nostalgija. 


' Apie politinio pokomunistų grįžimo reikšmę Lenkijoje ir Vengrijoje Žr. 
Tad Szulc. „They Used to Call Them Communists“. Parade Magazine, 
1995, rugsėjo 4, p. 4-5; Jane Perlez. „Wlesa's Nemesis: Aleksander 

"Kwasniewski“. New York Times, 1995, lapkričio 21; „Poland's Communist 
Makeover“. Economist, 1995, lapkričio 25, p. 47-48. Puikią 1995 metų 
Lenkijos prezidento rinkimų interpretaciją žr. Wiktor Osiatynski. „Af- 
ter Walesa“. East European Constitutional Review, t. 4 (1995, ruduo), 
p. 35-44. 1996 metų liepos mėnesį lankydamasis Jungtinėse Valstijose 
Kwasniewskis pabrėžė tikrą savo kaip atsidavusio socialdemokrato bei 
pliuralizmo šalininko mandatą. Pasak vieno Valstybės departamento 
pareigūno, „Kwasniewskio akcentas yra ateitis, ateitis, ateitis“. Žr. Jane 
Perlez. „Poland's Leader Leaves a Marxist Past Behind“. New York 
Times, 1996, liepos 14. 

Tampa vis akivaizdžiau, jog platieji visuomenės sluoksniai pikti- 
nosi komunistine ideologija nesibodėdami socialistinės valstybės 
teikiamų saugumo ir stabilumo garantijų. Taip, buvo nepriteklius, 
tačiau nebuvo nedarbo, be to, buvo nuspėjamos ateities nekinta- 
moje visatoje jausmas. Taigi pokomunistų sugrįžimas yra ne seno- 
sios santvarkos atkūrimas, o veikiau nerimo ir nusivylimo pirmąja 
revoliucinių pokyčių stadija, kai politikoje dominavo buvusieji di- 
sidentai, išraiška. Adamas Michnikas kandžiai išaiškino šią regio- 
ninę tendenciją, su ja susiedamas gerokai paplitusį nepasitenkini- 
mą emocinga Lecho Walęsos nuolatinės konfrontacijos politika: 


Lechas Walęsa sumokėjo už savo klaidas. Tai akivaizdu. Tačiau 
jis sumokėjo ir už didijį pasaulio keitimą, kurį pradėjo. Kaip 
Winstonas Churchillis, jis laimėjo sudėtingiausius karus ir pra- 
laimėjo rinkimuose. Ar balsavusieji už Aleksandrą Kwasniew- 
skį balsavo už Lenkijos Liaudies Respublikos sugrąžinimą? Už 
Sovietų dominavimą, vienpartinę diktatorystę, valstybės kon- 
troliuojamą ekonomiką? Manau, jog taip teigti būtų absurdiš- 
ka. Jie balsavo už normalią padėtį, pastovumą ir taiką. Kwas- 
niewskis sugebėjo pasirodyti priešingybe autoritariškam, 
plebėjiškam ir šiurkščiam Walęsai, šiuolaikišku, santūriu, tai- 
kiu politiku, ateities ir „visai Lenkijai priimtinu“ politiku?. 


Šiame skyriuje nagrinėjama politinė išėjimo iš valstybinio so- 
cializmo psichologija, kintamos prieštaringų politinių „kairės“ ir 
„dešinės“ skirtumų rėikšmės bei paternalistiško, iš leninistinės pra- 
eities paveldėto autoritarinio mentaliteto bei papročių gajumas. 
Vienpartinės sistemos, masiniai paradai, ideologiniai ritualai ir 
monumentali, „šviesų rytojų“ šlovinanti architektūra kadaise bu- 
vo norma nuo Maskvos iki Rytų Berlyno. Vietoje to pokomuniz- 
mas asmeniui pateikia unikalių progų įsitvirtinti ir pralaimėjimo 
bei susinaikinimo pavojų. Laisvė - tai įvairovės ir individualumo 
teigimas, o dauguma Žmonių sunkiai prisitaikė prie šios dvilypės 
situacijos?. Vaclavo Havelo žodžiais tariant: 


2 Adam Michnik. „The Velvet Restoration“. Transition, t. 2, nr. 6, 1996, 
kovo 22, p. 16. 


* Sociologas ir filosofas Zygmuntas Baumanas, 1995 metų sausį duoda- 
mas interviu žurnalui Odra, pateikė teisingą „pokomunistinės padėties“ 

Komunizmui žlungant sugriuvo ši vienodumo uždanga ir snū- 
duriuojantį pasaulį staiga užplūdo gausybė po ja slypėjusių 
netikėtų skirtybių, kurių kiekviena po tokio ilgo tūnojimo šešė- 
lyje natūraliai jautė poreikį traukti dėmesį, pabrėžti savo ypa- 
tingumą ir skirtingumą. Štai kodėl pratrūko tiek senamadiško 
patriotizmo, revivalistinio mesianizmo, konservatizmo ir neapy- 
kantos visiems tiems, kurie atrodė išduodantys savo šaknis ar- 
ba siekiantys pritapti prie svetimųjų“. 


Viena vertus, atgavus laisvę jaučiama pakili nuotaika ir jau- 
dulys. Kita vertus, Žmonės pasijunta demoralizuoti, pasimetę nau- 
jajame politiniame ir ekonominiame chaose. Nebėra kam jais pa- 
sirūpinti, planuoti ateitį ir apginti nuo grėsmingų, nevaldomų jėgų. 
Tai ne komunistinės prievartos formų, o egalitarinių senosios sis- 
temos pažadų idealizavimo pagrindas. Po komunizmo atsiradu- 
sios politinės partijos turėjo susigrumti su šia šizoidiška visuome- 
nės psichologija ir neretai veikdavo priešingai savo ideologiniams 
pareiškimams: pavyzdžiui, Vengrijoje buvusių komunistų vado- 
vaujama vyriausybė (išvien su Laisvųjų demokratų aljansu - libe- 
ralų partija, kurioje dominuoja buvusieji disidentai) 1995 metų ko- 
vo mėnesį pradėjo socialinės apsaugos sistemos reformą, kur kas 
drastiškesnę nei tai, ką propaguoja liberalų partijos. 

Praėjus septyneriems metams nuo perversmo ankstesnis so- 
vietizuotas pasaulis sutrikęs, nepatenkintas, likęs be vairo, ner- 
vingas ir įpykęs. Senosios paradigmos išsisėmė, naujos dar nesu- 
siformavo. Viena vertus, jaučiamas ramybės ir normalios padėties 
ilgesys. Kita vertus, nervina ir piktina visur prasismelkusi korup- 
cija, klikų uždarumas ir politinis susiskaldymas. Tarsi žmonės il- 
gėtųsi naujo ateities paveikslo, viltųsi tikros revoliucijos, kuri pa- 
darytų galą visiems dabartiniams sunkumams ir rūpesčiams. 


apibūdinimą: „pirmą kartą atsiduriame tokioje situacijoje, kai žinome, 
kad nuo šiol mus lydės įvairovė ir turėsime su tuo kaip nors susitaiky- 
ti“. Baumano pažiūros bei daugelio kitų reikšmingas įnašas, padedan- 
tis suprasti pokomunistines dilemas, nagrinėjamas išsamiame Michalo 
Cichy'o straipsnyje „Reguiem for the Moderate Revolutionist“. East Eu- 
ropean Politics and Societies, t. 10, nr. 1, 1996, žiema, p. 133-156. 


* Vaclav Havel. „The Post-Communist Nightmare“. New York Review of 
Books, 1993, gegužės 27, p. 8. 

Naujų koncepcijų ir kategorijų poreikis 


Dėl didžiųjų pokyčių šiose šalyse senuosius kairiųjų ir deši- 
niųjų mitus reikia griežtai ir nuodugniai patikrinti. Kas liko iš 
marksistinio pažado įvesti beklasę visuomenę? Kaip suprasti stul- 
binamas buvusių komunistinių valdovų (matyt, kairiųjų) meta- 
morfozes ir jų virtimą banditų magnatais, klestinčiais bankinin- 
kais ir atsidavusiais laisvosios rinkos šalininkais? Ar populizmas 
iš tikrųjų yra kairysis ar dešinysis? O liberalizmas? Ar buvusiose 
leninistinėse visuomenėse demokratiniai socialistiniai idealai vis 
dar turi ateitį? O gal išnyko visos ideologijos ir gal šios šalys kartu 
su Vakarais įžengė į poutopinę epochą? Ar socialinis hibridas, 
kurį sudaro dabar daugelyje buvusių komunistinių šalių viskam 
vadovaujanti mafija ir buvusieji aparatčikai, galiausiai pavirs nau- 
ja, įstatymų besilaikančia buržuazija?? Ar galima kalbėti apie li- 
beralią politiką šalyse, kuriose vidurinioji klasė tebėra beužgims- 
tanti, staigiai didėja nedarbas, laužomos visuomenės normos, o 
politinės partijos dažniau yra priemonė siekti asmeninio iškilimo 
ir daryti įtaką dangstantis privatizacija? Šioje besiplėtojančioje, 
išėjimu iš valstybinio socializmo vadinamoje dramoje nieko ne- 
įmanoma nuspėti iš anksto. Šiandienos galimybės rytoj gali tapti 
spąstais. Kaip sakydavo anglų filosofas Karlas Popperis, „ateitis 
yra visiškai be ribų“. 

Net ir po marksizmo - paskutinės grandioziškos istorinės pa; 
sakos - baigties žmonėms reikia kuo nors tikėti. Gamta nemėgsta 


* Katherine Verdery sukūrė terminą „antrepretčikai“ (entrepratchiks), siek- 
dama apibrėžti naująją socialinę grupę, kurią posocialistinėse visuo- 
menėse (ypač Baltijos šalyse, Čekijos Respublikoje, Lenkijoje ir Vengri- 
joje) sudaro antrepreneriais (naująja turtuolių klase) virtę buvusieji 
komunistų biurokratai (aparatčikai). Žr. Katherine Verdery. What Was 
„Socialism and What Comes Next? Princeton, Princeton University Press, 
1996, p. 91. 


? Popperio nuomone, išsiskiriančia sveiku skeptišku požiūriu į bet kokį 
istorinį mesianiškumą, „kaip individai mes turime moralinę atsakomy- 
bę formuoti ateitį, o ne manytis esą nesulaikomoje istorijos tėkmėje 
gyvenimo palaužti žmonės.“ Žr. „The Best World We Have Yet Had": 
A Conversation with Sir Karl Popper“ kn. G. R. Urban. End of Empire: 
The Demise of the Soviet Union. Washington, DC, American University 
Press, 1993, p. 208. 

tuštumos, taip pat jos nemėgsta ir pokomunistinės visuomenės. 
Jas ir toliau orientuoja liberalūs, neliberalūs arba liberalizmui 
priešiški politiniai įsitikinimai, keldami aistras, emocijas ir po- 
lemiką. Viešoji nuomonė yra nepaprastai nepastovi, ta pati dau- 
guma vieną dieną palaiko aršius komunizmo priešininkus, o ki- 
tą ji jau gali sugrąžinti į valdžią atgimusius socialistus. Vėliau 
žmonės, nusivylę reformų tempu, gali palaikyti kitokią politiką, 
gal net ir populistinę prieš valdžios įvedimą nusistačiusių pra- 
našų demagogiją". 

Minčių apie sąmokslą apsėsto ir įgudusio kurpti nepakantu- 
mo šūkius intelektualaus proletariato atsiradimas yra ryškiausias 
pokomunistinių leninistinių politinių kultūrų bruožas. Jie apeliuo- 
jaį pereinamojo laikotarpio nevykėlius, kurie dėl visų savo vargų 
kaltina „svetimtaučius“. Tokios logikos iliustraciją įkūnija Miros- 
lavas Sladekas, buvęs komunistinis cenzorius, pavirtęs kraštuti- 
nės dešinės politiku, Čekijos respublikonų partijos lyderis. At- 
siduodamas įžeidžiamam rasizmui jis ragino savo šalininkus 
sutelkti jėgas prieš čigonus, kuriuos išvadino „prasčiokais“, „gy- 
vuliais“, „nepasiekusiais žmonių lygio“. Iki šalies suirimo 1992 
metų gruodžio mėnesį Sladekas puoselėjo „Didžiosios Cekoslo- 
vakijos“ svajonę ir dėl jos žlugimo kaltino Vakarus: „Mes neleisi- 
me pasikartoti Miunchenui! Havelas, Klausas ir Meciaras mus par- 
davė vokiečiams. Vakarai bijo vieningos Čekoslovakijos. Šiandien 
mums pasitaikė geriausia proga tapti ketvirtąja pasaulio super- 
valstybe - po Jungtinių Valstijų, Rusijos ir Kinijos“. 

Ar antielitinių, antikomunistinių ir etnocentriškų pažiūrų po- 
litikas Sladekas yra tik tradicinių dešiniųjų atstovas? O gal jis 


" Apię protesto, populistinių ir ekstremistinių partijų santykį Žr. Sabrina 
Ramet. „Defining the Radical Right: Values and Behaviors of Organi- 
zed Intolerance in Post-Communist Central and Eastern Europe“ (ran- 
kraštis) ir Rudolf M. Rizman. „The Radical Right Politics in Slovenia“ 
(rankraštis). 


* Thomas Ort. „The Far Right in the Czech Republic“. Uncaptive Minds, 
t. 6, nr. 1 (22), 1993, žiema-pavasaris, p. 67-72. Dešiniųjų nacionalistų 
grupuotės Slovakijoje yra stipresnės nei Čekijos Respublikoje. Čekijos 
atvejį pabrėžiu todėl, kad ekstremistinės tendencijos toje šalyje susilau- 
kė mažiau žiniasklaidos ir mokslininkų dėmesio. 

pasisako už naujo radikalizmo atsiradimą, sumaišydamas tradi- 
cinius ksenofobiškus klausimus su užsitęsusiais leninistiniais re- 
fleksais? Lygiai taip pat Didžiosios Rumunijos partijos pirminin- 
kas Corneliu Vadimas Tudoras nenuilstamai plūsta korupciją ir 
„svetimtaučių“ (Žydų, vengrų ir čigonų) vaidmenį tariamame ša- 
lies sužlugdyme. Tuo pat metu kiekvienas Romania Mare (partijos 
savaitraščio) numeris iki koktumo liaupsina velionio diktatoriaus 
Ceausescu atminimą ir spausdina panegirikas pronacistiniam mar- 
šalui Ionui Antonescu, kuriam, kaip karo nusikaltėliui, 1946 me- 
tais buvo įvykdyta mirties bausmė. Buvęs Rumunijos preziden- 
tas Iliescu vengė visiškai atsiriboti nuo ekstremistų ir pakvietė 
keletą nacionalistinių partijų (įskaitant Tudoro) tapti vyriausybės 
koalicijos narėmis?. 1990 metų kovo mėnesį susikūrusios aistrin- 
gos antivengriškos grupuotės, susijusios su ultrašovinistiniu „Vat- 
ra Romaneascž“ („Rumunijos lopšys“) sąjūdžiu, Rumunijos nacio- 
nalinės vienybės partijos atstovai įgijo galią kontroliuoti Švietimo 
ir Teisingumo ministerijas. Tai naujas radikalizmo variantas, kur 
kairės ir dešinės būdingi bruožai suplakami į įmantrų, dažnai ne- 
tikėtą magišką mišinį. Tokioms daugumoje pokomunistinių vi- 
suomenių egzistuojančioms partijoms būdinga daug bendrų po- 
litinių bruožų: priešiškumas pliuralizmui ir įvairovei, tradicija 
idealizuoti savo istoriją ir ja girtis, ksenofobija ir fanatizmas ma- 
žumų atžvilgiu, neoromantiškas, dažnai iracionalus senųjų, ne- 
miestiškų vertybių šlovinimas ir didelės abejonės bei neretai tie- 
sioginis priešiškumas privačiai nuosavybei ir rinkai. 

To fakto, kad šios populistinės autoritarinės krypties atstovai 
yra linkę kritikuoti etnines mažumas, nederėtų supaprastinti iki 
tradicinio atpirkimo ožių ieškojimo. Tai, kas pastatyta ant kortos, 
yra tų šalių ateitis: vakarietiška (kapitalistinė ir demokratinė) 


* „Romania Mare“ partija išėjo iš vyriausybės 1995 metų rudenį, o Vadi- 
mas Tudoras vis smarkiau plūdo politinę tvarką, kartu pagiežingai už- 
sipuldamas prezidentą ir slaptosios policijos (Rumunijos informacinės 
tarnybos) vadovą. Štai vienas toks išpuolis atvirame laiške Iliescu: „Jau 
1992 metais išsiaiškinome: kaip tik žydai padėjo jums užgrobti valdžią, 
todėl dabar jūs, šliedamasis prie žydų, nė nenutuokiate apie Kristaus 
kančias nei apie rumunų tautos tragediją!“ Žr. „PRM Newspaper Ac- 
cuses, Threatens Iliescu“. FBIS-EEU, 1995, spalio 16, p. 63. (Straipsnio, 
išspausdinto Romūnia Mare, vertimas į anglų kalbą, 1995, spalio 6, p. 1-2.) 

arba antivakarietiška (autoritarinė ir etnocentriška). Tą aiškiai iš- 
sako Katherine Verdery: „Nepakantumas čigonams atskleidžia 
problemas, susijusias vien tik su rinka, o antisemitizmas reiškia 
daug platesnį priešiškumo „vakarietiškiems“ dalykams, įskaitant 
demokratiją, privačią nuosavybę ir rinkas, mastą ir apima daugy- 
bei visuomenės grupių, nukentėjusių nuo neteisybės socialistinė- 
je santvarkoje arba nuo dabartinių trukdymų, rūpimas temas. Sa- 
kyti, kad nemėgsti žydų, yra lengviau nei prisipažinti, kad 
nemėgsti demokratijos arba tarptautinių paskolos institucijų. Taip 
galima pareikšti pasitelkiant žydus simboliškai, net jei tikrų žydų 
tebūtų vienas kitas“? 

Viena vertus, šios partijos deklaruoja savo atsidavimą euro- 
pietiškoms vertybėms ir poreikį šlietis prie tokių struktūrų kaip 
NATO/ir Europos Sąjunga. Kita vertus, kiek įmanydamos jos smer- 
kia atgimstančio autoritarizmo ir ksenofobijos kritiką. Platesniu 
ar siauresniu mastu ši tendencija egzistuoja daugumoje pokomu- 
nistinių šalių. 1995 metų rugpjūčio mėnesį, kai vengrų kilmės ame- 
rikiečių finansininkas George Sorosas išdrįso pareikšti abejonių 
dėl Slovakijos pasirengtumo stoti į Europos institucijas, Slovaki- 
jos vyriausybė paskelbė jį persona non grata. Taip įvyko nepaisant 
nuolatinės Soroso paramos Slovakijos švietimo ir visuomenės po- 
litikos infrastruktūros plėtotei. Ministras pirmininkas Vladimiras 
Meciaras nuėjo taip toli, kad aukščiausią žurnalistinį apdovanoji- 
mą įteikė išgarsėjusiam Soroso karikatūromis antisemitiniam Žur- 
nalui. Ne mažiau simptomiškas buvo incidentas, kuriame daly- 
vavo du šimtai Slovakijos inteligentų, išplatinusių peticiją, kurioje 
buvo viešai pasmerktas Slovakijos netolerantiškumas - Kultūros 
ministerija juos atstūmė, išvadinusi „šutve, nekenčiančia visko, 
kas slovakiška“!!, 

Nepaisant hegemoniškos savigyros, artimoje ateityje padėtis 
Rytų Europoje išliks būdinga ideologinei epochai: po trumpalai- 
kės „pomodernios“ 1989 metų revoliucijų interliudijos sugrįžo sim- 
boliai, mitai, racionalizuoti stebuklai, liturginis (etninis religinis) 


'0 Verdery. What Was Socialism? p. 99. 


"| Žr. vedamąjį „Slovakia Slips Backward“. New York Times, 1995, rugpjū- 
čio 14. 

nacionalizmas ir teleologinis apsimetimas!*. Kartu atėjo ir siutin- 
gi emocijų, beprotybės, priešiškumo, pykčio ir nepripažintos, ne- 
pakeliamos gėdos protrūkiai. Tai - pagiežingo marginalumo, „kul- 
tūrinės nevilties“ ir konvulsiškos impotencijos politika, kurią vos 
įstengia savyje užgniaužti gimstanti demokratinė (ne)tvarka“. Ju- 
goslavijos likimas daug pasako apie šių visuomenių elito neribo- 
tus sugebėjimus kartoti praeities klaidas ir beprotybes, siekiant 
įtvirtinti ir išplėsti savo valdžią. Neapykantos protrūkiai pasta- 
ruoju metu rodo ne sugrįžimą prie savotiškai pasikartojančio lau- 
kinio tribalizmo, o veikiau cinišką elito, pasirengusio bet kokio- 
mis priemonėmis puoselėti savo viešpatavimą, naudojimąsi 
senosiomis baimėmis ir keršto fantazijomis. 

Tokie politiniai avantiūristai kaip Bosnijos serbų lyderis Ra- 
dovanas Karadžičius, poetas ir psichiatras, kurį 1995 metais Ha- 
gos tarptautinis teismas apkaltino genocidu, parodė didžiulį su- 
gebėjimą mitą paversti pavojingu ginklu“. Karadžičiaus nuomone, 
serbai kovoja ne dėl teritorinio kontroliavimo ir ekspansijos, o stoja 
į tikrą kryžiaus Žygį prieš islamą, į „paskutinį antikolonijinį karą 
Europoje“. Jis teigia, kad serbų kovą pateisina jų aukos praeityje 
ir nenoras vėl būti persekiojamiems. O iš tikrųjų čia yra prevenci- 
nio genocido ideologija". 

Jugoslavijos žlugimas kitoms šio regiono šalims yra tiesiog ne- 
tinkamiausio scenarijaus pavyzdys. Gavus tokį „perspėjimą ir iš- 


'? Nuostabų 1989 metų revoliucijų kaip neideologinių, antiutopinių, tik- 
rai „postmodernių“ eksperimentų interpretavimą žr. S. N. Eisenstadt. 
„The Breakdown of Communist Regimes and the Viscissitudes of Mo- 
dernity“. Daedalus (specialus leidinys apie išėjimą iš komunizmo, „The 
Exit from Communism“), t. 121, nr. 2, 1992, pavasaris, p. 21—41. 


„5 Fritz Stern. The Politics of Cultural Despair. New York, Anchor Books, 
1965. 


"“* Apie Karadžičiaus karjerą žr. Roger Cohen. „Laradžič's Bosnian War: 
Myth Becomes Madness“. New York Times, 1995, birželio 4. 


5 Daug minčių Jugoslavijos katastrofos klausimu man sukėlė diskusijos 
su istoriku Nicholasu J. Milleriu (Boise valstybinis universitetas). Pui- 
kią Vakarų literatūros smurtingo Jugoslavijos skilimo analizę žr. Gale 
Stokes, John Lampe, Dennison Rusinow, Julie Mostov. „Instant Histo- 
ry: Understanding the Wars of Yugoslav Secession“. Slavic Review, t. 555, 
nr. 1, 1996, pavasaris, p. 137-160. 

ankstinį parengimą“ geriau atsižvelgti į tokias vilkduobes ir jų 
vengti negu neabejoti „galutine liberalia pergale“. Iš tikrųjų čia 
kalbame ne apie liberalizmo šiame regione stiprybę, o apie jo tra- 
pumą ir pažeidžiamumą, atsilikimą, modernybės atidėliojimą ir 
iškraipymus, naujų daugumai atstovaujančių plebiscitinių parti- 
jų bei sąjūdžių iškilimą“. 

Visose pokomunistinėse šalyse gausu atpirkimo fantazijų, iš ku- 
rių aišku, kodėl taip sekasi rinkimuose tokiems demagogams kaip 
Genadijus Ziuganovas Rusijoje, Gheorghe Funaras Rumunijoje ar- 
ba Jozsefas Torgyanas Vengrijoje. Padidėjęs Ziuganovo reikšmin- 
gumas neatskiriamas nuo poimperinio nerimo, kurį jaučia tokia dau- 
gybė rusų. Funaras, būdamas Transilvanijos miesto Clujo meru ir 
iki 1996 metų Rumunijos nacionalinės vienybės partijos pirminin- 
ku, nuosekliai rėmėsi šovinistinėmis, antivengriškomis rumunų 
nuotaikomis. Torgyanas, Smulkiųjų savininkų partijos lyderis, 
būdamas nepalaužiamas nacionalistas ir atvirai kritikuodamas Tria- 
nono taikos sutartį, pasirašytą po Pirmojo pasaulinio karo, sugebė- 
jo populiarumu pranokti buvusio komunisto Gyulos Horno vyriau- 
sybę. Jis, kaip ir amžininkai Rusijoje, Serbijoje arba Rumunijoje, 
griebiasi piktų ar abejingų užsieniečių atkirstos nuo pasaulio „Di- 
džiosios tėvynės“ simbolizmo". Kitoms partijoms Vengrijoje dvi- 
dešimto amžiaus palikimą traktuojant kaip neišvengiamą tikrovę, 
Torgyanas pakeltu tonu kritikuoja Vakarus dėl tariamos išdavys- 
tės. Nejaučiantys atsakomybės demagogai turi vieną pranašumą 


'* Apie Georgeso Minko atskleistus „konsensusinių, tribūnų dominuoja- 
mų ir konfrontacinių“ politinių partijų (partis consensuelists, tribunitiens 
et guerelleurs) skirtumus žr. Georges Mink. „Les partis politiąues de 
Europe centrale post-communiste: Ėtat des lieux et essai de typolo- 
gie“. L'Europe centrale et orientale en 1992. Paris, Documentation frangai- 

. se, 1993, p. 21-23. 


"" Nuo 1995 metų Bulgarijos socialistų partijos diskurse vis dažniau ke- 
liami nacionalistiniai klausimai, šitaip tęsiant ksenofobišką, prieš turkų 
mažumas nukreiptą devintojo dešimtmečio Todoro Živkovo politiką. 
1994 metų parlamento rinkimams socialistai pasirašė ikirinkiminio 
bendradarbiavimo sutartį su Patriotų sąjunga - šešių karingų nacionalis- 
tinių partijų koalicija. Kampanijos metu dėl šalies ekonominių ir socia- 
linių sunkumų šios grupuotės kaltino dideles turkų ir romų mažumų 
grupes. Žr. Janusz Bugajski. „The Many Faces of Nationalism“. Uncap- 
tive Minds, t. 8, nr. 3-4, 1995-1996, ruduo-žiema, p. 24-25. 

prieš realistiškus politikus: jiems nereikia nerimauti dėl kupinų 
neapykantos, dažnai karingų savo teiginių potekstės!*. 

1996 metų kovo mėnesį Nepriklausomoji smulkiųjų savinin- 
kų partija Budapešte surengė masinio protesto demonstraciją prieš 
„korumpuotą“ ir „nevengrišką“ (socialistų ir liberalų) vyriausy- 
bės koaliciją. Ta proga, pasitelkęs liepsningą retoriką, Torgyanas 
apkaltino „antinacionalines jėgas“ tariamu šalies sužlugdymu: 
„Mūsų šaliai šiuo metu gresiantis bolševikų liberalų pavojus yra 
didesnis nei bet kuris kitas, nes kai bolševikai perėmė valdžią ir 
panaudojo nuosavybei valdyti, per pastaruosius kelerius metus 
šaliai buvo padaryta daugiau žalos nei per visą Antrąjį pasaulinį 
karą. Jie pradangino daugiau nei 70 procentų nacionalinio turto. 
Privalote suprasti, jog jie taip elgiasi, siekdami paralyžiuoti veng- 
rų tautos veikimo galią.“ Neapykantos kupiną savo kalbą Tor- 
gyanas užbaigė nacistiškais biologiniais šablonais apie būtinybę 
išsaugoti etninį grynumą: „Tačiau mes negalime būti paralyžiuo- 
ti. Mes esame vengrai. Pavasarį vengrai savo rankomis naikina 
kenkėjus. Taigi sunaikinkime ir šiuos parazitus“". Panašių pa- 
reiškimų galima išgirsti ir iš Rumunijos, Kroatijos, Serbijos arba 
Lenkijos nacionalinio pūtimosi specialistų lūpų. 

Akivaizdu, jog kritiškai mąstantys inteligentai, taip aktyviai 
prisidėję griaunant komunistų pretenzijas į neklaidingumą, pra- 
rado nemažai savo politinės įtakos. Apskritai pastebimas univer- 
salistinio, antinacionalinio diskurso trumpėjimas ir vyraujantis: 
naujosios identiteto bei kolektyvumo retorikos vaidmuo. Antra 
vertus, tai nėra „Rytų privilegija“. Šį reiškinį aprašo vokiečių so- 
ciologas Wolfas Lepeniesas: | 


Netikėtas komunistinio režimo žlugimas buvo lemtingas ne tik 
Vakarų vyriausybėms, bet ir inteligentams. [...] Padidėjo tiek 


'* Torgyanas paklausė vieno Amerikos žurnalisto: „Ištisus amžius veng- 
rai saugojo Vakarus nuo barbarų, o ką už tai gavome?“ Paskui tęsė: 
„Kai 1956 metais vengrai sukilo priėš komunistus, amerikiečiai tepata- 
rė mūsų vaikams tuščiomis rankomis eiti prieš tankus.“ Jane Perlez. 
„Hungarians Rally to Cry of Old Party“. New York Times, 1995, liepos 29. 


"* „Hungary: FKGB (Independent Smallholders Party) Leader Addresses 
Budapest Rally“. FBIS-EEU, 1996, kovo 15, p. 10. 

politikų, tiek inteligentų atsakomybė. Jiems iškyla užduotis ap- 
mąstyti vertybes, kuriomis būtų galima vadovautis gyvenime, 
ir suformuluoti gyvenimiškus, padedančius orientuotis pasau- 
linės rinkos ekonomikoje įsitikinimus. Atsižvelgiant į užduo- 
ties sunkumą, šiandienė inteligentų atsitraukimo strategija įgau- 
na grėsmingą pavidalą. Užuot iš visų jėgų stengęsi įtvirtinti 
liberalios konstitucinės valstybės laimėjimus ir paremti ekono- 
minę politiką, kuri taikiomis socialinėmis priemonėmis regu- 
liuotų rinkos stiprumą, inteligentai nuo modernybės amžiaus 
traukiasi. [...] Dabar patiriame grįžtantį regioninį lojalumą ir at- 
gimstantį etniškumą“". 


Naujų eschatologijų paieška Rytuose, kur socialinė įtampa 
yra didesnė ir kur žmogus labiau jaučia ankstesnio identiteto 
žlugimo tragiškumą, yra tik aiškiau matoma. Šiuolaikiniam po- 
litiniam pasirinkimui pateisinti pasitelkiamas kultūrinis paliki- 
mas. Visose šiose šalyse atsiradę politiniai sąjūdžiai skelbia tar- 
pukariu gyvavusių tradicijų tęstinumą. O dauguma tų tradicijų 
nebuvo liberalios: regioninei politinei kultūrai būdingas ryškus 
antivakarietiškumas, feodalinis romantizmas, priešiškumas ka- 
pitalizmui ir net pramonės plėtrai - tokios nuotaikos vyravo iki 
komunizmo. Prieškarinės Rumunijos, Kroatijos arba Vengrijos 
fašistai piktinosi kapitalizmu ir su pinigais susijusia veikla, esą 
visa tai yra svetima, gadina visuomenę ir žlugdo tautinį identi- 
tetą. Šie sąjūdžiai buvo sutriuškinti arba nutildyti, tačiau išliko 
nemažai archaiškos, modernybei priešiškos nostalgijos, į kurią 
jie apeliavo. Šis reiškinys išplitęs visame pasaulyje: grįžti prie 
neoromantinės, kapitalizmui priešiškos mitologijos skatina vi- 
suotinis nepasitenkinimas nuobodžiu, šaltu, apskaičiuotu, tiks- 
2 racionalumu, kurį Maxas Weberis pavadino „geležiniu nar- 
vu:; ; pranašai ir demagogai (neretai tie patys asmenys), tiesiogiai 
ar netiesiogiai smerkiantys Šviečiamojo amžiaus palikimą ir aukš- 
tinantys įvairiausią „metapolitiką“, tikrai turi savo auditoriją tiek 


** Wolf Lepenies. „The Future of the Intellectuals“. Partisan Review, nr. 1, 
1994, žiema, p. 117-118. Lepeniesas išaiškina šį kritiškai mąstančių in- 
teligentų pralaimėjimą po trumpalaikės euforijos, kurią sukėlė 1989 metų 
revoliucijos: „Iliuzija, kad inteligentai gali dalyvauti Europos politiko- 
je, išblėso“ (p. 113). Tačiau šis klausimas vis dar ginčytinas. 

Vakaruose, tiek Rytuose. Tačiau pirmasis iš regionų yra geriau 
apsaugotas: visuomenės pasitikėjimu pagrįstose pilietinėse kul- 
tūrose institucijos veikia objektyviai, o darbo tvarka yra giliai 
įsišaknijusi?!. Pokomunistiniame pasaulyje tiek pilietinės, tiek po- 
litinės visuomenės dar tik kuriasi. 

Žlugus leninizmui, nusistovėjęs politinių susitarimų bei „Žai- 
dimo taisyklių“ tinklas ėmė irti ir Vakaruose. Kaip dar galėtu- 
me interpretuoti vos ne nihilistinį italų sukilimą prieš esamą pa- 
dėtį? Numatydamas naujas tokio įniršio bangas, Gianni De 
Michelisas, iki 1992 metų buvęs Italijos užsienio reikalų minist- 
ras, 1993 metais rašė, jog Perot reiškinys Jungtinėse Valstijose 
buvo susijęs su visuotiniu sukilimu prieš įprastinę partijos poli- 
tiką Italijoje ir kitur. Toks perėjimas pranoksta paprastą „apsi- 


x "L 


valymą nuo niekšų“,ojo pagrindas yra tikras politinis „didysis 
pasikeitimas“: „Matome seniai atgyvenusio, dinamiškoje ir su- 
dėtingoje visuomenėje nebepriderinamo prie išprususio, labai 
įvairaus ir itin diferencijuotų interesų elektorato, liberalinės de- 
mokratijos modelio sprogimą“. Taigi kyla pagunda manyti, kad 
pagrindiniai sunkumai ideologiškai formuotis diferencijuotoms 
politinėms platformoms Rytų Europoje iškyla ne tik dėl turinčių 
aiškių interesų grupuočių ir lobistų silpnumo arba jų nebuvimo, 
o ir dėl tokių siekių įkvėpimo šaltinių išsekimo Vakaruose. Juk 
antpuolis prieš Rytų ir Vidurio Europos demokratiją trečiajame 
ir ketvirtajame dešimtmetyje sutapo su panašiais išpuoliais Va-, 
karuose, kur platūs inteligentijos sluoksniai keikė liberalizmą ir 
prisidėjo prie dėmokratinių institucijų silpninimo, ir daugiau- 
sia buvo jų įkvėptas. 

Mūsų dienomis, kaip teigia Jacgues'as Rupnikas, yra visiš- 
kai kitaip: pagrindinis skirtumas, lyginant su tarpukariu, „sieja- 
mas šu demokratijos statusu ir tarptautine padėtimi. Totalita- 
rizmo patirtis, o ypač jo pralaimėjimas paradoksaliai padėjo 
sustiprinti atsidavimą demokratijai Rytų Europoje. Tačiau, visų 


*! Francis Fukuyama. Trust: The Social Virtues and the Creation of Prosperi- 
ty. New York, Free Press, 1995. 


22 De Michelis, cit. iš Nathan Gardels. „From Machiavelli to Zeffirelli“, 
Washington Post (apžvalginė skiltis), 1994, balandžio 10. 

pirma ir svarbiausia, pakito kaip tik tarptautinė aplinka: ketvir- 
tajame dešimtmetyje demokratijos pralaimėjimas Rytuose pri- 
klauso bendram jos žlugimui visame žemyne. Šiandien, kai eg- 
zistuoja klestinti ir demokratiška Vakarų Europa, galėtų daug 
kas būti kitaip““. Garsusis Rytų ir Vakarų politinės sinchroni- 
zacijos įstatymas šįkart gali atsisukti prieš ideologinės politikos 
atgimimą. 

Kita vertus, dėl to, kad išsisemia tradicinės pažiūros, kaip 
tik ir kyla nuobodulys bei alternatyvių vizijų ilgesys. Pavyz- 
džiui, nepaisant to, kad pokomunistinis regionas yra pasaulie- 
tiškas, jame užkrečiamai plinta šventųjų, „Naujojo amžiaus“ 
mistika ir religinis atgimimas. Ne mažiau patrauklios atrodo 
idėjos, atmetančios modernybę, kapitalizmą, parlamentarizmą, 
liaupsinančios jėgą, neapykantą mažumoms ir veiksmą dėl 
veiksmo?". Novus dux, apvaizdos siųsto išgelbėtojo kultas vis 
dar apsiriboja sąlygiškai mažomis partijomis, tačiau nereikia 
pamiršti, kaip greitai toks Žavėjimasis vadu gali išaugti masi- 
nės kančios sąlygomis**. 

Taigi svarbu suprasti, kodėl, pagaliau nuvertusios sovietiz- 
mą, daugelis Rytų Europos šalių nepasiekė demokratijos ir poli- 
tinio stabilumo. Nors būtų galima teigti, kad demokratinis sta- 
bilumas negali nusistovėti be didžiulių Vakarų ekonominės 
pagalbos įplaukų, vis dėlto, mano požiūriu, kapitalo stoka nėra 


* Jacgues Rupnik. „L'invention dėmocratigue en Europe Centre-Est“. Cet 
čtrange post-communisme: Rupture et transitions en Europe centrale et orien- 
tale, red. Georges Mink ir Jean-Charles Szurek. Paris, Presses du CNRS/ 
La Dėcouverte, 1992, p. 65. 


* Tokia „sinchronizacija“ buvo tarpukario Rumunijos liberalizmo teore- 
" tiko Eugeno Lovinescu požiūrio į šalies modernizaciją esmė. 


25 Apie fašistinio sindromo gajumą žr. Umberto Eco. „Ur-Fascism“. New 
York Review of Books, 1995, birželio 22, p. 12-15. 


26 Fritzas Sternas pabrėžė psichologinį nacionalizmo derinio su socializ- 
mu nacistinėje ideologijoje žavesį. Žr. Dreams and Delusions: The Drama 
of German History. New York, Knopf, 1987, p. 157. Apie poleninistinės 
Rusijos traktavimą remiantis Veimaro patirtimi žr. Alexander Yanov. 
Weimar Russia and What Can We Do about It. New York, Slovo Publis- 
hing House, 1995. 

lemiamas regiono ateities veiksnys. Svarbesnis yra socialinio ka- 
pitalo debilumas, politinės bendruomenės narių emocinių tar- 
pusavio saitų praradimas, pilietinės visuomenės silpnumas, 
nuosmukis arba inertiškumas ir visuotinė autoritetų erozija. Bu- 
vęs žymus „Solidarumo“ aktyvistas Viktoras Kulerskis diagnoza- 
vo pagrindinius pokomunistinės neurozės sindromo bruožus - 
įtarumą, pavydą ir neapykantą. Pyktis apakina, neleisdamas 
įžvelgti realių pasirinkimo galimybių: „Ne tik mes kreivai žvel- 
giame į pasaulį; priklausomai nuo mūsų požiūrio, pats pasaulis 
tampa iškreiptas. Gyvename pačių susikurtame iškreiptame pa- 
saulyje, kuriame savo svajones ir iliuzijas laikome tikrove. Ma- 
tome grėsmę ten, kur jos nėra, o saugumą - kur slypi pavojus. 
Tikime sukčiais ir vagimis, o atstumiame ir šmeižiame sveiko 
proto ir geros valios žmones“? 

Kulerskio rauda gal pernelyg išpūsta, tačiau būtų sunku pa- 
neigti, jog jis išryškina realius bendro pokomunistinio nerimo ir 
agresyvumo bruožus. Yra keletas sudėtingų vidinių veiksnių, dėl 
kurių komunizmo žlugimas Rytų Europoje tampa nepatogia per- 
gale; jie nagrinėjami toliau?. 

Vis dėlto nė viena visuomenė nėra visiška savo istorijos įkai- 
tė, pokomunistinėse visuomenėse kol kas dar tik užgimsta de- 
mokratiniai eksperimentai. Iš tikrųjų, atsižvelgiant į visus keb- 
lumus ir nesėkmes, dvasinė situacija Europoje (ypač Rytų) ir 
toliau lieka būtina sąlyga mėginimams iš naujo išrasti politiką. . 
Kaip teigia Julia Kristeva, „komunizmo žlugimas Rytų Europo- 
je, verčiantis suabejoti ne tik socializmu, bet ir pačiais demokra- 
tinių, iš Prancūzijos revoliucijos kilusių vyriausybių pagrindais, 
reikalauja juos permąstyti tam, kad dvidešimt pirmas amžius 
netaptų reakcinga fundamentalizmo, religinių iliuzijų ir etninių 
karų viešpatija“?. 


* Viktor Kulerski. „The Post-Totalitarian Syndrome“. Uncaptive Minas, 
t. 5, nr. 2 (20), 1992, vasara, p. 111. 


28 Žinoma, yra daug kitų pavojų, įskaitant ir išorinius, kurių nutariau čia 
nepaisyti. 


2 Julia Kristeva. Nations without Nationalism. New York, Columbia Uni- 
versity Press, 1993, p. 68-69. 

Toliau skyriuje bus kalbama apie šios politinės dramos neaiš- 
kumus, aštuoniomis paantraštėmis išryškinant galimus lūžius, 
iliuzijas, patologijas ir vis dar neišmėgintas laisves bei naujas žmo- 
nių solidarumo formas““. 


1. Iš kur atėjome: leninizmo palikimo įveikimas 


Kaip tik Karlas Marxas „Gotos programos kritikoje“ aiškiai 
nurodė, kad bet kuri nauja visuomenė dar ilgai turi apgamų. Po- 
komunistinių šalių atveju tokie apgamai yra įpročiai, papročiai, 
vizijos ir mentalitetas, susiję su tam tikru militaristiniu tikėjimu, 
kuris vadinamas leninizmu. Kad ir kaip atrodytų nuostabu, ko- 
munistinės propagandos išgarbintas „naujasis žmogus“, homo so0- 
vieticus, tapo realus: ne tiek Trockio utopinėse svajonėse įsivaiz- 
duoto talentingesnio už Aristotelį ir Gėtę vidutinio komunisto 
prasme, 0 veikiau individu, priešiškai žiūrinčiu į riziką, sąžinin- 
gą konkurenciją ir pliuralistines vertybes"!. 

Žmonės ne tik klausėsi oficialių komunistinių kalbų, o daugu- 
ma pagaljas ir elgėsi. Jiems pažįstama kolektyvistinė, apsėsta pa- 
nikos, mobilizacinė retorika. Pakanka išanalizuoti tokių skirtingų 
žmonių kaip Borisas Jelcinas, Ionas Iliescu, Salis Berisha, Slobo- 
danas Miloševičius, Aleksandras Lukašenka, Franjo Tudžmanas 
ir net Lechas Walęsa, kvietęs į „karą viršūnėse“, politinį diskursą, 
kad atpažintume išlikusį tam tikrą, leninistinei tiesos monopo- 
lio logikai būdingą nepakantumą**. Nereikia nė aiškinti, kad šie 


“ Apie neaiškumo sampratą žr. Valerie Bunce, Maria Csanadi. „Uncer- 
tainty in the Transition: Post-Communism in Hungary“. East European 

“ Politics and Societies, t. 7, nr. 2, 1993, pavasaris, p. 240-275. Iš visų ko- 
munizmo žlugimą Rytų Europoje audringai sveikinusių autorių Ralfas 
Dahrendorfas buvo įžvalgiausias, įspėdamas apie daugybę pavojų ke- 
lyje į atvirą visuomenę. Žr. Reflections on the Revolution in Europe. New 
York, Random House, 1991. 


* Apie „naujojo žmogaus“ mitą žr. Andrė Reszler. Mythes politigues mo- 
dernes. Paris, Presses Universitaires de France, 1981, p. 141-170. 


*2 Pavyzdžiui, žr. Michael R. Gordon. „President of Belarus Pushes Refe- 
rendum to Expand Power“. New York Times, 1996, lapkričio 25. 

žmonės yra skirtingų pažiūrų, tačiau jiems visiems būdingas au- 
toritarinis politikos stilius ir revoliucinio transformavimo logika. 
Kaip rašė buvęs „Solidarumo“ patarėjas ir garsus disidentas Ka- 
rolis Modzelewskis: 


Autoritarizmo grėsmė, pakibusi virš pokomunistinės Europos, 
pirmiausia tvenkiasi virš prezidentystės; tai pastebima ne tik 
Maskvoje ir Minske, bet ir Varšuvoje. Teisybė, diktatoriškumo 
piktžolės, rizikuojančios čia augti, turi gilias šaknis. Didelei so- 
Cialinei įtampai, lydėjusiai naujuosius liberalinius ekonomikos 
pokyčius, būdinga autoritarizmo pagunda. Tačiau grėsmė de- 
mokratijai taip pat išplaukia ir iš sąlygiškai nesenos praeities. 
Keletą dešimtmečių gyvavusios despotiškos, neatsakingos val- 
džios suformuotos pažiūros, mąstymo struktūros ir mechaniz- 
„mai išliko tarp kariuomenės, policijos ir visuomenės administ- 
racijos kadrų. Šis palikimas neturi ideologinės spalvos. 
Nesvarbu, kad Walesa, priešingai Jaruzelskiui, yra antikomu- 
nistas; svarbu ne ideologija, o valdžios modelis“??, 


Kaip leninistai garbino „klasinį požiūrį“, taip dauguma poko- 
munistinių lyderių dabar garbina etninę naciją kaip pirminį vil- 
ties rezervuarą ir pagrindinį asmens orumo šaltinį. Teisybė, kai 
kurie politikai tuščiažodžiauja apie liberalines vertybes, bet iš tik- 
rųjų yra atsidavę politikos, kuri pajungia individą tautinės vals- 
tybės interesams (žinoma, pagaljų apibrėžimą), vizijai. Užuot ver- 


3 Karol Modzelewski. Ouelle voie aprės Ie communisme? Paris, Editions de 
VAlube, 1995, p. 169. Talentingas istorikas ir aktyvus pilietis Modze- 
lewskis devynerius metus išbuvo komunistiniuose kalėjimuose. Nuo 
1989 metų jis buvo vienas iš tų, kurie garsiai kritikavo nekvalifikuotai 
„Solidarumo“ palaikomą neoliberalinę „šoko terapijos“ strategiją, sie- 
jamą su Mazowieckio vyriausybės vicepremjero Leszeko Balcerowi- 

"cziaus pavarde. Kartu su kitais buvusiais „Solidarumo“ šviesuliais, įskai- 
tant ir Zbigniewą Bujaką, jo įsteigta Darbo sąjunga, kairiojo sparno 
partija, gynė ne tokią skausmingą Lenkijos pramonės darbininkų kla- 
sei ekonominę reformą. 1995 metais Modzelewskis atsistatydino iš Dar- 
bo sąjungos garbės pirmininko pareigų, kad galėtų tapti Jaceko Kurė- 
nio kandidatavimo į prezidentus paramos komiteto pirmininku. Abu 
šie žmonės, Kurėnis ir Modzelewskis, yra legendinės figūros Lenkijos 
(ir Rytų Europos) kovoje su autoritarizmu. 1964 metais juodu „Atvi- 
rame laiške Jungtinei Lenkijos darbininkų partijai“ bekompromisiškai 
sukritikavo biurokratinę socialistinę sistemą. 

tinę valstybės valdymo meną ir kompromisą, jie manipuliuoja neu- 
roziškais persekiojimo sentimentais. Taigi nacionaliniu sąmonin- 
gumu manipuliuoja tam, kad įteisintų nacionalistines mažumų 
diskriminavimo intrigas. Tai, kad tam tikrų populistinių lyderių 
psichologinę aplinką ženklina žaizdos, žinoma, yra svarbus ele- 
mentas. Tačiau tai, kad taip daug Serbijos pareigūnų ir inteligen- 
tų palaikė Slobodano Miloševičiaus politiką, yra kur kas svarbiau 
negu, pavyzdžiui, faktas, kad abu jo tėvai nusižudė“. 

Iš pirmo žvilgsnio atrodo, kad Rytų ir Vidurio Europoje kuria- 
si demokratinės institucijos ir vyksta laisvi demokratiniai rinki- 
mai“. „Balkanizacija“ vadinama liga kol kas yra apėmusi tik bu- 
vusią Jugoslaviją ir kunkuliuoja kai kuriose buvusios Sovietų 
Sąjungos srityse, pavyzdžiui, Abchazijoje ir Čečėnijoje. Kai kurie 
autoriai mano, jog demokratiniai „širdies papročiai“ tarp politi- 
kų suleido gilias šaknis. Tačiau tikrovėje demokratija pažeidžia- 
ma ir paviršutiniška, egzistuojanti drauge su stipriu populizmu, 
nacionalizmu ir autoritarinėmis tendencijomis““. Konstitucinį 
pliuralizmą darko labai universalistinis jo formalizmas, šaltu- 
mas ir patrauklių vertybių stoka. Jis pagrįstas procedūromis, o ne 


* Apie įdomius Miloševičiaus asmeninio gyvenimo faktus, įskaitant, ga- 
limas dalykas, įtemptus tarpusavio santykius su žmona, Belgrado uni- 
versiteto sociologe Marijana Markovič, žr. Stephen Kinzer. „Serb First 
Lady Plays Powerful Role“. New York Times, 1995, rugpjūčio 10. 


35 Ne taip, kaip Albanijoje, kur 1996 metų gegužės mėnesį vykusiuose 
rinkimuose prezidento Salio Berishos demokratinė partija, pasitelkusi 
policiją įbauginti savo priešininkams, akivaizdžiai suklastojo rinkimų 
balsus ir laimėjo abejotiną daugumą parlamente. 


36 Ši griežta išvada netaikytina Baltijos šalims, Čekijos Respublikai, Len- 
kijai ir Vengrijai, kur visuomenės nuomonės apklausos rodo didelį pi- 

“ lietinį atsidavimą pliuralistinėms vertybėms ir laisvajai rinkai. Kita ver- 
tus, iš to, kad 1996 metų birželio mėnesį Rusijos prezidento rinkimuose 
Komunistų partijos kandidatas Genadijus Ziuganovas gavo 40,31 pro- 
cento, arba 30,1 milijono balsų, akivaizdus liaudies nepasitenkinimas 
poleninistine santvarka (neretai laikoma anarchija arba netvarka). Ly- 
ginamiesiems pokomunistinių šalių įvertinimams daug informacijos ga- 
vau iš 1995-1996 metais seminaro demokratizacijos tema dokumentų; 
jį organizavo Merilendo universitetas ir Johnso Hopkinso universiteto 
Aukštesnio lygio tarptautinių studijų fakultetas, vadovaujamas Kare- 
nos Dawishos ir Bruce'o Parrotto. 

emocijomis. Žmonėms besiilgint paguodžiamų kalbų apie šlovę 
ir atpirkimą, demokratiniai režimai jiems siūlo nesibaigiančius de- 
batus apie įstatymus ir nuostatus. Negana to, masėms įkyrėjo po- 
litikai, kurių vienintelis tikslas yra kuo greičiau praturtėti, ir va- 
dai, kurie taip pat kaip ir senieji komunistai vykdo cinišką apgaulės 
politiką. Rytų Europos descamisados trokšta, kad apvaizda atsiųs- 
tų vadą, kuris jiems praneštų, jog šis košmaras baigėsi, kad visi 
turtai priklauso jiems ir kad visos jų nelaimės tebuvo tik suktų 
užsieniečių sąmokslų rezultatas. 

Taip pat kaip ir ketvirtajame dešimtmetyje, kai visuomenė bu- 
vo smarkiai susiskaldžiusi, poleninistinis nevilties sindromas su- 
daro palankias sąlygas karingos antidemokratinės agitacijos ir 
veržliems išgelbėjimo lūkesčių protrūkiams. Tarpukario Rumu- 
nijoje marširuodama „Geležinė gvardija“ skandavo: „Lai padaro 
Kapitonas šalį tokią kaip šventoji saulė danguje“. 1938 metais kara- 
liaus Karolio policija nužudė gvardijos kapitoną Corneliu Zeleą 
Codreanu, tačiau „Gvardijos“ fanatizmas liko gyvas ir atvedė prie 
1940-1941 metų pogromų. Nacių šūkis aiškiai skelbė: „Mūsų pro- 


144 
. 


gramą sudaro du žodžiai: Adolfas Hitleris!“ Kai novus dux vilioja 
mases į naująjį garbės ir didybės tūkstantmetį, paprastumas, kie- 
taširdiškumas ir smurtas tampa vertybėmis. Ar Hitleris ekstazės 
apimtų savo gerbėjų akivaizdoje 1924 metais nesiskelbė esąs „nau- 
joji šviesa“, apsireiškimą regėjęs apaštalas? „Tai, kad mane sura- 
dote daugybėje milijonų žmonių, yra mūsų amžiaus stebuklas. O 
tai, kad jus suradau aš, yra Vokietijos šansas“*?. 

Demokratijos nėra pasirengusios parūpinti tokių galutinės re- 
generacijos fantazijų. Neseniai gimusios ir vis dar neturinčios pa- 
tirties demokratijos Rytų Europoje sunkiai prisitaiko prie spaudi- 
mo, skirto pakirsti ir išdildyti modernybės projektą (preliminariai 
ji laikau politikos konstravimu atsisakant absoliutizmo, indivi- 
dualiai ir susitarimo pagrindu)“. Daugumoje šių šalių vėl įsitvir- 


V Jean Rouvier. Les grandes idėes politigues de Jean-Jacguos Rousseau A nos 
jours. Paris, Plon, 1978, p. 159, cit. iš Andrė Reszler, p. 193. 

* Agnes Heller, Ferenc Fehėr. The Post-Modern Political Condition. Cam- 
bridge, Polity Press, 1988; taip pat šių autorių The Grandeur and Twilight 
of Radical Universalism. New Brunswick, Transaction Books, 1991. Apie 
modernybės studijavimą ir ideologinės politikos išsisėmimą žr. Leszek 

tinęs prezidentizmas ir steitizmas primena korporatizmo ir mo- 
nopartizmo (peronistiškus) eksperimentus Lotynų Amerikoje“. 
Galų gale korporatizmas šiame regione turi senas tradicijas. Ket- 
virtajame dešimtmetyje rumunų ekonomistas Michailas Manoi- 
lescu buvo vienas iš įtakingiausių revoliucinio nacionalistinio kor- 
poratizmo teoretikų. Atrodo, kad tokios idėjos su kaupu grįžta į 
įvairių fundamentalistinių populistų diskursą. Jų patrauklumas 
dvidešimto amžiaus paskutiniame dešimtmetyje, kaip ir ketvir- 
tojo dešimtmečio fašizmas, yra susijęs su jų gebėjimu „kupiną ap- 
maudo nacionalizmą derinti su tikėtina ekonominės raidos teori- 
ja, akcentuojančia autoritarizmą, masinį gyventojų susitelkimą ir 
tariamai tradicinių, grynų, nevakarietiškų vertybių išsaugojimą“*?. 
O stiprėjančios politinės simpatijos ir pasitelktieji mitai bei visa 
apimanti selektyvi atmintis (ir užmarštis) iš naujo pagimdė to- 
kius istorinius fantomus kaip admirolas Miklosas Horthy, „Gele- 
žinės gvardijos“ kapitonas Corneliu Zelea Codreanu, maršalas Io- 
nas Antonescu ir ustašių lyderis Ante Paveličius. 

Negalima menkinti Rytų ir Vidurio Europos visuomenių lai- 
mėjimų: nuo 1989 metų iš autoritarinių, ideologiškai monistinių, 
nepaprastai centralizuotų ir korumpuotų biurokratiškų režimų 
jos evoliucionavo į pradines demokratines politinės ir ekonomi- 
nės sandaros formas. Visą dėmesį sutelkti tik į pereinamojo laiko- 
tarpio sunkumus reiškia nepastebėti socialinių ir politinių ekspe- 
rimentų tame regione dramatiškumo. Kita vertus, pavojų neigimas 


Kolakowski. Modernity on Endless Trial. Chicago, University of Chicago 
Press, 1990. Šie filosofai yra seniai pastebėję „atpirkimo paradigmų“ 
nykimą ir alternatyvių diskursų iškilimą, nors ir nenumatė, kad neapy- 
kantą ir kerštą kurstančios kalbos taip užtruks. 


" Pavyzdžiui, Kroatijos prezidentas Franjo Tudžmanas lengvai gali apsi- 
eiti be savo partijos (šiuo metu girdėti kritiškų balsų), pasinaudoti savo 
įtaka parlamentui (neturėdamas savo partijos), kad būtų patvirtinti jo 
iškelti pasiūlymai, ir vis tiek būti „demokratijos šalininku“. Tą patį ga- 
lima pasakyti apie Rumunijos prezidentą Ioną Iliescu arba Ukrainos 
Leonidą Kučmą. Apie Lotynų Amerikos nusivylimą kairiuoju radika- 
lizmu žr. Jorge Castafeda. Utopia Unarmed: The Latin American Left after 
the Cold War. New York, Knopf, 1993. 


* Daniel Chirot. Modern Tyrants: The Power and Prevalence of Evil in Our 
Age. New York, Free Press, 1994, p. 251. 

rodo trumparegiškumą ir ilgainiui gali tapti pražūtingas. Nega- 
na to, ant kortos yra pastatytas liberalios demokratinės paradig- 
mos tradiciškai autoritarinėse visuomenėse veiksmingumas ir pati 
galimybė“. Net ir nenorint įsitraukti į istorinį fatalizmą, išlieka 
nemalonus faktas, kad remtis rimtomis ir patikimomis liberaliz- 
mo tradicijomis galima tik nedaugelyje šių šalių. Modernybė, 
užuot buvusi natūralaus augimo padariniu, buvo išgyvenama kaip 
išoriškai sukeltas šokas. Šio regiono politinė kultūra buvo apimta 
šovinizmo, antisemitizmo, nepasitikėjimo intelektualiais laisvais 
mąstytojais ir nacijos garbinimo. Paskui, komunizmo santvarko- 
je, visi šie autoritariniai instinktai buvo stiprinami ir skatinami: 
bet koks skirtingumas buvo persekiojamas, bet kokia nepriklau- 
somos minties užuomazga buvo pasmerkta kaip griaunamoji. Kuo 
labiau žmogus keliaklupsčiauja, tuo didesnės jo sėkmės galimybės. 

Taigi šis regionas paveldėjo ikikomunistinės ir komunistinės 
monolitinio autoritarinio mąstymo formų derinį: šiandien net tvir- 
čiausių pažiūrų antileninistas paklūsta logikai „kas ne su mumis, 
tas prieš mus“. Tokia yra Adamo Michniko atkirčio „antikomu- 
nizmas bolševiko veidu“ prasmė; šitai būdinga balsingiausiems 
radikalios dekomunizacijos šalininkams“. Šie žmonės karta po 
kartos neturėjo galimybės dialogui, jų ausis pasiekdavo tik mo- 
notoniški oficialios propagandos ritmai, visą laiką kartojami tie 
patys nuvalkioti posakiai. O dabar staiga jie girdi taip daug vie- 
nas su kitu konkuruojančių balsų, taip daug diskursų, ir kiekvie- 
nas siekia nuginčyti kitus. Nenuostabu, kad išplito vienodumo, 
monologo ir jaukios vienybės nostalgija. Rytų Europoje praeitis 
atrodo harmoninga. Dabartis menkinama dėl heterogeniškų min- 
čių, kurios atrodo chaotiškos, trikdo ir vargina. Ne be melancho- 
lijos galima paklausti: ką Benjaminas Constantas, Johnas Stuartas 
Millas ir Alexis de Tocgueville galėtų pasakyti poleninistinio pa- 
saulio gyventojams? 


*! Žr. Jerzy Szacki. Liberalism after Communism. Budapest and London, 
Central European University Press, 1995, skyrių „Protoliberalism: Au- 
tonomy of the Individual and Civil Society“, p. 73-117. 


* Adam Michnik. „An Embarrassing Anniversary“. New York Review of 
Books, 1993, birželio 10, p. 19-21. 

Ar revoliuciniai pažadai, kurie bent tuoj pat po 1989-ųjų dau- 
giausia buvo pilietiški ir „kosmopolitiški“, gali būti konstituciš- 
kai įteisinti?“? Kokios yra galimybės, kad šios šalys nusikratys 
paveldėtos autokratijos, obskurantizmo, „tribalizmo“ bei pasipik- 
tinimo ir apgins neseniai įgytas autonomijos sritis?** Šitaip for- 
muluojant iškeliami regiono ateities ir visos Europos bei tarptau- 
tinio saugumo klausimai. Arba, prisimenant Keno Jowitto laiku 
duotą perspėjimą: „Liberali kapitalistinė demokratija suerzino he- 
terogenišką priešininkų būrį: romantizmo poetus, Persijos ajato- 
las, Romos katalikų Bažnyčią ir fašistus. Nepaisant visų realių di- 
džiulių šios opozicijos skirtumų, pastebima visiems būdinga 
kritika. Liberali komunistinė demokratija niekinama dėl to, kad 
pernelyg akcentuoja individualų materializmą, technikos laimė- 
jimus ir racionalumą [...] [ir] nepakankamai vertina esminę ko- 
lektyvinę Žmogaus egzistencijos [bei] žmogiškos saugumo reik- 
mės dimensiją“. 


3 Žr. Bruce Ackerman. The Future of the Liberal Revolution. New Haven, 
Yale University Press, 1992. 


* Apie tribalizmą kaip modernybės šerdyje slypintį barbarišką kompo- 
nentą žr. Hannah'os Arendt šedevrą The origins of Totalitarism ir Frank- 
furto mokyklos teoretikų Šviečiamojo amžiaus kritiką. Dar žr. Stephen 
Eric Bonner, Douglas MacKay Kellner. Critical Theory and Society: A Rea- 
der. New York, Routledge, 1989. Ši kritika buvo ne modernybės de plano 
atmetimas, o, priešingai volteriškam proto aukštinimui, kvietimas imtis 
abejonės epistemologijos. Žr. Wolf Lepenies. „The Future of Intellectu- 
als“. Partisan Review, nr. 1, 1994, žiema, p. 111-119. Tą pabrėžiu todėl, 

. kad stiprėja tendencija nustatyti rūšių barjerą tarp tamsios, nenuspėja- 
mos, beveik iš prigimties iracionalios, gentinės ir smurtingos Pietryčių 
Europos ir tariamai labiau gebančios suformuluoti ir perimti protingą 
diskursą Vidurio Europos. Žr. Adam Seligman. The Idea of Civil Society. 
New York, Free Press, 1992; Stjepan Mestrovic, M. Goreta, S. Letica. 
Habits of the Balkan Heart. College Station, Texas A6-M University Press, 
1993. 


* Ken Jowitt. „The New World Disorder“. Journal of Democracy, t. 2, nr. 1, 
1991, žiema, p. 16-17 ir jo New World Disorder: The Leninist Extinction. 
Berkeley and Los Angeles, University of California Press, 1992. 

Mąstymo sąstingis, moralinis pakrikimas ir „stebuklingo iš- 
gelbėtojo“ ilgesys yra pokomunistinės nusivylimo kultūros simp- 
tomai. Žlugus Sovietų Sąjungai, kuri buvo tarsi „kitų“ absoliutas, 
kondensuota, nuolatos rezgančia sąmokslus alternatyvios siste- 
mos figūra, Vakarai liko be aiškaus priešo simbolio. Rytuose su- 
byrėjo visa institucinė erdvė. Kai kuriais atžvilgiais šio žlugimo 
pasekmes galima supaprastintai pavadinti, kaip populiariojoje psi- 
chologijoje sakoma, „magišku mąstymu“. 

Visų nustatytų vertybių ir „ikonų“ išsisklaidymas pokomu- 
nistinėse visuomenėse sukrėtė moralinį asmens identitetą. Tiek 
visuomenės, tiek asmeninėje atmintyje yra didžiulių tęstinumo 
spragų; tie patys argumentai, kurie iki 1989-ųjų užtikrindavo kar- 
jerą, po tų takoskyros metų ėmė vaidinti priešingą vaidmenį. Glau- 
dūs ryšiai su partijos biurokratija ir slaptąja policija kiekvienoje 
šių šalių rodė politinį patikimumą ir užtikrino ne tik socialinę sėk- 
mę, bet ir sąlyginę ekonominę gerovę. Tokia biografija po revo- 
liucijų, bent jau iš pradžių, tapo kliūtimi. Pernelyg daug morali- 
nių zigzagų, pernelyg daug politinių kūlvirsčių tarp piliečių sukėlė 
stiprų cinizmo jausmą. Visuomenės pasitikėjimo beveik nebeliko 
ir tapo tik miglotai pripažįstamas bendros vizijos to, kas gera vi- 
suomenei, poreikis. Atsakomybė už asmeninius veiksmus, riziką 
ir institucijų kvestionavimą remiantis teisėtomis pretenzijomis vis 
dar tebėra tik užgimstanti“. 

Įkyri savigaila, empatijos nebuvimas, negebėjimas gedėti 
drauge su kitais ir suprasti sunkią jų padėtį yra bendro kolekty- 
vinio egocentrizmo požymis, kai negausi vienminčių grupė ap- 
sitveria sienomis, kurdama įmantrų, dirbtinį „kitų“ įvaizdį. Ser- 
bai spyrėsi perkeliami gyventi į Kosovą tarp „prasčiokų“ albanų 
net ir tuomet, kai 1995 metais buvo išvaryti iš Kroatijos Krajinos 
srities. Savo ruožtu albanai serbų pabėgėlius priskiria senam su- 
manymui pakeisti etninę regiono struktūrą (iš 2 milijonų gyven- 


* Diskusiją apie pilietinės laisvės ir gerai orientuotos visuomenės idėjos 
vertinimo kriterijus žr. John Rawls. Political Liberalism. New York, Co- 
lumbia University Press, 1993, p. 30-40. 

tojų 90 procentų ten yra albanai)“. Pasak Michaelio Ignatieffo, 
ši išskirtinė tautinė arogancija pastaruoju metu yra išraiška to, 
ką Freudas pavadino „mažųjų skirtumų narcisizmu"*. Kaip nu- 
rodė čekų filosofas ir aktyvus buvusios „77 chartijos“ narys Mar- 
tinas Palousas, demokratinės raidos perspektyvos priklauso nuo 
pilietinio tebevykstančios politinės kovos gairių suvokimo“. Šias 
gaires nustelbia kairiųjų ir dešiniųjų poliarizacijos dviprasmy- 
bė pokomunistinėse santvarkose, kuriose tradicinė taksonomija 
yra dviprasmiška ir net pasenusi. Mėginimai pasiremti „deši- 
ne“ (bent jau radikaliuoju jos variantu) yra veikiau oportunisti- 
niai gestai, o ne nuoširdus atsidavimas. Tą aiškiai perteikė Ada- 
mas Michnikas: „Svarbu būti ne kairėje ar dešinėje nuo centro, o 
nuo centro į Vakarus“? 

Taigi liberalines vertybes kai kas laiko kairiąja pakraipa vien 
todėl, kad jos akcentuoja pasaulietiškumą, pakantumą ir asmens 
teises, priešpriešindamos su įvairiomis radikalizmo atmainomis, 


*“ Llazar Semini. „Albania Warns Serbia on Kosovo“. Washington Post, 
1995, rugpjūčio 16. 


** Apie tokios Freudo terminologijos vartojimą žr. Mičhael Ignatieff. „The 
Balkan Tragedy“. New York Review of Books, 1993, gegužės 13, p. 3-5. 
Antra vertus, šios naujos (ar ne visai naujos) fantazijos tarnauja plates- 
niam poreikiui iš naujo apibrėžti identitetą ir valdžią poleninistiniame 
ir poutopiniame pasaulyje. Ar 1994 metų rinkimai Italijoje arba 1996 
metų masinis balsavimas už Jėrgo Haiderio dešiniųjų „Laisvės partiją“ 
Austrijoje nėra toks pat nerimą keliantis faktas, kaip fašizmo atgimi- 
mas Rytuose? Dar neseniai buvo galima tvirtai argumentuoti, kad ne- 
buvus įteisinančių signalų iš Vakarų apsiribojo naujųjų Rytų fundamen- 
talistų galimybės mėgautis antruoju gyvenimu. Tačiau atrodo, kad 
Italijos įvykiai privertė viską peržiūrėti. Žr. Olivier Mongin. Face au scep- 
ticisme: Les mutations du paysage intellectuel ou Uinvention de Uintellectuel 
dėmocratigue. Paris, Ėditions La Dėcouverte, 1994; ir Anthony Lewis. 
„The Italy We Want?“ New York Times, 1995, birželio 26. 


* Martin Palous. „Post-Totalitarian Politics and European Philosophy“. 
Public Affairs Ouarterly, t. 7, nr. 2, 1993, balandis, p. 162-163. 


* Adamo Michniko pastabos konferencijoje „Eastern Europe: Today's 
Realities, Tomorrow's Prospects“ (Rytų Europa: šiandienos realijos, ry- 
tojaus perspektyvos). University of Central Florida, 1993, sausis. Dau- 
guma šioje knygoje cituojamų Michniko teiginių paimti iš gyvų mano 
pokalbių su juo per pastaruosius penkerius metus JAV, Lenkijoje, Veng- 
rijoje ir Rumunijoje. 

įskaitant „pilietinį“ arba „etinį“ klerikalizmą ir net teokratinį fun- 
damentalizmą. Tuo pat metu, pavyzdžiui, Rusijoje, Ukrainoje, Bul- 
garijoje, Rumunijoje ir Slovakijoje iškylančios radikalios autorita- 
rinės tendencijos neretai dangstomos prodemokratiškumu. Šie 
įsisenėję refleksai ir įpročiai, paveldėti iš leninistinio ir ikileninisti- 
nio autoritarizmo, vis dar gyvuoja ir pastebimi abiejuose politi- 
nio spektro galuose („dešinėje“ ir „kairėje“). Tuo paaiškinamas 
naujų aljansų tarp tradiciškai nesuderinamų grupuočių ir sąjū- 
džių atsiradimas. Rusijoje tai įgyja stalinistų ir nacionalistų koali- 
cijos formą su naująja nacionalbolševizmo (arba kraštutinių deši- 
niųjų bolševikų) tradicija?! 

Politinė korupcija, nusivylimas ekonomika ir kultūra yra veiks- 
niai, lemiantys masinių panikos, tikėjimo stebuklais, aukso am- 
žiaus laukimo, netikrų chiliazmų ir žavėjimosi sektomis reiškinių 
plitimą. Toks buvo, pavyzdžiui, suktybių piramidės „Caritas“ at- 
vejis Rumunijos Clujo mieste. Maždaug dvejus metus - nuo 1992- 
ųjų balandžio iki 1994-ųjų gegužės - daugiau kaip du milijonai 
rumunų visas savo santaupas dėjo į apsišaukėlio gelbėtojo ran- 
kas. Clujis tapo El Dorado ekvivalentu ir sutraukė minias lengva- 
tikių piligrimų. Tikrasis visos šios operacijos organizatorius buvo 
kažkoks Ionas Stoica, buhalteris iš Brasovo, anksčiau vertęsis ne- 
teisėtu valiutos keitimu. Principas buvo paprastas, vakariečiams 
seniai žinomas kaip „grandininis laiškas“. Stoica paskelbė, kad 
kiekvienas „Caritas savitarpio pagalbos“ dalyvis atgaus aštuo- * 
niariopai didesnę sumą nei investavo. Jis buvo vadinamas „nau- 
juoju Mesiju“, nusileidusiu į Žemę „rumunus išgelbėti nuo skur- 
do“, „Dievu“ ir „Popiežiumi“. Visi - rumunai ir vengrai - puolė 
mesti savo pinigus miglotiems Stoicos reikalams. Girdėjau pasa- 
kojimų apie valytojas, vos per keletą savaičių tapusias milijonie- 
rėmis. Clujo universiteto rektorius, garsus filosofas Andrei Mar- 
ga žaidimą žaisti atsisakė. Jis vis dar gyvena iš algos. Jo sekretorės 
žaidė ir tapo turtingos. Po dvejų metų Rumunijos vyriausybė šį 
žaidimą nutraukė. Galiausiai Stoica buvo suimtas ir apkaltintas 


"! Apie brandaus stalinizmo kaip kraštutinių dešiniųjų bolševizmo inter- 
pretavimą žr. Robert C. Tucker. Stalin in Power: The Revolution from Abo- 
ve, 1928-1941. New York, Norton, 1990, p. 590-592. 

grobstymu. Nesuskaičiuojamiems pralaimėjusiesiems nebuvo iš- 
mokėta jokių kompensacijų"?. 

Iš tikrųjų „Caritas“ buvo vietinio elito sukurpta operacija pa- 
sitelkus triukšmingai pagarsėjusį nacionalistą Clujo merą Gheor- 
ghe Funarą ir slaptąją policiją. Sklido gandai, kad taip buvo plau- 
nami Italijos mafijos pinigai. 1992 metais Rumunija pakeitė 
Vengriją kaip pagrindinį ginklų, narkotikų ir kitokios nešvarios 
prekybos kelią. Pasak rašytojo Williamo McPhersono pranešimų, 
buvo platinami tariamai patriotinę Stoicos veiklą šlovinantys 
lankstiniai. Viename iš jų, pasirašytame stačiatikių dvasininko, 
smulkiai išdėstyta gelbėjamoji „Caritas“ reikšmė: „Tačiau kaip klu- 
jiečiai arba transilvaniečiai gali būti laimingi, jeigu neturi nei mais- 
to, nei pinigų jam nusipirkti [...]? Kas tapo laimingi? Tik užsienie- 
čiai mūsų šalyje! „Caritas“ atėjo kaip dieviškas reiškinys ne tik 
žmonėms, kad jie turėtų pinigų ir būtų laimingi, bet ir kaip išgel- 
bėjimas visai rumunų tautai“**. 

Tačiau kur kas svarbiau už pinigus buvo masinė psichozė, tai, 
kad tūkstančiai rumunų ir vengrų taip lengvai šarlataną palaikė 
pusdieviu. Pokomunistinėje santvarkoje, kai socialinis pasitikė- 
jimas toks menkas, žmonės paradoksiškai trokšta tikėti net ir 


** Po Funaro pergalės Clujo mero rinkimuose 1996 metų liepos mėnesį 
Stoica buvo paleistas iš kalėjimo. Nutraukus šias suktybes pralaimėjo 
ne Clujo gyventojai, o tie lengvatikiai piligrimai iš tolimiausių šalies 
kampelių, kurie šį žaidimą žaidė paskutiniuosius mėnesius. Funaro rin- 
kimų spektaklį galima sieti tiek su nauda, kurią dauguma jo rinkėjų 
gavo iš „Caritas“, tiek su begėdiška antivengriška kasdiene Funaro re- 
torika. Įvairiomis progomis vengrus (23 procentus miesto gyventojų) 
jis vadino „barbariškais hunų palikuonimis, visą tūkstantmetį nesuge- 
bėjusiais tapti civilizuotais žmonėmis“. Iš asmeninio pokalbio Clujo 
"mieste 1996 metų gegužės mėnesį. Apie 1996 metų vietinius rinkimus 
Clujo mieste žr. Laszlo Fey. „Nedumerire si explicatii“ („Sumišimas ir 
paaiškinimai“), 22, Bucharest, nr. 27, 1996, liepos 3-9, p. 6. 


“ William McPherson. „Transylvania's Sė:L: The Pyramid Scheme That 
Is Eating Romania“. Washington Post, 1993, lapkričio 21; Michael Shafir. 
„The Caritas Affair: A Transylvanian Eldorado“. RFE/RL Research Re- 
port, t. 2, nr. 38, 1993, rugsėjo 24, p. 23-27; mokslinę „Caritas“ analizę ir 
Rumunijos senojo bei naujojo elito tarpusavio kovą žr. Verdery, „Faith, 
Hope, and Caritas in the Land of Pyramids“ kn. What Was Socialism, 
p. 168-203. 

fantastiškiausiais pažadais. Socialinė negalia ir dvasinis nuosmu- 
kis skatina lengvatikystę ir tikėjimą susikurtomis iliuzijomis. Ma- 
giškas mąstymas leidžia žmogui nejausti atsakomybės, nepriklau- 
somą savo valią paaukoti pakvaišėliams ir avantiūristams. Tol, 
kol teisinė valstybė tebėra tik užgimstanti, o visur plinta korupci- 
ja, magiškas mąstymas atveria lengviausius kelius įkūnyti kaltę, 
demonizuoti pašaliečius ir kurti netikrą, bet žvalinantį bendruo- 
menės jausmą. 


3. Ne visai praeities ar net nesamų dalykų prisiminimas 


Pokomunistinėse visuomenėse istorija apibrėžiama iš naujo, o 
elitas ją pritaiko prie einamųjų savo interesų. Tai būdinga tiek 
pokomunistinėms partijoms, nekantraujančioms nusiplauti isto- 
rinę atsakomybę-už praeities tragedijas, tiek jų priešininkams, sie- 
kiantiems parodyti, kad 1989-1991 metų revoliucijos buvo visiš- 
kas atsiribojimas nuo leninistinio laikotarpio, istorinis atskilimas, 
skiriantis „totalitarizmo nakties“ viešpatavimą nuo laisvės vieš- 
patijos. 1995-1996 vykusi diskusija dėl Lenkijos Liaudies Respub- 
likos palikimo atskleidžia kaip tik šią tebevykstančią kovą su pra- 
eitimi: viena vertus, yra pripažįstančių, kad keturiasdešimties 
istorijos metų negalima lyg niekur nieko nurašyti, bet, kita ver- 
tus, yra ir tvirtinančių, jog būtina visiškai nuo jos atsiriboti. Pasta-: 
rieji, tarp kurių yra tokie žinomi antikomunistai inteligentai kaip 
Gustawas Herlingas-Grudzinskis, Zbigniewas Herbertas ir Janas 
Novakas-Jezioranskis, keturis „Liaudies Respublikos“ dešimtme- 
čius laiko istorine anomalija ir pernelyg išplėsdami Arendt totali- 
tarizmo apibrėžimą, jį taiko tos šalies leninistiniam režimui. Fak- 
tiškai svarbu ne praeitis, o dabartis; siekdami, kad senasis režimas 
atrodytų niūrus ir grėsmingas, jie nori delegitimizuoti pokomu- 
nistinį Kairiųjų demokratų aljansą, kuris 1993 metais parlamento ir 
1995 metais prezidento rinkimuose pasiekė įspūdingų laimėjimų?*. 


* Už informaciją apie tebevykstančią diskusiją dėl Lenkijos Liaudies Res- 
publikos palikimo esu dėkingas savo absolventei Beatai Czajkowskai, 
apgynusiai disertaciją apie pokomunistinės ir poromantinės lenkų in- 

Tai, kad stiprėja senojo režimo nostalgija ir atgyja „reakcinga 
retorika“ , nėra taip paradoksalu, kaip gali atrodyti iš pirmo žvilgs- 
nio“. Tačiau tam įvykti reikia ideologinio užsidegimo ir utopinės 
eschatologinės motyvacijos. Tikrai kontrrevoliucijai reikalingas 
planas, romantizuojantis senąjį režimą. Teisybė, Petru Lucinskis 
Moldavijoje, Algirdas Brazauskas Lietuvoje, Leonidas Kučma 
Ukrainoje, Aleksandras Kwasniewskis Lenkijoje, Ionas Iliescu 
Rumunijoje, Kiro Gligorovas Makedonijoje, Vladimiras Meciaras 
Slovakijoje ir Slobodanas Miloševičius Serbijoje — visi buvę ko- 
munistai. Tačiaujie ne neokomunistai tiek, kiek tai reikštų atsida- 
vimą tam tikrai politinei ir ekonominei Marxo bei Lenino įkvėp- 
tai vizijai. Pavojus slypi ne tame, kad atėję į valdžią jie atgaivins 
koncentracijos stovyklas politiniams priešininkams, nutrauks ry- 
šius su Vakarais ir sugriaus laisvosios rinkos ekonomiką. Veikiau 
jie yra ciniški, chameleoniškai išlikę pragmatikai, pasirengę švie- 
sos greičiu perimti bet kokius įsitikinimus ir nors laikinai jų laiky- 
tis, jeigu tik šie padės išsilaikyti valdžioje“. Šie žmonės komuniz- 
mo neatgaivins, tačiau gali įamžinti „blato“, cinizmo ir įstatymų 
nepaisymo atmosferą. 

Kad atsirastų tikrai demokratiška kairė, jos šalininkai turi per- 
mąstyti komunizmo žlugimo priežastis ir prisiimti mąstymo bei 


teligentijos vaidmens kitimą. Galima tik pridurti, kad diskusija apie ko- 
munistinį palikimą nėra būdinga išimtinai Lenkijai: ji vyksta visose po- 
komunistinėse visuomenėse, sukeldama tokių pat emocijų ir skatinda- 
ma rastis panašių simbolių bei mitų. Prisiminkime, kaip 1996 metų 
birželio mėnesį per prezidento rinkimus Jelcinas pasinaudojo oficialia 
televizijos stotimi ir žiūrovai tikrąja žodžio prasme buvo užtvindyti do- 
kumentine filmuota medžiaga apie stalinizmo baisybes. To tikslas bu- 
vo ne iš naujo įvertinti praeitį, o diskredituoti neobolševikų kandidatą 
Ziuganovą. 


“ Puikią „užsispyrimo ginčo“ analizę žr. Albert Hirshman. The Rhetoric 
of Reaction: Perversity, Futility, Jeoopardy. Cambridge, Harvard Universi- 
ty Press, 1991. 


56 Šią mintį aiškiai atskleidžia serbų politikas filosofas Svetozaras Stoja- 
novičius, apibūdindamas Miloševičių kaip „radikalų oportunistą“. Sto- 
janovičiaus paskaita, Filosofijos ir viešosios politikos institutas, Meri- 
lendo universitetas, 1996, gruodžio 2. Žr. Svetozar Stojanovič. „The 
Destruction of Yugoslavia“. Fordham International Law Journal, t. 19, nr. 2, 
1995, gruodis, p. 337-362. 

moralinę atsakomybę. Kalbėdamas apie Lotynų Ameriką, Meksi- 
kos politologas Jorge Castafeda puikiai išryškina po šaltojo karo 
iškilusią dilemą: „Kairieji pateko į padėtį, kai laimėti buvo nebe- 
įmanoma. Jie arba nepaleido savo ginklų (kurie iš tikrųjų buvo ne 
jų, o jiems įbrukti) ir gynė tai, ko ginti nebereikėjo, - valstybės 
valdomą, uždarą, subsidijuojamą ekonomiką tokiame pasaulyje, 
kuriame ši sąvoka, atrodo, buvo visiškai pasenusi, arba apsisukę 
palaikė priešingą pusę, iš pažiūros modernų, konkuruojantį lais- 
vosios rinkos kursą. Šiuo atveju jie ėmė imituoti dešiniuosius ar- 
ba buvo jų asimiliuoti ir prarado savo raison d ėtre“*?. 
Atsižadėdamos pažiūrų ir mėgdžiojimo, po leninistinių parti- 
jų susiformavusios naūjos turi įveikti išplitusį nepasitenkinimą 
socialistine retorika“*. Genadijaus Ziuganovo vadovaujami rusų 
komunistai ir Miloševičiaus Serbijos socialistų partija simboliškai 
atskleidžia radikaliųjų nacionalistinių jėgų kooperavimosi su be- 
siilginčiaisiais biurokratinio kolektyvizmo tendenciją. Jos pagrin- 
das yra ideologinis vakuumas, atsiradęs žlugus valstybiniam 
socializmui, kur populizmas yra patogiausias ir dažnai patrauk- 
liausias ideologijos pakaitalas". Žygiavimas su Stalino portretu 
yra ne stalinizmo išraiška, o veikiau nepasitenkinimo esamos pa- 
dėties chaotiškumu, anarchija, korupcija, politiniu ir moraliniu 


*" Castafeda. Utopia Unarmed, p. 247. 


5 Apie buvusius komunistus žr. Andrew Nagorski. The Birth of Freedom: 
Shapinę Lives and Societies in the New Eastern Europe. New York, Simon 
and Shuster, 1993, ypač 2 skyrių „The Communist Afterlife“, p. 55-91. 


** Populizmas patogus dar ir todėl, kad jis nėra nei kairė, nei dešinė. Kaip 
kartą pareiškė Argentinos diktatorius Juanas Domingo: „Turiu dvi ran- 
kas - kairę ir dešinę. Viena ar kita naudojuosi taip, kaip man patogu.“ 
1982 metais nuo gegužės iki rugsėjo lankydamasis Venesueloje dažnai 
girdėdavau šį posakį kartojančius Lotynų Amerikos inteligentus. Mi- 
tus išsklaidančią peronizmo ir panašių revoliucinių populistinių sąjū- 
džių analizę žr. Carlos Rangel. The Latin Americans: Their Love-Hate Re- 
lationship with the United States. New York, Harcourt Brace Jovanovich, 
1977, ir Third World Ideology and Western Reality. New Brunswick, NJ, 
Transaction, 1986. Apie pavojus besikuriančioms demokratijoms, įskai- 
tant peroniškąjį populizmą, žr. Adam Michnik. „Market, Religion and 
Nationalism: Fundamentalisms in the New European Order“. Interna- 
tional Journal of Politics, Culture, and Society, t. 8, nr. 4, 1995, p. 525-542. 

nuosmukiu demonstravimas. Ypač Rusijoje kultūrinis nusivyli- 
mas gali atvesti prie diktatoriškų tendencijų. Antiliberalinės ko- 
lektyvistinės tendencijos jaučiamos Bulgarijoje, Vengrijoje, Lenki- 
joje, Rumunijoje, Serbijoje ir Slovakijoje (pavyzdžiui, populistinio, 
antisemitiškai nusiteikusio rašytojo Istvano Csurkos „Vengrijos 
gyvenimo ir teisingumo partija“ arba jau minėtieji Torgyanas ir 
Vadimas Tudoras). 

Iškraipoma ne tik komunistinio laikotarpio praeitis. Ir dėl to 
kilo tikrai keistų padarinių. Pavyzdžiui, maršalo Iono Antonescu 
reabilitavimą Rumunijoje (tai ypač didelį pasipiktinimą keliantis 
politinio nejautrumo ir istorinio amoralumo pavyzdys) lydinčios 
panegirikos apie tai, kaip jis persekiojo „nedėkingąją apgavikų ir 
išnaudotojų veislę“**. Globos, valdžios, „tvarkos ir griežtos dis- 
ciplinos“ poreikis bei „Tėvo“ (žiauraus, brutalaus, bet visuomet 
esančio) ilgesys paaiškina, kodėl tūkstančiai rumunų 1996 metų 
sausio 26-ąją nešė gėles prie Ceausescu kapo. Rumunijoje jaučia- 
ma stiprėjanti Ceausescu lygybės laikų nostalgija (net jeigu tektų 
gyventi skurde), panaši į Stalino laikų tikrumo ilgesį. 

Socialinė demagogija ir populistinis masių nepasitenkinimo 
išnaudojimas atskleidžia vieną pokomunistų taktikos briauną. 
1994 metų rinkimai Baltarusijoje iškėlė į valdžią Aleksandrą Lu- 
kašenką, demagogą, kuris gali pažadėti bet ką ir bet kam. Buvęs 
komunistų partijos narys ir kolūkio pirmininkas Lukašenka per 
kampaniją demonstravo priešiškumą korupcijai ir kapitalizmui, ta- 
čiau beveik nereagavo į tikrai skausmingas savo šaliai iškilusias 
problemas“. 1995 metais Lukašenka toliau darė antivakarietiškus, 


* Victor Eskenasy. „The Holocaust and Romanian Historiography: Com- 
munist and Neo-Communist Revisionism“ kn. Randolph L. Braham, 
red. The Tragedy of Romanian Jewry. New York: Columbia University 
Press, 1994, p. 173-236; Mark Temple. „The Politization of History: Mar- 
sha! Antonescu and Romania“. East European Politics and Societies, t. 1, 
nr. 3, 1996, ruduo, p. 457-503; Michael Shafir. „Marshal lon Antonescu 
and Romanian Politics“. RFE/RL. Research Report, t. 1, nr. 29, 1992, lie- 
pa, p. 22-28; Daniel Chirot. „Despre maresalul Antonescu si viitorul 
Romaniei“ (Apie maršalą Antonescu ir Rumunijos ateitį). Meridian, 1991, 
lapkritis-gruodis, p. 15-16. 


“| Sėkmingai pasirėmęs masiniu nepasitenkinimu vyriausybės neišma- 
nymu, Lukašenka pareiškė: „Dabartinė privatizacijos schema bus 

antikapitalistinius pareiškimus ir net išreiškė žavėjimąsi Adolfu 
Hitleriu. 1996 metais jis pareiškė palaikąs SSSR atkūrimą ir nuro- 
dė save kaip galimą kandidatą į prezidentus. 

Panaši demagogija užtikrino ekskomunistų rinkimines perga- 
les Bulgarijoje, Serbijoje ir Slovakijoje. Politinis „draugų“ sugrįži- 
mas yrajų gebėjimo socialinį populizmą sulieti su etniniu radika- 
lizmu pasekmė. Tokia nedideliam vienminčių būriui skirta 
retorika, pagyrūniška savo praeities vizija, priešpriešinama „ki- 
tų“ praeičiai, užgauna jautrias nepatenkintų masių stygas taip pat 
kaip „trečiojo“ pasaulio diktatoriai (nuo Perono iki Fidelio Cast- 
ro), dažniausiai ateinantys į valdžią manipuliuojant antivakarie- 
tiškomis ir antiamerikietiškomis gyventojų emocijomis. 

Vienas iš pagrindinių pokomunistinės Rusijos paradoksų yra 
nacistinio judėjimo atsiradimas šalyje, kur Antrojo pasaulinio ka- 
ro metais vokiečiai nužudė beveik kiekvienos šeimos bent vieną 
narį. Tačiau atgimstantis antisemitinis mitas veikia beveik stebuk- 
lingai paaiškindamas tai, kas nesuprantama, hipnoziška galia pa- 
guosdamas tuos, kurie nori girdėti, kad tikrovė yra priešingybė 
tam, kas akivaizdu. Vadovaujantis tokiu paranojišku požiūriu, 
Antrąjį pasaulinį karą Hitleriui primetė pasklidę po visą pasaulį 
žydai irjų agentai, įskaitant laisvuosius masonus ir Vatikaną. Alek- 
sandras Baršakovas, keturiasdešimt vienerių metų inžinierius, ta- 
pęs neofašistinio „Rusijos nacionalinės vienybės“ sąjūdžio vadu, 
holokaustą laiko diversija, „surengta užmaskuoti žydų inspiruo- 
tam genocidui, kai buvo išžudyta 100 milijonų rusų““*. Tai visiš- 
kai akivaizdus naudojimosi keršto ir atpirkimo ožių ieškojimo mi- 
tais pavyzdys: komunizmas priskiriamas žydų sąmokslui, o žydas 


„nutraukta, vos tik man tapus prezidentu. Mes viską atkursime ir visi 
turės darbo.“ Žr. Michael Specter. „Discontent of Belarus Voters Fueled 
Landslide for Outsider“. New York Times, 1994, gruodžio 7. 


“2 Rusijos aktyvių nacionalistų politinės mąstysenos analizę žr. „The Rise 
of the New Right“. The Economist, 1995, sausio 28, p. 21-23. Kaip ir 
Serbijos bei Rumunijos atveju, tarp šių etninių f£undamentalistų yra bu- 
vusių aparatčikų ir slaptosios policijos pareigūnų (nomenklatūros, ar- 
ba aparato nacionalistų). Šis reiškinys susijęs su tuo, kad kai kurie vėly- 
vojo leninizmo režimai naudojosi nacionalizmu siekdami susitelkimo 
ir politinių bei ekonominių reformų atmetimo. 

vaizduojamas kaip šėtoniška dvilypė asmenybė - pinigų šalinin- 
kas ir pinigų naikintojas, religijos priešas ir Vatikano sąjunginin- 
kas; nihilistas, kapitalistinio status guo priešininkas ir ištikimiau- 
sias bei klastingiausias buržuazinės santvarkos gynėjas. Šios 
nesuderinamos savybės sujungiamos remiantis tuo tariamai bū- 
dingiausiu žydų būdo bruožu - troškimu dominuoti, valdyti ir 
išnaudoti nežydus. Atkasama ir platinama visa „Baltosios gvar- 
dijos“ (arba Rumunijos „geležinės gvardijos“) literatūra, siekiant 
išaiškinti, jog žydai - Levas Trockis, Grigorijus Zinovjevas arba 
Levas Kamenevas - rezgė sąmokslą prieš krikščionybės tvirto- 
vę, kurią simbolizavo carinė Rusija. Žiauriausi Stalino nusikal- 
timai pirmiausia priskiriami Lazarui Kaganovičiui, vieninteliam 
žydui iš šio diktatoriaus patikėtinių. Dėl paties Stalino antise- 
mitizmo jis laikomas tikro Rusijos patriotizmo pavyzdžiu, kuris 
taip skiriasi nuo ankstyvųjų bolševikų „neturinčio šaknų kos- 
mopolitizmo“. 

Trumpai tariant, istorinis palikimas tapo simboliniu ginklu, 
kuriuo švaistosi įvairūs politiniai veikėjai, siekdami pagrįsti ne 
tik savąsias praeities, bet ir dabarties bei ateities vizijas. Dangsty- 
damiesi noru pažinti praeitį, neapykantos pranašai kuria naujas 
legendas. Autoritarinei, ksenofobiškai, uždarai politikai išranda- 
ma naujų alibi. Komunistiniu laikotarpiu išpreparavus tiesą, dau- 
gelis pokomunistinių inteligentų ir politikų stengiasi išryškinti ne 
tiek tai, kas vyko iš tikrųjų, kiek tai, kas, jų nuomone, turėtų tapti 
naująja istorine ortodoksija“?. 


4, Nepastovi politika: politinių struktūrų nestabilumas 


Kol kuriasi privatus sektorius ir verslininkų klasė, su jais susijęs 
politinis liberalizmas, demokratinis individualizmas ir pilietinė 


9 Istorinių diskusijų atidėliojimas šioms visuomenėms turbūt ne toks ža- 
lingas kaip nuolatinė savigailos, pykčio ir rėksmingo nepritarimo fakti- 
nėms tiesoms praktika. Šią mintį iškėlė Irena Grudzinska Gross tarp- 
tautinėje konferencijoje „Atvira visuomenė ir jos priešai“, kurią 1996 
metų gegužės 29-31 dieną Rumunijos mieste Timisoaroje surengė So- 
roso fondas. 

kultūra yra nuolat puolami“*. Politinės partijos daugumoje šių ša- 
lių veikiau yra koalicijos, jungiančios asmeninius ir grupinius pa- 
našumus, o ne kolektyvines pastangas, grindžiamas bendru trum- 
palaikių ir ilgalaikių interesų suvokimu; iš čia jų skilimas, 
nesantaika, politinės konvulsijos ir nestabilumas“. Prisiminkime 
Lenkijos Demokratinės sąjungos arba Vengrijos Laisvųjų demok- 
ratų „avataras“: nors abiem vadovauja garsūs liberalieji inteligen- 
tai, o tarp jų lyderių - šviesiausi šių šalių protai, nė viena iš šių 
partijų nesugebėjo susikurti stipraus pagrindo už didžiųjų mies- 
tų ribų. Daugeliu atžvilgių jos liko diskusijų klubais. 

Atstumai tarp politinių partijų dažnai yra labai maži, ir tik tuš- 
tybe galima paaiškinti, kodėl asmuo nutarė įstoti į vieną ar kitą 
partiją. Tiesa, Vengrijos FIDESZ (Jaunųjų demokratų federacija) 
pasižymėjo nekonformistiniu stiliumi, puikia teisine patirtimi ir 
apsisprendimu keturiasdešimt penkerių metų amžių laikyti par- 
tijos narystės riba: Tačiau jos programa nedaug kuo skyrėsi nuo 
Laisvųjų demokratų programos. Logiška, kad, trumpą laiką bu- 
vusi nepaprastai populiari, FIDESZ prarado pagreitį ir 1994 me- 
tų rinkimuose patyrė didelį pralaimėjimą. Paaiškėjo, kad iškal- 
bos, žavesio ir sąmojingumo nepakanka užsitikrinti politiniam 
ilgaamžiškumui. Viena iš problemų, su kuriomis susidūrė FIDESZ, 
buvo nenoras jungtis su ideologiškai artimiausia partija: FIDESZ 
lyderiai, užuot puolę konservatyvųjį populistinį Vengrijos demo- 
kratinį forumą, sugaišo daug laiko besistengdami atsiriboti nuo 
Laisvųjų demokratų. 

Daugumoje šių šalių ikikomunistinės politinės formacijos ne- 
iškilo kaip pagrindiniai veikėjai, o naujosios formacijos sutriko, 
galimiems savo rėmėjams negalėdamos nurodyti, kokios yra jų 


“* Pasak Slavojaus Žižeko, „tamsioji šio dabar Rytų Europoje vykstančio 
proceso pusė yra [...] korporacinio populizmo su visais jo elementais 
augimo ir laipsniško liberalių demokratinių jėgų atsitraukimo tenden- 
cija.“ Žr. „Eastern Europe's Republics of Gilead“. Dimensions of Radical 
Democracy: Pluralism, Citizenship, Community, red. Chantal Mouffe. Lon- 
don, Verso, 1992, p. 199. 


“> Apie globalinę įtaką normų apibrėžimo požiūriu žr. James N. Rosenau. 
Turbulence in World Politics: A Theory of Change and Continuity. Prince- 
ton, Princeton University Press, 1990. 

pagrindinės vertybės ir, tiesą sakant, kas sudaro pagrindinius jų 
nesutarimus. Pokomunistams pavyko įveikti pradinę slegiančią 
sąstingio būseną ir jie efektyviai panaudojo savo organizacinius 
gebėjimus bei mobilizavimo metodus. Lenkijoje ir Vengrijoje jie 
metė konsensuso kortą. Rumunijoje daug ką išsaugoję iš senosios 
santvarkos apsimetė revoliucionieriais. Tačiau antikomunistinei 
opozicijai pritrūko politinių įgūdžių ir vaizduotės. Nė viena šių 
šalių, išskyrus Lenkiją, įžengdama į pokomunizmo epochą, netu- 
rėjo subrendusio politinio kontrelito. Tai pagrindinė užtrukusio 
skilimo, nesantaikos ir bendros visuomeninės gerovės supratimo 
stokos priežastis. 

Viena iš populistinių, potencialiai fundamentalistinių judėji- 
mų pakilimo priežasčių yra suvokimas, jog pilietinis romantinis 
revoliucijos etapas baigėsi ir kad šiuo metu biurokratija kėsinasi 
sutvirtinti savo privilegijas. Stiprūs išpuoliai prieš Aleksandrą 
Kwasniewskį Lenkijoje ir ministrą pirmininką Gyulą Horną Veng- 
rijoje kaip prieš „valdžios įvedimo gynėjus“ yra antros revoliuci- 
jos ieškojimo išraiška. Žinoma, galima suabejoti Kwasniewskio 
arba Horno politika. Tačiau esminis klausimas yra institucinio par- 
lamentų ir išrinktų jėgų orumo pripažinimas. Įgavusi pagreitį ši 
prieš valdžios įvedimą nukreipta plebėjiška tendencija gali būti 
pavojinga vis dar nesaugioms pliuralistinėms institucijoms. 

Apskritai imant, politinė reforma pokomunistinėse visuome- 
nėse kuriant ir apsaugant priešingas daugumai institucijas - ne- 
priklausomą žiniasklaidą, rinkos ekonomiką arba sąlygiškai pa- 
tvarias politines partijas - toli nepažengė. Tokios institucijos, 
gindamos tikėjimo ir nuomonių įvairovę, galėtų sumažinti naujų 
autoritarinių eksperimentų grėsmę“. Pagrindiniai pavojai yra sta- 
tiškumo, klerikalizmo, religinio fundamentalizmo, etnocentrizmo 
ir militaristinio fašizmo formulės“. Esminis klausimas susijęs su 


66 Žr. Andrew Arato. „Revolution, Restoration and Legitimization: Ideo- 
logical Problems of the Transition from State Socialism“. Envisioning 
Eastern Europe: Postcommunist Cultural Studies, red. Michael D. Kenne- 
dy. Ann Arbor, University of Michigan Press, 1994, p. 180-246. 


7 Šios temos, kaip rodo buvusio studentų lyderio Mariano Munteanu 
„Rumunijos sąjūdis“, Slobodano Miloševičiaus šalininkų judėjimai 

šio regiono tolesnės politinės poliarizacijos pavojumi, kai pažan- 
gesnės valstybės (Lenkija, Vengrija, Baltijos šalys ir Čekijos Res- 
publika) puoselėja institucinę neasmeniškų demokratinių proce- 
sų kultūrą, o pietinės (Balkanų) ir dauguma buvusių Sovietų 
Sąjungos valstybių vis labiau artėja prie daugiau ar mažiau šiurkš- 
taus autoritarizmo formų. Taigi atrodo, kad seniai pripažintas skir- 
tumas tarp Vidurio Europos („užgrobtosios Europos“) ir Rytų Eu- 
TOpos valstybių (nesaugių, tradiciškai nacionalistinių, ekonomiškai 
atsilikusių, nesugebančių arba nenorinčių perimti vakarietiškas 
vertybes) vėl aktualus“. 


5. Vertybių ir valdžios krizė 


Politinių partijų silpnumą pirmiausia lemia vertybių bei val- 
džios krizė ir ne mažiau paplitęs skepticizmas polemikos kultū- 
ros požiūriu. Egzistuojančioms formacijoms nesiseka įsivaizduo- 
ti, kaip reikia susitarti, kad sukeltų „konstitucinį patriotizmą“. 
Veikiau jaučiama „politikų išdavystė“ ir „naujo grynumo“ sieki- 
mas. Toks yra loginis Istvano Csurkos „radikalaus revoliucingu- 
mo“ ir politinio buvusių komunistų partijų atsigavimo pagrin- 
das. Be to, šituo paaiškinamas Jelcino reformoms priešiškų Rusijos 
politinių grupuočių patrauklumas ir Ziuganovo bei jo atkurtos 
Rusijos Federacijos komunistų partijos žaibiškas iškilimas. 

Tačiau tie, kurie ateina į valdžią pasinaudodami nusivylimu, 
taip pat netenka šalininkų. Ką reiškia kairės ir dešinės dichoto- 
mija, kai ekskomunistai dažniausiai vykdo tokias pat negailestin- 
gas savo rėmėjams programas kaip ir nekenčiamieji laisvosios rin- 
kos šalininkai? Vieno nepatenkinto Lenkijos piliečio žodžiais 


Serbijoje arba ksenofobinės grupuotės bei sąjūdžiai, apibendrintai pa- 
vadinti „Rusijos partija“, aiškiai iškyla etnokratinio radikalizmo dis- 
kurse. 


* 1996 metų lapkričio mėnesio rinkimai Rumunijoje, kai demokratinėms 
jėgoms pavyko laimėti ir parlamento, ir prezidento rinkimuose, rodo, 
kad šio skirtumo nederėtų pernelyg išpūsti. Laikausi nuomonės, jog 
šiaurinėje dalyje pereinamieji laikotarpiai vyko kur kas sparčiau ir bu- 
vo pasiekta geresnių rezultatų nei pietuose. 

tariant, „aš balsavau už komunistus, bet jie mus apgavo ir mums 
melavo. Gyventi valdant buvusiems komunistams kur kas blo- 
giau nei tuomet, kai valdė centro dešiniųjų vyriausybės'**. 

Čia kalbame apie tą patį impotentišką įtūžį dėl valstybės ne- 
sugebėjimo būti „geru tėvu“, kuris yra įvairiu mastu visoms šioms 
valstybėms būdingas paveldėtas palikimas. Tokį valstybės ilgesį 
Peteris Reddaway teisingai pavadino globėjiškos „auklės“ nos- 
talgija“?. Pavyzdžiui, rumunai apgailestauja ne dėl Ceausescu, o 
veikiau dėl buvusio ateities aiškumo ir ledinio stabilumo laikų, 
kai viskuo rūpinosi partija ir valstybė. Daugumai žmonių šuolis į 
laisvę buvo kankinamai skausmingas. Prisiminkime tūkstančių 
tūkstančius šių šalių švietimo darbuotojų. Buvusioje VDR dau- 
gumą mokytojų pakeitė vakariečiai. Tačiau kitose šalyse tie patys 
žmonės, kurie dėstė visuotinę „mokslinio socializmo“ tiesą, da- 
bar šlovina rinkos ekonomikos vertybes. Jų pačių dvasinis pasau- 
lis sukrėstas. Dabar pateisinta viskas, ką jie anksčiau smerkė, o 
tai, kas buvo vertinama, neprabėgus nė dešimčiai metų jau laiko- 
ma priespaudos ir gėdos simboliu. Ideologinis leninizmo žlugi- 
mas atvedė į sumaištį, netikrumą ir moralinį reliatyvizmą. 


6. Nei teisingumo, nei taikos 


Ar šios visuomenės gali atsigauti nesusitaikiusios su komu- 
nistine praeitimi? Ar korektyvinis, retroaktyvus teisingumas ap- 
skritai gali būti veiksmingas? Iš tikrųjų dėl tam tikrų priežasčių, 


* Žr. „Poles Hold March over New Budget“. New York Times, 1994, vasa- 
rio 10. Tai vienas iš daugelio protesto prieš griežtą biudžetą balsų, nu- 

. skambėjusių 1994 metų vasarį didžiausioje nuo komunizmo žlugimo 
antivyriausybinėje demonstracijoje (apie 30 000 dalyvių). 


7 Peter Reddaway. „Russia on the Brink“. The New York Review of Books, 
1993, sausio 28, p. 30-35. Reddaway pažymi daugialypį moralinės bei 
dvasinės nuoskaudos jausmą, susijusį su imperijos praradimu ir sugriau- 
tu identitetu: „Tokios gilios emocinės žaizdos kaip šios kursto pyktį, 
neapykantą, nepasitikėjimą savimi ir agresyvumą. Tokios emocijos, šiaip 
ar taip, laikinai gali pagerinti tik nacionalistų ir neokomunistų politines 
perspektyvas.“ Nereikia nė pridurti, kad Reddaway dabar tapo dar pe- 
simistiškesnis. 

kurios bus nagrinėjamos kitame skyriuje, dekomunizacija yra ne- 
vykęs politinis mitas, nepajėgiantis sukelti net tikro istorinio gin- 
čo. Prisiminkime Rusiją, kur tiek triukšmo sukėlęs „senosios par- 
tijos teismas“ nieko reikšmingo, išskyrus iškreiptą Ziuganovo 
populiarumą, neatnešė. Demagogija, išpūsta retorika, nuolatinis 
atpirkimo ožių ieškojimas taip, kaip ir fiktyvios ribos tarp „kan- 
kinių“ ir „nusikaltėlių“ pakerta egzistuojančių institucijų teisėtu- 
mą ir sudaro sąlygas iškilti etnocentriškiems pakvaišėliams. Toks 
visuomeninių diskusijų slopinimas kursto nepasitenkinimą ir 
žlugdo viltis, šitaip padrąsindamas demagogus bei mafiją"!. 
Užuot išsamiai išanalizavus praeitį, esama sunki padėtis aiš- 
kinama pasitelkiant naujus užsienyje rezgamo sąmokslo, „nacio- 
naliniam saugumui iškilusio pavojaus“ mitus, kerštingai kalba- 
ma apie „gryninimą siekiant atpildo“. Pavyzdžiui, Čekijos 
Respublikoje dešiniųjų grupuotės įkyriai kartoja, jog „Aksominė 
revoliucija“ faktiškai buvo „Laisvųjų masonų“, CŽV, KGB ir „Mos- 
sado“ suregztas sąmokslas. Lenkijoje daug kas mano, kad buvu- 
sių komunistų atsigavimas rodo revoliuciją buvus tik dūmų už- 
sklanda, kuria prisidengę jie pavirto naujaisiais kapitalistais. 
Buvęs saugumo pulkininkas Filipas Teodorescu tiesiogiai da- 
lyvavo žiauriose 1989 metų gruodį Timisoaroje vykusių demonst- 
racijų prieš Ceausescu represijose. Paleistas iš kalėjimo jis netru- 
kus išleido memuarus, kupinus tolimų nuo realybės pasakojimų 
apie užsienio sąmokslus, kuriais siekta sužlugdyti Rumunijos su- 
verenumą. Kitas buvęs saugumo pareigūnas Pavelas Corutas rašo 
serijinius romanus, kuriuose supina trakų ir dakų mitologiją, sta- 
čiatikių simbolizmą, mokslinę fantastiką ir aukština Saugumą kaip 
rumuniškumo tvirtovę. Saugumo pareigūnai vaizduojami super- 
menais, kurie visuomet pergudrauja rezgančius piktus sąmoks- 
lus užsieniečius, pirmiausia vengrus, siekiančius suskaldyti šalį 


"! Apie didžiulę naujųjų mafiozų, tapusių su niekuo nesulyginamu iššū- 
kiu Rusijos teisėtumui, galią žr. K. S. Karol. „Moscou sous la loi des 
gangs“. Le Nouvel observateur, Paris, 1994, kovo 17-23, p. 36-37; Claire 
Sterling. „Redfellas: Inside the New Russian Mafia“. New Republic, t. 210, 
nr. 15, 1994, balandžio 11, p. 19-22; Steven Erlanger. „A Slaying Puts 
Russian Underworld on Parade“. New York Times, 1994, balandžio 14, 
p. A3. 

ir susigrąžinti Transilvaniją. Viename iš romanų jis net pareiškia, 
jog Europos civilizacijos lopšys, kur gyveno iki arijų kažkokia tau- 
ta, esąs Karpatų kalnuose"*. Kryžius, kurį vėliau pasisavino krikš- 
čionybė, buvęs pagrindinis jų atpažinimo ženklas. Coruto roma- 
nai labai perkami, tie prasimanymai, kad ir kokie absurdiški, 
imami už gryną pinigą, kaip istoriškai patikrinti įrodymai. Taria- 
mą antirumuniškąjį sąmokslą neva rezganti kažkokia keista, pa- 
slaptinga „bubulų“ sekta: „bubulai“ esantys tikrieji šio pasaulio 
šeimininkai, ir tik dėl saugumiečio, dako - pokomunistinio Džeim- 
so Bondo - didvyriškumo jiems nepavyksta įgyvendinti siaubin- 
gų savo kėslų. 

Praeities užtemdymas trukdo šioms visuomenėms suprasti sa- 
vo kilmę. Tai, kad leidžiama buvusiems kankintojams ir rašei- 
voms neatgailaujant mėgautis demokratinės santvarkos privalu- 
mais, erzina ir žemina. Kita vertus, jų atsivertimas laisvosios rinkos 
verslininkais liberaliajai šių visuomenių ateičiai kelia tikrai ma- 
žesnį pavojų negu mėginimas įteisinti kolektyvinę bausmę. Da- 
nielis Chirot teisingai akcentuoja tas pražūtingas pasekmes, ku- 
rias gali sukelti siekimas priskirti kolektyvinę kaltę ištisoms 
žmonių grupėms: 


Didieji dvidešimto amžiaus politiniai žvėriškumai buvo pagrįsti 
kolektyvine vienos ar kitos bendruomenės kalte, paaiškinta is- 
torinėmis sąlygomis, kad kritinių posūkių momentais suakty- 
vintų gyventojų kovą. Žydai bolševikai, buržuazija, buožės, mu- 
sulmonai, kroatai, tutsiai - bet kas - piešiami remiantis istoriniais 
mitais, paaiškinančiais, kodėl jie yra blogio šaltinis, ir tai, kad 
jie turi būti nubausti, yra teisinga. Be to, kadangi „jie“ yra nusi- 
kaltėliai, tai jų ir jų šeimų nesunaikinus kyla didžiulis pavojus, 
nes „jie“ ir toliau skaldys „mūsų“ vienybę, žlugdys kilnų „mū- 
"sų“ tikslą ir griaus „mūsų“ bendruomenę“. 


Ironiška, bet šie žodžiai tinka ir buvusiems komunistams, ku- 
rie „klasinio teisingumo“ vardu taip viską suniokojo. Tačiau toks 


"2 Pavyzdžiui, žr. Pavel Corut. Fiul Geto-Daciei. Bucharest, Editura Geme- 
nii, 1995, 

Daniel Chirot. „Modernism without Liberalism: The Ideological Roots 
of Modern Tyranny“. Contentions, t. 5, nr. 1, 1995, ruduo, p. 155-156. 

individualistinis požiūris kaip tik ir rodo, kad pokomunistinė san- 
tvarka turtėtų būti tikrai liberali, kad nebūtų šiurkščiai, daug ne- 
mąstant kuriama „antikomunistinė“. 


7. Naujos politinės klasės stoka 


Demokratijos stiprinimas apima tai, ką politologas Giovanni 
Sartori vadina politikos „sutramdymu“, politinio klimato nor- 
malizavimu, kad jis nebebūtų „karo dalyku“. Tai, kad delsia 
susivienyti politinė klasė, kuri ryškiai skirtųsi nuo senosios ko- 
munistinės nomenklatūros, yra susiję su pagrindinio demokra- 
tijos elito silpnumu; politinės vertybės vis dar labai miglotos, 
pastebima dalinio programų sutapimo tendencija, siaučia korup- 
cija". Ypač tai pavojinga Rusijoje, kur krinta į akis ideologiškai 
apibrėžtų ir ryškių partijų politinės konkurencijos stoka. Tuo- 
met visuomenėje atsiranda nuotaikų laikyti privatizaciją tram- 
plinu iškilti naujai spekuliantų klasei - naujai, ekonominei se- 
nojo politinio elito atmainai““. 

Naujieji elitai, kad įgytų pasitikėjimo, turi parodyti besiskirian- 
tys nuo senųjų. Jų teisėtumas susijęs tiek su atvirai jų pripažintų 
demokratinių vertybių palaikymu, tiek su jų gebėjimu laikytis duo- 
tų pažadų. Kaip tik šito daugumoje šių šalių ir trūksta: nors visi 
kalba apie konstitucionalizmą ir demokratiją, vis dėlto dėl šių ter- 


“* Giovanni Sartori. „How Far Can Free Government Travel?“ Journal of 
Democracy, t. 6, nr. 6, 1995, liepa, p. 106; Lyginamąją Rytų ir Vidurio 
Europos bei Rusijos pokomunistinių elitų ir jų vaidmens demokratijos 
raidoje analizę žr. John Higley, Judith Kullberg, Jan Pakulski. „The Per- 
sistence of Postcommunist Elites“. Journal of Democracy, t. 7, nr. 2, 1996, 
balandis, p. 133-147. 


" Korupcija Rytų ir Vidurio Europoje plinta tarsi pandemija, todėl šios 
visuomenės labiau primena Lotynų Amerikos arba Pietų Europos, o ne 
anglosaksiškąjį pliuralizmo modelį. Pavyzdžiui, Rusijos demokratai daž- 
nai skundžiasi dėl šalies „kolumbizacijos“, šiuo žodžiu apibūdindami 
korumpuotą politinę struktūrą ir silpną, negebančią suvaldyti visaga- 
lių nusikaltėlių pasaulio teisinę sistemą. 


"* Taip tvirtina Levas Timofejevas knygoje Russia's Secret Rulers. New York, 
Knopf, 1993. 

minų reikšmės taip ir nesusitaria. Vietoje naujų ir švarių rankų 
žmonės mato vis tuos pačius elitus su naujomis kaukėmis. Alek- 
sandro Jakovlevo karjera Rusijoje galėtų būti simboliu: Brežnevo 
laikais buvo ideologu, paskui - ambasadoriumi Kanadoje, vėliau 
tapo vyriausiuoju Gorbačiovo doktrinieriumi ir aistringu „pe- 
restroikos“ šalininku. Dar vėliau nutraukė ryšius su Gorbačio- 
vu, išstojo iš Komunistų partijos (1990 metais) ir perėjo į Jelcino 
stovyklą. Nuo 1993 iki 1995 metų jis vadovavo vyriausybės kon- 
troliuojamai televizijai. Jei tokie kaip Jakovlevas išlieka, tai dau- 
gumai nepatenkintų rusų akivaizdu, kad nebuvo jokios revoliu- 
cijos. 

Galima dokumentuotai pateikti panašių į Jakovlevo atvejų ir 
kitose politinėse grupuotėse, kai buvusieji aparatčikai persimeta 
prie naujų laisvosios rinkos ir pliuralizmo diskursų. Prisiminki- 
me, kokį ryškų vaidmenį Boriso Jelcino aplinkoje suvaidino anks- 
tesnysis jo asmens sargybos viršininkas, buvęs KGB pareigūnas 
Aleksandras Koržakovas, kurio vienintelė politinė rekomendaci- 
ja buvo asmeninis jo lojalumas Rusijos prezidentui". Kitas atve- 
jis: 1995 metais Rusijos ministras pirmininkas Viktoras Černomyr- 
dinas įsteigė naują partiją „Rusija - mūsų namai“. Černomyrdinas 
yra buvęs Brežnevo laikų technokratas, Michailo Gorbačiovo lai- 
kais užėmęs dujų pramonės ministro postą. Pagrindinis politinis 
jo kapitalas yra stabilumo pažadas. Remiamas „Didžiojo aštuo- 
neto“ - galingiausių Rusijos bankininkų, naująją partiją jis paver- 
tė „valdančiąja“. Nuobodus ir neįdomus Černomyrdinas yra po- 
litinio ir ekonominio šalį valdančių jėgų elito tęstinumo atstovas. 
Tuo tarpu radikalieji reformatoriai visiškai pakrikę, o „raudona- 
sis“ ir „rudasis“ aljansai teikia dar mažiau vilties sulaukti realių 
pokyčių“. 

Senųjų elitų gajumo pavyzdžių galima rasti daugumoje po- 
leninistinių šalių nuo Gruzijos iki Makedonijos. Kai kuriose be- 
sikuriančiose demokratijose buvę partiniai lyderiai dabar yra 


" Jelcinui pašalinti Koržakovą iš pagrindinio prezidento patarėjo posto 
prireikė prezidento rinkimų 1996 metų birželio mėnesį ir įvairių sąjun- 
gininkų spaudimo. 


78 „From the Party of War to the Party of Power“. Economist, 1995, liepos 8. 

prezidentai. Albanijos, Bulgarijos, Kroatijos, Rusijos, Ukrainos, 
Serbijos ir Slovakijos padėtis kartais primena liūdnus žodžius iš 
Giuseppe de Lampedusos romano „Leopardas“: „Kad niekas ne- 
sikeistų, turi pasikeisti viskas“ — bent jau iš išorės. Problema yra 
ne tiek naujųjų lyderių politinė biografija (nors, matyt, svarbu), 
kiekjų stilius ir tai, ar jie siekia sukurti įtakos bei kontrolės tinklą, 
kuris galiausiai gali užgniaužti demokratinį procesą. Galima da- 
ryti išvadą, kad Vidurio Europoje, kur naujieji politiniai elitai susi- 
darė iš buvusių opozicinių bei valdančių jėgų ir iš esmės nutraukė 
sąsajas su autoritarizmu, demokratija, atrodo, eina stiprėjimo ke- 
liu, tačiau Rusijoje, Ukrainoje ir daugumoje Balkanų šalių padėtis 
vis dar nestabili ir abejotina. Šiose šalyse liberalinė demokratija 
tebėra problemiška, pastebimas nacionalpopulistinio konsensuso 
kristalizavimasis“?. 


8. Individualistinės vertybės prieš bendruomenines vertybes 


Ar taps poleninistinės visuomenės liberaliomis demokratijomis, 
ar ieškos kitų modelių? Ar įsivyraus kolektyvinės vizijos ir lojalu- 
mai, įveikdami asmens teisių įtvirtinimą, įskaitant ir teisę individua- 
liai įvertinti šių teisių reikšmę? Pasak kroatų politologės Vesnos Pusič: 


Vienatautėse valstybėse tautinį apsisprendimą beprasmiška 
lyginti su asmens apsisprendimu. Tautinis apsisprendimas yra 
kolektyvinis požymis; taip pat kaip ir klasinis apsisprendimas, 
jis negarantuoja asmens laisvės su visais jos ypatumais ir va- 
riantais. [...] Teisė daryti politinius sprendimus laikinai gali bū- 
ti perduota valstybei. Tačiau teisės rinktis gyvenimo būdą, tei- 
sės į visuomeninę veiklą arba nuomonės laisvės teisės perduoti 
neįmanoma. Nešusietos su individu ar jo nekontroliuojamos šios 


" Baltijos šalys pasuko liberalaus konstitucionalizmo kryptimi, nors jos 
turi rimtų problemų dėl pilietybės apibrėžimo ir lygių teisių rusų ma- 
žumoms tų šalių teritorijose suteikimo. Dauguma buvusių sovietinių 
respublikų pasuko autoritarinio populizmo kryptimi, demokratine kalba 
dangstydamos neliberalius veiksmus ir pažiūras. Skatinantį susimąsty- 
ti pokomunistinių dilemų ir įstatymiškumo bei teisėtumo sąryšio nag- 
rinėjimą žr. Jacgues Rupnik. „The Post-Totalitarian Blues“. Journal of 
Democracy, t. 6, nr. 2, 1995, balandis, p. 61-73. 

teisės išnyksta. Ne todėl, kad individas naudotųsi jomis efekty- 
viau nei tauta, o todėl, kad pats naudojimasis šiomis teisėmis 
yra demokratijos tikslas“? 


Politiniu požiūriu svarbiausia yra reformuoti juridinį ir karinį 
sektorius: tol, kol nuosavybės teisės nėra visiškai garantuotos, eko- 
nominės reformos negali būti tikrai sėkmingos. Strategija yra to- 
kia pat svarbi kaip ir taktika, o noras reformuoti toks pat svarbus 
kaip konkrečių tikslų suformulavimas. Kaip nuolat teigia Vacla- 
vas Havelas, Adamas Michnikas ir kiti autoriai, konfliktas vyksta 
tarp homogenizuojančios (mitologiškai sudarytos ir konstruoja- 
mos) tautinės valstybės šalininkų, turinčių tikslą sukurti etniškai 
gryną bendruomenę, ir tų, kurie tiki skirtingumo teise galvoti ir 
veikti savarankiškai. Paremdamos savo darbotvarkes abi šalys 
naudojasi politiniais archetipais, arba mitais, o šių pažiūrų kon- 
fliktas apibrėš pokomunistinę būklę netolimoje ateityje. Nors iš 
nuomonių apklausų visame regione matyti, kad smarkiai palai- 
koma demokratija, vis dėlto teisių suvokimas dar menkas, kaip 
menkas ir pakantumas mažumoms". Dauguma pasisakančiųjų 
už demokratiją yra instinktyviai priešiški liberaliam individua- 
lizmui ir faktiškai palaiko naujas fundamentalizmo formas. 

Lenkijoje, ir ne tik ten, ši opozicija įgauna kovos tarp libera- 
lios, pasaulietiškos respublikos šalininkų ir tų, kurie mano, kad 
Bažnyčia, kaip nacionalinė institucija, turi teisę primesti politines 
vertybes, formą. Nors klerikalizmo tendencija dar nežymi, dau- 
gumą lenkų trikdo primygtinis Bažnyčios reikalavimas mokyklo- 
se dėstyti tikybą ir pastangos įstatymiškai uždrausti abortus. Ži- 
noma, tarp Lenkijos katalikų yra apsišvietusių Žmonių, kurie 
organiškai suvienytos Dievo globojamos tautos vizijai nepritaria. 


» Žr. Vesna Pusič. „Dictatorship with Democratic Legitimacy: Democra- 
cy versus Nation“. East European Politics and Societies, t. 8, nr. 3, 1994, 
ruduo, p. 393. 


8! Žr. James L. Gibson. „The Resilience of Mass Support for Democratic 
Institutions and Proceses in the Nascent Russian and Ukrainian De- 
mocracies“. Political Culture and Civil Society in Russia and the New States 
of Eurasia, red. Vladimir Tismaneanu. Armonk, NY, M. E. Sharpe, 1995, 
p. 53-111. 

Tačiau daug yra ir tokių, kurie Bažnyčios vaidmenį įsivaizduoja 
neatsiejamai nuo moralinio „tikrų katalikų“ kryžiaus žygio už 
„Lenkijos atkariavimą“. Stengdamiesi išplėšti šalį iš rankų „kai- 
riesiems“ „lenkiškumą jie apibrėžia išimtinai bendro religinio iden- 
titeto pagrindu. Jų ideologija įkvėpta tikėjimo, jog „Bažnyčiai ri- 
bų nėra“. Tokį religinį fundamentalizmą kai kurie autoriai laiko 
pagrindine grėsme gimstančiai liberaliajai demokratijai. 

Būtų didelė klaida neigti poreikį turėti šaknis: Žmogus nėra 
plaukiojanti sala. Tačiau liberalizmas nėra griaunanti paradig- 
ma, kaip jį vaizduoja priešininkai. Jo turinys pirmiausia susi- 
jęs su asmens nepriklausomybe, įskaitant esminę teisę laisvai 
imtis ekonominių ir politinių iniciatyvų. Negana to, liberaliz- 
mas kvestionuoja pretenziją kolektyviai primesti tiesos, drąsos, 
garbės ir orumo sąvokas. Lygybė prieš įstatymus ir apsauga 
nuo valstybės ar kitų „šventų“ institucijų kišimosi į asmeninę 
sferą reiškia ne tik liberalizmo esmę, oO ir jo galutinį moralinį 
pateisinimą, ypač tose visuomenėse, kurios visai neseniai išsi- 
laisvino iš tironijos. Vartojant Judithos Shklar siūlomą termi- 
ną, tai yra „baimės liberalizmas“ ta prasme, kad yra visiškai 
įsisąmonintas pasibjaurėjimas šiurkščiu ir despotišku piktnau- 
džiavimu visuomenine valdžia“. 


Išvada 


Šių aštuonių demokratijai gresiančių pavojų visuma sudaro 
bendrą, daugeliu atžvilgių išsklaidantį iliuzijas peizažą. Neteku- 
sias vilties politines kultūras kamuoja naujo kolektyvizmo pakili- 
mas, buvusių didvyrių menkinimas ir buvusių komunistų pasta- 
ruoju mėtu grįžimas. Adamas Michnikas šią visuotinę tendenciją 


* Adam Michnik. „The Church and the Martyr's Stake in Poland“. New 
Perspectives Ouarterly, t. 10, nr. 3, 1993, vasara, p. 32. 


8 Judith Shklar. „The Liberalism of Fear“. Liberalism and the Moral Life, 
red. Nancy L. Rosenblum. Cambridge, Harvard University Press, 1989, 
p. 23-38. Apie poreikį po „šaltojo karo“ iš naujo nustatyti liberalią dar- 
botvarkę žr. Ira Katznelson. Liberalism's Crooked Circle: Letters to Adain 
Michnik. Princeton, Princeton University Press, 1996. 

vadina „aksominiu atkūrimu“. Jis laiko jį neišvengiamu, tarda- 
mas, kad tai gali padėti šioms visuomenėms išvengti jakobiniš- 
kos „antrosios revoliucijos“. Tikriausiai jis teisus, tačiau, kita ver- 
tus, nereikėtų pamiršti 1989 metų laimėjimų: komunistiniai elitai, 
kurdami utopiją, visiškai pralaimėjo. Netekę savo ideologinio pa- 
likimo jie visiškai sutriko ir galiausiai turėjo atsisakyti valdžios. 
Dabar buvusieji komunistai ideologinių išteklių požiūriu neturi 
pasiūlyti nieko naujo nei įdomaus, nebent etninės nacionalistinės 
retorikos ir bendruomeninės vizijos mišinį, žadėdami visuome- 
nės ramybę““. 

Vengrijos „kadarizmas“ , priešingai nacionalistiniam Ceausescu 
socializmui Rumunijoje, nebuvo ksenofobiškas, tačiau ir vienas, 
ir kitas turi stiprių egalitarinių bei kolektyvistinių komponentų, 
kurių atgijimas pokomunistiniuose diskursuose nekelia nuosta- 
bos. Paaiškėjus, jog kitos ideologinės priemonės pasenusios, ko- 
munistiniai režimai metė nacionalinio išdidumo kortą. Buvo pri- 
mygtinai teigiama, kad visuomenės išvengė ekonominio atsilikimo 
leninistinės politikos dėka. 1995 metais net Fidelis Castro pritildė 
marksistinę retoriką ir savo propagandą sutelkė į nacionalistinius, 
nukreiptus prieš Šiaurės Ameriką motyvus. 

Šiuo skyriumi nesiekiu siūlyti apokalipsinio pokomunistinių 
visuomenių scenarijaus. Galima pagrįstai svarstyti daugiau gali- 
mų ateities variantų, o blogiausio varianto scenarijaus, kad Rytų 
Europą užvaldys neofašistai, paranojiški diktatoriai ir griebsis et- 
ninio valymo bei užsienio agresijos, tikimybė šiek tiek abejotina“. 
Net jei gundo politinio mąstymo pratybos, kataklizminės prog- 
nozės yra pernelyg hiperboliškos ir akivaizdžiais įrodymais ne- 
pagrindžiamos. Tačiau etnokratinių arba teokratinių eksperimen- 
tų galimybė vis dar egzistuoja. Antiliberalios, ksenofobiškos 


** Jacguesas Rupnikas primygtinai teigia, jog tol, kol etninės ir politinės 
sienos nesutampa, o modernybė kaip oficialiai įtvirtinta tarptautinio 
demokratijos veikėjų bendradarbiavimo forma vis dar vėluoja, visuo- 
met yra naujų konfliktų galimybė, įskaitant smurtą. Žr. Jacgues Rup- 
nik. „Europe's New Frontiers: Remapping Europe“. Daedalus, t. 123, 
nr. 3, 1994, vasara, p. 91-114 (spec. leid. „After Communism, What?“). 


85 Apie tokį pesimistišką požiūrį žr. Jan Urban. „Europe's Darkest Scena- 
rio“. Washington Post (apžvalginė skiltis), 1992, spalio 11, p. 1-2. 

grupuotės ir sąjūdžiai nebūtinai turi užvaldyti valstybę, kad bū- 
tų Žmonėms žalingi, destabilizuotų demokratinę politiką bei lais- 
vąją rinką ir veiktų pagrindinių partijų diskursą. 

Antra vertus, akivaizdžiausias ir siaubingiausias nepalaužia- 
mo nacionalistinio diskurso ir etnocentrizmo pavyzdys, kuriuo 
naudojasi elitai, kurių vienintelis interesas yra valdžia, yra suby- 
rėjusi Jugoslavija - šalis, kurioje „nebuvo nei aksominės revoliu- 
cijos, nei aksominių skyrybų“**. Iš tikrųjų tai, ką patyrė Jugoslavi- 
ja, buvo kruvina revoliucija ir ne mažiau kruvinos skyrybos. 
Nederėtų Jugoslavijos katastrofos laikyti atskiru nukrypimų; tik- 
rų ar įsivaizduojamų nelaimių, bendrų nuoskaudų, panikos ir ne- 
saugumo eksploatavimas yra realus neapykantos ir pavydo pra- 
našų ginklas visose pokomunistinėse tautose. Išdavystės jausmai, 
ypač Rusijoje, ir populistinis įsitikinimas, kad Vakarų ambicijas 
diktuoja godumas ir neapykanta menkiau modernizuotoms Rytų 
tautoms, yra motyvai, kuriais naudojasi ir piktnaudžiauja viso re- 
giono neopopulistai. 

Zbigniewas Brzezinskis „metamitų“, kuriuos aš vadinu išva- 
davimo fantazijomis, atsiradimą laiko ryškiausiu mūsų laikų bruo- 
žu. Brzezinskis taikliai apibūdina šiuos mitus kaip „iracionalų, 
bet įtikinamą religinio impulso siekti išvadavimo, nacionalistinio 
savo tautos laikymo pranašesne už kitas ir suvestų į liaudies šū- 
kius utopinių socialinių doktrinų mišinį“*?. Ir niekur kitur Isaiah 
Berlino mintys apie nacionalizmo pakilimą vadinamosiose „ap- 
lamdytose visuomenėse“ taip netinka kaip kalbant apie nunioko- 
tą moralinį pobolševikinės Rusijos ir buvusios Tito Jugoslavijos 
valstybių peizažą. Ši didžiulė netvarka yra palanki dirva ekscen- 
triškiausiems pasipiktinimo diskursams. Tokiomis sąlygomis, kai 
formuluojant politinius tikslus analizės vietą užima mitas, net ir 
valdingas ir tikrai neliberalus Aleksandro Solženicyno balsas at- 
rodo nuosaikus, lyginant su rėksminga, nors ir nedidelės radika- 


* Gale Stokes. When the Walls Came Tumbling Down: The Collapse of Com- 
munism in Eastern Europe. New York, Oxford University Press, 1993, 
p. 218. 


* Zbigniew Brzezinski. Out of Control: Global Turmoil at the End of the 
Twentieth Century. New York, Charles Scribner and Son, 1993, p. 19. 

lių dešiniųjų grupės retorika. Ksenofobinis nacionalizmas ir ne- 
odarvinistinis, nacizmui būdingas rasizmas atsiranda kartu su 
keršto, pseudochiliazminiais mitais. 

Terminą „pseudochiliazminis“ vartoju todėl, kad šių mitų ža- 
damas išsivadavimas grindžiamas kaip tik tos „kitų“ kategorijos 
išskyrimu ir marginalizacija. Tai ne universalistinis kvietimas žmo- 
nijai susivienyti atpirkimo didybėje, o veikiau kvietimas pajusti 
savo vertę žlugdant ir pasmerkiant gėdai tuos, kurie yra kitokie. 
Svetimtaučių, gėjų arba kosmopolitinių kenkėjų tariamai sutepto 
rasės grynumo temos iškyla naujųjų politinių sąjūdžių diskursuose 
nuo Zagrebo iki Bukarešto, nuo Budapešto iki Sankt Peterburgo. 

Tokie nacionalistiniai pranašai, sąjūdžiai ir protopartijos ape- 
liuoja į visuotinį apleistumo ir atstūmimo jausmą, kuris, atrodo, 
yra skiriamasis pokomunistinės psichologinės būsenos požymis. 
Tai, tikriausiai, vis labiau būdinga Rusijai, kur pusė vienos 1994 
metų apklausos respondentų save laikė „įžeistais, apmeluotais ir 
išnaudojamais“**. Be to, klausantis „Pamiat“ steigėjo ir lyderio 
Dmitrijaus Vasiljevo, absoliutaus, fanatiško antisemitinio ir anti- 
vakarietiško įniršio protrūkiai turėtų būti norma: „Nebūtina būti 
žydų kilmės, kad būtum žydas. Kiekvienas, kuris padeda žydams 
kėsintis į kitų tradicijas, yra žydas. Visi esantys valdžioje yra Žy- 
dai arba jų žmonos žydės.“ Tai kaipgi rusams susidoroti su tokia 
grėsme socialinei jų sveikatai? Vasiljevas atsako bauginamai tie- 
siai, nesidrovėdamas: „Žydai nuolatos žemino Rusiją. Reikia juos 
žudyti, tai vienintelė išeitis. Purvinas reikalas“*?. 


* Žr. „The Rise of the New Right“. Economist, 1995, sausio 28, p. 21-23. 
Daugiau apie šiuos sąjūdžius galima rasti Walter Lagueur. Black Hun- 
dred: The Rise of the Extreme Right in Russia. New York, HarperCollins, 
1993. 


89 Cit. iš „The Rise of the New Right“. Apie ankstyvąsias Vasiljevo pažiū- 
ras žr. John B. Dunlop. „A Convėrsation with Dmitri Vasiliev: the Lea- 
der of Pamiat“. Report on USSR, 1989, gruodžio 15, p. 12-16. Autorite- 
tingą rusiškos nacionalistinės ideologijos ir sąjūdžių analizę žr. Yitzhak 
Brudny. „Russian Nationalist Intellectuals and the Soviet State“, filos. 
dr. disertacija. Princeton University, 1992; ir John Dunlop. The Rise of 
Russia and the Fall of the Soviet Empire. Princeton, Princeton University 
Press, 1993. Aleksandras Janovas numatė iš anksto ir akcentavo deši- 
niųjų sąjūdžių atsiradimą Rusijoje. Žr. Alexander Yanov. The Russian 
New Right. Berkeley, Institute of International Studies, 1978. 

Skaitant šiuos žodžius iškyla daugybė nerimą keliančių 
klausimų: kur dingo etiškas, transnacionalinis „pilietinės vi- 
suomenės“ ir „Vidurio Europos“ projektas? Ar nuomonių skir- 
tingumo aukštinimas labiau yra narcisistiškų Vakarų inteligen- 
tijos planų rezultatas ar vietinio intelekto ir moralės tendencijų 
išraiška? Kaip paaiškinti, kodėl iškilo bendruomeninė paradig- 
ma, pagal kurią rekonstruojamos ir performuojamos tos pačios 
vertybės, kurios sudarė atgyvenusio komunistinio projekto 
pagrindą? Kaip šios visuomenės gali suderinti daugiausia ne- 
liberalias politines kultūras su troškimu priklausyti Europai? 
Ne mažiau svarbus ir kultūrinio atsilikimo ribų Europoje trak- 
tavimas“. Ar Balkanai priklauso „Vakarams“, ar yra nesugrą- 
žinamai priskirti prie „kitų“? Viename lenkų laikraštyje mini- 
ma „turkiškoji Europa“, tikriausiai turint omenyje Žemyno 
pietryčius. Kyla natūralus klausimas, kas tuomet yra Rusija - 
„totoriškoji Europa“ ??! 

Provokuojančioje taikoje Nicholasas Eberstadtas įžvelgė de- 
mografines pokomunizmo paslaptis: kataklizminį gyventojų prie- 
augio mažėjimą ir smarkiai pašokusius mirtingumo rodiklius. Ar 
komunizmo mirtis žmonėms sukelia tokias dideles traumas, kad 
taip radikaliai kinta intymiausios jų elgsenos modeliai? Bet Čeki- 
jos Respublikoje, kaip rašo Eberstadtas, kuri, be abejonės, yra to- 
liausiai pažengusi rinkos ekonomikos ir pliuralistinės santvarkos 
link, senojo režimo žlugimas neturėjo tokio grėsmingo demogra- 
finio poveikio?*, 


*? Šias šiek tiek netvirtas hipotezes žr. Samuel Huntington. „The Clash of 
Civilizations?“ Foreign Affairs, t. 72, nr. 3, 1993, vasara, p. 22-49. 


*" Šią mintį iškėlė Ilya Prizelis. 


*2 Galų gale šios tendencijos susijusios su daugeliu kintamų dalykų, ne 
tik su politinėmis permainomis, kaip rodo aukšti savižudybių rodikliai 
Švedijoje, Suomijoje ir Vengrijoje (čia jie buvo aukšti dar prieš Kadaro 
režimo žlugimą). Keista, bet Eberstadtas pernelyg rimtai žiūri į Šiaurės 
Korėjos ir Kubos statistines ataskaitas, lygindamas iš šių šalių gautą 
informaciją su pokomunistinių vyriausybių pateiktais duomenimis. Be 
to, įdomu, kokiu mastu galima daryti kokybines išvadas iš demogra- 
finių rodiklių, kurie imami neatsižvelgiant į kultūrinių, „tapatybinių“ 
poslinkių kontekstą. Žr. Nicholas Eberstadt. „Marx and Mortality: 

Atrodo, kad užgesus „įteisinimo iš viršaus“ laikotarpiui dau- 
gumoje šių šalių gimstantis teisinis procedūrinis įteisinimas pri- 
lyginamas (arba priešpriešinamas) tam, ką galima būtų pavadin- 
ti „įteisinimu iš praeities“. Kuo ši praeitis mažiau susiformavusi 
ir miglotesnė, tuo agresyvesni, karštligiškesni ir nepakantesni yra 
neoromantiškųjų mitologijų šalininkai. Tačiau rytinė Europos dalis 
nėra vienintelė kandidatė pakliūti į mitologinių sofizmų glėbį. De- 
rėtų pripažinti, kad turime reikalų su lanksčia, gaja barbarizmo, 
esančio pačioje modernybės šerdyje, forma. Apie šį „monoiden- 
tiškumo diskursą“ (kurį aš vadinu homogenizuojančiu instinktu) 
George Steineris rašė: „Nacionalizmas yra mūsų amžiaus nuo- 
dai. Jis atvedė Europą prie pražūties krašto. Naująsias Azijos ir 
Afrikos valstybes jis valdo tarsi kvailus lemingus. Pareikšdamas 
esąs ganietis, nikaragvajietis, maltietis, žmogus nejaučia apmau- 
do. Jam nereikia narplioti klausimo, kas jis yra, kur slypi jo žmo- 
niškumas. Jis yra vienas iš ginkluotos rišlios minios. Kiekvienas 
minios instinktas šiuolaikinėje politikoje, kiekvienas totalitarinis 
projektas minta nacionalizmu, tuo pykčio narkotiku, kuris verčia 
žmones dantimis prasigraužti sieną - dešimtį jardų nereikalingo 
grunto““*. Etninis fundamentalizmas yra skirtingumo sudaiktini- 
mas, žmonijos bendrumo nepripažinimas ir nacionalinio savitu- 
mo deklaravimas pirmapradžiu Žmogaus egzistencijos faktu“. 


A Mystery“. New York Times, 1994, balandžio 6. Nematau pagrindo ste- 
bėtis, kad nediktatoriškas pasaulis atsižvelgia į riziką labiau nei policinės 
valstybės su savo griežtais „drausmink ir bausk“ mechanizmais. Žr. 
Gail Kligman. „The Politics of Reproduction in Ceausescu's Romania“. 
East European Politics and Societies, t. 6, nr. 3, 1992, ruduo, p. 364—418. 


* Giuseppe DiPalma. „Legitimation from the Top to Civil Society: Politi- 
co-Cultural Change in Eastern Europe“. World Politics, t. 44, nr. 1, 1991, 
Spališ, p. 49-80. Mano sąvoka „įteisinimas iš praeities“ atliepia įžvalgią 
Erico- Hobsbawmo naujųjų neapykantos ir savęs aukštinimo diskursų 
analizę str. „The New Threat to History“. New York Review of Books, 
1993, gruodžio 16, p. 62-64. 


* George Steiner. Language and Scilence: Essays on Language, Literature and 
the Inhuman. New York, Atheneum, 1982, p. 152. 


* Puikią diskusiją nacionalizmo tema žr. Tzvetan Todorov. On Human 
Diversity: Nationalism, Racism and Exoticism in French Thought. Cambrid- 
ge, Harvard University Press, 1993. 

Keršto ir mesianizmo mitai: 
pokomunistinis nacionalizmas ir populizmas 


Man atrodo, kad tie, kurie, kitais atžvilgiais 
būdami įžvalgūs, ignoravo neužgijusių nesvar- 
bu kieno padarytų dvasinių žaizdų ir nacijos 
kaip gyvųjų, mirusiųjų ir dar negimusiųjų 
visuomenės įvaizdžio generuojamą sprogsta- 
mąją galią, pademonstravo (kad ir kaip 
grėsmingai tai atrodytų apimtiems patologiško 
įniršio) nepakankamą tikrovės suvokimą. 


Seras Isaiah Berlin 


Šiame amžiuje nebūta lankstesnės, nepastovesnės ir patva- 
resnės už nacionalizmą politinės svajonės. Nacionalizmas - pla- 
ti ir potencialiai agresyvi simbolių, emocijų ir idėjų sankaupa - 
ilgą laiką buvusioms pavergtoms arba pažeminimą kentusioms 
grupėms gali kalbėti ir atperkamąja išsivadavimo kalba. Diri- 
gentas Leonardas Bernsteinas sakydavo, jog kad ir kas būtų 
kalbama apie Gustavo Mahlerio muziką, priešingas tvirtinimas 
bus toks pat teisingas. Taip yra ir su nacionalizmu. Jis dažnai 
vadinamas archaišku, antimoderniu, tradicionalistiniu, trum- 
pai tariant, reakcingu. Interpretuojant kitaip jis laikomas varo- 
mąja išsivadavimo jėga, kolektyvinės emancipacijos ideologija 
ir žmogaus išdidumo šaltinių. Kad ir ką galvotume apie nacio- 
nalizmą, jo visuotinis išplitimas šio amžiaus pabaigoje nekelia 
jokių abejonių. Todėl reikia rasti būdų jį derinti su demokra- 
tine darbotvarke!. 


' Kitaip tariant, kaip pažaboti tą stiprų polinkį, kurį vienas gruzinų filo- 
sofas taikliai pavadino „neliberaliu etniškumo kūniškumu“? Žr. Ghia 
Nodia. „Rethinking Nationalism and Democracy in the Light of the 
Post-Communist Experience“ ki. N. V. Chavchavadze, Ghia Nodia ir 
Paul Peachey. National Identity as an Issue of Knowledge and Morality: 
Georgian Philosophical Studies. Washington, DC, Paideia Press and Coun- 
cil for Research in Values and Philosophy, 1994, p. 54. 

Šiuolaikinio nacionalizmo šaknys siekia ideologinio amžiaus 
pradžią: tautos mitą sukūrė istorikai, poetai ir filosofai tuo laiko- 
tarpiu, kai paaiškėjo, kad politinis vienetas par excellence yra tauti- 
nė valstybė. Imkime, pavyzdžiui, lenkiškąjį devyniolikto amžiaus 
nacionalizmą, kurio komponentai buvo romantika, išganymas ir 
atpirkimas; netekę valstybingumo, lenkai puoselėjo idealizuotą tau- 
tinės bendruomenės, kurią vienytų tik jai būdingos didvyriškumo, 
kančios ir pasiaukojimo tradicijos, viziją. Tuo romantiškuoju tarps- 
niu būti lenku visų pirma reiškė dvasinę būseną, o ne biologinę 
determinaciją. Andrzejus Walickis, remdamasis šiuo gaju, tačiau 
ne unikaliu lenkų nacionalizmo komponentu, rašė: „Dominuojančia 
lenkų nacionalinės ideologijos forma tapo romantinis nacionaliz- 
mas, suvokiantis tautas kaip moralinius subjektus ir visuotinės pa- 
žangos veiksnius: tai toks nacionalizmas, kai aistringai tikima tau- 
tų brolybe ir potencialiai etiška politikos prigimtimi, ir tuo remiantis 
tikėtasi padaryti galą tokiems politiniams nusikaltimams, kurių kul- 
minacija buvo Lenkijos kančios. Kraštutinė ir ryškiausia romanti- 
nio nacionalizmo forma buvo religijos įkvėptas romantinis mesi- 
anizmas, kuris skelbė lenkus esant išrinktąja tauta, dvasiniais 
žmonijos vadovais ir šventuoju visuotinio išgelbėjimo įrankiu“. 

Dvidešimtame amžiuje šiai lenkų romantinio nacionalizmo at- 
mainai vis dažniau mesdavo iššūkį nauja tautos, turinčios bendrus 
protėvius ir etninius ryšius, sąvoka, kurią pirmasis išplėtojo šiuolai- 
kinio, integralaus lenkų nacionalizmo pradininkas Romanas Dmow- 
skis. Tačiau unikalaus Lenkijos statuso tarptautinėje bendruomenėje 
ir jai lemtos misijos mitas ir toliau gyvavo tiek politiniame diskurse, 
tiek praktiškai nuo Pilsudskio iki „Solidarumo“ laikų. 

Žinoma, šlovindami šią ypatingą savo tautos likimo ir žmoni- 
jos išgelbėjimo sąsają, lenkai niekuo neišsiskiria. Fiodoro Dosto- 
jevskio suformuluotas rusiškasis nacionalizmas taip pat turėjo stip- 
rią mesianizmo dimensiją: „Jeigu didi tauta netikėtų tiesą galinti 
rasti tik savyje (savyje ir tik savyje), - rašė Dostojevskis romane 
„Nelabieji“, - jeigu ji netikėtų, kad tik jai vienai dera ir lemta 


* Andrzej Walicki. „The Three Traditions in Polish Patriotism“ kn. Polish 
Paradoxes, red. Stanislaw Gomulka ir Antony Polonsky. London and 
New York, Routledge, 1990, p. 30-31. 

pagal savąją tiesą ugdyti ir gelbėti visus kitus, tai ji tuojau pat 
paskęstų etnografinėje materijoje ir nebūtų didi tauta““. 

Žadinamoji nacionalistinio mito galia priklauso nuo unikalios 
mokslinių ir emocingų teiginių samplaikos. Tačiau kyla problema, 
kaip apibrėžti tautiškumą; liberalai akcentuoja pilietinius saitus, o 
karingi nacionalistai sutelkia dėmesį į bendra kilme ir tariamai ben- 
dra lemtimi grindžiamą etninį grynumą. Liberalai palaiko dialogą, 
toleranciją ir atvirumą, o nacionalistai gina asimiliaciją, kitakilmių 
segregaciją arba atskirtį. Šių vizijų konkurencija skaldo kiekvieną po- 
litinę bendruomenę ir yra vienas iš atspariausių modernybės prieš- 
taravimų. Negana to, nei viena, nei kita stovykla nėra vienalytės. 
Poleninistinėse šalyse tarp neliberaliųjų nacionalistų yra buvusių ko- 
munistų, socialistų, neofašistų, tradicinių konservatorių ir populis- 
tų, siekiančių surasti „trečiąjį kelią“, vedantį tarp kapitalizmo ir so- 
cializmo. Ką bendro turi visos šios grupuotės? Labiausiai tikėtina, 
kad tai priešiškumas demokratinėms, liberalioms, modernioms ver- 
tybėms, be to, bendras įsitikinimas, kad individai turėtų atsisakyti 
savo teisių kolektyvinių siekių ir interesų labui. Tokio pat liberalaus 
arba pilietinio požiūrio į nacionalizmą laikosi krikščionys demokra- 
tai (kaip Slovakijoje), liberalai demokratai ir net atsivertę į atviros 
visuomenės vertybes buvę komunistai (kaip Vengrijoje ir Lenkijoje). 
Šiame kontekste liberalizmas ne slopina etninius skirtumus ir gru- 
pių identitetą, o institucinėmis ir kultūrinėmis priemonėmis stengia- 
si šiuos skirtumus sušvelninti ir organizuoti „tik tiek, kad padidėtų 
taikaus sambūvio ir abipusiškai naudingo bendradarbiavimo gali- 
mybės““*. Tačiau radikalusis nacionalizmas prieštarauja kaip tik ben- 
dradarbiavimo, tolerancijos ir dialogo vertybėms. 

Šios dvi paradigmos susijusios su vyraujančiomis vertybėmis, 
tradicijomis ir pilietinių institucijų bei mentaliteto raida. Taigi 
aišku, kodėl liberalios vertybės, atrodo, įsigali Vidurio Europoje, 


* Fyodor Dostojevsky. The Possesed, cit. iš esė Czeslaw Milosz. „On Natio- 
nalism“. Žr. Czeslaw Milosz. Beginning with My Streets. New York: Far- 
rar Straus Giroux, 1991, p. 85. Miloszo esė yra viena įžvalgiausių nacio- 
nalizmo recidyvo dvidešimto amžiaus pabaigoje interpretacijų. 


* Stephen Holmes. „Liberalism for a World of Ethnic Passions and Decay- 
ing States“. Social Research, t. 6, nr. 3, 1994, ruduo, p. 601. 

o Balkanuose jaučiamos etninės nesantaikos, populistinio kolek- 
tyvizmo ir plebiscitinių demokratijų tendencijos. Tiesa, liberalaus 
ir neliberalaus nacionalizmo atmainų yra visose šiose šalyse, ta- 
čiau jo poveikis Rumunijoje ir Serbijoje kitoks nei Slovėnijoje ir 
Čekijos Respublikoje". Reikia suprasti, kaip politinis ir kultūrinis 
elitas savo taktiniams tikslams panaudoja esamą simbolinį kapi- 
talą. Maksimali konkurencija šiame regione vyksta tarp tų for- 
macijų, kurios palaiko pilietiškumu grindžiamą nacionalizmo kon- 
cepciją, ir tų, kurios ištikimos uždaram etniniam nacionalizmui. 
Faktiškai didesnėje Rytų ir Vidurio Europos dalyje etninis naciona- 
lizmas iš esmės pakeitė ideologinį kairės-dešinės spektrą“. 

Žlugus komunizmui, po šaltojo karo įsiplieskusioje naujoje 
tarptautinio etninio konflikto epochoje radikalusis nacionalizmas 
tapo pagrindiniu liberalizmo ir pilietinės visuomenės konkuren- 
tu. Jo jėga glūdi kaip tik tame, kad jis gali pakeisti prarastą tikru- 
mą; jis pataikauja skausmingam kolektyviniam nerimui, silpnina 
baimės jausmą, o individą supaprastina iki mažiausio bendro var- 
diklio - paprasto etninės priklausomybės fakto". 

Etninis nacionalizmas dažniau apeliuoja į pirminius vieny- 
bės ir identifikavimosi su savo grupe instinktus. Polinkis de- 
monizuoti svetimtaučius ir tarp jų ieškoti atpirkimo ožių ypač 
sustiprėja socialinės frustracijos laikotarpiais. Pavyzdžiui, Uk- 
rainos nacionalistui atrodo, kad į šalies nepriklausomybę ir ge- 
rovę nuolatos kėsinasi rusai (ir/arba žydai). Rumunas mano, 


“ Apie neliberaliojo nacionalizmo vaidmenį formuojant tautinio vienti- 
sumo ir susitelkimo prieš tariamus priešus (vidaus ir išorės) jausmą žr. 
Tom Gallagher. Romania after Ceaugescu: The Politics of Intolerance. Edin- 
burgh, Edinburgh University Press, 1995. 


* Pasak Januszo Bugajskio: „Nacionalistinis pilietinis spektras susikirto 
su tradiciniu kairės-dešinės kontinuumu, todėl neretai painiojamas kon- 
krečių partijų ideologinis identitetas. Tiek neetninė pilietinė, tiek kolek- 
tyvistinė etniškumu grindžiama orientacija buvo perimta partijų, pa- 
laikančių dešiniojo sparno, centro arba kairiojo sparno programas.“ 
Janusz Bugajski. „The Many Faces of Nationalism“. Uncaptive Minds, 
t. 8, nr. 3-4, 1995-1996, ruduo-žiema, p. 9. 


" Žr. ištremto iš Rumunijos rašytojo Normano Manea mintis str. „Intel- 
lectuals and Social Change in Central and Eastern Europe“. Partisan 
Review (spec. leid.), nr. 4, 1992, ruduo, p. 573-574. 

kad susivienijusiai struktūrai priklausanti vengrų mažuma yra 
amžinai įsitraukusi į griaunamąją iredentinę veiklą. Karingi 
Kroatijos nacionalistai niekada nepasitikės serbais, o Kroatijos 
aljansas su nacistine Vokietija serbų etniniams fundamentalis- 
tams visuomet bus pretekstas nepasitikėti kroatais ir nepripa- 
žinti etninio bendrabūvio. Estijos, Latvijos arba Lietuvos na- 
cionalizmą nuspalvina prisiminimai apie sovietinę (visų pirma 
Rusijos) Baltijos šalių okupaciją. 

Nacionaliniai diskursai padeda ne tik išsaugoti etninio identi- 
teto jausmą, o ir „perkurti šią tradiciją“, atgaivinti istorinę mito- 
logiją, į nacionalinio identiteto jausmą įlieti transcendentinio tu- 
rinio. Šių laikų lietuvių poetės žodžiais tariant: 


Tautai įžengiant į istoriją, poeto žodis turi įgyti pasakojamojo 
diskurso savybių, užaugti, kad taptų mitu, kuris galėtų veikti 
panašiai kaip epinės graikų senovės mitai, įkvėpdavę tautos sie- 
lą, laiko išlaisvintą tapatumą. [...] Dabartinė Baltijos šalių padė- 
tis reikalauja naujo požiūrio į tautiškumo mitą, tokio, kuris per- 
smelktų buržuazinį mažos šalies sentimentalumą bei 
romantizmo laikų svajingumą ir sugrąžintų prie esmės, turėtos 
istorijos priešaušryje ir dar anksčiau“. 


Kaip tik inteligentai paprastai ir generuoja diskursus, pateisi- 
nančius nacionalistines identifikacijas ir projekcijas; savo ruožtu 
mobilizuotos masės šiuos diskursus patvirtina praktinėmis reali- 
jomis. Subyrėjus identitetui ir susvyravus lojalumui, masėse atsi- 
randa palanki dirva klestėti apgaulingoms ksenofobinėms fanta- 
zijoms. Taigi nacionalinė homogenizacija tampa vienybę ir 
susitelkimą laikančių pagrindinėmis vertybėmis politinių elitų ko- 
vos šūkiu. Pavyzdžiui, Kroatijos prezidento Franjo Tudžmano 
nuomone, inteligentų vardo verti tik tie, kurie palaiko „tautinę dva- 
sią ir apsisprendimą“. Visi kiti, tvirtina jis, yra tik „fariziejai“?. Nuo- 


“ Judita Vaičiūnaitė, cit. iš Anatol Lieven. The Baltic Revolution: Estonia, 
Latvia, Litliuania and the Path to Indepehdence. New Haven, Yale Univer- 
sity Press, 1993, p. 121. 


* Apie Tudžmano nepakantumo politiką Kroatijoje žr. Goran Vezič. „A 
Croatian Reichstag Trial: The Case of Dalmatian Action“. Uncaptive 
Minds, t. 7, nr. 3, 1994, ruduo-žiema, p. 17-24. 

latinis priešų ir pagrindo neapykantai prasimanymas stiprina ne- 
saugumo atmosferą ir daugelį sąžiningų individų stumia į neviltį 
dėl visuomenės ateities. 

Naujose pokomunistinių šalių priimtose konstitucijose vals- 
tybės suvereniteto šaltiniu laikoma daugumą sudaranti etninė tau- 
ta, o ne individualus pilietis. Jos yra potencialiai diskriminacinės 
mažumų atžvilgiu; pavyzdžiui, daugiau kaip trečdaliui Estijos gy- 
ventojų nebuvo leista dalyvauti 1992 metų rinkimuose. Antropo- 
logas Robertas Haydenas šį sudaiktintą pokoministinio etninio 
nacionalizmo dominavimą vadina konstituciniu nacionalizmu!", 
Konstitucijos saugo dominuojančios nacijos suverenitetą ir privi- 
legijas, o mažumų skundai laikomi antinacionaline elgsena. Pa- 
vyzdžiui, pagal 1995 metais Rumunijoje priimtą švietimo įstaty- 
mą vengrai studentai privalo studijuoti ne tik rumunų kalbą ir 
literatūrą, bet ir rumunų kalba mokytis Rumunijos istorijos ir ge- 
ografijos. Politikos komentatorius Andrei Cornea šį požiūrį vadi- 
na „pagrindinių gyventojų mentalitetu“, kuris rumunų kalbą ap- 
gaubia liturginiu autoritetu". 

Šiame skyriuje nagrinėjama pokomunistinio nacionalizmo 
dinamika, įtampa tarp liberalių ir neliberalių nacionalinės ben- 
druomenės apibrėžimų ir inteligentų kova dėl vieno ar kito 
modelio įsivyravimo šalyje. Dabartinis etninis nacionalizmas lai- 
komas ne tiek ikikomunistinio nepakantumo politikos atgaivini- 
mu (nors tai jam taip pat būdinga), kiek leninistinio mėginimo 
formuoti tobulą visuomenės piliečių vienybę įkūnijimu. Toks 
„Istorijos sugrąžinimas“ veikiau yra ideologinė rekonstrukci- 
ja, skirta reaguoti į dabartines skriaudas, o ne pirmapradė, 
neišvengiama lemtis tautų, pasmerktų tarpusavio kovai ir baimei!'*. 


"* Robert M. Hayden. „Constitutional Nationalism in the Former Yugo- 
slav Republics“. Slavic Review, t. 51, 1992, p. 654-673. 


'" Andrei Cornea. „Mentalitatea locatarului principal“. 22, Bucharest, 1995, 
rugpjūčio 2-8, p. 4. 


2 Žr. S. Frederick Starr, red. The Legacy of History in Russia and the New 
States of Eurasia. Armonk, NY, M. E. Sharpe, 1994; Roman Szporluk, 
red. National Identity and Ethnicity in Russia and the New States of Eurasia. 
Armonk, NY, M. E. Sharpe, 1994. 

Dar per anksti prognozuoti, ar šis pokomunistinis nacionaliz- 
mas taps pilietiniu ar piktu šovinizmu". 


Komunizmas ir nacionalizmas 


Marksistinis komunizmas internacionalistine vizija siekė įveikti 
nacionalinės sąmonės ribotumus. „Proletarai neturi tėvynės“, - 
skelbė šios doktrinos kūrėjai „Komunistų partijos manifeste“. Jie 
klydo. Paaiškėjo, kad internacionalizmas yra utopinė programa“. 
Iš tikrųjų, kaip dvidešimtame amžiuje du kartus parodė Vokieti- 
jos kairiųjų Žlugimas (pirmą kartą - 1914-aisiais, paskui 1933-ai- 
siais - po Hitlerio atėjimo į valdžią), proletarai tikrai turi tėvynę 
ir yra pasirengę užją žūti lygiai taip pat noriai kaip ir bet kurios 
kitos socialinės grupės nariai. Pirmojo pasaulinio karo metais Ia 
patrie et les morts (tėvynės ir žuvusiųjų) kultas buvo daugiau nei 
poetinė metafora: milijonams prancūzų jis įkvėpė tikėjimą, kad 
nugalėti vokiečius yra šventas reikalas. Lygiai taip pat panvokiška- 
sis nacionalizmas kartu su pseudomoksliniu rasizmu tapo pagrin- 
diniu hitlerinės imperialistinės ekspansijos doktrinos elementu. 

Tuo pat metu Josifo Stalino apeliavimas į rusiškąjį nacionaliz- 
mą ir Hitlerio panieka slaviškajai „Žemesnei rasei“ kėlė Raudo- 
nosios armijos ir rusų tautos entuziazmą antifašistinėje kovoje 


Iš Apie tai, kuo teisėtas atsidavimas nacionalinės kultūros paveldui ir kal- 
bai bei troškimas padaryti savo tautą civilizuotesnę iš esmės skiriasi 
nuo „grobuoniško, potencialiai totalitarinio nacionalizmo“, kuris reiš- 
kia „stabmeldišką tikėjimą absoliučia nacionalinių vertybių viršenybe, 
kai jos nesiderina su tą tautą sudarančių asmenų teisėmis“, žr. Leszek 
Kolakowski. „Uncertainties of a Democratic Age“. Journal of Democra- 
cy, t. 1, nr. 1, 1990, žiema, p. 49. 


“ Kaip teisingai pastebėjo Izraelio politinis filosofas Shlomo Avineri, fak- 
tiškai šis kosmopolitinis šūkis rodo realią pažintinę tam tikros žmonių 
klasės situaciją: „ne proletarai, o daugybė šiuolaikinių išsilavinusių, ne- 
turinčių šaknų žydų inteligentų, be kurių revoliucinis judėjimas Vidu- 
rio ir Rytų Europoje būtų buvęs neįmanomas“. Šiuos sekuliarizuotus 
žydus, siekusius išspręsti savo identiteto ir radikalios emancipacijos pro- 
blemas, sionizmas ir bolševizmas traukė kaip du magnetai. Žr. Shlomo 
Avineri. „Reflections on Eastern Europe“. Partisan Review, nr. 3, 1991, 
vasara, p. 447. 

(„Didysis karas už tėvynę“). Karo tikslus Stalinas tapatino su na- 
cionaliniu išlikimu, ir net kai kurie tvirčiausi antibolševikai stojo į 
„tautų tėvelio“ gretas ginti šventosios Rusijos žemės. Kaip tik na- 
cionalizmas 1948-aisiais padėjo Josipui Broz Tito suformuoti Ju- 
goslavijoje antistalinistinį konsensusą ir „nacionalinio komuniz- 
mo“ ideologiją. Demokratiniai nacionaliniai idealai įkvėpė lenkų 
ir vengrų revoliucionierius antistalinistinei kovai 1956-aisiais. Na- 
cionalizmas buvo jėga, vedusi prie paskutinės kolonijinės imperi- 
jos - SSSR - žlugimo". Ne mažiau reikšminga ir tai, kad jis įteisi- 
no „trečiojo“ pasaulio apsišaukėlius vaduotojus, kurie dėjosi 
„tautos atpirkėjais“!*, 

Kai kurie komunistiniai diktatoriai suprato, kad nacionalis- 
tinė retorika užtikrins jų išsilaikymą valdžioje. Nicolae Ceausescu 
Rumunijoje ir Enveras Hoxha Albanijoje mokėjo pateikti savo 
autokratinius režimus kaip tūkstantmečių svajonių apie nepri- 
klausomybę reinkarnaciją. Valdant Ceausescu užsuktoji ištisa 
propagandos sistema vaizdavo jį kaip atgimusį dakų ir trakų 
genčių vadą, atlaikiusį romėnų invaziją. Serbijos komunistų ly- 
deriui Slobodanui Miloševičiui nacionalistiniai šūkiai 1987 me- 
tais taip pat padėjo išsaugoti valdžią. Subyrėjus Tito palikimui, 
Miloševičius tapo hipernacionalistiniu demagogu, atsisakė mark- 
sistinių dogmų ir metėsi į kovą kurti Didžiąją Serbiją. Jis dėjosi 
prisikėlusiu Serbijos didvyriu Princu Lazaru, kuris 1389 metais 
žuvo mūšyje prie Kosovo priešindamasis Otomanų imperijos 
ekspansijai. Panašiai Franjo Tudžmanas, Kroatijos komunistų ge- 
nerolas, aštuntajame dešimtmetyje nutraukė ryšius su Tito reži- 
mu ir persimetė prie karingų nacionalistinių simbolių, taip pat 
ir prie tų, kurie siejami su pronacistiniu ustašių režimu (kuriam 
priešinosi Antrojo pasaulinio karo metais). Tai atsipirko. 1995 
metais Tudžmanas buvo nepaprastai populiarus nepriklauso- 
mos Kroatijos prezidentas, sėkmingai vykdęs vienalytės tautinės 


5 Pavyzdžiui, žr. Walter C. Clemens. Baltic Independence and the Russian 
Empire. New York, St. Martin's Press, 1991. 


'6 Išsamią „charizmatinių vaduotojų“ analizę žr. Andrė Reszler. Mythes 
politigues modernes. Paris, Presses Universitaires de France, 1981, p. 188- 
205; Gerard Challiand. Mythes rėvolutionnaires du tiers monde: Guerrillas 
et socialismes. Paris, Editions du Seuil, 1979. 

valstybės strategiją, išvarydamas serbus iš daugelį amžių jų gy- 
venamų sričių". 

Ne tiek svarbu tai, ar šie lyderiai tiki nacionalistiniais mitais, 
kuriais operuoja, kiek tai, kad tokie diskursai paprastam indivi- 
dui traumuojančių suvaržymų laikais kelia taip trokštamus pasi- 
didžiavimo, saugumo ir vienybės jausmus. Išblėsus marksistiniam 
utopiniam tikėjimui, nacionalistiniai diskursai (vėl) grįžo į sceną, 
užpildydami atsiradusią ideologinę tuštumą"“. Individai deda vil- 
tis į solidarumą ir priklausymą tautai kaip tik todėl, kad ši socia- 
linė erdvė atrodo tokia grėsmingai nenuspėjama, pilietinė visuo- 
menė dar silpna, o politinės partijos nesusiformavusios. Negana 
to, bendruomenės kaip maksimalaus Žmogaus orumo šaltinio iš- 
kėlimą paprastai lydi karingumas, valstybės kultas ir nepriklau- 
somo mąstymo persekiojimas". 

Galiausiai pokomunistinis nacionalizmas susijęs su leninistiniu 
palikimu. Daugumoje Rytų Europos šalių marksistinis internacio- 
nalizmas buvo ne kas kita kaip tuščias šūkis. Ar daug Bulgarijos, 
Rytų Vokietijos, Rusijos arba Rumunijos piliečių jautė brolišką soli- 
darumą su Angolos partizanais arba Čilės, Graikijos, Portugalijos, 


" Tudžmano biografiją žr. Raymond Bonner. „A Would-Be Tito Helps to 
Dismantle His Legacy“. New York Times, 1995, rugpjūčio 20. Vis dėlto 
reikia pabrėžti, kad valdant Tudžmanui Kroatijos valstybinis naciona- 
lizmas netapo absoliutaus uždarumo ideologija, panašia į fanatiškų Di- 
džiosios Serbijos šalininkų propaguotą etninį valymą. Serbų vaikymas 
iš svarbių valstybinių ir žiniasklaidos postų pirmaisiais nepriklauso- 
mos Kroatijos metais buvo susijęs su anksčiau jų turėta aukšta padėti- 
mi. Serbų pabėgėlių banga 1995 metų vasarą daugiausia buvo kilusi 
dėl panikos ir masinių neramumų, kuriais karštligiškai mėgavosi na- 
cionalistiškai nusiteikę Serbijos politikai ir inteligentai. Tai būtina pa- 
brėžti, ypač kalbant apie dabartinius mėginimus žiaurumu vienodai 
apkaltinti visus Jugoslavijos konflikto dalyvius. Žr. interviu su Mirko 
Grmek. „L'ex-Yougoslavie: la guerre comme maladie sociale“. Le Mes- 
sager Europėen, nr. 9, Paris, Gallimard, 1996, p. 95-108. 


'* Apie dvilypį nacionalizmo vaidmenį dvidešimtame amžiuje žr. John 
Dunn. Western Political Theory in the Face of the Future. Cambridge, Cam- 
bridge University Press, 1993, p. 57. 


" Žr. Daniel Chirot. „Modernism without Liberalism: The Ideological 
Roots of Modern Tyranny“. Contentions, t. 5, nr. 1, 1995, ruduo, p. 156- 
157. 

Ispanijos komunistais? Ar daug jų tikėjo Varšuvos sutarties kaip 
lygių broliškų valstybių bendruomenės mitu? Dabar akivaizdu, jog 
oligarchinį šių šalių elitą vienijusios ideologijos ir daugybės politi- 
nių tikslų nepakako suformuoti internacionaliniam liaudies sąmo- 
ningumui. Priešingai, po apgaulinga oficialių šūkių išore naciona- 
listinės aistros teberuseno ir net griovė leninistinę santvarką. Tokį 
leninistinio gyvenimo būdo ir nacionalizmo susivienijimą komu- 
nistiniuose eksperimentuose pastebėjo Zbigniewas Brzezinskis: 


Nors buvo skelbiama, jog komunizmas esąs internacionalizmo 
doktrina, faktiškai jis kurstė nacionalistines liaudies aistras. Jis 
sukūrė prisotintą nepakantumo, veidmainišką, nepripažįstan- 
čią socialinių kompromisų politinę kultūrą ir išugdė masinį 
polinkį į savigyriškai išpūstą supaprastinimą. Įsitikinimų po- 
žiūriu, dogmatinis komunizmas susilydė su nepakančiu nacio- 
nalizmu ir dar labiau jį sutvirtino; praktiniu požiūriu, sunaiki- 
nus sąlygiškai internacionalines aristokratijos ir verslo elito 
klases vis stiprėjo polinkis į nacionalistinį šovinizmą. Todėl ko- 
munizmas, užuot nacionalizmą silpninęs, jį tik puoselėjo“. 


Nepaisomų nacionalinių ambicijų ir ideologinio monizmo sin- 
tezė paaiškina nacionalistinių aistrų intensyvumą pokomunisti- 
niame pasaulyje: etninis išskirtinumas yra leninistinio redukcio- 
nistinio išpuikimo, priešiškumo viskam, kas dvelkia skirtingumu, 
tąsa. Naujuosiuose nacionalinio savęs aukštinimo diskursuose 
susilieja antiliberalizmas, kolektyvizmas ir atkaklus antiintelek- 
tualizmas. Kartu prisiminimais apie komunistinės santvarkos 
priespaudą palaikomas unikalumo jausmas. Kančia neretai eks- 
ploatuojama pateisinti keistai konkurencijai dėl labiausiai nukentė- 
jusios tautos statuso. Ne mažiau svarbu tai, kad daugelis komuniz- 
mą laikė „svetimtaučių“ diktatūra, todėl šių dienų radikalusis 
nacionalizmas yra intensyviai antikomunistiškas. Ironiška tai, kad 
nacionalizmo fanatikai neretai yra tie patys buvę komunistai, ku- 
rie apgaulingą internacionalinę senosios ideologijos išorę laikė tik 
nesmagiu, lėkštu ritualu. 


20 Zbigniew Brzezinski. „Post-Communist Nationalism“. Foreign Affairs, 
t. 68, nr. 5, 1989/1990, žiema, p. 1-2. 

Kas yra nacionalizmas? 


Literatūra apie tautas ir nacionalizmą nepaprastai įvairi. Kai 
kuriems autoriams nacionalizmas visų pirma atrodo kaip nesau- 
gumo išraiška, paūmėjęs nepakeliamo menkavertiškumo kom- 
plekso racionalizavimas. Nacionalizmą jie laiko rezonuojančiu ka- 
nalu, kuriuo išsilieja nusivylimo, nepasitenkinimo, atskirties ir 
keršto jausmai ypač tose bendruomenėse, kurios ilgą laiką kentė 
istorinį pažeminimą. To pasekmė dažnai būna nacionalinės mar- 
tirologijos, kuriose savigaila susilieja su savęs idealizavimu ir net 
„nesėkmės kultu“. Pasak lenkų rašytojo Andrzejaus Bryko, „šiuo- 
laikinė Lenkijos istorija yra pasakojimas apie vos ne nuolatinį pra- 
laimėjimą ir vidinę nesėkmę. Pralaimėjusi tauta gyvena mitais, 
prie jų šliejasi. Apologetinė ir martirologinė tautos istorijos vizija 
tik atskleidžia nepagydomą romantišką neviltį. Taigi lenkai trak- 
tuoja savo istoriją „garbės“ ir „gėdos“ požiūriu, kadangi pergalės 
arba nacionalinės sėkmės kategorijos yra gerokai už šiuolaikinio 
lenkų sąmoningumo ir jį formuojančių institucijų ribos. Garbė len- 
kams atrodo vienintelis patikimas nacionalinės egzistencijos pa- 
teisinimas“*!. 

Kiti mokslininkai atkakliai laikosi nuomonės, jog nacionaliz- 
mas gali suvaidinti teigiamą kolektyvinio identiteto ieškojimo 
vaidmenį, ypač tarp gyventojų, kurie ilgai neturėjo nepriklauso- 
mų politinių organizacijų. Todėl nacionalizmas iš esmės neprieš- 
tarauja pilietiškumui ar liberalumui. Pripažindamas, jog įtemptų 
liberalizmo ir nacionalizmo santykių išvengti galima ne visuo- 
met, Yaelas Tamiras siūlo normatyvinę liberalaus nacionalizmo 
koncepciją: „nors liberalioji tradicija, paisanti asmeninės autono- 
mijos, apmąstymo bei pasirinkimo, ir nacionalinė tradicija, akcen- 
tuojanti priklausomybę, lojalumą ir solidarumą, paprastai laiko- 
mos nesuderinamomis, jos tikrai gali viena kitai padėti. Liberalai 
gali pripažinti priklausomybės, narystės ir kultūrinių ryšių svar- 
bą ir iš to išplaukiančius tam tikrus moralinius įsipareigojimus. 


2! Cit. iš Stanislaw Gomulka, Antony Polonsky. Pratarmė kn. Polish Para- 
doxes, p. 7. Panašių minčių kelia ir nacionalinių mitologijų „gaminimas“ 
Serbijoje arba Ukrainoje, Rusijoje arba Rumunijoje. 

Nacionalistai gali įvertinti asmeninės autonomijos ir asmens tei- 
sių bei laisvių vertę ir laikytis socialinio teisingumo tiek tarp tau- 
tų, tiek tautose“. 

Kai kurie rašytojai tvirtina, kad nacionalizmas yra pagrindinė 
tautų atspara, kad eina pirma tautos formavimosi, sudarydamas 
jam sąlygas, ir kad be nacionalizmo tautos negalėtų egzistuoti. 
Pavyzdžiui, Ernestas Gellneris atkakliai laikosi nuomonės, kad na- 
cionalizmas „kuria tautas ten, kur jų nėra“. Benedictas Ander- 
sonas tautą apibrėžia kaip įsivaizduojamą bendruomenę, tačiau 
ne ta prasme, kad ji nereali arba apsimestinė: „Jis įsivaizduojamas 
todėl, kad net mažiausių tautų nariai nėra tarpusavyje pažįstami, 
vieni su kitais nesusitinka ir net nėra vieni apie kitus girdėję, ta- 
čiau kiekvieno iš jų sąmonėje gyvuoja bendruomenės įvaizdis. [...] 
Bendruomenes reikia išskirti ne pagal jų tikrumą ar netikrumą, o 
pagal tai, kaip jos įsivaizduojamos“. Esminis dalykas yra tas, kad 
tautos yra ne paprasčiausiai prasimanomos, o įsivaizduojamos 
bendro suvokimo, jausmų, atminties ir identiteto troškimų pagrin- 
du. Taigi vadinamas nacionalizmu ideologinis mitas tautos ne- 
kuria: tai reikštų jį turint demiurgo galią, kurios negali turėti 
jokia ideologija nei mitas. Tai, ką sukuria ši kilmės, įkūrimo, ben- 
drumo ir lemties mitologija, yra vieningumo jausmas tarp kitais 


22 Yael Timir. Liberal Nationalism. Princeton, Princeton University Press, 
1993, p. 6. Šis požiūris suponuoja liberalios tradicijos egzistavimą, taip 
pat liberalių institucijų, kurios turėtų tapti būtina priešprieša naciona- 
listinei vizijai ir aspiracijoms, funkcionavimą. Bėda ta, kad daugumoje 
Rytų ir Vidurio Europos šalių liberalizmas vis dar yra kūdikis ir yra 
smarkiai puolamas. Demokratinis individualizmas plačiu mastu laiko- 
mas Vakarų produktu, o įvairių įsitikinimų inteligentai nuo socialistų 
iki krikščionių demokratų žavisi protėvių kultu ir sutelkia dėmesį į or- 

| ganiškas sąsajas. Negana to, liberalizmas reiškia apsaugą nuo vyriau- 
sybės kišimosi, o šios visuomenės vis dar grindžiamos paplitusiu tikė- 
jimu ekonomine ir socialine valstybės visagalybe. Apie liberalizmo 
sunkumus pokomunistinėje Rytų ir Vidurio Europoje žr. George 
Schėpflin. „Obstacles to Liberalism in Post-Communist Polities“. East 
European Politics and Societies, t. 5, nr. 1, 1991, žiema, p. 189-194. 


Ernest Gellner. Thought and Change. London, Weidenfeld and Nichol- 
son, 1971, p. 169. 


* Benedict Anderson. Imagined Communities. London, Verso, 1991, p. 6-7. 

atžvilgiais iš esmės skirtingų grupių bei individų, kuriuos daž- 
niausiai (nors ne visuomet) sieja ta pati teritorija, protėviai, kalbi- 
nis identitetas (arba didelis panašumas) ir kultūrinis palikimas 
(simboliai, religija, tautosaka, dauguma). 

Priklausymą tautai nacionalizmas paverčia prestižo simbo- 
liu: tampama dalyviu, veikėju bendruomenės istorinėje raidoje 
ir palikimo būsimoms kartoms kūrėju. Nacionalizmas pagrin- 
džia identitetą ir patikina individą, jog vienatvės, pralaimėjimo 
ir atskirties jausmą galima nuslopinti pasinėrus į didesnę ben- 
druomenę. Taigi nacionalizmas yra priklausomybė, brolybė ir 
solidarumas. Taip pat ir diferenciacija, išpuikimas ir galiausiai 
uždarumas. 

Isaiah Berlinas, vienas išmintingiausių šio amžiaus intelek- 
tualinių ir moralinių dilemų tyrinėtojų teigė, kad dažniausiai 
nacionalizmas, ypač mūsų laikais, yra reakcija į degradaciją ir 
orumo ieškojimas. „Nacionalizmas yra karštligiška tautinio są- 
moningumo, kuris gali būti ir kartais būna tolerantiškas bei tai- 
kus, būsena. Atrodo, kad paprastai ją sukelia nuoskaudos, kaž- 
koks kolektyvinis pažeminimas“*. Panašiai galvoja ir atveriančio 
kelius nacionalizmo tyrinėjimui mokslinio darbo autorius Liah 
Greenfeldas, nacionalizmą laikydamas keliu į modernybę: 
„Nacionalinis identitetas iš esmės yra orumo reikalas. Jis suteikia 
žmonėms pagrindo būti išdidiems“*. Greenfeldas įžvelgia pa- 
grindinį dviejų nacionalizmo atmainų skirtumą: viena - indivi- 
dualistinė, liberali ir pilietinė demokratinė, o kita - agresyvi, ko- 
lektyvistinė, kuriai būdingas socialinis ir etninis piktinimasis. 
Pirmoji apibūdina visuomenes, kuriose modernybė prilygsta 
stiprios pilietinės visuomenės raidai, o antroji, matyt, turi ten- 
denciją vyrauti tautose, kur modernizacija vėluoja ir yra proble- 
miška, pavyzdžiui, Vokietijoje, Rusijoje ir daugumoje Rytų bei 
Vidurio Europos šalių. 

Kiti autoriai nenori pripažinti, kad nacionalizmas gali turėti 


*5 Isaiah Berlin. The Crooked Timber of Humanity: Chapters in the History of 
Ideas. New York, Knopf, 1991, p. 245. 


** Liah Greenfeld. Nationalism: Five Roads to Modernity. Cambridge, Har- 
vard University Press, 1992, p. 487. Frazė išskirta originale. 

kokių nors potencialiai pozityvių savybių. Viena iš tokių yra an- 
glų istorikė ir politologė Elie Kedourie, kuri, likus keliems mė- 
nesiams iki mirties, 1992 metais numatė: „Socializmo dezinteg- 
racija ir pralaimėjimas Sovietų imperijoje bei jos satelituose toli 
gražu nereiškia, kad išnyko ideologinio pobūdžio politika. Kaip 
matome, staiga nusigręžus nuo socialistinės tironijos kilo nacio- 
nalizmo atgimimas arba recidyvas - kita ideologinė manija“. 
Amerikos demokratinio socializmo teoretikas Bogdanas Denit- 
chas laikosi nuomonės, kad nacionalizmas, apibrėžiamas kaip 
išskirtinės bendruomeninės politikos forma, prikelia politines Ry- 
tų Europos šmėklas. „Nacionalizmo politikai, - rašo jis, - yra 
pavojingi, kadangi paprastai jie atskiria daugybę naujų tautinių 
valstybių subjektų, nepripažindami jiems visiškos pilietybės, pri- 
skirdami ją tik tautinei bendruomenei. [...] Kaip toks, jis [nacio- 
nalizmas] iš esmės prieštarauja liberalinei asmens kaip priešta- 
ros kolektyvinių teisių sampratai; bendruomenė postuluojama 
kaip svarbusis vienetas, kai kalba pakrypsta apie teises, nuos- 
kaudas, į kurias reikia atkreipti dėmesį, ir apie atstovavimą“ 2. 
Kitaip tariant, nacionalizmas kaip etninės bendruomenės, arba 
tautos, aukštinimas yra stipriausiai veikiantis pokomunistinis 
politinis mitas. 

Mitinės nacionalizmo struktūros dažnai siejamos su populiz- 
mo struktūromis. Populizmas yra platesnis diskursas, integruo- 
jantis nacionalizmą į lūkesčių ir reikalavimų apginti nuo drastiš- 
kų pokyčių, kuriuos sukelia politinė ir ekonominė modernizacija, 
struktūrą. Šis „nacionalinis populizmas“, kaip teigia prancūzų po- 
litologas Michelis Wieworka, yra reakcija į giliai slypinčią kanki- 
namą pralaimėjimo baimę. Tai nėra iš prigimties antimodernu, 
tačiau tai išreiškia daugelio visuomenės sluoksnių troškimą ne- 
būti atstumtiems, pamirštiems per sukrečiančius pokyčius: „Po- 
pulizmas užtikrina nepatenkintų socialinių reikalavimų susilieji- 
mą su galimos atskirties ir socialinio žlugimo baime. [...] Todėl 


27 Elie Kedourie. „Introduction to the fourth edition“ kn. Nationalism. Ox- 
ford, Basil Blackwell, 1993, p. xvii. 


?* Bogdan Denitch. „Really Existing Nationalism“. New Politics, 1993, va- 
sara, p. 121. 

populizmo struktūra yra mitinė ir turi tendenciją derinti pozity- 
vų modernybės vertinimą su atmetimu to, ką ji reiškia destrukci- 
niu požiūriu“?. 

Monolitiškos valstybinio socializmo ideologijos žlugimas už- 
krovė naują tikrovės naštą, bet, kaip kadaise rašė T. S. Eliotas: 
„Žmonių rūšis negali pakelti pernelyg daug tikrovės“ (Murder at 
the Cathedral). Anksčiau visų nemalonumų, sunkumų, persekioji- 
mų (arba visų laimėjimų ir didvyriškų žygdarbių) šaltiniu indivi- 
das galėjo laikyti partiją. Šis blogio (arba gėrio) įsikūnijimas psi- 
chologiškai buvo paguodžiantis: leido įžvelgti aiškų (nesvarbu, 
kad ir klaidinantį) skirtumą tarp „jų“ ir „mūsų“. Dėl šio fiktyvaus 
visuomeninės ir privačios aplinkos padalijimo bendrininkavimas 
platesniu ar siauresniu mastu buvo negalimas“. Pokomunistinia- 
me pasaulyje „kitų“ nebelikus, iškilo reikalas juos susikurti. Kaip 
pastebėjo Katherine Verdery: „Savimonė buvo kuriama ir perku- 
riama ištisus dešimtmečius žinant, kad priešai yra komunistai. 
Kol atsiras naujų savikūros būdų, galime tikėtis 'mes ir jie" komu- 
nizmo virtimo kita dichotomine visuomenės organizacija - etni- 
niu išskirtinumu. Taigi asmenys, savo sąmonėje komunistus prie- 
šiškai priskiriantys „kitiems“, taip pat traktuoja ir tuos, kurie 
priklauso kitai etninei grupei'““'. 

Tautas nacionalistai beveik visuotinai vaizduoja svetimtaučių au- 
komis ir teigia, kad Rytų ir Vidurio Europoje buvusią komunistinę 
santvarką primetė tarnavę užsienio interesams svetimtaučiai. Taigi 
mažumos, ypač etninės, yra puikios kandidatės tapti taikinį atsto- 


* Michael Wieworka. La dėmocratie ė Uėpreuve: Nationalisme, populisme, 
ethnicitė. Paris, La Dėcouverte, 1993, p. 92-93. 


3 Šią temą išplėtojo Gail Kligman netrukus pasirodysiančioje knygoje 
apie reprodukcijos politiką Ceausescu laikų Rumunijoje. 


31 Žr. Katherine Verdery atkirtį E. J. Hobsbawmui „Ethnicity and Natio- 
nalism in Europe Today“. Anthropology Today, t. 8, nr. 1, 1992, vasaris, 
p. 10. Sudėtingą pokomunistinio nacionalizmo analizę žr. Katherine 
Verdery. „Nationalism and National Sentiment in Post-Socialist Roma- 
nia“. Slavic Review, t. 52, nr. 2, 1993, vasara, p. 179-203. Verdery argu- 
mentas meta iššūkį „senovinei neapykantos“ teorijai apie nacionaliz- 
mo atgimimą žlugus komunizmui. Jos nuomone, valstybinis socializmas 
tautinį sąmoningumą ne nuslopino, bet sustiprino, 0 „numatomas iš- 
ėjimas į demokratinę politiką ir rinkos ekonomiką jį pasunkina“, p. 180. 

jančia priešo figūra. Rusų nacionalistai, įskaitant talentingiausius „Si- 
biro mokyklos“ grožinės literatūros rašytojus, nenuilsdami kaltino 
žydus už tai, kad bolševikai sugriovė tradicines vertybes bei struk- 
tūras. Nesunku atspėti, jog; kai kurie aršiausi tokių tamsių vizijų pro- 
paguotojai patys yra buvę komunistais, įskaitant ir daugelį komu- 
nizmo laikų inteligentų. Amerikos poeto Charleso Simico aprašomi 
tragiški įvykiai jo gimtojoje Jugoslavijoje kelia liūdesį: „Siaubinga, 
kad šiuolaikiniai inteligentai visur vis kaitalioja savo stabus. Religi- 
niai fanatikai bent jau šliejasi prie to, kuo tiki. Visi kraštutiniai nacio- 
nalistai Rytų Europoje vakar buvo marksistai, o praėjusią savaitę — 
stalinistai“?ž. Gal ir per smarkiai pasakyta, tačiau prisiminkime, kaip 
noriai tokie inteligentai, kaip kadaise buvęs marksizmo kritikas filo- 
sofas Mihajlo Markovičius arba romanistas Dobrica Cosičius palai- 
kė nacionalistinę Miloševičiaus retoriką. 

Likus keleriems metams iki komunizmo žlugimo Europoje, Jo- 
sephas Rothschildas teigė, jog „etninis nacionalizmas, arba politi- 
zuotas etniškumas, pasaulyje tebėra pagrindinis valstybių, režimų 
ir vyriausybių ideologinis legitimuotojas ir delegitimuotojas“**. Šiais 
laikais nacionalizmas sukuria labiausiai kurstantį iš visų identiteto 
mitų, kuris yra kur kas galingesnis ir gyvybingesnis nei marksisti- 
nis socializmas, liberalusis universalizmas ar konstitucinis patrio- 
tizmas; tačiau ar jis yra pagrindinis pavojus politiškai tolerantiškų 
struktūrų atsiradimui? Ar šios visuomenės yra savo praeities įkai- 
tės, pasmerktos amžinam priešiškumui ir konfliktams? Reikia skir- 
ti nacionalizmo atmainas: skatinantį atvirumą nuo skatinančio už- 
darumą, liberalų nuo radikalaus, arba, kaip siūlo Yaelas Tamiras, 
policentrišką nuo etnocentriško“. Čia pateikiu minimalią nacionaliz- 
mo pokomunistinėse visuomenėse tipologiją. 


*2 Charles Simic. „The Spider's Web“. New Republic, 1993, spalio 25, p. 19. 


*» Joseph Rothschild. Ethnopolitics: A Conceptual Framework. New York, 
Columbia University Press, 1981, p. 14. 


* Yael Tamir. „The Enigma of Nationalism“. World Politics, t. 47, 1995, 
balandis, p. 430. Etnocentrizmas yra nacionalizmo forma, realų „sa- 
vųjų“ ir „kitų“ skirtingumą paverčianti likimo faktu, kuriuo remiantis 
sava tauta laikoma pranašesne už kitas. Pokomunistinėmis aplinkybė- 
mis ši etnocentriška nacionalizmo atmaina turi tendenciją stiprėti. 

Pilietinis nacionalizmas asmens teises pripažįsta kaip liberalios 
santvarkos kūrimo pagrindą, o aukščiausią valdžią skiria ginti 
visų politinės bendruomenės narių, nepriklausomai nuo etninės 
jų kilmės nei kitų skirtumų, asmens teisėms“. Tai „švelnaus“ na- 
cionalizmo forma, kylanti iš demokratinių tradicijų, ar jos būtų 
konservatyvios ar liberalios, ar socialdemokratinės. Tokia vizija 
leidžia tautybę įgyti ir atmeta „genetinį“ etninio ryšio apibrėži- 
mą. Ji būdingesnė daugeliui Rytų ir Vidurio Europos politikos ir 
kultūros veikėjų, įskaitant Pilietinio aljanso partijos, Nacionali- 
nės valstiečių krikščionių demokratų partijos, Demokratų partijos 
narius Rumunijoje, Jaunųjų demokratų federacijos (FIDEZ) ir 
Vengrijos demokratinio forumo branduolį Vengrijoje, Laisvės są- 
jungos lyderius Lenkijoje, Jano Carnogurskio Krikščionių de- 
mokratų partijos narius Slovakijoje, svarbius Rucho sąjūdžio seg- 
mentus Ukrainoje ir taip toliau. Tokia vizija nėra ksenofobiška 
ir pabrėžia mažumų įtraukimo ir toleravimo reikmę. Ši tenden- 
cija turėtų būti laikoma konstruktyviu reiškiniu ypač turinčiose 
audringą istoriją šalyse. Iliuzijų žlugimo ir aksiologinių sukrėti- 
mų laikotarpiais toks požiūris teikia individui minimalų saugu- 
mo ir priklausymo bendruomenei jausmą““. 

Būdingas šios nacionalinio patvirtinimo formos bruožas visų 
pirma yra kultūrinė pilietinė dimensija. Pagrindinis jos elemen- 
tas dažniausiai yra antikomunizmas, o kadangi Rumunijoje, Ser- 
bijoje ir Slovakijoje komunizmas ir šovinizmas buvo glaudžiai su- 
sipynę, ši kryptis atskleidė padidėjusį etninių mažumų, kurias 
persekiojo ksenofobiški komunistai, jautrumą. Liberalusis nacio- 
nalizmas pripažįsta moralaus asmens pranašumą, rinkiminę as- 
mens identiteto dimensiją, o individo nelaiko priklausomybės sa- 
vo bendruomenei kaliniu. Tam tikra prasme tiek, kiek liberalusis 


* Apie pilietinio ir etninio nacionalizmo skirtumus žr. Greenfeld. Natio- 
nalism, p. 11. 


* Tai primena „naująjį nacionalizmą“, kurį aprašė politinis lenkų filoso- 
fas Marcinas Krolis. Žr. Krolio knygos „The New Polish Nationalism“ 
pristatymo santrauką informaciniame biuletenyje, išleistame Woodrow 
Wilson Center. East European Studies, 1992, gegužė-birželis, p. 4-5. Taip 
pat asmeninį interviu su Kroliu Varšuvoje 1993 metų rugsėjo mėnesį. 

nacionalizmas neiškelia tautinių idealų virš visų kitų ir nesakrali- 
zuoja tautos kaip pagrindinio neginčijamo Žmogaus identiteto šal- 
tinio, jis gali būti laikomas „ponacionalistiniu“. Liberalusis nacio- 
nalizmas vertina emocijų apmąstymą ir primygtinai reikalauja 
žmogaus valios ir pasirinkimo autonomiškumo*". 

Liberalusis nacionalizmas nėra egocentriškas kultūrinis na- 
cionalizmas, kurį istorikai ilgą laiką priskyrė Rytų Europos vi- 
suomenėms. Šiais nacionalistų siautėjimo ir etninių valymų lai- 
kais, kai su žeme sulyginami ištisi miestai, o šimtai tūkstančių 
žmonių prievarta išvaromi iš namų ir paverčiami atliekamų, ne- 
pageidaujamų pabėgėlių populiacijomis, reikėtų pabrėžti pozi- 
tyvias liberalaus nacionalizmo galimybes. Šiuo požiūriu verta 
prisiminti intensyvų, drąsų Ernesto Renano klasikinio tautos 
apibrėžimo humanizmą: „Tautos egzistencija yra [...] kasdienis 
plebiscitas, lygiai kaip individo egzistencija yra nuolatinis gyve- 
nimo teigimas [...]. Tauta turi ne daugiau teisių už karalių tarti 
provincijai: jūs priklausote man, taigi aš jus imu“. Mums pro- 
vincija reiškia jos gyventojus, ir jeigu kas nors turi teisę spręsti šį 
klausimą, tai tik jos gyventojas. Tautai tikrai nėra naudinga anek- 
suoti ir išlaikyti kurią nors šalį prieš jos valią. Galiausiai tautos 
noras yra vienintelis pateisinamas kriterijus, į kurį visuomet pri- 
valome atsižvelgti'**. 

Hansas Kohnas pateikė klasikinę konstruktyvaus, daugiau- 
sia pilietinio ir politinio Vakarų nacionalizmo interpretaciją, 
priešpriešindamas jį Rytų kultūrinei nacionalistinei tradicijai: 
„Vakaruose nacionalizmas kilo kaip pastanga sukurti tautą po- 
litinėje tikrovėje ir dabarties kovoje, ne pernelyg atsižvelgiant į 


* Gerbiamas rusų kultūros istorikas Dimitrijus Lichačiovas patriotizmą 
taikliai priešpriešina nacionalizmui kaip sąmoningą meilę savo tautai, 
jos nacionalinėms ypatybėms ir iš jo kylantį kitų pripažinimą, nes jis 
neatskiriamai susijęs su tolerantiškumo nuostata. 1848 metų prancūzų 
revoliucijos sąjūdžio nacionalizmas buvo romantinis, kilnus ir daugęe- 
liu atžvilgių universalistinis. Reflections on Russia. Boulder, Westview 
Press, 1991, p. 59. 


*8 Ernest Renan. „What Is a Nation?“ kn. The Nationalism Reader, red. Omar 
Dahbour, Micheline R. Ishay. Atlantic Highlands, NJ, Humanities Press, 
1995, p. 154. 

praeitį; Vidurio ir Rytų Europos nacionalistai, dažniausiai rem- 
damiesi mitais apie praeitį ir svajonėmis apie ateitį, sukūrė tė- 
vynės idealą, glaudžiai susijusį su praeitimi, neturinčia jokio tie- 
sioginio ryšio su dabartimi, tikėdamiesi, jog kada nors jis taps 
tikrove“??. Šį požiūrį reikėtų pakoreguoti, pripažįstant, jog sen- 
timentalus praeities traktavimas būdingas ne tik Rytų Europai: 
prisiminkime populiarius prancūzų prisiminimus apie „Didįjį 
karą“ arba monarchinės institucijos bei ceremonijų ritualizavi- 
mą Britanijoje. Esmė ta, kad Vakarų inteligentai į savo šalių tra- 
dažniausiai pateikdami kaip egocentriškas mitologijas, ojų am- 
žininkai Rytuose buvo entuziastingiausi tautinių šlovės ir kan- 
čios legendų kūrėjai. 

Pokomunistinėse visuomenėse liberalusis nacionalizmas ska- 
tina teises į individualumą ir skirtingumą kaip tik todėl, kad jos 
patyrė homogenizuojantį leninistinio partinio valstybinio nacio- 
nalizmo poveikį. Jis turi būti juntamas įvairiose politinėse for- 
macijose nuo dešinės iki kairės. Liberalaus nacionalizmo pažiūrų 
ir aktyvių veikėjų esama tiek tarp buvusių komunistų, tiek tarp 
buvusių disidentų. Deja, ši kryptis nebuvo tokia veiksminga ir 
įtakinga kaip kitos, ne tokios švelnios nacionalizmo atmainos. 


Etninis, beveik liberalusis arba neliberalusis nacionalizmas apima 
įvairias kryptis, kurių bendras bruožas yra kolektyvistinis tautos 
interpretavimas, tradicijos bei tradicinių institucijų iškėlimas, pra- 
eities didvyriškumo mitologijų kultivavimas ir nepasitikėjimas li- 
beraliomis Vakarų vertybėmis kaip „svetimomis“ vietiniam ben- 
druomenės etosui. Postuluodama bendrą „tautos“ valią kaip 
aukščiausią nacionalinę vertybę, ši nacionalizmo atmaina grin- 
džia kelią autoritariniams eksperimentams. Kaip tik mažuma vi- 
suomet pareiškia gerai žinanti reikalą, turinti teisę (arba misiją) 
interpretuoti kolektyvinę valią ir primesti savo viziją „menkiau 


* Hans Kohn. The Idea of Nationalism, antrasis leidimas. New York, Mac- 
millan, 1961, p. 330. Apie nacionalistinę tradiciją Rytų Europoje žr. Pe- 
ter Sugar, Ivo John Lederer, red. Nationalism in Eastern Europe. Seattle, 
University of Washington Press, 1994. 

apsišvietusioms“ masėms. Galimi trys šios rūšies nacionalizmo 
požiūriai. 

1. Konservatyvusis nacionalizmas dažnai siejamas su krikščio- 
nių demokratija ir liaudies tradicionalizmu. Jo šalininkai forma- 
liai pripažįsta asmens teisių svarbą, tačiau yra linkę perdėti pra- 
eities vaidmenį, Bažnyčios įtaką ir nuodėmingą Vakarų masinės 
kultūros bei liberalių institucijų poveikį. Daugeliu atvejų šios gru- 
pės ir partijos garbina ikimodernias vertybes, ypač agrarinius ben- 
druomeninius saitus, ir kaltina finansinį kapitalą bei pramonę gry- 
nos etninės religinės bendruomenės ardymu. Kad ir 
nepripažindami to, konservatyvieji nacionalistai jaučia didelę pa- 
giežą liberalizmui, kuris jiems atrodo besielis, atomistinis ir me- 
chaniškas. Šiuo požiūriu tautės kaip visumos suverenumas nu- 
stelbia asmenines teises. Tokios konservatyvios nacionalistinės 
partijos pavyzdys yra Kroatijos demokratinė sąjunga. Iš pradžių 
įsteigta kaip prezidentinė Franjo Tudžmano ir artimų jo sąjungi- 
ninkų vadovaujama partija, 1994 metais Sąjunga pasidalijo į nuo- 
saikiųjų („centristų“) frakciją, palaikančią Europos ir Atlanto 
struktūras ir glaudesnį bendradarbiavimą su Vakarais, ir sparną, 
sudarytą iš „Kroatijos išrinktųjų“, siekiančių unikalaus, išskirti- 
nio kroatų etninio lingvistinio identiteto išsikristalizavimo ir mąs- 
tančių, kaip absorbuoti Bosnijos ir Hercegovinos kroatų daugu- 
mos sritis į išplėstą „Didžiąją Kroatiją“. Panašios kultūrinio 
atgaivinimo, naujosios tradicinės, „trečiojo kelio“ partijos egzis- 
tuoja Slovakijoje, Serbijoje, Vengrijoje, Rumunijoje, Ukrainoje ir 
Baltijos valstybėse. 

2. Etnocentrinis populizmas pirmiausia išplito Balkanuose, ta- 
čiau pastebimas ir kitose pokomunistinėse šalyse, ypač Slovakijo- 
je, Vengrijoje ir Ukrainoje. Jo prielaidos glūdi, viena vertus, per- 
sekiojamos vis dar nesusiformavusios pilietinės visuomenės, o kita 
vertus, išlikusių represinių institucijų, įskaitant slaptąją policiją ir 
kitas, įtemptoje koegzistencijoje. Galima kalbėti apie populistinį 
„Belgrado sindromą“, kuomet ekspansinė militaristinė politika ir 
demagoginis nacionalizmas padėjo Slobodano Miloševičiaus ap- 
linkoje išsaugoti politinę komunistinio elito hegemoniją. Buvusi 
Serbijos komunistų partija pasivadino Socialistų partija, tačiau 
valstybinės valdžios pagrindu išliko leninistinis hipercentralizmas. 

Valdančioji partija, slaptoji policija ir kariuomenė buvo tie stul- 
pai, ant kurių Miloševičius pastatė savo asmeninį nacionalistinį 
režimą. Tiems, kurie piktinosi liberalizacijos perspektyva, jo reto- 
rikoje radosi paprastų formulių. 

Miloševičius kultivavo idėją, kad šalies problemas galima iš- 
spręsti karu. 1987 metais ekstazės apimtam nacionalistų mitingui 
Kosovo Poljėje jis iškilmingai pažadėjo: „Daugiau niekas neišdrįs 
jūsų skriausti““". Ksenofobija karingoje Miloševičiaus retorikoje 
susipina su nacionaline megalomanija: „Gal nemokame dirbti ir 
gaminti, bet mes, serbai, bent jau mokame kariauti“*!. 

Šio kitose pokomunistinėse visuomenėse taip pat išplitusio sin- 
dromo bruožų galima aptikti net Rusijoje, kur radosi keistų aljan- 
sų tarp nacionalinių fundamentalistų ir tų, kurie ilgisi stalinizmo 
laikų „geležinės disciplinos“ bei imperinės didybės**. Iš pradžių, 
1990-aisiais, naujoji „Rusijos partija“ (įvairiaspalvė autoritarinių 
metodų nostalgijos ir stiprių antivakarietiškų bei ksenofobiškų 
jausmų apimtų grupuočių koalicija), siekdama pabrėžti atsidavi- 
mą persekiojamoms rusiškoms nacionalinėms vertybėms, net pasi- 
vadino „Nacionaliniu gelbėjimo frontu“ (NGF)“. Rumunijoje šis 
sindromas iš dalies pasireiškė tuometinės prezidentinės valdan- 
čiosios partijos (Socialdemokratų) ir kraštutinių nacionalistinių 
bei populistinių partijų susijungimu, siekiant bendromis jėgo- 
mis skatinti radikalių, antivakarietiškų ir antidemokratinių 


* Nepaprastai išsamią Jugoslavijos krizės analizę ir politinių elitų vaid- 
menį etninio konflikto skatinime žr. Laura Silber, Allen Little. Yugosla- 
via: The Death of a Nation. New York, TV Books/Penguin, 1996; išsiski- 
riantį mokslo tiriamąjį darbą apie Jugoslavijos žlugimą žr. Susan 
Woodward. Balkan Tragedy: Chaos and Dissolution after the Cold War. Wa- 
shington, DC, Brookings Institution, 1995. 


* Cit. iš Nebojsa Popov. „Serbian Populism and the Fall of Yugoslavia“. 
Uncaptive Minds, t. 8, nr. 3-4, 1995-1996, ruduo-žiema. Popovo atlikta 
serbiškojo populizmo analizė išsamiausiai atskleidžia autoritarinį so- 
cialistinį Miloševičiaus režimą ir tai, kaip revoliucingą šovinistinę reto- 
riką jis pasitelkia nacionaliniam, paniškam konsensusui klastoti. 


* Celestine Bohlen. „Cradle of Russian Revolution a Hotbed of Disgust“. 
New York Times, 1993, birželio 22. 


“ Pavadinimą „Nacionalinis gelbėjimo frontas“ pirmą kartą pavartojo 
Rumunijoje 1989 metų gruodžio mėnesį užėmusi valdžią grupuotė. 

„Securitate“ bei partinės biurokratijos frakcijų ideologiją. Ši ideo- 
logija nepropaguoja tarpukario kraštutinių dešiniųjų veiklos tęs- 
tinumo, tačiau garbina liūdnai pagarsėjusį nacių šalininką mar- 
šalą Antonescu. Jie skelbiasi kairiaisiais, tačiau politinis jų 
leksikonas yra šovinistinis, piktai antisemitinis ir iš esmės nukreip- 
tas prieš vengrus. 

Etnocentrinis populizmas nėra nei kairysis, nei dešinysis: jis 
švaistosi politiniais lozungais, visiškai nesirūpindamas ilgalaikiu 
jų poveikiu, ir kaitalioja politiką priklausomai nuo tiesioginių val- 
dančiojo elito interesų. Serbų Žurnalistas ir aktyvus demokratas 
Nebojsa Popovas šį nuolatinį politinių kaukių kaitaliojimą vadi- 
na „valdžios dramatizavimu“, taikliai apibūdindamas Miloše- 
vičiaus etnocentrinį populizmą: „Populizmo tikslai ir simboliai 
yra didžiuliai, atitinkantys nacijos, kaip visumos, kaip kolektyvo 
likimą. Jam svetima individo sąvoka. Populizmui istorija yra to- 
talumas, ateitis - totalumas [...]. Jo lyderiai kaitalioja skrybėles ir 
kostiumus. Jie pasisako tai už karą, tai už taiką, tai palaiko priva- 
čią, tai valstybinę nuosavybę, tai jiems patinka JAV, tai jie JAV 
nekenčia, tai jiems patinka Europa, tai jie nekenčia Europos“. 
Etnocentriškieji populistiniai lyderiai vienijasi su ekstremistais, 
kooptuoja juos į valdančiąją koaliciją, o paskui, spaudimui iš Va- 
karų sustiprėjus, atsikrato nebenaudingais buvusiais partneriais, 
dėdamiesi racionaliais ir patikimais politikais. Tačiau širdyje jie 
tebėra įsitikinę, kad vakarietiško stiliaus kapitalizmas jų šaliai nėra 
nei įmanomas, nei pageidautinas“. 

Etnocentriškasis populizmas yra šovinistinis, persmelktas są- 
mokslų manijos. Vienas iš labiausiai gerbiamų Serbijos istorikų 
akademikas Miloradas Ekemčičius nurodo, kad Vatikanas ir jo 
ginklas - katalikinis nacionalizmas - per visą istoriją buvo ar- 
šiausi serbų priešai, kadangi už jų yra Bažnyčia su savo tiesos 


*“* „Serbian Populism: Epilogue“, interviu su Nebojsa Popovu. Uncaptive 
Minds, t. 8, nr. 3-4, 1995-1996, ruduo-žiema, p. 114, 118. 


* Termino „populizmas“ istoriją radikaliojoje Rusijos tradicijoje žr. Ri- 
chard Pipes. „Narodnichestvo: A Semantic Inguiry“ jo kn. Russia Ob- 
served: Collected Essays on Russian and Soviet History. Boulder, Westview 
Press, 1989, p. 103-121. 

monopoliu“*. Lygiai taip pat Serbijos stačiatikių metropolitas Am- 
filohije Radovicius tvirtina, kad „virš serbų tautos trankosi kata- 
likiškų ir protestantiškų Vakarų bei izmaelitiškų islamiškų Vidu- 
riniųjų Rytų Žaibai ir griaustiniai“*?. 

Ši kraštutinio nacionalizmo forma turi stiprų autoritarinį ele- 
mentą - ji viešai remia karinę diktatūrą, kad padarytų galą 
korupcijai ir „demokratiniam cirkui“, todėl yra susijusi su kariuo- 
menės, paprastosios ir slaptosios policijos sluoksniais. Prisimin- 
kime serbų nacionalistų žavėjimąsi militaristinėmis četnikų tra- 
dicijomis, Ustašo reabilitavimą Kroatijoje, uolias Rumunijos 
nacionalinės vienybės partijos pastangas institucionalizuoti An- 
tonescu kultą. Siekdami pasipriešinti demokratiniam individua- 
lizmui, šie sąjūdžiai modelių ieško praeityje. Demokratija smer- 
kiama kaip skaldymosi ir heterogeniškumo laidininkė, kurianti 
anarchinę valstybę, galinčią sukelti etninės vienybės dezintegra- 
ciją. Etnocentriška populistinė retorika aukština kolektyvines ver- 
tybes, „homogeniškumą“, „vienybę“ ir „absoliutų susitelkimą“. 
Vienos etnocentriškos populistinės formacijos, tokios kaip Didžio- 
sios Rumunijos partija, šlovina režimą, kitos, kaip Vojislavo Šeše- 
Ijo vadovaujama Serbijos radikalų partija arba Kroatijos teisių par- 
tija, skelbiasi esančios iš esmės komunistinės. Faktiškai jos derina 
leninistinius organizacijos metodus su fašistine masių mobilizavi- 
mo ir manipuliavimo praktika. Kartais, kaip Serbijoje, steigiami pa- 
ramilitaristiniai daliniai ir tokiems politiniams avantiūristams kaip 
Šešeljis arba Zeljko Raznatovičius (Arkanas) Miloševičiaus režimas 
sudarė sąlygas Kroatijoje ir Bosnijoje griebtis masinių žudynių. Čet- 
nikų tradicijos atgaivinimas eina išvien su pronacistinių kolabo- 
rantų reabilitavimu, o informacija apie Serbijos pajėgų įvykdytus 
karo nusikaltimus atmetama kaip nusiteikusių prieš serbus sluoks- 
nių (katalikų, vokiečių ir sionistų) propaganda. Negana to, turėda- 
mas Serbijos radikalų prezidento titulą, Šešeljis apsiskelbė „četni- 


* Cit. iš Popov, „Serbian Populism and "the Fall of Yugoslavia“, p. 89. 


“ Ten pat, p. 91. Reikia pastebėti, kad reikšmingi stačiatikių Bažnyčios 
veikėjai atvirai ragina įkurti „teodemokratiją“. Vėl iškilo į paviršių sla- 
vofilizmas, platinami lozungai, raginantys sukurti didžiulę stačiatikių 
imperiją nuo „Adrijos jūros iki Japonijos“. 

kų kunigaikščiu“. Iš serbų tautos atminties ištrinami tie elemen- 
tai, kurie prieštarauja šiai hiperkolektyvistinei, autoritarinei vizi- 
jai. Dėl demokratijos ir žmogaus teisių kovoję reikšmingi šalies 
istorijos veikėjai kaltinami priešiškumu tautos išlikimui. Kalbant 
apie Žmogaus teises, jos laikomos tautos išdavyste. 

Tai nereiškia, kad Serbijoje visiškai įsigalėjo etnocentrinis po- 
pulizmas. 1992 metų gruodžio mėnesį įvykusiuose rinkimuose 
trečdalis elektorato balsavo prieš Miloševičių, 0 1996 metų gruo- 
dį vyko didžiuliai protesto mitingai prieš valdančiosios Socialis- 
tų partijos rinkimines apgaules. Vis dėlto pilietiškos, demokra- 
tinės individualistinės jėgos kol kas nežymios ir sutrikusios, o 
nacionalistai beveik visuotinai užvaldė represines institucijas, ide- 
ologiją ir žiniasklaidą“. 

Kad ir koks kraštutinis, Serbijos atvejis nėra išskirtinis. Rumu- 
nijoje pralaimėję „kapelą“ buvusieji aparatčikai dangstosi „Vatra 
Romaneascž“ (Rumunijos Žaizdras) sąjūdžiu, įsteigtu 1990 metų 
kovo mėnesį, likus kelioms dienoms iki kruvinų etninių Tirgu Mu- 
res susidūrimų. Vėliau „Vatra“ įsteigė savo politinę partiją - Na- 
cionalinės vienybės partiją (PUNR) su stipria antivengriška poli- 
tine platforma. 1992 metų vasario mėnesį įvykusiuose rinkimuose 
PUNR-Vatra kandidatas buvo išrinktas Clujo meru ir čia inicija- 
vo metodišką kampaniją prieš demokratines partijas, o pirmiau- 
sia prieš Demokratinę konvenciją (kuriai kelerius metus priklausė 
Rumunijos vengrų demokratinė sąjunga - etniškumo pagrindu 
suburtas politinis aljansas)*?. Daugeliu atžvilgių „Vatra“ prime- 
na antidemokratinį ir antimonarchinį sąjūdį: karalių Michaelį 


4 Žr. Laura Silber. „Serbia Has No Vaclav Havel“. New York Times, 1996, 
gruodžio 12. 


9 1996 metų birželio mėnesį Funarą perrinko platforma, persiėmusi anti- 
vengriškais, ultranacionalistiniais lozungais. Labiausiai stulbinamas Fu- 
naro vartojamos ksenofobinės propagandos pavyzdys yra jo įsakymas 
pradėti archeologinius kasinėjimus priešais karaliaus Matyaso (Matei) 
Corvino statulą pačiame Clujo centre. Apsimestinis šio miesto niokoji- 
mo argumentas yra romėnų pėdsakų ieškojimas. Svarbiausias klausi- 
mas Rumunijos istoriografijoje yra tiesioginės sąsajos tarp užkariauto- 
jų romėnų ir šiuolaikinių rumunų. 1996 metais Funaras griežtai 
pasipriešino draugystės sutarties tarp Rumunijos ir Vengrijos pasirašy- 
mui ir ragino ištremti etninius vengrus į „jų šalį“. 

„Vatros“ propagandininkai laiko „nerumunu““?. Pirmasis „Vat- 
ra“ pirmininkas buvo menininkas grafikas Radu Ceontea. Viena- 
me žurnale išspausdintame interviu jis aiškiai, bet skaudžiai api- 
būdino savo vengrofobiškus sentimentus ir baimingas fantazijas: 


Esu kilęs iš grynai rumuniško kaimelio, esančio Mures slėnyje. 
Valdant vengrams mano kaimas iškentė visas įmanomas skriau- 
das. Tėvas buvo kaimo mėsininkas, o motina teturėjo keturių 
klasių išsilavinimą. Vienintelė knyga, apie kurią žinojau iki mo- 
kyklos vadovėlių, buvo Biblija. Kai dar buvau visai mažas, tė- 
vas mane mokė nepasitikėti vengrais. Jis aiškindavo, kad „kiek- 
vienas vengras kišenėje nešiojasi virvę“. Virvę smaugti 
rumunams. Vengrais nepasitikėjau visą gyvenimą, bet mano 
santykiai su jais buvo korektiški. Pramokau net jų kalbos. Siau- 
bingai sudėtinga kalba. 1968-aisiais, po invazijos į Čekoslova- 
kiją, pabūgęs, kad vengrai okupuos Transilvaniją, pasitraukiau 
į Regatą (Senąją karalystę). Pamatęs, kad nieko neįvyko, 1977 
metais grįžau į gimtinę". 


Panašių pasakojimų galima išgirsti ir iš Serbijos nacionalistų, 
kuriems atrcdo, kad nedėkingieji kroatai, Bosnijos musulmonai 
ir albanai slapta kėsinasi sunaikinti jų šalį. Todėl romanistas Dob- 
rica Cosičius, vienas iš pagrindinių nacionalistinio Serbijos kry- 
žiaus žygio, kurio kulminacija tapo Jugoslavijos žlugimas, rengė- 
jų apie tariamą savo tautos pažeminimą rašė: 


Serbai geri ir narsūs kariai, tačiau prasti ir baikštūs piliečiai, 
prasti gyvenimo kūrėjai. Taigi didžioji Jugoslavijos nacija nu- 
smuko iki engiamos, įkalintos daugumos lygio [...]. Jugoslavi- 
jos ir bendros šalies idėjai mes atidavėme viską, ką turėjome. 
Už tai tapome beteisiais, kentėme politinę ir ekonominę hege- 


0 Išsarnų nacionalistinio judėjimo pokomunistinėse visuomenėse nagri- 
nėjimą žr. Janusz Bugajski. Nations in Turmoil: Conflict and Cooperation 
in Eastern Europe. Boulder, Westview Press, 1993. Dar žr. vertingą Bu- 
gajskio taksonomiją apie pokomunistines nacionalizmo kryptis str. „The 
Many Faces of Nationalism“. ; 


"| Toliau Ceontea aprašė nuolatinę savo baimę, kad vengrai neužsimanytų 
išprievartauti ir nužudyti jo žmonos ir dukters. Ceontea pareiškimas FBIS- 
EEU, 1991, vasario 5, p. 42, cit. J. F. Brown. Hopes and Shadows: Eastern 
Europe after Communism. Durham, Duke University Press, 1994, p. 196. 

moniją, sulaukdavome tik abejingumo savo kančioms, o šian- 
dien į mus nukreipta arši neapykanta todėl, kad mes nebenori- 
me būti kuklių, nuolankių žmonių mase“*. 


Atkreipkite dėmesį į kuopinio įvardžio „mes“ kartojimąsi: sun- 
ki padėtis buvo kolektyvinė; atpildas, postuluoja mitas, taip pat 
turi būti kolektyvinis. Šiame keistame lydinyje nomenklatūros re- 
torika apie išsivadavimą suplakta su neofašistiniais neapykantos 
diskursais tam, kad skatintų autoritarinę nacionalinio kolektyviz- 
mo sui generis ideologiją. Prie šios idealizavimo amalgamos pri- 
durkite „dekadentinei“ miestų civilizacijai griežtai priešpriešina- 
mas kaimo vertybes. Sunku nesutikti su sociologu Zagorka 
Golubovičiumi, atskleidusiu kaimiškos kilmės, autoritarizmo ir 
nacionalizmo ryšį ir atkakliai tvirtinusiu, kad leninistinio pobū- 
džio industrializacija sukėlė dar didesnę socialinę įtampą bei 
miestų „sukaimėjimą““*. Demokratijos kaip iš prigimties svetimo 
mistiškai apibrėžiamai tautos dvasiai reiškinio nepripažinimas ap- 
žavėtiems etniniams fundamentalistams tampa tikėjimo dalyku. 
Taigi Dragoslavas Bokanas, leidėjas ir kino režisierius, vadova- 
vęs „Baltiesiems ereliams“ - vienai iš daugelio kovojusių priva- 
čių milicijų, pareiškė: „Sakiau savo kovotojams, kad jie daro tą 
pat, ką darė jų protėviai ir ką darys jų ainiai. Netikiu demokratija 
todėl, kad nemanau, jog kokia nors grupė laisva valia kada nors 
galėtų pakeisti savo protėvių kursą ir tikslus'“*. 

3. Nostalgiškąjį etnocentrizmą ir liturginį nacionalizmą apibūdina 
„tautinės demokratijos“ arba etnokratijos bei mėginimo reabilituo- 
ti tarpukario kraštutinių dešiniųjų judėjimą idealas. Ryškiausias jo 


52 Cosiė, cit. iš Popov. „Serbian Populism and the Fall of Yugoslavia“, p. 

88-89. Apie baisias šio mitologinio istorijos vaizdinio pasekmes ir et- 
niškai grynos bendruomenės ilgesį žr. Chantal de Rudder. „Le rėve en 
ruines de la Grande Serbie“. Le Nouvel Observateur, 1995, rugpjūčio 24- 
30, p. 30-31. 


5 John Kifner. „Through the Serbian Mind's Eye“. New York Times, 1994, 
balandžio 10. 


* Būdinga tai, kad rafinuotas Bokano žurnalas pavadinimu „Mūsų idė- 
jos“ spausdino straipsnius apie Mussolini, Ezrą Poundą ir Rumunijos 
„geležinę gvardiją“. 

pavyzdys yra Rumunijos sąjūdis, vadovaujamas buvusio studen- 
tų lyderio Mariano Munteanu, 1990 metų birželio mėnesį tapusio 
viena iš pagrindinių šachtininkų smurto aukų“. Ši grupuotė tei- 
kia pirmenybę dvasinėms vertybėms ir, atrodytų, yra susijusi su 
tokiais konservatyviais populistiniais mąstytojais kaip romanti- 
nis devyniolikto amžiaus poetas Mihai's Eminescu ir tarpukario 
filosofas Nae Ionescu. Šis, pareiškęs, kad tikraisiais rumunais gali 
vadintis tiktai gimusieji stačiatikiais, kritikavo Šviečiamojo am- 
žiaus palikimą, vadindamas jį „sentimentaliomis nesąmonėmis“, 
ir tapo radikalios revoliucijos prieš liberalią modernybę doktri- 
nieriumi. Šis sąjūdis neturi apibrėžtos programos savo propaguo- 
jamai vyriausybei, tačiau nuolat reiškia nepasitikėjimą esamais 
politiniais sąjūdžiais ir partijomis, kurias dėl domėjimosi realio- 
mis rumunų problemomis stokos laiko oportunistinėmis, korum- 
puotomis, intelektualiomis ir nerumuniškomis. Sociologiniu po- 
žiūriu jis atrodo kaip nerimą ir nepasitenkinimą skatinantis 
judėjimas, pirmiausia suburiantis aukštųjų mokyklų ir universi- 
tetų studentus bei neseniai baigusius absolventus. Stačiatikybę 
Munteanu ir jo sąjūdis laiko rumuniškumo esme: jo „Rumunijos 
sąjūdis“ skirtas privalomo religinio lavinimo įdiegimui mokyklo- 
se ir kovai su „pasaulietinio Vakarų materializmo“ poveikiu“. 
Lenkijoje taip pat juntami aiškūs mėginimai etninį ryšį api- 
brėžti priklausymu religinei bendruomenei, o katalikų Bažnyčia 
kišasi į politinius debatus". Tiesą sakant, etninio religinio funda-: 
mentalizmo pakilimas Rumunijoje tiek programa, tiek reikšmin- 
gumu yra artimesnis panašiems sąjūdžiams Serbijoje (abiejose ša- 
lyse vyrauja stačiatikybė), negu klerikalinėms autoritarinėms 


* Tai, kad Marianas Munteanu palaikė antiliberalias „gvardietiškas“ pa- 
žiūras ir kad kyla pavojus, jog studentų sąjūdis pakartos nelemtas tar- 
pukario laikotarpio dešiniųjų avantiūras, pastebėjo Istvanas Deakas 
straipsnyje „Survivors“. New York Review of Books, 1992, kovo 5, p. 43-51. 


* Žr. Michael Shafir. „The Movement for Romania: A Party of "Radical 
Return“. RFE/RL Research, t. 1, nr. 29, 1992, liepos 17. 


* Piotr Ogrodzinski, Henryk Szlajfer. „Is the Catholic Church a Threat to 
Democracy in Poland?“. East European Reporter, t. 5, nr. 3, 1992, gegu- 
žė-birželis, p. 17-20. 

srovėms Lenkijoje. Vis dėlto šios dvi religinės tendencijos turi ben- 
drą bruožą - nepasitenkinimą liberaliomis vertybėmis, asmens 
teisėmis, pasaulietiniu lavinimu ir rinkos konkurencija. 


Kai nacionalizmas susiduria su mitologija: 
kaltė, gailestis ir išsivadavimas 


Žlugus komunizmui nacionalizmo pakilimas daugumai Rytų ir 
Vidurio Europos inteligentų buvo netikėtas. Galų gale visur, išsky- 
rus Rumuniją, „šlovingosios revoliucijos“ įvyko taikiai ir švelniai. 
Dominavusio jų diskurso atramos taškas buvo visuotinės Žmogaus 
ir pilietinės teisės. Erdvėje, kurią kadaise kamavo etninė atskirtis ir 
autoritarinis fundamentalizmas, buvo vėl atrastos Šviečiamojo 
amžiaus vertybės. Kai išsisklaidė emancipacijos euforija ir padidėjo 
pereinamojo laikotarpio kaina, paveikdama plačius socialinius sluoks- 
nius, apeliavimas į pilietinės visuomenės diskursą nuslūgo ir šiose 
šalyse pradėta ieškoti naujų idėjų, kurios suteiktų intelektualinio ir 
moralinio cemento, reikalingo visoms visuomenėms, kad neiširtų. 

Pirmoje porevoliucinėje stadijoje žavėjimasis tokia pilietinės 
visuomenės paradigma, dėl kokios buvo kovojama ir kokia buvo 
suformuluota pototalitarinės santvarkos disidentų subkultūrose, 
platesniu mastu faktiškai kilo ne iš liaudies patirties. Rytų ir Vi- 
durio Europos gyventojų dauguma nebuvo susijusi su antisemi- 
tine veikla ir nesisavino moralinės rezistencijos vertybių. Žinoma, 
„Solidarumo“ atvejis buvo kitoks, tačiau net ir Lenkijoje norminis 
pilietinio pasipriešinimo kodeksas nesukūrė pozityvios „tiesos po- 
litikos“ koncepcijos. Iš tikrųjų nuomonių skirtumai daugumoje 
Rytų ir Vidurio Europos visuomenių buvo nežymūs ir nebūtinai 
rėmėsi liaudies patirtimi. Tie, kurie užėmė „pilkąją sritį“ tarp vy- 
riausybės ir opozicijos, buvo linkę disidentus laikyti moralės šauk- 
liais, neurasteniškais autsaideriais, donkichotais, beveik arba vi- 
"sai nesuprantančiais „tikrojo žaidimo“. Pasak vengrų filosofo ir 
buvusio disidento G. M. Tamaso: 


Pagrindinės politikos mažumės, kuri žinojo apie „disidentų“, 
kaip juos vadino, veiklą, jausmai jų atžvilgiu buvo dvilypiai. 

Tiek, kiek šie akcentavo „teises“ ir „laisves“, anie taip pat kriti- 
kavo vyraujantį politinį interesų ir nuogos valdžios diskursą 
[...J. Disidentų esmę sudarė, kaip manė tikėję „diktatūros refor- 
ma“ inteligentai, „nebylus priekaištas“. Jų nuomone, disidentai 
ne tiek liepė režimo vadams „kraustytis po velnių“, kiek gėdi- 
no stebėtojų daugumą“. 


Nepripažįstanti jokių hierarchinių institucinės valdžios struk- 
tūrų ir skepticizmo, moraliai suskilusioje ir ideologiškai nenusi- 
stovėjusioje pokomunistinėje santvarkoje pilietinės visuomenės 
vizija pasirodė ribota. Įprastiniams saitams ir lojalumui netekus 
prasmės, išplitus nežinomybei, individai ėmė ieškoti atramos taš- 
kų, kurie jiems padėtų atpažinti save. Tai buvo ypač būdinga tose 
Balkanų visuomenėse, kuriose nebuvo išplitusi kolektyvinė disi- 
dentų kova ir kurios beveik neturėjo liberalizmo nei pilietinės vi- 
suomenės tradicijų. Nesureikšminant pilietinės visuomenės vaid- 
mens Vidurio Europoje reikia pripažinti, kad ten ji buvo kur kas 
labiau išplėtota negu Pietryčių Europoje. „77 chartija“, „Laisvųjų 
iniciatyvų tinklas“ arba „Solidarumas“ neatsirado Rumunijoje, Ju- 
goslavijoje, Bulgarijoje nei Albanijoje. Žlugus leninistiniam reži- 
mui, „tinkamos praeities“, prie kurios galėtų šlietis demokratinės 
liberaliosios jėgos, buvo per mažai. Pasak Slavenkos Drakulič, „Eu- 
ropos mitas apie mūsų priklausymą europinei šeimai ir kultūrai, 
kad ir vargšais giminaičiais, išsisklaidė. Mes buvome palikti vie- 
ni su ką tik iškovota nepriklausomybe, naujais simboliais, naujais 
autokratiškais vadais, tačiau visiškai be demokratijos“? 

Etnocentriškojo populizmo intensyvumas Pietryčių Europoje, 
ypač palyginus su šiaurine pokomunistinio žemėlapio dalimi, nėra 
vien tik įgudusių demagogų politinių manipuliacijų pasekmė. No- 
rint tai suprasti, reikia atsižvelgti į vietines tradicijas, nacionali- 
nių religijų (ypač stačiatikių Bažnyčios) vaidmenį ir jų požiūrį į 
valstybę, komunizmo ir stalinizmo susiliejimo pobūdį vietinėse 


* G. M. Tamūs. „The Legacy of Dissident: How Civil Society has Been 
Seduced by the Cult of Privacy“. Times Literary Supplement, 1993, gegu- 
žės 14, p. 14. 


* Slavenka Drakulič. The Balkan Express: Fragments from the Other Side of 
War. New York, Norton, 1993, p. 3. 

politinėse kultūrose iki 1989 metų ir, Rumunijos bei Albanijos at- 
veju, ekstremalų atsiribojimą nuo išorinio pasaulio. Be to, būtina 
atsižvelgti į jokių išsamių ikikomunistinės patirties nagrinėjimų 
nebuvimą, antifašistinės rezistencijos mistifikavimą ir komunis- 
tinius etninių santykių iškraipymus. Šiuo požiūriu Balkanuose kul- 
tūrinės pokomunizmo dilemos yra dar didesnės. Kaip tik dėl pi- 
lietinių tradicijų ir liberalumo prisiminimų silpnumo šios 
visuomenės skiriasi nuo savo kaimynių Vidurio Europoje. Tiesa, 
Vengrijoje ir Čekoslovakijoje disidentai visuomet sudarė mažu- 
mą, tačiau sukūrė laisvės koncepciją, kuri po 1989-ųjų tapo nau- 
jųjų valdymo formų pagrindu. Kita vertus, santykis su visuotinė- 
mis asmens teisėmis, skirtumų toleravimu, etninio skirtingumo 
pripažinimu ir visiška lygybe prieš įstatymą Balkanų kultūrose 
visuomet buvo problemiškas. Tai nepaneigia liberalių ir pliura- 
listinių tradicijų egzistavimo, o tik parodo, kad jos nepatikimos. 

Vienas iš pagrindinių elementų interpretuojant nacionalizmo 
kaip politinio mito pakilimą pokomunistinėse visuomenėse yra 
inteligentų vaidmuo ir jų santykis su Vakarais. Vidurio Europos 
tautų inteligentijoje visuomet buvo stiprus vesternalizuojantis 
sparnas. Tas faktas, kad vyraujanti dabartinių Vengrijos inteli- 
gentų tendencija beveik be išimties nenukrypo į populistinę deši- 
nę, yra susijęs su tuo, kad jie pripažino svarbiausią dvidešimto 
amžiaus pamoką, o tai, kad pagrindinis konfliktas vyko ne tarp 
komunizmo ir fašizmo, o veikiau tarp kolektyvistinių ideologijų 
ir liberalaus individualizmo. Liūdnos pritarimo vienai ar kitai ide- 
okratinei patologijai pasekmės Vidurio Europoje nepraėjo nepa- 
stebėtos, tuo tarpu vargu ar galima tą pasakyti apie Balkanus. Tie- 
sa, kiekvienoje iš šių šalių yra liberalių ir neliberalių tautos vizijų, 
tačiau tuomet, kai, pavyzdžiui, Lenkijos inteligentai pagrindines 
pastangas sutelkė praeities tyrinėjimui demitologizuoti, Balkanuo- 
se vyravo tendencija pridengti gėdingus tautos istorijos puslapius 
ir fabrikuoti naujas mesianistines, nuolaidžiaujančias savo silpny- 
bėms fantazijas. 

Žodis „fantazijos“ čia vartojamas kalbant apie paaiškinančių 
pagrindinius pereinamojo laikotarpio sunkumus kolektyvinių vi- 
zijų ir emocijų visumą. Svarbu ne tai, ar šios fantazijos teisingos, 
nes mitų atveju svarbu jų įtikimumas, o ne tikslumas: „Mitais [...] 

tikima ne dėl įtikinamų istorinių įrodymų, o todėl, kad jie įpras- 
mina esamą žmonių patirtį“? O kai ši patirtis nepakeliamai skaus- 
minga, mito prireikia tiesiog neišvengiamai. Paguoda, kurią su- 
teikia nacionalistinis mitas, yra bendruomenės palaima, paprastas 
būdas įveikti pažeminimo ir menkavertiškumo jausmą ir reaga- 
vimas į realią ar įsivaizduojamą grėsmę. Negana to, nacionalisti- 
nis sprogimas gali būti laikomas revoliucingų pokyčių „iškreiptu 
padariniu“, kurį sukėlė 1989-1991 metų revoliucijos. Tai nereiš- 
kia, kad šios revoliucijos pralaimėjo arba padarė dar blogesnę pa- 
dėtį negu ta, kurią reikėjo panaikinti. „Reakcinė retorika“ igno- 
ruoja tai, kad komunizmo laikotarpiu gyvavo iškreiptas, slaptas 
nacionalizmas, kad juo buvo persmelktos oficialiosios doktrinos 
ir kad 1989-1991 metų revoliucijos suteikė tik karkasą visavertei 
jo išraiškai bei galimai transcendencijai“!. 

Jau 1987 metais rumunų disidentas matematikas Mihai Bote- 
zas prognozavo, kad ateityje šio regiono valstybės taps „etnoko- 
munistinės“. Jis atkakliai laikėsi nuomonės, kad siekdamas išsi- 
laikyti valdžioje techninis biurokratinis elitas vis labiau tols nuo 
anachroniško marksizmo-leninizmo balasto ir rems patraukles- 
nius nacionalinių interesų simbolius**. Kad išsaugotų valdžios mo- 
nopoliją, jis imsis demagogijos „tėvynė pavojuje“ ir nuolaidžiaus 
bet kokiam politiniam farsui, įskaitant ilgai nepripažintų religi- 
nių bei patriotinių vertybių priėmimą. Nesvarbu, kad ši prana- 
šystė neišsipildė nedelsiant: faktas yra tas, kad, pasitraukus ko-: 
rumpuotai, nekompetentingai leninistinei biurokratijai, naujasis 
elitas, dažniausiai surinktas iš antro buvusiųjų ešelono, elgėsi kaip 
tik taip, kaip numatė Botezas. Prisiminkime Iono Iliescu arba Bo- 
riso Jelcino dalyvavimą stačiatikių religinėse apeigose, o ką jau 
kalbėti apie Miloševičiaus atvirą serbų dvasininkijos mobilizaciją 


“ Henry Tudor. Political Myth. London, PallMall, 1972, p. 124. 


"" „Reakcingo“ permainų atsisakymo paneigimą žr. Albert O. Hirschman. 
The Rhetoric of Reaction: Perversity, Futility, Jeopardy. Cambridge, Har- 
vard University Press, 1991. 


“2 Mihai Botez. „A View from Bucharest“. Kn. Debates on Hhie Future of 
Communism, red. Vladimir Tismaneanu, Judith Shapiro. New York, St. 
Martin's Press, 1991, p. 170-181. 


KERŠTO IR MESIANIZMO MITAI 149 


duoti palaiminimą etninio valymo politikai. Dar vienas pavyz- 
dys yra buvusio Ukrainos prezidento Leonido Kravčiuko meta- 
morfozė, iš griežto lenininio ideologo ir prisiekusio Ukrainos na- 
cionalizmo priešo atgimusio Ukrainos patriotu“'. 

Neliberalios tendencijos, susijusios su etnocentriniais sąjū- 
džiais, akivaizdžios dramaturgo Istvano Csurkos ir jo frakcijos, 
atskilusios nuo „Vengrijos demokratinio forumo“ - valdančiosios 
šalies partijos 1990-1994 metais, atveju. Jo nuomone, pilietybė yra 
etniškai apibrėžta ir todėl negalima tuo pat metu būti vengru ir 
žydu arba vengru ir slovaku. Negana to, ši doktrina reabilituoja 
nacių mitą apie neregimą ir todėl dar pavojingesnį bendrą žydų 
ir komunistų siekį pavergti vengrų tautą“*. 1993 metais išvarytas 
iš VDF, Csurka įkūrė savo politinį sąjūdį skambiu pavadinimu 
„Vengriškojo kelio vingiai“ ir kaip politinį ginklą - „Vengrijos tei- 
singumo partiją““?. Vartodamas teisingumo, atpildo ir liaudiško 
tradicionalizmo retoriką, Csurka ir jo sekėjai skelbiasi saugą „veng- 
riškąją dvasią“ nuo purvinos vakarietiškų simbolių ir vertybių 
įtakos. Tai, kad 1994 metų rinkimuose Csurkai nepavyko pelnyti 
reikšmingos rinkėjų paramos, žinoma, yra vilčių teikiantis Žen- 
klas. Tuo pat metu panašiomis į jo pažiūromis persiėmė svarbes- 
nių partijų politikai, ypač „Smulkiųjų savininkų partijos“ lyderis 
Jozsefas Torgyanas““. 


3 Tai nereiškia, jog Kravčiukas persiėmė išskirtine nacionalizmo atmai- 
na. Noriu atkreipti dėmesį į tai, kaip lengvai šiuo pereinamuoju laiko- 
tarpiu formuojasi politiniai įsitikinimai. Glaustą ir informatyvią poso- 
vietinės Ukrainos apžvalgą žr. Alexander Motyl. Dilemmas of Independence: 
Ukraine after Totalitarianism. New York, Council on Foreign Relations 
Press, 1993. 


“ Įžvalgų Csurkos reiškinio interpretavimą žr. Zoltan Barany. „Mass- 
Elite Relations and the Resurgence of Nationalism in Eastern Europe“. 
Dokumentas įteiktas Amerikos slavistikos tyrinėjimo pažangos asocia- 
cijos suvažiavimui. Phoenix, 1992, spalio 19-22. 


65 „Laisvosios Europos“ ir „Laisvės“ radijas. Daily Report, nr. 125, 1993, 
liepos 5. 


“ Apie šiuolaikinę tradicinio konflikto tarp populistų ir Vakarų šalini- 
ninkų Vengrijoje reikšmę žr. Gabor Vermes. „Hungary's Unpreceden- 
ted Opportunity: A Historical Interpretation“. Comparative Social Re- 
search, t. 14, 1994, p. 19-47. Vengrų ekonomistas Janosas Matyasas 

Buvęs Slovakijos ministras pirmininkas, antikomunistas ir di- 
sidentas Janas Carnogurskis nedviprasmiškai išreiškė antilibera- 
lias ir antivakarietiškas pažiūras, pareikšdamas: „Liberalizmas ke- 
lia grėsmę būtinai įvairių visuomenės sluoksnių pusiausvyrai [...], 
remia dirbtinę vartotojišką kultūrą [...], skatina aplinką, kuri at- 
skiria individą nuo moralės vertybių ir [...] leidžia individui da- 
ryti viską, tačiau pamiršta, kad žmogaus sieloje slypi šėtonas““". 

Šios nacionalistinės partijos ir sąjūdžiai turi polinkį į savigai- 
lą: pagrindinės aukos esame mes, lenkai (arba slovakai, ukrainie- 
čiai, serbai, kroatai). Vadovaujantis tokia savanaudiška filosofija, 
jokia kita tauta nepatyrė didesnių kančių nei ta, kuriai priklauso 
kalbantysis (rašantysis arba istorikas), neįstengiantis suprasti, ko- 
dėl išorinis pasaulis toks nejautrus neprilygstamai sunkiai jo tau- 
tos būklei. Kai susvyruoja visa tai, kas nusistovėję, nacionalizmas 
tampa balzamu nepatenkintųjų ir suirzusiųjų žaizdoms gydyti. 
Praėjus pusei dešimtmečio po komunizmo žlugimo visame re- 
gione plinta ikikomunistinių tautinių ir kultūrinių vertybių nos- 
talgija, todėl suprantama, kodėl atgaivinamas tautos mesianizmo 
mitas, karštas tikėjimas galinguoju atgimimu kaip dvasine prie- 
mone palengvinti komunistinės praeities paliktą „sužeistos ko- 
lektyvinės sąmonės skausmą“ (Isaiah Berlinas). Lenkų istorikai, 
pavyzdžiui, savo šalį dažnai vadina nuolatos kaimynų kankina- 
mu, puolamu ir persekiojamu „tautų Kristumi“. Serbai ir rumu- 
nai kalba apie savo tautų lemtį saugoti civilizaciją nuo Otomanų, 
invazijos. Pasak šių mitologijų, kalbančiojo (rašančiojo) tautai ko- 
munizmo sukelta kančia yra ypatinga visuotinė lemtis. Kiekvie- 
na etninė grupė atsiduoda savo martirologijai, kuri neretai laikoma 
žiauriausia ir palankiausia moraliniam atgimimui. Etnocentriš- 


"Kovacsas savo pranešime „The Uncertain Ghosts: 'Populists' and 'Wes- 
ternizers' in Post-Communist Eastern Europe“, perskaitytame 1996 metų 
balandžio 20-22 dieną Notre Dame universitete vykusioje konferenci- 
joje „Europe: The One and the Many“, siūlė dar kartą aiškiai įvertinti 
tradicines ideologines dichotomijaš Rytų ir Vidurio Europoje. 


“7 Carnogursky, cit. iš Arista Maria Cirtautas. „Nationalism in East Euro- 
pean Latecomers to Democracy“ kn. Can Europe Work? Germany and the 
Reconstruction of Postcommunist Societies, red. Stephen E. Hanson, Wil- 
Ifried Spohn. Seattle, University of Washington Press, 1995, p. 41-42. 


KERŠTO IR MESIANIZMO MITAI 151 


kieji kovotojai, apsvaigę nuo savanaudiškų iliuzijų, elgiasi taip, 
tarsi nuoširdžiai tuo tikėtų, atmesdami visų nacionalinių mitų są- 
lyginumą. Kuriami diskursai, pateisinantys organišką susitapati- 
nimą su bendruomene. Taigi kandi Arthuro Koestlerio diagnozė 
nuskamba bauginamai laiku: „Žodžiai sukelia karus. Jie yra bai- 
siausias žmogaus ginklas“. 


Svetimtaučių demonizavimas 


Kraštutinis nacionalizmas ir ksenofobija yra sinonimiški. Psi- 
chologinė jų atspara yra tikėjimas, kad kurią nors bendruomenę 
kėsinasi sugriauti visas pasaulis. Etnocentriškiems Rumunijos ar 
Rusijos, Serbijos ar Kroatijos, Slovakijos ar Lenkijos pranašams 
atrodo, kad komunizmą, oficialiai įtvirtintą terorą ir svetimos 
marksizmo-leninizmo ideologijos propagandą atnešė ir primetė 
svetimtaučiai (dažniausiai žydai). Šioje manicheistiškoje schemo- 
je komunistai buvo svetimtaučiai, naujieji lyderiai - svetimtau- 
čiai, disidentai - svetimtaučiai arba ištižėliai, išdavikai, apmoka- 
mi paslaptingų slaptųjų tarnybų. 

Sąmokslo teorijos klesti nuo Serbijos iki Lenkijos, nuo Rumu- 
nijos iki Rusijos. Rusų matematikas, buvęs disidentas Igoris Šafa- 
revičius daug rašė apie „nihilistinės ideologijos“ nešėjos, „mažos 
tautos“ (turėdamas omenyje žydus, masonus, liberaliąją inteligen- 
tiją) sąmokslą, kuriuo ši siekia „galutinai sugriauti religinius ir 
tautinius gyvenimo pagrindus““?. Komunizmo nostalgijai susilie- 
jus su militaristinių ir fašistinių simbolių garbinimu, visuotinio 
„judėjų-masonų“ ir „Volstrito“ sąmokslo mitas tapo sudedamąja 
griežtų antivakarietiškų, antikapitalistinių, antisemitinių ir an- 
tiintelektualių pažiūrų dalimi. Jurijus Belovas, pagrindinis 


*ė Arthur Koestler: „The Urge to Self-Destruction“ kn. The Heel of Achilles: 
Essays 1968-1973. New York, Random House, 1974, p. 14. 


“* Apie intelektualiuosius kraštutinio Rusijos nacionalizmo pagrindus žr. 
Igorio Šafarevičiaus ir Levo Gumiliovo skyrius kn. Alexander Yanov. 
Weimar Russia. New York, Slovo/ Word Publishing House, 1995, p. 230- 
267. 

neobolševikinės Genadijaus Ziuganovo partijos ideologas, Rusiją 
laiko CŽV, netikusio kaimynių elgesio ir nelaimingo istorinio li- 
kimo auka: „Mes esame ypatinga kultūra, ypatinga civilizacija. 
Negalite šių tradicijų ignoruoti. Mums visuomet grėsė okupacija. 
Su dabartine santvarka esame okupuoti ne iš išorės, o iš vidaus. 
Vyriausybė griauna ir kooptuoja tautinį mūsų gyvenimo būdą. 
[...] Reikia gelbėti valstybę“. 

Kai regione beveik nebėra žydų, nacionalizmo fanatikai žy- 
du gali pavadinti bet ką. Pavyzdžiui, ekscentriškas lenkų politi- 
kas gali pareikšti, kad popiežius Jonas Paulius II, Lechas Walę- 
sa, dauguma katalikų vyskupų, visi trys Lenkijos kardinolai ir 
trisdešimt procentų Lenkijos dvasininkų yra žydai". Ne tėkios 
ekscentriškos ir tikrai veiksmingesnės buvo užuominos per 1991 
metų rinkimus Lenkijoje, kad Tadeuszas Mazowieckis esąs atsi- 
vertęs žydas ir kad visą antikomunistinio pogrindžio inteligen- 
tijos elitą kontroliavę žydai. Pavadinimas „žydu“ tapo pliura- 
listinės pakraipos Vakarų šalininko simboliu, jį priešpriešinant 
nacionalistiniam pompastiškumui arba paprasčiausiam pado- 
rumui. Lygiai taip pat antisemitinė ar prieš čigonus nukreipta 
propaganda yra prieš kapitalizmą ir liberalizmą nukreiptų sen- 
timentų išraiška"*. Romų (čigonų) populiacija tapo patogiu ne- 
apykantos protrūkių taikiniu: Europoje didžiausios, bet menkiau- 
siai ginamos mažumos nariai dažnai kaltinami apgavikišku 
rinkos ekonomikos panaudojimu, sukčiavimu, nacionalinio ūkio 
grobstymu ir visomis tomis nuodėmėmis, kurios pagal tradiciją 
priskiriamos žydams. Apginti romus yra pagrindinis besikurian- 
čių demokratijų uždavinys, o kylanti čigonų aktyvumo banga, 


“ Apie Belovo ir kitas panašias antiliberalias pažiūras žr. Lee Hocksta- 
der. „New Russian Communists Put on Moderate Face“. Washington 
Post, 1996, gegužės 20. 


"! Apie kraštutinius lenkų dešiniuosius ir pažiūras, kurias išreiškė „Len- 
kų nacionalinės bendruomenės - Jenkų nacionalinės partijos“ pirmi- 
ninkas Boleslawas Tejkowskis žr. John Micgiel. „Poland: A Case-Stu- 
dy“. Political Science Ouarterly, t. 108, nr. 3, 1993, ruduo, p. 7. 


"2 Apie fašizmo grėsmę pokomunistinėse visuomenėse žr. Ralf Dahren- 
dorf. Reflections on the Revolution in Europe. New York, Random House, 
1990, p. 115. 

besiformuojančios nacionalinės jų partijos bei sąjūdžiai teikia vil- 
ties, kad uždarumo politika neįsigalės??. 


Išvada: gentinis susiskaldymas ar bendradarbiavimas? 


Visos pokomunistinio pasaulio šalys tam tikru mastu patiria 
tarp etnocentriškų autoritarinių tendencijų ir pliuralistinių libe- 
ralių krypčių atsirandančią įtampą. Jose vyksta kova tarp liberalių 
vertybių šalininkų ir tų, kurie palaiko vienalytės, uždaros tauti- 
nės valstybės pranašumą“. Vis dėlto, vien smerkdami nacionalis- 
tinę demagogiją, paveikslo visumos neišvysime; tiesą sakant, šiuo 
metu tiek Rytų ir Vidurio Europoje, tiek buvusioje Sovietų Sąjun- 
goje įsigali politinė demagogija. Buvę disidentai nušalinti, o jų 
sekėjai mėgina užgauti jautrias vis labiau irztančių ir nusivylusių 
gyventojų stygas. Todėl svarbu, kaip atkakliai teigia Stevenas Ses- 
tanovičius, neliberaliuosius demagogus atskirti nuo liberaliųjų. 
Tarp pastarųjų yra nacionalistinių demagogų, kurių ideologiją 
smarkiai veikia antikomunizmas. Remdamasis „Rucho“ sąjūdžio 
Ukrainoje pavyzdžiu, Sestanovičius prieina prie išvados: „anti- 
komunizmas padeda kurti tautinį identitetą, kuris nėra tik etni- 
nis. Jeigu Ukrainoje pavyks išplėtoti demokratiją, liberalieji de- 
magogai - faktiškai nacionalistiniai demagogai - tikriausiai pelnys 
daugiau pasitikėjimo“. Be to, tarpinės institucijos ir asociacijos, 
kurios paprastai vadinamos pilietine visuomene, gali sumažinti 
pavojų, kad perdėta nacionalinė karštinė ir fundamentalistinė 
retorika taps pogromų ideologija. Tokie miestai kaip kosmopo- 
litiška, daugiakultūrė Bosnijos sostinė Sarajevas arba Timisoara 


“* Isabel Fonseca. Bury Me Standing: The Gypsies and Their Journey. New 
York, Knopf. 1995. 


“* Vladimir Tismaneanu. Reinventing Politics: Eastern Europe from Stalin to 
Havel, papildytas leidimas. New York, Free Press, 1993. Ypač „After- 
word“ („Nationalism, Populism, Fascism, and Other Threats to Plura- 
lism in Eastern Europe“). 


" Steven Sestanovich. „The Hour of the Demagogue“. National Interest, 
1991, ruduo, p. 15. 

vakarinėje Rumunijos provincijos Banato dalyje yra pavyzdžiai, 
rodantys, kad etninių grupių bendradarbiavimas tikrai įmano- 
mas. Jeigu institucinis karkasas grindžiamas konsensusu ir teisė- 
tumu, tai aktyvi pilietinė visuomenė gali sutramdyti nacionalisti- 
nes aistras ir priešiškumą. Pokomunistinėse visuomenėse pilietinės 
pakraipos grupuočių ir partijų tikslas yra įdiegti susitapatinimo 
su demokratijos procesu jausmą. Ukrainoje tebevyraujanti pilie- 
tiškumo kaip kultūrinio, o ne etninio religinio identiteto vizija tik- 
riausiai yra pradžia, kuri galėtų įkvėpti ir kitas šalis. 

Radikalusis nacionalizmas veikia mitologinius vaizdinius ir 
baugina šalies suskaldymo (arba tautinių mažumų užsienyje per- 
sekiojimo) šmėkla. Priešas reikalingas tam, kad būtų galima su- 
kelti netikro solidarumo jausmą - tokį, kuris grindžiamas baime 
ir įtarumu, o ne pasitikėjimu ir konsensusu, - ir išvengti perėjimo 
prie tikro pliuralizmo. Todėl, mėginant atskleisti etninės įtampos 
ištakas pokomunistinėse visuomenėse, teisėtai kyla klausimas: 
„Kam tai naudinga?“; Kroatijos ir Serbijos atveju akivaizdu, jog 
išlaikyti baimės ir nestabilumo atmosferą yra suinteresuotas val- 
dantysis elitas. Kritiški inteligentai vadinami „Trojos arkliais“, o 
autoritarinio (arba pusiau autoritarinio) režimo valdžios išsau- 
gojimui prasimanomas prieš „nacionalinius interesus“ nukreip- 
tas visuotinis sąmokslas. 

Artimiausioje ateityje nacionalizmas neišnyks. Nacionalinis 
identitetas priklauso modernybei. Jis ir toliau Žadins stiprias emo- 
cijas, atsidavimą ir atkaklų pasišventimą. Tačiau šios nacionaliz- 
mo rūšys nebūtinai yra abipusiškai destruktyvios. Mažumos gali 
būti skatinamos prisidėti prie tolerantiškos, diversifikuotos civi- 
lizacijos kūrimo. Vienijantis Europai, Rytų ir Vidurio Europos tau- 
toms artėjant prie viršnacionalinių institucijų ir struktūrų, gali pa- 
aiškėti, kad tradicinis šventų sienų kultas atgyvenęs. Galima būtų 
tikėtis, kad po šių integracinių tendencijų Rytų ir Vidurio Euro- 
pos gyventojai savo autoritarinius ir populistinius lyderius prisi- 
mins taip pat, kaip ispanai prisimena Franco arba vokiečiai - isto- 
rines savo šalies katastrofas. Kad gelbėjimo teorija funkcionuotų 
kaip mobilizuojanti įsitikinimų sistema, reikalinga išplitusi bai- 
mė. Jeigu ekonominis pereinamasis laikotarpis vyks sėkmingai, 
jei susiformuos pilietinės visuomenės, o politinis gyvenimas bus 

grindžiamas konsensusu, tai tokie mitai neteks kerštingos savo 
galios. Neapykanta ir pavydas Žmogaus egzistenciją lydės visuo- 
met, tačiau politinis jų poveikis priklauso nuo to, kaip Žmonės 
geba organizuotis ir peržengti įsisenėjusio priešiškumo bei de- 
struktyvios beprotybės ribas. 


4 skyrius 


Atpirkimo ožių ieškojimas: fašizmas, antisemitizmas 
ir mitų kūrimas Rytų ir Vidurio Europoje 


Mes esame čia tam, kad prisimintume, kas 
įvyko, ir atsakingai tartume, kad „jie“ nebeturi 
to daryti. 


Umberto Eco, 1995 


Dėl apviltų lūkesčių kyla pyktis ir smunka dvasia. Paaiškėjo, 
kad audringai sveikintas demokratinių visuomenių atėjimas po- 
komunistiniame pasaulyje yra kur kas problemiškesnis ir labiau 
vingiuotas procesas, negu manyta iš pradžių. Pasibaigus pirma- 
jai pilietinio entuziazmo ir džiaugsmingų paneuropinių lozungų 
stadijai, šios visuomenės pasijuto paliktos vienos ir kad Europa 
(arba Vakarai) nebūtinai trokšta jas pripažinti visateisėmis „klu- 
bo“ narėmis. Tiesa, Berlyno siena, kaip apčiuopiamas simbolis, 
riba tarp dviejų pasaulių - to, kuriame klesti teisės ir gerovė (tegu 
ir netobulos), ir to, kurį valdo valdžios ištroškę sugedę oligarchai 
ir kuriame vyrauja nepritekliai, įtarumas ir baimė, - griuvo. Ta- 
čiau vis labiau aiškėjo, kad skirtumai tarp Rytų ir Vakarų (daugu- 
ma jų buvo ir iki komunizmo) išlieka žlugus leninizmui. 

Supratę, kad politinis išsivadavimas neatnešė ekonominio pa- 
gerėjimo nedelsiant, daugelis žmonių ėmė ilgėtis praėjusių auto- 
ritarinio tikrumo dienų. Tai, kas Rytų ir Vidurio Europoje (įskai- 
tant Rusiją ir kitas buvusios Sovietų Sąjungos šalis) sekė po to, 
daugeliu atžvilgių buvo nusiminimo, sudužusių iliuzijų ir abipu- 
sių kaltinimų atmosfera. Pagrindiniu politiniu lozungu vėl tapo 
klausimas: „Kas dėl to kaltas?“ Sugrįžo senieji mitai apie išdavys- 
tę, apleistų aukų dalią, kuriais neretai mojuoja apsišaukėliai tau- 
tos atpirkėjai. Kai individas pasijunta neišvengiamai atstumtas ir 
aplinkinį pasaulį suvokia kaip moralinę tuštumą, atsiranda pa- 
grindas naujoms nepakantumo atmainoms. Stigmos ir įniršio poli- 
tikos esmė yra nepakeliamas sugriauto orumo ir įžeisto išdidumo 
jausmas. Liberalusis individualizmas yra kaltinamas veidmai- 
niškumu, o parlamentarizmas laikomas tramplinu sugedusiems 

politikams. Socialinės suirutės ir moralinio chaoso laikais radika- 
lios nacionalistinės mitologijos išreiškia nuoskaudas tų, kurie ma- 
no, kad kitos grupės (vidaus ar išorinės) menkina jų bendruome- 
nę. Šiais mitais yra kuriamos grėsmingos infiltruotų priešų, 
paprastai siejamų su „demokratiniu mentalitetu“, vizijos. Taigi 
jau 1904 metais italų rašytojas, pagrindinis Mussolini fašistinės 
doktrinos įkvėpėjas Giovanni Papini davė valią savo neapykan- 
tai demokratiškų, liberalių visuomenės sluoksnių atžvilgiu: „Kad 
ką nors karštai mylėtum, privalai kažko nekęsti. Nė vienas geras 
krikščionis negali mylėti Dievo, jeigu nejaučia neapykantos šėto- 


*411 


nui“!. Šėtonas buvo „vidaus priešas“. 

1942 metais išleistame klasikiniame darbe apie nacizmo paki- 
limą vokiečių tremtinys politikos filosofas Sigmundas Neuman- 
nas Hitlerio sėkmę siejo su tuo, kad buvo daugybė valdančio po- 
litinio chaoso dezorientuotų bedarbių, nemačiusių savo ateities 
liberalioje santvarkoje. Nereikia pervertinti analogijų tarp trečio- 
jo dešimtmečio Vokietijos ir šiuolaikinės Rytų Europos, tačiau ne- 
galima ignoruoti ir stiprių šovinistinių pokomunistinio pasaulio 
gyventojų nuotaikų gajumo?*. Naudojantis politinės kovos su in- 
filtruotais priešais, grobuoniškais plutokratais ir svetimtaučių są- 
mokslais žargonu, šiomis nepatenkintomis masėmis (visų pirma 
pramonės darbininkais, kuriems privatizacijos procesas atneša 
pralaimėjimą, bet kartu ir augančiu intelektualiuoju proletariatu) 
lengva manipuliuoti: „Galima sakyti, jie yra mūsų dienų "politinė 
rezervinė armija" [...J. Jie yra politiniai sieliai. Jie tik parodo, kad 


! Walter L. Adamson. „Avant-Garde Political Rhetorics: Prewar Culture 
in Florence es a Source of Postwar Fascism“. History of European Ideas, 
t. 16, nr. 4-6, 1993, p. 754. 


mn 


Šiame skyriuje (tiesą sakant, ir knygoje) nesiekiu sukurti įspūdį, kad 
pokomunistinėse visuomenėse fašizmas įgauna grėsmingą pavidalą. Ga- 
lų gale juk viešosios nuomonės apklausos šiose šalyse rodo masinį pri- 
tarimą demokratinėms vertybėms ir institucijoms. Noriu išryškinti tik 
sąryšį tarp, viena vertus, dabartinių audringų socialinių bei kultūrinių 
aplinkybių ir, kita vertus, apmaudo simbolių bei pažiūrų konsteliacijų 
išsidėstymo. Tuo pat metu negalima pervertinti politinių mitų povei- 
kio, ką labai aiškiai parodė 1996 metų prezidento rinkimai Rusijoje: kaip 
tik kalbos apie išdavystę ir persekiojimą leido Ziuganovui ir jo atkurtai 
Komunistų partijai ištrūkti iš politinio geto ir tapti nacionaline jėga. 

kyla vandens lygis, galintis išardyti užtvankas. Nuolatiniai be- 
darbiai kelia pavojų esamai tvarkai; jie pavojingi ir revoliucijai. 
Jų radikalizmas netikras. Jis nesiremia esminiais klausimais, so- 
cialinių ir politinių blogybių ištakomis. Jis neturi šaknų, kadangi 
jie patys nėra įsišakniję visuomenėje. Jų revoliucija pirmiausia yra 
destruktyvi. Tai veiksmas, o ne atsakinga veikla. Tai - 'nihilizmo 
revoliucija''*. 

Neturėtume pamiršti, kad nacionalsocializmas buvo ne tik te- 
roristinė ideologija ir žudikiška diktatūra, o ir masinė pagunda, 
kurią kėlė nepakeliamas nerimo jausmas ir nepasitenkinimas li- 
beraliomis institucijomis. Tariant istoriko Fritzo Sterno žodžiais: 
„Iki 1933-ųjų buvo pagunda tikėti Hitleriu kaip išgelbėtoju, tikėti 
nacionaliniu atgimimu. Kelias į nacionalsocializmą vedė per as- 
meninių baimių, kolektyvinio nerimo ir pasipiktinimo dykumą. 
Magėjo pasiduoti diktatoriui, tikėti stebuklu. Hitleris pažadino 
žmogaus valią ir dievišką įžvalgą. [...] Daugumai žmonių buvo 
lengva nepastebėti to, kuo nacionalsocializmas yra grėsmingas ir 
radikaliai blogas. Jie griebėsi pseudoreliginės jo pusės, taip su- 
maniai ir tokioje daugybėje lygmenų pateikto pažado išvaduoti““. 
Žiūrint iš mūsų perspektyvos, šis soteriologinis radikalaus nacio- 
nalizmo kreipimasis yra nepaprastai svarbus: jis žada išgelbėji- 
mą per vertingų savo gebėjimų paaukojimą, jis pliekia liberalius 
Vakarus už savanaudiškumą bei atjautos stoką ir etninio grynu- 
mo vardu kursto minios instinktus. 

Tai, kas įvyko Serbijoje žlugus Jugoslavijai, yra tokios nacio- 
nalinės isterijos politikos įkūnijimas: politinės vertybės buvo pa- 
jungtos aukščiausiam nacionalinės didybės tikslui, ją apibrėžiant 
per atskirtį visų, kurie yra kito kraujo, išpažįsta kitą tikėjimą arba 
paprasčiausiai mato kitokios kultūros privalumus. Nacionalizmas 
virto valstybine religija, pirmapradiškumo mitu. Tas mitas tapo 


* Žr. Sigmund Neumann. Permanent Revolution: Totalitarianism in the Age 
of International Civil War. New York, Praeger, 1965, p. 31-32. Pratarmę 
šiam antrajam leidimui parašė Hansas Kohnas, vienas iš perspektyviau- 
sių nacionalizmo tyrinėtojų. 


* Fritz Stern. Dreams and Delusions: The Drama of German History. New 
York, Knopf, 1987, p. 149. 

karo ir karštligiškos propagandos, kurią rezgė istorijos apsėsti in- 
teligentai, talkininkaujami apokalipsinių, panašių į Slobodaną Mi- 
loševičių demagogų, įrankiu. Pasak paskutinio Amerikos amba- 
sadoriaus Belgrade Warreno Zimmermanno, „Jugoslavijos 
skilimas yra klasikinis primesto iš viršaus nacionalizmo pavyz- 
dys - manipuliuojamo nacionalizmo regione, kuriame taika isto- 
riškai vyravo ilgiau negu karas ir kurio ketvirtis gyventojų susi- 
tuokę su kitataučiais. Manipuliuotojai toleravo ir net provokavo 
etninį smurtą, siekdami sukelti nesantaiką, kurią spauda paskui 
galėtų sustiprinti, o tai skatintų smurtauti toliau“?. Daugelis po- 
komunistinių visuomenių pasirinko etniškai vienalytės bendruo- 
menės idealą, tai tiesa, tačiau tik Serbija jį pavertė karinga, visa 
apimančia ideologija, kurią materialiai ir žmogaus jėga palaikė 
didžiulė Jugoslavijos kariuomenės infrastruktūra. 

Kita vertus, nederėtų nekreipti dėmesio ir į Kroatijos valstybi- 
nės valdžios etnocentrinio autoritarizmo vaidmenį. Savamokslio 
istoriko Franjo Tudžmano nacionalistinis atsidavimas kyla iš visa 
apimančios neracionalios emocinės matricos: „nepaaiškinamų są- 
sajų su gimtuoju židiniu neįmanoma nei nuslopinti, nei nubrauk- 
ti“*. Homogenizuojantį identiteto supaprastinimą vien tik iki pri- 
klausymo pseudotranscendentinei kilmės bendruomenei įžvalgiai 
užfiksavo kroatų rašytoja Slavenka Drakulič: „Drauge su milijo- 
nais kitų kroatų buvau priremta prie tautiškumo sienos, spau- 
džiama Serbijos ir federacinės armijos ne tik iš išorės, bet ir nacio- 
nalinės homogenizacijos pačioje Kroatijoje. Štai ką su mumis daro 
karas: suveda į vieną dimensiją - naciją. Tačiau tokio tautiškumo 
problema yra ta, kad anksčiau mane apibūdindavo išsilavinimas, 
darbas, mintys, būdas ir - teisingai — taip pat ir mano tautybė, o 
dabar jaučiu, jog visa tai man atimta. Esu niekas, nes nebesu asme- 


nybė. Aš - viena iš 4,5 milijono kroatų“. 


* Warren Zimmermann. „Origins of a Catastrophe“. Foreign Affairs, t. 74, 
nr. 2, 1995, kovas-balandis,'p. 12. 


* Franjo Tudjman. Nationalism in Contemporary Europe. New York, Co- 
lumbia University Press, 1981, p. 272. 


" Slavenka Drakulic. The Balkan Express: Fragments from the Other Side of 
the War. New York, Norton, 1993, p. 51. 

Agrarinės, pastoralinės, neoromantinės etninio grynumo vizi- 
jos priešpriešinamos pilietiniam individualizmui. Vakarus palai- 
kantys liberalai laikomi „neturinčiais šaknų kosmopolitais“, ne- 
gebančiais pajusti mįslingo potraukio į etniškumą. Galbūt 
kruvinus dvidešimto amžiaus pabaigos etninius konfliktus būtų 
perdėta aiškinti „civilizacijų susidūrimu“. Vis dėlto faktas yra tas, 
kad pereinamasis laikotarpis Balkanuose atsilieka ir kad šių šalių 
elitas, kurį kadaise kontroliavo Otomanų ir carizmo imperijos, pa- 
laikė ne pilietinį, o etninį savo tautų apibrėžimą. Tačiau ir vėl čia 
ne tik religinio ar kultūrinio palikimo dalykas, taigi Samuelis Hun- 
tingtonas nepakankamai įvertina komunistinio palikimo ir šių lai- 
kų elito vaidmenį, rašydamas: „Ryškiausiai Europą dalijusią ge- 
ležinę ideologijos uždangą pakeitė aksominė kultūros uždanga““. 
Šių naujų neapykantos ir įsiūčio kupinų sąjūdžių ištakos yra ne 
tik kultūrinės ar civilizacinės, o ir politinės. Kaip tik politinis eli- 
tas (arba „organiškieji“ jo inteligentai) švaistosi kalbomis apie at- 
skirtį. Jos vėliau tampa neliberalių demagogų amunicija. Kaip tik 
inteligentijos elitas yra atsakingas už nesiliaujantį istorijos perra- 
šinėjimą (arba valymą), vadovaujantis savanaudiškais, vienadie- 
niais interesais“. 

Kuo stipriau juntama atskirtis, istorinis nereikalingumas ir so- 
cialinė įtampa, tuo didesnė pagunda versti atpirkimo ožiais tuos, 
kurie laikomi kitokiais, „nenormaliais“. Rasistinėse fantazijose toks 
tariamas „nenormalumas“ niekinamose karikatūrose žydus (ar 
juodaodžius) vaizduojant tarsi išsigimėlius tampa absurdiškas. 
Piktųjų dvasių išvarymo procesijos, simboliniai persekiojimo ri- 
tualai bendruomenės organiškos vienybės sutvirtinimui supina- 
mi su magija ir paslaptingumu: „Toks persekiojimo mechanizmas 
kolektyvinį aukų, greitai susivienijančių prieš mažumas dėl men- 


* Samuel Huntington. „The Clash of Civilizations?“. Foreign Affairs, t. 72, 
nr. 3, 1993, vasara, p. 31. Ar galima Miloševičiaus ir Tudžmano konflik- 
tą rimtai laikyti susidūrimu tarp Rytų ir Vakarų? 


* Apie Rumunijos kultūrinio elito vaidmenį tiek praeitį (fašistinę ir ko- 
munistinę) prisiimant, tiek neigiant žr. Dan Pavel. Etica lui Adam, sau de 
ce rescriem istoria (Adomo etika, arba kodėl perrašinėjame istoriją). Bu- 
charest, Editura Du Style, 1995. 

kos pastarųjų integracijos, nerimą ir nusivylimą pakeičia nusira- 
minimu“““. Tuo pat metu Renė Girard'as priduria, kad atpirkimo 
ožių ieškojimas nėra paprastas kaltės priskyrimas, remiantis są- 
moningu istorinių faktų falsifikavimu. Dvasinis mechanizmas yra 
kur kas sudėtingesnis, taigi ieškantysis atpirkimo ožių neabejoja, 
kad auka bausmės visiškai nusipelnė: „Persekiotojai tiki savo au- 
kos kaltumų; jie įkalinti persekiojimo iliuzijos, kuri yra ne tik idė- 
ja, bet ištisa vaizdinių sistema. Šios sistemos varžtai leidžia mums 
kalbėti apie persekiotojo nesąmoningumą, o tą įrodo faktas, jog tie, 
kurie šiandien labiausiai įgudę pastebėti kitų atpirkimo ožius (Die- 
vas mato, mes tą mokame gerai), nesugeba atpažinti savųjų“!!. 
Taigi tariama grėsmė bendruomenės išlikimui identifikuoja- 
ma su tais individais ir grupėmis, kurie dėl savo kilmės, religijos 
arba kultūrinių modelių negali būti suvesti į homogenizuojantį 
tos grupės identitetą. Taigi disidentai, kritiškai nusiteikę inteli- 
gentai bei etninės arba seksualinės mažumos apšaukiami patoge- 
niniais, užkrečiamais skaldymo veiksniais („parazitais“) ir pa- 
smerkiami atskirčiai arba - kraštutiniu atveju - sunaikinimui", 
Radovanas Karadžičius šį postūmį išreiškė pripažindamas, jog 
Sarajevą, keturis amžius buvusį etninės tolerancijos ir mandagu- 
mo simboliu, įsivaizduoja „kaip Berlyną tebestovint sienai“. Taigi 
demonizuojamas pašalietis turi būti eliminuotas prievarta, kad 
būtų galima apsaugoti bendrą kilmę turinčios etninės bendruo- 
menės susitelkimą, atmintį ir likimą. Ekstremalus Rusijos nacio- 
nalistas demagogas Vladimiras Žirinovskis atvirai pareiškė dau- 


'* Renė Girard. The Scapegoat. Baltimore, Johns Hopkins University Presss, 
1986, p. 39. 


"Ten pat, p. 40-41. 


1? Šio poreikio ištakos siekia Prancūzijos revoliucijos laikus. 1793 metų 
gruodžio 25-tąją Maximilienas Robespierre'as „Traktate apie revoliuci- 
nės vyriausybės principus“ dėl visų krizių kaltino svetimtaučius. 1794 
metų balandį Visuomenės saugumo komitetas svetimtaučių įstatymu 
uždraudė jiems užimti visuomenines pareigas ir atėmė pilietines teises. 
Pasirėmus jakobiniška „amalgamacijos“ logika, įstatymas pritaikytas 
ir buvusiems diduomenės nariams. Žr. Julia Kristeva. „The Strangers“. 
Paritsan Review, 1991, žiema, p. 88-100. 


5 Zimmermann, „Origins of Catastrophe“, p. 20. 

giatautės valstybės nepripažįstąs: „Internacionalizmas reiškia 
mišinį; nacionalizmas reiškia kokybę. Nacionalizmas yra tarsi 
atskiras, o ne daugiabutis namas [...]. Jeigu pripažįstame, kad 
kuriame tautinę valstybę su tautine ideologija be jokių „eu- 
roazijizmų“ ar „atlantizmų“, tai pirmasis mūsų uždavinys yra 
nustatyti nacionalines sienas. Jos turi būti aiškiai nubrėžtos ir 
gerai užrakintos“'“. 

Vadovaujantis tokia diskriminacine logika, žydas tampa tik- 
riausiu svetimtaučiu, keliančia grėsmę etniniam rojui ardomąja 
jėga. Antisemitizmu kaip politiniu mitu remiamasi ne todėl, kad 
jis teisingas - tokiame kontekste tai neaktualu, - o todėl, kad jis 
veikia emocijas. Pasak Georgeso Sorelio, politiniai mitai „yra ne 
apibūdinimas, o apsisprendimo veikti išraiška“ ". 

Grėsmingas, konspiracinis „kitų“, kurie vaizduojami visaga- 
le, visiškai susivienijusia grupe, egzistavimas yra fantazija, ne- 
leidžianti vyraujančiai nacijai perprasti savo pačios poreikių ir 
realių interesų. Net ir holokaustą antisemitas laiko žydų prasi- 
manymu, skirtu įdiegti nežydams kaltės ir gėdos jausmą. Sunkiai 
įsivaizduojamas „Shoah“ unikalumas atmetamas stalinizmo pa- 
darytų žiaurumų vardu: Gulagas (tendencingai siejamas su žydų 
dalyvavimu represiniame komunistų aparate) yra argumentas 
prieš tuos, kurie ragina ištirti fašistinę praeitį. Slovėnijos sociolo- 
gas ir psichoanalitinis mąstytojas Slavojus Žižekas, taikliai api- 
būdindamas antisemitines fantazijas, laiko jas neurasteniškos rex 
akcijos į tai, kad visiškai vienalytė, panaši į korporaciją nacionalinė 
būtis neįmanoma, apraiškomis. Net būtų galima sakyti, kad tota- 
litariniai (dešiniųjų ar kairiųjų) sąjūdžiai, siekdami mobilizacinių 
tikslų, privalo turėti tokius „kitus“: „Fašizmui „žydas“ yra prie- 


* Žr. Graham Frazer, George Lancelle. Absolute Zhirinovsky: A Transpa- 
rent View of the Distinguished Russian Statesman. New York, Penguin Bo- 
oks, 1994, p. 139. 


I5 Georges Sorel. Reflections on Violence. London and New York, Collier 
Books, 1961, p. 50. Turiningą politinės Sorelio filosofijos aptarimą žr. 
Zeev Sternhell, Mario Sznajder, Maria Asheri. The Birth of Fascist Ideology: 
From Cultural Rebellion to Political Revolution. Princeton, Princeton Uni- 
versity Presss, 1994. 


ATPIRKIMO OŽIŲ IEŠKOJIMAS 163 


monė atkreipti dėmesį į savo paties neįmanomumą: pozityviu sa- 
vo buvimu jis yra tik visiško totalitarinio projekto neįimanomumo 
įkūnijimas. [...] Visa fašistinė ideologija suformuota kaip kova su 
elementu, kuris išlaiko imanentinį paties fašistinio projekto ne- 
įmanomumą: „žydas“ yra tik fetišinis tam tikro fundamentalaus 
blokavimo įkūnijimas“ ''“, 

„Žydų“ pavertimas grėsmingų svetimtaučių figūra eina išvien 
su siauru tautinės istorijos fetišizavimu ir piktu bet kokių mėgini- 
mų jį demistifikuoti smerkimu. Raginimus išsklaidyti pronacisti- 
nes arba paprasčiausiai autoritarines praeities figūras (Rumuni- 
jos maršalą Ioną Antonescu, Vengrijos regentą admirolą Miklosą 
Horhny arba popilsudskinį Lenkijos pulkininkų režimą) supan- 
čią aurą dauguma Rytų Europos gyventojų - politikų ar paprastų 
piliečių - laiko mėginimais sumenkinti jų nacionalinį orumą, įžeisti 
garbės jausmą ir apjuodinti praeitį. Kai išnyksta visi kiti pasidi- 
džiavimo ir kolektyvinio identiteto šaltiniai, praeitis tampa įteisi- 
nimo principu, o mitai atgaivinami tam, kad patvirtintų istorinį 
grupės pirmapradiškumą, kultūrinį pranašumą ir pasipūtėliškas 
pretenzijas į teritorinį dominavimą. Aistringas vokiečių romanti- 
kų filosofo Johanno Gottlobo Fichte's šūkis, tapęs šiuolaikinio na- 
cionalizmo pagrindu, etnocentriškai nusiteikusių kovotojų Rytų 
Europoje ausiai skamba tarsi muzika: „Taigi tauraus Žmogaus ti- 
kėjimas savo įtakos amžinumu net ir šioje žemėje grindžiamas 
viltimi, jog tauta, iš kurios jis kilęs, yra amžina, ir ta jos ypatybe, 
kad pagal nerašytą įstatymą, apie kurį kalbėjome, į ją neįsimaišo 
ir jos negadina svetimas elementas, nepriklausantis to įstatymo 
funkcijų visumai“"?. Taigi etninės ar kitos mažumos laikomos ne- 
ramumų ir nesantaikos šaltiniu, abejotinai lojaliomis tautos išliki- 
mui vaidingomis grupėmis. Jas privalu nutildyti, kad įsivyrautų 
dominuojančios grupės kalba. 


I6 Slavoj Žižek. The Sublime Object of Ideology. London, Verso, 1989, p. 127. 


'7 Johann Gottlob Fichte. Addresses to the German Nation. 1808, cit. iš Com- 
munism, Fascism, and Democracy, red. Carl Cohen. New York, Random 
House, 1972, p. 286. 

Praeitis, kuri niekuomet neišblėsta 


Atrodo, kad praeities neigimas, sunkiai įveikiama savigaila ir 
savęs idealizavimas pradinėse demokratijos stadijose Rytų Euro- 
poje, ir ne tik ten, yra užkrečiamas. Prisiminkime nesibaigiančius 
vokiečių, prancūzų, italų ir austrų debatus dėl rezistencijos, kola- 
boravimo ir bendrininkavimo genocido akcijose Antrojo pasauli- 
nio karo metais. Pasibaigus Antrajam pasauliniam karui, Prancū- 
zijos politinė valdžia tik daugiau kaip po dviejų dešimtmečių 
pripažino, kad Vichy režimo pagrindu buvo tvirtas antisemitiz- 
mas ir kad prancūzų pareigūnai (tiek Vichy kontroliuojamos sri- 
ties, tiek nacių okupuotos Prancūzijos dalies) talkininkavo vokie- 
čiams, deportuodami žydus į naikinimo stovyklas. Buvusio 
prezidento, socialisto Francois Mitterand'o pozicija (šiuo požiū- 
riu ji atitinka nuo seno gerbiamą degolininkų traktuotę) buvo ta, 
kad institucinis 'ir teisėtas pažiūrų skirtingumas bei Vichy reži- 
mas buvo suskaidęs Prancūzijos valstybę, todėl Respublikai nėra 
reikalo atsiprašyti už nusikaltimus, kuriuos padarė neteisėta vy- 
riausybė"“. Tai, kad fašistinė ideologija gimė ne Vokietijoje, o Pran- 
cūzijoje, daugelis prancūzų inteligentų, tarp jų - Isaiah Berlinas ir 
Zeevas Sternhellas - net ir dabar laiko skandalu". 


" Pavyzdžiui, 1994 metų rugsėjo mėnesį Mitterand'as pareiškė: „Prancū- 
zijos vardu aš neatsiprašinėsiu. Respublika su tuo neturi nieko bendro. 
Nemanau, kad Prancūzija už tai atsakinga.“ Ironiška, bet tik 1995 metais 
ką tik išrinktas degolinių pažiūrų prezidentas Jacguesas Chiracas šiam 
nenorui prisiimti atsakomybę padarė galą, atvirai pareikšdamas: „Šios 
tamsios valandos amžiams suteršė mūsų istoriją ir yra įžeidimas mūsų 
praeičiai bei tradicijoms. Taip, prancūzai, Prancūzijos valstybė parėmė 
nusikalstamą okupantų beprotybę.“ Žr. Marlise Simons. „Chirac Affirms 
France's Guilt in Fate of the Jews“. New York Times, 1995, liepos 17. Dau- 
"giau šiuo klausimu žr. Susan Zucotti. The Holocaust, the French and the 
Jews. New York, Basic Books, 1993. Apie Mitterand'o ryšius jaunystėje su 
tarpukario radikaliais dešiniaisiais žr. Tony Judt. „Truth and Consegu- 
ences“. New York Review of Books, 1994, lapkričio 3, p. 8-12. 


9 Žr. Sternhell ir kt. The Birth of Fascist Ideology; dar žr. puikią sero Isaiah 
Berlino studiją „Joseph de Maistre and the Origins of Fascism“ jo kn. 
The Crooked Timber of Humanity: Chapters in the History of Ideas. New 
York, Knopf, 1991, p. 91-174. Kaip ir Sorelis, de Maistre'as padarė di- 
delę įtaką mistiškų Rumunijos revoliucionierių, visų pirma jaunojo Mir- 

Vis labiau ryškėja fašizmo menkinimo tendencija. Pavyzdžiui, 
Italijos neofašistinio „Nacionalinio aljanso“ lyderis Gianfranco Fi- 
ni, kurį į pagrindinę politiką įtraukė lemtingieji 1994 metų kovo 
rinkimai, bukai garbino diktatorių Benitto Mussolini kaip „didžiau- 
sią amžiaus valstybės veikėją“*?. Prieš kelerius metus toks pareiš- 
kimas būtų sukėlęs moralinį šoką, tačiau atrodo, jog dauguma ita- 
lų pamiršo, kas yra fašizmas: tai buvo sistema, kuri neigė asmens 
teises, tyčiojosi iš teisingumo, griovė pilietinę visuomenę, piliečius 
pajungė viską kontroliuojančiai, visur prasismelkiančiai policinei 
valstybei ir ištisų žmonių grupių nelaikė žmonėmis*!. Italijos pofa- 
šistų arba neofašistų rinkiminė sėkmė iš dalies skatina iš naujo api- 
brėžti dešiniojo sparno radikalizmą, suteikti jam respektabilumo 
išorę ir aprūpinti retorika, atliepiančia šiose šalyse stiprėjančias nuo- 
taikas, nukreiptas prieš svetimtaučius bei emigrantus. Šis pomo- 
derniškasis fašizmas nėra atviras antisemitizmas, tačiau išreiškia 
režimų bei lyderių, kurių politikos kertinis akmuo buvo rasizmas, 
nostalgiją. Pasak italų sociologo Franco Ferrarotti, „aš juos pava- 
dinčiau atmieštais fašistais. Tai respektabilaus, padoraus fašizmo 
rūšis, nors skamba paradoksaliai. Be to, jie išreiškia šios šalies nuotai- 
ką, labai konservatyvios šalies, kurią sukūrė, ir sukūrė greitai, 


daugybė žmonių. Jie nori ją išsaugoti, taigi krypsta į dešinę“ “. 


cea Eliade's ir E. M. Ciorano, politinių doktrinų susiformavimui. Emig- 
ravęs į Prancūziją ir visiškai atsiribojęs nuo savo fašistinės praeities, 
Cioranas parašė vieną iš turiningiausių Josepho de Maistre'o rašytos 
kritikos, nukreiptos prieš modernybę, interpretacijų; Isaiah Berlinas la- 
bai vertino Ciorano įžvalgas. Žr. E. M. Ciorano apybraižą „Joseph de 
Maistre: An Essay on Reactionary Thought“ jo kn. Anathemas and Ad- 
mirations. New York, Arcade Publishing /Little Brown, 1991. 


20 Žr. Alan Cowell. „Leader of Italian Neo-Fascist Praises Mussolini“. New 

"York Times, 1994, balandžio 2. Geriausias šaltinis apie Italijos fašizmą 
tebėra Renzo de Felice. Le fascisme: Un totalitarisme ū Vitalienne. Paris, 
Presses de la Fondation Nationale de Sciences Politigues, 1988. Origi- 
nalas italų kalba išleistas 1981 metais. 


*! Praeities neigimas ir „rūšinio fašizmo“ atgijimas meistriškai išnagrinė- 
tas Umberto Eco. „Ur-Fascism“. The New York Review of Books, 1995, 
birželio 22, p. 12-15. 


22 Žr. Alan Cowell. „Italy's Neo-Fascists: Have They Shed Their Past?“ 
New York Times, 1994, kovo 31. 

Siekdami revizionistinių tikslų perrašyti istoriją pagal savo pa- 
žiūras, neofašistai nutylėjo Mussolini po 1938-ųjų vykdytą anti- 
semitinę politiką ir visą dėmesį sutelkė į ankstyvuosius jo laimėji- 
mus visuomeniniame darbe, administravime bei antikorupcinėse 
kampanijose. 

Austrijos dešiniųjų „Laisvės partijos“ lyderis Jorgas Haideris, 
kreipdamasis į elektorato sluoksnius, nusivylusius įvesta partine 
sistema, taip pat švaistėsi ksenofobiškais lozungais. Nusistatęs 
prieš imigrantus, skelbdamas populistinius lozungus „Austrija - 
austrams“, Haideris dažniausiai nepritaria demokratinei politi- 
kai. Prieš santvarką nukreipta retorika jam padeda atrodyti būsi- 
muoju tautos atpirkėju. Pasak jo: „Italijos politinė sistema griūva 
todėl; kad sugedusi. Po kelerių metų tas pat bus Austrijoje ir tuo- 
met atsiras visiškai nauja politinė sistema“2. Šiame pareiškime 
nesunku įžvelgti revoliucingą antivalstybinį užsidegimą ir kse- 
nofobišką aistrą; o tai visuomet buvo fašizmo ženklas. 

Naujieji dešiniųjų sąjūdžiai, kritikuodami liberalius priešinin- 
kus, vartoja nacionalinės savigynos diskursus. Blogis įžvelgiamas 
tiek liberalios sistemos (kurią viešai smerkia kaip „humanistinį 
etosą') silpnybėse, tiek svetimtaučiuose, kurie piktnaudžiauja kil- 
niaširdišku prieglobsčiu ir imigracinės politikos privalumais. Pa- 
kantumas dažniausiai laikomas liberalaus ištižimo išraiška - pa- 
grindine grėsme šalies ateičiai, - o pliuralistinės vertybės 
sukarikatūrinamos, kad naujieji radikalai atrodytų kaip „įstaty+ 
mo ir tvarkos“ šalininkai. Italų neofašistinio jaunimo lyderio 
Giuseppe Scopelitti žodžiais tariant, „mes nuo kairiųjų skiria- 
mės vertybėmis. Kairieji pritaria abortams ir eutanazijai, o mes 
prieštaraujame. Kairieji nori liberalizuoti narkotikų vartojimą, o 
mes esame prieš. Mes manome, kad visuomenės centre turi būti 
šeima, ir nenorime matyti tokios Europos, kurioje įteisinamos ho- 
moseksualų santuokos“. Tokias pat pažiūras dažnai išreiškia pran- 
cūzų dešinieji, susitelkę į Jean-Marie Le Peno Nacionalinį frontą. 


3 Žr. Craig Whitney. „In Europe, the Right Also Rises“. New York Times, 
1994, lapkričio 14. 


4 Žr. William Drozdiak. „Italian Neo-Fascists Move toward Center, but 
Europe Still Frets“. Washington Post, 1994, gegužės 20. 

Vokietijoje nacistinė praeitis išlieka nuolatiniu atramos tašku, 
šiais laikais motyvuojančiu politines ir strategines alternatyvas. 
Simptomiška yra istorinė, verčianti perkratyti sąžinę polemika 
(Historikerstreit) dėl holokausto unikalumo, kurios pradininkas bu- 
vo istorikas Ernstas Nolte, genocidinę nacių diktatūrą sąlygiškai 
priskyręs „Europos pilietiniam karui“; iš dalies tai yra konserva- 
tyvi kryptis, siekianti atgaivinti nacionalinį vokiečių išdidumą?. 
Sprendimas iki 2000 metų perkelti sostinę iš Bonos į Berlyną su- 
kėlė audringų debatų ir polemikų tarp tų, kurie mano, kad praei- 
tis neturi valdyti dabarties, ir tų, kurie, kaip sociologijos filosofas 
Jūrgenas Habermasas, bijo, kad atkūrus šį tradicinį imperinės ga- 
lios simbolį gali prisikelti senieji vokiškojo nacionalizmo demo- 
nai. Tačiau tokio pavojaus pervertinti nereikėtų. Demokratinės 
tradicijos Vokietijoje susijungė, ir jokia pagrindinė politinė partija 
nei sąjūdis nekelia rimto pavojaus konstituciniam šalies konsen- 
susui. Vokietijos patirtis rodo, kad esant demokratinėms valdy- 
mo formoms pasirengimą stoti prieš praeitį ir su ja susitaikyti 
palankiai veikia laisvas priėjimas prie archyvinių šaltinių, nevar- 
žomų ryšio priemonių tinklo buvimas ir nusistovėjusios laisvo 
idėjų bei informacijos platinimo tradicijos““. 

Romantizuojamos praeities nostalgija ir linkusių į smurtą kse- 
nofobiškų judėjimų plitimas pažangiosiose demokratijose nėra fa- 
šizmo arba nacizmo atsigavimas pirmine jo prasme. Šios grupuo- 
tės retai perima biologinį Hitlerio rasizmą ir maniakišką fiksaciją 
į žydus. Neofašistai, sutelkdami dėmesį į etninius skirtumus ir 
ragindami išstumti nacijai nepriklausančias mažumas, sustiprina 
liberaliose valstybėse egzistuojančią nepripažinto rasizmo ten- 
denciją. Tačiau būtų per drąsu teigti, kad, pasak prancūzų poli- 
tinio filosofo Etienne'o Balibaro, „rasizmas tapo visuotinis“. Iš 


* Išsamią šios istorinės polemikos analizę Vokietijoje žr. Charles Maier. 
The Unmasterable Past: History, Holocaust, and the German National Identi- 
ty. Cambridge, Harvard University Press, 1988. 


?6 Įžvalgią Vokietijos žmonių ir politinių dramų po 1989-ųjų analizę žr. 
Mark Fisher. After the Wall: Germany, the Germans and the Burdens of His- 
tory. New York, Simon and Schuster, 1995. 


"7 Etienne Balibar. Masses, Classes, Ideas: Studies on Politics and Philosophy 
before and after Marx. New York and London, Routledge, 1994, p. 199. 

tikrųjų visuotiniu reiškiniu tapo tik savo šaknų ieškojimas, ilge- 
sys identiteto saitų, kurie, keldami šiltus jausmus ir brangius pri- 
siminimus, gali suvaidinti pasaulietinio tikėjimo vaidmenį. Galų 
gale juk žodis „religija“ tikriausiai kilęs iš lotyniško religare - su- 
sieti, tvirtai pririšti. Kaip pastebi istorikas Johnas Lukacsas, tai, 
jog neofašistinis „Italijos socialinis sąjūdis“ pakeitęs pavadinimą 
tapo „Nacionaliniu aljansu“, yra ne tik taktinė priemonė: „Vieno- 
kios ar kitokios formos nacionalizmas tebėra galingiausia pasau- 
lyje politinė jėga, religijos pakaitalas. [...] Tačiau diktatūrų era, 
ypač Europoje, praėjo. Nostalgija politikoje dažnai tampa politi- 
kos elementu, bet niekuomet netampa ją valdančia jėga“ 2. 

Šitaip gali būti tik konsoliduotose demokratijose, tačiau vargu 
ar galima tą pat neabejojant pasakyti apie pokomunistinį pasaulį. 
Pokomunistinių visuomenių piliečiai desperatiškai ieško savigar- 
bos šaltinių, tačiau dabartyje psichologinių stimulų taip maža. Nie- 
kas nepaneigs,kad natūralus, teisėtas tautinis išdidumas daugu- 
mai šių visuomenių buvo ilgai draustas. Vis dėlto, problema glūdi 
tame, kad uždarumą skatinantis nacionalizmas tampa ne išsiva- 
duojamąja, o prievartos jėga. Socialinės ir institucinės suirutės lai- 
kais vienos grupės pretenzijos į orumą laikomos nesuderinamo- 
mis su panašiomis kitų grupių aspiracijomis: „Nacionalizmas taip 
įsisiautėjo, kad jeigu organizmo, kuriam priklausau, poreikių ten- 
kinimas tampa nesuderinamas su kitų grupių tikslais, tai aš, arba 
visuomenė, kuriai neatsiejamai priklausau, neturi kito pasirinki- 
mo kaip tik priversti jas nusileisti, jeigu reikia - jėga“. 


Pasak Balibaro, klasių konfliktą laikančio pagrindine politinio proceso 
interpretavimo paradigma, bet kuri nacionalizmo forma yra pralaidi 
nesaikingumui: „Aš neradau jokių priemonių nubrėžti demarkacinei 
linijai tarp „patriotizmo“ ir „nacionalizmo“, arba, jei jums taip labiau 
patinka, tarp švaraus, nuosaikaus, gynybinio nacionalizmo, kurio tiks- 
las - tik išsaugoti identitetą, ir agresyvaus nacionalizmo, vedančio prie 
imperialistinės politikos arba vidinės etninių mažumų priespaudos“ 
(p. 202). Kad ir ką galvotume apie Balibaro teoriją, jis iškelia labai rimtą 
klausimą: kas skiria atskirties nacionalizmą nuo atvirojo. 


28 John Lukacs. „Back from the Dead: Benito Mussolini“. New York Times 
Magazine, 1994, liepos 24, p. 17. 


* Isaiah Berlin. Against the Current: Essays in the History of Ideas. Har- 
mondsworth and New York, Penguin Books, 1982, p. 343. 

Radikalieji pokomunistinės Vengrijos, Lenkijos, Rusijos ar Ru- 
munijos nacionalistai čia ir vėl prasimano, kad visų blogybių šal- 
tinis yra Žydai, liberalai, kritiški inteligentai*?. Be to, demonizuoja 
viską, kam pritaria komunistai. Jei komunistai skelbėsi marksis- 
tais, - argumentuoja hipernacionalistai, - tai pačioje socializmo 
idėjos užuomazgoje turėjo būti kas nors blogo, slaptas troškimas 
pavergti tautas ir primesti joms „judėjų“ dominavimą. Vakaruo- 
se tokios idėjos kyla tik ekstremistams. To paties negalima pasa- 
kyti apie pokomunistines visuomenes, kur fantazijos apie perse- 
kiojimus tuoj pat suteikia dvasinio pasitenkinimo platiems 
nusivylusių individų sluoksniams. 

Rytų Europoje ir buvusioje Sovietų Sąjungoje įsisenėjusių, ska- 
tinamų pavydo klaidingų įsitikinimų ir savanaudiškų prasima- 
nymų liekanos įėjo į naujus keršto ir atpirkimo mitus. Atsirado 
nacionalistinių postringavimų apie neapykantą, už viską, kas nu- 
tiko, kaltinančių „komunizmą atnešusius“ svetimtaučius. Tai aiš- 
kiai matyti Rusijoje, kur marga juodųjų ir raudonųjų (stalinistų, 
fašistų, juodašimtininkų, stačiatikių fundamentalistų) koalicija 
naudojasi judėjiškojo komunizmo mitu, pateikiančiu tiesioginių 
atpirkimo ožių išlieti liaudies nepasitenkinimui ir paplitusioms 
istorinės klaidos nuotaikoms. Genadijaus Ziuganovo politiniuo- 
se rašiniuose „baltoji“ didvyriško nacionalizmo ir imperinės di- 
dybės tema susipina su „raudonuoju“ lygybės ir socialinio teisin- 
gumo aukštinimu: „Suvienijusi 'raudonųjų socialinio teisingumo 
idealą, kuris savotiškai yra ankstyvasis "dangiškosios tiesos - bū- 
tent "visų lygybės prieš Dievą - pagrindimas, su "baltųjų" nacio- 
nalinio valstybingumo, suprantamo kaip amžių senumo šventų 
tautos siekių egzistavimo forma, idealu, Rusija galų gale pasieks 
ilgai lauktą visų visuomenės sluoksnių ir klasių konsensusą ir at- 
kurs didžiosios valstybės galią, kurią perdavė protėvių kartos, 
įgijusios ją per savo kančias bei drąsą ir pašventinusios didvyriš- 
kos Tėvynės istorijos sielvartu!'*! | 


30 Žr. Eugen Weber. Varieties of Fascism: Doctrines of Revolution in the Twen- 
tieth Century. Malabar, Fl, Krieger, 1982, p. 17-18. 


31 Genadij Ziuganov. Deržava. Maskva, Informpečiat, 1995, p. 33, cituoja- 
ma Veljko Vujaciciaus pranešime „Between Left and Right: Russian 

Siekdami sukelti pyktį ir suversti kolektyvinę kaltę tam tik- 
roms etninėms kultūrinėms arba religinėms grupėms, visų poko- 
munistinių visuomenių politiniai veikėjai naudojasi išankstiniu 
liaudies nusistatymu ir prietarais. Jeigu Slovakija tarptautiniu po- 
žiūriu yra izoliuota, tai ne dėl vyriausybės priešiškumo libera- 
lioms vertybėms, o dėl sionistų ir vengrų žalingų machinacijų. 
Lygiai taip pat Kroatija, kritikuojama dėl autoritarinės preziden- 
to Franjo Tudžmano politikos, perkelia kaltę ant serbų arba tų 
pačių žydų. O dėl Serbijos, tai šios šalies parijaus statusas tarp- 
tautinėje bendruomenėje aiškinamas ne agresija prieš Bosniją ir 
albanų persekiojimu Kosove, o kažkokiu keistu pasauliniu są- 
mokslu, kurį rezga Vokietija, Vatikanas ir, žinoma, žydų kontro- 
liuojama Vakarų žiniasklaida. 

Nėra gajesnės, atsparesnės ir tragiškai veiksmingesnės už an- 
tisemitizmą atpirkimo ožių ieškojimo ir keršto mitologijos. Pavė- 
luotos ir neretai iškraipytos modernizacijos laikotarpiu antisemi- 
tizmas tiesiogiai ar netiesiogiai lydėjo daugumos šių tautų politinę 
ir kultūrinę raidą. Paprastai jų susidūrimas su modernybe sutap- 
davo su žydų emancipacija, kova dėl mažumų teisių bei feodali- 
nių, agrarinių ir bendruomeninių egzistavimo formų nykimo. Žy- 
dai buvo laikomi transformacijos ir inovacijos veiksniu. Negana 
to, dėl jų ryšio su kapitalistine santvarka ir institucijomis kseno- 
fobija, nusistatymas prieš industrializavimą ir Vakarus tapo ku- 
pinu apmaudo konglomeratu. Antisemitizmas buvo pagrindinė 
ideologinė tarpukario antidemokratinio ir antikapitalistinio na- 
cionalizmo sudedamoji dalis. Dabar, kai vėl kyla rinkos ekono- 
mika, o individai susiduria su netikėtais ekonominiais sunkumais, 
vieši seno priešiškumo ir neapykantos protrūkiai nėra visiškai at- 
sitiktinis reiškinys. Net būtų galima sakyti, kad šios nuotaikos ne- 
buvo išnykusios, o tik slėpėsi po leninistinio žargono priedanga 
ir buvo mažiau pastebimos. Iš tikrųjų komunistinė propaganda nuo- 
latos diegė kolektyvizmą ir nepasitikėjimą liberalizmo principais. 


Nationalism and the Third Way“, pateiktame konferencijai „Neo-Com- 
munism and Democratic Change“. Freedom House and Johns Hopkins 
University Foreign Policy Institute, Washington DC, 1995, lapkričio 9- 
10, p. 18. 

Paradoksalu tai, kad šiomis dienomis antisemitizmas Rytų Eu- 
ropoje (bet ne buvusioje Sovietų Sąjungoje) funkcionuoja beveik 
visiškai be realaus taikinio - be žydų. Stulbinanti šios kraštutinės 
ironijos išraiška yra Lenkijoje paplitęs anekdotas: 

— Kodėl jūs turite antisemitizmą, jeigu nebeturite žydų? 

— Ogi todėl, kad turime ir transporto kamščius, nors neturime 
automobilių. 

Kitaip tariant, sutapatindamas nesamus žydus su tautos ne- 
laimių nuo komunizmo iki pereinamojo laikotarpio ekonominio 
liberalizmo, įskaitant staigiai kylančias kainas ir smunkantį gy- 
venimo lygį, milžinišką socialinių sluoksnių atotrūkį ir didėjantį 
nedarbą, priežastimis, antisemitizmo funkcija pirmiausia simbo- 
linė. 

Antisemitizmo reikšmė visų pirma yra susijusi su poreikiu su- 
kurti tiesioginio priešo paveikslą. Taigi etniškai grynos bendruo- 
menės propaguotojai į politinį diskursą vėl integruoja kultūrinių, 
dažniausiai religinių tradicijų istoriškai perduotus antisemitinius 
stereotipus. Ryškiausio vengrų politinio mąstytojo Istvano Bibo 
žodžiais tariant, „antisemitai yra tie, kurie iš įvairių pavojingų 
žydiškų savybių, jų godumo ir sukčiavimo, politines bei morali- 
nes vertybes griaunančio cinizmo, jų apetito kerštui ir valdžiai 
turi susikūrę rišlų įvaizdį. Šiuo požiūriu antisemitas gali būti są- 
žiningas arba parsidavėliškas, švelnus arba trokštantis kraujo, ne- 
kaltas arba kaltintinas, tačiau svarbiausia, kad jis turi susikūręs ne- 
kintamą deformuotą socialinės realybės fragmento įvaizdį“?*. 
Antisemitinei vaizduotei iš tikrųjų būdinga tai, jog ji operuoja visa- 
vertėmis, savarankiškomis griovimo, sąmokslų ir išdavystės fan- 
tazijomis. 

Poromantinė, vagneriška antikapitalistinė antisemitizmo for- 
ma kraujo (grynos, mašinų nesuteptos civilizacijos) mitą prieš- 
priešina viską gadinančiai ir ardančiai aukso galiai. Kuomet bu- 
vo puolamas kaip išsigimusi civilizacija pats kapitalizmas, žydai 
buvo laikomi „infekciniais“ ardančiais tautą veiksniais. Taigi 
1891 metais rašytojas antisemitas Augustas Julius Langbehnas 


?2 Istvan Bibo. Misėre des petits ėtats d Europe de UEst. Paris, L'Harmattan, 
1986, p. 299 (kursyvas originale). 

trisdešimt septintajame įtakingos savo knygos „Rembrandt als Er- 
zieher“ („Rembrandtas ugdytojas“) leidime galėjo teigti: „Šių lai- 
kų plebėjiški žydai yra mūsų nuodai, su jais kaip su tokiais ir rei- 
kės elgtis'“*. Šitaip žydai išskiriami kaip sielos priešai, įsikūnijimas 
šėtoniškų pastangų suardyti organišką bendruomenę, kurią sieja 
bendri protėviai, dauguma ir lemtis. Siejami su Šviečiamuoju am- 
žiumi ir jo skelbtais pakantumo bei pilietinių teisių idealais, Žy- 
dai kaip priešai buvo taikiniu visų, kurie modernybę, tai yra ka- 
pitalizmą ir liberaliąją demokratiją, laikė socialine bei moraline 
katastrofa, - romantinių mąstytojų, katalikų doktrinierių, sociali- 
nių demagogų ir rasistų maniakų?*. 

Nederėtų perlenkti: panašumai nereiškia visiško atkartojimo, 
o Rytų Europa negrįžo prie tarpukario uždarumo politikos, kai 
valdantieji sluoksniai žydų ir kitų mažumų persekiojimą laikė gar- 
binga įteisinta priemone. Pagrindiniai nuomonės formuotojai ir 
politiniai veikėjai, nepaisydami pokomunistinių visuomenių liau- 
dies nuotaikų, pasmerkė tokias niekingas ksenofobijos formas. 
Atsisakant šių tradicinių antisemitinių pozicijų didelę įtaką darė 
Vakarai: pavyzdžiui, spaudžiant Vakarams, buvęs Rumunijos pre- 
zidentas Ionas Iliescu neretai nusišalindavo nuo mėginimų reabi- 
lituoti maršalą Antonescu, nors vyriausybės nariai ir kiti valdan- 
čiosios koalicijos šalininkai aktyviai dalyvavo revizionistinėse 
kampanijose. Pasak jų, Rumunijoje jokio holokausto nebuvę, Žy- 
dų padėtis buvusi geresnė negu kitose šalyse ir derėtų Žavėtis 
Antonescu kaip „didžiu žmogumi“ Europos istorijos tragiškiau- 
siu laikotarpiu. Tačiau net ir besiilgintieji Antonescu netvirtina, 
kad naikinimo politiką galima kaip nors pateisinti. Jie ją atmeta, o 
ne toleruoja. Rusijos generolas Aleksandras Lebedis, 1996 metų 
birželio mėnesį menkinamai atsiliepęs apie žydus, atkakliai tvir- 
tino nesąs antisemitas. Nepaisant kandžių antisemitinių, nukreiptų 


* A. J. Langbehn. Rembrandt als Erzieher. Leipzig, 1891, p. 292, cit. iš Peter 
Pulzer. The Rise of Political Anti-Semitism in Germany and Austria. Camb- 
ridge, Harvard University Press, 1988, p. 236. 


* Žr. Norman Cohn. Warrant for Genocide: The Myth of the Jewish World- 
Conspiracy and the „Protocols of the Elders of Zion“. New York, Harper 
Torchbooks, 1969, ypač p. 264-265. 

prieš Vakarus Ziuganovo ir jo šalininkų išleistų brošiūrų, nauja 
vidurinioji klasė Rusijos miestuose nejaučia simpatijų tokiems et- 
nocentriškiems išpuoliams. Liaudies nepritarimas etniniam atpir- 
kimo ožių ieškojimui išryškėjo ir 1996 metų visuomenės apklau- 
soje: paprašius nurodyti, kuri iš dešimties grupių kalta dėl 
ekonominės krizės, iš dviejų tūkstančių rusų mažiausiai Žmonių 
(9 procentai) kaltino žydus“. Apie antisemitizmą kurioje nors iš 
šių šalių kalbėti negalima. 

Visoms šioms šalims tarpusavyje varžantis dėl įstojimo į euro- 
pines struktūras, jų elito retorikoje vyrauja liberalumas, o giliai 
įsišaknijusias rasistines ir šovinistines nuotaikas paliekama išreikš- 
ti kraštutiniams demagogams. Tarpukariu, kai šiame regione nuo 
Varšuvos iki Zagrebo ir nuo Budapešto iki Bukarešto tafpo pikto, 
dažnai žmogžudiško antisemitizmo idėjos, buvo kitaip““. Antise- 
mitinė tarpukario ideologija buvo ne tik vietinio agrarinio popu- 
lizmo arba aristokratiškos paniekos liberalizmui ir jo šalininkams 
išraiška, o ir vakarietiškų antidemokratinių, antišvietėjiškų ir an- 
tikapitalistinių teorijų bei mitų importas ir pritaikymas. Šiuo po- 
žiūriu būtų naudinga grįžti prie pagrindinių klausimų, kuriuos 
Hannah Arendt iškėlė klasikinėje diskusijoje apie nacionalizmo 
vaidmenį totalitarinės ideologijos formavime. Pasak Arendt, na- 
cionalizmas Vakaruose simboliškai susiejo susiskaldžiusią atplėštų 
nuo gimtinės individų visuomenę su labai centralizuota valstybe: 
sukurdamas priklausymo ir identiteto atmosferą, jis atskirties ir 
persekiojimo nuotaikų neskatino. Rytuose (dvilypėje monarchijo- 
je, carizmo imperijoje, Balkanuose), - argumentuoja Arendt, - kur 
nuolatinė sienų kaita nesudarė bendruomenėms sąlygų realizuoti 
„Nacionalinę tautos-teritorijos-valstybės trejybę“, gentinis na- 
cionalizmas palengva virto paslaptingais visuotiniais sąjūdžiais, 


* James HR. Billington. „Let Russia Be Russian“. New York Times, 1996, 
birželio 16. 


“ Išsamią „Legionierių“ doktrinos - „Ketvirtosios Romos“ mito - ir Cod- 
reanu „puritoniškosios revoliucijos“ Rumunijoje analizę žr. Ioan Petru 
Culianu. Mircea Eliade. Bucharest, Editura Nemira, 1995, p. 175-186. 
Dar žr. Zigu Ornea. Anti treizeci: Extrema dreaptūa romaneascū (Ketvirtas 
dešimtmetis: Rumunijos kraštutiniai dešinieji). Bucharest, Editura Fun- 
datiei Culturale Romane, 1995. 

vienai nacijai paskirdamas mesijo vaidmenį, ideologų siūlomą 
kaip priešnuodį nekenčiamoms liberalaus individualizmo ir pi- 
lietinio patriotizmo vertybėms: 


„Gentinis nacionalizmas yra religijos, privertusios Dievą išsi- 
rinkti vieną tautą, savo tautą, apibrėžtas iškraipymas. [...] Ra- 
sistų neapykanta žydams kilo iš prietaringo suvokimo, kad Die- 
vas iš tikrųjų išsirinko žydus, o ne juos, tuos, kuriems sėkmė 
suteikta apvaizdos. [...] Absurdiško prietaringumo vedami, vi- 
suotinių sąjūdžių vadai žydų dievobaimingume rado tą mažytį 
slaptą sraigtelį, leidžiantį sugrįžti į ankstesnę padėtį ir ją visiš- 
kai iškraipyti taip, kad išrinktumas nebebūtų galutinio žmoni- 
jos bendrumo įgyvendinimo mitu ir galutinai ją panaikintų“*?. 


Dvidešimtame amžiuje gentiniam nacionalizmui buvo suduo- 
tas stiprus smūgis, tačiau esminės jo priežastys neišnyko. Genti- 
nis nacionalizmas yra reakcija į istorinį sumenkinimą ar pažemi- 
nimą, mėginimas išlaikyti pusiausvyrą po nesėkmės, pralaimėjimo 
arba vien jaučiant kitų grupių rodomą panieką. Rusijoje, kur na- 
cionalizmas išplito kaip pergalės ideologija ir istoriškai pateisina- 
mas išdidumas, yra truputį kitaip. Rusų nacionalizmo pagrindas — 
1812 metų pergalė prieš Napoleoną ir Borodino mitas - vargu ar 
kelia pažeminimo jausmą“. Tačiau apskritai nacionalistinė karš- 
tinė ir „cezariški“ lūkesčiai dažniau atsiranda ten, kur plinta so- 
cialinės suirutės, institucijų silpnumo, moralinės negalios ir teisi- 
nės anarchijos nuotaikos. | 

Ne mažiau dėmesio vertas ir fašistinės „kultūrinės“ mados at- 
sigavimas šiame regione: ultranacionalistinis Bukarešto ir Zagre- 
bojaunimas laiko „geru tonu“ žavėtis tokiais kaip Corneliu Zelea 
Codreanu ir Ionas Antonescu, Ante Paveličius bei profašistinis 
kolaborantas kardinolas Aloisas Stepinacas. Iš tikrųjų žavėjima- 
sis fašistine praeitimi pastebimas daugumoje buvusių „Ašies“ sa- 
telitų. Pavyzdžiui, Kroatijoje 1993 metais prireikė didelio viešo 
spaudimo, kad maršalo Tito aikštė Zagrebe nebūtų pavadinta fa- 


" Hannah Arendt. The Origins of Totalitarianism. San Diego and New York, 
Harcourt Brace Jovanovich, 1973, p. 242-243. 


* Į tai mano dėmesį atkreipė Ilya Prizelis. 

šistinio rašytojo ir 1941 metų „Įstatymo apsaugoti kroatų tautos 
liaudišką ir arijų kultūrą“ autoriaus Mile Budako vardu. Tame 
įstatyme buvo sakoma: „Žydams dėl kilmės draudžiama ben- 
dradarbiauti arba kaip nors daryti įtaką liaudies ir arijų kultū- 
ros raidai ir kaip nors dalyvauti šiame darbe, organizacijose ir 
jaunimo, sporto bei kultūrinėse kroatų tautos institucijose ap- 
skritai, o ypač literatūroje, žurnalistikoje, skulptūros ir muzikos 
meno srityse, miestų statyboje, teatrinėje veikloje ir kino filmų 
kūrime“*?. Besąlygiškas tiek serbų, tiek kroatų ikikomunistinės 
praeities idealizavimas ir, nepaisant skirtingos atsakomybės, 
abiejų šalių negebėjimas pasiūlyti demokratiškų programų at- 
vedė prie senos politinės Serbijos ir Kroatijos bendradarbiavi- 
mo kultūros žlugimo“. 

Tokį žavėjimąsi fašizmu įkūnijo rumunų kilmės prancūzų fi- 
losofas E. M. Cioranas (1911-1995). Desperatiškas jaunas inteli- 
gentas, slegiamas gimtojoje šalyje vyraujančios kultūros ribotu- 
mo, Cioranas žavėjosi trečiuoju Europoje pagal apimtį fašistiniu 
„Geležinės gvardijos“ sąjūdžiu ir griežtai kritikavo liberalizmą. 
Ankstyvuosiuose rumuniškuose savo straipsniuose (kurių, pa- 
vadinęs fanatiškais kliedesiais, vėliau pats išsižadėjo) jis mėgi- 
no suformuluoti „nacionalinės rumunų revoliucijos“ gaires. Sa- 
vikritiškoje išpažintyje, parašytoje 1949-aisiais, bet išleistoje po 
jo mirties 1996-aisiais, Cioranas taip aprašė savo draugystę su 
„Gvardija“: 


„Mes buvome desperatiškų individų gauja pačioje Balkanų šir- 
dyje. Ir buvome pasmerkti pralaimėti; tai, kad pralaimėjome, 
buvo vienintelis mūsų pasiteisinimas. [...] [ „Geležinė gvardi- 
ja“] buvo vienintelis ženklas, kad mūsų šalis gali būti bet kas, 
tik ne fikcija. Tai buvo nuožmus sąjūdis, priešistorės ir prana- 
" šysčių, maldos paslaptingumo ir revolverių šūvių mišinys; jis 
buvo visų valdžių persekiojamas ir norėjo toks būti. [...] Sukur- 
tas žiaurių idėjų pagrindu, išnyko taip pat žiauriai. [...] Tas, 


* Mark Thompson. „Greater Croatia“. London Review of Books, 1993, ge- 
gužės 13, p. 10-11. 


* Žr. Drago Roksandič. „The Myth of 'Historical Conflict'“. Labour Focus 
on Eastern Europe, leid. 41, nr. 1, 1992, p. 18-20. 

kuris tarp dvidešimties ir trisdešimties nepritaria fanatizmui, 
įsiūčiui, beprotybei, yra silpnaprotis. Nuovargis paverčia libe- 
ralu, o protas - demokratu“*!. 


Jaunasis Cioranas nebuvo išimtis; antiliberalių lenkų inteligen- 
tų, aprašytų Czeslawo Miloszo veikale „The Captive Mind“ („Be- 
laisvis protas“), įkūnijimas „nusivylęs įsimylėjėlis Beta“ liudija: 
„Demokratija nė vienas iš tų jaunuolių nebetikėjo. Dauguma Ry- 
tų Europos šalių prieš karą buvo pusiau diktatoriškos, ir atrodė, 
jog parlamentinė sistema priklauso pražuvusiems laikams. [...] Ne- 
turėdamas jokios vizijos, jis ėmė žvelgti į pasaulį taip, tarsi jame 
nebūtų nieko daugiau, išskyrus nuogą jėgą. Tai buvo yrantis, žlun- 
gantis pasaulis. O gražbyliaujantys devyniolikto amžiaus frazė- 
mis apie pagarbą Žmogui tuo metu, kai visiškai greta buvo sker- 
džiami šimtai tūkstančių, vyresniosios kartos liberalai jam atrodė 
tarsi iškasenos“*?. 

Ciorano aistra išsiskyrė nepaprastu poetiniu talentu ir ryškiu 
moraliniu abejingumu Žmonių nuostoliams, kuriuos sukėlė dvi- 
dešimto amžiaus totalitariniai milenializmai. Tai, kad tokį protin- 
gą ir išprususį žmogų kaip Cioranas ankstyvojoje kūryboje galėjo 
žavėti Leninas ir Hitleris, Codreanu ir Mussolini, kursto radikalu- 
mo karštligę ir antidemokratines aistras. Jos apėmė daugumą vė- 
lesnių jo skaitytojų“. Tačiau ši nauja „estetinio“ dezorientuotų, piktų 
jaunuolių potraukio į fašizmą forma neapsiriboja buvusiais nacių 
satelitais. Anot Vakarų Žmogaus teisių grupių ataskaitų, lenkų skus“ 
tagalviai ir kiti ekstremistai savo taikiniams dažnai lipdo „žydų“ 
etiketę nepriklausomai nuo to, ar šie tikrai yra žydai. Tokia tenden- 
cija būdinga ne tik Rytams, nes skustagalviai yra sukūrę rasistinį 


“ E. M. Cioran. „Mon pays“, cit. iš Alain Finkielkraut. „Cioran mort et 
son juge“. Le Messager Europėen, nr. 9, Paris, Gallimard, 1996, p. 66-67. 

* Czeslaw Milosz. The Captive Mind. New York, Vintage Books, 1981, p. 
112-113. 

“ Vykstančių debatų dėl Ciorano jaunatviško žavėjimosi fašizmu inter- 
pretavimą žr. mano esė „Romania's Mystical Revolutionaries“. Parti- 
san Review, 1994, ruduo, p. 600-609. Apie „Gvardijos“ atgarsius šian- 
dieninėje Rumunijoje ir antiparlamentinės bei antipolitinės 
„revoliucijos“ ieškojimą žr. Mircea Mihšies. „Che Guevara sau Cžpita- 
nul?“ Lumea Liberd. New York, nr. 406, 1996, liepos 13, p. 11. 

tinklą globaliniu mastu. Anglijoje „British Standard“ („Britų etalo- 
nas“) pasivadinusi skustagalvių roko grupė dainuoja žodžius, ku- 
riuose slypi Žavėjimasis galia, uniformomis ir smurtu: „Geležinė 
Europos gvardija / pakilo iš kapo./ Visi žygiuoja lyg vienas./ Nau- 
ją tvarką jie saugo.“ Tai aiškios užuominos į Codreanu „Geležinę 
gvardiją“ ir Hitlerio „Naująją tvarką““. 


Poleninistiniai apmaudo diskursai 


Šiuolaikinės politinės idėjos negali būti suprastos nesiremiant 
panašiomis praeities idėjomis. Nacionalizmas, pavyzdžiui, kaip 
politinio mobilizavimo diskursas yra, viena vertus, modernybės 
romantiškos kritikos idėjų ir emocijų visuma, o kita vertus, vals- 
tybę, etniškumą bei lingvistinę bendruomenę identifikuojančios 
vizijos kultivavimas“. Besaikis nacionalizmas, ypač antroje de- 
vyniolikto amžiaus pusėje, buvo imperialistinių idėjų, visuotinių 
sąjūdžių pakilimo ir stiprėjančio žavėjimosi Darvino socialine bio- 
logija bei Louis'o Pasteuro mikrobiologija išraiška. Nusivylimas 
modernybe ir ikirevoliucinės tvarkos ilgesys (Austrijoje, Prancū- 
zijoje, o vėliau - Vokietijoje) vedė prie naujų, pagrįstų mistiškai 
apibrėžtos nacijos aukštinimu, atskirties vizijų susiliejimo. Taigi 
priklausymas nacijai tampa neišvengiamu faktu, pirmapradžiu, 
nepalenkiamu identiteto apibrėžimu. 

Vakarietiškos kalbos apie Blut und Boden (kraują ir žemę) daro 
tiesioginį, katastrofišką poveikį Rytų ir Vidurio Europoje, kur na- 
cionalistai importavo ir išplėtojo Louiso Drumont'o, Charleso 
Maurraso, Maurice'o Barrėso, Arthuro de Gobineau, Richardo 
Wagnerio ir kitų suformuluotas tezes. Šias kalbas Rytų ir Vidu- 
rio Europos inteligentai labai originaliai performulavo, kadangi 


“ Žr. pranešimo apie „Skustagalvių internacionalą“ santrauką, kurią iš- 
platino „Lyga kovai su šmeižtu“. „Some Music, It Turns out, Inflames 
the Savage Breast“. New York Times, 1995, liepos 2. 


*“ Glaustą ir tikslią nacionalizmo ir filosofinio romantizmo (ypač Fichte's) 
santykio analizę žr. Elie Kedourie. Nationalism, ketvirtas, papildytas lei- 
dimas. Oxford, Basil Blackwell, 1993, p. 1—43. 

radikalieji Rytų Europos nacionalistai siekė sukelti kataklizminę, 
nekompromisinę reakciją į modernizacijos dilemas“. Taigi Rumu- 
nijos atveju mistiniai revoliucionieriai kartu su vakarietiškomis 
įstatymų valdymo, individualizmo idėjomis ir ištisu dekartizmo 
palikimu atmeta demokratiją dėl keisto, eklektiško ėlan vital, sta- 
čiatikybės, ultraspiritualizmo, teosofinių prietarų ir imperinių iliu- 
zijų apie bizantiškos rumunų tautos misiją mišinio“. Lenkiškasis 
antisemitizmas turėjo stiprų katalikišką komponentą; 1935 me- 
tais mirus Pilsudskiui, Lenkijos valdžios organai persiėmė etni- 
niu religiniu antisemitizmu, paversdami jį oficialiomis valstybi- 
nėmis pažiūromis, skatinančiomis giliai įsišaknijusias antižydiškas 
nuotaikas“. Lenkijoje, kaip ir Vengrijoje bei Rumunijoje, buvo ne- 
įmanoma atskirti tarpukario dešiniųjų sąjūdžius apėmusios anti- 
komunistinės manijos nuo antisemitinės. 

Baimės ir fobijų projekciją į žydus, jų laikymą svetimšaliais, 
neasimiliuotais svetimtaučiais, siekiančiais suardyti visus tradi- 
cijų bei ištikimybės saitus, Antrojo pasaulinio karo metais prislo- 


* Žr. Eugen Weber. „Romania“ kn. The European Right: A Profile, red. 
Hans Rogger, Eugen Weber. Berkeley and Los Angeles, University of 
California Press, 1965, p. 501-574; Andrew Janos. The Politics of Back- 
wvardness in Hungary. Princeton, Princeton University Press, 1982; Stan- 
ley Payne. A History of Fascism, 1914-1945. Madison, University of Wis- 
consin Press, 1995, p. 267-289. 


* Matei Calinescu. „Romania's 1930's Revisited“. Salmagundi, nr. 97, 1993, 
žiema, p. 133-151; Vladimir Tismaneanu, Dan Pavel. „The Generation 
of Angst and Adventure Revisited“. East European Politics and Societies, 
t. 8, nr. 3, 1994, ruduo, p. 402-438; Irina Livezeanu. „Fascists and Con- 
servatives in Romania: Two Generations of Nationalists“ kn. Fascists 
and Conservatives: The Radical Right and the Establishment in Twentieth- 
Century Europe, red. Martin Blinkhorn. London, Unwyn Hyman, 1990, 
p. 218-239. 


** Kita vertus, Antrojo pasaulinio karo metais prie žydų gelbėjimo prisi- 
dėjo daugelis katalikų. Tokie gestai buvo reikšmingi juo labiau, kad 
okupacinis Lenkijos režimas buvo ypač brutalus, o už pagalbą žydams 
buvo baudžiama mirtimi. Žr. specialią, lenkų ir žydų santykiams skirtą 
skiltį Le Messager Europėen, nr. 9. Paris, Gallimard, 1996, p. 155-278 ir 
Adamo Michniko straipsnį „The Madness of Fanaticism“. Gazeta Wy- 
borcza, 1996, rugpjūčio 8 (vertimą į anglų kalbą žr. FBIS-Eastern Europe, 
1996, rugpjūčio 8, p. 46-47), kuriame jis prieštarauja mėginimams „kurti 
Lenkijos kaip antisemitų ir nusikaltėlių šalies įvaizdį“. 

pino pasibaisėtini persekiojimai ir „Shoah“. Tragiškas ilgalaikio 
liaudies antisemitizmo pavyzdys Lenkijoje buvo pogromas Kiel- 
cuose. 1946 metų liepos ketvirtąją įsiutusi minia išvaikė iš pasta- 
to, kuriame slapstėsi žydai, ir mirtinai sumušė keturiasdešimt du 
išgyvenusius per Antrąjį pasaulinį karą žydus. Šių ir kitų skerdy- 
nių, per kurias kitą mėnesį buvo išžudyta du ar trys tūkstančiai 
žydų, pretekstas buvo tas, kad žydai esą pagrobę ir nužudę krikš- 
čionį berniuką; tai buvo atgaivintas senas baisus šmeižtas. Šie žvė- 
riškumai vyko mieste, kuriame, pritariant vietos valdžiai ir aukš- 
tiems policijos pareigūnams, karo metais nacių buvo sunaikinta 
dvidešimt tūkstančių žydų“. 

Žydų aktyvistų iškilimas komunistinėse partijose dar sustip- 
rinojų kaip nuolatinių blogio ir antinacionalinių nuotaikų bei veik- 
los nešėjų stereotipą"". Ironiška tai, kad stalinizmo laikotarpiu liau- 
dyje gyvavusius antisemitinius įvaizdžius perėmė tiesioginiai 
naujų režimų paveldėtojai aparatčikai, paskubomis surankioti iš 
darbininkų ir valstiečių tarpo naujųjų valstybių ir partinės biuro- 
kratijos „sutautinimui“. Stalinizmo kaip „žydų kolonizacijos“ mi- 
tas sionistų persekiojimą ir atkaklų religinių žydų bendruomenių 
priešinimąsi ideologiniam reglamentavimui absoliučiai ignoravo"!. 
Tačiau antisemitinė fantazija prisidėjo prie moralinės anestezijos, 
otai leido lenkams, rumunams, vengrams ir kitiems išvengti rim- 
to susitaikymo su savo istorija. Vietoj užuojautos fašistinio perse- 
kiojimo aukoms, vadovaudamiesi „sveiku protu“ jie ėmė pasa- 
koti savigyros ir Žavėjimosi savimi kupinas pasakas apie tai, kad 
lenkai, vengrai ar rumunai nuo nacių arba nuo stalinizmo, arba ir 
nuo vienų, ir nuo kitų nukentėję labiausiai. 


“ Jane Perlez. „50 Years after Pogrom, City Shrinks at Memory“. New 
"York Times, 1996, liepos 6. 


“ Tarp žymiausių žydų komunistų buvo Matyasas Rakosi, Erno Gero, 
Ana Pauker, Iosifas Chisinevschis, Jakubas Bermanas, Romanas Zamb- 
rowskis, Bediichas Geminderis, Rudolfas Slanskis. 


*! Svarbių duomenų apie Rumunijos sionistų lyderių persekiojimą šešto- 
jo dešimtmečio pradžioje pateikia I. Zissu. Sionisti sub anchetū: Declara- 
tii, confruntūri, interogatorii, 10 mai 1951- 1 martie 1952 (Sionistų tardy- 
mai: deklaracijos, susidūrimai, kvotos 1951 m. gegužės 10 d. - 1952 m. 
kovo 1 d.). Bucharest, Edart/FFP, 1993. 

Žydo paveikslas antisemitą piktina tariama sėkme ir prisitai- 
kymu prie buržuazinio pasaulio sunkumų, taip pat prisidėjimu 
prie komunizmo atėjimo ir atsakomybe už jį. Nesvarbu, kad šie- 
du pasauliai vargu ar sutaikinami: sujungdama priešingus daly- 
kus, antisemitinė fantazija tiek komunizmą, tiek kapitalizmą lai- 
ko tos pačios monopolinės ambicijos fasadu. Arijų ar rusofilų mitai 
yra paprastos, pasuktos atgal antisemitizmo tradicijoje naudoja- 
mo mito apie sąmokslą projekcijos: vokiečiai ir rusai vaizduojami 
kaip labiausiai nukentėjusios tautos (paprastai dėl slapto žydų 
dominavimo), negalinčios prisikelti tol, kol nebus demaskuoti žy- 
dai ir jų rėmėjai. Per pastarąjį neapykantos kupiną šimtmetį vie- 
šai skelbti tikrąsias asimiliuotų žydų pavardes tapo antisemitinė 
pramoga. Nuo Drumont'o La France Juive iki Corneliu Vadimo 
Tudoro Romdūnia Mare radikaliųjų populistų sluoksnius nuolatos 
buvo apėmusios žydų skverbimosi, infiltracijos ir panašios mani- 
jos. Tokiems radikaliems rusų nacionalistams kaip Vadimas Ko- 
žinovas arba Igoris Šafarevičius nieko nėra svarbiau kaip pade- 
monstruoti, jog Spalio revoliucija buvo ne kas kita kaip Lenino, 
Trockio, Zinovjevo, Radeko ir jų bendražygių, vokiečių apmoka- 
mų „bolševikų žydų“ suregztas sąmokslas. 

Reikia pabrėžti, kad komunizmas neatvėsino nacionalistinių ir 
ksenofobinių aistrų, kaip dažnai klaidingai tvirtinama. Tito laikų Ju- 
goslavijoje, stalininėje ar brežnevinėje Rusijoje, Gomulkos laikų Len- 
kijoje oficialus neigimas etnocentrizmo neišnaikino; išlikęs liaudies 
subkultūroje jis vėl iškilo į paviršių viduriniojo sluoksnio biurokratijos, 
gaunančios komunistines privilegijas ir kandžiai priešiškos „kosmo- 
politiniams“ žydiškiems elementams vadovybėje, žiniasklaidoje bei 
akademiniame pasaulyje, išankstinių nusistatymu ir prietarais. 

Daugumoje Rytų ir Vidurio Europos šalių nacionalistiškai nu- 
siteikusių inteligentų ir ksenofobiškų biurokratų aljansas buvo vie- 
nas iš pagrindinių paskutinės sovietizmo stadijos bruožų. Šiokia 
tokia išimtis buvo Vengrija, tačiau net ir ten komunistas reforma- 
torius Imre Poszgay 1988-1989 metais nusprendė savo veiklą su- 
sieti ne su tariamai žydų dominuojamu liberaliu Laisvųjų demok- 
ratų aljansu, 0 su nacionalistiniu Vengrijos demokratiniu forumu. 
Ironiška tai, kad net VDR elitas, kuriam labiausiai nedera remtis 
pavėluotu, tačiau žūtbūtinai reikalingu nacionalizmo palikimu, 

po 1984 metų reabilitavo nacionalinės prūsų didybės mitą, o Mar- 
tiną Lutherį priėmė į valstybės panteoną. Taip pat reikėtų išanali- 
zuoti simbolinę Rumunijos komunizmo ekonomiką, kuri perėmė 
ir refunkcionalizavo daugumą pagrindinių tarpukario dešiniųjų 
nacionalistų temų, išskyrus religinį misticizmą?*. 

Kaip matome, perėjimo nuo hierokratinio pasaulietinio des- 
potizmo prie pilietinių visuomenių laikotarpiu nacionalistiniai ne- 
apykantos, nelaimių ir pavydo diskursai yra galingiausias prie- 
šingos Šviečiamojo amžiaus idėjoms ideologijos ginklas. Šiame 
kupinų apmaudo, tačiau neretai skaudžiai išreiškiamų idėjų kon- 
glomerate antisemitizmas nebūtinai ir ne visuomet užima pagrin- 
dinę vietą“. Tačiau jis tebėra reikšmingas ir potencialiai esminis 
apmaudo politikos elementas tokiu pat mastu, kokiu žydo pa- 
veikslas paverčiamas tariamu visų nelaimių šaltinio įvaizdžiu“. 

Mitologizuotas žydų paveikslas, fantasmagoriškas jo atkūri- 
mas vaizduotėje (kadangi regione žydų praktiškai nebėra), skir- 
tingų pažiūrų politikos veikėjams padeda kurti daugybę įvairiau- 
sių programų: jį pasitelkus teisinamasi dėl intensyvių politinių 
ginčų, juo aiškinamas vyraujantis žiniasklaidos vaidmuo (libera- 
lizmui priešiškoje vaizduotėje žydai su Žiniasklaida susiję am- 
žiams). Žydai (arba „sužydėję“ politiniai veikėjai) tiesiogiai sieja- 
mi ir suiliuziniais blogų ekonominių sąlygų rėmais (Tarptautiniu 
valiutos fondu, Pasaulio banku, transnacionalinėmis korporaci- 
jomis - pastarosios įsivaizduojamos kaip sionistų ir kapitalistų 
pasaulio susivienijimas)“. Žydai kaltinami tuo, kad vienu metu 
yra ir revoliucionieriai, ir kontrrevoliucionieriai, radikalai ir 


** Katherine Verdery. National Ideology under State Socialism. Berkeley and 
Los Angeles, University of California Press, 1991. 


“3 Ernest Gellner. Encounters wiHi Nationalism. Oxford, Basil Blackwell, 
1994, p. x-xi; Michael Walzer. „The New Tribalism: Notes on a Diffi- 
cult Problem“. Dissent, 1992, pavasaris, p. 164-171. 


“* Apie antisemitizmą šiuolaikinėje Rumunijos politikoje žr. Michael Shafir. 
„Antisemitic Candidates in Romania's 1996 Elections“. East European 
Jewish Affairs, t. 26, nr. 1, 1996, p. 89-105. 


3 Žr. Ken Jowitt. „Our Republic of Fear: Chomsky's Denunciation of Ame- 
rica's Foreign and Economic Policies“. Times Literary Supplement, 1995, 
vasario 10, p. 3-4. 

konservatoriai, kairieji ir dešinieji. Antisemitinės ir antikapitalis- 
tinės fiksacijos dabartiniame pokomunistiniame peizaže atgaivi- 
na kerštingą Louiso Drumonto nepasitenkinimą: „Revoliucija bu- 
vo naudinga tik žydams. Viskas kyla iš žydų, viskas slypi juose“. 

Apibrėžiant nacionalinį ir politinį naujųjų valstybių identitetą, 
žydų klausimas dažniausiai tampa pagrindiniu atramos tašku: pri- 
siminkime tebesitęsiančius Lenkijoje debatus dėl pasaulietinių ir 
klerikalinių vertybių santykio, Pilsudskio atviros nacionalinės ben- 
druomenės viziją ir etnokratinę Dmowskio programą. Ne mažiau 
svarbus žydų klausimas vėl neišvengiamai iškyla nagrinėjant dvi 
katastrofas - Antrąjį pasaulinį karą, kurį lydi autochtoninių popu- 
liacijų (nusikaltėlių arba stebėtojų) atsakomybė už holokaustą, ir 
stalinizmą su tariama žydų disproporcija vadovaujančiuose parti- 
jos organuose bei slaptojoje policijoje??. Ne taip ryškiai - tačiau tai 
nėra visai nereikšminga - šalutinės grupuotės ir toliau švaistosi 
pseudoteologiniais argumentais prieš „dieviškąją“ tautą. Tradici- 
nės ir modernizuotos antisemitinių atskirties diskursų atmainos eg- 
zistuoja drauge. Pavyzdžiui, Lenkijoje antisemitizmas vėl iškilo per 
antikomunistinę kampaniją paremti Lechui Walęsai 1995 metų pre- 
zidento rinkimuose, tačiau masinio atgarsio nesulaukė. Praradu- 
siam daugumos rinkėjų palaikymą buvusiam „Solidarumo“ pir- 
mininkui liko du paskutiniai ištekliai, kuriais jis galėjo pasinaudoti 
prieš vis daugiau populiarumo įgyjantį buvusį komjaunimo lyderį 
Aleksandrą Kwasniewskį: religinis nacionalizmas ir vidinis anti-. 
komunizmas. Pastarasis, kaip matėme, paprastai dvelkia antise- 
mitizmu. „Solidarumo“ surengtame mitinge nuskambėjo tariamai 
žydišką Kwasniewskio kilmę demaskuojančių antisemitinių lozun- 
gų, tačiau Walęsa jų nepasmerkė. Tame pačiame susibūrime de- 
monstrantai ragino išsiųsti į „dujų kameras“ užsienio reikalų mi- 
nistrą Wladyslawą Bartoszewskį (išlikusį gyvą Aušvico kalinį) ir 
buvusį „Solidarumo“ patarėją Jaceką Kurėnį (dar vieną potencialų 


5 Žr. Lėon Poliakov. Historie de Vantisėmitisme. Paris, Calmann Lėvy/ 
Pluriel, 1981, t. 2, p. 291. 


* Apie žydus ir lenkų komunizmą žr. Jaff Schatz. Generation: The Rise and 
Fall of the Jewish Communists of Poland. Berkeley and Los Angeles, Uni- 
versity of California Press, 1991. 

Walęsos priešininką). „Argi politinė lenkų atmintis tokia trumpa, 
kad jie pamiršo, kas yra dujų kameros ir kas jas pastatė?“ - klausė 
žurnalistė Janina Parądowska savaitraštyje „Polytika' . Kaip tik bu- 
vęs komunistas Kwasniewskis parodė pilietinį orumą pareikšda- 
mas: „Jeigu Lenkijoje kas nors labiau išsilavinęs ir moka užsienio 
kalbų, tai sakoma, kad jis žydas. Jeigu toks žydo apibrėžimas - ge- 
rai, tuomet aš žydas.“ O dėl tokių teiginių patvirtinimo arba panei- 
gimo, tai Kwasniewskis teisingai pasakė: „Jeigu pripažinsiu šitokį 
sąžinės teismą, tai pripažinsiu ir visą diskusiją. Tai kvailas klausi- 
mas. Esu lenkas ir norėčiau tuo didžiuotis. Tačiau kaip tik dėl šio 
klausimo, todėl, kad jis kyla apskritai, aš tuo nesididžiuoju“*?. 
Klerikalų veikiamo autoritarizmo pakilimas ir antisemitizmo 
pavertimas politiniu ginklu grėsmingai išryškėjo tuomet, kai Wa- 
lęsa nutarė atidėti - o iš tikrųjų vengė - nedviprasmiškai atsiribo- 
ti nuo antisemitinių vieno kunigo replikų, pažertų per mišias 1995 
metų birželio mėnesį jam girdint. Pasak ilgalaikio „Solidarumo“ 
sąjūdžio veikėjo tėvo Henryko Jankowskio, „Dovydo žvaigždė 
susijusi su svastika lygiai taip pat kaip kūjis su pjautuvu“. Nega- 
na to, jis ragino lenkus saugotis vyriausybėje dirbančių užsienio 
agentų: „Lenkai, sukruskit. Nebegalime toleruoti vyriausybių, ku- 
rių nariai neprisipažino, ar jie atvyko iš Maskvos, ar iš Izraelio.“ 
Ir, tarsi to dar nebūtų gana, po kelių dienų savo pažiūras Jankow- 
skis pakartojo atsiliepdamas į kritiką tokiu pareiškimu: „Dovydo 
žvaigždė simbolizuoja ne tik Izraelio valstybę, o ir žydų tautą. 
Kaip visi kiti Žmonės, visuomenės gyvenime žydai kartais pada- 
ro nederamų dalykų, tačiau kartais nuveikia ir tikrai kilnių dar- 
bų. Pirmiausia aš kalbu apie bankininkystės ir finansų sritis. Tai- 
gijų veiksmai daugybei Žmonių atnešė tragediją'**. Kadangi tarp 


*8 K. S. Karol. „Les silences de Walesa“. Le Nouvel Observateur, 1995, birželio 
29 - liepos 5, p. 39. 


* Christine Spolar. „Sermon by Walesa's Priest Puts Spotlight on Polish 
Antisemitism“. Washington Post, 1995, liepos 8. 


60 Jane Perlez. „Polish Jews Ask Walesa to Disavow Priest's Remarks“. 
New York Times, 1995, birželio 17. Spaudžiamas Lenkijos vyskupijos, 
Jankowskis galiausiai pareiškė apgailestaująs, tačiau labai trumpai ir 
dviprasmiškai. 

žymiausių Lenkijos politikų žydų buvo labai nedaug, ši retorika 
turėjo sustiprinti Walęsos kaip grynai lenkiškos valstybės, pagrįs- 
tos katalikiškomis tradicijomis ir priešiškos užsienio išnaudojimui, 
šalininko patikimumą. Jos esmė akivaizdžiai prieštarauja griež- 
tai smerkiančiai antisemitizmą popiežiaus Jono Pauliaus II nuo- 
statai ir atskleidžia Lenkijos Bažnyčios skilimą į ksenofobiškai nu- 
siteikusius, nepatenkintus Antrosios Vatikano tarybos vykdoma 
linija reakcionierius ir tuos, kurie palaiko atvirumo, tolerancijos 
kryptį. Tai, kad iš pradžių Walęsa tylėjo, o paskui ilgai delsė atsi- 
riboti nuo Jankowskio replikų, leidžia manyti, kad jis antisemitiz- 
mą toleruoja, jeigu ne tiesiogiai skatina kaip priimtiną oficialių 
politinių debatų klausimą. Kwasniewskio pergalė parodė, kad an- 
tisemitizmo, religinio fundamentalizmo ir aršaus antikomuniz- 
mo naudoti rinkiminėms gudrybėms neapsimoka. 

Nors ir ne taip paradoksiškai, bet Rumunijoje vis dar iškyla 
rimtų antisemitizmo klausimų. Dauguma tos šalies inteligentų vis 
dar rimtai žiūri į mistiškas filosofo, politinio avantiūristo Nae Io- 
nescu žydų klausimo ir rumunų identifikavimosi su krikščionių 
stačiatikių tikyba idėjas“. Iš tikrųjų Rumunijos ypatybė yra ta, kad 
tiek demokratinių, tiek radikalių populistinių pažiūrų inteligen- 
tai linkę puoselėti tas pačias antivakarietiškas, labai nacionalisti- 
nes, bendruomenines idėjas, kurios darė didelę įtaką tarpukariu. 
Netir žymūs liberalieji inteligentai neretai smerkė Vakarų abejin- 
gumą sunkiai rumunų padėčiai komunistinėje santvarkoje ir at- 
kakliai laikėsi nuomonės, kad perdėtas dėmesys fašistiniam pali- 
kimui reabilituoja stalinizmo nusikaltimus. Tokį požiūrį iki 
kraštutinumo išplėtojo radikalieji nacionalistai, diskusiją apie Žy- 
dų holokaustą (kurį jie neigia) laikantys tik priemone, neleidžian- 
čia pareikšti kaltinimo dėl „rumunų kultūros holokausto“, kurį 
tariamai vykdė komunistai žydai ir jų palikuonys. 

Kai nėra tikro žydo, antisemitinis diskursas mėgina eliminuo- 
ti mitinį. Ironiška, bet kai kuriais atvejais, ypač Ukrainoje, yra ten- 


* Apie Nae Ionescu destruktyvų vaidmenį Rumunijos politiniame ir dva- 
siniame gyvenime žr. Eugėne'o Ionesco laiškus, rašytus 1945 metais 
literatūros kritikui ir kultūros filosofui Tudorui Vianu. Scrisori cūtre Tu- 
dor Vianu. Bucharest, Editura Minerva, 1994, ypač p. 274-275. 

dencija mitologizuoti žydą pozityvia, priimtina prasme, reabili- 
tuojant ukrainiečius užjų vaidmenį carizmo laikų pogromuose ir 
masinėse Antrojo pasaulinio karo žudynėse. Atsakomybę už pra- 
eities Žiaurumus naujoji mitologija verčia rusams. Ukrainiečiai te- 
buvo paprasti dabar „šėtonais“ vadinamų rusų kurstomos politi- 
kos įrankiai. Tačiau apskritai neapykantos kupiną nacionalistų 
vaizduotę vis dar maitina ne pozityvūs, o veikiau negatyvūs žy- 
dų stereotipai. 

Į visas šias šalis su kaupu sugrįžo senoji antisemitinė literatū- 
ra: perspausdintos A. C. Cuza (Rumunijos rasizmo pranašo) kny- 
gos, „Protokolai“, „Mein Kampf“. Visuomenės apklausų duome- 
nys rodo neįprastą susirūpinimą „žydų valdžia“. Rumunijoje, kur 
1989 metų gruodžio revoliuciją tebegaubia daugybė paslapčių, 
ypačjuntama stipri pagunda pagrindinį vaidmenį ano meto krau- 
piuose įvykiuose priskirti nematomoms, slaptoms organizacijoms 
ir grupuotėms““. 

Kuo pokyčiai skausmingesni, kuo mažiau nuspėjami, tuo leng- 
viau visus pasikeitimus aiškinti antisemitiniais fantomais, laikant 
juos „bankininkų, Mossado, CŽV“ ir (pakartojant seną sinkretinį 
mitą) KGB suregzto plano išdava. Mitas apie žydų visagalybę ir 
daugybės buvusio komunistinio pasaulio piliečių nerimas bei ne- 
viltis yra papildantys vienas kitą reiškiniai; pirmiausia tai būdin- 
ga Vengrijos dešiniojo sparno populistams, tačiau tai taip pat ir 
stiprina nusivylimo bei antisemitizmo povandenines sroves tarp 
Serbijos inteligentų, kuriuos piktina visa, kas jiems atrodo žydiška 
solidarumo stoka kovoje su tariamu bendru priešu (kroatais, vo- 
kiečiais, katalikais, musulmonais). Mitologinės aksiomos „Žydai val- 
do pasaulį“ padarinys yra tas, kad kaskart, kai ištinka nesėkmė, 
kaltinimų taikiniu galima padaryti žydus (arba jų pakaitalą). 

Tam tikros inteligentijos dalies, paprastai tų sluoksnių, kuriuos 
sudaro prisidėję prie komunistinės santvarkos sugriovimo nacio- 
nalistai, propaguojamos idėjos organizuoja už antisemitizmo sly- 
pinčias gėdos, pykčio ir neapykantos jėgas. Pavyzdžiui, į rumu- 
nų inteligentams pateiktą pasiūlymą surengti diskusiją apie karinę 


62 Šios tendencijos kritiką žr. Ioan Buduca. „Nationalismul extremist in lu- 
mea post-comunista“. Cuvintul (nauja serija), Bucharest, 1995, vasaris. 

Antonescu diktatūrą, holokaustą Rumunijoje ir koncentracijos sto- 
vyklas Transnistrijoje, kurioms vadovavo rumunų karininkai, re- 
akcija buvo įdomi: tyla, neigimas, atsisakymas, atseit dėl realijų fal- 
sifikavimo nedera šia tema diskutuoti apskritai, rėksminga retorika 
apie judėjišką komunizmą, žydų nepatriotiškumą 1940-aisiais Be- 
sarabijoje bei Šiaurės Bukovinoje ir įžūliausias kaltinimas „mėgini- 
mais apkaltinti visą rumunų tautą““?. Tai įprastiniai kaltinimai, ku- 
riuos galima išgirsti visose šiose šalyse. Žydai kritikuojami todėl, 
kad, siekdami reparacijų ir kompensacijų, savo padėtį tyčia vaiz- 
duoja sunkesnę nei buvo. Taigi mito funkcijos naudojamos iki ga- 
lo: jis viską paaiškina, paguodžia, apsaugo nuo abejonių ir puose- 
lėja savigarbos bei pasitikėjimo savimi jausmus. 


Atpirkimo mitologijos: komunistinis antifašizmas ir 
didvyriška nacionalinė rezistencija 


Siekdami pateisinti nekomunistinių arba antikomunistinių sa- 
vo priešininkų eliminavimą, Rytų Europos stalinistai naudojosi 
antifašistine propaganda. Kaip ir Prancūzijoje, rezistencijos mis- 
tika čia buvo derinama su dideliu poreikiu neigti kolaboravimą 
plačiu ir net masiniu mastu“*. Nė vienoje iš šių šalių nebuvo rim- 


5 Radu Ioanid. „Antisemitism and the Treatment of the Holocaust in 
Postcommunist Romania“ kn. Antisemitism and the Treatment of the Hė- 
locaust in Postcommunist Eastern Europe, red. Randolph Braham, The Ro- 
sentahl Institute for Holocaust Studies Graduate Center/CUNY ir „So- 
cialinio mokslo monografijos“ (Social Science Monographs), išplatintos 
Columbia University Press, New York, 1994, p. 170. Antonescu mito ir 
buvusio diktatoriaus vaidmens analizę žr. „The Ion Antonescu Case“. 
Dilema. Bucharest, nr. 165, 1996, kovo 8-14. Antonescu mitu apibrėž- 
tais politiniais sumetimais naudojosi proilieskinės grupuotės, šį arche- 
tipą priešpriešindamos mėginimams atkurti Rumunijos konstitucinį 
tęstinumą. Opozicija savo ruožtu, siekdama delegitimizuoti valdančiuo- 
sius, pasitelkė monarchistinius simbolius ir ištremto karaliaus Michae- 
lio mitą. Apie mito vaidmenį Rumunijos politikoje po 1989 metų žr. 
Leonard Drula. „Ion Antonescu st Mihai I. Intre istorie si politicž“ kn. 
Mituri istorice romūnesti, red. Lucian Boia. Bucharest, Editura Universi- 
tatii Bucuresti, 1995, p. 220254. 


* Tony Judt. Past Imperfect: French Intellectuals, 1944-1956. Berkeley and 
Los Angeles, University of California Press, 1992. 

tai išnagrinėtas (išskyrus tam tikrus „Solidarumo“ pogrindžio mė- 
ginimus) vietos grupuočių prisidėjimas prie vykdytos rasistinės 
politikos Antrojo pasaulinio karo metais. Užaugus komunistinėje 
Rumunijoje, Vengrijoje, Čekoslovakijoje ar Lenkijoje (ką jau kalbėti 
apie buvusią SSSR) visiškai nesunku nepaisyti Europos žydų nai- 
kinimo Antrojo pasaulinio karo metais masto ir reikšmės“. Dabar 
antisemitiniai „širdies papročiai“ arba neigiami, arba įvertinami 
nepakankamai. Vos užsiminus apie žydams padarytas skriaudas, 
kyla įprastinė reakcija, kurią aš vadinu „konkurencija dėl perse- 
kiojimo“““. Reakcija į žydų pareiškimą, kad jų likimas Rytų Eu- 
ropoje (ypač Antrojo pasaulinio karo metais) buvo masiniai 
žudymai, naikinimas, siaubingi persekiojimai ir nuolatinė diskri- 
minacija, dažniausiai būna audringa ir ūmi. Argumentuojama tuo, 
kad rumunai, lenkai arba vengrai taip pat nukentėjo nuo komu- 
nistinio režimo ir kad sąlygos stalininiuose lageriuose buvo ne 
geresnės nei nacių koncentracijos stovyklose“'. Subanalinti holo- 
kaustą verčia jausmas, kad tai ne visuotinis žmonijos reikalas, pa- 
veikiantis kiekvieno mūsų žmoniškumą, o žydų (ir jų draugų) mė- 
ginimas monopolizuoti kančias ir atmintį apie jas. Žydai kaltinami 
tuo, kad, primygtinai pabrėždami holokausto ypatingumą, sten- 
giasi pasisavinti visas visuotinės atjautos pašalpas. Toks siaubo 
subanalinimas Walęsai tapo motyvu nepripažinti Aušvice vyra- 
vusios išimtinai žydų kankinystės ir retorikos apie milijonus Len- 
kijos žydų, išžudytų kaip Lenkijos piliečiai. 


6 Tik 1995 metų balandžio mėnesį Čekijos vadovybė galiausiai pripaži- 
no, kad Terezine (Terezinštate) buvo vykdomas holokaustas. 


6* Šią problemą išanalizavo Dominigue Arel. „Ukraine: The Temptation 
of the Nationalizing State“ kn. Civil Society and Political Culture in the 

+ Countries of the Former Soviet Union, red. Vladimir Tismaneanu. Armonk, 
NY, M. E. Sharpe, 1995, p. 157-188. 


“7 Prisiminti absoliutų blogį nereiškia paneigti kitą kraštutinio nežmoniš- 
kumo formą - gulagą ir jo atšakas sovietizuotose Rytų Europos šalyse. 
Iš tikrųjų atminties kokybė dažniausiai siejama su psichologine empa- 
tija, ir tie, kurie stengiasi suprasti Aušvicą, gali geriau suvokti, ką reiškė 
Kolyma. Žr. Daniel Chirot. Modern Tyrants, New York, Free Press, 1994. 
Įžvalgų požiūrį į panašumus tarp nacistinių Dachau ir stalininių Koly- 
mos stovyklų žr. Adam Hochschild. The Unguiet Ghost: Russians Remeni- 
ber Stalin. New York, Penguin Books, 1994. 


188 4 skyrius 


Visose sovietizuotose šio regiono šalyse komunistinis antifa- 
šizmas buvo grindžiamas globalinės klasių kovos ir tariamai 
didvyriško avangardinio komunistų vaidmens rezistenciniuose 
judėjimuose mitologija. Lenkijoje tokiu mitu pasinaudota prova- 
karietiškos vidaus kariuomenės delegitimizavimui. Maža Rumu- 
nijos Komunistų partija juo pasinaudojo savo patriotiniams kre- 
dencialams įtvirtinti prieš istoriškai demokratines formacijas. 
Baisiausias „antifašistinio piratavimo“ atvejis buvo VDR, kur mi- 
tas (puoselėtas konstitucijos) skelbė, kad Rytų Vokietijos valstybė 
yra išskirtinė demokratinių ir revoliucinių darbininkų klasės tra- 
dicijų perėmėja. Proletarai buvo laikomi internacionalizmo pa- 
vyzdžiu, o antisemitizmas - siekusios dominuoti buržuazijos ma- 
nipuliavimo masėmis forma ir taip toliau. Kaip žinome, VDR 
nebuvo jokio sąžinės perkratinėjimo, kadangi oficiali linija palai- 
kė visiško atotrūkio nuo nacistinės praeities fikciją. Lygiai taip 
pat, siekdami visuomenės paramos „tautos geranoriškumo“ žy- 
dų atžvilgiu Antrojo pasaulinio karo metais fikcijai, Rumunijos 
komunistai, atrodo, nejaučia jokių sąžinės priekaištų. 

Todėl naujos valdančiosios partijos visur, išskyrus Vengriją, 
vengė rimčiau išanalizuoti ikikomunistines rasizmo ir uždarumo 
formas kaip dalį nacionalinių tradicijų. Negana to, visose šiose 
šalyse buvo kurpiami „brolybės ir vienybės“ idėją palaikantys mi- 
tai (ryškiausiai ir utopiškiausiai ši tema buvo išplėtota Tito laikų 
Jugoslavijoje). Faktiškai socialistiniu internacionalizmu buvo tik 
siekiama užmaskuoti etninio nepakantumo ir priešiškumo tikro- 
vę. Valdantysis elitas pats turėjo rimtų identiteto problemų: pri- 
siminkime, kad dauguma komunistų lyderių žydų turėjo pakeis- 
ti pavardes į grynai rumuniškas, lenkiškas arba vengriškas, bent 
jau su pavarde siekiant pabrėžti priklausymą tautinei bendruo- 
menei. Tokiems žmonėms kaip Matyasui Rakosi, Erno Gero, Val- 
teriui Romanui ir daugeliui kitų tai buvo proga atsikratyti tikrojo 
savo identiteto ir įsitvirtinti darbo Žmonių atstovais toje šalyje, 
kurioje jie buvo gimę arba užaugo“. Dauguma šių aktyvistų kul- 


** Apie sudėtingą žydų, komunizmo ir antisemitizmo santykį Rytų Euro- 
poje žr. Annie Kriegel. „L'antisėmitisme en Europe orientale: Notes pour 
une problėmatigue“. Commentaire, nr. 60, 1992-1993, žiema, p. 835-837; 

tūrinį antisemitizmą perėmė iš ankstyvųjų Karlo Marxo veikalų, 
pagal kuriuos žydai, pinigai ir kapitalizmas yra tarpusavyje neat- 
skiriamai susiję. Todėl komunistinė inteligentija su labai retomis 
išimtimis nesuprato nacių antisemitizmo prigimties ir kodėl ide- 
ologinėje Hitlerio erdvėje jis užėmė pagrindinę vietą“?. Tačiau an- 
tisemitams toks pavardžių keitimas atrodo kaip paprastas žydų 
politinių radikalų mėginimas užliūliuoti priešininkų budrumą ir, 
remiantis tokia apgaule, būti pripažintiems. Nėra reikalo pridur- 
ti, kad Rytų Europos žydams komunistams nuslėpti savo kilmės 
ir visiškai asimiliuotis nepavyko. Komunistų partijoms vis labiau 
„tautiškėjant“, šie žmonės neteko aukštų postų ir galiausiai buvo 
nustumti į šalį arba, kaip Lenkijoje, priversti emigruoti“. 

Ar šiuolaikinis antisemitizmas yra tik iki 1939-ųjų egzistavusių 
etnocentrizmo formų tęsinys, ar jis priklauso platesniam neaiškumų 
dėl nacionalinio identiteto fonui? Aš manau, kad antisemitizmo at- 
gijimas rodo šio regiono neprisitaikymą prie modernybės ir yra iki- 
modernių, natyvistinių, vietinio pobūdžio nuotaikų protrūkis. 

Tačiau ar galima jį iš tikrųjų laikyti didesne grėsme demo- 
kratinėms Rytų ir Vidurio Europos institucijoms? Aš manau, kad 
dėl to nereikia kelti didelės panikos, bet nereikia ir pernelyg 
optimistiškai jo neigti. Antisemitizmas, kaip ir kitos tribalizmo 


apie Rumunijos komunisto inteligento Valterio Romano politinę karje- 
rą, taip pat puikiai išnagrinėtą stalininę Rytų Europos patirtį žr. Chris- 
tian Duplan, Vincent Giret. La vie en rouge: Les Pionniers. Varsovie, Pra- 
gue, Budapest, Bucarest, 1944-1968. Paris, Editions du Seuil, 1994. 

* Jeffrey Herf. „East German Communists and the Jewish Ouestion: The 
Case of Paul Merker“. Journal of Contemporary History, t. 29, nr. 4, 1994, 
spalis, p. 627-661. 

 Jaff Schatz. „The Last True Communists“. Nationalities Papers, t. 23, 1 
priedas, 1994, p. 129-163 (specialusis leidinys „Ethnopolitics in Poland“). 
Per 1990 metų prezidento rinkimų kampaniją Lechas Walęsa, užsimin- 
damas apie tariamai žydišką Tadeuszo Mazowieckio kilmę ir skųsda- 
masis žydų tendencija vadintis pseudonimais, o ne tikrosiomis pavar- 
dėmis (žinoma, tai būvo iš komunistų slaptosios policijos propagandos 
arsenalo tiesiogiai perkeltas šmeižtas), atgaivino antisemitines insinua- 
cijas. Nenuostabu, kad vėliau, kelionėje į Izraelį Walęsa išreiškė visiš- 
kai priešingas pažiūras: taigi užgaulios antisemitinės užuominos ir lo- 
zungai greičiau yra patogi priemonė, o ne tvirtas įsitikinimas. Žr. 
Konstanty Gebert. „Antisemitism in the 1990 Polish Presidential Elec- 
tions“. Social Research, t. 58, nr. 4, 1991, žiema, p. 723-755. 

bei rasizmo formos, yra baime, panika, nerimu ir įtarumu grin- 
džiamos politinės kultūros dalis. Šios emocijos gali periodiškai 
prasiveržti, ypač kai jomis naudojasi apgultas elitas, ieškodamas 
vienijančių mitų apie pavojų ir išdavystę. Prisiminkime, kaip Cor- 
neliu Vadimas Tudoras ir jo Romūnia Mare partija, pareikšdama 
apie pasaulinį žydų sąmokslo voratinklį, rėmėsi tuo, kad minist- 
ru pirmininku buvo Petre Romanas (1990-1991). Pagal šį scenari- 
jų 1946 metais gimęs pusiau žydas, pusiau ispanas Petre Roma- 
nas „genetiškai“ atstovauja „kominterniniams“ (tai yra žydų) 
interesams Rumunijoje?!. Taigi visa Rumunijos komunistų parti- 
jos istorija pertaisoma taip, kad teleologiškai paaiškintų žydų iš- 
kilimą į valdžią. Nesvarbu, kad dauguma aktyvistų, kuriems SSSR 
„didžiojo valymo“ metais įvykdyta mirties bausmė, buvo žydai, 
ir visai nesvarbu, kad stalininio teroro laikais sionistai buvo per- 
sekiojami. Komunistinio antisemitizmo reikšmė visiškai pralei- 
džiama: nei Rudolfas Slanskis, nei Ana Pauker negali būti laiko- 
mi sistemos, kurią patys padėjo sukurti, aukomis, kadangi uždaras 
protas nepajėgia pripažinti išorinių argumentų, galinčių sukrėsti 
tvirtus įsitikinimus. 

Kylant naujiems industrijos magnatams antisemitizmas įgyja 
antiburžuazinių nuotaikų formą. Nusivylimas dėl prarastų gali- 
mybių, priešiškumas piniginėms ir rinkos vertybėms, senos isto- 
rijos apie žydų valdomą finansų pasaulį (galiausiai jomis patikė- 
jo net Patas Robertsonas Jungtinėse Valstijose) susilieja į grėsmingų 
svetimų jėgų, besikėsinančių sugriauti tautinę bendruomenę ir iš- 
naudoti naująją ekonomiką kaip „pasaulinio proletariato“ dalį, 
paveikslą. Naujasis antisemitizmas yra glaudžiai susijęs su nusi- 
statymu prieš Šiaurės Ameriką ir turi daug bendro su „trečiojo“ 


"! Žodis „kominterninis“ tapo dažniausiai vartojamu simboliu, demas- 
"kuojančiu žydų vaidmenį, šalyje įvedant stalinizmą. Vengrijoje tokį pat 
leksikoną vartojo Csurka, kritikuodamas tiek liberalų lyderius (buvu- 
sius kominterninės nomenklatūros palikuonis), tiek jų gynėjus, visų pir- 
ma Soroso fondą. Vadovaujantis šia uždara teorija nesvarbu tai, kad 
George'as Sorosas, pats būdamas žydas, nerodo didelio pakantumo žy- 
diškumui (o ką kalbėti apie Izraelį palaikančią veiklą), nesvarbu, kad 
žydų gausumą jo fondų tarybose Rytų Europoje jis laiko grėsme fondo 
populiarumui ir patikimumui. Žr. Connie Bruck. „The World Accor- 
ding to Soros“. New Yorker, 1995, sausio 23, p. 54-78. 

pasaulio elito bei jo rėmėjų Vakaruose kuriamais mitais, kuriais 
aiškinama ateitis, priklausomybė ir krizė. Ironiška, tačiau naujieji 
nuotaikų atgaivinimo diskursai, nors kilo iš radikalių dešiniųjų, 
iš tikrųjų yra radikalių kairiųjų priešiškumo tarptautinėms kom- 
panijoms, laisvai kapitalo apyvartai, užsienio investicijoms ir ob- 
jektyviai liberalių institucijų raidai išraiška. Naujasis tribalizmas 
iš valstybinio socializmo paveldi kolektyvistinę, egalitarinę, prieš 
rinką nukreiptą filosofiją??. 


Išvada 


Taigi antisemitizmas priskirtinas atskirties ir šovinizmo sin- 
dromui, kuris apima rasinę, lyčių ir socialinę neapykantą". Nusi- 
vylimo ir sutrikimo laikotarpiu sukrėstos asmenybės į skausmin- 
gus potyrius yra linkusios reaguoti netolerantiškais sprendimais. 
Dėl visų patirtų nuoskaudų ir įžeidimų niekinami arba kaltinami 
„kiti“. Vienodai reikšminga, viešai nepripažįstama neapykanta 
sau, kurią ypač sustiprina nereikalingumo, atskirties ir tai, ką Ma- 
xas Weberis pavadino „steriliu jauduliu“, yra vienas iš pagrin- 
dinių naujųjų apmaudo diskursų šaltinių““. Žydų kaip „kitų“ iš- 
skyrimas priklauso mitologinei Rytų Europos tautinio identiteto 


"2 Apie kupinas apmaudo ir pagiežos pokomunistines kalbas žr. Paul Hoc- 
kenos. Free to Hate: The Rise of the Right in Post-Communist Eastern Eu- 
rope. New York, Routledge, 1994. Įžvalgią lyginamąją dešiniųjų srovių 
Rytų Europoje analizę žr. Sabrina Petra Ramet. „Back to the Future in 
Eastern Europe: A Comparison of the Post-1989 with Post-1918 Ten- 
dencies“. Acta Slavica laponica, Sapporo, Japan, t. 13, 1995, p. 61-82. 


" Apie šiurkščius, autoritarinius šovinistinius sąjūdžius pokomunistinė- 

„je Rytų Europoje žr. Sabrina Petra Ramet. Social Currents in Eastern Eu- 
rope: The Sources and Conseguences of the Great Transformation. Durham, 
NC, Duke University Press, 1995, p. 431-454. 


* Puiki Sorino Antohi'o diskusija kn. Civitas Imaginalis: Istorie si utopie in 
cultura romūnd (Civitas Imaginalis: istorija ir utopija Rumunijos kultū- 
roje). Bucharest, Editura Litera, 1994. Žydiška selbsthass (neapykanta 
sau) sąvoka jis stengiasi paaiškinti tebesitęsiančią skausmingą diskusi- 
ją kadaise E. M. Ciorano iškeltu klausimu: kaip galima būti rumunu? 
Kalbant apie naują „trečiojo pasaulio“ populiacijų nereikalingumo 
reiškinį, tiksli Magnuso Enzensbergerio pateikta analizė kelia nerimą: 

konstrukcijai: vietoj pozityvaus apibrėžimo, kas yra tauta, ji daž- 
niausiai apibūdinama antitezėmis. Taigi radikalusis Rytų Euro- 
pos nacionalizmas yra programiškai ir nuosekliai antagonistiš- 
kas kitokiam, „sudėtiniam kitų“ paveikslui, ar jie būtų žydai, ar 
kritiškai nusiteikę inteligentai, ar čigonai, ar liberalūs mąstytojai, 
ar laisvieji masonai, ar moterys, ar homoseksualai?". 

Etninio fundamentalizmo pagrindas yra slaptumas: atsiradęs 
iš slaptų devyniolikto amžiaus draugijų, nacionalizmas perėmė 
potraukį į tariamas okultines machinacijas ir intrigas. Antisemiti- 
nė vaizduotė tarpsta intrigų, slėpiningumo ir visuomenės sluoks- 
nių tamsumo atmosferoje. Kaip ir Prancūzijos įvykių, atvedusių 
prie Dreyfuso bylos, atveju, šiose visuomenėse jaučiamas morali- 
nis nuopuolis, masinė psichologinė identiteto praradimo jausmo 
būsena ir nuotaikos, kad bent jau dabartinė karta nepajus laisvos, 
klestinčios visuomenės privalumų. Karingas nacionalizmas žmo- 
nes sutelkia, suteikia jiems šilto priklausomumo, šlovės, pasididžia- 
vimo tariamai didvyriškais savo protėviais jausmą, o svarbiausia — 
sukuria priešo įvaizdį. Tokios rūšies sukrėtimą išgyvenantiems 
individams reikia turėti paveikslą, kurį galėtų garbinti ir (dar la- 
biau) nekęsti. Mirties ir dirbtinai didvyriško pasiaukojimo taria- 
mai tautos valiai (pilietinės bendruomenės pakaitalui) kultu nau- 
dojasi demagogai, skelbiantys, kad apginti tautos ateitį gali tik 
etninis jos grynumas. Taip, toks nacionalizmas nėra vien tik Rytų 
Europai būdingas reiškinys“. 

Skirtingumo nepripažinimas, jį laikant „liga“, imigrantų (kurie 
kėsinasi į mūsų darbo vietas) persekiojimas, priešiškumas svetim- 


„sąmokslo teorija tik užtemdo tiesą: Niujorke ir Zaire, pramoniniuose 
miestuose ir skurdžiausiose šalyse vis daugiau žmonių nuolatos nuša- 
linami nuo ekonominės sistemos todėl, kad ji nebeįstengia sumokėti už 
darbą“. Žr. Civil Wars from L. A. to Bosnia. New York, New Press, 1994, p. 36. 


"* Toks skirtingumo atmetimas Europos kultūroje, kur nepritapimas ne- 
retai būdavo atskirties argumentu, turi senas tradicijas. Žr. Hans Mayer. 
Les Marginaux. Femmes, juifs et homosexuals dans la litėrature europėenne. 
Paris, Albin Michel, 1994. į 


* Simon Epstein. „Extreme Right Electoral Upsurges in Western Europe: 
The 1984-1955 Wave as Compared with the Previous Ones“. Analysis of 
Current Trends in Antisemitism, nr. 8, 1996. Hebrew University of Jerusa- 
lem, Vidal Sasoon International Center for the Study of Antisemitism. 

taučiams priklauso stiprėjančiam visuotiniam amžiaus pabaigos ne- 
rimo sindromui. Komunizmo žlugimas panaikino daugelį nusisto- 
vėjusių tabu, taigi atsirado daugiau erdvės reikšti pažiūroms, ku- 
rios vos prieš dešimtmetį buvo skirianti riba. Kas būtų patikėjęs, 
kad tapsime begėdiškos literatūros apie holokaustą (akivaizdžiai 
skatinamos ir reklamuojamos Rytų Europos neofašistų) plitimo liu- 
dininkais? Įkyrėjus pakantumui, ilgintis stiprių reakcijų į tai, ką pan- 
kai, islamo fundamentalistai, stačiatikių teokratai ir naujieji naciai 
laiko Vakarų „dekadansu“, gimsta nauji keršto ir nusivylimo mi- 
tai. Nusivylimas esama santvarka, kuri laikoma sugedusia ir nie- 
kinga, verčia Žmones ieškoti alternatyvų. Tokios tendencijos Vaka- 
ruose pavyzdys yra Italijos šiaurės lyga, kur ilgėjimasis kilmės šaknų 
yra naujų, daugeliu atžvilgių pranokstančių tradicinius kairiųjų ir 
dešiniųjų skirtumus politinių stilių požymis. O Žmogaus teisės (tra- 
diciškai tai yra kairiųjų liberalų sritis) neretai puolamos dėl naujo, 
tariamai labiau atliepiančio nerimą kolektyvinio identiteto. Kai 
kraujo ir žemės mistika visuomenės diskurse paima viršų, gali atsi- 
rasti naujų fašizmo atmainų. Tokiame tragiškame atotrūkyje nuo 
modernybės dėl modernybės, plačių visuomenės sluoksnių politi- 
nės sąmonės priešinimesi liberaliam atskirumui, noriai išsižadant 
pilietinių teisių arba jas apribojant virš individualumo iškeliamų 
bendruomeninių vertybių naudai, tikrai slypi fašizmo ištakos. To- 
kia yra Roberto Wistricho išmintingo įspėjimo esmė: 


Čia susiduriame su bendra Europos ir galbūt visos planetos 
negalia, apimančia esminį moralinių ir visuomeninių verty- 
bių žlugimą. Paviršutiniškai ieškodami atpirkimo ožių dabar- 
tyje arba bergždžiai mėgindami normalizuoti kolektyvines is- 
torijos traumas, Europos praeities šmėklų neišvarysime. Kilmės 
šaknų ir saugaus tautinio identiteto ieškojimas, ypač išsivada- 
vimo iš tironijos, priespaudos ir pažeminimo kovoje, neretai 
sudaro laisvėjimo įspūdį. Tačiau net kilniausi patriotiniai jaus- 
mai gali tapti „paskutine niekšo priedanga“ ,jeigu jų neatsvers 
elementarus orumo, solidarumo ir visuotinių Žmogaus teisių 
pripažinimas". | 


"7 Robert Wistrich. „Nationalism Reborn“. Partisan Review, nr. 1, 1995, 
žiema, p. 15; taip pat žr. Adam Michnik. „Presence of Liberal Values“. 
East European Reporter, t. 4, nr. 4, 1971, pavasaris-vasara, p. 76. 

Polenininių visuomenių problema yra ta, kad jos beveik netu- 
ri praeities šaltinių, iš kurių galėtų pasisemti įkvėpimo tokiai to- 
lerantiškai elgsenai. Žinoma, liberalios tradicijos egzistavo, tačiau 
jos buvo anemiškos ir nuolat puolamos. Šį regioną pasiekusi pa- 
vėluotai ir glaudžiai susijusi su žydų bei vokiečių mažumomis 
modernybė buvo panašesnė į priedangą, po kuria toliau virė sen- 
timentali kaimo nostalgija. Visos šios šalys, išskyrus tarpukario 
Čekoslovakiją, buvo linkusios į totalitarizmą: rezistencijos prieš 
bolševizmą vardu Rytų Europos režimai skatino kraštutines prie- 
mones, kurstė ksenofobiją ir nepasitikėjimą liberaliomis instituci- 
jomis bei vertybėmis. Dabar, palikdamos komunizmą, iš praei- 
ties jos gali pasisemti tik prisiminimų apie uždarumą, 
persekiojimus, gentinę nesantaiką, abipusę panieką ir neišmatuo- 
jamą pasipūtėliškumą"“. Daugumoje šių šalių vietoje egzorcizmo 
kultivuojamas kolektyvinis narcisizmas. Kuo labiau jos savimi ža- 
visi, kuo labiau mėgaujasi savo didvyriškumu, tuo didesnė pa- 
gunda joms kyla nekęsti kaimynų, svetimtaučių, „kitų“. 


"8 Žr. Celestine Bohlen. „Where the Fires of Hatred Are Easily Stoked“. 
New York Times, 1991, rugpjūčio 4. 

Ar revoliucija baigėsi? Dekomunizacijos mitas ir 
politinio teisingumo siekimas 


Ten, kur kaltė prisipažįstama ir dėl jos gailima- 
si, turėtų būti vietos atlaidumui. 


Vaclav Havel 


Taigi ar mes vis dar tęsiame revoliuciją, ar 
skelbiame karo pabaigą? 


Adam Michnik 


Ar galima komunizmą patraukti į teismą? Kaip jaunos demo- 
kratijos turėtų elgtis su buvusiu valdančiuoju elitu? Ar įmanoma 
ištaisyti praeities nukrypimus, nuteisiant tuos, kurie atsakingi už 
totalitarinės santvarkos sukūrimą ir įamžinimą? Kaip nustatyti 
įtikinamą kaltės hierarchiją ir - o tai yra dar svarbiau - kaip iš- 
vengti kolektyvinės bausmės pavojų? Trumpai tariant, kaip po- 
komunistinėse politinėse bendruomenėse suderinti teisėtumą su 
įstatymiškumu? Šie nerimą keliantys klausimai rodo moralinius, 
politinius ir teisinius sunkumus, kurie kyla iš revoliucinio atotrū- 
kio nuo senojo režimo imperatyvo. 

Subyrėjus komunistinei santvarkai, šiame regione daug kas pa- 
juto būtinybę apsivalyti. Pavyzdžiui, iš pradžių mažai kas prieštara- 
vo dėl 1989 metų gruodį Nicolae ir Elenai Ceausescu įvykdytos mir- 
ties bausmės, nors teismo įstatymiškumas, švelniai tariant, buvo 
abejotinas. Galų gale argi ne revoliucijos tikslų vardu italų partiza- 
nai įvykdė mirties bausmę Mussolini? Argi aukščiausia pareiga gin- 
ti revoliuciją nepateisina tirono nužudymo? Senojo režimo vadų ati- 
davimas teismui tapo ir istorinio atpildo forma, ir moraliniu katarsiu. 

Dekomunizacija, kaip ir Vokietijos denacifikacija po 1945 me- 
tų, yra ir destruktyvus, ir konstruktyvus vyksmas. Viena vertus, 
panaikinamos autoritarinės institucijos, kita vertus, sukuriama ir 
įtvirtinama pilietines teises pripažįstanti politinė santvarka. Ne- 
paisant daugybės skirtumų, komunizmui ir fašizmui buvo bū- 
dingas toks pat priešiškumas liberalizmui, viduriniosios klasės 


196 5 skyrius 


vertybėms, individo autonomiškumui ir įstatyminei valstybei. De- 
komunizacija, kaip ir denacifikacija, yra tiek dvasinis (kultūrinis, 
psichologinis), tiek politinis, ekonominis ir teisinis procesas. Už 
nenumaldomoaistringų dekomunizacijos vykdytojų užsidegimo 
apriboti buvusių aktyvių komunistų, slaptosios policijos parei- 
gūnų bei informatorių pilietines teises, kaip buvo Albanijoje val- 
dant rėksmingam antikomunistui, buvusiam prezidentui Sali Be- 
rishai, slypi nepalaužiami jakobiniški polinkiai. „Šventos“ kovos 
su neokomunistais ir jų sąjungininkais vardu naudojamasi auto- 
ritariniais metodais!. Kitaip tariant, dekomunizacijos logika ne- 
priešina dorybingos, didvyriškos buvusių aukų bei disidentų sto- 
vyklos su ydinga veidmainiškų pokomunistinių verteivų stovykla. 
Tikrovėje viskas yra kur kas painiau. 


Bylų sudarytojai ir naikintojai 


1990 metų sausio 13 dieną Bukarešto centre esančioje Pergalės 
aikštėje susirinko tūkstančiai rumunų sudeginti komunistų parti- 
jos bilietų. Tų metų pavasarį bulgarai užėmė komunistų (persi- 
krikštijusių socialistų) partijos būstinę ir sudaužė ilgą laiką jos sto- 
gą puošusią raudonąją žvaigždę. Dauguma tokių simbolinių 
ritualų piliečiams turėjo svaiginamos galios ir leido išlieti nuos- 
kaudas dėl patirtų vargų ir sunkumų, kurie jiems buvo primesti 
siekiant „šviesios ateities“. Tačiau kai kurie Žmonės - visų pirma, 
kitaip manantys inteligentai - iš pat pradžių pastebėjo, jog deko- 
munizacijos retorikoje slypi veidmainiškas fundamentalizmas, nė 


' Apie populistinius autoritarinius Berishos metodus ir demagoginę de- 

"komunizacijos retoriką 1996 metų parlamento rinkimų metu žr. Jane 
Perlez. „Albania's Reformer Turns Autocrat“. New York Times, 1996, 
birželio 1. Už galimybę išanalizuoti politinį Albanijos gyvenimą esu 
labai dėkingas buvusiam ministęo pirmininko pavaduotojui, kartu su 
Berisha įsteigusiam „Demokratų partiją“, Gramozui Pashko. Nutrau- 
kęs ryšius su prezidentu jis tapo pagrindiniu šalies liberaliosios opozi- 
cijos tribūnu. Užuominas apie Albanijos rinkiminių apgaulių precedentą, 
kurį gali kopijuoti kitos pokomunistinės šalys, žr. Thomas Carothers. 
„In Albania, One for the Thugs“. Washington Post, 1996, birželio 6. 

kiek ne tolerantiškesnis nei tas, kurį reikėjo sunaikinti. Jie būgšta- 
vo, jog nugalėtojų teisingumas gali lengvai pavirsti neteisybe. Vė- 
liau, kai visoje Rytų Europoje vyko rinkimai, o ekskomunistai 
pasinaudojo demokratinėmis procedūromis, kad galėtų reorga- 
nizuotis ir dalyvauti politiniame žaidime, daugelis pajuto, jog po- 
litinis teisingumas pralaimėjo ir antikomunistiniai revoliucijų už- 
daviniai liko neįgyvendinti. 

Taigi buvusių komunistų ir slaptosios policijos traktavimas ta- 
po pagrindiniu politiniu klausimu, kuris šias visuomenes padali- 
jo ne tik politikos plotmėje, bet suskaldė net šeimas. Pradėjus by- 
las nagrinėti viešai, kai kurių šalių disidentai sužinojo, kad juos 
ilgai sekė jų pačių sutuoktiniai. Paaiškėjo, kad ne vienas prisiekęs 
aktyvus pilietinių teisių gynėjas talkino slaptajai policijai. Tokios 
sąvokos kaip atlaidumas, užmarštis, kaltė ir atsakomybė įgavo 
sprogstamąją galią. Siekdami asmeninių tikslų, įvairūs politiniai 
veikėjai ėmė naudotis daugybės teroro laikais žuvusių aukų at- 
minimu, prisiminimais apie ilgus sąstingio, bailumo, paklusnu- 
mo galingam partinės valstybės aparatui dešimtmečius. 

Dalis šio regiono Žmonių, paprastai vadinamų „liberalais“, 
būgštavo, kad dekomunizacija gali baigtis siaubingomis vende- 
tomis ir tapti Šv. Baltramiejaus nakties, kuri naująsias valdymo 
formas amžiams pasmerktų suktis pagiežingos isterijos, keršto ir 
fanatizmo rate, prologu. Kitiems, paprastai vadinamiems „radi- 
kalais“, dekomunizacija yra pateisinamas politinis ir teisinis atsa- 
kas, siekiant nutraukti ryšius su praeitimi, išvalyti elitą ir pradėti 
visiškai naują gyvenimą. Buvę komunistai jį viešai pasmerkė, gin- 
dami savo teisę į teisminį nagrinėjimą, tačiau už tuos dešimtme- 
čius, kai šia teise neleido naudotis savo priešininkams, beveik nie- 
kas neatsiprašė. Jų nuomone, atkakliai primenant praeitį galima 
sulaukti priešingų rezultatų. Ironiška, tačiau tokio požiūrio lai- 
kosi ir kai kurie ankstesni žymūs disidentai Miklosas Haraszti ir 
George Konradas Vengrijoje, Adamas Michnikas Lenkijoje ir Mar- 
tinas Palousas Čekijos Respublikoje. Liberalieji inteligentai ma- 
no, jog tokia dekomunizuotojų aistra keršyti dažniausiai tėra ka- 
mufliažas, slepiantis įspūdingų antikomunistinių kredencialų 
neturėjimą. Disidentai visą laiką nepritarė raginimams griebtis 
smurto, o esamą padėtį skatino keisti derybomis. Dabar, kai tokių 

„paktų“ pasiekta, - argumentuoja jie, - būtų pražūtinga, jeigu re- 
voliucionieriai savo įsipareigojimų išsižadėtų. Tokia perspekty- 
va įstatymiškumą vertina kaip pagrindinį revoliucijų laimėjimą, 
o komunistams naudinga tuo, kad leidžia abejoti. 

Nereikia nė sakyti, jog buvusių disidentų motyvai nepritarti 
valymams iš esmės skiriasi nuo buvusių komunistų motyvų, ta- 
čiau juose jaučiama panašaus požiūrio tendencijų: kas buvo - pra- 
žuvo, atėjo laikas viską pradėti iš naujo, negalima kaltinti vien 
dėl ankstesnių politinių įsitikinimų. Individus reikėtų teisti atski- 
rai ir vertinti atsižvelgiant į asmeniškai padarytus veiksmus. 

Šio požiūrio trūkumas tas, kad praeitis laikoma amorfine klam- 
pyne, už kurią nė vienas nėra atsakingas asmeniškai, bet kuria 
susitepę yra beveik visi. Jis atskleidžia buvusių disidentų nenorą 
perimti manicheistiško pasipūtimo moralę, pagal kurią visuome- 
nė skirstoma į „angelus“ ir „niekšus“. Vis dėlto George Konrado 
požiūris į vos-ne visuotinį bendrininkavimą su senuoju režimu 
yra pernelyg kilniai kuklus: „Satelitinėje valstybėje visi - ir nuo- 
lankūs, ir išdidūs piliečiai - yra tarnai. Raskite man sąžiningą žmo- 
gų totalitarinėje arba nors sąlygiškai liberalioje, bet paternalisti- 
nėje visuomenėje. Ieškosite ilgai ir sunkiai. Raskite man sakantį 
tiesą visuomenėje, kurioje valstybė yra tėvas - pavyzdžiui, vals- 
tybinio socializmo visuomenėje - ir kurioje aukštas pareigūnas 
turi karaliaus galią. Satelitinėje valstybėje meluoti dera arba, tiks- 
liau pasakius, neįmanoma atskirti, kur melas, o kur tiesa“? 

Tokiam požiūriui netiesiogiai pritarė net Vaclavas Havelas, ku- 
ris anksčiau atkakliai tvirtino, kad būtina gyventi tiesoje, tuo no- 
rėdamas pasakyti, jog būdų išvengti oficialaus melo yra, o 1990 
metais pareiškė, kad skiriamoji kaltės ir nekaltumo linija eina per 
kiekvieno Žmogaus sąžinę, per kiekvieno vyro ir moters širdį. 

Pokomunistams patiko tokia kilnumo filosofija. Wojciechui Ja- 
ruzelskiui, Lenkijoje įvedusiam karo padėtį, patiko Adamo Mich- 
niko moralumas ir jis net apgailestavo dėl to, kad buvo jį įkalinęs. 
Buvęs Rumunijos žemųjų rūmų pirmininkas, valdančiosios par- 


2 Žr. George Konrad. The Melancholy of Rebirth: Essays from Post-Commu- 
nist Central Europe, 1989-1994. San Diego, New York, and London, Har- 
court Brace, 1995, p. 2-3. 

tijos administracijos pirmininkas ir artimas tuometinio šalies pre- 
zidento Iono Iliescu bendradarbis Adrianas Nūstase 1995 metais 
pareiškė, jog praeities (tiek fašistinės, tiek stalininės) akcentavi- 
mas žmonėms trukdo kurti ateitį. Kam reikia taip pabrėžti tai, 
klausė jis, kas vyko valdant profašistiniam diktatoriui Ionui An- 
tonescu arba stalinistiniam tironui Nicolae Ceausescu?? Vokieti- 
jos Demokratinio socializmo partijos (DSP) - pokomunistinės Ulb- 
richto bei Honeckerio Socialistinės vienybės partijos parlamentinės 
frakcijos - pirmininkas Gregoras Gysi primygtinai reikalauja ener- 
gingai pasmerkti stalinizmą todėl, kad šis „išdavė marksizmo ide- 
alus“. Jo partija išspausdino viešą tos sistemos aukų - tiek pa- 
prastų Vokietijos Demokratinės Respublikos (VDR), tiek partijos 
narių - atsiprašymą. Tuo pat metu Gysi nepripažįsta Rytų Vokie- 
tijos režimo ir nacistinės diktatūros analogijos, laikydamas ją mė- 
ginimu kriminalizuoti pačią VDR eksperimento prigimtį: „Vado- 
vaudamasi totalitarizmo teorija, DSP turi svarų argumentą 
nepritarti VDR prilyginimui prie nacistinės diktatūros. Partija vi- 
suomet stengdavosi kritikuoti ir vertinti VDR iš socialistinių po- 
zicijų. Rytų Vokietijos visuomenę mes kritikuojame ne todėl, kad ji 
buvo socialistinė, o todėl, kad ji net nebuvo panaši į socialistinę“. 

Buvusių disidentų poziciją galima suprasti kaip moralinę nuo- 
statą vengti kolektyvinės bausmės. Į ideologijos skiepijimo ritua- 
lus leninistinė autokratija iškreiptais metodais siekė įtraukti kuo 
daugiau žmonių. Masių elgsenai buvo būdingas ne priešinimasis 
ir kritika, o konformizmas ir paklusnumas, ir tik nedaugelis išdrį- 
so imtis atviros opozicinės veiklos. Vengrų sociologė Zsuzsa Fer- 
ge teigia, jog tai sukūrė „neperprantamą istoriją“, kaltės ir pa- 
sipiktinimo samplaiką, kuri šiose visuomenėse beveik niekam 
nepriimtina: „Dauguma žmonių turėjo gyventi daugiau ar mažiau 
dvigubą gyvenimą, ir netrukus tai jiems tapo natūralia būsena'“. 


3 Adriano Nžstase teiginiai Tarptautiniame rinkiminių sistemų fonde 1995 
metų sausio 20 d. Vašingtone (asmeniniai užrašai). 


* Gregor Gysi. „Five Years of the PDS“. New Politics, t. 5, nr. 3 (nauja 
serija), 1995, vasara, p. 139. 


5 Žr. Serge Schmemann. „End of Line: Leaders at Communism's Finish“. 
New York Times, 1990, lapkričio 16. 

Žinoma, dauguma žmonių slaptajai policijai netalkino ir ne kiek- 
vienas turi saugoti baisią paslaptį, tačiau ne mažiau svarbu tai, 
kad dauguma žmonių nepadarė nieko, kad tą sistemą sugriautų. 
Pripažinti jos taisykles jiems buvo tas pat, kas kvėpuoti, valgyti ir 
miegoti. Sistema įsiskverbė į dvasinį jų metabolizmą. Tiesa, ne- 
priklausoma, savavaldė Lenkijos „Solidarumo“ sąjunga, kuri tu- 
rėjo beveik dešimt milijonų narių, 1980-1981 metais buvo džiu- 
gus socialinio susitelkimo ir politinės radikalizacijos atvejis, tačiau 
jos veiklą suardė karo padėtis, po kurios šalį apėmė apatija, pasi- 
piktinimas ir socialinis pasyvumas. Trumpai tariant, paskutiniai- 
siais komunistinės santvarkos dešimtmečiais, kai, siekdamas už- 
sitikrinti viešpatavimą, atvirą terorą valdantysis elitas pakeitė 
masių įtraukimu ir konformizmu, didvyrių beveik nebeliko“. 
Sistemos atsinaujinime dalyvavo dauguma komunizmo san- 
tvarkoje gyvenusių žmonių: vieni aktyviai palaikė esamą padėtį, 
kiti, prisitaikydami prie suvaržymų ir stengdamiesi išsaugoti sau 
ir savo šeimoms minimalų padoraus gyvenimo lygį, buvo tik „ma- 
žais didelės mašinos sraigteliais“. Tai nereiškia, jog už sistemos 
veikimą visi atsakingi vienodai. Vieni buvo išdavikai, kiti — iš- 
duotieji. Vieni sutiko talkinti slaptajai policijai (tapti aktyviais kad- 
rais arba „neformaliais“ kolaborantais) už atlyginimą, kiti tapo 
ideologiniais aktyvistais arba partijos bei vyriausybės nomenkla- 
tūrininkais ir persekiojo kitaminčius. Teisėjų nuosprendžiai įka- 
linti disidentus, leidimai daryti kratas buvo teisinė priedanga ne- 
suskaičiuojamiems Žmogaus teisių pažeidimams. Milžiniškose 
cenzūros mašinose dirbo tūkstančiai žmonių. Jie darė viską, kas 
tik įmanoma, kad sunaikintų bet kokią nepriklausomos minties 
ar diskurso formą. Galų gale 1989 metų revoliucijos nebuvo tik 
estetiniai manevrai ir įvyko ne be pagrindo - jos buvo nukreiptos 
prieš politinę santvarką, kuri nebūtų galėjusi funkcionuoti be tam 
tikrų institucijų ir jų tarnų. Pilkoji sritis tarp kraštutinės opozici- 
jos grupuočių ir centro valdžios nebuvo vienspalvė. Pakanka vie- 
no pavyzdžio: dekomunizacijos kampanijoje aktyviai dalyvavęs 


* Diskusiją apie masių įtraukimą ir naująjį tradicionalizmą žr. Ken Jowitt. 
New World Disorder: The Leninist Extinction. Berkeley and Los Angeles, 
University of California Press, 1992, p. 88-158. 

Čekijos ministras pirmininkas Vaclavas Klausas nebuvo nei komu- 
nistų partijos narys, nei aktyvus disidentas. Visą husakinės „nor- 
malizacijos“ laikotarpį po 1968 metų rugpjūčio „Prahos pavasa- 
rio“ įvykių nuslopinimo jis dirbo mokslinį darbą ekonomikos srityje 
ir, prisidengęs slapyvardžiu, dalyvavo pogrindžio spaudoje. Ki- 
taip tariant, tam, kad nebūtum bailiu, nereikėjo būti didvyriu. 

Paprastai pokomunistinės partijos stengėsi atsikratyti nebeak- 
tualios dabartiniam jų vaidmeniui stalininės praeities ir visą dė- 
mesį sutelkti į socialinius socialistinių santvarkų laimėjimus bei 
ekonominę ir politinę savo patirtį. Galima sakyti, kad daugumai 
šių politikų praeitis yra tarsi kita šalis. Tai, kas vyko nuverstoje 
totalitarinėje santvarkoje, paprasčiausiai yra ne jų reikalas. Toks 
užmaršumas perša siaubingas moralines išvadas: akivaizdaus me- 
lo ir gėdingos tylos pagrindu negali būti sukurta ir ilgai išsilaikyti 
jokia demokratija. Akivaizdus istorinis sąmoningos užmaršties pa- 
vyzdys yra Jungtinės Valstijos. Rašiusieji ir pasirašiusieji Jungti- 
nių Valstijų nepriklausomybės nuo Britanijos deklaraciją disku- 
tavo vergijos klausimu, tačiau politiniais sumetimais jį atidėjo ir 
šis gėdingas klausimas dokumente buvo oficialiai nutylėtas, to- 
dėl praėjus keturiems dvidešimtmečiams ir septyneriems metams 
Amerikos demokratija vos nežlugo nuo savo piliečių rankos. 

Žlugus komunizmui sąmoninga užmarštis kelia ypač didelį 
nerimą matant buvusių komunistų iškilimą į naujus galios ir įta- 
kos postus. Pasak vieno nuovokaus pereinamojo laikotarpio Ame- 
rikos apžvalgininko, „sudėtinga nustatyti atlaidumo ir teisingu- 
mo pusiausvyrą, ypač tuomet, kai tie, kuriems turėtų būti atleista, 
elgiasi taip, tarsi būtų nusipelnę ne bausmės, o padėkos, kai jie 
staiga prabyla apie toleranciją ir dorumą, kai paskubomis apsi- 
siaučia demokratinių vertybių ir sąžiningo darbo, kurį skelbiasi 
visuomet palaikę, etikos mantija“7. Kaip tik toks yra buvęs Lenki- 
jos prezidentas Wojciechas Jaruzelskis, įvedęs šalyje karo padėtį 
ir smarkiai įsivėlęs į kitas Žiaurias represijas, o pokomunistinėje 
Lenkijoje pakeitęs savo įvaizdį tapo švarutėliu, atsidavusiu tautos 
gerovei patriotu. 


" Andrew Nagorski. The Birth of Freedom: Shaping Lives and Societies in the 
New Eastern Europe. New York, Simon and Schuster, 1994, p. 59, 

Visose šiose šalyse sklandė mitas apie turinčius gerų ketini- 
mų, sąžiningus, darbščius komunistus, kurie stengėsi padaryti vis- 
ką, kas tik tuometinėje santvarkoje buvo įmanoma. Šis politinis 
mitas rodo tendenciją atleisti komunistų lyderiams už represijas 
ir ekonominį neūkiškumą. Jis iš esmės falsifikuoja tikrovės įvykių 
reikšmę ir užtrina skirtumą tarp tų, kurie palaikė sistemą, ir tų, 
kurie kovojo, siekdami ją pakeisti. Ironiška tai, kad šio mito šali- 
ninkų ir radikaliųjų antikomunistų požiūris į komunistų partijas 
yra vienodas. Tokia vizija (palaikoma tiek kraštutinių dešiniųjų, 
tiek kraštutinių kairiųjų) nepripažįsta, jog elitas kai kuriose šaly- 
se buvo griežtai pasidalijęs į reformatorius ir kietos linijos šali- 
ninkus. Selektyvi atmintis vengia pripažinti faktą, jog daugelis 
disidentų buvo nusivylę buvusieji komunistai*. Toks savanoriš- 
kos užmaršties procesas nepanaikina, o tik atideda būtinybę susi- 
taikyti su tikrove. 

Iš tikrųjų tokiose šalyse kaip Slovakija, Serbija, Kroatija, Veng- 
rija, Lenkija ir Rumunija, kurios iš pagrindų niekuomet nenagri- 
nėjo savo autoritarinės kraštutinio dešiniojo sparno praeities, de- 
komunizacija turi apimti visuotinį susitaikymą su antisemitizmo, 
nepakantumo ir krikščioniškojo (stačiatikių bei katalikų) funda- 
mentalizmo palikimu. Dažniausiai tai yra skausmingas uždavi- 
nys, slapta trikdantis net liberaliausius inteligentus?. Neretai šis 
procesas yra painus ir sudėtingas, lydimas abipusių kaltinimų ne- 


Š Lenkų istorikas, „Solidarumo“ patarėjas ir žinomas disidentas Bronis- 
lawas Geremekas nuo 1950 iki 1968 metų buvo partijos narys. Protes- 
tuodamas prieš invaziją į Čekoslovakiją ir ryškėjantį Lenkijos komu- 
nistų partijos posūkį į ksenofobiją, jis išstojo iš partijos: „Aš maniau, jog 
kaip tik todėl, kad kadaise buvau partijos nariu, turiu ypatingą prieder- 
mę pasipriešinti totalitarizmui, komunizmui ir partijai. Jaučiau pareigą 
atiduoti skolą už tai, kad dvidešimt metų turėjau partinį bilietą.“ Žr. 
Bronislaw Geremek. La Rupture: La Pologne du communisme ū la democra- 
tie. Entretiens avec Jacek Zakowski. Paris, Editions du Seuil, 1991. 


* Jeffrey Isaac. „Adam Michnik: Politics and the Church“. Salmagundi, nr. 
103, 1994, vasara, p. 199-212. Isaacas aptaria klausimą, kodėl Michni- 
kui nepavyko nevaržomai kalbėti apie antisemitizmo egzistavimą Len- 
kijos kultūroje ir kodėl jis žaidė Europos kaip „krikščioniškos civilizaci- 
jos“ idėja. Tuo pačiu klausimu žr. Roberto Kaplano diskusiją apie 
Rumunijos ir Kroatijos nenorą nagrinėti savo praeitį: Balkan Ghosts: 
A Journey through History. New York, St. Martin's Press, 1993. 

sąžiningumu, neapykantos sau, selektyvios atminties ir ne ma- 
žiau selektyvios amnezijos bei tyčinių falsifikacijų. Dažnai gali- 
ma išgirsti tokį argumentą: juk mes išėjome ne iš fašizmo, tai kam 
reikia aptarinėti Antrojo pasaulinio karo ar net ankstesnius įvykius? 
Nacionalistiniai antikomunistai liaupsina etninę bendruomenę, iš 
kurios jie mielai išstumtų kiekvieną, kurį tik įtartų patriotiškumo 
stoka. O dėl pokomunistų, tai tariamai garbingą savo tarnavimą 
stalinizmui ir jo diktatūrai jie dažniausiai stengiasi pateisinti an- 
tifašizmu. Šitaip ideologiniai skirtumai pridengiami savanaudiš- 
kumo kaukėmis, kurios dėl tokių abstrakčių sąvokų kaip tauta, 
teisingumas arba laisvė leidžia priešininkams vienam kitą pa- 
smerkti gėdai. 

Prašyti rimto susitaikymo su praeitimi nėra vien moralinė nuo- 
stata: nė viena iš šių visuomenių negali tapti tikrai liberali, jeigu 
politiniame diskurse ir toliau vyraus senieji savigailos ir savęs ide- 
alizavimo mitai. Šiuo požiūriu dekomunizacija kartu yra ir gyvy- 
biškai būtinas identiteto ieškojimas siekiant įtvirtinti tikrą atotrū- 
kį nuo praeities. Grįžti prie normalumo arba liberalios valstybinės 
santvarkos kūrimo reiškia drąsiai sutikti atsižadėjimus, išdavys- 
tes ir nusivylimus, kurie tiek daug individų pavertė blogio siste- 
mos bendrininkais. Pasak pereinamuosius laikotarpius Lotynų 
Amerikoje ir Pietų Europoje tyrinėjusių mokslininkų, poautorita- 
rinės visuomenės savo prisiminimų negali paprasčiausiai užšal- 
dyti arba nepaisyti. Praeitį reikia Žinoti, stoti su ja į akistatą ir 
suprasti!?, 

Tačiau ar istorinio palikimo „perkratinėjimas“ (tai, ką vokie- 
čiai vadina Geschichtsaufarbeitung) apsiriboja tik kultūriniu sąmo- 
ningumu, ar baigiasi politiniu bei teisiniu baudimu tų, kurie atsa- 
ko už senojo režimo nusikaltimus? Taigi labai svarbu teisinius 
ir istorinius mėginimus įveikti, praeitį suderinti nešališkai ir 


'" Pavyzdžiui, politologai Guillermo O'Donellas ir Philippe C. Schmitte- 
ris rašo: „Sunku įsivaizduoti, kaip, nesusitaikiusi su skausmingiausiais 
savo praeities momentais, visuomenė gali vėl pradėti funkcionuoti to- 
kiu mastu, kad socialiniu ir ideologiniu požiūriu palaikytų politinę de- 
mokratiją.“ Žr. Transitions from Authoritarian Rule: Tentative Conclusions 
about Uncertain Democracies. Baltimore and London, Johns Hopkins Uni- 
versity Press, 1991, p. 30. 

apgalvotai. Čia vėl praverčia vokiškas ponacistinis leksikonas: žo- 
dis Geschichtsbewūltigung kaip tik ir reiškė jaunosios kartos mėgi- 
nimą suprasti praeitį, stoti prieš ją be apsauginių šydų ir raciona- 
lių paaiškinimų. Devintojo dešimtmečio pabaigoje SSSR kilo 
iniciatyva iš apačios įsteigti pilietinį „Atminties“ sąjūdį, kurio tiks- 
las — atgaivinti atmintį, dokumentais patvirtinti masinius nusi- 
kaltimus ir šitaip supažindinti visuomenę su stalininės teroro ka- 
ralystės įvykiais"!. Pagrindinis jo veikimo principas yra ne keršyti, 
o moraliai pasveikti. Tikriausiai toks požiūris neskausmingiau- 
sias ir konstruktyviausias: sudaryti visuomenei galimybę pažinti 
savo praeitį, nesileidžiant į nepabaigiamus ir kankinamai sudė- 
tingus teisinius veiksmus, kurių galutinis padarinys gali būti nau- 
jos aukos ir nauji kankiniai. 

Adamo Michniko manymu, reikia padaryti galą karingam troš- 
kimui apvalyti senąjį elitą, kad naujoji santvarka neužsikrėstų kerš- 
tingumu ir neteisingumu. Jis labiausiai bijo, kad buvusių komu- 
nistų persekiojimas komunistiniais biurokratiniais metodais ir 
pasitikėjimas neretai abejotinais slaptosios policijos dokumentais 
gali tik pratęsti senosios santvarkos agoniją ir užnuodyti atmo- 
sferą visuomenėje: „Baisiausias mane kankinantis sapnas yra tas, 
kad surenkame visus komunistus ir išsiunčiame į Sibirą. Ką tuo- 
met turėtume? Komunizmą be komunistų“!*. Vaclavas Havelas 
moraliai palaikė Michniko pusę, tačiau, kaip šalies prezidentas, 
nesutrukdė įsigalioti skaidrumo (valymo, atsijojimo) įstatymui, 
kurį parlamentas priėmė 1991 metų spalio mėnesį. Čekiškasis 
skaidrumo įstatymas buvusiems aukštiems partiniams pareigū- 
nams, slaptosios policijos agentams bei kolaborantams, Liaudies 
milicijos (sukarintų partijos dalinių) nariams penkerius metus ne- 
leido dirbti valstybės administracijoje, valstybinėje žiniasklaidoje 
ir valstybei priklausančiuose ekonominiuose objektuose“. Kita 


" Nanci Adler. Victims of the Soviet Terror: The Story of the Memorial Move- 
ment. Westport, CT and London, Praeger, 1993. 


" John Tagliabue. „New Pariahs Have East Europe Astir“. New York 
Times, 1992, kovo 18. 


"P Iš visų kategorijų, kurioms buvo taikomas skaidrumo įstatymas, pasta- 
ruoju metu Liaudies milicijos nariai buvo mažiausiai įsivėlę į komunis- 

vertus, evangelikų pastorius Joachimas Gauckas buvusioje VDR 
atstovauja nuosekliausiam dekomunizaciją palaikančiam požiū- 
riui: jo nuomone, rytų vokiečiai gali tapti brandžiais piliečiais tik 
visiškai demaskavę slaptosios policijos veiklą“. Trumpai tariant, 
tenka rinktis vieną iš dviejų strategijų: arba „aiškios linijos politi- 
ką“, apie individą sprendžiant tik iš atsidavimo naujajai demo- 
kratijai, o praeitį pridengiant atlaidumo skraiste, arba skaidrumo 
logiką su jos prisirišimu prie radikalaus atsiskyrimo nuo praei- 
ties. Pirmoji strategija leninistinę santvarką laiko negrąžinamai 
praėjusiu, galutinai pasibaigusiu istoriniu ciklu ir siūlo kurti po- 
Žiūrį į politiką, individus bei kultūrą, kuris būtų orientuotas ne į 
praeitį, o į ateitį. Antroji strategija kraštutinėmis savo formomis 
yra išskirtinė, rigoristinė: komunizmą ji laiko absoliučiu blogiu ir 
pagal manicheistiškos moralės kompasą skirsto visuomenę į „an- 
gelus“ ir „šėtonus“. 

Skaidrumo kaip politinio katarsio mitas turi kelti tikros pra- 
džios jausmą. Jis akcentuoja nutrūkstamumą, ryžtingą bambagys- 
lės, siejančios su dviprasmiška praeitimi, nukirpimą. Tačiau iš tik- 
rųjų jo pagrindas yra neabejojamas pasitikėjimas slaptosios 
policijos bylomis, galintis atvesti į nepateisinamus persekiojimus 
ir individualių pilietinių teisių apribojimus. Kaip teigia vienas iš 
perspektyviausių Vidurio Europos politinės kultūros analitikų bri- 
tų Žurnalistas Timothy Gartonas Ashas, skaidrumas yra puikus 
pavyzdys, kaip galima neapeiti dekomunizacijos. Ne todėl, kad ji 
stokoja teisėtumo, o todėl, kad neturi rimtų nuostatų dėl atitin- 
kamo proceso, apeliacijos, skriaudų atitaisymo izišsamaus bylų 
pagrįstumo bei patikimumo ištyrimo. Vis dėlto griozdiška 


. tines represijas. Faktiškai, kaip man pasakojo velionė Rita Klimova - 
po „aksominės“ revoliucijos pirmoji Čekijos ambasadorė Vašingtone - 
miliciją, baigiantis komunistiniam režimui, sudarė tik senų draugužių 
medžioklės ir išgertuvių klubai. Asmeninis pokalbis su Rita Klimova 
Vašingtone 1992 metų lapkričio mėnesį. Nepaisant įspūdingų disiden- 
tinių kredencialų ir kvalifikuotos paramos skaidrumo politikai, radika- 
lai puolė Klimovą todėl, kad jaunystėje ji dalyvavo „buržuazinės“ inte- 
ligentijos valymuose. 


“ Jennifer Yoder. „Corrective Justice in the Former GDR“. Nepublikuo- 
tas rankraštis. 

skaidrumo įstatymo formuluotė jo reikšmės nesumenkino. Prie- 
šingai, Gartono Asho žodžiais tariant, „kaip tik todėl, kad nėra 
nustatytų tikslių, nešališkų teisinių kolaboravimo ir praeityje įvyk- 
dytų nusikaltimų problemos sprendimo procedūrų, anksčiau ar 
vėliau atsiranda netikslių, triukšmingų politinių sprendimų“ ". 

Taigi negalima laikyti paprastu suklydimu pykčio, apėmusio dau- 
gumą lenkų, rumunų ar rusų, kurie, nebepatirdami jokio moralinio 
pasitenkinimo, kaltina elitą sąmokslu ir šitaip mėgina paaiškinti de- 
komunizacijos pralaimėjimą. Tačiau skaidrumo įstatymo problema 
yra ta, kad tie, kurie pakliuvo į sąrašus, teisiškai pasijuto esą bejėgiai: 
apsiginti, stoti prieš teismą ir naršyti slaptosios policijos dokumen- 
tus - daug laiko ir nervų kainuojantis procesas. 

Skaidrumas iš dalies yra bendras komunistinės praeities trak- 
tavimas. Naujosios politinės santvarkos privalo apsispręsti, ar se- 
nieji režimai buvo nusikalstami tiek dėl savo tikslų, tiek dėl prak- 
tikos; jeigu taip, tai nusikaltusius asmenis nubausti yra logiška. 
Čekijoje galima remtis 1993 metais liepos mėnesį priimtu „Įstaty- 
mu dėl komunistinės santvarkos neteisėtumo“. Šis įstatymas — 
nuosekliausias kaltinamasis aktas nuverstam leninistiniam reži- 
mui- buvo priimtas Čekijos parlamento balsų dauguma (129 bal- 
savo „už“,34- „prieš“, 3 susilaikė). Buvusių valdžios pareigūnų 
kaltumas nustatytas nedviprasmiškai: 


Čekoslovakijos komunistų partija, jos lyderiai ir nariai yra atsa- 
kingi už tai, kaip 1948-1989 metais buvo valdoma mūsų žemė, 
O ypač už sistemingą tradicinių europinės civilizacijos vertybių 
niokojimą, už sąmoningą Žmogaus teisių ir laisvių pažeidinėji- 
mą, už moralinį ir ekonominį nuosmukį, kurį lydėjo teisiniai 
nusikaltimai ir teroras prieš kitaminčius, už rinkos ekonomikos 
pakeitimą komandine ekonomika, už tradicinių teisės ir nuosa- 
vybės principų sunaikinimą, už piktnaudžiavimą švietimu, la- 
vinimu, mokslu ir kultūra, siekiant politinių bei ideologinių tiks- 
lų, už beatodairišką gamtos niokojimą. 


Nors šiame įstatyme neakcentuojama griežtai centralizuota, 
militaristinė leninistinių organizacijų prigimtis ir beveik nedaro- 


I5 Timothy Garton Ash. „Central Europe: The Present Past“. New York 
Review of Books, 1995, liepos 13, p. 13. 

ma skirtumo tarp partijos elito ir paprastų jos narių, faktiškai kal- 
tinimai komunistų viešpatavimui yra teisingi. Vusur nuo Bulga- 
rijos iki Rytų Vokietijos valstybinio socializmo režimo komunis- 
tai turėjo neribotą valdžią, galėjo visiškai nepaisyti įstatymų ir 
neatsiskaitinėti visuomenei. Savo pavaldinius jie niekino, o slap- 
toji policija buvo baimės ir įtarumo tarp piliečių skatinimo įran- 
kis. Pilietinė visuomenė buvo sistemingai puolama. Griežtos če- 
kų įstatymo, kurį pasirašė ir Vaclavas Havelas, išvados nekelia 
jokių prasminių abejonių: 


Režimas, pagrįstas komunistine ideologija, kuri nuo 1948 metų 
vasario 24-osios iki 1989 metų lapkričio 17-osios lėmė valstybės 
kryptį ir Čekoslovakijos piliečių likimą, buvo nusikalstamas, ne- 
teisėtas ir smerktinas. Čekoslovakijos komunistų partija buvo 
nusikalstama organizacija, smerktina taip pat kaip ir kitos šia 
ideologija pagrįstos organizacijos; jos veikla buvo nukreipta į 
žmogaus teisių ir demokratinės sistemos slopinimą. Individų ir 
piliečių grupių priešinimasis, pagrįstas demokratiniais politi- 
niais, religiniais arba moraliniais įsitikinimais, pademonstruo- 
tas pasipriešinimo veiksmais arba kitokia veikla, arba sąmonin- 
gai ir viešai išreikštas šalies teritorijoje arba užsienyje net ir 
bendradarbiaujant su demokratine užsienio valdžia, buvo tei- 
sėtas, teisingas, moraliai pateisinamas ir gerbtinas“. 


Pateisinamas moraline esme, šis įstatymas užtušuoja istori- 
nius niuansus ir politinius skirtumus. Jis ignoruoja lemiamą komu- 
nizmo reformuotojų vaidmenį „Prahos pavasario“ išsiveržime. 


'6 „Czech Parliament Passes Law on Illegitimacy of Communist Regime“ 
(Čekijos parlamentas priėmė įstatymą dėl komunistinio režimo netei- 
sėtumo). Radio Free Europe/Radio Liberty Daily Report, 1993, liepos 10; 
platesnių šio įstatymo ištraukų ir puikią dekomunizacijos įsikūnijimų 

"Čekijos Respublikoje diskusiją žr. Erazim Kohak. „Political Correctness 
in Prague“. Dissent, 1994, žiema, p. 35-38. Kohakas, Žinomas čekų poli- 
tinis filosofas, nepritaria nei 1991 metų skaidrumo įstatymui, nei 1993 
metų dokumentui, dėl jų moralinio absoliutizmo ir nepakankamo do- 
mėjimosi tokiais esminiais principais kaip kaltės individualumas ir ne- 
kaltumo prezumpcija. Pastarųjų atžvilgiu jis rašo: „Svarbu ne tik tai, 
kad jis gali paliesti nekaltus žmones. Tai, kartoju, yra problema, su ku- 
ria galima susidurti vadovaujantis geriausio kąsnio daugumai princi- 
pu. Kur kas rimčiau yra tai, kad šis įstatymas mūsų teisinėje praktikoje 
puoselėja kolektyvinės kaltės principą“ (p. 38). 

Komunistinė patirtis jame traktuojama kaip vienalytė epocha, ne- 
paisoma vidinės komunizmo skilimo logikos. Atrodo, kad tokie 
nelankstūs antikomunistinių įstatymų leidėjai pamiršta, jog drą- 
siausi komunizmo kritikai kilo iš nusivylusių partijos narių. Tuo 
norima pasakyti ne tai, kad komunistinių institucijų prigimtis nė- 
ra nusikalstama (kitaip tariant, neteisėta), o tik tai, kad ne visi 
komunistai buvo vienodai atsakingi už jų įamžinimą. Kai kurie 
siekė jas humanizuoti, kaip Imre Nagy su savo bendražygiais 1956 
metų Vengrijos revoliucijos metu arba Aleksandras Dubčekas ir 
dauguma Čekoslovakijos komunistinių lyderių per „Prahos pa- 
vasarį“. Negana to, praeities žiaurumų atskleidimas gali turėti 
gydomąjį poveikį tik tokiu atveju, jeigu dekomunizacija yra isto- 
riškai pagrįsta. Pasmerkimą turi lydėti nepalaužiamas siekis su- 
prasti, kaip tokį ilgą laiką buvo galima valdyti tiek daug žmonių. 
Jeigu dekomunizacija turi tapti naujos pradžios pamatais, tai pri- 
valu skatinti geriau suprasti žmonių motyvaciją, išryškinti insti- 
tucines senojo režimo atsparas ir perprasti senosios ideologijos 
naudotą nuolankumo mechanizmą. 

Sudėtingai pokomunistinio teisingumo iniciatyvai politinės 
psichologijos reikia tiek pat kiek ir istorinės nuovokos. Arthuras 
Koestleris, tą numanydamas, 1950 metais rašė, kad susitelkimas į 
praeitį nėra bergždžias laiko švaistymas: „Atsakymas paprastas: 
šie dalykai nėra nei "praėję", nei 'atlikti'. Tikrąjį totalitarinio me- 
chanizmo pobūdį Žino tik tie, kurie dirbo jo viduje, tik jie ir gali 
perteikti išsamų jo paveikslą“''. Todėl archyvai turi būti atverti 
mokslininkams, tačiau tokie mokslininkai privalo niekuomet ne- 
pamiršti, kad dokumentuose atskleidžiama tik ta informacija, ku- 
rią komunistai norėjo išsaugoti. Norint išvengti masinančios eks- 
trapoliacijos, būtina elgtis labai apdairiai. Pirmasis pokomunistinis 
Čekijos Respublikos ministras pirmininkas Petras Pithartas pa- 
brėžia būtinybę suprasti visą sudėtingą praeitį ir atsisakyti su- 
paprastinto dirbtinai skirstomų į nekaltuosius ir niekšus klasifi- 
kavimo: „Tik dabar, kai naujosios Vidurio ir Rytų Europos 
demokratijos susiduria su dideliais sunkumais, atsiveria komu- 
nizmo juodoji dėžė. Šia prasme komunizmas toli gražu nėra isto- 


" Cit. iš Ethan Klingsberg. „File Fever“. New York Times, 1993, lapkričio 22. 

rikų dalykas. Neteisingų iliuzijų dėl to, kuo komunizmas buvo ir 
kuo nebuvo, kokie žmonės buvo ir yra jam pajungti, pasekmė yra 
nusivylimas. O masinio nusivylimo pasekmė yra masiniai sąjū- 
džiai. Vienas iš tokių sąjūdžių yra šiandieninis nacionalizmas“, 

Dekomunizacijos tempai ir intensyvumas įvairiose šalyse ne- 
vienodi ir rodo vyraujantį požiūrį į nuversto režimo palikimą. Pra- 
dinėje revoliucijų stadijoje komunisto figūra dažniausiai simboli- 
zavo tai, kuo lenkai, bulgarai arba vengrai bjaurėjosi, būtent 
ideologinį vienodumą, demagogiją, slaptosios policijos sekimą, 
plataus vartojimo reikmenų stoką, nuolatines eiles maisto prekių 
parduotuvėse ir Žmogaus teisių nepaisymą. Vadinasi, nesilei- 
džiantys į kompromisus dekomunizuotojai turėjo didelį daugy- 
bės rinkėjų pritarimą. Tačiau dauguma žmonių pavargo nuo jų 
retorikos, o sunki padėtis pastaruoju metu jiems rūpi labiau nei 
buvusių lyderių baudimas. Kokią laimę Žmogui gali suteikti nu- 
karšusio stalinisto, buvusio Bulgarijos vado Todoro Živkovo teis- 
mas, beprasmiškai apkaltinus jį išeikvojimu?"* O jeigu tokios po- 
litinės senienos yra prasikaltusios, tai kokią naudą ir kam duos 
joms iškeltas nuosprendis? 

Baudžiamasis politinis teisingumas vargu ar turi kokios nors įta- 
kos nuo komunistinės santvarkos nukentėjusių žmonių gyvenimui. 


5 Petr Pithart. „Intellectuals in Politics: Double Dissent in the Past, Double 
Disappointment Today“. Social Research, t. 60, nr. 4, 1993, žiema, p. 761. 


" Apie dekomunizaciją Bulgarijoje žr. Kjell Engelbrekt. „Bulgaria's Com- 
munist Legacy: Settling Old Scores“. Radio Free Europe/Radio Liberty Re- 
search Report, t. 1, nr. 28, 1992, liepos 10, p. 6-10. Straipsnyje „An Old 
Red Fumes in His Villa Prison“ (New York Times, 1993, liepos 9) Henris 
Kammas aprašo septyneriems metams įkalintą dėl piktnaudžiavimo vi- 
suomenės lėšomis ir neatgailaujantį Živkovą. Tai vienintelis teisės pa- 
žeidimas, kuriuo apkaltinti vyriausybė surado teisinių priemonių. Užuot 

| prisipažinęs kaltas, Živkovas pareiškė: „Jeigu už tai, ką padariau, būtų 
teisiama kiekviena valstybės galva, tai kalėjimo neišvengtų nė viena 
galva valstybėje“. Septyneriais metais anksčiau Živkovas nusimetė at- 
sakomybę už bet kokį nusikaltimą: „Aš nesu įstatymiškai atsakingas, - 
pareiškė jis, kalbėdamas apie savo valdžios metus. - Aš padariau poli- 
tinių klaidų, tačiau nenusikaltau nei prieš savo tautą, nei prieš pasau- 
lį.“ Vis dėlto jis pripažino, kad kurti socializmą sovietiniu stiliumi buvo 
neteisinga ir kad „iš pat pradžių socializmo idėja buvo nevaisinga“. Žr. 
Chuck Sudetic. „Bulgarian Communist Stalwart Says He'd Do It All 
Differently“. New York Times, 1990, lapkričio 28. 

Teisingumo atkūrimas nebeturi reikšmės. Raginimai apsivalyti ne- 
besusilaukia masinio palaikymo; 1990 metais tūkstančiai karingo 
antikomunizmo apimtų Rytų Europos gyventojų buvo pasirengę 
eiti į gatves, o dabar taip nėra. Šiandien kur kas svarbesni kiti 
klausimai - socialinių garantijų tinklas, nedarbas, hiperinfliacija, 
korupcija, nusikalstamumas, taigi daugumoje naujųjų demokra- 
tijų tie patys piliečiai, kurie piktinosi komunizmu, dabar yra pa- 
sirengę atiduoti savo balsus už buvusius komunistus*?. Bendra 
tokio posūkio į kairę pokomunistinėje rinkiminėje elgsenoje 
priežastis yra nostalgija, pyktis, nerimas ir baimė, neišvengia- 
mai kylantys staiga sugriuvus senajai santvarkai ir skausmingai 
kuriantis naujajai. Kartais, kaip, pavyzdžiui, Lenkijoje, Latvijoje, 
Lietuvoje, Gruzijoje ir Azerbaidžane, buvusieji komunistai nėra 
tokie aršūs ir kupini apmaudo nacionalistai kaip kai kuriejų prie- 
šininkai antikomunistai. Be to, kai kurie buvę partiniai biurokratai 
yra nutraukę ryšius su savo praeitimi ir siekia reformos*!. Vis dėl- 
to tokios „komunostalgijos“ (Williamo Safire'o sugalvotas žodis) 
pagrindas yra dvi psichologinės prielaidos: pirma, pamirštama 
apie komunistinio laikotarpio atšiaurumą ir skurdą, o antra, jau- 
čiamas nusivylimas dėl pernelyg didelės pereinamojo prie lais- 
vosios rinkos laikotarpio kainos*?. 

Šiuo metu buvusių disidentų ginama atminties politika nete- 
ko savo emocinio patrauklumo. Užuot ieškoję pagrindinių liūd- 
nos ekonominės padėties priežasčių biurokratiniame komunistų 
neūkiškume, dauguma žmonių svajoja apie „senųjų laikų“ sau- 
gumą ir pastovumą. Tokia nostalgija dekomunizuotojus tik dar 
labiau erzina ir radikalizuoja. Vis dėlto antikomunistinio įtūžio 
atoslūgis gali klaidinti, kadangi dekomunizacija, kaip politinis mi- 
tas, vis dar turi uždegančios galios. Šio mito ištakos gilios, todėl, 
susidūrus su netikėtais pereinamojo laikotarpio sunkumais, kai, 


*0 Jane Perlez. „Job Shake-Out Pushes Poles to Ex-Communists“. New York 
Times, 1993, rugsėjo 18. 


* „The Party Isn't Over“. Economist, 1993, birželio 26, p. 57. 


22 William Safire. „Communostalgia“. New York Times. 1993, kovo 11. Ko- 
munostalgija jis vadina „įprotį užmiršti skausmingą praeities tironiją, 
atsidūrus nepatogioje dabarties laisvėje“. 

norėdami pasirodyti, buvę komunistai elgiasi maloniai, gali kilti 
naujų, trapiai konsensusinei santvarkai pavojingų pasipiktinimo 
bangų. Būtų naivu manyti, kad dekomunizacija baigėsi ir, pasi- 
naudojant garsaus prancūzų režisieriaus Alaino Resnais filmo pa- 
vadinimu, Ia guerre est finie. Vengrų politinis filosofas Gyorgy Ben- 
ce'as įspėjo: 


Vis dėlto visuomenė reikalauja politinio teisingumo, nukreipto 
prieš didžiausius senojo režimo pasipelnytojus. Šis reikalavi- 
mas iš dalies yra spontaniškas, o iš dalies kurstomas demago- 
gų. Tačiau jis bendras didelei visuomenės daliai ir grindžiamas 
ekonomika. Šalis yra prie bankroto ribos. Visų visuomenės 
sluoksnių, ypač vyresnio amžiaus Žmonių ir pensininkų, gyve- 
nimo lygis nebepakenčiamai žemas. Tikimasi dar didesnių sun- 
kumų. Buvę komunistų lyderiai, priešingai, iš dosnios valsty- 
bės pensijų gyvena gana patogiai, o kai kurie - netgi prabangiai. 
Iš anksčiau užimtos visuomeninės padėties, pavyzdžiui, ver- 
tingo nekilnojamojo turto, jie neretai gauna neteisėtų pajamų. 
O kadangi tai vienintelė pakankamų finansinių priemonių tu- 
rinti socialinė grupė, tai, pasinaudodami naujomis šalies eko- 
nominėmis laisvėmis, tampa kapitalistais. Toks bentjau mažiau- 
siai privilegijuotų visuomenės sluoksnių supratimas. O 
demagogai visą laiką tyko, kada gaus progą, manipuliuodami 
nusivylusiaisiais, pakurstyti kerštavimą“. 


Iš tikrųjų, kai kuriose pokomunistinėse visuomenėse (Bulgari- 
joje valdant Videnovui, Rumunijoje - Iliescu, Serbijoje, Slovakijo- 
je, Rusijoje, Ukrainoje ir Kaukaze ryškiau nei Vengrijoje ar Lenki- 
joje) prisidengę naujomis ir nelabai naujomis kaukėmis atgijo 
veidai bei įpročiai ir paspartino bejėgiškumo ir nusiminimo pliti- 
mą opozicijoje. Netekę vilties Žmonės stebi, kaip atgaivinamos 
nomenklatūrinės valdančiojo elito privilegijos. Pavyzdžiui, Ru- 
sijoje klesti baimė ir nuolankumas, o vyriausybė yra atspari ti- 
riančiam spaudos žvilgsniui". Atrodo, kad šalies išsigelbėjimo 


* Gyorgy Bense. „Political Justice in Post-Communist Societies; The Case 
of Hungary“. Dokumentas nr. 27, Vilsono centras (Vašingtonas), Rytų 
Europos programa, 1991, balandis, p. 6. 


* Alessandra Stanley. „Russia's New Rulers Govern, and Live, in Neo- 
Soviet Style“. New York Times, 1995, gegužės 23. 

iš susidariusios keblios padėties būdų įžvelgti nepajėgia net ener- 
gingiausi ir puikiausią vaizduotę turintys nepriklausomi rašyto- 
jai. Rumunijoje yra priešingai: šviesiausi rašytojai ir Žurnalistai 
krizės šaltinį mato patologiškos korupcijos, aistringo nacionaliz- 
mo, įsitvirtinusio smurto ir kitų sudedamųjų Balkanų tradicijų 
dalių palikime, kurį sustiprino dinastinis Ceausescu komuniz- 
mas“. Liaudies nepasitenkinimas Iliescu mėginimais išsaugoti se- 
nąją santvarką baigėsi pralaimėjimu prezidento rinkimuose 1996 
metų lapkritį. Naujasis prezidentas, buvęs Bukarešto universite- 
to rektorius Emilis Constantinescu kampanijos metu pabrėžė bū- 
tinybę imtis didelių reformų ir įvesti įstatymų valdymą. Be to, 
Constantinescu primygtinai pabrėžė, kaip svarbu atkurti dabar- 
tinės šalies istorijos tiesą“. 


Teisingumas, amnestija ir atlaidumas 


Vaclavas Havelas puikiai apibrėžė moralinį akstiną, dekomu- 
nizacijos šalininkus skatinantį ieškoti teisingumo, gerai supras- 
damas pavojų, kad, siekiant keršto, visas procesas gali išsigimti į 
linčo teismus: „Reikia kaip nors išlaviruoti tarp Scilės ir Charib- 
dės. Manau, kad abi koncepcijos kraštutine savo forma turi trū- 
kumų. Mūsų šalies istorija rodo, jog kaskart, kai pradedame gal- 
voti, kad nereikia domėtis tuo, kas įvyko praeityje ir kad tai 
nesvarbu, pasekmės visuomet būna skaudžios. Vadinasi, nepa- 
šalinome visą sistemą nuodijančios piktžaizdės. Ji pūliavo skleis- 
dama nuodus. Manau, kad būtinybė išpjauti šią piktžaizdę, įvesti 
teisingumą yra visiškai pateisinama ir natūrali“. 

Leninistiniai režimai labiausiai stengėsi valdyti žmonių pro- 


* Alina Mungiu. Romūnia: Mod de folosire. Bucharest, Editura Staff, 1994, 
p. 22-23; Jane Perlez. „With Old Tricks, Romania's Old Reds Curb Press“. 
New York Times, 1995, birželio 8. 


? Jane Perlez. „Romania's Anti-Communist Revolutionary“. New York 
Times, 1996, lapkričio 19. 


7 Adam Michnik, Vaclav Havel. „Justice or Revenge?“ Journal of Demo- 
cracų, t. 4, nr. 1, 1993, sausis, p. 21-22. 

tus. Tai buvo ne tradicinės tironijos, o utopinės diktatūros, kurios 
skelbė Žinančios, kas yra socialinė laimė ir kaip jos pasiekti. Ideo- 
loginis jų siautulys buvo logiškai paaiškinamas kaip siekis visiš- 
kai kontroliuoti žmonių poreikius ir mintis. Jeigu Rytų Vokietijos 
disidentai Štazį (Rytų Vokietijos slaptąją policiją, tikriausiai la- 
biausiai visur buvusią ir veiksmingiausią iš visų totalitarinėse vals- 
tybėse) apibūdina teisingai, vadindami ją „dvasios Aušvicu“, tai 
ar moralų žadinant socialinio ir politinio susitaikinimo poreikį 
reikalauti, kad žmonės nekreiptų dėmesio į tai, kas buvo? Ar pa- 
dės susitaikymas be atpirkimo? Jeigu ši institucionalizuota gėda 
bus pamiršta, ar deštazifikacija apskritai kada nors įvyks? Kad ir 
turi trūkumų Čekijos Respublikos ir Vokietijos skaidrumo įstaty- 
mai, sunku paneigti, kad jais bent jau stengiamasi nušviesti pra- 
eitį ir užkirsti kelią buvusiems komunistų agentams bei aktyvis- 
tams vėl iškopti į valdžią naujose vyriausybinėse struktūrose. 

Ne mažiau svarbu ir tai, kad ėmę veikti šie dekomunizacijos 
įstatymai nenuvestų į paprastą informatorių demaskavimą, ne- 
baudžiant jų viršininkų, kurie yra tikrai kalti dėl policinės valstybės 
funkcionavimo. Be to, nubaudus keletą partijos ar vyriausybės 
pareigūnų, daugumos tų, kurie daugiau ar mažiau entuziastin- 
gai padėjo šiai sistemai veikti, kaltė nesumažėja. Čekų teisės pro- 
fesoriaus Vojtecho Čeplo žodžiais tariant, „slaptosios policijos in- 
formatoriai, talkinę dėl asmeninės naudos, nusipelnė pasmerkimo, 
bet ir visi kiti žmonės turi savo profesijai būdingų nuodėmių bei 
nusikaltimų: vandentiekio darbininkai vogė vamzdžius, padavė- 
jai skiedė vyną, mokslininkai iškraipydavo tiesą ir atvirai mela- 
vo, mokytojai klaidino moksleivių protus, o valstybės tarnautojai 
ėmė kyšius ir kenkė piliečiams, kurie išdrįsdavo jiems pasiprie- 
šinti'*?, 

Argumėntui, jog skaidrumas išvalys moralinę atmosferą, vi- 
suomet galima priešpriešinti ne mažiau įtikinamą mintį, kad slap- 
tosios policijos kolaborantų sąrašus sudarinėjo dviveidiškumo, 
klastojimo ir dezinformacijos specialistai. Nė vienoje iš buvusių 
Varšuvos sutarties šalių slaptosios policijos pajėgos nebuvo 


2 Vojtech Čepl. „Ritual Sacrifices“. East European Constitutional Review. 
1992, pavasaris, p. 25-26. 

suinteresuotos juos sudarinėti sąžiningai ir tiksliai. Be to, morali- 
niu požiūriu nepriimtina suabsoliutinti asmeninio pasirinkimo ir 
tariamų atsižadėjimų, kurie buvo padaryti neaiškiomis aplinky- 
bėmis, vertinimo. Kaip įsitikinti, kad sąrašai yra išsamūs? Ar vie- 
nas menkas gyvenimo epizodas gali būti svarbesnis už daugelį 
nesavanaudiškos disidentinės veiklos metų? 

Vienas iš geriausiai žinomų skaidrumo prieštaravimų yra če- 
kų žurnalisto, parlamento nario Jano Kavano byla, plačiai apra- 
šyta knygose apie pereinamąjį laikotarpį po valstybinio socializ- 
mo?. Kai buvusieji draugai apkaltino Kavaną kolaboravimu su 
slaptąja policija, jis turėjo pagrindo jausti nuoskaudą ir pažemini- 
mą: nugyvenusio bekompromisės kovos dėl demokratijos gyve- 
nimą Žmogaus, per Londoną įsteigusio „Palacho spaudą“ ir 
prisidėjusio prie Havelo bei kitų „77 chartijos“ aktyvistų apybrai- 
žų bei dokumentų skelbimo, reputacija parlamentas suabejojo 
remdamasis vien slaptosios policijos archyvų informacija. Nepa- 
grįstas Kavano bei kitų devynių parlamento narių demaskavimas 
ir tardymas spaudoje nuskambėjo plačiai. O tas faktas, kad sieku- 
siuosius teisingumo teismai išteisino, dėmesio beveik nesulaukė. 
Pasak Kavano, „procesą Havelas kritikavo kaip tik todėl, kad 
skaidrumo komisijai nerūpėjo nustatyti individualią kaltę, jai pa- 
kako fakto, kad vieni parlamento nariai buvo „užverbuoti“ agen- 
tai, o kitų bylos buvo storos“? 

Skaidrumo, kaip nelanksčios dekomunizacijos formos, proble- 
ma yra ta, kad nepaisoma nekaltumo prezumpcijos. Žmogus, tik 
paminėtas sąraše, jau nebegali apsiginti. Aplinkiniai ima su juo 
elgtis tarsi su pariju. Pasklidę gandai per įvairiausias dekomuni- 
zacijos komisijas pasiekia žiniasklaidą. Absurdiškiausia, kad vie- 
noje slaptosios policijos 1965 metų byloje paminėta net Havelo 


* Eva Hoffman. Exit into History: A Journey trough the New Eastern Europe. 
New York, Viking, 1993, p. 175-180; Nagorski. The Birth of Freedom, 
p. 87-90. 


* Jano Kavano laiškas autoriui (1993). Pasak Tinos Rosenberg, iš šimto 
asmenų, kurie padavė teismui apeliacinius skundus ir iškėlė ieškinius 
Vidaus reikalų ministerijai, bylas pralaimėjo tik dešimt, visi - dėl teisi- 
nių formalumų. Žr. Haunted Land: Facing Europe's Ghost after Commu- 
nism. New York, Random House, 1995, p. 100-101. 

kaip „kandidato į verbuotinus agentus“ pavardė. Tačiau „poten- 
cialaus kolaboranto“ sąvoka labai miglota, nekonkreti: ji tik reiš- 
kia, kad uolus slaptosios policijos pareigūnas, norėdamas pada- 
ryti įspūdį savo vyresnybei, stengdavosi vardyti kuo daugiau 
galimų „pergalių“. Vis dėlto atrodo, kad buvęs disidentas, parla- 
mento skaidrumo komisijos pirmininkas Jiri Rumlas slaptosios po- 
licijos dokumentais patikėjo: „Viskas, ką turime rejestre, yra labai 
patikima. Rejestrų falsifikuoti buvo neįmanoma. Neturime nė vie- 
no rejestro falsifikavimo atvejo“?!. Toje kafkiškoje aplinkoje pa- 
prasčiausias pokalbis būdavo iškraipomas ir pateikiamas kaip ben- 
drininkavimo gestas, Žmogui nė nenujaučiant, kad jo pavardė 
pakliuvo į slaptosios policijos archyvų bedugnę. 

Skaidrumo dvilypumo niekas neįvertino tiksliau negu Have- 
las, duodamas interviu Čekijos žurnalui „Mlady Svet“: 


Įsivaizduokite žmogų, prie kurio visą laiką įkyriai kabinėjasi 
slaptoji policija, bet jis išmoko išsisukinėti, meluoti ir kalbėti dvi- 
prasmiškai. Galų gale jis pamano, kad pavyko ištrūkti iš jos na- 
gų, kad jis ją apgavo. Po revoliucijos žmogus jaučia nepaprastą 
palengvėjimą: dabar galima atsikvėpti, nes jie, slaptoji policija, 
jo nebevargins... Ir staiga jis vėl pajunta baimę: girdi, kaip žmo- 
nės, vadinami slaptosios policijos kolaborantais, vienas po kito 
prisiekia niekada kolaborantais nebuvę, kad kažkas į sąrašus 
įtraukęs jiems to nežinant, kad dėl vienintelio pokalbio kavinė- 
je jie tapo „kandidatais“ į slaptus kolaborantus ar buvo įtraukti 
į dar baisesnį sąrašą tik tam, kad koks nors agentas galėtų įsira- 
šyti sau nuopelną... Kaip tik tai šiame žaidime mane ir domina: 
būsena žmogaus, kuris jaučiasi iš sistemos ištrūkęs nesučiuptas, 
bet staiga apimtas siaubo suvokia, jog vis dėlto jam nepavyko**. 


Nepaisant visų šių bylų ir šiurkščių nukrypimų, Čekijos skaid- 
rumo įstatymas bent jau užkirto kelią aksominiam atkūrimui. Dau- 
giau ar mažiau pasikeitusios pokomunistinės grupuotės ir partijos 
neįgijo svaresnio politinio balso. Galbūt kaina buvo per didelė: 
daugelis ėmė nepasitikėti teisine sistema ir jos atsidavimu žmo- 
gaus teisėms. Tačiau remiantis neteisingu skaidrumo įstatymo 


31 Nagorski. The Birth of Freedom, p. 82. 
32 Ten pat, p. 90-91. 

trūkumų interpretavimu nederėtų ginčyti jo pagrįstumo ir teisė- 
tumo. Iš tikrųjų dekomunizacija buvo kupina siaubingiausių ke- 
tinimų, jos šalininkai buvo vadinami makarčiais, raganų gaudy- 
tojais, aršiais dešiniaisiais, aistrų kurstytojais ir taip toliau. Yra ir 
tokių. Tačiau ne visi. Tai, kad šios strategijos imasi ir nedori žmo- 
nės, dar nereiškia, kad politiškai ji yra bevertė ir moraliai at- 
stumianti. Iš tikrųjų negalima nepaisyti nuomonės tų, kurie pa- 
brėžia, kad dekomunizacija nėra veidrodinis nepakantumo 
komunizmui atspindys: „Galų gale juk mirties bausmė už nusi- 
kaltimus niekam negresia. Buvusiems agentams paprasčiausiai 
draudžiama dirbti valstybinėse įstaigose ar visuomeniniame sek- 
toriuje - vargu ar tai sunkus nuosprendis tokiame pasaulyje, ku- 
riame valstybė moka menkus atlyginimus"“**. Iš tikrųjų kyla klau- 
simas: ar įmanoma įtvirtinti įstatymų valdymą ir veiksmų 
demokratiją, kai šių šalių piliečiai nepasitiki politiniu elitu ir vis 
dar abejoja, kad totalitarinė praeitis nebesugrąžinama? 

Tikrovėje dekomunizacija iš esmės buvo kultūrinis ir politinis 
pirmosios antikomunistinių revoliucijų Rytų Europoje stadijos 
klausimas. Kadangi šiose šalyse komunistiniai režimai nebuvo vie- 
nodi, tai ir revoliucijos vyko skirtingai, o atsiskyrimas nuo komu- 
nizmo pasuko kitais keliais. Daugeliu atžvilgių dekomunizacijos 
būtinybė buvo tiesiogiai susijusi su buvusių vadų pasiryžimu (arba 
jo stoka) atsisakyti savo privilegijų ir įsilieti į demokratinį Žaidi- 
mą. Kaip tik todėl šis klausimas tebėra gyvybiškai svarbus Bulga- 
rijoje, Serbijoje, Slovakijoje, Rusijoje ir Ukrainoje, kur komunisti- 
nės nomenklatūros nariai vis dar mėgaujasi absoliučia valdžia, 
priešingai negu Lenkijoje, Vengrijoje, Čekijos Respublikoje ir Bal- 
tijos šalyse, kur tiek politikoje, tiek ekonomikoje įvyko ryškių po- 
kyčių*. Tačiau net ir antrojoje - demokratijos įtvirtinimo - stadi- 
joje šis klausimas tebėra aktualus. 

Dekomunizacijos atidėliojimas ir ekonominis buvusios nomen- 


*“ Anne Applebaum. „Learning to Love Lustration“. Wall Street Journal, 
1995, gegužės 26-27. 


* Apie padėtį Rumunijoje iki 1996 metų lapkričio rinkimų žr. Vladimir 


Tismaneanu. „Democracy, Romanian-Style“. Dissent, 1995, vasara, p. 220- 
222. 

klatūros stiprėjimas gali skaudžiai atsiliepti sveikam moraliniam 
ir psichologiniam naujųjų demokratijų mąstymui. Kita vertus, be- 
veik neabejotina, kad populizmas, kaip pokomunistinė socialinė 
demagogija, liberalizmui yra žalingas. Todėl skubotais apiben- 
drinimais, kad komunistai kelia pagrindinę grėsmę demokratijai, 
abejojama pagrįstai. Remiantis tokiu požiūriu, dešiniųjų konser- 
vatorių, neopopulistinės ir nacionalistinės partijos yra gerosios 
jėgos, o buvę komunistai, nesvarbu, kiek jie palaiko pliuralizmą 
ir laisvąją rinką, tebelaikomi savo autoritarinio paveldo įkaitais. 
Kitaip tariant, komunistas ir liks komunistu, ir todėl visuomet bus 
demokratijos priešas. Nereikia nė sakyti, kad tokia perspektyva 
suplaka orientuotas į rinką ir iš tiesų reformuotas pokomunisti- 
nes partijas (tokias kaip Lenkijos kairiųjų demokratų aljansas) su 
nepersitvarkiusiais senųjų leninistinių kairiųjų palikuonimis (to- 
kiais kaip, pavyzdžiui, Serbijos socialistų partija arba Rumunijos 
socialdemokratų partija)“. 

Dekomunizacija yra ne vien paprastas reikalas nubausti tam 
tikrus individus, o ir ilgas procesas, kurio tikslas - įtvirtinti tei- 
sines institucijas ir tiek elitui, tiek paprastiems piliečiams įdiegti 
paklusnumą įstatymams. Tai ypač aktualu Rusijoje (ir kitose 
SSSR šalyse), kur paveldėtas teisėtumas labai nepatikimas. Ri- 
chardo Pipeso žodžiais tariant, „Leninas neslėpė, kad įstatymą 
laiko vyriausybės įrankiu: "proletariato diktatūrą jis vadino įsta- 
tymų nevaržoma valdžia. Vadovaudamasis šiuo principu jis su- 
kūrė pseudoteisinę sistemą. Ją perėmė ir ištobulino Stalinas. Per 
visą Rusijos istoriją, ypač komunizmo laikotarpiu, neįstatymiš- 
kumas nebuvo vien paprastas gyvenimo faktas valstybės ir pilie- 
čių santykiuose; tai buvo institucionalizuotas principas, sistemos 
kvintesencija“**. Dėl šios priežasties, jeigu tik dekomunizacija 
vyks demokratinei santvarkai palankia kryptimi, privalu paisy- 
ti įstatymų labiau nei ko nors kito. Priešingu atveju tai bus tik 


3 Žr. Anne Applebaum. The Fall and Rise of the Communists: Guess 
Who's Running Central Europe“. Foreign Affairs, 1994, lapkritis=gruodis, 
p. 7-13. 


*“ Richard Pipes. „The Past on Trial: Russia, One Year Later“. Washington 
Post (apžvalga), 1992, rugpjūčio 16. 

senų antidemokratinių, autoritarinių ir net bolševikinių meto- 
dų tąsa. 

Dekomunizacija susijusi su kai kuriais labai opiais pereinamojo 
laikotarpio klausimais: politiniu mitu apie revoliucijų prigimtį, 
disidentų vaidmeniu, masių atlaidumu senajam režimui ir gali- 
mybe įveikti praeities naštą. Ar naujosios respublikos bus kuria- 
mos remiantis teisėtumu, o nenusižengę tuometiniams įstatymams 
žmonės už praeityje padarytus nusižengimus nebebus ir nebega- 
lės būti baudžiami? O gal visą komunizmo laikotarpį derėtų lai- 
kyti neįstatymiškumo eksperimentu, kaip argumentavo velionis 
Leonardas Shapiro meistriškai parašytoje knygoje „History of 
CPSU“?*7 Ši įtampa tarp naujojo teisėtumo ir teisinio tęstinumo 
(tai — teisėtumo principas) iš tikrųjų yra pagrindinis nesutarimų 
ir audringų debatų šaltinis. Pasak Jacgues'o Rupniko, ant kortos 
pastatytas dvigubas politinis žaidimas: dekomunizacija ir konsti- 
tucionalizmas*: 

Su klasikiniu klausimu, ką daryti su nuverstais tironais, susi- 
dūrė visos Rytų Europos revoliucijos. Ar galima jiems leisti nau- 
dojantis teisminiais procesais žaisti visuotinės (kitaip tariant, nie- 
kieno) atsakomybės už praeityje padarytus nusikaltimus 
žaidimą?“? O ką daryti su senojo režimo tarnais, ideologinių kar- 
navalų įkvėpėjais ir sekimo bei pažiūrų skiepijimo meistrais? Len- 
kijos konstitucijos specialistas Wiktoras Osyatinskis šią dilemą api- 
bendrina taip: „Kiekviena revoliucija susiduria su trim klausimais: 
Pirmas - ką daryti su karaliumi? Antras - ką daryti su jo dvariš- 
kiais? Ir trečias, neabejotinai visų svarbiausias - ką daryti su ap- 
viltais žmonių lūkesčiais? Tuomet naujiesiems lyderiams šauna 
mintis: Aha! Turime karalių, kurio dar negiljotinavome!“*? 


* Leonard Shapiro. The Communist Party of the Soviet Union. New York, 
Vintage, 19971, p. 619-629. 


* Jacgues Rupnik. „Post-Totalitarian Blues“. Journal of Democracy, t. 6, nr. 
2, 1995, p. 61-73. 


39 Ši nerimą kelianti tema puikiai išnagrinėta Juliano Barneso romane The 
Porcupine. New York, Knopf, 1992. Pagrindinio herojaus prototipas yra 
buvęs Bulgarijos diktatorius Todoras Živkovas. 


*“ Rosenberg. Haunted Land, p. xix. 

Visose šio regiono šalyse buvo jaučiamas stiprus visuomenės 
poreikis įvardyti žmonių baimės šaltinius, tuos, kurie kalti dėl 
sugriautos ekonomikos. Kita vertus, būta pavojaus, kad įsisiautė- 
jusi dėkomunizacija gali įstumti į naują teroro viešpatiją. Nuosai- 
kieji (arba skaidrumo priešininkai) manė, jog komunizmo paliki- 
mas yra pernelyg platus, pernelyg įsiskverbęs į visas gyvenimo 
stitis, kad jį būtų galima teisiškai eliminuoti. Radikalai ginčijo pa- 
tį teisinio tęstinumo principą. Šie revoliucingi aistruoliai skelbė, 
jog tam, kad revoliucija būtų baigta, būtina demaskuoti senąją 
apgavikišką santvarką. Nuversti lyderiai, buvusi nomenklatūra 
už savo veiksmus privalo atsakyti. Liberalai manė, jog tokia logi- 
ka gali virsti ilgu pilietiniu karu, kuris pareikalautų nereikalingų 
aukų ir įamžintų panikos atmosferą. Tačiau, kaip kartodavo pas- 
torius Joachimas Gauckas, kai nėra skaidrumo, ypač slaptosios 
policijos veiklos atžvilgiu, negalima siekti visuomenės pasitikėji- 
mo. Gindamas susivienijusioje Vokietijoje sukurtą teisinį karkasą 
ir Štazio bylas tyrusios komisijos reputaciją, Gauckas - buvęs ko- 
munistinės santvarkos persekiojamas aktyvus kovotojas dėl žmo- 
gaus teisių —- primygtinai teigė, kad, norint atgaivinti orumą ir 
tiesą kaip visuomenines vertybes naujojoje santvarkoje, būtina leis- 
ti piliečiams susipažinti su slaptosios policijos bylomis: 


Manau, kad šis įstatymas yra absoliučiai teisingas. Jo dėka mums 
netenka klaidžioti rūke: galime panaikinti abejones ir sugrąžin- 
ti tikėjimą demokratija tai visuomenės daliai, kuri pradeda 
manyti, jog šalis negali būti valdoma demokratiškai. Tokie kaip 
Lotharas de Maziere [pokomunistinės VDR ministras pirminin- 
kas] tvirtina, kad bylų išviešinimas sukels visuomenės bruzdė- 
jimą, kad prasidės senų sąskaitų suvedinėjimas ir įrodinėjimai, 
jog net už žmogžudystę nuteista neteisingai. Žinoma, konfliktų 
-būta, bet to ir reikėjo tikėtis. Įsivaizduokite, kas nutiktų, jei by- 
los liktų įslaptintos: būtų ne.tik neįmanoma sukurti pasitikėji- 
mo atmosferos, bet atsirastų galimybė žmones šmeižti ir bau- 
ginti bylomis. Mūsų pasirinktas kelias sunkus ir skausmingas, 
bet, mano nuomone, tik jis vienas mums atviras“. 


*“ „The Clean-Up Bureau“, pokalbis su pastoriumi Joachimu Gaucku, iš 
pradžių išspausdintas lenkų savaitraštyje Wprost (Vroclavas), perspaus- 
dintas Uncaptive Minds, t. 5, nr. 2 (20), 1992, vasara, p. 218. 

Tiesos apie praeitį slėpimas kelia visuomenei nepasitenkini- 
mą, nusivylimą ir visuotinį jausmą, kad viskam tebevadovauja 
senoji sargyba. Tai apčiuopiamai juntama Rusijoje, Rumunijoje, 
Serbijoje ir net Lenkijoje, kur antrasis buvusios valdančios klasės 
ešelonas pasinaudojo nacionalistinėmis ir antikomunistinėmis aist- 
romis tik tam, kad sustiprintų savo valdžią ir pagaliau nebeleistų 
susitaikyti su praeitimi“?. Ekonominiu požiūriu ši grupuotė nau- 
dojasi savo politine hegemonija niekšiškose operacijose, kurios 
dažnai vadinamos „nomenklatūrine privatizacija“. Prancūzų po- 
litologės Francoise Thom žodžiais tariant, „antrasis ešelonas tvirti- 
na, jog skiriant pareigūnus svarbiausia yra jų kompetencija. Šitaip 
nomenklatūrininkai įsitvirtina valdžioje, nes tik jie turi reikiamą 
vadovavimo patirtį. Save priešpriešindamas įvairiausių rūšių eks- 
tremizmui, antrasis ešelonas pasivadino centro jėga, palaikančia 
socialinę rimtį ir konsensusą. Jis apsimeta ginąs Žmogaus teises, 
kurioms, pasak jo, kelia grėsmę radikalieji antikomunistai. Be to, 
antrasis ešelonas sistemingai stengiasi stiprinti vykdomąją val- 
džią visais politiniais lygmenimis įstatymų leidžiamųjų organų 
sąskaita“? 

Antrojo ešelono iškilimas buvo visaapimantis reiškinys dau- 
gumoje pokomunistinių visuomenių. Ne mažiau svarbu yra tai, 
kad šie asmenys yra neideologiniai ekskomunistai. Dekomuni- 
zacijos priešininkai, ypač buvę lenkų, čekų ir vengrų disidentai, 
tvirtino, kad šie Žmonės tikrai pradės naują pliuralizmo ir pa- 
kantumo žaidimą. Kiti į juos žiūrėjo skeptiškiau ir stebėjosi, ar 


* Nepaisant pirmosios stiprios antikomunistinės retorikos bangos, kilu- 
sios Rumunijoje po Nikolae ir Elenai Ceausescu pareikšto mirties nuosp- 
rendžio, naujoji valdančioji komanda institucionalizavo tyčinės amne- 
zijos politiką. Nuo 1994 metų Rumunijos Informacijos. tarnyba (SRI) 
skelbė svarbius dokumentus, kuriuose atskleisti šeštojo dešimtmečio 
nusikaltimai, įskaitant brutalius „perauklėjimo“ eksperimentus Gher- 
loje ir Piteštyje, bet apie tai, kas vyko prieš šešerius ar septynerius me- 
tus, kai ta pati slaptoji policija suvaidino tokį svarbų vaidmenį tariamo- 
je revoliucijoje, šachtininkų žudynėse 1990 metais Bukarešte ir daugelyje 
kitų vis dar miglotų įvykių, informacijos vis tiek per mažai. 


“ Francoise Thom. „The Second Echelon“. Uncaptive Minds, t. 4, nr. 4 
(18), 1991-1992, žiema, p. 8. 

galiausiai įsitvirtins liberalioji demokratija, ar pagal blogiausią 
korumpuotų autoritarinių Lotynų Amerikos valstybių tradiciją 
viską užvaldys mafija. 

Mano nuomone, ginčai dėl dekomunizacijos turi reikšmės ma- 
žiausiai dėl trijų priežasčių: pirma, nei Rytuose, nei Vakaruose 
demokratijos stiprinimas neįmanomas nenutraukus absoliučiai 
visų saitų su ankstesnio autoritarizmo palikimu; antra, kiekvie- 
na nauja santvarka turi būti patikima, o tai neįmanoma, jeigu 
neįvardyti tie, kurie ankstesnėje santvarkoje tiesiogiai prisidėjo 
prie represijų; trečia, jeigu naūjosios demokratijos siekia tapti ir 
išlikti tikromis įstatyminėmis valstybėmis ir nori išsiugdyti di- 
delį socialinį kapitalą, tai privalo teisiškai įvertinti įvykdytus nu- 
sikaltimus, nes jie buvo tikri. Dekomunizacija - sudėtingas ir 
daugialypis procesas, ja siekta atkurti moralę visuomenių, ku- 
riose ilgą laiką vyravo dviveidiškumas, veidmainystė, nuolati- 
nis melas; ja siekta ieškoti istorinės tiesos ir suprasti politinius 
bei žmogiškuosius įrankius, per kuriuos komunistinės autokra- 
tijos veikimas buvo įmanomas, o galiausiai tai buvo mėginimas 
teisinėmis priemonėmis įvardyti asmeninę kaltę ir vertinti pa- 
gal įstatymus, galiojusius darant nusikalstamus veiksmus. Ko- 
lektyvinės bausmės dažniausiai sukelia priešingas pasekmes ir 
moraliai yra peiktinos. Bausti asmenis už tai, kad dirbo kurioje 
nors institucijoje, neatsižvelgiant į konkrečias aplinkybes ir jų 
pačių elgesį, iš esmės neteisinga: vadovaujantis tokia logika, Os- 
karą Schindlerį būtų galima apkaltinti tuo, kad per Antrąjį pa- 
saulinį karą jis išnaudojo vergus. 

Kaltė turi būti skiriama individualiai, o kiekvienas individas 
turi teisę pasiaiškinti dėl savo veiksmų. Priešingu atveju naujoje 
politinėje santvarkoje išlieka ta pati nepagarba asmens teisėms ir 
ta pati „klasinio teisingumo“ manija. Faktiškai tokio kerštingumo 
principo pagrindu negali būti įkurta jokia liberali santvarka. Isto- 
rinių skriaudų atitaisymą turi įkvėpti ne kerštas, o tiesa, ir toks 
atitaisymas yra visiškai teisėtas. 

Dekomunizacijos mite randasi agresyvumo, o neretai ir smur- 
to motyvų. Čia kaip tik tinka kadaise buvusio artimo Lecho Wa- 
lęsos bendražygio Jaroslawo Kaczynskio pavyzdys: už tai, kad 
griežtai reikalavo mirties bausmės karo padėties užsakovams, jis 

buvo pavadintas šių laikų Saint Justu. „Karo padėties kaltinin- 
kus,- rašė Kaczynskis Michniko laikraštyje „Gazeta Wyborcza“ (ar 
galima pasirinkti geriau?) - tikriausiai derėtų pakarti. Jeigu iš tie- 
sų [...] grėsmės nebuvo, o Lenkijos valdžios pareigūnai tą žinojo, 
tai juos reikia teisti ir bausti mirtimi“*. 

Toks požiūris griežtai, vienareikšmiškai paneigia „Apskritojo 
stalo“ sutarčių, kuriomis buvo panaikinta komunistinė diktatūra 
Lenkijoje ir Vengrijoje, logiką. Priešingai ispaniškajam pofrankis- 
tiniam „Madrido sindromui“, kurio pagrindas buvo dviejų šalių 
derybininkų susitaikymas ir abipusės nebaudžiamumo garanti- 
jos, šis požiūris grindžiamas baudimu atgaline data. Tai yra kraš- 
tutinė mito „jie“ prieš „mus“ išraiška. Toks keršto ir atpirkimo 
ožių ieškojimo mitas pateikia tiksliai apibrėžtą požiūrį, pagal ku- 
rį pasaulis ryškiai dalijasi į dvi kategorijas: nusikaltėlius ir aukas. 
Visa kaltė suverčiama senajai partijai, nors iš tikrųjų jos nariais 
buvo milijonai, įvairiuose ritualuose (partijos susirinkimuose, Ge- 
gužės pirmosios paraduose, partinio švietimo kursuose, partinė- 
se mokyklose) dalyvavo daugybė žmonių, kuriems apsimestinės 
jos vertybės arba disidentų persekiojimas nebuvo priimtini. Dau- 
gumos nuodėmė buvo ne nusikaltimo įvykdymas, o neveiklumas. 
Dėl tokių agresyvumo obertonų ir gelbėjimo energijos dekomu- 
nizacija yra mitas, kurio šioms visuomenėms reikia tam, kad pa- 
teisintų ir sustiprintų neseniai įgytą savo politinį identitetą: po- 
komunistinė - vadinasi, nekomunistinė. Asmenims, kurie, kalbant 
apie pasipriešinimą senajai santvarkai, paprastai neturi kuo di- 
džiuotis, išskyrus savo „švarias rankas“, šis mitas žadina išdidu- 
mo ir savigarbos jausmą“. 

Šį reiškinį pabrėžė 1990-1996 metų Bulgarijos prezidentas ir 
buvęs disidentas Želju Želevas. Nenorėdamas pritarti valymui, 
1993 metais jis tapo kandžios aršių dekomunizuotojų kritikos tai- 
kiniu. Pokalbyje su Adamu Michniku Želevas savo niekintojus 
apibūdino taip: 


* Cit. iš Rosenberg, Haunted Land, p. 240. 


“5 Žr. Adamo Michniko apybraižas „The Two Faces of Europe“. New York 
Review of Books, 1990, liepos 19, p. 7; „An Embarrassing Anniversary“. 
New York Review of Books, 1993, birželio 10, p. 19-21. 

„Faktiškai jie yra veidrodinis komunistų atspindys. Jų meto- 
dai tokie pat kaip komunistų. Vienintelis dalykas, skiriantis juos 
nuo komunistų, yra priešinimasis jiems. Vadovaudamiesi priešų 
neapykantos ideologija, jie prasimano vis naujų priešų. Aš jums 
sakau, šie žmonės nė kiek nepasikeitę““. 

Šio paveikslo nereikėtų supaprastinti: kai kurie iš tų, kurie pri- 
mygtinai reikalauja dekomunizacijos, buvo nepriekaištingi, akty- 
vūs Žmogaus teisių gynėjai, todėl nederėtų laikyti jų karštako- 
šiais fanatikais ir išdidžiai atmesti. Janas Olszewskis, 1992 metais 
trumpą laiką buvęs Lenkijos ministru pirmininku, o nuo 1995 me- 
tų- Lenkijos persitvarkymo sąjūdžio pirmininkas, buvo vienas iš 
aktyviausių „Solidarumo“ šalininkų, tačiau žurnalistė Tina Ro- 
senberg jį paprasčiausiai vadina „radikalu Janu Olszewskiu“. Vi- 
daus reikalų ministras Olszewskio vyriausybėje Antonis Macie- 
rewiczius buvo ne tik „maoistų šalininkas“ (faktiškai, laikantis 
šios autorės vertinimo, čegevarininkas), bet ir viena iš 1976 me- 
tais įsteigto Darbininkų gynimo komiteto varomųjų jėgų". Gin- 
damas persekiojamus darbininkus, jis artimai bendradarbiavo 
su Kurėniu bei Michniku ir suvaidino svarbų vaidmenį suda- 
rant prielaidas darbininkų ir inteligentų aljansui, iš kurio radosi 
„Solidarumas“. 1992 metais kalbėdamas apie būtinybę pradėti 
„griauti komunizmą“, savo strategiją jis grindė griežtu kaltųjų 
už „išdavystes, melą, nusikaltimus ir žiaurumą“ atskyrimu nuo 
tų, kurių „švari sąžinė ir rankos“. Šiuo požiūriu atsisakyti deko- 
munizacijos pavojinga, nes tik sustiprėtų „kaltųjų cinizmas ir 


* „Hatred and Democracy“, Adamo Michniko interviu su prezidentu 
Želju Želevu. Gazeta Wyborcza, 1993, liepos 3-4, p. 14-15; vertimas į 
anglų kalbą FBIS-Eastern Europe, 1993, liepos 8, p. 7-9. 1996 metų rude- 
nį Lenkijos parlamento komisija nutarė patikrinti visus valstybės parei- 
gūnus nuo gubernatorių pavaduotojų iki prezidento, įskaitant parla- 
mento deputatus, teisėjus, prokurorus ir kandidatus į visas šias pareigas, 
ir nustatyti, ar komunistiniu laikotarpiu jie netalkino slaptosioms tar- 
nyboms. Ironiška tai, kad šį įstatymą priėmė parlamentas, kurio daugu- 
ma narių buvo pokomunistai. Žr. OMRI Daily Digest, 1996, gruodžio 2. 


* Rosenberg. The Haunted Land, p. 250. Apie Olszewskį žr. Jan Josef Lips- 
ki. KOR: A History of the Workers' Defense Committee in Poland, 1976- 
1981. Berkeley and Los Angeles, University of California Press, 1985 ir 
Jaceko Kurėnio memuarus La foi et la faute. Paris, Fayard, 1991. 

visų kitų neviltis““?. Taigi negalima radikalų tiesiog nurašyti, lai- 
kant juos dešiniųjų pažiūrų bepročiais. Kai kurie išjų galir yra neper- 
sitvarkę nacionalistai, bet ne visi. Net Leszekas Moczulskis - Ne- 
priklausomos Lenkijos konfederacijos lyderis, nors 1995 metais 
buvo pasirengęs prisišlieti prie Komunistų partijos antisemitinės 
frakcijos likučių, - septynerius metus buvo įkalintas tik todėl, kad 
ragino atsiskirti nuo SSSR ir įvesti demokratinę santvarką. Kai 
kurios šių Žmonių pažiūros mums gali nepatikti, vakarietišku po- 
žiūriu jos gali atrodyti nepakankamai liberalios, bet ne visas jas 
skatina pavydas, įtarumas ar gėdos jausmas. 

Norint suprasti buvusių draugų arba nors sąjungininkų an- 
tikomunistinės kovos susiskaldymą, reikia pažvelgti į sudėtinį 
nuomonių skirtumų pobūdį ir suprasti, kad jis niekad nebuvo 
vienalytis. Antikomunistiniame judėjime dalyvavo socialistai 
ir trockininkai, liberalieji demokratai ir konservatoriai. Į deko- 
munizacijos klausimą kiekvienas reagavo pagal savo morali- 
nes pažiūras. Kitaip tariant, galime nepritarti dekomunizuotojų 
kerštingumui, tačiau neturėtume jų visų laikyti kraujo ištroš- 
kusiais jakobinais. 

1992 metais Varšuvoje buvo surengta konferencija dekomuni- 
zacijos klausimu, tačiau Adamas Michnikas, didžiausiu tiražu ša- 
lyje leidžiamo laikraščio „Gazeta Wyborcza“ redaktorius, atsisakė 
joje dalyvauti argumentuodamas tuo, jog neketina imtis veiklos, 
kuri atvestų prie giljotinų statymo. Įtariu, kad, prisiskaitęs litera- 
tūros apie ankstesnių revoliucijų likimą, Adamas Michnikas per- 
nelyg išpūtė praeities klaidų kartojimo perspektyvą ir, siekdamas 
jų išvengti, siūlė pasigailėjimo, atlaidumo ir susitaikymo strategi- 
ją: „Kiekvieną revoliuciją, ar per ją buvo ar nebuvo pralieta krau- 
jo, sudaro du etapai. Pirmajame vyrauja kova dėl laisvės, o antra- 
jam būdinga kova dėl valdžios ir kerštas senosios santvarkos 
garbintojams. [...] [keršto] logika [yra] nenumaldoma. Pirmiausia 
apsivaloma nuo vakarykščių priešininkų, senojo režimo šalinin- 
kų. Paskui ateina eilė apsivalyti nuo vakarykščių bendražygių opo- 


* Cit. iš Jacgues Rupnik. „Post-Totalitarian Blues“. Journal of Democracy, 
t. 6, nr. 2, 1995, balandis, p. 63. 

zicionierių, kurie prieštarauja keršto idėjai. Galiausiai apsivalo- 
ma ir nuo tų, kurie juos gina. Šitaip plėtojasi keršto ir neapykan- 
tos psichologija“*?. 

Michniko nenorą įtvirtinti politinį teisingumą suprasti galima, 
tačiau jo pozicija neatsako į opų klausimą: ar įmanoma vadovau- 
jantis įstatymų ir tiesos principais kurti naujas politinio valdymo 
formas, jeigu buvę kankintojai mėgaujasi privilegijomis, o jų au- 
kos negauna jokios teisinės satisfakcijos? Ką daryti su Ceausescu 
saugumiečiais, Envero Hoxhos sigurimi arba Husako slaptosios 
policijos pareigūnais, kurie du dešimtmečius persekiojo kiekvie- 
ną iš apačios kylančią iniciatyvą, o Havelą ir kitus „77 chartijos“ 
aktyvistus ne kartą buvo įkalinę? Karčiai apibendrino šį moralinį 
galvosūkį ir pats Michnikas: „Kalėdamas pažadėjau du dalykus: 
pirma, niekad nepriklausyti jokiai smurtinei organizacijai, kuri 
man įsakinėtų kovoti su komunizmu, ir antra, niekad niekam ne- 
keršyti. Kita vertus, visą laiką mano mintyse skambėjo Zbignie- 
wo Herberto eilės: "Ir neatleisk, nes negali atleisti tų vardu, ku- 
riuos išdavė auštant.“ Aš manau, jog tokiai dialektikai esame 
pasmerkti... Galime stengtis žmones įtikinti, kad atleistų, bet jei- 
gu jie nori teisingumo, tai turi teisę jo reikalauti“? 

Iš tikrųjų įvyko taip, kad senieji galiūnai, užuot buvę negai- 
lestingai nubausti, išsislapstė arba net grįžo, o disidentai buvo 
apjuodinti ir atsirado naujos koalicijos, kurių pagrindas - ben- 
dra kaltė, gėda ir neapykanta tiems, kurie tikrai priešinosi ko- 
munizmui. 


Dekomunizacija: denacifikacija ar raganų gaudymas? 


Dekomunizacija neretai lyginama su denacifikacija, ir ne be 
reikalo. Abu totalitariniai režimai pretendavo įkūnyti istorijos 
prasmę ir, vadovaudamiesi mitologinėmis ambicijomis, savo val- 
dinius bei įkaitūs įstūmė į nepakeliamus vargus ir persekiojimus. 


* Adam Michnik, cit. iš Rosenberg The Haunted Land, p. 247-248. 
* Havel and Michnik. „Justice or Revenge?“, p. 25-26. 

Žinoma, daugeliu atžvilgių jie buvo skirtingi, tačiau, kalbant apie 
panieką „buržuazinei teisei“ ,jie buvo stulbinamai panašūs: teisė- 
tumas buvo tik teisingumo regimybė, nes teisėjus, advokatus ir 
prokurorus visiškai kontroliavo valstybės aparatas. 

Buvo ginčijamasi ne tiek dėl dekomunizacijos loginio pagrin- 
do, kurio negalėtų paneigti nė vienas rimtai mąstantis Žmogus, 
kiek dėl jos metodologijos ir glaudžiai su ja susijusių padarinių, 
kurie galėtų turėti įtakos naujosios santvarkos moralinei nuosta- 
tai. Kai dekomunizuotojai, kaip atrodė, palaikė politinį apsivaly- 
mo ir keršto mitą, jų priešininkai (dažniausiai buvę kairiųjų pa- 
žiūrų disidentai) operavo konsensuso ir susitaikymo mitu?!. 

Remdamasis techniniais sunkumais deramai naudotis slapto- 
sios policijos bylomis, Bruce Ackermanas siūlo visiškai bekom- 
promisį sprendimą —- ogi sunaikinti slaptosios policijos bylas: „Iš- 
ardžius saugumo aparatą, lieka milijonai bylų, kuriose užfiksuoti 
ir teisingį, ir neteisingi duomenys apie nesuskaičiuojamą daugy- 
bę gyventojų. Kaip pasielgti su šiais dvokiančiais griaučiais? Sa- 
kyčiau, sudeginti. [...] Svarbu ne tai, ar daug kaltų dėl šio ar ano 
nusižengimo. Priešingai, kolaborantų būta pernelyg daug, todėl 
įstatymai ir biurokratija nepajėgia tiksliai įvertinti visų pilkumo 
atspalvių“**. 

Tačiau ar tai, kad mums tenka spręsti sunkią užduotį, yra pa- 
kankamas pagrindas mesti visą tiriamąjį darbą ir viską baigti? 
Kuo taps šios visuomenės, jeigu jų atmintis bus dirbtinai ištrinta? 
Mano nuomone, bylų sudeginimas būtų apsimetimas, kad to siau- 
bo niekados nėra buvę. Esminis filosofinis klausimas yra leninis- 
tinių režimų pobūdis ir mūsų požiūris į jį iš liberalios perspekty- 
vos: jeigu pripažįstame, kad tai buvo sisteminės žmogaus valios 
kontroliavimo ir spaudimo formos, tai nėra tokios moralinės nuo- 
statos, kuri priverstų jų istoriją traktuoti kitaip negu siaubingą 
Hitlerio palikimą. 


*!" Stephen Holmes. „The End of Decdmmunization?“ East European Cons- 
i titubional Review (dvigubas numeris), t. 3, nr. 3—4, 1994, vasara-ruduo, 
p. 33-36. 


*? Bruce Ackerman. The Future of the Liberal Revolution. New Haven, Yale 
University Press, 1992, p. 80-82. 

Nors būtų absurdiška neigti šių režimų evoliuciją, o kai ku- 
riais atvejais netgi liberalizavimąsi (ypač Vengrijoje ir Lenkijoje), 
tyčiniu savo pobūdžiu vienas nuo kito jie beveik nesiskiria. Tiesa, 
mirus Stalinui, absoliutaus teroro laikotarpis baigėsi (išskyrus Al- 
banijoje ir tam tikru mastu Rumunijoje). Tačiau nusikalstami šių 
režimų pamatai nepakito: nė vienas išjų nebuvo grindžiamas liau- 
dies pritarimu ir nė vienas nepripažino net minimalios atsako- 
mybės už savo veiksmus. Visi ir toliau funkcionavo kaip slapto- 
sios policijos imperijos, pagrįstos visuotiniu įtarumu, pagrindinių 
žmogaus teisių suvaržymais ir asmens orumo nepaisymu. 

Ackermano nuomone, pavojus yra tas, kad remdamosi vien 
tik tuo, naujosios liberalios vyriausybės gali įteisinti negarbingą 
senojo režimo tvarką. Michnikas taip pat būgštauja, jog primygti- 
nis bylų reikalavimas leidžia „slaptosios policijos pulkininkams 
dalyti moralės sertifikatus“. Svarbiausia šiame požiūryje yra tai, 
kad skirtumas tarp nusikaltėlių ir aukų būtų pernelyg miglotas ir 
negalėtų būti laikomas pagrįstu kelrodžiu. Be to, pagal tokį sce- 
narijų galima tvirtinti, jog slaptosios policijos bylos sudarytos aki- 
vaizdžiai nesąžiningai, kad būtų galima Žmones įbauginti ir šan- 
tažuoti. Šis klausimas ginčytinas: kaip galime spręsti iš Čekijos ir 
Vokietijos pavyzdžių, vadovybė siekdama išsiaiškinti, ar parei- 
gūnai neišpučia savo „nuopelnų“, slaptosios policijos bylas nuo- 
lat verifikuodavo. 

Pavojai, apie kuriuos kalba Ackermanas, kainuoja ne ką dau- 
giau nei blogis, kurį, jo siūlymu, siekiama neutralizuoti: jeigu by- 
los išnyks, bus ištrinta ištisa visuomenės istorinės atminties dalis. 
Buvusioje VDR Gaucko komisija gebėjo išlaikyti Štazio dokumentų 
kontrolę, sudarydama galimybę ieškoti jose informacijos ir moks- 
lininkams, ir piliečiams. Suprasdama klausimo svarbą, Vokietijos 
valstybė kasmet iš biudžeto skiria du šimtus milijonų Vokietijos 
markių išlaikyti trims šimtams archyvų darbuotojų. Operacija 
brangi, bet veiksminga. Pats teiginys, kad slaptosios policijos by- 
lų apdoroti neįmanoma, yra politinis mitas, skirtas užkirsti kelią 
tolesniam nuverstų institucijų ir joms dirbusių asmenų veiklos 
metodų tyrinėjimui. Kaip, vadovaujantis tokia logika, derėjo pa- 
sielgti su nacių režimo dokumentais arba kolaboravimą su Vichy 
vyriausybe Prancūzijoje atskleidžiančiais dokumentais? Galų gale 

juk tokie archyvai byloja apie sunkius nusikaltimus, nepadoru- 
mą ir tuos, kuriems tai buvo nepriimtina. Neabejotina, kad kola- 
borantų ir informatorių buvo daug, tačiau pernelyg storžieviška 
neigti įvairių rezistencijos ir atsisakymo talkinti formų bei me- 
chanizmų buvimą žlugusiuose leninistiniuose režimuose. 

Svarbiausia yra ne įteisinti keršto bausmę, o išsaugoti kolekty- 
vinę atmintį. Šį klausimą, siūlydamas alternatyvų požiūrį į reikala- 
vimus atitaisyti teisingumą, puikiai nušvietė Vengrijos preziden- 
tas, buvęs politinis kalinys ir disidentas Arpadas Gėonczas. 1992 
metais jis patvirtino Konstitucinio teismo nutartį nepratęsti ieški- 
nio senaties termino, kad būtų galima patraukti į teismą tuos, kurie 
vykdė masines represijas po 1956 metų revoliucijos nuslopinimo. 
Jis ragino parlamentą įsteigti Istorinių tyrinėjimų komisiją, kuri iš- 
nagrinėtų 1944-1989 metų laikotarpio procesus, įvykius ir aplin- 
kybes. Gėnczo pasiūlymas iš tikrųjų atrodo logiškas siekiant išvengti 
baudžiamosios teisinės atsakomybės atgaline data pinklių. Savo pra- 
nešime parlamentui Gonczas pabrėžė, kad „visiškas įvykių demas- 
kavimas ir įstatymų pažeidėjų įvardijimas padėtų susipažinti su 
nesena tragiška tautos praeitimi ir, nepažeidžiant nei konstitucijos, 
nei esamų teisinių principų, atpalaiduoti dėl Žinių apie praeitį sto- 
kos mūsų visuomenėje vyraujančią įtampą'“*. 

Pokomunistinėje santvarkoje gyvenantiems Žmonėms deko- 
munizacija nebuvo abstrakti filosofinė sąvoka. Jie žino, kas juos 
terorizavo, kas skaitydavo jų korespondenciją, klausydavosi po 
kalbių telefonu, daugumą jų privertė tapti informatoriais ir var- 
dan „šviesios ateities“ sukūrė įtarumo, išdavystės ir baimės labi- 
rintą. Šį požiūrį atkakliai gynė aktyvi „77 chartijos“ veikėja, 
paskutinio dešimtmečio pradžioje buvusi Čekijos Respublikos vi- 
daus reikalų ministro pavaduotoja Petruska Sustrova. Tiems, ku- 
rie skaidrumo įstatymus viešai smerkė, vadino juos „makartisti- 
niais“ ir „nehumaniškais“, ji atsakydavo, kad skaidrumas kaip 
tik ir yra teisinė priemonė neleisti praeičiai senoviškai pereiti į 
dabartį. Abejodama analogijos su raganų gaudymu pagrįstumu, 
Sustrova rašė: 


*“* Arpad Gėncz. „Breaking the Vicious Circle“. Common Knowledge, t. 2, 
nr. 1, 1993, pavasaris, p. 5. 

Ši analogija klaidina. Prieš šimtmečius ant laužo sudegintos 
moterys buvo nekaltos; raganų niekuomet nebuvo. Tačiau 
slaptoji policija ir jos kolaborantai tikrai egzistavo ir tai įro- 
dyta. Kas nutiko parlamento nariams, kurie buvo demaskuoti 
kaip saugumo agentai? Jeigu jie neatsistatydino savo noru, 
tai ir dabar užima savo pareigas, dalyvauja priimant įstaty- 
mus, kurie valdys tautą. Jie tebeturi parlamentaro neliečia- 
mybę ir gauna parlamentinius atlyginimus. [...] Tai ne keršto 
ar teismo sprendimo priėmimo klausimas, o paprasčiausias 
noras žinoti, kas yra mūsų bendradarbiai, kas rašo straips- 
nius mūsų laikraščiuose ir kas yra mūsų šalį valdantys vyrai 
ir moterys““. 


Nepaisant daugelio grėsmingų pranašysčių, skaidrumo įsta- 
tymai Čekijos valstybinėje santvarkoje nesukėlė nei isterijos, nei 
masinės panikos. Vietoje to, kaip rašė apie dekomunizaciją lenkų 
žurnalistas Josefas Darskis, „Čekijos Respublika yra vienintelė po- 
komunistinė šalis, kurioje apsivalymas nuo buvusių agentų ir de- 
komunicazija praktiškai įvykdyta. [...] Iš viso buvusio sovietinio 
bloko Čekijos Respublikoje ekonomika išplėtota labiausiai, pri- 
vatizacija vyksta plačiausiu mastu (šis procesas Čekijos visuome- 
nės buvo pripažintas), daugiausia gyventojų dalyvauja politi- 
niame gyvenime ir demokratizacijoje apskritai, visame regione 
aukščiausi visuomenės pritarimo vyriausybei reitingai ir mažiau- 
siai priešiškumo pereinamojo laikotarpio procesui““?. Mano nuo- 
mone, čekų sėkmę nulėmė kiti labai svarbūs veiksniai, taip pat 
Čekoslovakijos komunistų partijos susinaikinimas po 1968 metų 
rugpjūčio. 1969 metais iš partijos buvo išmesta daugiau kaip pu- 
sė milijono narių, nenorėjusių patvirtinti Husako lyderystės do- 
kumento, kuriuo Sovietų invazija buvo pripažinta kaip teisingas 
klasių solidarumo su apsiaustyje atsidūrusiomis šalies socialisti- 
nėmis jėgomis gestas. 

Vis dėlto Darskio požiūris yra reikšmingas: čekai kaip tik todėl, 
kad buvo sukūrę teisinę struktūrą, galėjo vykdyti dekomunizaciją 


** Petruska Sustrova. „The Lustration Controversy“. Uncaptive Minds, t. 5, 
nr. 2 (20), 1992, vasara, p. 129, 134. 


* Josef Darski. „Decommunization in Eastern Europe“. Uncaptive Minds, 
t. 6, nr. 1 (22), 1993, žiema-pavasaris, p. 78. 


230 5 skyrius 


pagal proceso teisės normas, nors tie procesai ir turėjo rimtų trū- 
kumų. 

Kai kuriais atvejais, kaip, pavyzdžiui, Baltijos respublikose, de- 
komunizacijos negalima visiškai atsieti nuo desovietizacijos. Lie- 
tuvoje 1991-1992 metų laikotarpiu buvo atskleista daug įspūdin- 
gų dalykų, įskaitant įrodymus, kad buvusi ministrė pirmininkė 
Kazimiera Prunskienė nuo 1980 metų talkino KGB. Ne mažiau 
svarbūs buvo įrodymai, kad Algis Klimaitis, pagrindinis Pruns- 
kienės patarėjas užsienio politikos klausimais, pats yra KGB agen- 
tas. Jis buvo suimtas, taigi Lietuva išdrįso KGB agentus patraukti 
į teismą“. Palyginkime tai su Iliescu Rumunija, kurioje, nepaisant 
nesuskaičiuojamų žiniasklaidos pranešimų apie KGB (arba da- 
bartinio jo pakaitalo) įsiskverbimą į aukščiausius počaušeskinių 
lyderių ešelonus, nė vienas iš jų nebuvo atleistas, o apie teismus 
nėra ko nė kalbėti". 

Reikalavimas, kad aukščiausio rango nomenklatūrininkai ir 
slaptosios policijos pareigūnai penkerius metus nebūtų skiriami į 
visuomenines pareigas, nebuvo Žmogaus nuvertinimas. Faktiš- 
kai teisinis kodeksas dėl buvusių partijos ir policijos pareigūnų 
užkirto kelią nuolat iškraipomoms viešoms diskusijoms, remian- 
tis nuogirdomis iš neįmanomų patikrinti slaptų bylų. Tuo metu, 
kai Čekijos Respublikoje buvo išspausdintas visas buvusių slap- 
tosios policijos kolaborantų sąrašas, Bulgarijoje buvo priimtas įsta- 
tymas, baudžiantis už bet kokį buvusios saugumo policijos kola7 
borantų demaskavimą. Rumunijoje, kur šios bylos teoriškai buvo 
įslaptintos trisdešimčiai metų, periodiškai pasitaikydavo informa- 
cijos nutekėjimo, dažniausiai proilieskinės žiniasklaidos pusla- 
piuose, kai tik prireikdavo apkaltinti politinius priešininkus. Dau- 
gelis buvusių slaptosios policijos pareigūnų (ypač tų, kurie 
prekiavo su užsieniu ir dalyvavo technologijų špionaže) vėl iški- 
lo kaip visagaliai, darantys įtaką ekonomikai asmenys, todėl yra 
pagrindo įtarti, kad jie yra tarp tų, kurie labiausiai suinteresuoti, 


* Ten pat, p. 81. 


* Horatiu Pepine. „Metafora KGB“. 22 (Bukareštas), nr. 21, 1995, gegu- 
žės 24-30, p. 1. 

kad bylos ir sąrašai nebūtų išviešinti. Privatizacijos mitas, kuris 
praktiniais sumetimais tarnauja tos pačios nematomos mafijos tiks- 
lams, yra simbolis, kurio jiems reikia, kad pateisintų nacionalinio 
turto pasisavinimą. 


Dekomunizacijos žlugimo pavojus 


Dekomunizacija yra žlugęs mitas. Daugumoje šių šalių vietoje 
politinių teismo procesų ir valymų matome komunistų grįžimą ir 
net „rekomunizaciją“. Buvusieji komunistai toli gražu nebuvo per- 
sekiojami, ko taip baiminosi dekomunizacijos priešininkai, laiky- 
dami ją grėsme naujajam įstatymiškumui, bet reorganizavosi. Ka- 
dangi cinizmas visuomet buvo nomenklatūros „moralinis veidas“, 
buvę partiniai biurokratai ir plano magnatai vėl iškilo įmonių val- 
dytojais ir net klestinčiais politiniais vadovais. Pavyzdžiui, Len- 
kijoje Aleksandras Kwasniewskis, paskutinysis šalies komjauni- 
mo vadas, Kairiųjų demokratų aljanso lyderis, po Walęsos tapo 
šalies prezidentu. Kaip į tai reagavo buvę disidentai? Bronisla- 
was Geremekas, 1995 metų gegužės mėnesį Bukarešte paklaus- 
tas, ką mano apie tokią atkuriamąją tendenciją, atsakė, jog demo- 
kratiškus pokomunistinių partijų teiginius (bent jau Vengrijos ir 
Lenkijos) labiau norėtų vertinti pagal nominalią jų vertę: „Buvę 
komunistai dabar suinteresuoti tik vienu dalyku - valdžia. O gauti 
jąjie gali per demokratines procedūras ir supranta, kad šitaip yra 
kur kas geriau, negu būti paskirtam Centro komiteto. Dabar ma- 
ne domina tai, kaip mums paimti valdžią, naudojantis tomis pat 
procedūromis. Aš nežinau, ar jie iš tikrųjų pasikeitė, tačiau paste- 
biu, kad demokratinio žaidimo taisykles jie pripažįsta'“*. 

Vis dėlto tai nėra nekalti individai su švaria politine praeitimi; 
kol jie darė karjerą Komunistų partijoje, Lenkija arba Vengrija rin- 
kosi kitokį politinį kelią. Jaunystėje Aleksandras Kwasniewskis, 
pavyzdžiui, galėjo įstoti į „Solidarumą“, kai iš pradžių, nuo 1980 


** Diskusija su Bronislawu Geremeku Socialinio dialogo grupėje. 22 (Bu- 
kareštas), nr. 21, 1955, gegužės 24-30, p. 8-9. 

metų rugpjūčio iki 1981 metų gruodžio, šis dar buvo teisėtas. Jis 
pasirinko likti drausmingu komunistu ne dėl ideologijos, o dėl 
oportunizmo ir gryno konformizmo. Daugelis neokomunistų ak- 
tyviai dalyvavo prieš darbininkus ir disidentus nukreiptoje aš- 
tuntojo ir devintojo dešimtmečio veikloje. Kai kurie iš jų, kaip 
Vengrijoje Gyula Hornas, karjeros laiptais iškilo per represines 
kampanijas, vykusias nuo 1956 metų. Buvęs Rumunijos preziden- 
tas Ionas Iliescu tikriausiai yra akivaizdžiausias pavyzdys, kadangi 
1956-1958 metais, kai už solidarumą su Vengrijos revoliucija bu- 
vo suiminėjami ir įkalinami šimtai studentų, jis buvo Nacionali- 
nės studentų asociacijos vadovas. 

Nėra taip paprasta šiems Žmonėms gauti atleidimą. Iš tikrųjų 
labai nedaug kas išjų atgailauja dėl komunistinės savo praeities**. 
Prisiminkime buvusį Rytų Vokietijos gynybos ministrą Heinzą 
Kesslerį, kuris VDR laikė ne didžiuliu kalėjimu, o teisėta, sociali- 
niam teisingumui ir taikai atsidavusia valstybe. Tarsi vadovau- 
jančio valdininko iš Franzo Kafkos „Bausmių kolonijos“ įsikūniji- 
mas, Kessleris nė kiek neapgailestauja dėl tokių savo pažiūrų ir jų 
neišsižada, o su didelėmis viltimis laukia, kad atgytų senosios jo 
svajonės: „Aš nemanau, kad, Rytų Europoje žlugus socializmui, 
nebebus mėginimų daryti to, ką mes darėme. Dabartinės siste- 
mos nesprendžia ekonominių, socialinių ir aplinkos problemų. 
Reikia rasti kitokių būdų. Atsiras naujų socialinių struktūrų, bus ir 
tokių, kurios remsis socialiniais principais, kuriais aš tikiu. Galų. 
gale ko vertos moralinės privilegijos, jeigu skursti ir badauji?“* 


5? Šiuo požiūriu generolas Wojciechas Jaruzelskis yra išimtis, tačiau net ir 
jis stengiasi pateisinti savo sprendimą 1981 metų gruodžio mėnesį įvesti 
karinę padėtį ir uždrausti „Solidarumą“: „Aš vis tiek manau, kad kitaip 
pasielgti negalėjau. Tačiau labai dėl to apgailestauju. Tai buvo košmaras. 
Man tai didžiulė našta ir ją jausiu iki pat savo gyvenimo pabaigos.“ Žr. 
John Darnton. „Jaruzelski Is Now Sorry He Ordered Martial Law“. New 
York Times, 1993, kovo 4. Išsamią Jaruzelskio mąstysenos ir vidinių psi- 
chologinių kančių analizę žr. Rosenberg. Haunted Land, p. 125-222. Apie 
Jaruzelskio mėginimus užmegzti dialogą su žinomais demokratiniais ak- 
tyvistais Adamu Michniku ir Bronislawu Geremeku žr. Christine Spolar. 
„Twilight of the General“. Washington Post, 1995, rugsėjo 22. 


* Stephen Kinzer. „A Relic Who's Red and Unrepentant“. New York 
Times, 1996, liepos 20. Dėl leninistinių pažiūrų Kessleris negalėjo įstoti 

Jerzy Urbanas, buvęs komunistinės chuntos delegatas Lenki- 
jai, priešingai Kessleriui, ideologinėmis aistromis nesivadovavo. 
Jaruzelskį jis rėmė todėl, kad labai piktinosi disidentų inteligen- 
tais, Bažnyčia ir „Solidarumu“. Supindamas cinizmą, aroganciją, 
pornografiją ir begėdišką savireklamą, paskutinio dešimtmečio 
pradžioje Urbanas įsteigė labai populiarų savaitinį laikraštėlį, 
„Nie“ („Ne“), kuriame vienodai pliekė liberalizmą, nacionalizmą, 
klerikalizmą ir laisvosios rinkos spekuliantus (nepaisydamas, kad 
ir pats yra vienas iš jų)*!. 

Atlaidumas be atgailos yra tik tuščias žodis“. Daugeliu atvejų 
buvę komunistai netgi didžiuojasi savo praeitimi ir į priešinin- 
kus, buvusius disidentus žiūri su neslepiama arogancija. Žino- 
ma, tai kursto dar didesnį pasipiktinimą buvusioms aukoms (ar- 
ba tiesiog pasyviems nekomunistams), manantiems, kad jie 
pasisavino revoliuciją. Ekonominės reformos svyruoja, rinkos pri- 
valumai plačiuosius visuomenės sluoksnius pasiekia lėtai, o bu- 
vę komunistai tampa vis turtingesni ir galingesni, todėl dekomu- 
nizacijos mitas kursto socialinį atpildo ilgesį: tauta laikoma tyra, 
nekalta, kankinama svetimtaučių, kurie visais laikais mokėjo pa- 
sinaudoti kiekviena proga: vakar - komunistai, šiandien - refor- 
matoriai ir kapitalistai. Nereikia nė sakyti, kad, kaip ir visų politi- 
nių mitų, dekomunizacijos mito pagrindas slypi socialinėje ir 
ekonominėje tikrovėje““. 


į Rytų Vokietijos komunistų partiją pakeitusią Demokratinio socializ- 
mo partiją, kuri stengėsi atrodyti šiuolaikiška, nuosaiki ir demokratiška. 


*! Lėšos laikraščiui buvo gautos iš pasipiktinimą keliančių Urbano me- 
muarų „Urbano abėcėlė“, kuriuose jis užsipuolė praktiškai visas gar- 
sias elito figūras, pasakodamas apie asmeninį jų gyvenimą, aprašyda- 
"mas tai, ką vienas amerikiečių Žurnalistas pavadino „gutter con brio“. 
Knyga turėjo nepaprastai didelį pasisekimą: per mėnesį buvo išpirkta 
750 000 egzempliorių (šalyje, kurioje gyvena apie 40 milijonų žmonių). 
Puikų Urbano karjeros aprašymą žr. Lawrence Weschsler. „Urban 
Blight“. New Yorker, 1995, gruodžio 11, p. 54-69. 


62 Žr. „I Don't Believe the Files Were Falsified“, interviu su Bogdanu Bo- 
rusewicziumi. Uncaptive Minds, t. 5, nr. 2 (20), 1992, vasara, p. 117. 


8 Žr. George Konrado realaus požiūrio schemą str. „Authority and Tole- 
rance“. East European Reporter, 1992, gegužė-birželis, p. 45-47. 

Sprendžiant dekomunizacijos problemą, reikėtų pažvelgti į ją 
iš lyginamosios istorinės perspektyvos: buvusioje VDR, Lenkijoje 
ir Vengrijoje ji reiškė visai ką kita nei Čekoslovakijoje, Rusijoje ji 
buvo kitokia nei Lietuvoje, Rumunijoje kitokia nei VDR. Komu- 
nistinių režimų apžavų stiprumas, institucijų tvirtumas ir ideolo- 
ginis nuoseklumas šiose šalyse buvo skirtingas, tačiau, siekiant 
išsaugoti filantropišką visuotinio atlaidumo moralinį veidą, ne- 
galima nepaisyti moralinio pelnytos bausmės imperatyvo. Kad ir 
ką galvotume apie leninistinių režimų dinamiką po 1956 metų, 
tiesa yra ta, jog pradinėse stadijose jiems buvo būdingas neapsa- 
komas žiaurumas ir fanatizmas. Kaip galima reikalauti, kad, pa- 
vyzdžiui, albanai, rumunai, lenkai, čekai, Baltijos šalių gyvento- 
jai pamirštų masines deportacijas, jų šalių elito sunaikinimą ir 
nuolatinį visokeriopą bet kokios nepriklausomos veiklos ir min- 
ties persekiojimą? Šioje knygoje nagrinėjamu požiūriu - mito vaid- 
meniu formuojant naująsias visuomenes šis klausimas yra esmi- 
nis. Galų gale juk net liberalieji komunistai buvo pasirengę 
inicijuoti politinį aukomis tapusių draugų (L4szlo Rajko, Lucretiu 
Patrascanu, Nikolajaus Bucharino) reabilitavimą ir pagal įstaty- 
mus (nors neretai tik iš paviršiaus) nubausti kai kuriuos sadistiš- 
kus slaptosios policijos pareigūnus. Lavrentijus Berija ir kai kurie 
nuožmiausi Sovietų Sąjungos tardytojai po Stalino mirties buvo 
sušaudyti. 

Adamas Michnikas yra teisus, kad kraujo keršto logika suke- 
lia priešingų padarinių ir iš esmės yra žalinga įstatyminei valsty- 
bei. Kaip tik todėl svarbu vengti populistinių neapykantos pro- 
trūkių. Politinio elito perimtas aiškiai suformuluotas ir tiksliai, 
kryptingai veikiantis įstatymiškas valymas, kaip skaidrumo įsta- 
tymas Čekijos Respublikoje, neturi atvesti į despotizmą, minios 
teisingumo vykdymą bei kruvinus susidūrimus. Tokį požiūrį 1996 
metais patvirtino Europos Tarybos Parlamentinė asamblėja, pri- 
ėmusi dekomunizacijos pranešimą, parengtą komisijos, kuriai va- 
dovavo buvęs Rumunijos premjero pavaduotojas (Petre Romano 
vyriausybėje) Adrianas Severinas“. Pagrindiniai totalitarinių ko- 


* Po demokratinių jėgų pergalės 1996 metų rinkimuose Adrianas Severi- 
nas tapo Rumunijos užsienio reikalų ministru. 

munistinių struktūrų likvidavimo tikslai, įvardyti Severino pra- 
nešime, yra šie: pilietinių institucijų demilitarizavimas; vietinių, 
regioninių ir nacionalinių (valstybinių) institucijų decentralizavi- 
mas; visuomenės demonopolizavimas ir debiurokratizavimas; to- 
talitarizmo laikotarpiu vykusio piktnaudžiavimo baudžiamasis 
persekiojimas; slaptųjų tarnybų bylų išviešinimas; komunistinių 
vyriausybių neteisėtai konfiskuoto turto grąžinimas teisėtiems sa- 
vininkams. Buvusiems komunistų pareigūnams taikomi valymo 
įstatymai turi ne bausti numanomas aukas, o ginti naująsias de- 
mokratijas“?. Atmesti politinio teisingumo klausimą, laikant jį ap- 
maudo padiktuota fantazija, pavojinga. Kad ir kokius jausmus 
dekomunizacija sukelia, ji kaip politinis mitas išreiškia didelį vi- 
suomenės nusivylimą, daugelio jausmą, kad „revoliucija buvo pa- 
grobta“, kad niekas nepasikeitė (o jei ir pasikeitė, tai tik į blogąją 
pusę), ir labai paplitusį įsitikinimą, kad už praeityje padarytus 
nusikaltimus turi būti baudžiama. O svarbiausia yra tai, kad nu- 
sikaltimų buvo, ir jie buvo ne tik išplitęs neteisėtumas, sekimas, 
bet atviri ir nepaprastai ryškūs Žmogaus teisių ir orumo pažeidi- 
mai. Ar galima pavadinti revizionizmu devintojo Tarptautinės am- 
nestijos dešimtmečio pabaigos pranešimų apie šį regioną peržiūrė- 
jimą? Buvę slaptosios policijos pareigūnai turi būti teisiami ne 
todėl, kad pakluso senojo režimo įstatymams, 0 todėl, kad juos 
peržengė, arba todėl, kad taikė juos su pernelyg dideliu nusi- 
kalstamu uolumu. Čekų chartijos arba slovakų „Visuomenė prieš 
smurtą“ grupės narių įkalinimo ir grasinimų fiziškai susidoroti 
nenumatė nė vienas įstatymas; tai, ką darė šie aktyvistai, visiš- 
kai atitiko tuometinę Čekoslovakijos konstituciją ir Helsinkio 
susitarimus“. Živkovo režimą Bulgarijoje kritikavusio Georgi 


“5 Mediafax (Bukareštas), 1996, liepos 1. Reikia pasakyti, jog pagrindiniai 
Severino pranešimo klausimai buvo pasiūlyti Timisoaros atsišaukime 
(1990, kovas) - viename iš pirmųjų Rytų Europoje teisinės dekomuni- 
zacijos reikalavimų. Paskelbus atsišaukimą, Rumunijos vyriausybė vie- 
šai pasmerkė jį kaip raginimą stoti į pilietinį karą. 


6 Apie antikomunistinį protestą ir kovą už žmogaus teises Čekoslovaki- 
joje žr. Bernard Wheaton ir Zdenek Kavan. The Velvet Revolution: Cze- 
choslovakia, 1988-1991. Boulder, Westview Press, 1992. 

Markovo nužudymas Londone nesirėmė jokiu įstatymu. „Lais- 
vosios Europos radijo“ žurnalistams atsiųstos bombos buvo ne- 
abejotini terorizmo atvejai. 

Vykdyti teisingumą, žinoma, yra nepaprastai sunku. Marku- 
so Wolfo, geriausio Rytų Vokietijos seklio byla 1995 metais vis 
dar kėlė debatų. Wolfas, įsivėlęs į daugybę nešvarių operacijų ir 
siekęs destabilizuoti konstitucinę Vakarų Vokietijos santvarką, 
1993 metais buvo patrauktas į teismą ir nuteistas šešerius metus 
kalėti. 1995 metų gegužės mėnesį Vokietijos Konstitucinis teis- 
mas peržiūrėjo nuosprendį ir nutarė, kad Wolfas buvo nuteistas 
netinkamai. Jis nurodė, kad kaltinimas išdavyste netaikomas as- 
meniui, kuris tarptautiniu mastu pripažintoje suverenioje valsty- 
bėje ėjo įprastas žvalgybos agentūros vadovo pareigas. Prieštara- 
vimas dėl bylos prieš Wolfą teisėtumo yra įtikinamas. Nepaisant 
to, kad toks sprendimas sukėlė daugelio žmonių pasipiktinimą, 
ir net to, kad Wolfas dėl savo poelgių neatgailavo, Konstitucinis 
teismas pasielgė teisingai. Kad ir kokia atstumianti buvo politinė 
Wolfo elgsena, VDR interesų požiūriu ji nebuvo nusikalstama, o 
tai yra svarbiausia“. 

Pavojinga iš Wolfo bylos kelti teoriją, kad dekomunizacija 
nėra įmanoma. Tina Rosenberg, lygindama Rytų Europos 
režimus su Lotynų Amerikos režimais, rašo: „Vokietija susidu- 
ria su didžiuliu teisiniu pokomunistinės Europos galvosūkiu: 
kas yra nusikaltimas? Lotynų Amerikos diktatūroms buvo bū- 
dingos Žmogžudystės, kankinimai ir žmonių grobimas - neabe- 
jotinai nusikalstami veiksmai. Tačiau juos vykdė režimui vado- 
vavę nusikaltėliai, o Rytų Europą valdė nusikalstami režimai. 
Pareigūnai, kurie žudė ir kankino, turi būti nuteisti, tačiau ko- 
munistinės diktatūros, bent jau nuo šeštojo dešimtmečio, buvo 
ne tiek linkusios į smurtą, kiek į invazinį sekimą ir pagrindinių 
žmogaus laisvių apribojimus““*. Iš tikrųjų? Ar galima taip atlai- 
džiai žiūrėti į prievartos ir lazdos disciplinos, persekiojimų ir 


* Apie Wolfą žr. Alan Cowell. „East Germany's Old Spymaster Talks: So 
Many Regrets, but Uncontrite“. New York Times, 1995, birželio 6. 


*ė Tina Rosenberg. „Where's the Crime?“ New York Times, 1995, birželio 2. 

tikro teroro laikotarpį? Ar galima paprasčiausiai nekreipti dė- 
mesio į tai, kad 1977 metų vasarą, nuslopinus streiką prieš Ce- 
ausescu, Jiu slėnyje pradingo šachtininkai? Arba į opozicijos li- 
kimą Albanijoje ir Bulgarijoje, į masinius areštus įvedus karinę 
padėtį Lenkijoje? Dar didesnį nerimą kelia štai tokie pareiški- 
mai: „Pokalbių telefonu klausymasis ir vaikų vertimas šnipinėti 
savo tėvus įstatymui neprieštaravo““?. Kokiam įstatymui? Anaip- 
tol. Oficialiosios konstitucijos garantavo korespondencijos ir po- 
kalbių telefonu slaptumą. 

Jei nesiremsime debatais dėl dekomunizacijos, nesuprasime 
nei naujojo elito iškilimo, nei buvusių disidentų nušalinimo. Pir- 
mojoje 1989 metų revoliucijų stadijoje tai buvo pagrindinis nesu- 
tarimų objektas, kurstęs didelį priešiškumą ir buvusius draugus 
vertęs nesutaikomais priešais. Imkime vieną būdingą atvejį, ku- 
ris istorijos požiūriu yra smulkmena, tačiau nepaprastai tragiška. 
Šiuo ir daugeliu kitų požiūrių šėtonas slypi smulkmenose. Ghe- 
orghe Ursu dirbo inžinieriumi Bukarešto technikos institute. Pa- 
grindinė jo kaltė buvo ta, kad neslėpė griežtų antičaušeskinių sa- 
vo pažiūrų. Priešingai, ant darbo stalo tyčia palikdavo satyrinių 
eilėraščių, pasakodavo bendradarbiams apie dienoraštį, kuriame 
chronologiškai aprašinėdavo Ceausescu diktatūros niekšybes. Jį 
ėmė sekti saugumiečiai, nusprendę, kad Ursu yra vyriausybės nu- 
vertimo sąmokslo organizatorius. 1985 metų rugsėjo 21 dieną jis 
buvo suimtas, saugumo kalėjime Žiauriai sumuštas ir po dviejų 
mėnesių, lapkričio 17 dieną mirė. Reikalaujant jo šeimos nariams 
ir daugeliui buvusių disidentų, 1990 metų pradžioje buvo pradė- 
tas bylos nagrinėjimas. Iš tardymo buvo visiškai aišku, jog nusi- 
kaltėliai yra aukšti policijos pareigūnai, kurie dirbo ir iki 1989 me- 
tų, todėl generalinis prokuroras (buvęs prokuroru ir Ceausescu 
byloje) pakeitė šios galinčios sukelti sprogimą bylos magistratą 
paklusniais klerkais, ir šie iš paskutiniųjų bylą vilkino. 1996 metų 
birželį Ursu sūnus Andrejus parašė atvirą laišką Ionui Iliescu su 
prašymu atkurti teisėtumą, skirti objektyvų tardytoją, kuris išdrįs- 
tų pritaikyti įstatymą ir inicijuotų vienintelį logišką procesą — 


* Ten pat. 

pagal kaltinimą dėl iš anksto apgalvoto nužudymo patrauktų Ursu 
žudikus į teismą. Praėjus daugiau kaip dešimtmečiui po šaltak- 
raujiško nužudymo už vienintelį nusikaltimą - dienoraštį, demas- 
kavusį Ceausescu režimo siaubus, Rumunijos vadovybė vis dar 
delsia, leisdama Ursu kankintojams džiaugtis laisve, sočiu gyve- 
nimu ir net dirbti policijoje??. Šioje byloje ant kortos pastatyta pati 
teisinės valstybės samprata ir pokomunistinio teisingumo patiki- 
mumas. 


Išvados 


Visose pokomunistinėse visuomenėse dekomunizacijos klau- 
simu yra dvi griežtai opozicinės partijos: viena - dekomunizuo- 
tojų, aktyviai siekiančių eliminuoti buvusius stalininio režimo ša- 
lininkus, o kita —tų, kurie šį požiūrį laiko klaidingu, galinčiu atvesti 
tik į pagrindinės politikos susiskaldymą, nepabaigiamų sąskaitų 
suvedinėjimą ir naujųjų respublikų nuodijimą. Aišku, audringi 
debatai dėl būtinybės stoti į akistatą su praeitimi tebevyksta. Kita 
vertus, nepavyko sukelti masinio entuziazmo dėl buvusių įtakin- 
gų asmenų baudžiamojo persekiojimo. Todėl suprantama, kodėl 
anksčiau tokie radikalūs dekomunizuotojai kaip Janas Olszew- 
skis ir jo Lenkijos persitvarkymo sąjūdis, dėl esamų trūkumų kal- 
tindami įsigalėjusią pokomunistinės nomenklatūros įtaką verslui 
ir ekonomikai, nukrypo į nacionalistinį populizmą"'. 

Dekomunizaciją palaikantis argumentas priklauso nuo porei- 
kio tiesos pagrindu sukurti naują visuomenę. Galų gale juk už 
tuos, kurie nukentėjo nuo totalitarinių nusikalstamų veiksmų, at- 


"* Žr. Andrei Ursu. „Scrisoare deschisž cžtre presedintele Romūniei, d-1 
Ion Iliescu“ (Atviras laiškas Rumunijos prezidentui p. Ionui Iliescu), 22 
(Bukareštas), nr. 28, 1996, liepos 10-16, p. 15-16. 1996 metais atėjusi į 
valdžia Rumunijos vyriausybė kol kas dar neatnaujino teisminio pro- 
ceso prieš tuos saugumo pareigūnus, kurie tiesiogiai organizavo Ursu 
nužudymą. Žr. interviu su Andrejumi Ursu, 22, nr. 51, 1996, gruodžio 
17-23. 


" Olszewskio dešinės pakraipos prieš valstybinį aparatą nukreiptą reto- 
riką žr. „Grab the Chance“. Economist, 1996, liepos 13, p. 47-48. 

leisti negali niekas. Kaip teigia Vaclavas Havelas ir Arpadas 
Gėnczas, atleisti galima tik savo vardu, o ne visų. Dekomunizaci- 
jos paradoksą stulbinamai aiškiai suformulavo Miklosas Haras- 
zti: „Kas dekomunizuos dekomunizuotojus?“, „Kas atsijos sijoto- 
jus?“, „Kas apvalys apvalančiuosius?“** Erichą Honeckerį ir 
artimiausius jo bendradarbius Vokietijoje teisė teisėjai iš Vakarų. 
Kyla klausimas, iš kur kitoms šalims gauti „švarių“ teisėjų, kai 
pernelyg gerai žinoma, kad visose leninistinėse visuomenėse slap- 
toji policija buvo labiausiai įsiskverbusi į teisininkų profesiją? 

Dekomunizuotojai ir jų kritikai rimtai ginčijasi dėl klausimo, 
ar reikia įvardyti kaltus dėl tam tikrų nuosprendžių priėmimo ir 
jų pritaikymo asmenis. Pasiūlius priemonių tam tikroms katego- 
rijoms griežtai ir kolektyviai kritikuoti dėl priklausymo senojo re- 
žimo nomenklatūrai, kyla didelis konfliktas. Pikčiausi raginimai 
šiuo klausimu nuskambėjo Bulgarijoje, kai ministru pirmininku 
buvo Filipas Dimitrovas, Rumunijoje 1990 metų kovo mėnesio „Ti- 
misoaros atsišaukime“ ir Lenkijoje valdant Olszewskio vyriausy- 
bei“. Mazowieckio vyriausybė nuo pat pradžių priešinosi deko- 
munizacijai argumentuodama tuo, kad visa Lenkijos „Apskritojo 
stalo“ sutarčių logika buvo pagrįsta istoriniu kompromisu tarp 
buvusios valdžios atstovų ir „Solidarumo“ kontrelito““. Imtis de- 
komunizacijos reikštų paklūstant minios spaudimui nutraukti su- 
tartį. Ericho Honeckerio ir jo bendradarbių teismas buvusioje VDR 
pateisino kai kuriuos dekomunizacijos priešininkų būgštavimus; 
užuot pademonstravęs neteisišką buvusio režimo pobūdį, jis tik 
sukėlė teisinę sumaištį, buvusiems Politbiuro nariams leisdamas 
skųstis, kad juos persekioja Vakarų „nugalėtojai““. 

Kaip paaiškėjo, dekomunizaciją imta laikyti ne liaudies porei- 
kiu, o elito konfrontacijų klausimu. Bendrininkavimo su esama 
santvarka dešimtmečiai žmonėms išugdė abejingumą net galimybei 


" Asmeninis pokalbis su Miklėsu Haraszti, Orlando, FL, 1995, sausio 4. 


8 Žr. Wiktor Osyatinski. „Agent Walesa?“ East European Constitutional 
Review, 1992, vasara, p. 28-30. 


“ Žr. Bronislaw Geremek. La rupture: La Pologne du communisme ū la de- 
mocratie. Paris, Ėditions du Seuil, 1991. 


5 Žr. Nial Fergiuson. „The Trial“. New Republic, 1992, gegužės 18, p. 20-21. 

skirti kaltės atspalvių įvairovę. Be to, yra paplitęs suvokimas, kad 
visos pastangos pritaikyti teisinį mechanizmą yra bergždžios — 
komunizmas įdiegė Žmonėms didelį nepasitikėjimą įstatymais. Ta- 
čiau iš tikrųjų dekomunizacija yra teisinę sistemą aplenkiantis pro- 
cesas. Komunizmas sukūrė savo modelio „civilizaciją“, todėl de- 
komunizacija gali užtrukti dešimtmečius. Nors ir pikta matyti, 
kaip dauguma buvusių lyderių naudojasi pereinamojo laikotar- 
pio privalumais, pats teisinės valstybės pobūdis turi būti univer- 
salus ir neasmeniškas; buvę komunistai turi teisę į nustatytą teis- 
mo procesą lygiai taip pat kaip ir bet kurie kiti asmenys. 

Šioje knygoje glaustai aptarta dekomunizacija laikoma politi- 
niu mitu, kuriuo naudojasi tam tikri elito nariai, siekdami sustip- 
rinti savo, kaip tautos keršytojų arba dorų kovotojų dėl teisingu- 
mo, įvaizdį. Šis mitas grindžiamas klaidingu įsitikinimu, kad 
senosios santvarkos visuomenė nepalaikė, ir neigia antipolitikos 
(akcentuojančios pakantumą ir smurto atsisakymą) logiką. Rem- 
damasi kolektyviniais būgštavimais ir lūkesčiais, dekomunizaci- 
jos, veikiančios kaip politinis mitas, strategija kuria ryškų priešo 
įvaizdį, šitaip kurstydama emocijas su juo kovoti ir jį sunaikinti. 
Plėtojantis liberalioms institucijoms ir vertybėms regione, šis mi- 
tas susiduria su asmens teisių imperatyvu, įskaitant teisę patraukti 
į teismą, priimti nuosprendį ir, įrodžius kaltumą, nuteisti kaltus 
dėl praeityje padarytų nusikaltimų asmenis. 


6 skyrius 


Aksominė kontrrevoliucija? 
Disidentai, svajotojai ir tikroji politika 


Tai ne atsitiktinumas, kad čia, šioje nesiliaujamo 
pavojaus aplinkoje, kai nuolatos tenka ginti 
savo identitetą, mintis, jog tiesa yra moralinė 
vertybė, už kurią reikia mokėti, turi tokias 
senas tradicijas. 


Vaclav Havel. Summer Meditahons 


Kur dingo buvę Rytų ir Vidurio Europos disidentai? Arjų filoso- 
fija apie politikos prigimtį tebuvo utopinės vaizduotės padarinys ir 
apsigaudinėjimas? Ar etiška jų rezistencija buvo tik efemeriška sa- 
vęs aukštinimo akimirka? Šie klausimai slegia ne tik pokomunizmo 
realijas, o ir Vakarų bei Rytų inteligentų tarpusavio santykius. 

Ar klydome manydami, kad pokomunistinė politika paklus 
universaliems, atvirai reikštiems aštuntojo ir devintojo dešimtme- 
čio disidentų principams? Ar čia, Vakaruose, mes neišpūtėme šių 
laisvų mąstytojų bendruomenių vaidmens ir ar nebuvome linkę 
nekreipti dėmesio į tikrąsias „kitoje Europoje“ vyraujančias emo- 
cijas (nes apie jas menkai žinojome)? Ar šie „išprusę sukilėliai“ 
buvo izoliuoti ne tik todėl, kad juos persekiojo slaptoji policija, o 
ir dėl ryšio su savo bendrapiliečiais stokos?! Šitaip formuluojant 
klausimus, laukiama teigiamo atsakymo: taip, disidentų įsitikini- 
mai, Vaclavo Havelo ir Andrejaus Sacharovo kvietimas imtis „tie- 
sos politikos“, George Konrado antipolitikos aukštinimas ir Ada- 
mo Michniko pilietinės visuomenės vizija tikrai nestokojo 
moralinio idealizmo. Tačiau esminis klausimas yra tas, kaip šios 
idėjos paveikė komunizmo žlugimą, kaip jų nešėjai skatino at- 
rasti politinę tikros pilietinės inteligentijos klasę, kuri suformu- 
lavo rezistencijos programą ir pagrindinius būsimo vyriausybi- 
nio valdymo bruožus. Nenuostabu, kad tai buvo padaryta 


! Žr. H. Stuart Hughes. Sophisticated Rebels: The Political Culture of Europe- 
an Dissent, 1968-1687. Cambridge, Harvard University Press, 1988. 

bendrais, miglotais bruožais: šių visuomenių ateitis atrodė nekin- 
kai, kaip į didvyrišką, vos ne savižudišką elgseną, galinčią nuves- 
ti nebent į kalėjimą arba psichiatrijos ligoninę. 

Tomis baimės ir nevilties dienomis buvo nepaprastai svarbu, 
kad Vakarų inteligentija pripažintų disidentų nesitaikstymą su 
esama padėtimi*. „The New York Review of Books“, „Dissent“, „The 
New Republic“, „Les Temps Modernes“, „Times Liberty Supplement“ 
ir kiti leidiniai buvo tramplinu Adamo Michniko, Bronislawo Ge- 
remeko, Jaceko Kuronio, Janoso Kiso bei Mikloso Haraszti pa- 
rašytoms apybraižoms. „Klaidingas Paryžiaus vertinimas“ (sar- 
kastiška Tony Judto užuomina į šiems biurokratinio socializmo 
kritikams prancūzų inteligentų priskiriamą pernelyg išpūstą vaid- 
menį) iš tikrųjų buvo Vakarų antikomunistinių liberalų solidaru- 
mas su Rytų antikomunistiniais liberalais. Naujoji politikos vizi- 
ja, kurią iškėlė ir išgyveno Rytų bloko disidentai, buvo užkrečiama. 
Tokie klausimai kaip tiesioginė demokratija, socialinis kapitalas 
ir piliečių pasitikėjimas Vakarų debatais apie išankstines demo- 
kratijos bei demokratizacijos sąlygas yra neatsiejami nuo Rytų Eu- 
ropoje patirtų sunkių išmėginimų, siekiant reabilituoti pilietinės 
visuomenės etosą". 

Dabar yra kitaip. Atrodo, kad Vakarų inteligentai (kaip glaus- 
tai rašoma The New York Review of Books) pavargo nuo savo senųjų 
protežė, kurių elgsena nebeatitinka hipotetinio tikėjimo didžiuo- 
ju aksominės (švelnios, kultūringos) revoliucijos pažadu. Šiurkšti 
anksčiau šlovintos rezistencijos kritika atskleidžia susierzinimą, 
panašų į tą, kuris kyla pernelyg greitai reikalaujant atsilyginti už 
meilę. Išsisklaidžius iliuzijoms dėl Čekoslovakijos skilimo, nusi- 
vylus tuo, kad Lenkiją valdo persitvarkiusių komunistų vadovau- 
jama kairiųjų partijų koalicija, kaltinamas pernelyg ankstyvas Va- 
karų žavėjimasis disidentais. Dar visai neseniai Rumunija, kaip ir 


* Tą pabrėžė Havelas apybraižoje „The Power of the Powerless“ kn. Vac- 
lav Havel ir kt. The Power of the Powerless: Citizens against the State. Ar- 
monk, NY, M. E. Sharpe, 1985, p. 23-96. 


* Žr. Robert D. Putnam. „Bowling Alone: America's Declining Social Ca- 
pital“. Journal of Democracy, t. 6, nr. 1, 1995, sausis, p. 65-78. 

Ceausescu valdymo laikais, buvo laikoma „likusia be poros“, dar 
vienu įrodymu, kad liberalizmas Balkanuose neturi ateities. Svar- 
bus politinis 1989 metų revoliucijų mitas buvo „grįžimas į Euro- 
pą“. Disidentams buvo pritariama todėl, kad jie įkūnijo greitos 
integracijos į Vakarus viltį. Iš tikrųjų tai lėtas ir neretai nuviliantis 
procesas, o Europos bendrija neskuba įsileisti vargingų giminai- 
čių iš Rytų. Kaip teigė Tony Judtas, „Europos idėja Prahoje, Bu- 
dapešte ir Varšuvoje, atrodo, yra gerokai sugriauta. Todėl tie pa- 
tys disidentų inteligentai, kurie pareiškimais ir keliamais idealais 
kuo atviriausiai rėmė „europiškumo“ idėją, vietinio elektorato da- 
bar visokeriopai diskredituojami; tariamai naivūs ir nesuprantan- 
tys vietinių sentimentų, jie kaltinami dėl atstovavimo kosmopoli- 
tiniams interesams, kurie prieštarauja tautos poreikiams“. 

Vis dėlto negalima atmesti filosofinio ir politinio disidentų po- 
žiūrio (net jeigu jis laikinai susvyravo), raginimo imtis moralios 
atvirumo ir skaidrumo politikos, traktuojant jį kaip dar vieną in- 
teligentų polinkio į iliuzijas įrodymą. Šis faktas iš esmės nepaki- 
to, nors iš buvusių disidentų tarpo retkarčiais aiškiai pasigirsta, 
kad jų siekiai tebuvę trumpalaikis miražas. 


Rytai pasitinka (ir nuvilia) Vakarus 


Vienoje daug minčių sukeliančioje apybraižoje vengrų filoso- 
fas, buvęs disidentas G. M. Tamasas nenormalią disidentų padėtį 
prisimena taip: savo visuomenėse izoliuoti nuo pagrindinės poli- 
tikos daugumos, disidentai buvo laikomi nuolat atvirai ignoruo- 
jančiais kasdienį oportunistinį konformizmą žmonėmis. „Taip bu- 
vo todėl, kad disidentai nepritarė nuomonei, jog vienintelis kelias 
pirmyn yra politinė reforma. Akcentuodami „teises“ ir „laisves“, 
jie abejojo ir dominuojančiu politinių interesų bei grynos galios dis- 
kursu“?. Daugelis įtakingų Vakarų rašytojų, tarp jų Tony Judtas ir 


* Tony Judt. „Nineteen Eighty-Nine: The End of Which European Era?“ 
Daedalus, t. 123, nr. 3, 1994, vasara, p. 6. 


* G. M. Tamas. „The Legacy of Dissent“. Times Literary Supplement, 1993, 
gegužės 14, p. 14. 

Theodore Draperis, dabar mano, jog Vakarams nevertėjo patikė- 
ti, kad Rytai gali sukurti pasitikėjimu bei morale grindžiamas, in- 
divido suverenumą pripažįstančias politines bendruomenes. Šia- 
me regione beveik nebūta liberalizmo tradicijų, o Rytų Europa, 
beje, tebuvo mitas, neturintis perspektyvos tapti tikrove. Pasitai- 
ko straipsnių, kuriuose disidentai vadinami nepataisomais nai- 
vuoliais, donkichotais, atitrūkusiais nuo barbariškos savo šalių 
istorijos ir bjaurių politinių įpročių. Disidentų palikimas laikomas 
tuščiu, beprasmiškai kilniu mėginimu nepaisyti politinės kultū- 
ros ir jos prievartinės galios. Taip, visi tie michnikai ir havelai 
buvo gražūs liberalai, tačiau tikrovėje jų pilietinėms utopijoms 
niekas nepritarė. Istorinė jų misija neišvengiamai buvo trumpa- 
laikė, kadangi, nuslūgus revoliuciniam įkarščiui, žmonėms reikė- 
jo politikų ir idėjų, kurios jiems būtų artimos. Šiuo požiūriu disi- 
dentų pralaimėjimas buvo neišvengiamas, kadangi jų vertybės 
pokomunistinėje santvarkoje nepritapo. Vienodai priešindamiesi 
technokratiniam pragmatizmui ir populistinei demagogijai, disi- 
dentai kultivavo demokratinį individualizmą, o tokia politika šia- 
me regione visiškai nepopuliari“. 

Šio požiūrio trūkumas yra tas, kad jaučiama tendencija kurti 
ne mažiau problemišką mitą nei tas, kurį stengiamasi ištaisyti. 
Dar neįrodyta, kad Rytų ir Vidurio Europoje nebuvo liberalizmo 
tradicijos: galų gale juk šiame amžiuje pagrindinis konfliktas, pa- 
sak Johno Lukacso, vyko tarp kolektyvistinių, etnocentrinių vizi- 
jų ir liberalių, pilietinių tendencijų". Rytų ir Vidurio Europa jame 
ne išimtis. Visoms šioms šalims nuolatos kovojant su polinkiu į 
populizmą, kuris neretai tampa autoritarinių sprendimų atspara, 
liberalizmas iškilo kaip modernizavimo priemonė, reikalinga plė- 
toti parlamentinei demokratijai ir laisvosios rinkos pliuralizmui. 


* Priešingą požiūrį, teigiantį ilgalaikę disidentų reikšmę siekiant nau- 
jos politinės paradigmos, sutaikinančio socialinio teisingumo, asmens 
teisių, lygybės ir pliuralizmo, žr. Ira Katznelson. Liberalism's Crooked 
Circle: Letters to Adam Michnik. Princeton, Princeton University Press, 
1996. 


" John Lukacs. The End of the Twentieth Century and the End of Modern Age. 
New York, Ticknor and Fields, 1993. 

Pavyzdžiui, Vengrijoje tarpukariu vyravo konfliktas tarp vakarie- 
tiškai nusiteikusių miestiečių ir populistiškai, neretai ksenofobiš- 
kai mąstančių inteligentų; miestiečiai buvo liberalizmo šalininkai, 
o inteligentai perėmė strategiją, grindžiamą ypatingo, nei socialis- 
tinio, nei kapitalistinio „trečiojo“ Vengrijos kelio į modernybę idė- 
ja. Miestiečiai palaikė buržuazines, visuomeniškas vertybes, o in- 
teligentai miestą laikė sugedusiu ir nejautriu mitologinei „tautos 
sielai“, kėlė bendruomenines vertybes, kurios, kaip kilmė, aplinka 
ir tradicijos, būtinos identitetui jausti. 

Dabartinis populizmo protrūkis, kraštutinumą pasiekęs 
Istvano Csurkos ir jo šalininkų „Vengrijos teisingumo partijoje“, 
tačiau jaučiamas ir Lenkijoje tarp aršiausių „Solidarumo“ šalinin- 
kų, yra antivakarietiška, antiburžuazinė, antiliberali, antiintelek- 
tuali ir, žinoma, antisemitinė šio palikimo tąsa. Ši tendencija yra 
antikomunistinė tik retoriškai, o su komunizmu ją sieja suprati- 
mas, kad individo identitetą apibrėžia priklausymas transcen- 
dentinei objektyviai realybei: anksčiau - Komunistų partijai, o da- 
bar - tautai. Kaip ir anksčiau, ši objektyvi realybė apibrėžiama 
per atskirtį. Kritiškai nusiteikę inteligentai iš esmės yra atskirtini. 
Juos reikia laikyti visuomeninės santvarkos priešais, dviveidžiais 
absurdiškos („puritoniškos“) moralės skelbėjais, kosmopolitiškais 
susiskaidymo agentais“. 

Rytuose smarkiai griūva disidentų kaip tautos atpirkėjų mi- 
tas. Tokios padėties priežasčių yra daug: kadaise vieningų anti- 
komunistinių sąjūdžių susiskaidymas, buvusių disidentų psicho- 
loginis nuovargis, organizaciniai buvusių komunistų įgūdžiai bei 
taktinis gebėjimas prisitaikyti prie naujų aplinkybių ir tai, kad sun- 
ku aiškiai išreikšti ir išlaikyti moralinę poziciją aplinkoje, kur klesti 
korupcija, cinizmas ir godumas. Kita vertus, stebina tai, kad dau- 
guma Vakarų inteligentų po „šlovingųjų revoliucijų“ ėmė vis 
labiau šalintis persekiojamų savo kolegų; užuot išnagrinėjus to- 


* Pats Havelas ne be melancholijos prisipažino, kad norėtų parašyti kny- 
gą apie dabartinį plačiųjų visuomenės sluoksnių nusigręžimą nuo disi- 
dentų, kuriais kadaise žavėjosi. Žr. Havelo ir Jacgues'o Rupniko disku- 
siją, 22 (Bukareštas), nr. 18, 1993, gegužės 13-19; originalas prancūzų 
kalba išspausdintas Politigue Internationale, nr. 58, 1993. 

kio piktinimosi priežastis, sutelkiant dėmesį į politinės situacijos 
tose vis dar traumuotose visuomenėse dvilypumą, pamokslauja- 
ma apie tai, kokia klaidinanti buvo disidentinė „teisių ir tiesos“ 
filosofija. Su retomis išimtimis bendras jų tonas yra maloningas 
nepaisymas arba smerkimas?. Tuo Vakarų inteligentai atkartoja 
Rytų Europoje paplitusį reiškinį. Įsiklausykime į Lenkijoje nenu- 
tylančius priekaištus Michnikui ir Mazowieckiui dėl „švelnumo“ 
komunizmui, neretai kaltinamiems dėl pokomunistinio Kairiųjų 
demokratų aljanso pergalių rinkimuose. Čekijos Respublikoje Ha- 
velui artimų disidentų programa pralaimėjo „žemiškam“ neoli- 
beralui Vaclavui Klausui, manančiam, kad „pilietinės visuome- 
nės“ sąvoka tapo nebereikalinga!, 

Visur girdėti antidisidentinė retorika nuo arogantiško kitaip 
manančių inteligentų laikymo nepagydomais moralistais iki pik- 
tų kaltinimų tautinio susitelkimo griovimu"'. Dėl šalyje užsitęsu- 
sių sunkumų nacionalistiniai ir populistiniai demagogai dažnai 
kaltina tokius aktyvius veikėjus kaip Michnikas, Konradas arba 
Havelas. Jie kalti todėl, kad, neragindami griebtis keršto, nesu- 
tvirtino pokomunistinių keršto mitologijų'*. Tiesa, fiziškai niekas 


* Irena Grudzinska Gross. „Post-Communist Resentment, or the Rewri- 
ting of Polish History“. East European Politics and Societies, t. 6, nr. 2, 
1992, pavasaris, p. 141-151 ir Partisan Review, „Intellectuals and Social 
Change in Central and Eastern Europe“, spec. leid., nr. 4, 1992, ruduo. 


'? Klausas tikrai nėra bendruomeninio identiteto šalininkas, ir jo neprita- 
rimas „etiškam universalizmui“ iš esmės skiriasi nuo populistinio dis- 
kurso. Tačiau jam nepriimtina ir Havelo vizija pilietinę visuomenę pa- 
versti grupių solidarumą ir kolektyvines iniciatyvas iš apačios 
stiprinančiu įrankiu. Abiejų Vaclavų pažiūrų skirtumas yra ne dviejų 
nesuderinamų politinių filosofijų susidūrimas, o greičiau skirtingas li- 
beralizmo ir kitaip manančių inteligentų pokomunistinėse valstybinė- 
se santvarkose interpretavimas. Žr. „Rival Visions: Vaclav Havel and 
Vaclav Klaus with commentary by Petr Pithart“. Journal of Democracy, 
t. 7, nr. 1, 1996, sausis, p. 12-23. 


" Menkinamą požiūrį į buvusius disidentus, laikant juos „naiviais hu- 
manistais“, žr. Vladimir Pasti. Romūnia in tranzitie: cūderea in viitor. Bu- 
charest: Editura Nemira, 1995, 


' Išimtinai svarbus dokumentas apie politinio teisingumo sudėtingumus 
buvo Adamo Michniko ir Vaclavo Havelo dialogas „Justice or Reven- 
ge?“ Journal of Democracy, t. 4, nr. 1, 1993, sausis, p. 20-27. 

nebuvo prievartaujamas ir nė vienam disidentui nebuvo pritai- 
kytos priemonės, panašios į tas, kuriomis naudojosi atgyvenę ko- 
munistiniai režimai“. Tačiau tie žmonės buvo žeminami, šmei- 
žiami, menkinami. Tam tikru mastu jie dėl to gal ir patys kalti: 
pripratę prie aukštos intelektualios polemikos, nemokėjo įgyti po- 
puliarumo ir pripažinimo. Kita vertus, būtų neteisinga laikyti tai 
vien tik disidentų klaida, nes šioms visuomenėms dar trūksta po- 
litinės brandos ir pilietinio suvokimo. 

Tuo tarpu tie, kurie drumstė tvarką leninistiniuose režimuose, 
neduoda ramybės ir pokomunistinės santvarkos elitui. Jie taip elgia- 
si todėl, kad nenori daryti to, kam priešinosi visą laiką, - meluoti 
apie savo pažiūras ir jausmus. Jie priešinosi bjauriai piktinimosi po- 
litikai komunistinėje santvarkoje, priešinasi jai ir naujomis aplinky- 
bėmis. Tokie buvę disidentai kaip Bronislawas Geremekas, Jacekas 
Kuronis ir Adamas Michnikas Lenkijoje, Miklosas Haraszti, Jinosas 
Kisas, George Konradas ir G. M. Tamasas Vengrijoje, Jiri Dienstibie- 
ras, Vaclavas Havelas, Martinas Palousas ir Petras Pithartas Čekijos 
Respublikoje, Miroslavas Kusy ir Martinas Simečka Slovakijoje bei 
Gabrielis Andreescu ir Mircea Dinescu Rumunijoje yra naujojo radi- 
kalizmo - tiek pilietinio, tiek etninio - priešininkai. Žinoma, disiden- 
tai savo veiklą plėtojo skirtingomis kryptimis. Vieni prisitaikė prie 
naujų vyraujančių dogmų ir džiūgaudami pritarė valymams““. Kiti 


B Politinių oponentų ir aktyvių demokratijos veikėjų puolimai išplito Bal- 
tarusijoje, autoritarinėje Lukašenkos valdžioje. „Liaudies fronto“ pir- 
mininkas ir iškilus veikėjas demokratas Zenonas Pozniakas 1996 me- 
tais paprašė Jungtinių Valstijų politinio prieglobsčio. Panašūs 
persekiojimai vyko Albanijoje; Tiranos universiteto ekonomikos dėsty- 
tojas, kartu su Berisha įkūręs „Demokratų partiją“ Gramozas Pashko 
per 1996 metų rinkimus prarado vietą parlamente ir iš savo šalies išva- 
"Žiavo neribotam laikui. 


4 Taip buvo ne tik Čekijos Respublikoje ir Lenkijoje, bet ir buvusioje VDR, 
kur daugelis buvusių disidentų tapo teisinių priemonių, nukreiptų prieš 
buvusį elitą, kurstytojais. Informatyvią lenkų debatų dėl skaidrumo ir 
jų įtakos naujajai politinei sistemai analizę žr. Frances Millard. „The 
Shaping of the Polish Party System, 1989-93“. East European Politics and 
Societies, t. 8, nr. 3, 1994, ruduo, p. 467—-494. Apie buvusių disidentų 
vaidmenį, po 1989 metų Vokietijai stojant į akistatą su praeitimi, Žr. 
Tina Rosenberg. Haunted Land: Facing Europe's Ghosts after Communism. 
New York, Random House, 1995, p. 261-394. 

suprato, kad reikia naujo socialinio sandėrio, kuris leistų greitai už- 
gydyti tautai padarytas žaizdas. Michniko žodžiais tariant, „vienoje 
pusėje buvo tie, kurie pasirinko „aksominės revoliucijos“ kelią per 
demokratinius pokyčius, be smurto, neapykantos, keršto, o kitoje — 
tie, kurie siekė „valymo“ ir agitavo už griežtą dekomunizaciją, pa- 
naudodami kvintesencinius bolševikinius metodus, leidžiančius suž- 
lugdyti žmogų remiantis policijos bylų informacija“'"*. 

Michniko nuomone, svarbiausia pokomunistinėje santvarkoje 
yra išvengti manicheistiškos perspektyvos: angelai prieš niekšus"“. 
Jis nepripažįsta pernelyg paprasto požiūrio, kad komunizmas Len- 
kijai buvęs įskiepytas ir galėjęs patraukti tik nepatriotiškai nusi- 
teikusius Žmones. Taigi visa sovietinio bloko antitotalitarinio 
pabudimo legenda būtų nebeaktuali. Šiame schematiškame pa- 
veiksle „deistorizuojamas“ liberalinis 1956 metų Vengrijos revo- 
liucijos ieškojimas tiesioginės tarybų demokratijos, Varšuvos uni- 
versiteto studentų sukilimas 1968 metų kovo mėnesį, „Prahos 
pavasaris“ ir net „Solidarumas“. Vis dar ginčijamasi dėl 1989-ųjų 
reikšmės. Vakaruose daug debatų vyko žinomame atviro, nevar- 
žomo minčių dėstymo Rytų Europos klausimais žurnale „The New 
York Review of Books“. Jo puslapiuose buvo spausdinami ne tik 
atsakomųjų veiksmų logikai prieštaraujantys Michniko straips- 
niai, o ir aštri istoriko Theodore Draperio kritika dėl tariamai 
apmaudžių taktinių Havelo klaidų. Pagrindinis Draperio argu- 
mentas buvo tas, kad Havelas ir pilietiniai jo liberalai negebėjo 
susitvarkyti su revoliuciniais imperatyvais, kurie galėjo pareika- 
lauti visiško ryšių su praeitimi nutraukimo. Kitaip tariant, jis tei- 
gė, kad revoliucijos švelnumas, jos nenuoseklumas ir pakantu- 
mas kitai pusei pasmerkė Čekoslovakijos eksperimentą žlugti ". 


"* Adam Michnik. „An Embarrassing Anniversary“. New York Review of 
Books, 1993, birželio 10, p. 19. 


'* Asmeniniai pokalbiai su Adamu Michniku, Varšuva, 1993, rugpjūčio 
29-30; Orlando, FL, 1994, sausio 5; Budapeštas, 1996, kovo 22. 


"" Theodore Draper. „A New History of the Velvet Revolution“. New York 
Review of Books, 1993, sausio 14. Vėliau, 1993 m. sausio 28 d. išspausdin- 
tame straipsnyje „The End of Czechoslovakia“ Draperis ir vėl kaltino 
Havelą nepasiūlius „nieko daugiau, išskyrus svajones“. 

Draperio nuomone, pagrindinė „Pilietinio forumo“ klaida 1989 
metų lapkričio mėnesį buvo ta, kad jis leido buvusiems komunis- 
tams pasilikti vyriausybiniuose postuose. Iš karto kyla klausimas: 
ar buvo iš ko rinktis? Kokia būtų buvusi Sovietų reakcija į visišką 
valdžios struktūrų išvalymą nuo komunistų? Dar viena interven- 
cija? Dabar žinome, kokią piktą Politbiuro opoziciją prieš „švel- 
nią paramą“ pokyčiams Rytų Europoje teko įveikti Eduardui Še- 
vardnadzei. Radikalus santykių su komunistais nutraukimas būtų 
įstūmęs tiesiai į Ligačiovo ir kitų į jį panašių rankas!*. Niekas ne- 
numatė SSSR žlugimo; iš pradžių strategiškai tikėtasi, kad Rytų 
Europa ilgą laiką bus tarp Rytų ir Vakarų, negalės laisvai įstoti į 
Europos Sąjungą, NATO ir radikaliai nutraukti „ypatingų santy- 
kių“ su Maskva. Todėl 1989 metų revoliucijų logika rėmėsi nau- 
jojo evoliucionizmo principais, kuriuos iš pradžių išdėstė Mich- 
nikas, Geremekas, Kisas ir Havelas: visa disidentų strategija buvo 
pagrįsta prielaida, kad galima ir reikia siekti „istorinio kompro- 
miso“ tarp tų, kurie yra valdžioje, ir atstovų tų, kurie yra bejėgiai. 

Akcentuoju šiuos momentus todėl, kad, norint perprasti re- 
voliucinių pokyčių Rytų ir Vidurio Europoje logiką, jie yra svar- 
biausi. Disidentų kritika dėl politinio įžvalgumo stokos ir jų lai- 
kymas apgailėtinais dabartinės padėties nusipelniusiais 
savamoksliais rodo nusivylimą dar viena įsivaizduota, bet žlu- 
gusia paradigma. Kova tebesitęsia, ir jeigu siekiama sukurti tik- 
rą pilietinę visuomenę, kurioje prasidėtų autonomijos era, lei- 
džianti individui valstybės biurokratiją kontroliuoti, o ne jos 
vengti, tai pokomunizmo politikai šie Žmonės vis dar reikalingi. 
Pilietinė visuomenė - net jei kol kas tik gimstanti - jau egzistuo- 
ja. Tikras ketvirtasis luomas visose šiose šalyse yra, atsirado po- 
litinių partijų, kurios aiškiai išreiškia galinčias konkuruoti vi- 
suomenės gerovės vizijas. Be tokių žmonių kaip Michnikas ir 
Havelas veiklos šių pilietinių bei visuomeninių reiškinių plėtra 
būtų neįmanoma. Prisiminkime Albaniją, Bulgariją, Kroatiją, Ru- 
muniją arba Serbiją: perėjimas į demokratiją šiose šalyse vyko 
kur kas vingiuotesniu nei Vidurio Europoje keliu kaip tik todėl, 
kad pilietinė visuomenė čia buvo kur kas menkiau subrendusi 


"8 Yegor Ligachev. Inside Gorbachev's Kremlin. New York, Pantheon, 1993. 

ir kur kas mažiau sunkumų leninistiniam autoritarizmui kėlė 
visuomeninės iniciatyvos iš apačios". 

Dabar, kai reikia kurti ne etninę, o politinę naciją, tokie bal- 
sai kaip Michniko ir Konrado yra nepaprastai reikalingi. „Tiesa 
yra gyvybiškai svarbus dalykas“, prieš mirdamas pasakė Ma- 
xas Weberis, o šioms visuomenėms tiesos kaip tik ir reikia. Le- 
gendos nusibodo, dabar šioms visuomenėms reikia pažinti sa- 
ve. Michnikas teigė: 


Galbūt inteligentai dabar yra kaip kokie dinozaurai, priklau- 
santys praeičiai. Vis dėlto viliuosi, kad mes tebesame savo re- 
giono inteligentijos atstovai. Mano galva, tiesa yra intelektualų 
gimtinė. Privalome sakyti tiesą. Jokio pavidalo valdžia neturi 
teisės naikinti pilietinių teisių. Žmonių teisės yra pagrįstos pri- 
gimtinėmis teisėmis. Maždaug taip pat mes privalome ryžtin- 
gai priešintis visokiausiai prievartai. Aš tikrai tikiu išprususia 
respublika, tėvyne tų, kurie nori būti ištikimi tam tikrai mąsty- 
mo savarankiškumą vertinančiai tradicijai. Šiuo požiūriu būti 
inteligentu reiškia ne padėtį visuomenėje, o etišką profesiją. Su- 
prantu, kad gali nuskambėti utopiškai, tačiau man taip yra pri- 
imtiniau nei etniškai grynos valstybės utopija?" 


Visiškai nenuostabu, kad dėl tokios savo pozicijos Michnikas 
neįgijo minios palankumo. Tačiau tai, kad žinomi Vakarų moks- 
lininkai jo ir panašiai galvojančių inteligentų kovą dėl liberaliz- 
mo Rytų ir Vidurio Europoje laiko beviltišku, neįmanomu įgy- 
vendinti sumanymu, kelia nerimą. 

Jeigu tikėtume Theodore Draperiu, tai pagrindinis Havelo ir 
jo „77 chartijos“ šalininkų trūkumas buvo tas, kad jie beveik ne- 
turėjo „konstruktyvaus projekto“. Lygiai taip pat daugelis buvu- 
sių komunistų kaltina buvusius disidentus tuo, kad šie buvo pa- 


9 Šis momentas yra svarbiausias aiškinant, kodėl Balkanuose ir buvusio- 
je SSSR kaip vyraujanti ideologija iškilo nacionalizmas, o ne pilietinis 
liberalizmas. Žr. Slavenka Drakulič. The Balkan Express: Scenes from the 
Other Side of the War. New York, Norton, 1993, 


2 „Adam Michnik: Patria intelectualului este adevūrul“ (Adamas Mich- 
nikas: tiesa yra inteligento gimtinė), pokalbis su Vladimiru Tismanea- 
nu ir Mircea Mihšies. AGORA (Filadelfija), t. 5, nr. 4, 1992, spalis-gruodis, 
p. 63-64. 

sirengę tik kovai su komunizmu, teturėdami apgailėtinai miglotą 
būsimos visuomeninės santvarkos įvaizdį. Tačiau įsivaizduoti po- 
komunistinę santvarką, pavyzdžiui, Gustavo Husako institucio- 
nalizuotos užmaršties režimo laikais, kai Čekoslovakijos teritori- 
joje buvo šimtai tūkstančių Sovietų kareivių, būtų buvę 
neįmanoma. Jei žlugo ribotas marksizmo revizionistų „Prahos pa- 
vasaris“, tai ar buvo įmanoma diskutuoti apie pokomunistinę sis- 
temą? Eiti prie pokyčių pamažu, puoselėti lėtą, beveik neregimą 
nepriklausomybės, alternatyvių laisvės erdvių plėtimąsi nelais- 
voje sistemoje kaip tik ir yra pilietinės visuomenės strategija. To- 
kia buvo naujojo evoliucionizmo prasmė, ir niekas negalėjo nu- 
matyti 1989 metų persilaužimo nei greičio, nei užmojo. 

Tačiau čia mes apskritai apžvelgiame prielaidas, iš kurių Va- 
karų liberalų požiūris į šį regioną daugelį metų sėmėsi įkvėpimo: 
iš pradžių disidentai buvo šlovinami kaip laisvės simboliai, 0 1989 
metų revoliucijos buvo laikomos 1848 metų „inteligentiškos re- 
voliucijos“ (pavartojant garsųjį L. B. Namiero posakį) atgaivini- 
mu. Išplitus nusivylimui, sustiprėjo etninės aistros, ir disidentų 
buvo išsižadėta, jie buvo atstumti ir apkaltinti. Pirmajam etapui 
atstovauja Timothy Gartonas Ashas, antrajam - Theodore Drape- 
ris ir Tony Judtas. Tai svarbu, kadangi pakitusi laikraščio New 
York Review linija rodo idėjų (visų pirma moralinių) vaidmens ap- 
skaičiavimą transformuojant ir formuojant politinę tikrovę. Iš pra- 
džių Gartonas Ashas 1989-uosius laikė tikrovės vizijų susidūri- 
mu, kai vienos jų buvo grindžiamos socializmo statyba ir ciniška 
„Aiktatūra poreikiams“ (šį terminą sukūrė Budapešto mokyklos 
kritinis marksistas), o kitos pripažino Žmogaus spontaniškumą ir 
atsakomybę. 1990 metais parašytoje apybraižoje Gartonas Ashas 
nedviprasmiškai pareiškė: „Bendras šių revoliucijų vardiklis, kaip 
ir 1848 metais, buvo ideologinis. Vidinė jų istorija yra ta, kad vie- 
nų idėjų laikas atėjo, o kitų - praėjo.“ Tarsi šis teiginys nebūtų 
pakankamai iškalbingas, Ashas pridūrė: „Šie režimai tikrąja pras- 
me gyvavo ir žlugo pagal žodį'7'. 


21 Timothy Garton Ash. „Eastern Europe: The Year of Truth“. New York 
Review of Books, 1990, vasario 15, p. 18. 

Vertindamas inteligentų vaidmenį antitotalitarinių revoliuci- 
jų protrūkyje, Gartonas Ashas stato ant kortos idėjų galią dvide- 
šimto amžiaus pabaigoje. Be to, jis pabrėžia ir tarptautinę tiesos, 
atvirumo ir pilietiškumo vertybėse įsitvirtinusių politinio gyve- 
nimo principų reikšmę. Ar tai utopija? Ar metas atsisakyti pilieti- 
nės visuomenės idealų, pragmatiškai pripažįstant, kad politika 
yra sudėtingų, niekšiškų išdavysčių, manipuliacijų ir intrigų vo- 
ratinklis? Tačiau jeigu idėjos šitaip nuvertinamos (arba net panei- 
giamos), jeigu antipolitika laikoma disidentų ir buvusių jų šali- 
ninkų Vakaruose chimera, tai kaip galima suvokti, kas įvyko 
1989-aisiais? Biurokratiniai valstybinio socializmo aparatai buvo 
visiškai realūs, policija - apsiginklavusi tankais, lazdomis ir aša- 
rinėmis dujomis. Visų šalių, išskyrus Rumuniją, elitas gėdingai 
paliko valdžią; ją perėmė kaip tik disidentai. Tai, kad Mazowiec- 
kis, Havelas ir Gonczas neorganizavo savo priešams politinių teis- 
mų, rodojų tvirtą moralės laikymąsi; jie nemelavo sakydami, kad 
iš engiamųjų netaps engėjais. Galbūt pilietinę visuomenę jie vaiz- 
davosi pernelyg egzaltuotai (kaip ir Gartonas Ashas bei šios kny- 
gos autorius), tačiau ši idėja tikrai turėjo žadinančią galią, 

Lenkijoje ir Vengrijoje pilietinė visuomenė buvo, todėl čia ne- 
buvo nuslysta į naujas autoritarizmo formas ir galėjo iškilti politi- 
nė nacija?. Kad būtų aiškiau, pilietinė visuomenė komunizme reiš- 
kė ne dalyvavimą visuomenės gyvenime, o bėgimą į privačias 
organizavimosi formas nuo visur esančios valstybės. Anklavus 
vienijo atstumtųjų solidarumas; jis nebuvo toks drąsus, kad galė- 
tų egzistuoti brolybė ir įsitvirtintų pilietiškumas. Cituojant Gar- 
toną Ashą, „pagrindinė sąvoka devintojo dešimtmečio opozicijos 
mąstyme buvo „pilietinė visuomenė“. [...] Ji kėlė mažiausiai tris 
esminius reikalavimus. Pirma, nacionalinio, regioninio, vietinio, 
profesinio bendravimo formos turi būti savanoriškos, autentiš- 
kos, demokratiškos, jų neturi kontroliuoti nei partija, nei partinė 


22 Šiuo klausimu žr. Ernest Gellner. Conditions of Liberty: Civil Society and 
Its Rivals. New York, Allen Lane/Penguin Press, 1994, p. 53. 


3 Žr. Jan T. Gross. „Poland: From Civil Society to Political Nation“ kn. 
Eastern Europe in Revolution, red. Ivo Banac. Ithaca, Cornell University 
Press, 1992, p. 56-71. 

valstybė. Antra, žmonės turi būti „pilietiški“, tai yra mandagūs, 
tolerantiški, o svarbiausia - nežiaurūs. Pilietiški ir mandagūs. 
Trečia, į pilietybės idėją reikia žiūrėti rimtai“. Trečiasis punk- 
tas prie tų įvykių prisidėjo labiausiai: 1989 metais pilietybės idėja 
atgijo, o individams atsirado galimybė dar kartą apsispręsti ir 
pasireikšti politiškai. 

Neturėtume pamiršti, kad revoliucinę 1848 metų viltį sutriuš- 
kino išorinė reakcija, tačiau šiandien šių šalių demokratinei rai- 
dai negresia jokios išorinės jėgos. Nereikia nė sakyti, jog „Solida- 
rumas“ ir disidentų forumai galėjo padaryti klaidų, tačiau 
nesuprasti to, kad šios grupuotės atstovavo precedento neturin- 
čiai politikos formai ir pasipriešino tradiciniam įprastiniam skirs- 
tymuisi į dešiniuosius ir kairiuosius, reiškia ignoruoti tai, ką at- 
nešė tie ypatingi metai. Revoliucijos įvyko ne dėl ekonominių 
nepriteklių (kurių realiai buvo ir tebėra), bet pirmiausia todėl, kad 
žmonėms nusibodo kęsti melą ir baimę. 


Vis dar nepritariantys, vis dar gyvenantys tiesoje 


Dažnai ginčijamasi dėl to, kad 1989 metų revoliucijos, kalbant 
iš esmės, nebuvo revoliucijos, nes joms trūko ideologinės progra- 
mos arba mito apie geresnę būsimą santvarką. Iš tikrųjų jų unika- 
lumas ir didelis indėlis į revoliucinę tradiciją buvo institucinės 
utopijos atsisakymas. Danielis Chirot teisingai sakė, kad leninis- 
tinių režimų žlugimas Rytų Europoje yra pamoka ateinančiam 
amžiui, jog „labiau nei kada nors anksčiau, pagrindinės revoliu- 
cinio nestabilumo priežastys bus moralinės“'*. Ilgą laiką infanti- 
linti, politiškai menkinti ir versti garbinti tuščius simbolius, 1989- 
aisiais į gatves išėję milijonai faktiškai palaikė moralinius disidentų 
raginimus. Kad nepamirštume kai kurių esminių tiesų, turime 
įsidėmėti, kad revoliucinis judėjimas Rytų Europoje kilo ne dėl 


* Garton Ash. „Eastern Europe: The Year of Truth“, p. 20. 


* Daniel Chirot. „What Happened in Eastern Europe in 1989?“ kn. The 
Crisis of Leninism and the Decline of the Left, red. Daniel Chirot. Seattle, 
University of Washington Press, 1991, p. 22. 

geresnio duonos kąsnio, o dėl asmens vertės ir orumo. Havelo 
žodžiais tariant, reikėjo kurti moralią politiką: „Išmokime patys 
ir išmokykime kitus, jog politika, kad prisidėtų prie bendruo- 
menės laimės, privalo atskleisti siekį, o ne poreikį apgaudinėti 
ir plėšti bendruomenę. Išmokime patys ir išmokykime kitus, jog 
politika nebūtinai yra menas to, kas įmanoma, ypačjeigu tai spe- 
kuliavimo, išskaičiavimo, intrigų, slaptų susitarimų ir pragma- 
tiškų manevrų menas, bet kad ji taip pat gali būti menas to, kas 
neįmanoma, tai yra savęs ir pasaulio tobulinimo menas“. Tai 
skamba idealistiškai, vos ne romantiškai, tačiau revoliucijos yra 
absoliučiai skirtingų tikrovės principų sprogimai. Jos tikrai yra 
„beprotybės akimirkos“, kai griūva senieji stabai, senosios bai- 
mės stebuklingai išnyksta, o „žmonės, gyvenantys visuomenė- 
je, patiki, kad „viskas įmanoma“?. Žavėjimosi 1989 metų revo- 
liucijomis stoka mane stulbina kaip negebėjimas suvokti 
platesnio jų poveikio: jos pakeitė politinio žaidimo pobūdį, tik 
neaišku, ar ilgam. Ir jeigu mes, kad ir varžydamiesi, nepersvars- 
tysime tų įvykių, tai negalėsime deramai įvertinti ir idėjų, iš ku- 
rių įkvėpimo sėmėsi revoliuciniai veikėjai, o visų pirma - kritiškai 
nusiteikę inteligentai. 

Šių revoliucijų šaukliai, pirmieji jų delegatai gal ir pasitraukė 
nuo scenos. Iškilo kiti veikėjai ir tai yra visiškai normalu. Vis dėl- 
to dar gerokai per anksti daryti išvadą, kad revoliucijos baigėsi ir 
kad kritiškoji Rytų Europos inteligentija istorinį savo mandatą iš- 
naudojo. Nors tiesa, kad Michnikas tapo šmeižikiškų kampanijų 
taikiniu, o Tadeuszas Mazowieckis buvo priverstas atsistatydinti 
iš ministro pirmininko pareigų, tačiau tiesa yra ir tai, kad Lenki- 
joje jie tebėra pagrindinės politinių bei kultūrinių debatų figūros. 
Argi tai, kad Michnikas yra populiariausio ir įtakingiausio Lenki- 
jos dienraščio „Gazeta Wyborcza“ redaktorius, kad jo skiltys tikrai 
vaidina lemiamą vaidmenį orientuojant visuomenines diskusijas 
apie esamas tautos problemas, yra taip nereikšminga? Argi visiš- 


26 Žr. Vaclav Havel. „New Year Address“. East European Reporter, t. 4, nr. 
1, 1989/1990, žiema, p. 56-58. 


77 Žr. Aristide Zolberg. „Moments of Madness“. Politics and Society, nr. 2, 
1972, žiema, p. 183, cit. iš Katznelson, Liberalism's Crooked Circle, p. 183. 

kai nesvarbu, kad Jacekas Kuronis Lenkijoje vis dar laikomas vie- 
nu iš populiariausių politikų, o pasipiktinusios koalicijos vos gau- 
na minimalią dalį balsų, kad išsilaikytų parlamente? Ar tikrai ga- 
lime pritarti Tony Judtui, kad „Janosas Kisas ir George Konradas 
Vengrijoje, o Adamas Michnikas Lenkijoje politiniu požiūriu ta- 
po „vakarykščiais žmonėmis“, dar kartą nustumtais į savo pačių 
politinės kultūros paribį“?* Konradas visai netroško tapti politi- 
ku, ojo politinės pažiūros tebekursto kritiškus debatus Vengrijo- 
je. Janosas Kisas atsistatydino iš Laisvųjų demokratų aljanso pir- 
mininko pareigų ir vėl ėmėsi mokslinio darbo politinės filosofijos 
srityje, tačiau jo partija 1994 metais tapo Vengrijos vyriausybės 
koalicijos partnere. Žinomas laisvasis demokratas G4boras Dems- 
zkis, nuo seno dalyvavęs pogrindžio literatūros veikloje, yra la- 
bai populiarus Budapešto meras. Ne visi disidentai pasitraukė 
nuo scenos, ne visi pralaimėjo. O dabar tiek Rytuose, tiek Vaka- 
ruose visuomenėms moralistai reikalingi labiau nei kada nors 
anksčiau. Jų vaidmuo yra esminis, ypač dabar, kai atsirado piktų 
populistinių, antiliberalių sąjūdžių, puolančių tuos pačius princi- 
pus, kuriuos brangino 1989 metų revoliucijų dalyviai? 

Galų gale kodėl autoritarinėmis 1989 metų revoliucijomis 
džiaugėsi tokia daugybė vakariečių? Ar tik todėl, kad nuo val- 
džios buvo nuversta nusenusių biurokratų kohorta? Žinoma, at- 
sakymas slypi kur kas giliau ir yra susijęs su tuo, kad revoliucijos 
Rytų Europoje reabilitavo piliečio kaip tikrojo politinio subjekto 
sąvoką. Pagrindinis liberalus jų komponentas buvo asmens teisės 
į laisvę nuo valstybės kišimosi į jo gyvenimą akcentavimas“. Tokį 
negatyvios laisvės šlovinimą lydėjo vienodai svarbus pilietinės 


28 Žr. Tony Judt. „Misjudgement of Paris: French Illusions and the Eastern 

"Europe that Never Was“. Times Literary Supplement, 1992, gegužės 15, 
p. 3. 

* Ira Katznelson teisingai tvirtina, jog tarp sveikos demokratijos ir visuo- 
menės moralistų generuojamo diskurso yra glaudus ryšys. Žr. Libera- 
lism's Crooked Circle, p. 34-35. Terminą „visuomenės moralistai“ pasiū- 
lė Stefan Collini. Public Moralists: Political Thought and Intellectual Life in 
Britain, 1850-1930. Oxford, Clarendon Press, 1991. 


3 Žr. Michael Ignatieff. „After the Revolutions“. New Republic, 1996, rug- 
pjūčio 19 ir 26, p. 42—45. 

iniciatyvos atgaivinimo ir esminių, ypač bendravimo ir išraiškos, 
laisvių atkūrimo akcentavimas*!. Sukilimai akivaizdžiai išreiškė 
būtinybę perkurti politiką, įdiegti vertybes, kurios į realų gyveni- 
mą perkeltų tiesioginius pragmatinius bei ideologinius svarsty- 
mus. Vaclavo Havelo buvimas Prahos Pilyje yra simbolis, kuris 
kur kas svarbesnis nei fizinio asmens mėgavimasis (ar bjaurėji- 
masis) prezidentinėmis prerogatyvomis. Tai, kad didžiausiame 
skurde, niūriame, pūvančiame leninizmo pasaulyje buvo galima 
vėl sukelti solidarumo ir brolybės jaudulį, yra tikras stebuklas. 
Tokia yra ir garsaus Havelo kreipimosi 1990 metų sausio 1-ąją 
prasmė: „Aš nemanau, kad mane išrinkę iš visų žmonių į šį postą 
paskyrėte tam, kad jums meluočiau“??. 

Kova dėl naujosios politikos toli gražu dar nesibaigė. Inteli- 
gentų pasitraukimas iš politikos būtų pražūtingas, kadangi Rytų 
Europos ir buvusios Sovietų Sąjungos lošime ant kortos pastatyta 
tiek daug. Disidentų odisėjos metu suformuluotos vertybės tebė- 
ra tokios pat neatidėliotinai siektinos. Kritiškieji Rytų Europos in- 
teligentai (priešingai savo kolegoms Vakaruose) gerai žino, ką reiš- 
kia būti laisvam. Jie nėra politiniai neišmanėliai, kaip kad juos 
dažnai pajuokia buvę komunistai. Galbūt jie nenori imtis darbų, 
bet ne dėl patirties stokos. Jų kuklumo nederėtų laikyti nekompe- 
tentingumu, lygiai kaip buvusių komunistų arogancijos nereikė- 
tų laikyti profesionalumu. 

Sunku paneigti, kad Rytų ir Vidurio Europoje susikūrė politi- 
nio nepritarimo tradicija. Be to, kaip teigė Michnikas, europinė 
tradicija (įskaitant universalistines ir tolerantiškas katalikybės at- 
šakas) yra dvasinė tėvonija, prie kurios buvę disidentai save pri- 
skiria“?. Tikros politinių kultūrų įvairovės šiame regione atžvil- 


*! Apie laisvą žiniasklaidą Vidurio Europoje ir autoritarinį laisvosios spau- 
dos slopinimą Balkanuose (Bulgarijoje, Serbijoje ir Kroatijoje) žr. ve- 
damąjį „Eastern Europe's Ailing Press“. New York Times, 1996, rug- 
pjūčio 6. “ 

*2 Žr. Gale Stokes. The Walls Came Tumbling Down: The Collapse of Commu- 
nism in Eastern Europe. New York, Oxford University Press, 1993, p. 157. 


*“ Žr. Michniko pratarmę Amerikoje išleistai jo knygai The Church and the 
Left. Chicago, University of Chicago Press, 1993, p. xiii. 

giu neteisinga Rytų Europą laikyti neįveikiamų etninės kovos tra- 
dicijų įkaite. Todėl niūrius Tony Judto apibendrinimus reikėtų ver- 
tinti skeptiškai: „Iki 1938 metų tik Čekoslovakijoje buvo kažkas 
panašaus į parlamentinę partinę politiką. Visur kitur nebuvo nie- 
ko, ką reikėtų sugriauti'“*. Tai tiek tos lenkų neleninistinės so- 
cialistinės tradicijos arba rumunų konstitucinės monarchijos ir ne- 
tobulos, bet realios parlamentinės patirties tarpukariu, vengrų 
miestų inteligentijos arba prisiminimų apie 1956-tuosius ir darbi- 
ninkų tarybas, „Prahos pavasarį“ arba KOR ir inteligentų bei dar- 
bininkų aljansą Lenkijoje. Tai tiek tų kovų per pastaruosius dvi- 
dešimt metų arba legendų apie disidentų rezistenciją ir paralelinės 
santvarkos kūrimą. 

Vadovaujantis tokiu absoliučiai pesimistiniu požiūriu, vienin- 
telis dalykas, kuriuo gali remtis ne čekų tautos, yra atavistinė jų 
praeitis, nuspalvinta ilgalaikių nesantaikų, šovinizmo, neapykan- 
tos ir antieuropinių sentimentų. Galime ginčytis: tarkime, kad 
šiame regione liberalizmo tradicijos iš tikrųjų menkos. Šios šalys 
pakankamai prisikentėjo nuo autoritarinių kolektyvizmo ir reg- 
lamentavimo formų. Galbūt jas ir kankina asmens saugumo ir tė- 
viškos globos nostalgija, tačiau jos tikrai nesiilgi naujos diktatū- 
ros. Istvaną Csurką ir jo kovotojus dėl „vengriškojo kelio“, kurio 
neveiktų joks žydiškas kosmopolitizmas, atmetė net labai kon- 
servatoriškas Vengrijos demokratinis forumas. 

Rytų ir Vidurio Europoje vyksta konfliktas ne tarp buvusių 
disidentų ir nacijos, o tarp kylančios liberalios demokratijos ir jos 
nepripažįstančių jėgų. Ką šiuo istoriniu momentu turėtų daryti 
disidentai? Apsiriboti memuarų rašymu ar dirbti nepatikimų, ta- 
čiau realių liberalių institucijų ir vertybių naudai? Jeigu „gyveni- 
mas yra kitur“, tai kur? Laukinėje atvirai savanaudiškų interesų 
konkurencijoje? Atmetęs Havelo kvietimą užimti svarbų postą vy- 
riausybėje, buvęs jo kolega taip pasielgė remdamasis gerai žino- 
mu argumentu, kad „kažkas turi išlikti nepriklausomas“. Tačiau 
tai visiškai priešinga tam, kas yra atsakomybė. Kalbėdamas apie 
šį incidentą, Havelas teisingai nurodė, kad jeigu tokiu tikrovės 


*4 Tony Judt. „The Unmastered Future: What Prospects for Eastern Euro- 
pe?“ Tikkun, t. 5, nr. 2, 1990, p. 14. 

vengimo pavyzdžiu pasektų visi demokratinių pažiūrų inteli- 
gentai, „niekas nebegalėtų išlikti nepriklausomas, kadangi val- 
džioje nebebūtų tą nepriklausomybę galinčių palaikyti ir ga- 
rantuoti žmonių'“*. 

Nuvertinti kritiškai nusiteikusius Rytų Europos inteligentus, 
įžvelgti tik po 1989 metų juos ištikusią nesėkmę, pakreipti naująjį 
pasaulį pilietiškumo kryptimi, nepaisyti jų prisidėjimo prie seno- 
jo pasaulio griūties reiškia juos apleisti pusiaukelėje. Jie, turėdami 
laiko ir paramos, galėtų išplėtoti naujo tipo politiką, kuri leistų 
žmogui tapti oria ir atsakinga asmenybe“. Labiausiai mes turėtu- 
me vengti paniškų vertinimų, kai nematome perspektyvos. Kad 
ir ką galvotų etnocentriški pranašai, kad ir ką prognozuotų Vaka- 
rų pesimistai, liberalioji demokratija ir jos šalininkai Rytų ir Vi- 
durio Europoje, Rusijoje ir kitose buvusiose sovietinėse respubli- 
kose turi ateitį. 

Rytuose ir Vakaruose jaučiamas poreikis įvardyti galimus kal- 
tininkus dėl to, kad gerovės ir pliuralizmo nebuvo pasiekta iš karto. 
Buvę disidentai tapo nuolatiniu įvairiausių sarkastiškų replikų 
taikiniu. Judto, Draperio ir Tamaso reiškiamą kritiką papildė nauji 
balsai ir temos, pavyzdžiui, socialinis filosofas Ernestas Gellne- 
ris. Kitais atžvilgiais puikioje normatyvinės politinės Frankfurto 
mokyklos vizijos kritikoje Vaclavą Havelą jis laiko Markaus vi- 
suotinio susvetimėjimo tiek socialistinėje, tiek kapitalistinėje san- 
tvarkoje teorijos šalininku. Nepaisydamas gerai žinomo akivaiz- 
daus fakto, jog Havelo pažiūros pagrįstos įvairiausiais filosofiniais 
šaltiniais, tik ne marksizmu (išskyrus fenomenologiją), Gellneris 
rašė: „Vidurio Europoje yra vienas valstybės vadovas, Vaclavas 


35 Žr. „Rival Visions: Vaclav Havel and Vaclav Klaus with commentary 
by Petr Pithart“. Journal of Democracy, t. 7, nr. 1, 1996, sausis, p. 17. 


“ Apgailestaudamas dėl aukštų moralinių normų išnykimo buvusioje Len- 
kijos opozicijoje, politinių apybraižų autorius Jacekas Zakowskis pa- 
brėžė būtinybę atgaivinti pilietinės višuomenės etosą, ypač siekiant už- 
kirsti kelią korupcijai ir įvirtinti visuomenės gerovės viršenybę prieš 
asmeninius interesus. Žr. labai prieštaringą jo apybraižą „Something 
Has Started in Poland, Something Has Come to an End“, Gazeta Wy- 
borcza, 1994, balandžio 16-17, cit. iš Michal Cichy. „Reguiem for the 
Moderate Revolutionist“, p. 148. 

Havelas, kuris ankstesnį nusistatymą prieš komunizmą derina su 
neslepiamu nerimu dėl jį pakeitusios sistemos ir, pasitelkdamas 
Frankfurto idėjas, išreiškia nuoširdžią, gerai pagrįstą, tačiau ne- 
labai aiškią kritiką““?. 

Kokiais kriterijais turėtume vadovautis, apibrėždami politikos 
skaidrumą? Galų gale, kaip pripažino pats Gellneris, kaip tik di- 
sidentų projektas, kurį suformulavo tokie mąstytojai ir veikėjai 
kaip Havelas, Kisas, Kurėonis, Harasztis ir net Tamasas, delegiti- 
mizavo valdančiąją santvarką ir užtikrino nesmurtinį perėjimą į 
pokomunistines visuomenes“. Tai, kad šis projektas inteligentų 
įsitvirtinimo valdžioje neužtikrins, buvo galima nuspėti. 

Iš tikrųjų Havelo idėjos primena antiautoritarinę liberalių pa- 
žiūrų Europoje tradiciją“*. Daugelis jo idėjų apie refleksyvumą, 
istoriškumą, transcendenciją, žmonių solidarumo būtinybę ir su- 
gebėjimo kritiškai vertinti esamą pasaulį yra giminingos Corne- 
liuso Castoriadiso arba Claude'o Leforto idėjoms. Havelas, Mich- 
nikas ir kiti šios krypties mąstytojai su Frankfurto mokykla turi 
tik tiek bendro, kad hėgeliškai aukština nepatenkintą savimonę ir 
nenorą atsižadėti arogantiškos tariamo istorijos terminus ad guem 
tikrovės. Inteligentai tebėra nepatenkinti esama padėtimi ir nėra 
jokio pagrindo tikėtis, kad šie mąstytojai ir veikėjai ims lankstytis 
naujosios daugumos diktatui. Negana to, priešingai stiprėjančioms 
kolektyvistinėms bei egalitarinėms pagundoms, disidentai visą 
laiką ragina elgtis pilietiškai ir dalyvauti visuomenės gyvenime. 


37 Žr. Ernest Gellner. „The Last Marxists: Pretensions, Illusions and Achie- 
vements of the Frankfurt School“. Times Literary Supplement, 1994, rug- 
„sėjo 23, p. 3-5. 


*8 Žr. Gellner, Conditions of Liberty, taip pat apžvalginę apybraižą Michael 
Ignatieff, „On Civil Society: Why Eastern Europe's Revolutions Could 
Succeed“. Foreign Affairs, t. 74, nr. 2, 1995, kovas-balandis, p. 128-137. 


* Havelo autentiškumo ieškojimas yra artimas Hannah Arendt teisingos 
santvarkos, išaugančios iš socialinės sąveikos ir egzistavimo neinstitu- 
cionalizuotų politinės išraiškos formų, vizijai. Žr. Jeffrey C. Isaac. „The 
Meanings of 1989“. Social Research, t. 63, nr. 2, 1996, vasara, p. 328-329; 
Melvyn A. Hill. Hannah Arendt: The Recovery of the Public World. New 
York, St. Martin's Press, 1979. 


Išvada 


Mitologinis tikrovės konstravimas: 
politinis pokomunistinio pasaulio sudėtingumas 


Jei norime turėti nors menkiausią perspektyvą 
išmokti vienas su kitu elgtis padoriai tiek 
atskirose tautinėse visuomenėse, tiek visame 
pasaulyje, mums reikia ne pratintis vienam kito 
nekęsti, ne intensyvesnės ir nuožmesnės 
pareigų bei abipusės paniekos racionalumo 
doktrinos, o kur kas didingesnių ir iškalbinges- 
nių (ir vis taip pat menkai pagrįstų) teologijų, 
„kuriomis atremtume savo neapykantą. 
John Dunn. Western Political Theory in the 
Face of the Future, 1979 


Žlugus komunizmui, prasidėjo epistemologinė anarchija. Suabe- 
jota tradicinėmis ribomis, įsitvirtinusiais prisiminimais ir nuspėja- 
momis pasekmėmis, ir visa tai buvo sugriauta. Vakarykščių stabų 
nebėra, bet ar žinome ką nors apie naujuosius? Kas liko iš to, ką 
perversmo metu nuo 1989-ųjų iki 1991-ųjų laikėme antikomunisti- 
niu ir kartu prodemokratiniu konsensusu? Kiek iš kadaise oficia- 
liai stiprių ir perspektyvių partijų politiniame žaidime vis dar turi 
reikšmės? Kas liko iš kadaise įkvėpusių kvietimų integruotis į Eu- 
ropą, pilietinę visuomenę ir pomakiavelišką politinį gyvenimą? Kaip 
paaiškinti tai, kad, net atskleidus pasibaisėtinus stalininius Žiauru- 
mus, Rusijoje tebestiprėja tendencija reabilituoti ne tik idealizuoja- 
mą ikibolševikinės bendruomenės praeitį, bet ir Stalino teroristinės 
ideologinės autokratijos laikotarpį?! Lygiai taip pat dauguma ser- 
bų dabar garbina 1966 metais maršalo Tito atleisto baisiojo Jugos- 
lavijos slaptosios policijos vadovo Aleksandro Rankovičiaus atmi- 
nimą, laikydami jį serbų nacionalinių interesų kankiniu“. Istorijos 


! Žr. Fred Hiatt. „Russians Seek Rosier Past, Even Revising Stalin Image“. 
Washington Post, 1994, spalio 30. 


* Iš tikrųjų kai kas iš tų, kurie Rankovičių dabar liaupsina kaip kovotoją 

perrašymas pagal savanaudiškas persekiojimo ir kankinystės fan- 
tazijas yra toks pat užkrečiamas reiškinys kaip ir tautų nenoras 
suprasti viena kitos sunkią padėtį. 

Vis dar nežinome, kiek stabilios yra naujosios demokratijos ir 
koks ideologinis cementas jas laiko. Menką procedūrų, sandorių 
ir susitarimų patirtį turinčios trapios valstybinės santvarkos yra 
ypač jautrios antiliberaliems antpuoliams. Naujų kolektyvinio 
identiteto mitologijų pakilimas yra vyraujanti tendencija, galinti 
atvesti prie masinės mobilizacijos palaikyti nacionalistinę dikta- 
tūrą. Vienodos demokratijos žlugimo arba sutvirtėjimo galimy- 
bės būdingesnės Balkanams ir buvusiai Sovietų Sąjungai nei Rytų 
Europai. Lygiai kaip fašizmas pasitelkęs nuodingus nacionaliz- 
mo, rasizmo ir ksenofobijos eliksyrus kūrė netikrą, neapykanta 
grindžiamą konsensusą, naujosios mitologijos potencialiai gali pa- 
kirsti ir galiausiai sugriauti gimstančias Rytų Europos demokra- 
tijas. Šioje knygoje siekiau diagnozuoti pokomunistines politines 
mitologijas ir identifikuoti jų šalininkus bei priešininkus. 


Pokomunistinė moralinė krizė 


Žlugus komunizmui visuomenes apėmė kolektyvinis nerimas, 
dezorientacija, 0 pastaruoju metu - nusivylimas. Pokomunistinė 
situacija yra puiki dirva rastis mitams nuo kerštingų fantazijų apie 
buvusių engėjų nubaudimą iki atpirkimo ožių ieškojimo vizijų 
apie Žydų ir masonų sąmokslą?. Pralaimėjimo priežasčių visuo- 
met ieškoma išorėje. Trumpai tariant, sugriuvusi vienalytė socia- 
linė leninizmo vizija atvėrė erdvę kompensacinėms mitologijoms. 


už serbų nacionalizmą, šeštajame dešimtmetyje tikriausiai yra netekę 
savo artimųjų Goli Otoko koncentracijos stovykloje. Už informaciją apie 
Rankovičiui rodomą pagarbą dėkoju Nicholasui J. Milleriui. 


3 Kai kurie rumunų nacionalistai nuėjo taip toli, kad šeštajame dešimt- 
metyje vykdytą Ždanovo kultūrinę politiką pavadino „rumunų kultū- 
ros holokaustu“. Šiuo pavadinimu Mihai Ungheanu 1991-1992 metais 
išspausdino keletą straipsnių ultrašovinistiniame savaitraštyje Romtūnia 
Mare. Nuo 1993 iki 1996 metų Ungheanu dirbo valstybės sekretoriumi 
Kultūros ministerijoje. 

Etninis nacionalizmas iš šių fantazijų yra tik demonstraty- 
viausias, geriausiai pastebimas ir labiausiai paplitęs. Moderny- 
bė puolama todėl, kad tariamai neatliepia žmogiškam brolybės 
ir solidarumo poreikiui. Nacionalinė praeitis (peržiūrėta selekty- 
viai) šlovinama kaip vienintelis galimas vilties, išdidumo ir oru- 
mo rezervuaras. Iškeliant romantizuotas pastoralines vertybes, 
abejojama šiuolaikiniu kapitalizmu ir industrine civilizacija. Lite- 
ratūros istoriko ir konservatyvaus populistinio Vengrijos demo- 
kratinio forumo (1990-1994 metais jis buvo Vengrijos valdančioji 
partija) ideologo Ferenco Kulino žodžiais tariant, „pastarieji ke- 
turiasdešimt metų iš esmės mums buvo vien pralaimėjimas ir 
galiausiai mus užvertė griuvėsiais; tačiau tie griuvėsiai ir tie pra- 
laimėjimai yra ne vien tik mūsų griuvėsiai, ne vien mūsų pralai- 
mėjimai [...], oir sugriuvęs du šimtus metų trukęs eksperimentas. 
[...] Tai vadinamasis modernizacijos laikotarpis. [...] Taigi priva- 
lome stoti prieš bendrą pralaimėjimą - kaip tik dabar. Mes esame 
tuštuma, kuriai pažangios vakarietiškos civilizacijos negali pasiū- 
lyti jokių tinkamų modelių - jei norime išsipainioti iš savo krizės, 
kiekvieną dieną privalome su ja kovoti'*. Taigi grįžimas prie že- 
mės ir bendruomenės siūlomas kontršvietėjiškais postulatais: in- 
dividas gali išsilaisvinti tik atsižadėdamas autonomiškumo. 

Vis dėlto tokiais konvulsiškais „didžiųjų permainų“ laikais la- 
bai rizikinga imtis pranašo vaidmens. Tai pavojinga, nes viskas 
neįtikėtinai greitai kinta, daugumos politinių asmenybių politi- : 
nio gyvenimo trukmė pokomunistinėse valstybėse - trumpa, ide- 
ologiniai pažadai - trumpalaikiai, demokratiniai susitarimai - ne- 
patvarūs, pažeidžiami, o atsakomoji retorika - miglota, neminint 
naujųjų ekonominių ir politinių oligarchijų aplinkos skurdumo. 

Populistinis nacionalizmas iškilo kaip stipriausia ideologinė 
liberalizmo alternatyva. Nacionalizmas Rytų Europoje prasidėjo 
romantišku etninio identiteto atradimu. Vėliau, devyniolikto am- 
žiaus pabaigoje ir dvidešimto pradžioje, jis persiėmė rasės ir kil- 
mės mistika ir mažumos tapo priverstinio asimiliavimo, atskirties 


* Ferenc Kulin, cit. iš Gabor Gyany. „Political Uses of Tradition in Post- 
communist East Central Europe“. Social Research, t. 60, nr. 4, 1993, žie- 
ma, p. 897. 

arba eksterminacijos taikiniu?. Šiame procese vargu ar įmanoma 
pervertinti nacionalistinių inteligentų kaip pasipiktinimo bardų 
vaidmenį. Vidurio ir Rytų Europos inteligentija faktiškai niekuo- 
met nebuvo vienalytė ir vieninga. Tie, kurie propaguoja indivi- 
dualizmą, racionalizmą ir modernybę, priešpriešinami tiems, ku- 
rie labiau vertina organišką bendruomenę, nacionalinius simbolius 
ir kilmės, žemės bei protėvių kultą. Visose šiose šalyse ketvirtasis 
dešimtmetis pasižymėjo audringais modernizuotojų ir tradicio- 
nalistų, vakarietiškumo šalininkų ir populistų, miestų ir kaimų 
elito debatais. Jų atgarsių buvo girdėti ir komunistinio laikotar- 
pio ideologiniuose konfliktuose. 

Vieni inteligentai griauna mitus, kiti kursto neapykantą. Tie- 
sa, prie leninistinių melo piramidžių sugriovimo kritiškoji inteli- 
gentija labai prisidėjo. Tačiau tiesa ir tai, kad šio amžiaus poetai 
bei istorikai labai prisidėjo prie pagiežingų simbolių, lozungų ir 
mitų kūrimo: „neapykantos kupinas inteligentas yra europinės 
kilmės išradimas, kuris jau tampa visuotiniu reiškiniu. Šiaip ar 
taip, nacionalizmas mūsų pasaulio dalyje neįmanomas be tiesio- 
ginio pastarųjų dviejų amžių geriausių ir blogiausių protų paspir- 
ties. Nubrėžti vienus nuo kitų skiriančią liniją yra nelengva už- 
duotis“*. Todėl, kuriant pilietines visuomenės gerovės vizijas arba 
atavistines atskirties pasakas, visose šiose šalyse inteligentų vaid- 
muo tebėra nepaprastai svarbus. Kaip tik inteligentai primena savo 
bendrapiliečiams apie komunizmo bedugnę ir netramdomo na- 
cionalizmo keliamus pavojus. Tačiau jie taip pat gali kurstyti aist- 
ras ir tariamų svetimtaučių eliminavimą. Trumpai tariant, net ir 
netekę tradicinės orakulo galios, dėl profesionalių politikų ir par- 
tijų silpnumo inteligentai vis dar užima pernelyg įtakingą padėtį 
visuomenėje. 


5 Apie nacionalistinės ideologijos raidą Vidurio ir Rytų Europoje žr. Peter 
F. Sugar, John Lederer, red. kn. Nationalism in Eastern Europe. Seattle 
and London, University of Washington Press, 1994. 


* Žr. Hanso Magnuso Enzensbergerio repliką konferencijoje „Intellectu- 
als and Social Change in Central and Eastern Europe“. Partisan Review, 
1992, ruduo, p. 686. Taip pat žr. Slavenkos Drakuliė, Adamo Michniko, 
Normano Manea, Dubrovkos Ugresič straipsnius. 

Nagrinėjant pokomunistinę moralinę krizę nederėtų pamiršti, 
kad marksizmas iš pradžių buvo visa apimantis chiliazminis ti- 
kėjimas'. Marksistai karta po kartos tikėjo internacionalistine sva- 
jone apie proletariato revoliuciją. Šiuo mitu seniai nebetikima, ta- 
čiau leninistinis pasaulis iki paskutinės savo gyvavimo valandos 
organizavosi pagal utopinius jo kūrėjų šablonus. Iki pat pabaigos 
komunizmas priešinosi individualiai iniciatyvai, laisvajai rinkai 
ir nuosavybės principui. Pilietinė visuomenė ir daugiapartinė de- 
mokratija visą laiką buvo smerkiamos kaip buržuazinės politinės 
fikcijos. Dabar net paskutinieji jos fanatikai prarado tūkstantme- 
čio viltį. Su ja iširo visa civilizacija, pagrįsta kolektyvistinių įsiti- 
kinimų sistema. Tačiau, nors pereinamojo laikotarpio išeities taš- 
kas atskirose šalyse struktūriškai atrodė toks pat, metodai, greitis 
ir padariniai buvo visiškai skirtingi. Vidurio Europoje persitvar- 
kę pokomunistiniai kairieji šalinasi tų, kurie jaučia nostalgiją se- 
nosioms pažiūroms. Tačiau to negalima pasakyti apie socialinius 
Rumunijos, Rusijos, Slovakijos arba Serbijos populistus (dažnai 
susimaišiusius su nacionalistais); jie vis dar atvirai arba slapta 
šliejasi prie leninistinio mentaliteto likučių, piktinasi liberaliu Va- 
karų kapitalizmu ir nepripažįsta (kaip ir buvę disidentai), kad 
„[Įkomunistinė] svajonė apie galutinį atpildą yra neviltis vilties 
apsiaustu, valdžios godulys teisingumo mantija“?. 

Galutinis pereinamojo laikotarpio paskirties tikslas neapibrėž- 
tas; kyla „trečiojo kelio“ pagunda - politinis mitas, žadantis išva- 
davimą nuo komunizmo neįžengiant į „netikrą vakarietiškąjį ro- 
jų“. Ši antikapitalistinė „trečiojo kelio“ tarp pliuralistinės, atviros 
visuomenės ir leninistinės tironijos utopija yra susijusi su neoro- 


". Žr. Mircea Eliade. Myths, Dreams and Mysteries: The Encounter between 
Contemporary Faiths and Archaic Realities. New York, Harper Torch- 
books, 1967, p. 25-26. 


* Adam Michnik, cit. iš John Lloyd. „The Comrades' Last Fight“. Finan- 
cial Times, 1989, rugsėjo 3. Paradoksąlu tai, kad Lloydas nepastebėjo, 
jog Michniko teiginys tinka ir galimai buvusių komunistų metamorfo- 
zei. Iš tikrųjų, kas yra pokomunistinis nacionalizmas, jeigu ne „valdžios 
godulys teisingumo mantija“? Kaip dar galima suprasti Slobodano Mi- 
loševičiaus metamorfozę iš marksistinio ideologinio rašeivos į serbų na- 
cionalizmo apaštalą? 

mantiniu modernybės nepripažinimu, privačios nuosavybės de- 
monizavimu ir svajone apie organišką beklasę bendruomenę“. Ji 
dažnai siejama su peroniškomis paternalistinėmis ir korporatisti- 
nėmis nostalgijomis bei svajonėmis apie didvyrį, tautos išvaduo- 
toją, kuris sugrąžintų aiškumą ir tvarką socialiniuose reikaluo- 
se'?. Ši tendencija pastebima besiformuojančiose ir neturinčiose 
demokratinių nei pilietinės visuomenės tradicijų Vidurinės Azi- 
jos respublikose. Vietoje atviros visuomenės daugumoje jų yra su- 
sikūrusios naujos autokratijos, neretai vadovaujamos buvusių so- 
vietinio laikotarpio galingųjų. 

Leninizmo baigtis pakeitė visas nusistovėjusias politines pa- 
radigmas. Perėjimas iš socializmo vyksta visuotinio įprastinių po- 
litinių dichotomijų peikimo fone, įskaitant ir pasitikėjimo savimi 
krizę iš Vakarų liberalizmo pusės, kadangi vakarietiškos politi- 
nės formos nebėra tokios stabilios ir įkvepiančios kaip šaltojo karo 
laikotarpiu. Grįžimas prie etnocentriškos politikos, skausmingas 
kilmės ieškojimas ir identiteto manija yra pagrindinės dvidešim- 
to amžiaus pabaigos tendencijos visame pasaulyje, neretai susi- 
duriančios su liberaliomis, atviromis, pilietinėmis tradicijomis. Tai- 
gi galima įžvelgti augančią įtampą tarp tautinių, vis labiau viena 
kitai pavydinčių valstybių ir supranacionalinių, „pokonvencinių 
identitetų“ (Habermasas), kurie yra aštuonioliktame amžiuje pra- 
dėto teisių suvienodinimo projekto tąsa"! 

Čia ant kortos pastatyta Šviečiamojo amžiaus, kaip mobili- 
zuojančio kultūrinio archetipo ir modernybės bei pomodernybės 


* Įtikinamą „trečiojo kelio“ iliuzijų dabartinėje Rumunijoje kritiką Žr. Ad- 
rian Marino. Politicd si cultura. Iasi, Editura Polirom, 1996, p. 92-93. 
Apie veikiančius pasąmonę antikapitalistinius sentimentus politinėse 
Vengrijos formacijose po 1989-ųjų žr. G. M. Tamas. „Farewell to the 
"Left". East European Politics and Societies, t. 5, nr. 1, 1991, žiema, p. 62-112. 


10 Šį galimą scenarijų jau 1990 metais minėjo Ivanas Szelenyi. Žr. jo straips- 
nį „Social and Political Landscape, Central Europe, Fall 1990“ kn. Eastern 
Europe in Revolution, red. Ivo Banac. Ithaca, Cornell University Press, 
1992, p. 228. Szelenyi išreiškė didelių nuogąstavimų dėl Rytų Europos 
integravimosi į Europą ir būgštavimus, kad šis regionas gali virsti Vo- 
kietijos pusiau kolonija. 


" Žr. Furio Cerutti. „Can There Be a Supranational Identity?“ Philosophy 
and Social Criticism, t. 18, nr. 2, 1992, p. 147-162. 

pagrindo ateitis. Senajai kairiųjų demokratų, kaip apsupto priešų 
Šviečiamojo amžiaus palikimo žinovų, vizijai tai suteikia naują 
prasmę ir skatina iš naujo įvertinti moralinį bei intelektinį kairių- 
jų statusą poideologiniame ir poutopiniame amžiuje. Vokiečių so- 
ciologo Wolfo Lepenieso žodžiais tariant, „kaip tik todėl, kad po- 
litika visoje Europoje vis labiau krypsta į dešinę, inteligentai vėl 
turi vadintis kairiaisiais. [...] Populistiniams politikams ir inteli- 
gentams krypstant į dešinę, svarbu iškęsti Šviečiamojo amžiaus ir 
demokratijos nuobodulį“!2. Ši perspektyva turi tą trūkumą, kad 
dešiniesiems priskiria istorinį sąryšį su populizmu ir jo vidiniu 
priešiškumu „supuvusioms“ parlamentinėms vyriausybėms. Iš 
tikrųjų ir marksizmo ideologai, ir konservatyvūs kritikai libera- 
lųjį konstitucionalizmą bei pilietinę visuomenę laikė netinkamo- 
mis nei moraliniu, nei politiniu požiūriu ir siūlė alternatyvių ge- 
rų visuomeninių santvarkų. 

Taigi 1989-1991 metų revoliucijos tapo senojo konflikto tarp 
dviejų politinių archetipų - liberalaus individualizmo ir nacionali- 
nio kolektyvizmo - katalizatoriumi. Žinoma, ši dichotomija perne- 
lyg supaprastinta, tačiau aišku, kad jei individualių (prigimtinių) 
teisių projektas, kaip liberalios valstybinės santvarkos pagrindas, 
bus iš esmės ir negrąžinamai sužlugdytas, tai modernybę ištiks tra- 
giška baigtis. Tai, ką matome pokomunistinėse visuomenėse, tėra 
padidintas visuotinio psichologinio ir sociologinio sąmyšio (jei kal- 
bėtume senąja hėgeliška kalba, tai pavartotume žodį „prieštaravi-. 
mų“) atspindys, kai teisėtus priklausymo šaliai, bendruomenei ir 
tautai sentimentus perima jėgos, pretenduojančios jiems suteikti kos- 
minę, neišvengiamą vertę. Iš tikrųjų tai yra atsinaujinęs konfliktas 
tarp Gemeinschaft (bendruomenės) ir Gesellschaft (visuomenės) kaip 
tarp intersubjektyvumo formų. 

Kaip teigiu šioje knygoje, tautinis išdidumas iš esmės nėra blo- 
gas dalykas. Tragedija kyla tuomet, kai šis natūralus jausmas iš 
„Meilės tai nedidelei grupei, kuriai mes priklausome visuomenė- 
je, (Edmundas Burke) virsta priešiškumo, neapykantos ir pavy- 
do ideologija. Kartu dar neaišku, ar tautos ir tautinės valstybės 


'* Wolf Lepenies. „The Future of Intellectuals“. Partisan Review, nr. 1, 1994, 
žiema, p. 118-119. 

gali inkorporuoti ir konstituciškai apginti teisę į daugialypį, tran- 
snacionalinį identitetą. Kol buvo pasiektas taškas, kai nacionaliz- 
mas pajėgė internalizuoti ir toleruoti supranacionalinį lojalumą, 
Vakarų Europoje pasikeitė kelios kartos: „Žmonės turi daugialy- 
pių kolektyvinių identifikacijų, kurių apimtis ir stiprumas kinta 
priklausomai nuo laiko ir vietos. Individams niekas negali už- 
drausti vienu metu priskirti save ir Flandrijai, ir Belgijai, ir Euro- 
pai, kiekviename kontekste rodant atitinkamą lojalumą““. Vis 
dėlto daugelyje pokomunistinių visuomenių vyrauja pirmapra- 
diškumo perspektyva. Šitaip nacionalinės priklausomybės faktas 
suvokiamas kaip gentinė determinacija, o kultūra paprasčiausiai 
suvedama į nebūtiną priedėlį. 

Kaip minėjau, tai atrodo tarsi racionalus politinės ir socialinės 
impotencijos paaiškinimas. Adamo Michniko žodžiais tariant, „ne- 
apykantos kupinas šovinizmas yra išsigimusi reakcija į žmogaus 
poreikį jausti nacionalinį identitetą ir suverenumą, kurį siekė už- 
gniaužti komunizmas. Pavydo persmelktas populizmas yra išsi- 
gimusi reakcija į žmogišką teisingos socialinės santvarkos ilgesį. 
Šios dvi piktosios dvasios vogčia užėmė komunistinės ideologi- 
jos paliktą tuštumą. Tarsi nusilpusiame žmogaus organizme ke- 
rojantis vėžys jos puola švelnų mūsų kylančios pliuralistinės euro- 
pinės demokratijos ir normalios rinkos ekonomikos organizmą“. 


Peizažas po mūšio: nuo pilietinės mobilizacijos iki 
politinės deradikalizacijos 


Iš visų neapibrėžtumų, kuriais pasižymėjo išėjimas iš biuro- 
kratinio kolektyvizmo, bent jau vienas dalykas nekelia jokių abe- 
jonių: leninistinis ideologinio užsidegimo monolitas yra miręs“. 


3 Žr. Anthony D. Smith. National Identity. London, Penguin, 1991, p. 175. 
* Adam Michnik. „After the Revolution“. New Republic, 1990, liepos 2, p. 28. 


!5 Šios doktrinos likimą valstybiniame socializme nagrinėjau knygoje The 
crisis of Marxist Ideology in Eastern Europe: The Poverty of Utopia. New 
York and London, Routledge, 1988. Apie kairiųjų krizę po 1989-ųjų žr. 
Daniel Chirot, red. The Crisis of Leninism and the Decline of Left: The Revo- 
lutions of 1989. Seattle, University of Washington Press, 1991. 

Mes nagrinėjame vieną įdomiausių istorijoje revoliucinių poky- 
čių laikotarpių, kuris šias šalis atvedė prie iš pažiūros stabilių ko- 
munistinių režimų žlugimo ir demokratinių eksperimentų pra- 
džios. Šis procesas dar nesibaigė, todėl kelia baimę, gimdo iliuzijas 
ir kartų nusivylimą; kadangi prieš pagerėjimą dažniausiai būna 
pablogėjimas, dauguma individų netenka kantrybės ir ima palai- 
kyti antiliberalius įsitikinimus bei sąjūdžius. 

1989 metų revoliucijos turėjo priešistorę, kurią kūrė ne tik di- 
sidentai ir jų sąjūdžiai, o ir tokie individai reformistai kaip Imre 
Nagy arba Aleksandras Dubčekas. Tie siekiai dabar atrodo nai- 
vūs ir grynai donkichotiški, tačiau vis dėlto tai buvo pirmieji įtrū- 
kimai leninizmo sienose. Dabar mes žinome, kad sovietizmas ir 
reformavimas yra viena kitai prieštaraujančios sąvokos, tačiau sep- 
tintajame ir aštuntajame dešimtmečiuose, kai daugelis inteligen- 
tų ir sąžiningų Žmonių mėgino pataisyti sistemą iš vidaus, tai ne- 
buvo taip akivaizdu. Taigi drįstu iškelti hipotezę: kuo labiau yra 
pažengęs reformistinis valdančiojo elito sparnas pototalitarinėje 
stadijoje, kuo aiškesni ir nuoseklesni jo ekonominiai ir politiniai 
siūlymai, tuo daugiau galimybių remiantis konsensusu pereiti nuo 
autoritarinio valdymo prie liberalios demokratijos. 

Lenkijoje ir Vengrijoje partijos reformatoriai rado partnerių dia- 
logui tarp pilietinės opozicijos lyderių. Kita vertus, Serbijoje re- 
formas palaikantis Komunistų partijos sparnas pirmiausia buvo 
suinteresuotas konstituciniais teritoriniais pokyčiais, kurie, jo ma-' 
nymu, turėjo paskatinti ekonominį augimą. Dėl politinių ir eko- 
nominių Tito politikos nesėkmių buvo kaltinami teritoriniai ad- 
ministraciniai sunkumai. Šis tvirtas įsitikinimas dėl teritorijos ir 
išteklių buvo bendras ir partijos reformuotojams, ir inteligentams. 
Pastarieji savo sukurtą priešiškų, nedėkingų kaimynų apsuptos 
Serbijos įvaizdį pavertė politiniu mitu. Rumunijoje situacija buvo 
dar blogesnė: kadangi partijos elito viduje nebuvo reformistinės 
grupuotės, o opozicija apsiribojo atskirais moralinio Ceausescu 
užgaidų demaskavimo atvejais, senosios santvarkos žlugimas ta- 
po anarchiniu sukilimu, kuriame nebuvo nei senojo režimo, nei 
teisėtų opozicijos lyderių, kurie galėtų vesti derybas dėl pereina- 
mojo laikotarpio. Kadangi geriausiai organizuotos jėgos šalyje bu- 
vo vyriausybė, kariuomenė ir slaptoji policija, tai nenuostabu, kad 

jos galėjo lengvai atsikratyti kritikų ir savo dominavimą iš dalies 
atgaivinti. Stiprėjant pilietinei visuomenei ir bręstant politinei opo- 
zicijai, paskutinio dešimtmečio viduryje Rumunija pasiekė Len- 
kijos ir Vengrijos lygį penkeriais metais anksčiau, kaip parodė de- 
mokratinių jėgų pergalė 1996 metų lapkričio mėnesį įvykusiuose 
prezidento ir parlamento rinkimuose““. 

Kaip tik tai, kad biurokratinio aparato viduje buvo „apšvies- 
tųjų“ frakcija, užtikrino taikų (sklandų, švelnų) pereinamojo lai- 
kotarpio pobūdį. Šios frakcijos buvimas taip pat paaiškina tai, kad 
valdžios perėmimo laikotarpiu išvengta didesnio socialinio kon- 
flikto bei neokomunistinių maištų, todėl nuosaikiosios kontrelito 
jėgos ir ši ypatinga buvusios valdančiosios klasės dalis turėjo ga- 
limybę sudaryti abipusį nepuolimo ir netgi riboto pasitikėjimo 
paktą. Pirmiausia kalbu apie Lenkiją ir Vengriją, kur reformato- 
riai nebuvo išmesti iš Komunistų partijos ir persekiojami, kaip 
kad 1968-aisiais įvyko Čekoslovakijoje. Vidurio Europoje perei- 
namuosius laikotarpius lėmė kompromisas tarp senojo režimo po- 
litinio elito ir kylančios naujojo elito politinės klasės. Ir vieniems, 
ir kitiems radikalių tikslų siekianti politika atrodė įtartina: paktas 
buvo grindžiamas ne nusivylimu, o laipsniškumo, nuolaidų ir su- 
sitaikymo galimybe. Nereikia nė aiškinti, kad abiejų pusių fanati- 
kaijį laikė kapituliacija, išdavyste ir kitais panašiais nusikaltimais. 

Dvidešimtame amžiuje nebuvo nė vieno tokio spartaus, stul- 
binančio ir stebinančio įvykio kaip staigus leninistinių režimų žlu- 
gimas 1989 metais". Išskyrus keletą mokslininkų ir daugelį Rytų 
Europos disidentų inteligentų, prieita prie bendros nuomonės, kad 
po ilgo irimo sovietizmas galiausiai žlugs'*. Kaip tik todėl, kad 
„ideologinio grynumo“ fikcijai leninistiniai režimai uždėjo tokią 
didžiulę kainą, dauguma mokslininkų veikė prieš šią ideologiją, jai 


16 Žr. Vladimir Tismaneanu. „Tenuous Pluralism in Post-Ceausescu Ro- 
mania“. Transition, nr. 26, 1996, p. 6-11. 


7 Žr. specialų World Politics numerį, Nancy Bermeo str., t. 44, nr. 1, 1991, 
spalis, „Liberalization and Democratization in Eastern Europe and the 
Soviet Union“. 


8 Žr. Timothy Garton Ash. The Uses of Adversity: Essays on the Fate of Cen- 
tral Europe. New York, Random House, 1989, p. 300-324. 

priskirdami antraeilį, šalutinio reiškinio vaidmenį. Nepakankamai 
įvertindami ideologinės mobilizacijos funkciją, jie klydo; pernelyg 
daug dėmesio skirdami struktūrinei dinamikai ir partiniam elitui, 
jie nepastebėjo, kad „partinė linija“ nyksta, sklaidosi elito pasitikė- 
jimas savimi ir net vieningumo dvasia, o kyla alternatyvios vizijos 
ir sąjūdžiai'*. Šiuo požiūriu Vaclavas Havelas, Leszekas Kolakow- 
skis ir Adamas Michnikas buvo teisūs, pabrėždami moralinį ir ide- 
ologinį senųjų režimų nuosmukį. Vos tik visuomenė pradėjo įgyti 
autonomiją, iš pradžių kad ir atskiruose pilietinės iniciatyvos an- 
klavuose, partinės valstybės neklaidingumo aura išnyko. 

Ar po to, kai iškilo „Solidarumas“, buvo tokių, kurie vis dar 
tikėtų oficialiomis leninistinėmis dogmomis? Cituojant Leszeko 
Klakowskio vykusiai parinktą Gorbačiovui iškilusios neįmano- 
mos užduoties įvertinimą, „kai tik pripažįstama, kad imperijos 
lyderiai abejoja jos teisėtumu, galima drąsiai daryti prielaidą, kad 
galas nebe toli“?. Taigi jei pripažįstame, kad ištisus dešimtme- 
čius šios visuomenės buvo veikiamos visa apimančių komunisti- 
nio mito apžavų, jeigu sutinkame, kad savo pažiūras, vertybes ir 
nuomonę pagal jį turėjo formuoti net priešininkai, tai tuomet drą- 
siai galima daryti išvadą, kad pokomunistinis pasaulis nuo mito 
išsivadavo. Jeigu Francois Furet teisus teigdamas, kad per Pran- 


"* Maišymasis su aukščiausiais leninistinių partijų ešelonais įtikinamai 
pagrįstas dokumentais Michailo Gorbačiovo aplinkos asmenų memua: 
ruose. Pavyzdžiui, žr. Aleksandr Yakovlev. The Fate of Marxism in Rus- 
sia. New Haven, Yale University Press, 1994; Valery Boldin. Ten Years 
That Shook the World: The Gorbachev Era as Witnissed by His Chief of Staff. 
New York, Basic Books, 1994. Dar žr. Vladimir Tismaneanu. „The Le- 
gacy of Perestroika“. ORBIS, Philadelphia, 1994, vasara, p. 505-509. 


* Leszek Kolakowski. „Amidst Moving Ruins“. Daedalus, t. 121, nr. 2, 
1992, pavasaris, p. 49. Tai iš tikrųjų yra politinio mito patvarumo ir 
poveikio pagrindas: greta pozityvistinio, į faktus orientuoto kompo- 
nento marksistinis komunizmas buvo vartotojiška pasaulietinė escha- 
tologija. Išsamiausiai marksistinės ideologijos reikšmė išnagrinėta Ro- 
bert C. Tucker. Philosophy and Myth in Karl Marx. Cambridge, Cambridge 
University Press, 1972, ir Ference Fehėr. „Marxism as Politics: An Obi- 
tuary“. Problems of Communism, 1992, sausis-balandis, p. 11-18. Mano 
atsakymą į šiuos argumentus žr. Vladimir Tismaneanu. „Secular Pro- 
phecy and Radical Dreams: Reflections on the Fate of Marxism“, ten 
pat, p. 24-28. 

cūzijos revoliuciją ištrūkusios į laisvę galingiausios idėes-forces, ta- 
pusios demokratinės politinės kultūros (/universel ir le national) 
pagrindu, įveikus bolševikinį išpuikimą galiausiai buvo prijau- 
kintos, tai įdomu, kodėl vietoje radikalaus mitologijų atsisakymo 
pokomunistinėse visuomenėse yra tiek daug iracionalių pažiūrų 
ir neoromantinių vizijų“. Vienas iš aiškinimų galėtų būti toks, kad 
šios pažiūros nėra Prancūzijos revoliucijos pažadinto pilietinio 
nacionalizmo tąsa, o veikiau kontršvietėjiška tradicija. Jos akcen- 
tuoja ne žmogiškosios patirties universalumą ir vieningumą, o etni- 
nį išskirtinumą. Su tokiu atsidavimu modernybei ir ekonominei pa- 
žangai bolševizmas galėjo jas tik užšaldyti, bet ne sutramdyti. 
Moraliai išsekusioje valstybėje negali gyvuoti jokia visuome- 
nė. Žmonėms labai reikia jų veiksmus įkvepiančių idėjų, morali- 
nių vertybių ir normų. Taigi pokomunistinis pasaulis ieško naujų 
(ar ne visai naujų) gyvybiškai svarbių paradigmų. Nenuostabu, 
kad šios neretai sinkretiškos mitologijos perima iš anksčiau vyra- 
vusių pažiūrų stiprias egalitarines iliuzijas, bendruomeninę aist- 
rą ir nepasitikėjimą vakarietiškomis institucijomis, laikydamos jas 
„formaliomis“, „abstrakčiomis“ arba „neesminėmis“. Kai ima at- 
rodyti, kad įvykiai klostosi nebesuvaldomai ir tampa nepaken- 
čiamai chaotiški, o visa erdvė - dezorganizuota, individai prade- 
da ieškoti atsakymų ideologijoje (mitologijoje). Taigi tokia situacija 
labai primena padėtį Europoje po didžiųjų pokyčių, kuriuos su- 
kėlė Prancūzijos revoliucija: nebeliko jokio tvirto lojalumo, viskas 
nestabilu, greitai nyksta; tų, kurie tikėjosi, kad revoliucija baigsis 
naujos moralės politikos sukūrimu, nuostabai, pasipiktinimui ir 
net pasibjaurėjimui, įvyko labiausiai neįtikėtinų metamorfozių??. 


*! Apie dvidešimto amžiaus politines mitologijas žr. Francois Furet. „La 
passion rėvolutionnaire au XXe sičcle“ kn. Ėcrire I'histoire du XXe siėcle: 
la politigue et la raison, red. Marcel Gauchet, Pierre Manet, Pierre Rosen- 
vallon. Paris, Gallimard /Seuil, 1994, p. 11-43; Raoul Girardet. Mythes 
et mythologies politigues. Paris, Seuil, 1986. Apie nacionalinio ir sociali- 
nio politinio radikalizmo konkurenciją žr. Jacob L. Talmon. Myth of the 
Nation and Vision of the Revolution. New Brunswick, NJ, Transaction, 1991. 


2 Žr. Tarią Ali nuorodą apie dabartinio moralinio Europos peizažo pa- 
našumą į Balzako „Prarastų iliuzijų“ pasaulį str. „Literature and Market 
Realism“. New Left Review, nr. 199, 1993, gegužė-birželis, p. 140-145. 

Ar gali buvę komunistai atkurti politinę hegemoniją? Nagri- 
nėjant šį klausimą, reikia atkreipti dėmesį į ideologijos vaidmenį: 
pokomunistinės Vengrijos ir Lenkijos partijos universalistinę be- 
klasės, vieningos Žmonijos viziją pakeičia privačios nuosavybės 
ir politinio pliuralizmo propagavimu, todėl neretai vadinamos ka- 
pitalistine nomenklatūra? Taigi visai neaišku, ar pagrindiniai li- 
beralios demokratijos priešai yra persitvarkę kairieji, ar etnine ar- 
ba religine prasme apibrėžtų demokratijos atmainų šalininkai. 

Todėl šis klausimas yra susijęs ne tik su demokratijos stipri- 
nimo sunkumais šiame regione, o ir su galima naujųjų santvar- 
kų krize bei iširimu visų pirma todėl, kad jos stokoja ideologi- 
nių klijų, kurie neleistų subyrėti. Čia nepaprastai svarbios Pietų 
Europos pamokos, taigi Nancy Bermeo teisingai nurodo klai- 
dingą (vyraujančią tarp mokslininkų) silpnų demokratijos vietų 
problemos formuluotę: „Svarbiausia priežastis, kodėl buvo iš- 
pūsta demokratijos žlugimo tikimybė, yra ta, kad niekas nesvars- 
tė kitos režimo pakeitimo dilemos pusės. Kurti ir išlaikyti naują- 
sias demokratijas yra tikrai sunku, tačiau taip pat sunku užpilti 
demokratiją.“ Bet ar naujosios santvarkos yra pakankamai tvir- 
tos ir teisėtos, kad galėtume jas laikyti liberaliomis demokra- 
tijomis? Aš pritariu Nancy Bermeo, jog tam, kad pasikartotų fa- 
šistinis tarpukario (Italijos ir Vokietijos) scenarijus, būtini trys 
elementai: ginkluotas ekstremizmas, dviejų polių ekstremizmas 
ir teisinė disfunkcija“. Matyt, kad tokiose šalyse kaip Čekijos 
Respublika ir Vengrija jokio ginkluoto ekstremizmo nėra. Ta- 
čiau to pasakyti negalima apie Rytų Europą (įskaitant Rusiją ir 
Ukrainą), kur nusikalstamumas, korupcija ir militarizmas sukė- 
lė charizmatiniam avantiūrizmui ir veidmainiško pasipiktinimo 
protrūkiams palankią politinio nusivylimo atmosferą. Taigi pa- 
grindiniai visų šių visuomenių išbandymai yra visuomeninės 
erdvės depoliarizacija, priešingų daugumai pilietinės agitacijos 
formų išplėtojimas, o pirmiausia - pilietinės visuomenės raida 


3 Žr. Andrzej W. Tymowski. „Left Turn in Polish Elections?“ New Poli- 
tics, nr. 16, 1994, žiema, p. 99-105. 


* Nancy Bermeo. „Democracy in Europe“. Daedalus, t. 123, nr. 2, 1994, 
pavasaris, p. 164, 166. 

ir brendimas pilietinių, religinių ir darbininkų sąjūdžių bei gru- 
puočių plotmėje?. 


Universalistinės iliuzijos, liaudies būgštavimai 


Iš pradžių, ypač 1989-ųjų pabaigoje ir 1990-ųjų pradžioje, buvo 
labai paplitusi nuomonė, kad Vidurio Europa vėl turinti ypatingą 
misiją atgaivinti Šviečiamojo amžiaus projektą, išmėginti antipoli- 
tikos galimybę, peržengti jakobinišką leninistinį savanaudiškumą 
ir politinį godumą, sutaikyti teisingumo ir laisvės vertybes“. Atro- 
dė, kad inteligentai tapo stipria klase". Tikriausiai pirmą kartą nuo 
Platono svajonės apie nookratinę respubliką laikų Vidurio Euro- 
poje susidarė tokiam Sielos triumfui palanki situacija. 

Vis dėlto, kaip pabrėžiau šioje knygoje, tai buvo mitas: pozity- 
vus, kilnus, kerintis, tačiau vis tiek neįgyvendinamas dalykas. 
Generatyvinis tų dienų mitas buvo naujoji politinė radikalaus at- 
siskyrimo nuo komunistinės praeities paradigma. Tokių, kurie ti- 
kėjosi, kad tai atgaivins nacionalistines aistras, kurias ilgą laiką 
slopino komunistinis internacionalizmo mitas, buvo nedaug. 
Skelbdamos, kad nugalėjo utopiją, revoliucijos pačios turėjo ryš- 
kių utopijos bruožų: joms buvo būdingas tikėjimas laiko padaliji- 
mo galimybe, europinės erdvės idealizavimas, artėjančios didžia- 
dvasiškos Vakarų pagalbos lūkesčiai ir bendras buvusių disidentų 
nenoras retrospektyviai vykdyti politinį teisingumą. 


25 Žr. Victor M. Pėrez-Diaz. The Return of Civil Society: The Emergence of 
Democratic Spain. Cambridge, Harvard University Press, 1993. 


** Timothy Garton Ash. „The Year of Truth“. New York Review of Books, 
1990, vasario 15, p. 18-20. 


*7 Revoliucinį inteligentijos kaip „naujos politinės klasės“.vaidmenį, nors 
kita prasme ir kitame kontekste, pirmieji pastebėjo Gyorgy Konradas ir 
Ivanas Szelenyi. The Intellectuals on the Road to Class Power. New York, 
Harcourt Brace Jovanovich, 1979, 


** Adamas Michnikas buvo vienas pirmųjų, Lenkijos politikoje pastebė- 
jusių klerikalizmo ir etnocentrizmo tendencijų atgijimą. Ypač žr. Mich- 
niko pratarmę vertimui į anglų kalbą ir skyrių „Troubles“ kn. The Church 
and the Left. Chicago and London, University of Chicago Press, 1993. 

Pirmajame etape šios revoliucijos neabejotinai buvo liberalios 
krypties. Buvę disidentai, atmesdami kolektyvinės kaltės ir baus- 
mės idėją, primygtinai reikalaudami istorinės tiesos, visuomenėje 
stiprino teisėtumo ir atsakingumo, kaip pilietinės kultūros pagrin- 
do, suvokimą?. Tuo norima pasakyti ne tai, kad už nusikaltimus 
bausti nereikia, o tai, kad būtina teisines procedūras sutelkti į in- 
dividualius atvejus ir vengti kerštingų apibendrinimų. 

Naivus tikėjimas, kad galima greitai peržengti dvasinio ir kultū- 
rinio leninizmo ribas, atsirado pernelyg staiga, kad jį sugriautų po- 
komunistinis apmaudas, pavydas ir abipusė neapykanta. Ištrūkę iš 
visuomenės, kurioje viskas buvo „moksliškai suplanuota“, žmonės 
pasijuto nublokšti į daugialypę prieštaringų alternatyvų visatą. Yra 
toks anekdotas apie vieną Rytų Vokietijos gamyklos direktorių, kurį 
paskyrė dirbti virtuvėje ir išrūšiuoti supuvusias bulves. Baigiantis 
dienai jį išvežė greitoji, o pakeliui į ligoninę kliedėdamas, jis visą lai- 
ką kartojo: „Per daug alternatyvų, per daug alternatyvų“. 

Sociologiniu požiūriu konkurencija vyksta tarp tų, kurie mo- 
ka pasinaudoti situacija, ir tų, kurie pralaimi stokodami savo ver- 
tės suvokimo arba negebėdami prisitaikyti prie rizikingo gyveni- 
mo. Toks pasidalijimas būdingas kiekvienai socialinei grupei, todėl 
pokomunistinių visuomenių spektras yra kur kas sudėtingesnis 
nei paprasta diferenciacija pagal pajamas“. Taigi Vakarų moksli- 
ninkams atsiveria visiškai nauja tyrinėjimų sritis: vienpartinės, ide- 
ologinės santvarkos išnykimas ir naujų politinių kultūrų, kuriose 
vyrauja nežinomybė, atsiradimas*!. Praėjus penkeriems metams 


2 Žr. Bruce Ackerman. The Future of Liberal Revolution. New Haven and 
London, Yale University Press, 1992, p. 72-73. 


:* Akivaizdu, jog buvusi nomenklatūra nuo pat pradžių buvo ekonomiš- 
kai pranašesnė: turėjo daug užsienio valiutos, techninių žinių, ryšių — 
visa tai leido jiems tapti naujaisiais ekonomikos valdovais. Žr. Lev Tim- 
foyev. Russia's Secret Rulers. New York, Knopf, 1993, ir K. S. Karolo 
straipsnį apie valdančiojo elito ir organizuotos minios tarpusavio san- 
tykius dabartinėje Rusijoje „La maison Eltsine a la dėrive“. Le Nouvel 
Observateur, 1994, lapkričio 10-16, p. 38-40. 


* Valerie Bunce, Maria Csanadi. „Uncertainty in the Transition: Post- 
Communism in Hungary“. East European Politics and Societies, t. 7, nr. 2, 
1993, pavasaris, p. 240-275. 

po vokiškosios „švelnios revoliucijos“ istorinės kulminacijos - Ber- 
lyno sienos griuvimo - Berlyno savivaldos atstovas Peteris Jako- 
bas prisipažino: „Betoninės sienos nebėra, tačiau mūsų sąmonėje 
ji tebestovi. Nepaisant to, kad fiziškai ir finansiškai miestas yra 
vientisas, kad susijungė gatvės ir geležinkeliai, - rytinės ir vakari- 
nės dalies emocijas, jausmus ir viena kitos interesų supratimą vis 
dar skiria gili tranšėja““*. 

Mes kalbame ne apie nuoširdžią senų laikų nostalgiją, o apie 
nepasitenkinimo kultūrą, kai idealizuojamas pradingęs sociali- 
nis stabilumas. Teisėtumo ieškojimas pasuko skirtingomis kryp- 
timis: Vidurio Europoje ir Baltijos valstybėse naujoji politinė klasė 
palaikė pliuralizmą, todėl ten pavyko nustumti į šalį etnocen- 
triškus sąjūdžius. Kita vertus, dauguma Balkanų visuomenių ta- 
po etnokratiškos. Demokratinės procedūros, įskaitant ir rinki- 
mus, ten yra neliberalių, autoritarinių veiksmų priedanga. Pasak 
Erico Hobsbawmo, „jeigu nėra tinkamos praeities, ją visuomet 
galima pramanyti'??. 

Taigi praeitis tarsi neišvengiamas likimas prikeliama tam, kad 
padėtų išgyventi menkavertiškumo jausmą, kuris kyla dėl mo- 
dernizacijos vilkinimo, ir suvokiamą arba įsivaizduojamą antra- 
eilį statusą. Kilmės, protėvių ir žemės kulto mistika, politiškai 
sukurpta neapykanta vakarietiškoms vertybėms, kultūrai ir ins- 
titucijoms, autoritarinių praeities figūrų atgijimas yra elito atsa- 
kas į masinį nerimą nežinomybės laikais. 


Praeities įkaitai? 


"Pagrindinė Rytų ir Vidurio Europos iliuzija buvo ta, kad iki 
1989 metų liaudis šių valstybių nerėmė, kad jų palikimas buvo 
absoliučiai fiktyvus. Tačiau paaiškėjo, kad į asmeninio suintere- 
suotumo ir abipusio vis labiau gendančių leninistinių režimų 


32 Žr. Rick Atkinson. „The Wall Is Gone, but Berlin Remains a City That Is 
Badly Divided“. Washington Post, 1994, lapkričio 9. 


Eric Hobsbawm. „The New Threat to History“. New York Review of Books, 
1993, gruodžio 16, p. 62-63. 

gynimo struktūrą buvo integruotas ne tik elitas. Po revoliucijos 
atsirado daugybė bendrininkų, ieškančių alibi, kad galėtų pa- 
teisinti ankstesnį savo tylėjimą, bailumą ir net negarbingą elge- 
sį. Taigi pokomunistinė korupcija yra komunistinio „blato“, dvi- 
veidiško mąstymo, veidmainiavimo ir šešėlinės ekonomikos 
tąsa“*. Tai pasiekė tikrai katastrofišką lygį Rusijoje, kur politinio 
elito ir ekonominių nusikaltėlių pasaulio simbiozė gali baigtis 
organizuoto nusikalstamumo dominavimu politikoje?*. Taigi po 
pirminės euforijos turėjo ateiti nusivylimo, nepriteklių ir net įnir- 
šio laikotarpis. Pasak Jūrgeno Kockos, „pokomunistinei situaci- 
jai yra būdingi žlugimo, destrukcijos ir vakuumo elementai, dėl 
kurių senesnės tradicijos vėl įgyja svorio, o naujosios struktūros 
kuriasi gana lėtai'“. 

Ši kova su praeities palikimu yra skiriamasis pokomunistinės 
situacijos požymis. O toji praeitis yra ir komunistinė, ir ikikomu- 
nistinė, joje keistai susipynusios senosios ir naujosios mitologijos. 
Ji yra ne tik „pažangi“, vakarietiška, „demokratiška“, o ir iš esmės 
neliberali, reakcinga, skatinanti atskirtį, netolerantiška. Naudin- 
gų liberalių ar neliberalių, pilietinių ar etnocentriškų, demokra- 
tinių ar populistinių, individualistinių ar korporatistinių tradici- 
jų ieškojimas yra komunizmo žlugimo padarinys - peržiūrėtos ir 
išmėgintos visos senosios sampratos ir idėjos. 


* Apie korupcijos vaidmenį komunistinių režimų susinaikinime žr. Lęs- 
lie Holmes. The End of Communist Power: Anti-Corruption Campaign and 
Legitimation Crisis. New York, Oxford University Press, 1993. 


35 Žr. Vladimir Tismaneanu, red. Political Culture and Civil Society in the 
Countries of the Former Soviet Union. Armonk, NY, M. E. Sharpe, 1995. 
Puikią poleninistinės Rusijos politikos interpretaciją žr. M. Steven Fish. 
Democracy from Scratch: Opposition and Regime in the New Russian Revo- 
lution. Princeton, Princeton University Press, 1995, ir jo str. „The Tra- 
vails of Liberalism“. Journal of Democracy, t. 7, nr. 2, 1996, balandis, p. 
104-117. 


* Jūrgen Kocka. „Crisis of Unification: How Germany Changes“. Daeda- 
lus, t. 123, nr. 1, 1994, žiema. Nenorėčiau sutikti su Kocka, nes manau, 
kad 1989 metų revoliucijos davė kur kas daugiau nei liberalios pilieti- 
nės Vakarų visuomenės tradicijų revidavimą. Disidentinė laisvės filo- 
sofija, antipolitikos koncepcija ir Vidurio Europos svajonės gali atrody- 
ti donkichotiškos, tačiau visa tai signalizavo, jog Vakarų praktikoje 
išsemtos dar ne visos politinės formulės. 

Pirmajame pokomunistinio laikotarpio etape iš pradžių euforija 
buvo tokia stipri, kad Žmonės pamiršo, jog pilietinė visuomenė ne- 
gali egzistuoti, jeigu neveikia rinkos ekonomika ir nėra griežtos 
asmens teisių garantijos. Ten, kur egzistuoja pilietinė visuomenė, 
pozityvią prasmę įgyja net ir nacionalizmas, todėl jis gali tapti 
liberaliuoju nacionalizmu. Pagrindinis pilietinės visuomenės po- 
stūmis yra sumažinti valstybinio aparato vaidmenį atskiro žmo- 
gaus gyvenime. Tačiau tokios steitizmui priešingos išvados ne- 
derėtų interpretuoti neteisingai ir neduoti teisės bet kokiai valdžiai. 
Paskutinėje leninistinės santvarkos ligos stadijoje pilietinės visuo- 
menės sąvoka iš tikrųjų turėjo sprogstamąją galią, tačiau taikiny- 
je buvo ne bet kokia valdžia. Mėginimas pažaboti įsitvirtinusios 
biurokratijos nepasotinamą valdžios troškimą nebūtinai privalo 
turėti ką nors bendra su iracionaliu „valstiečių sukilimu“. Prie- 
šingai, politinės visuomenės pakilimas nesumenkina pilietinės vi- 
suomenės reikšmės. 

Dėl pilietinės visuomenės etoso Vidurio Europoje atlaidumas 
tapo svarbia sudedamąja nesmurtinio pereinamojo laikotarpio da- 
limi. Taigi matome kuriamąjį mito vaidmenį, kaip aplink aukš- 
čiausią teisingumo ir solidarumo idėją jis konstruoja tobulą socia- 
linę sistemą. Vakarai buvo demokratiški, pilietinė visuomenė ten 
buvo, taigi to paties disidentai siekė ir savo regione. Jie apeliavo į 
mito atgaivinamą funkciją: „Mitas patikina žmogų, kad tai, ką šis 
ketina daryti, yra jau padaryta, kitaip tariant, mitas padeda įveik- 
ti abejones dėl savo veiklos padarinių. [...] Pavyzdinio modelio 
egzistavimas nevaržo kūrybiško naujovių diegimo. Mitinio mo- 
delio pritaikymo galimybės neribotos“*. Politinių institucijų tei- 
sėtumas - pliuralistinės santvarkos pripažinimas visuomenės mas- 
tu - pateisina ir sutvirtina pilietinės visuomenės projektą. Tai 
neįmanoma, jeigu susiduria nuomonės arba atvirai nesutariama 
dėl galutinių politinio gyvenimo tikslų. 

Priverstinės leninistinės pasaulėžiūros atmetimas, tuo preten- 
duojant viską paaiškinti, prilygsta bendram skepticizmui kiek- 
vienos „didžiosios pasakos“ atžvilgiu. Revoliucijos (net ir lenkų 


*7 Žr. Mircea Eliade. Myth and Reality. New York, Harper 6 Row, 1963, 
p. 141. 

bei vengrų „sutartinės“) buvo šių visuomenių mėginimas vėl įsi- 
terpti į šiuolaikinį, pasaulietinį, poindustrinį ir poideologinį pa- 
saulį. Jos parodė absoliutinių dogmų sarkastiškuose disidentų mi- 
ni diskursuose, jų propaguojamų mažumos teisių ir įtarumo 
didžiųjų teleologijų atžvilgiu reliatyvumą. Viena iš pagrindinių 
komunizmo žlugimo priežasčių, kuri tikriausiai turėjo didesnę 
reikšmę negu spaudimas iš Vakarų, buvo neišmatuojamas gyve- 
nimo šioje sistemoje nuobodulys - visur prasismelkiantis kičas, 
apsimestinė etika, gamybos imperatyvai, aplinkos niokojimas. Ta- 
čiau kritiškieji inteligentai, prieštaraudami oficialiems monisti- 
niams postulatams ir propaguodami nuomonių skirtumus, taip 
pat vengė visuotinio moralinio reliatyvizmo - vienos iš pomo- 
dernybės alternatyvų, kuri masinių deportacijų ir genocido verti- 
nimus paverčia skonio reikalu“. 

Dviejų mitų - Europos ir pilietinės visuomenės - atsiradimas 
pirmaisiais metais po 1989-ųjų rodo Vakarų skleidžiamos demo- 
kratinės traukos galią. Bendra šio regiono tendencija buvo pri- 
mygtinis europinės dimensijos reikalavimas, tapęs derusifikavi- 
mo simboliu. Žinoma, siekdamos Vakarų palankumo ir paramos, 
šios šalys tarpusavyje konkuravo. Joms svarbu ne tik ekonomi- 
kos atkūrimas, o ir esminės vertybės, tai yra šalies kultūros euro- 
piškumo pripažinimas iš išorės. Atseit, tie, kurių nėra pirmosiose 
gretose, yra šiek tiek atsilikę, primityvūs barbarai. Bet ar tikrai? 
Ar būna taip, kad ištisos kultūros visiems laikams būtų uždary-: 
tos savo istorijos kalėjime? 

Tai, kad buvę komunistai sugrįžta, neabejotinai yra susiję iš 
dalies su vidine disidentų įtampa ir nesutarimais. Pastaruoju me- 
tu revoliucionieriai ginčijasi, ar ne pernelyg greitai ir lengvai jie 
atsisakė valdžios. O gal, kaip įrodinėja Miklosas Harasztis ir Ada- 
mas Michnikas, šis jų pralaimėjimas rodo, kad sėkmingai kuriasi 
visuomenė, pripažįstanti rinkimų laisvę, įstatymų valdymą ir rin- 


*8 Žr. Heller, Fehėr. The Postmodern Political Condition, p. 9. Kaip pabrėžė 
šie vengrų rašytojai, pomodernybei priklauso minimaliai apibrėžta, ne- 
universalistinė etinė programa. Tačiau dėl postūmio normuoti disiden- 
tų laisvės koncepcija greičiau priskirtina modernybės palikimui, o ne 
vėlyvajai jos kritikai. 

kos ekonomiką? Svarbiausias dalykas jų filosofijoje yra nepritari- 
mas atpildo ir keršto politikai. Pasak čekų rašytojo Ivano Klima, 
„kas gali nustatyti ribą tarp kaltės ir nekaltumo, kai ta riba eina 
tiesiai per kiekvieno Žmogaus vidurį?'*? 

Įdomus 1989-ųjų perversmo momentas yra tas, kad valdan- 
čioji klasė noriai ir absoliučiai neleninistiškai atsisakė politinės 
valdžios. Kas buvo leninizmas? Valdžios užgrobimo metodas, 
kurį pavartojo charizmatinis beasmenis elitas, vadinamas Bol- 
ševikų partija“". Logiška, kad toks elitas savo noru valdžios ne- 
atsisako. Kad taip pasielgtų, jis turi netekti pasitikėjimo savimi. 
Gorbačiovo reiškinys buvo tokio ideologinio užsidegimo prara- 
dimo pasekmė, bet ne priežastis. Iš tikrųjų vos tik Sovietų val- 
džia ėmėsi panašios į „Prahos pavasarį“ politikos ir atmetė brež- 
nevinę riboto suvereniteto doktriną, Rytų Europos leninistinių 
režimų žlugimas tapo neišvengiamas. Taigi jų baigtis buvo di- 
delės teisėtumo krizės padarinys, susijusi su nepriklausomybės 
sąjūdžių pakilimu iš apačios, kas dažniausiai vadinama pilieti- 
ne visuomene“*!. Tai, kad senamadiški valdžios ir dominavimo 
modeliai yra absoliučiai neveiksmingi ir atgyvenę, matė dauge- 
lis komunistų. Tokiose šalyse kaip Vengrija ir Lenkija komunis- 
tai atsisakė valdžios supratę, kad leninistinis žaidimas baigėsi. 
Buvęs ministras pirmininkas Petre Romanas, kadaise glaudžiai 
bendradarbiavęs su Rumunijos prezidentu Iliescu, nutraukė ry- 
šius su valdančiąja nacionaline populistine koalicija ir Demok- 
ratinę partiją pavertė dinamiška, europines socialinės demokra- 
tijos vertybes palaikančia formacija. 

Kai kurie pokomunistai, būdami opozicijoje, stengdamiesi per- 
sitvarkyti ir prisidėti prie modernizuotų kairiųjų, išmoko kalbėti 
kompromisų ir bendrumo kalba. Tačiau tie, kurie nuoširdaus 
dialogo galimybių nesvarstė, abejojo jų patikimumu. Pavyzdžiui, 


* Cit. iš John Pomfret. „Reform Wins; Dissidents Lose“. Washington Post, 
1994, spalio 24. 


* Ken Jowitt. New World Disorder: The Leninist Extinction. Berkeley and 
Los Angeles, University of California Press, 1992. 


*! Žr. Vladimir Tismaneanu, red. In Search of Civil Society. New York and 
London, Routledge, 1990; Garton Ash. The Uses of Adversity. 

Adamas Michnikas pokomunistų lyderį Aleksandrą Kwasniew- 
skį kartą pavadinęs inteligentiškiausiu Lenkijos politiku, susilau- 
kė piktos reakcijos, nes ekskomunistas gali būti laikomas tik silp- 
napročiu ir niekšu. Karingieji antikomunistai negali pripažinti, 
kad buvusių komunistų yra ir kitokių. Visuomet reikia kelti sau 
klausimą - kas yra pokomunistai? Lygiai kaip pofašistai Vaka- 
ruose (Italijos Gianfranco Fini yra akivaizdžiausias pavyzdys), ku- 
rie nėra tarpukario bepročių kopijos, taip ir pokomunistai turi daug 
bendrų bruožų su savo pirmtakais, tačiau neturi to ideologinio 
fanatizmo ir įsitikinimo, kad jie vieninteliai Žino istorijos prasmę. 

Ne mažiau nei komunizmo žlugimas buvo netikėtas eksko- 
munistų sugrįžimas. Jie grįžo į valdžią ne per valstybės perver- 
smą, pučą, o per švelnią rinkiminę konkurenciją. Jų sugrįžimas 
Vidurio Europoje atspindi normaliai funkcionuojančią demokra- 
tiją. Taigi Aleksandro Kwasniewskio pergalė prezidento rinkimuo- 
se 1995 metais nėra tas pat kas grįžimas prie policinės valstybės. 
Faktiškai tai reiškia daugelio revoliucinių laimėjimų inkorpora- 
vimą į gimstančią konsensuso kultūrą. Todėl laikyti šiuos žmo- 
nes nepersitvarkiusiais marksizmo kovotojais būtų loginė ir isto- 
rinė klaida. Ideologinių aistrų išlyginimas, kaip teigė Francois 
Furet, jiems būdingas taip pat kaip ir kairės pakraipos sąjūdžiams 
bei partijoms Vakaruose*“*. 

Tikrieji demokratijos priešai yra klerikalizmo, fundamenta- 
lizmo, nacionalizmo ir antiliberalizmo fanatikai. Walęsa pralai-: 
mėjo todėl, kad naudojosi dviprasmiška „raudonųjų baimės“ re- 
torika ir akivaizdžiai palaikė katalikų hierarchijos pastangas 
kontroliuoti visuomenę ir asmeninį gyvenimą. Nepaisant to, kad 
Lenkijoje vyrauja katalikybė, visuomenės apklausų duomenys 
rodo, kad 74 procentai gyventojų bažnyčios kišimuisi į politiką 
nepritaria“*. Masinis susierzinimas dėl dvasininkijos pernelyg di- 
delės įtakos Walęsai ir tai, kad ypač jaunesnio amžiaus rinkė- 
jams nusibodo nuolatiniai įspėjimai apie „bolševikus“, „nomen- 


42 Žr. Furet. „La passion rėvolutionnaire au XXe sičcle“, p. 11—43. 


*“ Žr. Anna Husarska. „Altared State: Permissive Poland Rebels against 
the Church“. Washington Post, 1995, lapkričio 26. 

klatūrą“ ir „raudonąjį voratinklį“, prisidėjo prie Aleksandro 
Kwasniewskio sėkmės rinkimuose. 

Šiose visuomenėse randasi naujo modelio politika, grindžia- 
ma poideologiniais susitarimais. Ji yra glaudžiai susijusi su deko- 
munizacijos kaip naujo kuriamojo mito pralaimėjimu. Vietoje emo- 
cijų ir keršto politikos Vengrijos ir Lenkijos pokomunistai vykdė 
privatizacijos, integracijos į Europos ir Atlanto struktūras ir dia- 
logo su kitomis politinėmis jėgomis politiką. Daugumą nuvylu- 
sios ir atstūmusios Lenkijos pokomunistų rinkiminės pergalės 
rodo, kad radikalios konfrontacijos epocha baigėsi. Mėginimas ją 
atgaivinti, kaip kad stengėsi Solidarumo lyderiai, būtų pavojin- 
gas demokratiniams laimėjimams ir pasmerktų valstybę amžinam 
įtarumui bei pilietinei netvarkai. Iš tikrųjų būtų kur kas sveikiau 
kartu su Timothy Gartonu Ashu pripažinti, kad „Lenkijos perėji- 
mas iš normalaus nenormalumo į nenormalų normalumą yra la- 
bai didelis laimėjimas“**. 

Pokomunistiniai socialistai nėra tie užsigrūdinę vakarykščiai 
aparatčikai. Tuo tarpu dauguma jų tapo privatininkais, ojų „par- 
tijas“ galima būtų laikyti nevienalytėmis įvairiausių grupuočių ir 
krypčių nuo tam tikro egalitarinio vienijimosi į profesines sąjun- 
gas (ouvriėrisme) iki verslo bei įmonių kulto konsteliacijomis. Faktiš- 
kai dauguma jų seniai nutraukė ryšius su bet kokiu proletariniu 
idealizmu“. Nebuvo jokių vilčių dėl nusistovėjusios santvarkos 
reformavimo, ypač kai 1968 metų rugpjūtį Varšuvos sutarties 
tankai traiškė „Prahos pavasarį“. Komunistų aparatčikai darė 
tai, ko iš jų reikalavo anonimiška, iš esmės sugedusi „sistema“. 
Jie buvo (ir tebėra) labiausiai suinteresuoti savo karjera ir pra- 
turtėjimu. Todėl jie taip greitai atgavo jėgas ir grįžo į valdžią. Be- 
lieka išsiaiškinti, kodėl tokiose skirtingose šalyse kaip Vengrija ir 


* Žr. Timothy Garton Ash. „Neo-Pagan' Poland“. New York Review of 
Books, 1996, sausio 11, p. 14. Kardinolas Glempas „naujaisiais pagoni- 
mis“ vadino tuos, kurie, norėdami, kad Lenkija būtų pasaulietinė, ne- 
pripažino privilegijuoto Bažnyčios vaidmens. 


* Smulkią komunistų gyvenimo Vidurio Europoje analizę žr. Andrew 
Nagorski. The Birth of Freedom: Shaping Life and Societies after Comimu- 
nism. New York, Simon and Schuster, 1993, p. 55-91. 

Lenkija, Lietuva ir Bulgarija, žmonės už juos balsavo. Minimali 
išvada būtų ta, kad ne visi pokomunistai vienodi. Bulgarijoje, 
Rumunijoje ir Serbijoje jie neatgailavo; priešingai, pasitelkusios 
pastaruoju metu vyraujantį nacionalizmą, valdančiosios pokomu- 
nistinės partijos atidėliojo reformas, o tuos, kurie jas kritikavo, 
apšaukė „Tėvynės priešais“*. Šalyse su tikrų komunistinių refor- 
mų tradicijomis daugeliu atvejų pokomunistai tapo nuoširdžiais 
ekskomunistais (naujaisiais socialistais). 

Tačiau paaiškėjo, kad antikomunizmas apskritai nėra toks vi- 
suotinis jausmas, kaip įsivaizdavo 1989-1991 metų įvykių tribū- 
nai. Baigėsi tuo, kad dekomunizacijos retorika nuo radikalų at- 
stūmė didelę dalį elektorato. Apie tai byloja kietos vakarietiško 
stiliaus linijos liberalų, tokių kaip FIDESZ Vengrijoje, likimas (1994 
metų birželio mėnesį įvykusiuose rinkimuose už juos balsavo tik 
5 procentai rinkėjų). Dar vienas šio reiškinio pavyzdys yra Ol- 
szewskio vyriausybė Lenkijoje, kuri 1993 metais, nepaisydama to 
(arba todėl), kad vykdė rėksmingą propagandą, vis tiek pralai- 
mėjo. Keršto ir atpirkimo ožių ieškančios dekomunizacijos mito- 
logijos faktiškai padėjo ekskomunistams atrodyti ne tokiems sve- 
timiems ir kaltiems, kokie iš tikrųjų jie buvo“. 


Išvada 


1989 metų revoliucijas dažnai stengiamasi parodyti kaip kolek- 
tyvinį miražą, vedantį į pakartotinį senosios biurokratijos įsitvirtini- 
mą naujomis formomis. Teigiama, kad revoliucijos pralaimėjo, ka- 
dangi daugelis buvusių elito narių liko valdžioje arba į ją sugrįžo. 


* Žr. „UDF Memorandum on the Situation in Bulgaria“. Uncaptive Minds, 
t. 8, nr. 2, 1995, vasara, p. 93-95, 


* Vėlgi kiekvienas atvejis yra skirtingas: 1996 metais Rusijos prezidento 
rinkimuose prieš sunerimusią Ziuganovo koaliciją, sudarytą iš bolševi- 
kų ir etnoreliginių imperinių fundamentalistų, Jelcinas metė laimingą 
antikomunistinę kortą. Gerokai suasmenintą kampaniją, kuri smarkiai 
pakirto Jelcino sveikatą, lydėjo vyriausybės kontroliuojama televizija, 
metodiškai primindama rinkėjams apie pasibaisėtinas ekonomines ir 
politines Stalino laikų sąlygas. 

Tačiau daryti kokias nors galutines išvadas apie šiuos sukre- 
čiančius įvykius dar gerokai per anksti. Iš tikrųjų beveik septy- 
niasdešimt metų pasaulis buvo padalytas į du besivaržančius 
blokus - liberaliuosius Vakarus (dažnai smerkiamus kaip išsisė- 
musius, pernelyg racionalius, merkantiliškus, neturinčius stipraus 
emocinio pagrindo) ir totalitarines, idėjų valdomas sistemas, vie- 
nijamas priešiškumo liberalinėms vertybėms. Žlugus komuniz- 
mui, jo vietą užima naujos ideologijos ir formuotės: vienos palai- 
ko demokratinį individualizmą, kitos jo nepripažįsta. 

Taigi politinės ekskomunistų metamorfozės iš dalies yra nor- 
malus reiškinys: pasinėrę į naująsias procedūras ir susitarimus, 
jie nejaučia nostalgijos senajai santvarkai, bet spekuliuoja naują- 
ja. Kad ir ką galvotume apie jų atvirumą, tai, kad jie pasirengę 
(bentjau Lenkijoje ir Vengrijoje) skatinti politines ir ekonomines 
reformas, yra faktas. Šios tendencijos simbolis yra Aleksandro 
Kwasniewskio pareiškimas: „Demokratijos, privatizacijos pro- 
blemų, deficito sumažinimo, rinkos ekonomikos, būtinybės re- 
formuoti socialinės apsaugos sistemą klausimais su buvusiais 
disidentais mes sutariame; galiausiai sutariame ir dėl stojimo į 
NATO bei Europos Sąjungą““*. Dabar ieškoma naujų aljansų, 
tradicinės ideologijos prarado visuotinę savo reikšmę, 0 pragma- 
tizmas tapo svarbesnis už nuolatinį senų sąskaitų suvedinėji- 
mą. Ispanijos socialistų partijos virtimas tvirtu laisvąją rinką 
remiančiu veiksniu, kaip ir miteranizmo baigtis Prancūzijoje, liu- 
dija faktą, kad toks reiškinys yra būdingas ne tik Rytų Europai. 

Kartu su Hannah Arendt tikriausiai vertėtų prisiminti Chur- 
chillio žodžius, parašytus gerokai anksčiau, nei radikalus blogis 
tapo institucionalizuotas siaubinguose ketvirtojo dešimtmečio įvy- 
kiuose: „Iš to, kas materialu ar nusistovėję ir, kaip buvau moky- 
tas, kas yra amžina ir gyvybiškai svarbu, beveik nieko neliko. Įvy- 
ko viskas, kas, kaip neabejojau, yra neįmanoma, arba kaip buvau 
išmokytas manyti, kad neimanoma“ *. Ir ypač šiais moralinio 


* Apie politines ir intelektualias pokomunistų metamorfozes bei jų santy- 
kį bent jau su pagrindine buvusių disidentų frakcija žr. Bernard Guetta. 
„Les habits neufs des ex-communistes“. Le Nouvel Observateur, 1994, lap- 
kričio 10-16, p. 12-15. 

nusivylimo laikais, kai liberalizuojantis 1989-ųjų poveikis, atro- 
do, iš dalies yra gerokai pamirštas, vertėtų prisiminti, kad tos su- 
sijaudinimo ir ekstazės akimirkos yra trumpalaikės, o tai, kas lie- 
ka po revoliucinio šėlsmo, yra naujosios institucijos ir nauji žmonių 
bendravimo vienas su kitu ir su pasauliu būdai. Joks triumfas 1989 
metų revoliucionieriams negali atstoti naujųjų institucijų ilgalai- 
kiškumo, kuris banga po bangos nuplautų neliberalias aistras, an- 
tivakarietiškas emocijas ir populistinę rūstybę. 


*“ Žr. Hannah Arendt. „Some Ouestions of Moral Philosophy“. Paskaita 
Naujojoje socialinių tyrimų mokykloje, skaityta 1965 m. vasario 10 d. 
Social Research, t. 61, nr. 4, 1994, žiema, p. 740. Šioje paskaitoje Arendt 
dėstė apie nevaldomą praeitį, kuri nepraeina, kadangi buvo arba nesu-* 
prasta, arba jos neatsikratyta. Kaip ir nacių praeities atveju, buvusios 
Sovietų Sąjungos ir Rytų bei Vidurio Europos komunistinėje patirtyje 
yra pakankamai daug neapsakomai peiktinų dalykų, kurie tik patvir- 
tintų panašų į Arendt požiūrį. Gulago pasaulis iš tikrųjų sugriovė mo- 
ralinį imperatyvą: gyvybiškai svarbi gėrio ir blogio sąvoka, kaip ją su- 
prato buržuazinės santvarkos, krikščionybės kūrėjai ir net Karlas 
Marxas, buvo paprasčiausiai išmesta kaip nereikalinga. Taigi grįžkime 
prie dekomunizacijos (arba denacifikacijos) galimybės klausimo: ar žmo- 
nės gali teisti už tokius siaubingus nusikaltimus, kurie peržengia žmoniš- 
kumo ribas? Bet kaip tuomet atšaukti tą labai humanišką reikalą, kuris 
atlygintų už nusižengimą civilizuoto pasaulio įstatymams ir papročiams, 
bet masinius nusikaltimus paverstų valstybės politika: „To niekuomet 
neturėjo įvykti, nes žmonės už tai negalės nei nubausti, nei atleisti. [...] 
Tai praeitis, kuri bėgant metams baisėja, o taip yra iš dalies todėl, kad 
vokiečiai taip ilgai nenuteisė netgi tarp jų gyvenančių žmogžudžių, o iš 
dalies ir todėl, kad „suvaldyti“ šios praeities negali niekas. Net garsioji 
gydanti laiko galia mus šiek tiek apvylė.“ Ten pat, p. 745. 

Profesorius Vladimir Tismaneanu dėsto valstybės ir politikos discipliną Merilen- 
do universitete (Koledž Parkas). Jis yra knygos „Reinventinę Politics: Eastern Europe 
from Stalin to Havel“ autorius. 


Žlugus Sovietų Sąjungai Rytų Europa tapo ideologinių mūšių lauku, kuriame 
kovoja liberalai ir autoritarinio režimo šalininkai, stengdamiesi užimti marksizmo 
prarastas pozicijas. Vladimir Tismaneanu įspėja, kad demokratinėms jėgoms autori- 
tarinis nacionalizmas kelia rimtą grėsmę. Autorius, vienas iš pagrindinių pokomu- 
nistinės Europos pasaulio apžvalgininkų, parodo, jog beveik visą XX amžių Rytų 
Europoje vyravo ekstremalaus nacionalizmo ir autoritarizmo idėjos, o liberalizmo 
istorinės šaknys dar labai silpnos. Jo teigimu, nors demokratija plinta tokiose šalyse 


kaip Čekija ir Lenkija, būtų klaidinga manyti, kad liberalizmas būtinai nugalės. At- 
skleisdamas, kaip nacionalistiškai nusiteikę inteligentai kursto etninę neapykantą 
Rusijoje, Rumunijoje ir buvusioje Jugoslavijoje patriotiniais mitais apie didvyrius, at- 
pirkimo ožius bei istorinę neteisybę, V. Tismaneanu parodo, kaip tais mitais žavisi 
žmonės, trokštantys žūtbūt išsivaduoti iš politinės bei ekonominės nežinomybės. 
V. Tismaneanu pats dalyvavo aprašomuose įvykiuose savo gimtojoje Rumuni- 
joje, taigi naudojasi pokalbių su aštuntojo ir devintojo dešimtmečių disidentais me- 
džiaga. Be to, jis pateikia autentiškas šalių nuo Baltijos iki Juodosios jūros apžvalgas. 
Knyga skirta ne tik mokslininkams, bet ir visiems norintiems suprasti, kokios jė- 
gos formuoja vieno svarbiausių ir sunkiausiai nuspėjamų pasaulio regionų politiką. 


ALK - serija verstinių knygų, kurias leidžia įvairios leidyklos, remiamos Atviros 

tarinių ir socialinių mokslų veikalais. 

